
e DOI OAMENI LA DRUM 


Simion ocolea pădurea. Avea de făcut un drum lung, 
dar ocolea pădurea. 


Radu ar fi tras mereu către marginea ei, însă își dă- 
dea seama că umbra ei răcoroasă îl neliniștea pe vre- 
melnicul tovarăș de drum. 

Se așezau să poposească în dunga subţire de umbră 
pe care o dăruia buza vreunei fîntîni din întinsul cîm- 
piei. Ea era tot atît de neîndestulătoare ca apa stătută 
a unui ochi de baltă cu care încerci să-ţi astîmperi setea 
atunci cînd gitul te frige. 


Simion desfăcea desaga soioasă de culoarea pămîn- 
tului și scotea un coltuc de pîine din care mînca cu îm- 
bucături mici, atît cît se cuvenea pentru îndestularea 
inimii. Așa zicea după mîncare: „eh inimă, bulgăraş de 
foc, ţi-am dat grijanie, acum trebuie să mă porţi mai 
departe.“ 

Ai fi zis că e aidoma calului năzdrăvan din poveste 
pentru care doar jăratecul pus la inimă are vreo impor- 
tanţă. Și chiar înfățișarea era pe potriva rostului: un 
chip lung, cenușiu, cu fruntea pleșuvită, cu fălci puter- 
nice, dar buze frumoase, de om tînăr. 

De călciile care-l purtau, negre, scorojite, nu se în- 
grijea decît dacă întilnea în drum vreo apă. Își sufleca 
ițarii de cînepă și lăsa picioarele ostenite să se răco- 
rească. De culoarea tinei îi era cămeşoaia zdrenţuroasă, 
pielea uscată și subțiată care îmbrăca oase noduroase, 

de cal numai bun să meargă-n neștire, fără răgazul din 
fața unei iesle îndestulate. 

Radu îl iscodise de unde vine şi încotro se-ndreaptă. 

"Din lumea largă. Și a venit acasă să-și odihnească 
ciolanele obosite. Omul ţinea în ființa lui multe taine 
şi de asta Radu nu se îndura să-l părăsească pe el și 
drumul deschis ca să se îndrepte spre straşșina răcoroasă 
a pădurii. Îl atrăgea. Ştia că alături de el nu i se poate 
întimpla nimic rău. Cine s-ar apuca să schimbe acest 
bolovan cenușiu și colţuros din rosturile lui? Şi taiaa 
pe care nu o pătrunde nicicum era cum de făcea 4. 
hoinarul, el, cel ce n-avea mai mult decit cămeșoaia îm- 
bibată de sudoare și praf, să socoată că are de dăruit 
ceva oamenilor pe care nici nu-i cunoştea. 

Avea mereu desaga plină cu ierburi și rădăcini adu- 
nate în lungul drumurilor fără de căpătii. Cînd ajungea 
într-un sat se așeza cu voie de la sine într-o răspiîntie 
și începea cu glas ciîntător: „ierburi tămăduitoare, ier- 
buri minunate, vă scapă de buboaie, de fălcariţă, nete- 
zeşte pielea fetelor mari, aduce rod în pîntecele nero- 
ditoare...“ 

Veneau femeile, încrezătoare, se așezau în praf şi 
se apucau să-i spună deodată omului răsărit pe uliţa sa- 
tului din unul dintre cele patru vinturi, ce și cum le 
doare sau despre pruncul uneia așa și pe dincolo, Ple- 
cau cu un mănunchi de barba ursului sau cu o rădăcină 
care aducea a carne uscată și cu speranţa că lucrurile 
se vor îndrepta. Radu nu îndrăznea să-l întrebe pe acest 
vînzător de ierburi care făcea și pe vraciul (odată luase 
un prunc al cărui picior atirna moale și răsucise acel 
picior beteag de-l băgase bine în șold și nu ţinuse sea- 
ma de țipătul mare al pruncului, nici de spaima mamei 
care-și fringea mîinile, dar după asta copilul pusese pi- 
ciorul în pămînt), nu îndrăznea să-l întrebe dacă el 
crede în leacurile lui. 

Dacă ar fi fost un înșelător, ar fi dus înșelătoria pînă 
la capăt cerînd cît nu face pe leacurile acelea. Dar el 
se mulțumea cu o felie de mămăligă sau cu cîteva că- 
păţini de ceapă, atit cît îl duceau puterile să dăruie pe 
cel care avea încredere în ierburile sale. 

Și mai era ceva: avea Simion o putere a lui, care 
venea de la fruntea înaltă, pleșuvită și de la ochii cu 
privire directă, fără gînduri ascunse, privirea unuia care 
a văzut multe, dar nu s-a lăsat nicicînd cuprins de frică. 
El nu se temea pentru că n-avea nimic de pierdut, 

— Și chiar dintotdeauna ai fost pornit aşa.. fără 
ţintă pe drumuri, nene Simioane ? 

— Cum dintotdeauna, băiete? Cînd eram așa, ca tine, 
nu-mi era gîndul decît la statornicie. Lucram în canţile- 
ria unei mâînăstiri și gindeam că toată viaţa o să fiu 
legat de orînduielile mînăstirii şi de zidurile ei. Nu nu- 
mai eu, dar și cei din jur credeau asta. Dar lucrurile 
s-au sucit în așa fel că m-au dat diac pe lingă un boier 
de soi și am plecat cu el prin cele străinătăţuri. El s-a 
prăpădit curînd pe acolo și nimeni nu a socotit cu cale 
să se îngrijească să-i aducă în ţară slujitorii. Am cam 
rămas ca frunza-n vînt. Dar nu m-am simţit de izbeliște. 
Chiar vroiam să fiu uşure ca frunza. Mi-a dat äl de sus 
un har: să deprind vorbirea altora. Și o caznă: să în- 
setez a cerceta meşteşuguri de frumusețe semănate prin 
sate şi oraşe; Am ucenicit la un piettar şi la un zugrav. 
În țara talienilor zugravii sînt ţinuţi la mare cinste. Și 
nu numai biserici împodobesc, ci și case boiereşti că 
așa e acolo obiceiul. Dar de statornicit tot nu m-am sta- 
tornicit. Făceam rost de ceva bani și o porneam în alt 
loc, cu cîteva verste mai aproape de casă. Am făcut 
cam de toate, pînă și îngrijitor într-o bolniță din Vene- 
ţia am fost. E un loc tare frumos, vreau să zic orașul, 
nu bolnița, cu case frumos chenăruite în jurul fereștilor ; 
cu mozaicuri şi statui, oamenii fac din culori și forme 
o necontenită petrecere, nu le e teamă că Cel De Sus 
o să se supere că iubesc petrecerea. Mi-a plăcut să cu- 
nosc tot felul de oameni. Unii te privesc ca pe o șopirlă 
a drumului pe care poţi s-o strivești fără părere de rău, 
alţii îţi dau toată cinstirea tocmai fiindcă eşti un călă- 
tor fără avuţie pămîntească, un pelerin, cum zic ei pe 
acolo. 

Simion își depăna astfel amintirile lăsînd impresia 
că ele nu-l împovărează. Dimpotrivă, ele erau bogăţiile 
din desaga lui neștiută, o desagă ce cîntărea mai puţin 
decît un fulg și totuşi enorm în balanța demnităţii sale. 

Căci sărmanul acesta care colinda ulițele satelor, nu 
era deloc umil și nu se lăsa călcat în picioare, Dacă 
slujbași de la vreo curte boierească pe unde treceau 
îl luau la goană cu vorbe de ocară, el nu pleca umerii. 
Se înfigea bine pe picioare, de cîini n-avea teamă, pu- 
teau să hăuiască oricît în juru-i, căci văzînd în cele din 
urmă că o fac fără folos, se lăsau păgubași, înălța Si- 
mion capul cu ţeasta pleșuvită și cu privirea aceea lu- 
minoasă de copil îi cerceta pe prigonitori în faţă, ca și 
cum le-ar fi fost dator cu o mulțămire. Apoi se întor- 
cea fără grabă şi se îndepărta cu mersul acela de stă- 
pîn al drumurilor, 

Oamenii se uitau în urma lui și o ciudată nemulţu- 
mire îi cerca, şi îşi aduceau aminte că străinul nu le 
aruncase nici o vorbă de ocară, dar nemulţumirea și 
nedumerirea rămîneau,. 

— Matale ştii, nea Simioane, că unora le e teamă 
numai dacă-i priveşti? Asta vei fi învățat-o prin cele 
străinătăţuri, 

— Teamă ? De mine? Te înșeli, băiete. 

— Cînd îţi înfigi ochii într-ai unui zbir, toată rău- 
tatea îi îngheaţă pe buze și încrîncenarea obrazului se 
înmoaie, Ai o putere a matale pe care nu se poate să 
nu ţi-o cunoști. 

— Asta vine de la suflet, băiete. 

— Sufletul n-are putere, nene Simioane. El e numai 
prizonierul trupului şi cată mereu să scape din asemenea 
colivie prea strîmtă. 

— De unde ştii tu una ca asta ? 

— Maica mi-a spus-o. Și am și simţit-o. În vis am 
simţit-o. Se făcea că sînt ușor ca un fulg. Mă desprind 
de pămînt și încep să plutesc, N-aș vrea s-o fac, dar 
nici nu mă pot împotrivi. Apăs cu palmele în jos, ca 
să găsesc un sprijin, aș vrea să-mi simt picioarele gre- 
le și dacă-aș putea aș atîrna de ele niște pietre de moară, 
dar mă poartă vîntul ca pe un fulg și văd sub mine sate, 
ape, păduri. Eu zic că ăsta e sufletul: ceva ce nu-și află 
locul niciunde și dacă a nimerit în corpul omului se 
simte tare stînjenit. Mai bine uit de el şi-mi văd de-ale 
vieţii. Că-i tare bine să te simţi în putere, să apeși pe 
coarnele plugului, să striveşti o prună-ntre dinţi și chiar 

să iei îmblăciul în mîini, să loveșşti fasolea. E și bucurie 
şi durere în toate acestea și ele vin să se înlocuiască 
una pe alta. 

— Car-va-să zică pentru tine sufletul e potrivnic 
vieţii... 

— E plutitor și nestatornic. 

— Dar dacă într-o zi îmi simt ciolanele grele ca de 
lut, dar vreau cu orice chip să mai fac o bucată de 
drum și nu mă las şi seara mă văd la capătul drumului, 
oare năzuinţa asta nu de la suflet pornește? El e una 
cu noi, cu zvicnirea cărnii și puterea pumnului. De ce 
să-l las să plutească aiurea cînd eu am nevoie de el, 
să-mi miște picioarele sau să se scurgă în vîrfurile de- 
getelor ? 

— Aş vrea să te înțeleg, neică, dar îmi vorbeşti alt- 
fel decît mi-au vorbit ai mei... Parcă puţin pe altă limbă. 
Vei fi fiind vrăjitor. 

— Am văzut multe la zilele mele, am chivernisit bu- 
nurile minţii și vorbesc cu chibzuiala bătrineţii. De ce 
crezi că tot ceea ce nu înţelegi e vrăjitorie? 

Radu e un îlăcău cu braţe și picioare lungi. La drum 
întins își potrivește pasul ca să nu ostenească prea mult 
bătrînul. La început i-a zis „Bătrînul“, dar acum, dacă 
ar fi să-i păstreze numele acesta, ar face-o numai pen- 
tru că! întrega înţelepciune a lumii pare adunată în el. 
A ajuns să-i placă tovărășşia lui. Omul nu se ţine legat 
de-un sai, de anume obiceiuri. Pretutindeni e la el aca- 
să. Uneori dă în mintea copiilor. Se oprește cînd îi vede 
jucîndu-se, le face chiar el de joacă sau le spune po- 
veşti nemaiauzite. Alteori, la un popas, rămîne dus pe 
gînduri și nu dă răspuns dacă este întrebat... Ca și cum 
s-ar aduna în el, şi-ar aduna puterile sufletului pentru 
o altă bucată de drum. Se pare că are drepiate și simte 
el ceva pe undeva, cînd spune că puterea îi vine de la 
suflet. Odată întîlnesc în cale un vătaf, unul din acela 
vînos și plesnind de sănătate, care nu știe decît să dea 
porunci, I s-a înglodat căruţa în drum și-i îndeamnă pe 
cei doi drumeţi să pună umărul s-o despotmolească. Pe 
Simion îl împunge cu coada biciuștei între coaste, ca 
să-i fie mai convingător îndemnul. 


Dar acesta se proptește bine pe picioare și-l înfruntă : 

— Apoi, jupîne, brațele mele nu fac nici cît puterea 
unei spiţe adăugate la butucul roții. Nemaipuind la so- 
coteală că trăsura matale n-o să mă poarte nicicînd pe 
mine... 

Vătaful, mai să se sufoce de uimire că i se vorbește 
așa. Cu calm şi stăpinire de sine, Simion nu se sfia să 
arate pricinile pentru care el, unul nu socoate de cu- 
viinţă să-l ajute pe drumeț. Ba chiar cu un soi de ifos. 
Ca şi cum ar fi purtat pe umeri o mantie de catifea și-i 
veneau mai la-ndemînă vorbele decit fapta. 

— Io-te-te la el cum se tocmește cu mine! De pe a 
cui moșie ești tu, mă.. slugă 

— Iată o întrebare cu mult tîlc. Şi bine faci că o pui, 
jupiîne. Io mi-s al meu și asta mi-e deajuns. Face cît 
aș avea șapte căruțe și grajduri pline cu vite, așa s-o 
ştii! 

Vătaful] îl lovise cu biciul, dar Simion se depărtase 
fără grabă, ca și cum i s-ar fi făcut o plecăciune. 

Radu mai întirziase, să-l ajute pe drumeţ, apoi ajun- 
gîndu-l din urmă pe Bătrîn se simţise mîndru că poate 
păşi alături de un asemenea tovarăș. 

— Al naibii eşti matale, neică Simioane! 

Este o vară dăruitoare în ploi și căldură binefăcă- 
toare, cu albastrul dimineţilor aninat în petalele cico- 
rilor, cu aerul încins al miezului de ziuă tremurind dea- 
sura capetelor în pînze mișcătoare și trîimbe de praf 
răsucite din senin în mijlocul drumului. Ierburile uscate 
foşnesc aidoma rîndelei dulgherului pe lemnul negeluit. 
Caii priponiţi fac salturi caraghioase şi se caută. Apa 
Sabarului, miloasă și leneșe, are miros de ciînepă pusă 
la topit şi caută sub maluri prăvălite protecţia cite unei 
rădăcini de salcie, cu iz de răcoare şi putregai. 

Doi drumeţi așteaptă să le fie răsplătită truda dru- 
mului cu apariţia Tîrgului-Celui Mare, tîrgul de la care 
purced multe povești, unde se adună rădvane aurite şi 
cai arăpeşti şi unde oamenii nu-s deopotrivă, dar se 
lustruiesc atîtea parale trecînd din mină-n mînă, încât 
poţi nădăjdui că tu, un flăcău de la ţară, să-ţi găsești 
acolo un rost. Radu nu-și dă seama, dar merge cu gîtul 
ușor întins înainte în năzuința sa de a vedea. mai de- 

grabă Bucureştii. Are acolo un unchi dinspre partea 
mamei, fierar, care-l va învăța meserie.. 

Cît despre Simion, acesta așteaptă: să revadă tirgu! 
tinereţilor sale cu o ușoară strîngere de inimă. 


Isi 
MANUSCRISUL 


Despărțirea celor doi vremelnici tovarăși de drum 
avu loc înainte a ajunge la marginea tirgului, Simion 
vroia să se oprească mai întîi la mînăstirea Cotroceni- 
lor, care le era în cale. Cînd el plecase din București, 
în urmă cu opt ani, zidirea acesteia era terminată, dar 
mai erau încă multe de făcut în zugrăvirea sa. Șerban 
Vodă o ridicase anume în codrul bătrîn ce o împresura 
din toate părţile, căci în acest codru. își găsise. el scă- 
pare pe vremea Ghicăi Vodă, cînd acesta umbla să-t 
piardă. Acum fusese tăiat drum. larg prin pădure, ve- 
nind dinspre București, dar mai era și unul aducînd a 
potecă mai largă, dinspre drumul Bolintinului pe care-} 
străbătuseră cei doi tovarăşi. 

Simion gindea că se va putea statornici la această 
mînăstire, unde-l cunoştea pe starețul Daniil. Cuvioşia 
sa îi dăduse un înscris pentru o mînăstire din Ravenna, 
unde zăbovise aproape doi ani. 

Drumul prin pădure era învăluit de..0o răcoare cati- 
felată. s, 

Simion se simța uşure, ca omul ce se apropie. de țin- 
tă după o călătorie îndelungată. În toiul zilei îşi turnase 
pe el cîteva găleți cu apă la o fîntînă întîlnită în: cale, 
încercînd să capete o înfățișare. mai acătării, aşa, ca 
pentru prieteni din tinereţe. Dar își dădea seama că anii 
lucraseră mult împotrivă-i, Părul mai .avea putere să 
deie doar spre tîmple și spre ceafă, între dinți apăruseră 
Cam multișoare ostreţe, pielea se smochinise, căpătase 
o altă înfățoșare decit aceea știută de prieteni, chiar 

dacă el îşi simţea otgoanele călciielor încă vinjoase, 
iar mintea şi-o simțea ca un cristal prelucrat cu multe 
fațete. 

Și în ţară se schimbaseră unele lucruri. Mînăstirea 
Cotroceni care, sub domnia lui Șerban, răposatul voie- 
vod, ar fi fost inima vieţii cărturărești, după cîte își a- 
mintea Simion acesta vroia să puie acolo o tiparniţă, 
acum se prea poate să fi rămas mică și nebăgată în 
seamă. Noul domn, avea, fără îndoială, alte socoteli, 
așa cum se întîmplă' deobicei. Nu degeaba e o zicală în 
popor : „Schimbarea domniilor, bucuria nebunilor,“ 

Îi deschise poarta un călugăr înalt, apoi o închise cu 
grabă mare, mai-mai să-i reteze nasul. Abia avu timp 
să vadă că sfinţia-sa are o față deosebit de roşie. I se 
adresă cu vorbă morocănoasă : 

— Te-ai pornit dis-de-dimineaţă cu cerşitul crezînd 
că vei agonisi mai mult ? 

— Sfinţia-ta, am venit cale lungă ca să vorbesc cu 
starețul Daniil, 

— Ha? Apoi din ce coclauri vii.dacă nu ai habar că 
starețul Daniil nu mai păstorește aici de doi ani bu- 
nișori ? 

— Și mai de departe de coclauri vin, cuvioase, Sta- 
rețul m-a trimis la talieni cu o trebușoară. 

Paznicul întredeschise binișor poarta să-l scruteze 
cum se cuvine pe cel ce se lăuda cu atîta nerușinare. 
Văzu ce văzuse mai-nainte, niște veșminte trenţuroase 
aninate pe un trup șui. În plus, chipul unui om șiret, 
cu căutătură vioaie, ce scotocea orice colţişor. Nu-i 
plăcu sfinţiei sale. 

— O trebușoară, hai? Apoi dacă tot eşti obicinuit 
cu bătutui drumurilor, du-te după cuviosul Daniil la 
Muntele Athos şi dă-i răspuns. 

— Eu stau aici pînă veţi binevoi să deschideţi poar- 
ta. La sfînta slujbă nu mă puteţi împiedica să iau parte. 
Poate-l văd acolo pe cuviosul Partenie ori pe Rafail cel 
tînăr. 

Zilrahonul care, dacă n-ar fi purtat sutană, ar fi spăi- 
mîntat omul la drumul mare, avea mintea domoală. Şi 
se temea de treburi în care diavolul şi-a băgat coada cu 
anasîna. Aghiasma sfințită îl ferea de astfel de treburi, 

dar mintea doimniei-sale, mai puţin. Acum n-avea la în- 
demînă aghiasmă, nici măcar vin de cel acrișor, care 
la o adică ţine loc de apă sfinţită, și în puterea dimine- 
ţii se ivise ispita sub chipul unuia care-i știa pe cîțiva 
din sfinta mînăstire și năzuia să iscodească trebile ei. 

„Ptiu, drace |!“ 

Dar arătarea cu ochi de viezure nu dispăru în abu- 
rul dimineții, ba vădi un zîmbet lătăreţ pe chipul de 
culoarea smochinei puse la păstrare. Un zîmbet care-l 
puse în încurcătură pe zdrahonul însărcinat cu paza por- 
ţii, căci oricît de sărac cu duhul ar fi fost, își dădea 
seama că acesta din față-i era un om stăpîn pe sine care 
știa să-şi ducă la bun sfîrşit gîndurile. Așa că purcese 
să-l caute pe Partenie, oricum, îi trecea acestuia misia 
de a scăpa de arătarea din faţa porţii. 

Simion avu de așteptat. Părintele egumen împărți a- 
limentele pentru această zi, apoi își aduse aminte şi de 
acel netrebnic despre care i se spusese că se prinsese 
ca lipitoarea. 

Partenie îl cercetă pe noui venit și chiar din primele 
momente privirea ochilor limpezi i se păru cunoscută. 

— Blagoslovește, părinte. 

— Domnul cu tine, drumeţule. 

Dar chiar rostind aceste vorbe, îi răsări înainte nă- 
lucirea unui bărbat care avea această privire limpede 
şi vorbire tărăgănată. Un bărbat ceva mai înalt ca aces- 
ta, cu părul inelat și îngrijit pe care-l cunoscuse într-o 
altă vară, Îl privi cu atenţie pe,acesta și în creţurile de 
la coada ochilor desluși amintirea pe care o căuta. 

— De unde ai răsărit, Simioane ? 

— Aş zice, din cele patru vinturi, părinte. 

— Să-ţi spun drept, am încetat de mult să te soco- 
tesc în rîndul celor vii. Te pomeneam uneori la slujba 
morţilor. 

— Îţi aduc mulțămită părinte pentru gîndul cel bun. 
O pomenire nu strică unui suflet păcătos. 

— Te știam plecat cu alai și cu toate cele trebui- 
toare pentru o cale atit de lungă. 

— N-am avut parte de un drum oblu. Socoteam că 
stareţul Daniil se va mînia de zăbavă, şi iată, nu-l mai 
găsesc aici, 

— S-au schimbat multe de cînd ai plecat. Ar trebui să 
treci domnia-ta pe la cămară să-ţi dea niscaiva straie 
și vei avea şi o chilie în partea de vest a monastirii. 

Umerii și capul zdrahonului de portar se iviră în- 
dărătul lui Partenie și totodată uimirea de pe chipul 
său în legătură cu felul în care era tratat cerșetorul plin 
de sfruntată îndrăzneală. După mintea sfinţiei sale ar fi 
fost deajuns să-l miluiască acolo, cu ceva, dar chiar 
să-l păstreze aici pe omul acesta cu ochi de viezure, 
atenţi şi surizători, vădind că mereu unelteşte cîte ceva 
şi mintea lui merge ca roata morii și nu se umileşte în 
încremenita adoraţie a celor sfinte, ei bine, una ca asta 
putea aduce necazuri fraţilor din mînăstire. Așa soco- 
tea cuvioşia sa căci avea cuvioșşia sa un catastif pe 
Care-l ţinea în dreptul inimii, nescris catastif, în care 
cuprindea oameni ce nu cercetează rostul lucrurilor și 
oameni care mereu izvodesc cîte ceva. De la aceștia din 
urmă nu știi niciodată la ce te poţi aștepta, 

Simion se apucă să facă treabă la vie şi în livadă, 
Deprinse repede obiceiurile locului şi se purta de par- 
că ar fi fost aici de cînd lumea. Venea la utrenia de la 
miezul nopții, la vecernie era nelipsit și cu toate că nu 
era călugărit, trecu într-o seară în strană și-i trase o 
cîntare de-i uimi pe frații mînăstirii. Nu cînta pe nas, 
somnolent și egal ca alţii, ci avea vocea lui niște înflo- 
rituri și o adincime care-l tulbura pe ascultător. Te fă- 
cea să erezi că-și stăpinește această voce, nu-i dă dru- 
mul să se desfășoare în întregime. Dacă i-ar fidat 
drumul, s-ar fi înălțat pînă în slava bolţii, ar fi izbit 
pereţii și s-ar îi prelins pe ei ca mierea cea grea. N-ar 
fi fost un lucru cuviincios față de întunecaţii călugări să 
dea drumul unei asemenea voci adînci, mîngiioase, vi- 
brante. Portarul cel voinic, cuviosul Macarie, se întîm- 
plase și el în biserică la acea slujbă şi mare vijelie se 
porni printre filele catastifului său, neștiind posesorul 
său dacă s-o așeze în rîndul vocilor de heruvimi sau este 
lacrătură diavolească la mijloc și tinde la înfruntarea 
celor sfinte. 

într-o bună zi, la vreo două săptămîni de la venirea 
sa, Simion fu chemat la cuviosul Partenie. Era la ceas 
de seară și în chilia ecprmenului ardea frumos o can- 

delă de argint, scoarţe de soi acopereau patul și pereţii, 
semn că egumenul nu era străin de adunarea celor lu- 
mești. 

— Nu te-am chemat pînă acum Simioane căci nu 
cred să aibe cineva vreun folos aflînd că ne leagă o 
cunoștință mai veche. 

— Iar eu am înțeles că rostul cu care stareţul Da- 
niil m-a trimis la talieni acum nu se mai cade a fi pus 
la socoteală. 

— Ba acela da, Simioane, şi bine ai făcut că l-ai 
spus în gura mare cînd te-a întrebat portarul. Și așa 
s-o ţii mereu, oricine.te-o întreba. Acela nu-i lucru cu 
primejdie. Dar noi doi știm că ai făcut un popas la Viana, 
la un anume conte pe care trebuie să-l uităm amindoi 
şi rostirea numelui său, așișderea. 

— Deci stinţia-ta își amintește... 

— Știu Simioane la fel de bine cum știa stareţul 
Daniil. În desaga ta trebuie că se află o scrisoare bine 
cetluită prin care neamțul dădea un anume răspuns. 
Acea scrisoare trebui s-o ardem şi să uităm de ea. E 
bine c-ai zăbovit prin cele străinătăţi și te-ai înapoiat 
fără însoțitori. Un om care bate drumurile cu talpa goa- 
lă nu poate fi luat drept sol. 

— Scrisoarea de la conte o avea jupîn Neagu, care 
împreună cu Mitran și Grozovici au făcut calea-ntoarsă 
de la Viana înaintea mea. N-aș fi cutezat să-mi continui 
calea spre Ravenna dacă purtam asupră-mi asemenea 
scrisoare. 

Egumenul Partenie își mîngiie barba rară adăstind 
cu degetele-i subţiri asupra locului unde se afla bărbia. 
Nu avea a se îndoi de vorbele lui Simion pe care-l știa 
de cînd erau amîndoi flăcăi neîmpliniţi și împărțeau co- 
drul de pîine pe din două. Își rosti gîndurile cu voce în 
şoaptă, tărăgănat : 

— Adevăr iaste că boier Neagu a sosit în mare grabă 
împreună cu cei doi seimeni de care pomenești dom- 
nia-ta. Se vede că i-a înmînat epistola chiar lui Șerban 
Vodă, care pe atunci mai trăia. Cred c-ai aflat că s-a 
dus în lumea celor drepţi acum șase ani. 

— Am aflat şi eu cînd am pătruns în ţară. Cu un a- 
nume neînsemnat meșteșug poţi afla lucruri însemnate, 
lăsîndu-l să creadă pe cel ce ţi le spune că eşti prea ne- 
trebnic ca să le pătrunzi rostul. 

— Da. S-a prăpădit cu totul neaşteptat, în plină pu- 
tere a vîrstei. Lumea vorbeşte că n-au fost străini de 
asta fraţii lui, Mihail și Constandin, care vedeau în ali- 
anța cu nemţii însăşi alunecarea spre credința papis- 
tașe. Sau că au fost certuri de familie, căci Șerban so- 
cotea pămînturile și bogăţiile fraţilor pe jumătate ale 
sale. Deh... lumea vorbește multe. Drept îi că firea nă- 
valnică şi trufașe a lui Șerban nu era pe placul multora. 
Acum el odihnește în această sfîntă monastire sub pia- 
tra pe care ai văzut-o. Doamna Maria e fugită la Sibiu 
şi așteaptă sprijin de la nemți să-l pună aici în scaun 
pe feciorul ei. Dar partida fraţilor săi, Constandin și Mi- 
hail e mai tare. L-au pus în scaun pe nepotul lor de so- 
ră, Care şi-a luat numele de la moşia Brîncoveni, fostă a 
lui Matei Vodă. Cu mare grabă au făcut aceasta, Şerban 
nici nu se răcise bineși l-au lăsat înconjurat numai de ai 
lui şi s-au dus cu alai mare să-l facă domn pe Brincoveanu 
şi graba asta a dat de gindit multora. Dar boierii sînt 
schimbători, asta-i de cînd lumea, poate-au şi înclinat 
spre acest Brîncoveanu, fiind el mai gospodar și cu fire 
cumpănită, față de Şerban, care atunci cînd răcnea îi 
ieșeau ochii din cap și zdrăngăneau fereştile palatului 
şi nimeni nu-i stătea-nainte şi vroia să înfiinţeze oaste 
mare, să se alăture nemților, treabă care cerea ca bo- 
ierii să-și cam subțieze pungile. lacă un lucru pe care 
nu l-au pus la socoteală, dumnealor, cinstiţii boieri: că 
și pacea aceasta vremelnică va trebui plătită. Mai puțin 
de boieri, mai mult de opincă, dar aşa îi e dat ţărișoa- 
rei ăsteia să-și plătească și răgazul firesc, Poate că în 
socotința Cantacuzenilor a fost gînd bun întorcînd spa- 
tele alianței cu împăratul Leopold, căci lupta deschisă 
s-ar fi putut da chiar pe pămîntul țărișoarei noastre şi 
ar fi adus numai pîrjol și jale, iar de ne-ar fi învins 
turcii mai grea ar fi fost înrobirea care ar fi urmat. Și 
însuși împăratul Leopold pusese condiţii în caz de ie- 
șea învingător: să ne rămînă suzeran. Cum vine asta, 
la o adică ? Îţi dăm oameni, îţi dăm, după puterile noas- 

tre, toate cele cuvenite răzbelului și apoi îţi rămînem 
supuși ? Ba chiar cu ameninţarea unor pretenţii care au 
mai fost ridicate și-n alte dăţi: de a renunţa la credinţa 
strămoșească și de a trece la catolicism. 

Toate astea le ştiu ca unul ce a stat multă vreme în 
preajma domnului Şerban, dar cu priceperea de ţăran, 
le-am pătruns, că știi, Simioane, de unde am pornit-o. 
Nu-s tare într-ale politichiei, dar prea se avîntase dom- 
nul Șerban cu totul de partea nemților. Și nu mă țin de 
partida Cantacuzenilor, dar păstrători ai credinţei cum 
sînt, vor fi gîndit că mai bine să plătească haraciu tur- 
cilor, care niciodată n-au ridicat pretenţia de a ne schim- 
ba credinţa şi ni-s pe faţă neprieteni. Vorba-aceea: e 
mai ușor a te feri de dușmani decît de prieteni cu gînd 
netrebnic. S-ar răsuci în mormînt Şerban Vodă de-ar şti 
că unul căruia i-a făcut atît bine, care a fost alături de 
el la asediul Vianei îi dă mai puţină dreptate după 
moartea lui. Dar nu din strîmbă credinţă față de bine- 
făcătorul meu o fac. Viaţa m-a făcut şi cleric și oștean, 
dar mai presus de toate sînt om din popor și interesele 
celor deopotrivă cu mine îmi apar altfel decît unui prin- 
cipe care vrea puterea și strălucirea și înălțimea bla- 
zonului său, Căci năzuia răposatul domnitor să adauge 
vulturului său cu două capete însemnele Țar Țarigrad- 
ski, să înstăpînească pe pămîntul acesta o nouă curte 
bizantină și cu toată trufia-i nemăsurată s-ar fi găsit 
destui mai puternici să-l oprească, iar oamenii de rînd 
n-ar fi avut nimic de cîștigat din asta. 

lacă Simioane, ţi-am înfățișat gindurile din tainița 
cea mai adîncă a cugetului, Se pare că orice om simte 
nevoia asta într-un anumit moment. 

— Cuvioase, înţeleg că trufia principilor ţi-este stră- 
ină, aşa cum şi mie îmi este. Pe unde am umblat am vă- 
zut mulți nobili înconjurați de fală și strălucire. E bine 
să te împărtășeşti din milosîrdia lor, dar să te dărui cu 
trup și suflet năzuinţelor lor este o faptă necugetată, 
căci nu știi unde poate duce. Năzuinţele lor sînt altele 
decît ale omului de rînd. Nu prea înalte şi nobile așa 
cum li-i fala de care se înconjoară. 

În penumbra odăii Simion îl cerceta pe tovarășul din 
tinerețe bucurîndu-se că au ajuns tot acolo, deși pe căi 
diferite, 

Cuviosul Partenie, Lisandru, cum îi fusese numele în 
viața laică, nu fusese nicicînd un bărbat chipeș. Nişte 
bube pe care le avusese pe față şi de care scăpase cu 
greu, lăsaseră urme adînci, mai ales obrazul stîng îi era 
noduros, ca și cum carnea ar fi fost tăiată în cruciş şi-n 
curmeziș și după aceea s-ar fi strîns. Barba rară abea de 
acoperea acest obraz chinuit. Nici înalt de stat nu era. 
Dar căpătase odată cu virsta o făloșenie pe lîngă care 
nu puteai trece nepăsător. Privirea ochilor întunecaţi 
te cerceta pe îndelete și nu știai de-i placi ori ba. A- 
vea el gindurile lui și ştia a se face ascultat fără să ri- 
dice vocea. Fusese omul de încredere al starețului Da- 
niil, și iată că și acesta de acum nu se putea lipsi de el. 

Simion îndrăzni să-i spună ce-l frăminta : 

— Părinte Partenie, să ştii că n-am pierdut deprin- 
derea de caligraf. Ba dimpotrivă : la Ravenna am învăţat 
să scriu în latinește și am deprins înflorituri pe care le 
folosesc ei acolo. Știu să împodobesc începuturile de 
capitol cu înflorituri gingașe, cu frunze şi chenare în- 
.cîrligate în fel de fel de culori. Poate socoate sfinția-ta 
„că voi îi de folos în vreun fel monastirei. 

Egumenul își mîngiie iar bărbuţa privindu-l adînc. 

Socotise bine că omul acesta poate fi folosit oricum, 
fără primejdie. lată, el îi vorbise de treburile ţării, de 
schimbarea domnilor, iar Simion se gîndea tot la cali- 
grafia lui. 

— Ascultă Simioane, cărţi care se scriu cu mîna și 
cer ani de zile pentru aceasta, numai pe domni i-ar pu- 
tea interesa. Acum, tiparnița pe care a înființat-o Ma- 
tei Voievod şi pe care Cantacuzinii au lărgit-o, scoate 
pe fiece an mulţime de cărți pentru toată ortodoxia. Ajung 
aceste cărți pînă în Iviria și la Trapezunt. Sînt scrise 
în greceşte, slavoneşte, arabă chiar. Șerban Vodă a dat 
spre tipărire prima biblie românească, ce şi-a văzut 
împlinirea la cîteva luni după moartea sa. Ce să zic? 
La sfinta monastire se scriu felurite hirtii, dar ele nu 
“curg cu nemiluita și pentru întocmirea lor îl avem pe 
«Cuviosul Teodosie. Doi caligrafi ar fi prea mult. 

— Mai ştiu şi altele, prea cuvioase. în Italia am de- 
prins meşteşugul împodobirii pereţilor cu culori. Aș face 
treabă bună pe lîngă un zugrav de biserici, 

— Îndoi-m-aş Simioane că un zugrav şi-ar alege un 
ucenic aşa bătriior cum eşti domnia-ta. Și nu numai pen- 
tru că ucenicul trebuie să fie ager, să se suie pe schele. 
şi să care greutăţi, adică să facă partea mai de dirvală. 
a meseriei. Dar și pentru că el trebuie să fie un imita- 
tor al meșterului. Ori domnia-ta, înțeleg, ai ajuns să ai 
o înfățișare proprie asupra rosturilor zugrăvelii. Poate 
să nu-ți placă ce face meșterul. lar lui, să nu-i placă ce 
faci tu. Ce fel de ucenic ai fi? Unul care se ia mereu: 
la harţă cu meșterul ? lar ca să lucrezi de sine stătător, 
cine te cunoaşte, cine ți-ar încredința pictura unei bi- 
serici ? 

Simion adusese cu sine o boccea de forma unei cară- 
mizi ceva mai mari. Egumenul o văzuse de la început 
şi simţitor cum era la mirosuri, strîimbase din nas, ne- 
înțelegînd rostul acestei legături de trențe aduse în chi- 
lia domniei-sale. 

Dar Simion, mai puţin atent la îndrumările pe care 
călugărul vroia să i le dea, ardea de nerăbdare să-i 
arate mica lui comoară învelită în trențe murdare. Se 
apucă să desfacă legăturica și dădu la iveală o carte 
groasă pe care o puse pe masă. Fără vorbă, o așeză la 
îndemîna egumenului şi acesta, înțelegind rugămintea 
din ochii prietenului, prinse a o răsfoi. De la primele 
pagini își dădu seama că este o asemenea alcătuire care 
poate sta cu cinste într-un palat. 

Pe foi groase şi mătăsoase, plăcute la pipăit, se aflau 
pîraie de slove frumoase care curgeau molcom într-o 
grațioasă trufie a curbelor mlădii, a spaţiilor bine echi- 
librate, într-o drămuială meșteşugită a luminii dintre 
rînduri cu întunecimea slovelor. 

Egumenul nu ştia latineşte, dar ştia preţui o scriere. 
fără cusur. La începutul fiecărui capitol se afla cîte o 
țesătură de frunze şi flori delicate, pe fond auriu unele, 
miniaturi cum egumenul nu mai văzuse pînă acum, 

înălțînd privirile de pe carte, se aștepta să întîlneas- 
că trufia pe chipul aducătorului. Dar acesta aştepta li- 
niştit, cu buzele uscate, brăzdate de crăpături adînci, cù 

privirea aceea tînără pe care timpul nu o schimbase 
sub arcadele puternice cu sprîncene subțiri. Ciudat om 
acest Simion, cu dragostea lui pentru scrierea aleasă, 
ori poate neasemuit de șiret, știind a-și ascunde mîn- 
dria pentru întocmirea unei asemenea cărți, 

— Poate crezi sfinţia-ta că am furat cartea de pe 
undeva. 

— Nu cred asta, Simioane. Altfel n-ai avea curajul 
să te prinzi a întocmi una la fel. 

— Am pus în ea toţi banii cîștigaţi în cancelaria de 
la Ravenna. Ziua scriam acte, iar noaplea lucram la 
această carte al cărei text e copiat după una mai veche, 
găsită în biblioteca mînăstirii. Dar miniaturile nu-s co- 
piate. Le-am chitit după priceperea mea inspirindu-mă 
după frumuseţile văzute în bisericile de acolo. Nu poţi 
aşterne pe hîrtie frumuseți care acoperă mozaicuri în- 
tinse sau pereţi de zeci de metri. Dar după ce le priveşti 
îndelung și-ți umpli sufletul cu ele, îți rămine ceva pe 
care ai vrea să-l așterni după a ta socotinţă. Dacă vei 
privi sfinția-ta cu atenţie, vei binevoi a vedea că-s 
acolo flori de la mine de-acasă : stinjenei și margarete, 
măghiran cu frunze mici și floricica aia de se cheamă 
trei frați pătaţi, pe care o vezi primăvara prin poieni. 
Cînd am terminat cartea am socotit că e timpul să plec. 
Așa cum am pornit, îmbrăcat în pinză de sac, gindeam 
că nu se vor găsi tîlhari să mă prade, că nu-i treabă de 
om cu cap să te repezi la desaga unui cerşetor căutînd 
în ea o comoară, 

— Şi ce ai de gînd să faci cu ea, Simioane ? 

— S-o dăruiesc starețului acestei miînăstiri. Sfinţia 
sa va socoti unde-și află locul mai bine. 

— În cazul ăsta ţi-o va preţălui cum se cuvine. 

— Nu de galbeni este vorba, părinte. Cînd se va ivi 
trebuinţă, să mă pună să întocmesc alta, pentru nevoile 
sfintei mînăstiri. | 

— Pînă se va ivi un locşor așa cum dorești, va mai 
trece poate timp. Vei avea domnia-ta răbdare să aş- 
tepţi ? 

— Nu ştiu dacă Cel de Sus îmi va îngădui mulţi ani 
de-acu înainte. Dar nădăjduiesc să pună sfinţia-ta o 
vorbuliţă pentru mine pe lîngă părintele stareţ. 


-20 


— Nu-ţi făgăduiesc marea cu sarea, Simioane. Cea 
mai potrivită vorbuliță o va pune meșteșugul tău. Pînă 
atunci m-am gîndit la o trebușoară cu folos şi pentru 
domnia-ta și pentru interesele mînăstirii. Nu știu dacă 
ai cunoștință că Vodă Şerban a cumpărat în mahalaua 
grecilor de la jupîneasa lui Cîrstea Bogdaproste un loc 
întins, unde a construit un han mare cum nu mai e al- 
iul în București, El a fost lăsat de răposatul domn pen- 
tru a aduce venituri acestei mînăstiri, Vodă Brîncoveanu 
nu l-a luat, așa cum a făcut cu alte averi din București 
ale unchiului său. Ni l-a lăsat nouă. În privința han- 
giului care stă acolo ca dijmaș al nostru, am unele în- 
doieli. Îi controlez registrele și ele par a fi ținute în 
ordine. Dar se petrec acolo tot felul de lucruri care nu 
pot fi trecute în registre. Un om care să le vadă pe toa- 
te şi să mă înștiinţeze mi-ar fi de mare trebuință. M-am 
gindit la domnia-ta, că ești umblat prin lume și ager 
la minte. Ei, ce zici? 

— Am poposit și eu prin hanuri de tot felul, cu- 
vioase, dar nu m-aș încumeta a zice că m-aş descurca 
în trebile lui încîlcite. 

— Le-ai deprinde cu timpul. Stipendie ai primi de la 
noi, pe lîngă ce s-o îndura să-ți dea zgircitul de grec. Se 
vîntură lume multă pe acolo — deh, ca la orice han — 
dar am înştiinţare că grecul oblăduiește pe unii ce ar 
unelti împotriva noii domnii. Treaba asta nu-mi place, 
că deși am fost omul lui Șerban Vodă, uneltirile de a- 
cum nu l-ar scula din mormînt, iar de va prinde de 
veste noul domn de astfel de lucruri, ne-ar tăia veni- 
turile acestea și poate ne-ar da chiar pedeapsă mai as- 
pră. Să-i dăm Cezarului, ce-i al Cezarului, nu-i treaba 
noastră să ne amestecăm într-ale politichiei. 

Lumina firavă a candelei dădea catifelare stinsă cu- 
lorilor, taine ungherelor. De afară se auzea sunetul to- 
catului de seară. 

Se aflau față-n faţă doi oameni atît de diferiți... 

Unul, statornic, încerca să aducă mersul evenimen- 
telor în folosul său și al minăstirii pe care. o slujea, așa 
cum iei odgonul de oţel și încerci să-l faci mlădios, 
destăcîndu-l în fire dacă este nevoie, rănindu-și degete- 
ie și potrivindu-le și pe ele după tăria oţelului. 

Celălalt, nelegiîndu-se de un loc anume, mulțumin- 
du-se să culeagă cite puţin din fiecare, îmbogăţindu-şi 
sufletul și mintea pentru un dor pe care-l purtase cu 
sine pretutindeni, întărindu-l în ceasuri de cumpănă, 

Simion ridică privirile, în care mîhnirea momentului 
nu reușise să picure apa grea a deznădejdii și nu le 
împiclise cu aburul oboselii, 

— Voi face cum zice cuvioșia-ta. 

Candela arunca asupra filei deschise a manuscrisu- 
lui de pe masă lumină pilpîitoare, aducînd în spaţiul 
de taină îrîntură de covor vechi, cu migală meșteșugii. 


III 
NOUA SLUJBĂ 


Hanul lui Şerban Voda era pentru oameni cu obraze 
subţiri şi pungi doldora. Răposatul voevod pusese să se 
zidească adevărată cetate cu ziduri groase, cu pivnițe 
cu bolți de cărămidă, o vastă curte avind în stînga sa 
grajduri, în rest prăvălii și porţi de stejar întărite cu 
drugi de fier și închizători făcute de meșteri nemți, se- 
cretul inchiderii şi deschiderii lor fiind cunoscut numai 
de hangiu şi de alţi doi slujbaşi de încredere. Să simtă 
omul că avutul cu care călătorește se află aici în sigu- 
ranţă ! 

După un drum lung, pătrunzînd în curtea unde toa- 
te sînt ţinute în bună ordine, ferestrele mari ale prid- 
voarelor de la primul cat, la care se află ghivece cu 
mușcate, bisericuța din mijlocul curţii și aburul înbie- 
tor al mâncării, îți aduc pacea în suflet și te lasă să iei 
hotărîrea unui răgaz în care vei scutura colbul de pe 
tine, vei schimba cîte o vorbă cu folos pentru a afla 
care sînt preţurile în oraș. 

Hangiul te ia în primire și-ți pune la dispoziţie ca- 
meră după rang și pungă. Este acest hangiu, pe nume 
Papacostea, bărbat zgîrcit la vorbă, cu care nu-ţi vine 

a te tocmi. Cu mustaţa albă, tuşinată și părul tuns pe- 
rie, este bărbat în putere, cu privirea pătrunzătoare și 
fața roză ca de copil. Nimeni nu-l văzuse rîzînd și slu- 
gile nu ieșeau din cuvîntul lui. 

Sala cea mare a hanului era plină de zvon din zori 
pînă-n seară. Era cald în aceste zile de brumar, deose- 
bit de friguros, căci într-o latură a sălii se află sobă 
mare de zid. În jurul plitei robotește neîncetat o femeie 
mărunţică, soția hangiului, ajutată de două fete. Miro- 
surile îmbietoare ale plachiei, pilafului cu bureţi uscați 
sau pastramei de oaie se topesc unele în altele, ame- 
ţindu-te. 

Este și un ceas al dimineţii în care tîrgoveţii vin să 
cumpere de ia prăvăliile din curtea hanului și se abat 
şi în sala cea mare pentru o bucată de dovleac copt sau, 
după gust, pentru o ulcică cu vin roșu acrișor sau co- 
vrigi aurii cu susan. Destule motive pentru a deslega 
limbile şi a netezi încrederea între cei ce s-au întîlnit 
întîmplător. Cei care stau aici mai mult de trei-patru 
zile ajung de se cunosc, și socotesc hanul într-un fel 
al lor, casă vremelnică. Stau în jurul meselor pînă sea- 
ra tîrziu cînd lămpile prind să fumege și băiatul care 
moţăie într-un colţ răspunde comenzilor în silă şi cu 
zăbavă. 

Are Papacostea şi trei fete, care, într-un fel, atrag 
destui mușterii cu stare ce se vîntură nitam-nisam pe 
aici numai să le vadă. Într-un fel, pentrucă acestea nu 
dau ajutor maicii lor în prăvălie și nu se arată ca fete 
de rînd. Cu toată cîrpănoșenia lui, grecul le ținea ca pe 
niște jupiniţe în niște odăi mai îndepărtate ale hanului. 
Apăreau toate trele legate parcă cu aţă una de alta di- 
mineaţa la biserică. Una dintre ele, Sultana și Vasili- 
chia, semănau cu maică-sa, negricioase și uscăţive. 

Vorbeau slugile că grecul n-are de gînd să le dea 
după rumâni, în sipetele din cămările lui aduna zestre 
aleasă pentru a le mărita bine acolo, în Grechia lui. 
Poate aceste vorbe ajunseseră şi la urechile egumenu- 
lui Partenie, care socotea că Papacostea se pregătește 
să părăsească ţara și n-ar fi plecat el dacă nu şi-ar fi 
încropit o avere bunicică. O asemenea avere n-o legi 
dintr-o leaiă, oricît de bună ar fi ea. 

Simion se afla aici de aproape cinci luni. Gindea că-i 
treabă grea să-l dovedească pe hangiul ce-şi băga mî- 
nile pînă la cot în bunuri care nu erau ale lui, numai 
pe vorbe nu te poţi sprijini cînd pornești la asemenea 
treabă. 

Cînd se înfățoșase înaintea hangiului, acesta spusese 
că n-are trebuinţă de slujitori. Simion îi arătase că se 
mulțumește cu puţin și se pricepe la îngrijirea cailor, 
Fusese primit pe mîncare și două rînduri de haine pe an. 
Se lămurise curînd că trebile grele ale hanului nu erau 
acoperite decît cu cîţiva slujitori, Băieţii care serveau 
la mese, spărgeau și lemne, curățau coșurile, căsăpeau 
porcii, iar noaptea tîrziu curăţau încălţările negustorilor 
găzduiți. 

La grajduri fusese un singur om pînă la venirea sa, 
Stroe, şi acela beteag de-un picior, prididind cu greu 
toate cîte se cereau. Singura treabă pe care o făcea zi 
de zi era îndepărtarea bălegarului. Simion se apucă să 
îngrijească bidivii ce veneau de la drum lung, după pri- 
ceperea lui. Le freca pielea înfierbîntată cu șomoioage 
de paie și le curăța picioarele de scoarţa noroiului. Drept 
mulțumire primea bacșișuri de la propietarii care vedeau 
treaba făcută. Dar se vede că Stroe l-a piîrît “jupînului,, 
căci se trezi chemat de acesta într-o seară, 

— la să-mi spui omule, dacă în înțelegerea noastră 
au intrat şi ciugulelile cu care te învrednicești zi de zi. 
Să nu-mi spui că nu iei bacşișuri de la muşterii. 

— Nu spun, jupîne. 

— Sau poate ţi se strecoară băncujele singure în 
buzunar. l 

— Eu nu le cer, jupîne. 


— Ceea ce faci, intră în îndatoririle tale, omule. Şi 
băncuţele se cuvin hanului. Să vii în fiecare seară să 
le pui aici pe masă. 

— Așa voi face jupîne, zise Simion începînd să se 
scotocească de băncuţele de aramă agonisite. Pentru un 
netrebnic ca mine nu-s de prea mare trebuință, că nu 
mi-am pus în gînd să-mi fac casă cu rost. N-am muiere, 
nici copii, iar mîncarea pe care binevoiţi a mi-o da, e 
prea deajuns, 

Vorbă să fie! Cele două fierturi pe care le primea 
zilnic erau mai degrabă spălătură de vase. 


Jupînul nu credea nici el în asemenea vorbe. Îl cer- 
cetă cu ochii săi scrutători: 

— Să.știi că nu-mi plac oamenii care trăncănesc vru- 
te şi nevrute, E deajuns să-ţi împlinești treaba pentru 
care ai fost pus. 

Află astfel Simion că bacșișurile pe care le primeau 
slujitorii erau tot partea jupinului. Deh... un pumn de 
băncuţe se prefac într-un ochi strălucitor auriu şi mai 
mulți la un loc fac o pungă grea căreia îi stă mai bine 
într-unul din sipetele jupînului. 

La discuţia aceasta trăsese cu urechea jupin Ochi- 
Cu-Belea, meșter zăbunar, care ţinea una din prăvăliile 
din curtea dinlăuntru a hanului. Făcea zăbune pentru 
oameni de toată mîna, unele din postav, vătuite, altele 
din catifea, bordisite cu blană de vulpe, cu mîneci largi 
şi lungi de ajungeau pîn'la genunchi și te fereau de fri- 
gul iernii. I se zicea „Ochicubelea“ pentru că mai ales 
în tinereţea domniei sale fusese rău de deochi. Își fereau 
femeile copiii de privirile în care pelinul era amestecat 
cu miere și dădeau scrînteală ce numai cu descîntec se 
potolea. Meșterul îl chemă a doua zi la el pe Simion. 

— Se vede că nu ești de prin părțile acestea de te-ai 
angajat la un om abraș cum este grecul. 

— Deh... nu prea mă pricep la multe, mi-s dragi ne- 
cuvîntătoarele, că ele nu te bagă-n boclucuri și le ci- 
tesc în ochi mulțumirea cînd le fac un bine. 


— lată că te-a băgat în bocluc Stroe, care nu înghi- 
te să faci treabă mai bună ca el. El nu prea primește 
bacșișuri, că face totul cam de mîntuială. Eu ţi-aș da 
un sfat: să nu porţi băncuţele primite asupra domniei 
tale. De îndată ce le 'agoniseşti, le aduci aici, la mine. 
Îți fac pușculiță și le scoţi la nevoie. Să știi că aşa 
fac şi ceilalți argaţi de la han. Are fiecare un locşor 
unde le strînge, fie la Vasile căldărarul, fie la Tănase 
bărbierul, E păcat să nu te alegi cu nimic cînd mun- 
ceşti din zori pină-n noapte. Şi apoi mai are grecul un 
obicei; schimbă des argaţii. Ori că li se face lor leha- 
mite de aşa un stăpîn, ori că lui nu-i place să vadă alții 

trebile pe care le învîrte. Slujbe sînt destule în tirgut 
ăsta mare, Ai putea învăţa o meserie. 

Simion mulțumi pentru sfat și spuse că nici el n-are 
de gînd să prindă mușchi aici. Continuă să dea în fie- 
care seară jupiînului băncuțele primite. Ceilalţi argaţi 
începură' să se uite cu ochi neprietenoși la el. Fiii... 
asta schimba situaţia lui în ochii jupînului. Iată pusese 
mîna pe unul în care băgase frica, Socoti că-i poate în- 
credința misii mai gingașe, cum a fi cumpărarea ali- 
mentelor de pe piaţă, fără frica de a fi furat. Îi dădu 
într-o bună dimineaţă o căruță să meargă să cumpere 
pește, ceapă, cartofi, dar din cele mai ieftine și cu grija 
de a se tocmai pînă la ultima para. I-o dădu ca însoți- 
toare pe Păuna, care-şi îmbrăică scurteica de duminică și 
nu mai putea de bucurie pentru o așa plimbare neaș- 
tepiată. Se așeză pe capră lîngă Simion și-i spuse aces- 
tuia că nu e nevoie să miîie prea tare. 

Zăpada căzuse din belșug, avusese timp să se în- 
dese și era numai bună pentru săniile și mai mici și mai 
mari care-și sunau zurgălăii. Tîrgul era acoperit de o 
pîclă lăptoasă, căsuţele de pe ulițele strîmte moţăiau 
sub glugile lor albe, doar în jurul caselor boierești era 
nițică forfotă, argaţii curățînd aleile, iar dindărătul fe- 
reștilor mari, neacoperite de florile gheții, ivindu-se 
chipul cîte unei duduci curioase, cu rochiță subțire, semn 
că în camerele mari sobele duduie sub trosnetul lem- 
nelor, 

Simion prinde cu coada ochiului neastîmpărul însoți- 
toarei sale. Peticul de faţă îmbujorată pe care şalul ma- 
re al Păunei îl lăsă la lumină este ca un vas de porţe- 
lan frumos încondeiat. 

Îi ardea de vorbă: 


— Să nu-ți fie cu supărare, nene Simioane, dar ma- 
tale chiar vrei să iei locul lui Manciu ? 

— Cine este Manciu ? 

— Lumea vorbește, eu nu zic. Jupînul are nevoie 
de un om de încredere, că oricît ar fi el de ager, nu se 
poate împărţi în zece. Manciu era un adevărat vătaf, 
omul care-i trebuia jupînului. Da' l-a prins că fura şi 
l-a dat afară. 

— Pe tine, fată, nu te-am prea văzut să slujeşti la 
bucătărie. 

— Păi să vezi matale, pe mine nu mă plăteşte jupî- 
nul și nici nu prea atirn de el. Eu sînt slujnică la jupi- 
nița Şosil, și numai aşa... cînd şi cînd, fac ce zice han- 
giul, dar numai cu îngăduinţa stăpînei mele. O ştii, nu ? 

Simion ridică din umeri. 

— E o jupîniţă venită tocmai din Francia. Nu s-a 
împlinit anul de cînd a descins aici. A venit cu trei 
rădvane încărcate, cu fata care o îmbracă și-o dezbracă 
şi cu bucătarul ei, că nu-i priesc mîncărurile de pe la 
noi. Pe mine m-a luat să-i spăl şi să-i netezesc rufele 
şi să-i fac cumpărăturile de prin tîrg. E mîndră jupînița 
noastră! Cînd trece în foşnet de taftale lăsînd în urmă 
diră de parfum, oamenii se dau în lături și li se pare 
că văd o zînă. A adus-o de prin străinătățuri boier Ne- 
goiță de la Tîrgovişte. Chitea el că se va însura cu ea, 
dar părinţii i-au stat împotrivă. Și atunci el a așezat-o 
la cel mai bun han din tîrg şi cît mai departe de moșia 
părintească. S-a învoit cu hangiul să-i dea patru camere 
la catul de sus. A spart niște pereţi, a făcut o cameră 
mai largă şi două mai mici, a pus pe pereţi mătase în 
loc de zugrăveală şi a făcut niște sobe mari cu plăcuţe 
lucioase și cu copilași rotofei pe ele — ce mai! — ia- 
tac boieresc nu alta! I-a dat încredințare hangiului că-i 
iasă toate aceste lucruri după plecarea domniţei. 

Cînd și cînd apare și boierul Cristache al nostru — 
că aşa-i zice — Cristea Negoiţă, bărbat chipeș de ţi se 
scurg ochii după dînsul. 

— Şi ţie ţi se scurg, Păuniţă-fată ? 

Fata se bătu cu palma peste gură și parcă o pală de 
ger o pișcă mai abraș de obraji, dîndu-le culoarea tran- 
datirilor. 

— Ei, cum să se întîmple una ca asta, păcatele mele! 
Că mucalit mai eşti și domnia-ta! Adică, ce să zic, pînă 
acum te credeam de-a dreptul ursuz. 

— Și pentru că mă credeai ursuz ai început să de- 
peni secretele stăpînei tale, despre care tot nu m-ai lä- 
murit: e jupîneasă, domniţă, sau principesă ? 

— Ei iaca, tac. 

— Ba vorbeşte Păuniţă, dar e bine să vorbeşti des- 
pre ale tele, că uneori treburile străine ies cu bucluc. 

— Ce să zic de mine? Se cheamă că o fată săracă 
are o viaţă săracă, Și dacă sînt în slujba asta, am și eu 
partea mea la treburile jupînesei mele. Ştii domnia-ta 
ce înseamnă să potrivești volanele unei rochii din acelea 
mari și înfoiate în care intră zece coţi de mătase? La 
început nu mă pricepeam la nimic, dar m-a învăţat fa- 
ma de șambr a jupînesei, o cheamă Mari, ăsta e chiar 
un nume de-al nostru, care — vezi domita — e și prin 
părţile lor. Dar rochiile astea sînt într-așa un fel că nu 
le poţi băga în albie să le speli. Cînd juvpîniţa se plicti- 
seşte de ele, ni le dăruiește nouă. Am vreo patru aseme- 
nea rochii. 

— Ai de gînd să devii și tu jupiniță ? 

— Vai de păcatele mele, neiculiță ! Eu sînt fată aşe- 
zată. Dar le păstrez bine păturite şi am de gînd să le 
desiac și să-mi cos rochii după cuviinţă. Dintr-o rochie 
din aceea îmi fac trei. 

— Se cheamă deci că ești fată economă. 

— D'apoi cum ? Îmi trebuie și mie ceva zestre că 
bietul taica nu poate scoate din tăbăcăria lui atît cît să 
hrănească zece copii şi să-mi mai dea și zestre pe de-a- 
supra. 

Păuniţa cea  guralivă hotărî să-și mai hodinească 
gura, să se dea jos din sanie și să-și dezmorţească pi- 
cioarele, cînd ajunseră la locul unde se așezau deobi- 
cei carele de pește, între Tîrgul de Jos și Tîrgul Cucu- 
lui. Se găsea și pe timp de iarnă pește bun, prins la 
copcă, cu grijă rînduit între calupurile de ghiaţă. Si- 
mion cumpără zece ocale de crap cu solzi aurii, caras 
pentru saramură și trei somni strașnici care la hanul lui 
Papacostea aveau să aducă venit încincit, după ce era 
pregătit de coana Sevastiţa, după o reţetă numai de ea 
știută. 

Porniră apoi spre Tirgul de Jos după celelalte lu- 
cruri. - 

— Ei, acum Păuniţă, fată, îți poți da drumul la vorbă 
şi să-mi spui de unde se cumpără mirodeniile mai ieftin, 
că eu nu cunosc negustorii de aici. 

— Văd că știe domnia-ta drumul deși supneai că n-ai 
umblat orașul acesta. 

— Deh, oricine vine odată-de două ori într-un oraş 
mai întîi drumul tirgului îl află. 

În aria tirgului, forfotă mare. Prăvăliile, unele din- 
tre ele simple barăci, își sprijineau umerii între ele în- 
tr-o frăţietate care nu ţinea seama de scliviseala, în 
galben și verde a unora, alături de cumpănirea spre pă- 
mînt a pereților altora, mai puţin încropite. Mărfurile 
erau scoase și afară, pe tarabe şi pereţi, pentru a îmbia 
trecătorul. 

Căldări de aramă şi vase de tuci, căciuli și cojoace 
de oaie, postavuri, covoare de lînă, altele ţesute din 
zdrenţe multicolore, grămăjoare de mangal pentru folo- 
sința grataragiilor, mațe de oaie pentru ciulamale gus- 
toase, doniţe şi sirăchini frumos încondeiate, varză şi 
castraveți muraţi în butoaie mari. 

Nequslorii, cu ochiul lor deprins a-l preţălui pe tre- 
cător îl pohteau pe Simion cu vorbe mieroase. Fiecare 
negustor se îndrepta spre un anume soi de cumpărător. 
Nu era să chemi un boier cu zăbun bogat să cumpere 
străchini, după cum nu merita să-ţi baţi gura pentru un 
pîrlit cu căciulă flenduroasă să cumpere covor lucrat 
într-o mînăstire de maici, cu lina de pe şapte oi. Unii 
dintre negustori purtau, ei înșiși haine de soi, făcînd 
prin aceasta, firmă pretențioasă prăvăliei, tocilarii a că- 
ror întreagă prăvălie era tocila purtată în spinare și 
cei ce vindeau coșnițe și rogojini, aveau picioarele groa- 
se ca niște butuci, bine acoperite cu paie peste care 
erau înfășurate curelușele opincilor. 

— Iată, aici e dugheana lui Garabet, armeanul. De 
aici cumpărăm mirodenii. Nu-i nevoie să le plătești, nene 
Simioane. Le trece într-un catastif și jupînul le plăteşte 
la sfîrşitul lunii. 

Garabet purta haine europenești, avea mîini cu de- 
gete subțiri, şi Simion avu deodată, fără vrere avu, ima- 
ginea unui nobil pe care-l cunoscuse într-o bibliotecă la 
Veneţia. 

Auzind că vine din partea lui Papacostea, îl pohti 
să șadă pe un jeţ cu catifeaua cam ponosită, singurul 
din prăvălie, deci la fel de bun şi pentru boieroaicele 

care-l vizitau. Trebui să fi primit și asemenea vizite Gara- 
bet, căci pe lîngă mirodeniile pe care le ţinea în chiu- 
puri felurit colorate, cea mai mare parte din prăvălie 
era ocupată de rarităţi aduse din depărtări. Tăvi persane 
cu incrustații de sidef, goblenuri franțuzești, dantele fi- 
ne, porțelanuri, pînă și săbii cu teci frumos încrustate 
și gheruțe lungi de fildeș, din acelea cu care boierii se 
scarpină delicat pe spinare. 

Văzîndu-şi vizitatorul că cercetează toate celea, îl 
lămuri despre ele cu glas plăcut. Nu-l zorea, cu toate că 
hainele vizitatorului numai arătoase nu erau. 

— Eu ţin aici bazar. Într-un tîrg se cer cam de toate. 
Am un frate în Francia, și măcar odată pe an primesc 
lucruri de acolo. Are și el folos, că preţurile sint mari 
pe aici. 

— Nu te întreb cît costă vasul ăsta de Murano, nici 
ornicul cu figuri, din porțelan de Sevres, că nu-s unul 
ce le-aș putea avea vreodată. Dar mare încîntare aduc 
asemenea lucruri privirii. Dacă-aș fi eu negustor, le-aș 
pune asemenea preț încît să nu le ia nimeni, că mi-ar 
veni greu să mă despart de ele. 

Armeanul îl cercetă cu aceiași ochi blinzi, dar cu 
ceva mai multă atenţie. Nu-i sta în obicei să arate ui- 
mire sau mâînie, chipul său era neclintit ca al unui om 
de soi ce păstrează bine cetluite stările sufletești, pen- 
tru sine. E drept, omul din fața sa, cu opinci și haină 
grosolană, nu aducea a nobil scăpătat, nici măcar a ne- 
gustor chivernisit, Dar armeanul văzuse destule în zi- 
lele lui, ca să nu se mire prea tare găsind ceva bun în- 
tr-un înveliş prost. 

— Văd că domnia-ta știe a preţui scule rare ca aces- 
tea, pe care puţini boieri le preţuiesc. Trebuie să-ţi fi 
trecut ceva porțelanuri de Sevres pe dinainte ca să ştii 
să recunoști unul ivit pe neașteptate într-o dugheană. 

Simion se căi că se fudulise fără a sta pe gînduri, 
dar îi plăcuse figura armeanului și nici Păuna nu se afla 
prin preajmă să tragă cu urechea. Rămăsese afară la ta- 
raba unui papugiu. 

— Chiar așa multe nu am văzut jupiîne, dar m-au 
purtat nevoile pe alte coclauri și am slujit la un nobil 
în Austria, care avea castelul plin cu de toate cele. 

— Îmi este îngătiuit a întreba ce slujbă ai îndeplinit ? 

— Sînt caligrai, jupine. 

Iarăşi chipul lui Garabet nu arătă uimire. 

— Asta spune foarte mult, foarte mult. În prăvălia 
mea pășesc rareori oameni care cunosc frumosul și mai 
adesea boieri care vor să cumpere lucru scump, fie el 
cum o fi, numai scump să fie. Mi-ar face mare plăcere 
să vă conduc la un prieten al meu care a călătorit prin 
Persia și are ceva manuscrise. Tatăl său a călătorit mult, 
şi măcar că nu e aşa bogat, nu le-ar înstrăina pentru 
nimic în lume. Și ar fi bucuros să le arate unuia în sta- 
re să le preţuiască. 

— Şi pentru mine ar fi o bucurie, 

— Atunci îmi făgăduieşti să vii îndată ce poţi? Pe 
mine mă găseşti oricînd aici. Chiar după închiderea du- 
ghenei poţi să baţi la poartă. Locuiesc la catul de sus, 

Și uite așa Simion plecă din tirg cu pește şi papor- 
nițe de rogojină, cu o desăguţă de mirodenii care strîn- 
seseră în ele soarele cald al altor îndepărtate ţinuturi, 
dar și cu prietenia unui om puţin obișnuit și cu făgă- 
duiala admirării unor odoare care nu-i căzuseră nici- 
odată sub priviri, 

Afară îl aștepta Păuna mîndră de a fi cumpărat niște 
papuci de safian roșii ca focul. 


IV 
SFAT DE TAINĂ 


Se lăsase o iarnă aspră cum de mult nu mai apuca- 
seră bătriînii. Cerul își descărca nămeţii şi tot mai avea. 
Nici măcar un soare cu dinţi nu se arăta din cînd în 
cînd. Căsuţele mahalalelor erau acoperite cu zăpadă pînă 
peste acoperiș, de făcuseră oamenii tunele să ajungă 
pînă la uliţă. De atita zăpadă pufoasă, care nu avea timp 
nici măcar să se geruiască, nici săniile nu prea se încu- 
metau să străbată orașul. 

La hanul lui Şerban Vodă nu s-ar fi putut zice că 
mușterii dădeau năvală, dar tot erau cîţiva statornici 
pe care vremuiala îi împiedicase să-și continue drumul. 
Un negustor din Giurgiu care-și încărcase carul cu sti- 
clă bine învelită-n paie, doi polonezi cu treburi necu- 
noscute, boierul Sima cu fiu-său, în drum spre Craiova 
să peţească o fată, doi braşoveni care descărcaseră în 
tîrg vase frumos ciocănite în metal și un piteștean, care 
dăduse ţuica din prima zi, dar chiar cu carele ușurate 
de poveri, nu se încumetau să plece. Deveniseră cu toţi 
niște obișnuiți ai casei cărora li se știau gusturile şi luau 
mesele la ore fixe. 

. Acum, dacă gloata nu mai umplea de larmă sala cea 
mare şi tot se plictisea acolo, sus, în iatacul ei, se ară- 
ta și doamna de Choisel, care legase prietenie cu feme- 
ile polonezilor și prînzeau adeseori laolaltă. Nu-şi fă- 
cea apariția în sala hanului în vreuna din rochiile ace- 
lea strălucitoare despre care vorbise Păuniţa. Rochiile 
simple în care apărea puteau fi recunoscute, de cineva 
care umblase prin Franţa, drept veşminte ale unei femei 
din clasa de mijloc, frumoase, pentru că statura doam- 
nei era fără cusur și un mic guler de dantelă era de- 
ajuns să le înfrumuseţeze. Străina nu ţinea să poarte 
toalete bătătoare la ochi, dar îi venea greu să adopte 
veșmintele femeiești de prin aceste locuri. Frumosul păr 
blond-roșşcat îl purta într-o coafură pretențioasă, cu bu- 
cle mari în creștet și bucle lungi pe tîmple și ceafă, a- 
jungînd pînă la umeri. 

Doamnele poloneze îi știau limba maternă şi era o 
adevărată bucurie pentru diînsa să sporovăiască cu ele 
cîte două-trei ore în şir într-un salonaș aparte de sala 
cea mare, unde luau și masa. Doamna de Choisel era 
încîntată să le servească bucate pregătite de bucătarul 
său, iar doamnele poloneze n-ar fi recunoscut nici în rup- 
tul capului că mîncărurile valahe, cu multă untură, cu 
varză şi cartofi, sînt mai pe placul domniilor lor. 

În salonașul văruit în alb, cu ferestre ce coborau 
pînă aproape de podea, chenăruite cu rame late de ste- 
jar, Marguerite de Choisel încerca să-și închipuie că 
ghiaţa ce te împiedică' să vezi afară este o podoabă de 


32 


preț si să înlăture gindul tot mai stăruitor că se află 
cab pasăre în colivie și nici măcar aurită nu e colivia, 

"Poimise să străbată Europa: nu numai cu dragostea 
penitru superbul Cristea'-— Cristian cum îl numea 'dinsa 
— dar şi'cu speranța că în această parte a-Orientului 
își va găsi loc, printre viriurile. societăţii. Cristea o asi- 
gurase că și aici'se dau baluri, luxul:și bunul gust nu 
sînt: străine unei anume categorii sociale, Şi. la o adică, 
făcind-ọ. soție; legiuită;. va. fi liberă să-și facă- un salon 
al ei și să impună altora-modul ei de viaţă..-Despre răgazul 
pe.:care-l cerea .. convingerea. bătrinului boier Negoiţă 
pentru acceptarea unei nurori străine. și fără zestre, nu 
fusese vorba. Aici lumea era obișnuită să aștepte. Ea 
nu, se simţea „dăruită cu această calitate şi descoperea 
că. situația de tiitoare e mult nai “incomodă. aici decît 
în țara-i de. baştină. Cristea nici. nu vroia să dea la i- 
veală aceasță situaţie, pentru ca drumul spre căsătorie 
să fie mai, „Puțin spinos. Se arăta rar pe-aici; preferînd 
sä trimită după, dînsa o Caretă ca s-o ducă într-o căsuţă 
de tară unde-o aștepta. Îi promitea multe, îi: dădea gal- 
beni ‘după pofta inimii, dar oricît de aventuroase i se 
păreau la început “aceste întilniri, O “cuprindea încet o- 
boseala și plictisul., Situaţia. ei nu se deosebea cu mult 
de aceea a unei cadiîne. Departe de tot perspectiva de 
a fi admirată, de a. presără vorbe de spirit care apoi să 
fie reproduse, bineînţeles în' fața unor oameni care ști- 
au pune preț pe ele. Aceste doamne poloneze, cu spiri- 
tul cam greoi, ce-i drept, priveau” la -dînsa ca la fin- 
vină izvoritoare de: mir, domnii, la 'rîndul 1ci,-erau poli- 
ticoși și se'simțeă înviorată în'mita-ei oază din mijto- 
cul acestei crîncene ierni bucureștene: ` 

Înti-acestea, pereţii hanului —'bine' că erau lipsiţi de 
ur&chi — erdu înartorii unei: daravele maj puțin duioase. 
: cUn servitor 5ë înfățișă- într-o după amiază la unul 
dintre brașoveni, argintarul Iohannes -Henning,. spunîn- 
du-i că a doua zi boierul său ar.yvrea să schimbe nişte 
vorbe cu domnia-sa între patru ochi. 

, Si într-adevăr, la ora stabilită se ivi un tînăr în stra- 
ie de „ctingăr, care-l căuta pe meșterul argintar. 
J — Vii domnia- tă din partea vreunei mînăsțiri pentru 
o comandă ? ? l 

— Ba pentru ale mele trebi vin jupîne. V-a spus ser- 
vitorul meu că e lucru de taină. Mă întreb dacă această 
cameră are pereţi destul de groși sau dacă nu cumva 
slujitorii de pe aici au năravul de a asculta pe la uși. 

— Nu mi-am pus pînă acum întrebarea aceasta și 
de cîte ori am poposit aici m-am simţit în siguranţă. 

— Vă nedumerește poate neîncrederea mea, dar de 
la o vreme mă simt încolţit şi eu și familia mea. Adică 
cei care au rămas din familia mea în Țara Românească. 
O soră, un frate mai mic şi bunică-mea. Pot să-mi spun 
păsul domniei-tale fără grijă că-ți aduc supărare ? 

— Dacă asta îţi ușurează inima, boierule, eu n-am 
nici o treabă care să mă zorească, Aș fi plecat de cinci 
zile de aici, dar se vorbeşte că drumurile sînt tare 
proaste și mă tem că mă înzepezesc pe undeva, 

Argintarul era un bătrînel care călătorise adesea 
prin aceste părţi, preferînd să-și vindă marfa singur. 
Vorbea destul de bine româneşte, dar de data aceasta 
tînărul ce i se înfățişase i se adresase în limba lui 
maternă. Asta îl făcuse să i se adreseze cu „boierule“, 
căci numai Cineva de neam învaţă o limbă străină în 
principatul acesta. Bașca un alt gînd al său pe care nu-l 
dădea în vileag: tînărul acesta nu era din cale-afară de 
curajos, de vreme ce-și pusese straie popești pentru a 
veni la dînsul, 

— Sînt Voicu Merișan, fiul lui Staicu Merișan, cel 
care a însoţit-o pe doamna Maria a lui Șerban Vodă 
peste munţi, în Transilvania. Poate știi domnia-ta că 
Brîncoveanu a aşezat-o pe doamna Maria și pe fiul său 
Gheorghe la Drăgănești, dar aici doamna se simțea pri- 
mejduită şi a părăsit țara cu sprijinul generalului Heis- 
sler. Taica a fugit după aceea, împreună cu alţi boieri 
care erau de partea ei și a Bălăceanului. 

Tinărul se opri așteptind din partea celuifalt o încu- 
rajare. 

Dar argintarul era mai puţin curios să afle istoria 
Merișenilor, cît vroia să afle cum își va face loc şuvița 
de curaj a tînărului printre bolovanii unei înțelegeri gre- 
oaie din partea domniei sale. Nici la preţăluirea obiecte- 

lor lucrate de el, meșterul Henning nu făcea risipă de 
vorbă. El era cel care avea obiectul, celălalt, dacă şi-l 
dorea, n-avea decît să vorbească. 


Tînărul își drese glasul: 

— Acum, Brîncoveanu simţindu- l pe taica hain, ne-a 
luat toate averile. Am rămas cu toți în casa bunicii, de 
care nu s-a atins, ea fiind rudă cu doamna Marica, soa- 
ţa lui Vodă. Noi socotim că domnia aceasta nouă nu va 
dura. Turcii au început a pierde bătălii și dacă armata 
împăratului Leopold va intra în ţară, taica își va recă- 
păta totul, poate că va fi pus într-o.dregătorie. - 

— Aş spune că domnia-ta nu ţi-ai făcut socoteală 
proastă dacă n-aş fi aflat și eu — așa străin-de politică 
cum sint — despre pierderea boierului Bălăceanu. Ştie 
Bucureştiul întreg că i-a fost adus aici capul şi pus în 
prepeleac pe locul caselor sale şi stă acolo de citeva 
luni bunicele și riînjește la toți acei care ar avea de 
gînd a se împotrivi domniei celei noi. 

Boier Voicu își pipăi fără să vrea gitul subţire şi fi- 
ind pe semne mulțumit că el se află la locul bine știut, 
căută sprijin la vorbe bătrineşti pe care le auzise de 
mai multe ori: 

— Vremile-s schimbătoare. Nu e faptă creștinească 
din partea Brîncoveanului să fi chemat în ajutor pe 
turci şi pe tătari atunci cînd armatele împăratului Le- 
opold au venit în țară. 

Boier Voicu se întrebă dacă-i cazul să continue. Meș- 
terul neamt părea să fie de partea lui Vodă cu toate 
că cei care-l trimiseseră la el îl asiguraseră că-i om de 
încredere. Chiar și fără aceste asigurări era de înțeles 
ca 'neamţul să fie de partea nemților, 

— E firesc să doresc ca taica să se întoarcă în țară 
Şi să încerc a-i da un mic ajutor, nu crezi domnia-ta ? 

— Ba da, e cît se poate de firesc. 

— Iată, am adus o epistolă în care sînt date în vi- 
leag unele uneltiri ale domnitorului împotriva împăra- 

tului Leopold și poate ar schimba mersul lucrurilor dacă 
ar ajunge în mîna generalului Heissler. 

— Epistola e întocmită de domnia-ta ? 

— Am spus că se află boieri cu a căror pricepere 
nu m-aș putea măsura, și ei știu bine ce se află în aceas- 
tă scrisoare. | 

— Dar domnia-ta, știe ? 

— Sînt lucruri care nu se dezvăluie cu ușurință: 

» — În cazul ăsta, domnia-ta ești folosit ca o unealtă, 
fie-mi îngăduit a o spune. Iar eu aş fi folosit la fel da- 
că-aș duce această scrisoare, căci, după cîte am înţeles, 
asta ţi-e dorința. E adevărat, faptele și mai mari și mai 
mici, se fac cu ajutorul uneltelor. Numai că eu nu am 
făcut niciodată așa ceva şi nici nu am năzuit la fapte 
care să schimbe istoria. Caută-ţi domnia-ta alt mesa- 
ger, nu-ţi fie cu supărare. 

Tînărul încercă o mare silă faţă de această judecată 
măruntă, de meseriaș, care-şi vede de uneltele lui și nu 
se avintă în încercări măreţe. Nu se aștepta să fie re- 
fuzat și nici nu prea știa ce să facă într-o asemenea îm- 
prejurare. Puţina-i experienţă nu-l învățase să se retra- 
gă cu demnitate dintr-o afacere nereușită. 

Se ridică pipăind locul de la piept, unde ţinea scri- 
soarea. 

— Pot fi sigur că domnia-ta nu vei aduce vreodată 
în vorbire numele meu și rugămintea pe care ţi-am 
făcut-o ? 

— Nu obișnuiesc a vorbi despre lucruri care nu mă 
privesc. Eu rămîn la ale mele: tăvi, vase şi altele de 
felul acesta. 

Boier Voicu Merișan își trase gluga pe cap și părăsi 
hanul cu mirare în cuget că un neamt se ferea să aducă 
un folos alor săi. 

Privind în urma lui, meșterului îi răsări fără vrere 
înaintea ochilor statura fiului său, Peter. Acela ajunsese 
la cunoașterea de sine şi nu s-ar fi băgat în afaceri care 
să-i depășească puterile. Cu citeva zile în urmă. meșterul 
Henning dusese cele mai de preţ odoare ale sale la 

Curtea lui Constantin Vodă și le vînduse pe preț bun. 
Căni şi tăvi de argint, ferecături de cărţi și fructiere 
toate ciocănite pe foaia metalului preţios pentru a în- 
fățișa ghirlande de frunze şi flori cum se văd pe bro- 
caturile grele, capete de satiri aidoma celor de la fîn- 
tînile din pieţele țărilor apusene, o bogăţie năucitoare 
de forme care fac plăcere priviritor și degetelor atunci 
cînd iei cana Sau tipsia în mină. 

Meșterul Henning lucra pentru Brîncoveanu de cînd 
acesta era vel-logofăt. Era primit în casele din apropie- 
rea Curţii Domnești, case bătrineşti acoperite cu şin- 
drilă, așezate în mijlocul unei grădini foarte bine în- 
grijite de doi grădinari italieni. Stăpînul casei însuși, 
acum domnitor, cerceta obiectele aduse, ţinînd foarte 
mult să fie făcute după îndrumările date de el. Cîntă- 
reau împreună argintul ce fusese pus în lucruri, socotind 
cît mai rămăsese. Apoi îi arăta ce alte lucrări dorea 
pentru perioada următoare. Acum îi dăduse comandă 
pentru niște cădelnițe şi o ferecătură de evanghelie im- 
părțită în cîmpuri, fiecare din ele avînd să înfăţișeze o 
scenă religioasă. Domnitorul îi dăduse cantitatea de me- 
tal necesară şi modelele după care avea să fie lucrate 
scenele. 

Între oameni sînt legături de inimă și legături de in- 
terese. Apoi mai sînt şi altfel de legături, rare ca niște 
odoare. Sînt legăturile de prietenie, de preţuire şi ad- 
miraţie. În acestea nu intră nici focul patimii, nici cal- 
culul rece al interesului. 

Dacă socotelile între meșterul Henning și domnitorul 
Țării Românești erau dintre cele mai limpezi și dom- 
nitorul era cel mai bun client al său, oricine ar fi putut 
spune că legăturile acestea erau de interes. Dar meșterul 
punea aceste legături la înălțimea preţuirii sale și le 
păstra ca pe niște odoare ale cugetului. Tăifăsuia înde- 
lung cu domnitorul despre frumuseţea unei podoabe, 
răsfoiau stampe, sau puneau la cale încadrarea cite unui 
model, tratarea lui cea mai potrivită. Într-un fel, putea 
zice. că meșteșugul său a avut de cîștigat de cînd Tu- 
crează pentru acest principe, pentru care o tipsie nu era 
un simplu obiect, ci trebuia să spună ceva anume înțe- 
legerii, ceasului de petrecere sau de contemplare. 

Și acum, iată, tinerelul acesta cu epistola lui năzdră- 
vană, care năzuia să-i uzurpe domnia. -Poate nu era 
chiar așa primejdioasă, și doar în capul tinărului epis- 
tola avea niște puteri distrugătoare. Där ‘dacă va în- 
mîna altcuiva scrisoarea şi, ajungînd la destinaţie, aceas-. 
ta se va dovedi aducătoare de nenorociri ? În cazul ăsta 
poate ar fi fost bine să i-o ia şi s-o distrugă... 

Măcinat de cumpăna îndoielii, meșterul cobori în 
sala: mare a hanului, unde-l aștepta concetățeanul său. 
Pe scară, aproape să se lovească piept în piept cu un 
om uscăţiv. Acesta bolborosi ceva într-o nemţească stri- 
cată. Parcă-ar fi fost unu] dintre argaţii care deobicei 
trebăluia prin curte. Dar să vorbească, nemțeşte și să 
ştie că cel de care s-a izbit este neamţ deși. pe scară era 
întuneric ? 

Calfa ce-l însoțea 'se afla la o masă într-un colț şi, 
cu toate că avea ceva de spus lă adresa vinului din ul- 
cica de lut care-i făcuse gura pungă, trăgea totuși zdra= 
văn la măsea, se vede pentru a uita de drumui lung ce-l 
despărțea de Brașov. 

— Se pare că vremea se înăsprește și drumurile se 
geruiesc. 

— Eu zic să nu ne grăbim cu plecarea că s-ar pu- 
tea stirni o viforniță din aceea cum numai în cîmpia va- 
lahă întîlnești. 

— Stăm aici pe trai bun și cheltuim partea din ciş- 
tig. Domniei tale poate nu-i pasă, că Peter se pricepe 
să te înlocuiască. 

Frecîndu-și mîinile la vederea grămăjoarei de colţu- 
nași aburinzi care îi fuseseră puși dinainte, meșterul 
Iohannes îi răspunse că nu-i priește deloc lipsa de at- 
tivitate. 

Într-adevăr, Peter promitea să i devină un bun mește- 
şugar şi nu s-ar fi băgat în treburi primejdioase, ca vi- 
zitatorul lui de azi. 

V 


„ȘI NU S-A SFIIT DOMNUL 
DE GREUTĂȚILE ÎNCEPUTULUI... 


Ajunși aici, să ne îngăduie cititorul a răsfoi citeva 
pagini dinaintea acestui an de graţie, 1693. 

Cînd în urmă cu cinci ani, boierii cei mari, adunaţi 
în curtea Mitropoliei, i s-au„adresat lui Constantin, fiul 
lui Papa Brîncoveanu : 

— Logofete, noi cu toţi pohtim să ne fii domn, iar 
bărbatul cu faţa smeadă și prelungă s-a ferit cu vorbe 
înțelepte : 

— Dar ce aș avea eu cu domnia, de vreme ce ca 
un domn sînt în casa mea; nu-mi trebuiește să fiu; 

boierii au insistat : 

— Ne rugăm, nu lăsa țara, să intre alți oameni, ori 
răi, ori nebuni, ci să fii; 

din nou s-a împotrivit logofătul, iar ei într-un glas 
au fost: 

— Toţi vroim, toți pohtim. 

O alegere cu alai crăiesc, cu salvele a trei tunuri 
pregătite din timp, cu aducerea unui cal alb împodobit 
cu harnașamente de preţ, cu oameni de rînd înșiraţi de 
la spătărie la mitropolie în haine de sărbătoare, măcar 
că voinţa nu era a lor, ci a boierilor era. 

lar aceştia, socoteau, fiecare după a lui pricepere, 
alegerea aceasta în care nu intrau neapărat meritele 
logofătului, 

Unii gîndeau că, de la o vreme, domniile sînt trecă- 
toare, un an — doi, acolo, nu lasă el turcul pe nimeni 
să prindă mușchi, ci dorește doar pietre ce se rostogo- 
lesc. Și atunci n-are cătare pe cine pui, că, mai ales 
fiind un boier de ţară, te va lăsa în pace. 

Alţii socoteau că nu merită să te pui cu partida Can- 
tacuzinilor al cărei prepus era Constantin logofătul. 

Erau cîțiva care ştiau de misiunea încredinţată logo- 
fătului în urmă cu cîţiva ani de către unchiul său, Șer- 
ban Vodă, de a merge la Constantinopol, să vorbească 
în mare taină cu contele Caprara, ambasadorul austriac. 

Sigur că această misie avea şi o făţuială pentru cei ce 
s-ar fi interesat prea mult 'de ea: logofătul mergea să 
intervină pentru ca, românii, din Transilvania să fie lă- 
saţi să-şi păstreze, credinţa, OrtQdoxă, iar mitropolitul lor, 
Sava Brancovici, să fie eliberăt din temniţa austriacă. 
Dar misia logofătului avea adîncimi cu primejdie: se 
angaja țara, prin trimisul Său, SĂ se pi popoarelor 
din Balcani: pentru ă ‘Şcutura, jug dl „otoman cu. ajtorul 
austriecilor. Ideea. de: a proceda. ji a intorțocheai iusese 
tai ales. a j fratelui doimnitoriilui, stolnicul Constantin. A- 
testa' din" iirmă socotea că e mai puţin. spinos drumul făcut 
la turci pentru a aranja o treabă împotriva, turcilor, decit 
să ja 'de- -a, dreptul” drumul Vianei, î în “văzul ȘI cu ştiinţa 
tutror Dar Şerban primise cu multă 'scirbă o asemenea 
cale întortocheată. Firea-i năvalnică îl îndemna: să'a- 
pace, o cale făţişe,. împotiiva, turcilor, După cwm. a și 
aplicat- or cîțiva âni "după aceea, cînd, a trimis o solie la 
Viana, Numai că solia abea fusese. plecată și .domni- 
torul! şi-a 'dat 'Sbştescul sfirșit. Üha din primele | griji ale 
lui Vodă Briîncoveanu după înscăunarea sa a fost de 
a trimite ò nouă solie condusă de Preda Pirșcoveanu, 
care s-o prindă din urmă pe. cealaltă şi, SĂ- i recomande 
ca angajarea faţă de împărat Į Leopold’ să ny. fje totală, 

vorbele, ocolite erau mai pe. placul noii domnii, ` 

Cei care 'stăteau lingă scaunul țării, puţini la număr, 
shian că aceasta. era viziunea stolnicului Constantin. Cap- 
tacuzino. “Noul domn făcea primii pași . în „domnie ‘sub 
mîna unchiului, care de’ Tapt il ridicase și-l îndrumase 
după” ce tatăl său, Papa Brincoveanu, fusese ucis în. Te- 
volià seimeriilor, revoltă în care însuși pruncul, de un 
an şi-ar fi pierdut „Viaţa dacă în locul său n-ar fi fost 
dat pruncul ujer’ 'tigänci, care, " imediăt fusese! înfipt, în 


sabie, ȘI, dacă primul pas în, “domnie fuseșe, sub. îndru- 
marea, unchiului, cei a toata. Ştiutozi, zimbeau în: bărbile 
lor zicînd că aceasta va: fi domnia unchiului, atît. citiva 
ține: ea. lar: cei: mai puțin binevoitori: dintre :ei hu se 
sfiau! a-și: apropia: bărbile 'și :d'izite că 'stolmitul' îşi: su- 
grumăse.! ifrátele în'“așternut: pentu a: “îndriima 'doinnia 
după. Acta Idii Prea' Hăprazihcă! fusese”! moartea ij 


-f si 
în D O SD 


“Ginduri de. mărire. nu, purta. în: sine! stolnicul., Rämä; 
sese cu aceeași dregătorie Şi sub acest ‘Repot al “său, 

La numai „doțiă luni după, alegerea, sa ca, domn, și, 
după ce se asigurase de. recunoașterea Porții, otomane, 
Constantin Vodă’ trimesese, ó nouă şolie: jui Leọpold, al, 
Austriei. 'De data aceasta, cu alai Tare, 130 le "oameni, 
mindru, înveşmîntaţi, Şi 250- de cai, "de se minunau vie- 
nezii de ce înseamnă strălucirea unui „principe, din Ori- 
ent. Solii i-au dăruit împăratului o sabie cu teaca bătu-! 
tă în, pietre scumpe, un cal cu. harnașamentul. bătut în 
aur, o cruce cu diamante și alte! daruri alese. “Aşa... ca 
de la față domnească já față domnească şi nu ca. de. la, 
unii ce vin să ceară miluială. Daruri scumpe. și. vorbe 
în „doi peri : „VO, fi - alături, de luminăţia, voastră! “, 
„țara e mică şi oa lea, e mică" Să , „Nou, peri ahea, $- a 


Thea, 


taja si trebile a socotit dl dotată i orientali s se urneše greu. 


Lucrul care-l interesa mai presus de toate era, ca în 
cazul unei ciocniri! cu turcii, aceasta să nu măi „aibe loc 
pe pămintul, Austiiei, pi să aibe loc cât mai départe si 
cel mai bine pe! pămîntul acestui principat. 'Darurile erau' 
și 'ele bune, dar măi degrabă îl interesău informații pri- 
vitoare la anumite! puncte” strategice, pe, care solii se că- 
dea să le dea. dată 
__ Pînă la 'urmă intormaţiile. i Te- -a da generalul său 
Veterani, spuindu: -i 'că țara, mii are nici ui puntt forti- 
ficat, “turcii” nù în jăduisetă ` atesta într: un teritoriu su-! 
pei În cazul în care armatele imperiale, ar. fi „trebuit să. 


jap númái, i n treceres Sk påtrù sai nel tü’ ba- 


Vaprier, „pita 5 tegien, 
E gi eran, de. aigas Rain fa Li pia ' 


„i 


Re ia unor. noi. se Mola n mu „stă; lea. pe, ja) i per an 
su Generalyh „Hieisslez,- ÎRCTEAKION oin „armata sa, trecu, 
munţii în, Valahia, Sirsi lăsă :estașii: şă prade, să -sșeton, 
ceașcă pe unde-or găşi: „VIN valah: de, cel. bun, „sări im- 
pungă cu sulița pe cei ce se împotrivesc, așa cum se cu- 

LA 

41 


vine într-o țară necivilizată, S-au oprit doar în preajma 
Bucureștilor, auzind că acolo bîntuise ciuma, 

Nu avea oaste mare generalul, dar se bizuia pe aju- 
torul boierilor, cari, așa cum îl asigurase prietenul său 
Bălăceanu, nu-s deloc prietenii domniei celei noi. Nu- 
mai că socotelile lui s-au cam încurcat. Boierii fugise- 
ră, multe conace erau pustii, vitele ascunse prin păduri 
de nepătruns, vinul și grînele puse în adăposturi sub- 
pămîntene greu de dibuit, cum numai acest popor, de- 
prins cu peregrinările neprietenilor, știe a construi. O 
ţară săracă, cu oameni pasivi, ce găseau tocmai în a- 
ceastă pasivitate un mijloc de apărare. Aceasta a fost 
impresia generalului, 

A cerut voievodului o întrevedere, căci cei cîțiva 
boieri de țară pe care-i prinsese o țineau că au voie- 
vodul lor și n-au trebuință de guvernarea austriacă. 

Brîncoveanu l-a primit la Drăgăneşti și nu i-a promis 
ceva mai bun decît ciocnirea cu tătarii, care erau la ho- 
tarele țării. 

Și n-a trebuit să aştepte mult generalul, căci tătarii 
au năvălit într-adevăr cu vreo 25000 de călăreți, de- 
prinşi a reteza capete în fuga calului, gloată urlătoare, 
de o energie cumplită, ce habar n-avea de tactica nem- 
ţilor. În sfîrșit a înţeles generalul neamţ că a călcat cu 
stîngul, și dacă mai vrea să! salveze ceva din armata sa 
derorientată, trebuie să se retragă peste munți, 

Dar împăratul n-avea de gînd să renunţe, cu atît mai 
mult cu cît socotea că turcii se află într-o situație ne- 
prielnică, De concursul principelui valah se cam lămu- 
rise. Nu vroia să-i supere prea tare pe turci, căci nu-i 
plăcea să-și transforme ţara în cîmp de bătaie. Nu punea 
Aa socoteală împăratul supărarea unui principe atît de 
neînsemnate că armatele austriece i-au încălcat terito- 
riul și că românii din Transilvania sînt siliți să treacă 
la catolicism. Poţi ține seama de supărarea unuia egal 
cu tine, dar nu şi de a unuia care nici armată regulată 
nu avea. Aga Bălăceanu, ginerele lui Şerban Cantacu- 
zino, care după moartea socrului său rămăsese în Tran- 
silvania i-a dat împăratului destule informații despre 
organizarea armatei turcești şi s-a pus chezaș că, odată 
Ţara Românească dobindită, va ști el să stoarcă alimen- 


42 


tele necesare armatei austriece, Așa că generalul Heis- 
sler a trecut la reorganizarea armatei urmărind să facă 
o nouă încursiune, de data aceasta masivă, cu toţi sor- 
ţii de izbindă, mai ales acum, după ce jaful tătarilor 
pustiise ţara, 

Mai avea împăratul un temei să se grăbească, Voie- 
vodul Transilvaniei murise de curînd. Împăratul vroia 
să-l pună pe omul lui, dar se ridica cu pretenţii contele 
Emerik Tökoly, care ceruse pentru aceasta sprijin de la 
turci. 

La un lucru nu se aștepta generalul Heissler în timp 
ce-și pregătea armata: nu se aştepta ca atacul său să 
fie preintîmpinat. Trecătoarea Bran era bine păzită dê 
oșteni austrieci și de vreme ce era singura trecătoare 
ce unea Transilvania cu Ţara Românească, nu avea cum 
să fie luat prin surprindere. Dar tocmai așa ceva s-a 
întîmplat! 

Țăranii de la munte cunoșteau o mulțime de poteci 
anevoioase, drumuri puţin străbătute și erau oricînd ga- 
ta să-l ajute pe principele valah. 2000 de călăreţi ro- 
mâni uniți cu oastea tătară au trecut astfel Carpaţii a- 
jungînd în Țara Biîrsei. În dimineaţa zilei de 21 august 
1690 frumoasa și liniștita vale a Biîrsei a cunoscut zăn- 
gănitul de fiare, tropot de cai, vălmășag de oameni, 
răcnete cumplite, o alcătuire amorfă de pămînt şi car- 
ne crudă, în cele din urmă, 

Valahii au învins. De pe înălțimea unde-și avea cor- 
tul, Brincoveanu a putut cîntări întregul preț al acestei 
victorii. În spate avea ţara pustiită de trecerea tătari- 
lor, aici i se aduceau vești că a pierit cutare și cutare, 
bărbaţi pe care se bizuise, care nici nu se răciseră încă 
şi oasele lor aveau să însemne borne de hotar pentru 
țărișoara de pe versantul sudic al Carpaţilor, plătind 
pentru cîtva timp liniștea ei, Pentru cît timp oare? 

I-a fost adus în cort generalul Heissler făcut prizo- 
nier. 

— i-am spus să te potolești, generale, și domnia-ta 
ai socotit că vorbesc într-o doară. 

Trufașul general, care se pricepea a pune gîndul în 
fraze scurte și în totul a păstra ordine, nu se pricepea 
acum a-l pune într-o categorie anume pe acest valah, 

care, în armură de războinic, părea mai mărunt de stat 
decît atunci cînd îl primise la Drăgănești. Armura nu 
reușea să-i împrumute băţoșenia unui războinic, avea 
gesturi -măsurate și vorbă fără tăiș de sabie, miini în- 
guste cu degete prelungi și priviri catifelate, cu un zîm- 
bet calm, al unei tăinuite mulțumiri. Cunoscuse generalul 
un cărturar care semăna cu principele în armură din fața 
sa. Asemenea priviri stăruie îndelung asupra îilelor de 
carte. și cînd se ridică din slovele lor rămîn atîrnate încă 
de ele prin imagini care nu sînt, părelnice plăsmuiri ce 
înrobesc cugetul, domolesc agerimea mişcărilor. Ciști- 
garea acestei victorii era mai degrabă rodul împrejură- 
rilor şi alăturării tătarilor, decît însușirilor de războinic 
ale acestui bărbat. Acum, dacă-l așezase în tagma căr- 
turarilor pentru care numai îngrețoșare și disprej avea 
generalul, situația lui de prizonier era mai ușor de su- 
portat. 

.— N-a fost treabă creștinească aceea de a aduce 
tătarii peste noi, îl înfruntă el pe principe. 

— Ba treabă creștinească a fost: că tătarii-s trecă- 
tori, iar noi vom rămîne pe pămîntul nostru. 

— Veţi rămîne supuși turcului. 

— Le vine şi acelora rîndul. 

— Sinteți adeptul părerii că răbdarea este o formă a 
înțelepciunii ? 

— Avem răbdare, într- adevăr. Dar mai avem și o 
credinţă de.apărat și. un ogor și graiul moștenit de la 
bătrîni. După cum vezi, nu sîntem săraci, generale. 

— Socot că nu m-ați chemat: ca să-mi spuneți toate 
astea.. 

— N-ar fi rău să ţi le amintești 'domnia-ta și cînd 
vei fi.eliberai, să le spui: împăratului.. 

Plecase generalul :cu trufia' ĉe se cuvine unuia din 
armata cezaro:trăiască și rămăsese voievodul cu gîn- 
durile adunate la cele multe pe care le avea de înfăp- 
tit'și mai ales la scoaterea din țară. a „pacostei tătărești. 
Zice o vorbă bătrinească : niš- te prieten, cu dracu' pînă 
treci puntea“. "Dar å, uitat Bătrinul ! să adauge ce te faci 
cu. dracul. cînd aj ajuns lá capățul, punţii ? 

VI 
DULCEAŢA ŞI PARAPONUL AMINTIRILOR 


Simion pierduse nădejdea că armeanul din tirg îşi va 
ţine cuvîntul și-l va duce să-i arate biblioteca acelui 
boier care călătorise prin Persia. 

Dar iată că într-o zi Păuniţa, iîntorcindu-se din tirg, 
unde se ducea adesea după cumpărăturile cucoanei sale, 
îl chemă deoparte și-i spuse că armeanul îl poftește să 
treacă pe la el a doua zi, sîmbătă, puţin înainte de în- 
chiderea prăvăliilor și să rămînă și duminică. 

Cînd auzi hangiul de o asemenea cerere, îl străpunse 
pe Simion cu lamele reci ale ochilor săi albaștri — mai 
rar grec cu ochi albaștri — de parcă ar fi căutat în mă- 
runtaiele sale un ceasornic pierdut. 

— Nu ne-am învoit să-ţi dau liber. 

— Jupine, aș avea mare nevoie. 

— În cazul ăsta, de luni poţi să nici nu mai vii. 

Zisese asta cu gind că slujitorul cel nevolnic se va 
răzgindi la aşa o ameninţare. Sau poate nici nu-i plă- 
cea să ţină prea mult timp un om pe care-l mirosise a 
fi din cale-afară de isteţ. 

La rîndu-i, Simion simţi ca o adiere de eliberare, Nu 
stătuse el niciodată prea mult într-un loc, cu. atit mai 
puţin într-unul ce nu-i aducea nici: o plăcere. Slujba de 
iscoadă pentru care fusese tocmit de Partenie nu-i plă- 
cea deloc. Chiar dacă aflase cîte ceva deșpre uneltirile: 
lui Merișanu, totuși nu se dusese să spună ce aflase. 
Lucrurile nu erau clare și el nu-și putea lua drept de 
judecător. Socotea. că-i o pîine amară aceea de iscoadă. 
Toată viaţa fusese propriul său stăpîn și. schimbase re- 
pede slujbele. Aşa. că- îşi strinse calabalicul în aceeaşi 
desagă soioasă. care-l însoţise pe drumuri europene 
din care lipsea doar.manuscrisul dat egumenului. Dar 
mai păstra un manuscris și. chiupuri mici cu culori fe- 
luriţe care-i vor servi. la o nouă. scriere, Se gindise că, 
pe aici nu va. găsi asemenea culori., | 

Începutul de. martie apăsa oraşul c cu un cer jos,.plum- 
buriu, din care se prefirau tropi subţiri şi deși ca o 

ceaţă. Casele păreau murdare, așteptînd grijitura şi lus- 
trul pe care-l vor da gospodinele în preajma Paștelui. 
Se gîndea Simion că înfățișindu-se boierului aceluia cu 
opincile pline de glodul străzilor și cu hainele acestea 
nu va arăta deloc a caligrat și acela nu va socoti cu 
căle să arate comorile sale unuia cu aspect de slugă. 
Era ideea armeanului și el îi păruse un om înţelept care 
cunoaște rostul lucrurilor. Poate-i va împrumuta ceva 
straie mai arătoase, 

I se înfățișă, rămînînd în penumbra de la intrare, să 
vadă ce are acesta de gînd. Jupîn Garabet se arătă bu- 
curos de musafir. Își rînduia marfa în rafturi şi curînd 
închise prăvălia, trecînd de-a curmezișul ușilor de stejar 
drugi grei de hier. 

— Ai domnia-ta în săliță niște papuci și un halat. 
Astă seară și mîine, dacă-ţi va fi voia, vei fi oaspete- 
le meu. 

Îl conduse pe o scară solidă, care dovedea că e de 
lucrătură nouă, cu toate că pe-afară casa avea un as- 
pect destul de ponosit, la primul cat într-o încăpere 
mare, boierească, unde-i întîmpină o cucoană micuță și 
firavă cu părul albit în întregime și cu ochi negri, vioi. 
Curînd apăru un băiat ca de douăzeci de ani, atit de 
tînăr încît nu părea fiul lor și o fată ceva mai virstnică, 
cu faţa lată și ușoară mustăcioară deasupra buzelor, u- 
rîțică şi cu un aer trist. Îl prezentă ca pe fiii lor, iar pe 
el, ceremonios, cu numele de „maestru caligraf“. 

> Negustorul își pusese un halat roșu, mătăsos. Toate 
din jur arătau că-i plac culorile calde, armonia în așe- 
zarea obiectelor adunate cu grijă de-a lungul unei vieţi; 
dulăpioare cu încrustaţii de sidef, îfiligene de alamă și 
tăvi cu migălite și șerpuitoare desene, vase cu picior 
pentru ars mirodeniile, covoare moi pe care flori necu- 
noscute îşi împreunau lujerele, broderii la care se lu- 
crase ani în șir. Casa pe dinafară nu arăta grozav, cl 
tencuiala roasă pînă la cărămidă, dar asta putea fi doar 
un șiretlic pentru a abate atenția pizmărețţilor. Altfel, era 
de cărămidă, acoperită cu olane de ardezie, ca cele din 
Transilvania, avea gratii la ferestrele duble, din care 
cel de-al doilea rînd era cu vitralii colorate ce trebuie 
că erau aduse tocmai de la Viana. 

Simion se văzu așezat la o masă de familie, cum 
nici nu visase cu o zi mai-nainte, cînd, la lumina unei 
lămpi afumate și în rămășiţa de mirosuri amestecate ale 
bucătăriei, lua cu lingura de lemn o fiertură sleită. Dar 
Simion, cel pe care mulți îl cunoscuseră ca pe o ființă 
umilă, era destul de purtat prin lume ca să ştie că o 
atitudine stiînjenită din parte-i n-ar fi făcut plăcere a- 
cestor gazde primitoare. Își îndreptase spatele și folo- 
sea cu pricepere tacîmurile de argint, fără să îndepăr- 
teze nimic din ce i se punea dinainte, deși era obișnuit 
cu puţin. 

După terminarea cinei, negustorul îl pofti într-o ca- 
meră alăturată, unde, după moda turcească, se așezară 
pe perne, direct pe dușumea. 

Îl întrebă dacă fumează și, după răspunsul negativ, 
gazda își aprinse o narghilea. 

— Mulţumesc cinstitei gazde pentru cina aleasă. În 
gindul meu cel prost mă întreb cu ce am meritat-o, că 
nu-s decit un drumeţ, neînstare a întoarce vreodată 
cinstea arălată. 

— Meștere Simioane, am să-ţi spun că în Persia sînt 
cinstiți drumeții ca domnia-ta, care se cheamă dervişi. 
Ei se leapădă de bucuria straielor frumoase, de aduna- 
rea bogățiilor trecătoare şi colindă drumurile îndem- 
nînd oameni la fapte bune, iar pentru ei alegînd din via- 
tă doar ceea ce ar putea să le îmbogăţească mintea și 
inima. Este un fapt des întîlnit acela de a găzdui un der- 
viș. Îngăduie-mi a socoti că drumurile domniei tale nu 
au fost fără rost şi că în ele ai văzut atitea, încît ai 
adunat o bogăţie ce nu se vede pe veșminte, ci doar în 
puterea privirii, în cumpătarea purtărilor și în curgerea 
plăcută a vorbirii. 

— Primesc aceasta ca o pohtire la depănarea unor 
întîmplări din viața mea care n-are nimic de seamă în 
ea. Eu, jupin Garabet, sînt fiul unui negustor din acest 
oraș. Taica m-a dat de mic pe lîngă un dascăl de bise- 
rică să învăţ a scrie, căci socotea că asta îi va fi de fo- 
los în ţinerea cu rînduială a trebilor prăvăliei. Mi-au 
plăcut atît de mult cărţile bisericești — știu eu ? — po- 
veștile din „Vieţile sfinţilor“, dar și vorbirea aleasă din 
psaltire, că acolo tot ce e spus trebuie cercetat, ca un 

lucru. gingas,. fină cu, i totul altfel. decit vorbirea polo- 
vănoasă de.zi çu;zi., Dacă. am. prins gustul, ästa al. vor- 
birii alese, am pus., apoi, multă riynă șă învăţ. :elineşte 
de la dascălul me şi turcește , dẹ, la. scribul unui, haier, 
De ia scribul, acela. am. Citit. multe. cărți; laice, pe care 
mat- să fac ucenicie. la prăvălia lie, Eram, fiul mai. mare 
Şi se; cuvenea să-mi. lase! prăvălia,, „rămînînd,. să le gsi- 
gure: celor doi frați.. mai nigi,;: lte. rosturi. Dar. aceştia 
socoteau că e nedrept ca el, care au trebăluit. tot. tim- 
pul .pe. lîngă. taiga Și, au, deprins „maj. bine; meșteșugul 
negoțului, să nu-l. „continue. Min nau. axățat, în;.:fel: şi;chip 
că-s de prisos, mergind pînă; acolo -că :unul, din ei — 
mezinul —,.care, era mai aprig, să; mă, amenințe, că va 
da foc prăvăliei după moartea tatei, dacă, mă voi instala 
acolo ça stăpin. Tare m-a. umplut, de, șcirbă, purtarea. lor. 
Aşa, că le- -am “făcut bucuria, să, le spu cà., „MĂ, duc la o 
biserică, în munți, să mă, călugăresc... -am, ajuns. depar- 
te. M-am oprit la biserică Radu Vodă Și, fiind priceput 
într-ale, scrisului, am fost pus la cancelarie. Acolo erau 
destule cărți. ȘI ani deprins scrierea cu înflorituri, pentru 
care ăveailh'o darëcate ` 'aplecare. 'Aveani cîțiva ani buni 
peste. douăzeci, cînd m- au: trimis cu latul unei solii, ce 


o fon IL adaugă c că făcuse acest 2 diin diii iaerhijul 
și pe cheltuiaia, dominitorulüi, de atunci, „Șerban. Canta- 


ămăstseră acolo. Aceasta era o altă poveste, pe. care Sẹ 
câred s-o wité. o n 

Armeanul îl privi cu ochii lui buni; Văzihd prin "ru 
rul albăstrui ) al narghilelei Si altelë, čare” H fusoseră 
spuse: da ati Dirt 
a Si ai” afis 'Slujbași la” hanyt i- Papătoslea... 
c'i Pînă azi am slujit ai 016, jipii Garabet, ru 
ritt i ii- ar fi dat” învoire tarul “pentit. o zi, fe, sa și qumi- 
nică. Poate “crede “că E u așii. sini bi, mie nu mi 
vine, astă Ja” ‘itidemmä: Ei “din plecat $ hay și iri 
ea N-ai fi Fost, büm de lygärien mesters; Nu, ştii să 


dai ascultare fără cricnire mai marilor. 

= lată) că, i. domnia: ta, m-ai dibnit. Imi. plege, să- mi 
fiu! singur, stăpân, pa i, 
== Inteleg: „CĂ: vizita pe. care, mi-o tari, te- a,  dostat 
cam mult, pna Popa g OaS 

e AȘ fi. plecaț oricum. Cunosc, pe egumenul. minăs- 
tirii Cotroceni i şi, m-ar., da, pe, poartă. afară, dacă, mă 
due să muncesc; se pa tie ar | 

< După părerea, mea locul domniei tale: este, ia curtea 

unui boier, care să ştie; a. preţui asta, sau chiar la. can- 
celaria. domnească:. Domnul, acesta. nou, ştie: a. preţuj. lu- 
crurile frumoase. și: adună: pe lîngă.. -el meşteri. iscusiţi. 
Dar deocamdată, ţi-aş aduce rugămintea să copiezi pen- 
tru, mine un; manuscris vechi adus din Persia.. Hirţia lui 
e. roasă, lipsesc chiar unele Pagini, ; dar. frumusetea Miz 
niaturilor ar,fi păcat şă se piardă... c on. o, , 
- ¿— Mi-e: teamă -că domnia-ta nu-mi cunoşti meşteşu- 
gül: Ți-am vorbit doar. de''el. Îmi poţi::dărui încrederea 
numai pe atit ? pri 
n Vel avea iaiti: totul la îndemină ca. să-mi arăţi ce 
ştii să faci. Și dacă véi ieusi 'vei''sta: aici cît 'pohtești. 
Mai: degiabă eu ain hesoie 'de încrederea domriiei 'tale. 
Ți-am' vorbit atunci cmd: ne-ami cunoscut :d&:un: boier 
care ă călătorit: prin: Persia:.::Nu a fost iadevărată! întru 
totul mărturisirea mea, dar rogu-te să mă: ierți pentru 
asta. Iacă:. eu sînt acela: care a călătorit :prin Persia, și 
ari: ‘socotit: 'că'în loc de 'a aduce pungi cu: galbeni; ʻe imai 
biie sä "alegi si! să aduc lucruri care, nusși pierd 'prețul, 
ba- încă: cu trecerea: vremii! şi- -1 'sporesc. Am ävut: pri- 
lejul să aleg statuiete dăltuite ‘îi lemm Scump; covoare, 
icohiţe: şi citeva 'manuşcrise: vechi Am avut: şi iacolo ne- 
gustorie înjghebată: cu. ţesături, și: mirodenii. Nu: pot zice 
că mi-a metrs. rău» Îmi lăsasem poata În: țară; cu cei: doi 
copii: şi pe :cumnată+meut. Aici; lucrurile: ;se : desfăşurau 
pe un făgaș deja pornit, acolo am înjghebat o dugheană 
mică; N-aveam:- de :gåing să .rămin; pentru; multă; vreme, 
dar :socaţelile „nu, ies-cum.;și. le, face omul, Amn „tot, a= 
minat! venirea; ila:-aj; mei, sÌmtindumă ip putere și, le- 
gind: acolo: mele. prietenii folgsitnare. Apoi, mi s-a prä- 
pădii băiatul cel. mare; cu gare, pornise; ja: AIR şi din 
agel momentam; socotit fără Fost. rămânerea, prin, străini, 
Aşa-s trebile negoţului, cam încîlcite. Acum mă aflu la 

o stare bună, pentru care mulţumesc lui Dumnezeu. Am 
păstrat legătura cu alți negustori şi fac rost mereu de 
marfă nouă, căutată de boieri. Nu mă socot un om bo- 
gat. Dar față de punctul de la care am pornit, sînt un 
negustor încropit. Căci am pornit-o de jos. Deși tata 
avea și el o dugheană și păstra ca pe un secret lanţul 
negustorilor prin care-i veneau mirodenii din ţară-n ta- 
ră, mi-a spus cînd am împlinit patrusprezece ani că-s da- 
tor să-mi croiesc singur drum în viaţă. M-a tocmit să 
slujesc la un mare caravanserai ce se afla de cealaltă 
parte a Dimboviţei, pe drumul Cotrocenilor. Apoi a ars 
din temelii şi s-ar putea ca domnia-ta să nu-l fi apucat, 
că ești mai tînăr ca mine. Era un fel de han mare cu 
vreo cinzeci de odăi, construit după tipic turcesc, avea 
şi o baie cu mozaicuri frumoase, o moscheie și o gră- 
dină în curtea din mijloc. Găzduia nu numai neguțători 
dar chiar solii veniţi din partea marelui vizir și a sul- 
tanului. Eu îi ajutam și le aduceam zaharicale de pe la 
dughene. 

Cînd s-a prăpădit taica am aflat că strînsese un sipet 
de galbeni. Şi eu eram singurul moştenitor. Şi el mă tri- 
misese să-i slugăresc pe turci. Așa erau oamenii pe-a- 
tunci : socoteau că vei deveni un bun negustor numai 
dacă te deprinzi “cu greutăţile. E bine ca fiecare tagmă 
să şi le păstreze pe ale sale. Așa de pildă eu n-am s-o 
îmbrac niciodată pe fiică-mea ca pe o boieroaică, deşi 
bani aş avea. Cînd iese în lume fiica negustorului tre- 
buie să se deosebească de a meşteşugarului și de boie- 
roaică. Astă învăţătură le dau copiilor mei, aşa cum am 
apucat-o şi eu de la bătrîni. 

— Şi totuși sîntem sub mîna prefacerilor, jupîn Ga- 
rabet. Chiar domnia-ta spui că tatăl domniei-tale avea 
o dugheană și uite acum ai dever într-o casă de zid, cu 
gratii la ferești şi fără îndoială, cu uși grele de hier la 
beci. 

— Asta-i de frica focului, mai mult chiar decit a ho- 
ților. Apoi numai eu îmi aduc aminte de vreo trei in- 
cendii care erau să radă itrgul din temelii. De multe ori 
focul izbucnea de la nimica toată, un șomoiog de cîrpe 
pe care oamenii îl aprindeau seara pentru a se feri de 
ținţari. Că era ţînțărime multă din cauza smîrcurilor nu- 

meroase formate de Dimboviţă. Dar cel mai mare in- 
cendiu a fost acela de pe la 1658. Asta a fost înainte să 
fi plecat din țară, îl aveam numai pe băiatul cel mare. 

Cînd Poarta l-a mazilit pe Constantin Șerban, acesta 
a hotărît să prefacă totul în cenușă, ca noul domn, Mih- 
nea al III-lea Radu, să nu găsească un loc unde să-şi 
pună curtea. A poruncit Constantin Șerban să se pună 
foc Curții Domnești și întregului oraș. Se înălțau pălă- 
lăile pînă la cer, se iveau coloane albastre pe acolo pe 
unde se nimerea cîte un butoi cu păcură, trosnea și pîrîia 
totul ca într-o viziune de apocalips. Oamenii își tirau 
boarfele pe maidane, nu știau, bieţii, pe ce să pună mîna 
mai întîi, am văzut atunci pe unul care tîra după sine 
un sac de făină, un altul cu un copil într-o mînă și icoa- 
na în cealaltă, se strigau unii pe alţii și se boceau feme- 
ile neștiind încotro să se îndrepte. S-au apucat unii să 
taie toţi pomii din jurul caselor și parii de la porţi, ca 
focul să-i ocolească, Apoi animalele alergau de-avalma, 
atunci îți dădeai seama cîte animale sînt în tirgul ăsta. 

După ce a trecut năpasta, Bucureștiul arăta ca un 
tîrg mort și te gîndeai că oamenii îl vor părăsi. Radu 
Mihnea a intrat însoţit de turci și tătari, care luau bie-- 
tul avut al oamenilor pus la lumina zilei sub cerul liber: 
și năvăleau în biserici luîndu-le odoarele. Doar biserica; 
Sfînta Troiță au cruțat-o, din porunca lui Radu Mihnea,. 
care şi-a instalat aici curtea, întărind-o cu pari de lemn,. 
între care a pus pămînt, 

Şi iată că orașul s-a pus încetul cu încetul pe picioa-. 
re, zidarii şi şindrilarii au făcut bani buni iar podurile- 
străzilor au fost refăcute cu trunchiuri groase aduse din, 
pădurea Cotrocenilor. Îndărătnici mai sînt oamenii! Ca. 
să facă un oraş de durată ar fi trebuit să aducă piatră. 
din munţi, dar ei s-au grăbit, că le place să vieţuiască 
în cîmpia aceasta mocirloasă, în case de lemn şi din 
chirpici. 

— Fie-mi iertat, şi domniei tale îi place tîrgul de vre~ 
me ce nu te-ai dat dus. 

— Eu fac negoț bun aici. Mi-au plăcut totdeauna; 
locurile unde roiesc mulţi oameni. Ar fi o pedeapsă să: 
mă duci într-un loc cu mișcare puţină, fie el bine forti-- 

ficat. De zarva din tirg avem aici parte din zori pină-n 
seară. O să te necăjească și pe domita, că fereastra ca- 
merei unde te-am rînduit dă înspre uliţa covacilor. 

— Nu-ţi face griji, jupin Garabet. Eu am trecut prin 
atitea și știu a preţui nu numai clipele în care ţi-e ptriel- 
nică liniștea și te inve:ești de bunăvoie în faldurile sin- 
gurătăţii, cît și pe acelea în care chipurile și vorbirea 
felurită a oamenilor fac horă în jurul tău. 


VII 
CULORI DE SMALȚ ȘI LAPIS-LAZZULI 


Jupîn Garabet avusese dreptate. Larma de sub fereas- 
tra casei sale se țesea neostoit din zori pînă-n seară. O 
întrețineau cu spor atit neguţătorii statornici sau miş- 
cători de pe ulița covacilor cît şi gloata care venea aici 
măcar să cumpere o basma sau o zaharicală, să-și frece 
umerii unii de alţii și apoi s% se ducă acasă să spună 
ce-au văzut, 

Mai cu seamă în aceste zile premergătoare Paştilor, 
îmbulzeala și larma din Tirgul de Sus era tare plăcută 
bucureșteanului. 

Mieii aduși vii spre vinzare behăiau, vînzătorii îşi 
strigau marfa, păpușarul venit cu „caraghiozul“ său, erou 
din cîrpe care-i trece pe toți prin șpângă, numit așa cu 
un cuvint turcesc ce înseamnă „om cu ochi negri”, a- 
duna în jur ceată de copii, măcar că era săptămîna pa- 
timilor şi mamele nu le-ar fi îngăduit prilej 'de veselire, 
Mai puţină treabă făceau grataragiii, 'tîrgul fiind sără- 
cit de mireazma micilor și fripturilor care în alte dăți 
întremau pofta de a privi a trecătorilor și aduceau spor 
ulcelelor cu poșircă, bună de uns gitlejuri însetate. Vă- 
duviţi de aceste plăceri, tirgoveţii. socoteau că fac des-~ 
tul sacrificiu aducînd prinos Celui. de. Sus şi se mulţu- 
meau să facă provizii pentru indestularea ce avea să. 
vină în Săptămîna Luminată. . ʻ 

— Ardei iuți, luaţi ardei iuți care ustură limba și 
le potolesc pe muierile gureșe. 

— Ouă scoase de sub găină acum o oră, încercaţi 
că-s grele în palmă. 

Se găsea cîte un trecător mai ageamiu: 

— De sub cloşcă le-ai scos acum o oră, jupine? Eu 
zic să le vinzi mai scump, că îmbogățeşti omul cu pui 
clociți gata, 

— Încălţaţi-vă, luaţi-vă opinci pînă mai am. Opinci 
din talpă groasă de nu se rup nici dacă faci pe jos dru- 
mul pînă la Giurgiu și-napoi, 

— Izmene bune din cinepă, dacă v-apucă cîinele de 
ele, îşi rupe dinţii, dar pe ele, nu. 

— Și atunci, matale vinzi adevărate zale de hier, 
zicea ageamiul, ce folos am să mă-mbrac în hier ? 

Printre gură-cască din tîrg se afla și Radu, proaspă- 
tul bucureștean care ieșise pentru întiia dată de la ier- 
nare. Nu o dusese rău deloc, avea umerii mai laţi și-i 
fugeau ochii după straie noi, frumoase că avea ceva bă- 
nișori puşi la chimir. Avea de gind să ia şi pentru nea 
Viîlcu un dar, măcar că nu se pricepea ce anume i-ar fi 
făcut plăcere. Cît despre țața Safta, ştia precis ce i-ar 
fi făcut plăcere : o basma înflorată. Avea femeia aceas- 
ia uscăţivă şi vioaie o ladă plină cu basmale. Cine o 
ştia purtind rochii decolorate și cîte un petic de stambă 
tocită de atîta spălătură pe cap, n-ar fi zis că-i fug ochii 
după basmale scumpe, iar cine o știa femeie cu frica lui 
Dumnezeu, n-ar fi zis că se lasă stăpinită de demonul 
agoniselii, chiar dacă era vorba de agoniseala unor cîr- 
peturi. 

Grozav o mai necăjea nenea Vilcu pe chestia asta: 

„— De ce nu le porţi, femeie, dacă le ai ? 

— Nu se cade, bărbate, să mă împodobesc la virsta 
mea. 

— Şi atunci de ce le-aduni ? 

— Ei, iaca! Să le- aveți de împărţit la moartea mea. 

Ţaţa Safta era femeie cu frica lui Dumnezeu şi-n asta 
intra şi portul unor basmale. cenușii, care să nu-l atragă 
pe Ucigă-l toaca să se ţină pe urmele ei..Dar dacă cele: 
colorate rau bine păstrate în. sipet, cel împricinat nu 
se ostenea să scotocească. Asemenea socoteli întorto- . 

cheate. erau bune pentru țața Safta, dar bărbatul ei tot 
nu se lăsa și-i făcea plăcere să prindă din cînd în-cînd 
drăcușorul. cel gălbejit și gingirliu de coadă şi să-l zgil- 
țiie niţel. 

— Mă femeie, eu zic așa: dacă te împodobești cu fel 
şi chip de zarpale sau dacă ai unele mai mititele pe care 
le ţii ascunse-n sac, tot deșărtăciune se cheamă. 

În unele zile de sărbătoare țața Safta deschidea si- 
petul și-și deșfăta privirile cu testemelurile ce ar fi pu- 
tut împodobi un cîrd de fete. Erau testemeluri de stam- 
bă şi de caşmir, unele mici atit cît să le strîngi colțurile 
la spate, altele bogate, cu ciucuri de se răvărsau pe u- 
meri, cu bibiluri frumos cusute, sau foșnitoare de-ţi plă- 
cea să-ți treci degetele peste ele. 

Cunoscînd ‘această slăbiciune a mătuşii sale şi vro- 
ind să-i aducă un strop de mulțumire pentru îngrijirea 
dintr-o iarnă întreagă, Radu se oprise dinaintea unei 
tarabe cu asemenea podoabe femeiești din cîrpă. 

În fața tarabei se mai afla o fetişcană, care se codea 
și ea. Nu-i cercetă chipul, dar, întirziind acolo, îi sim- 
tea prezenţa făcută din neastîmpăr și veselie. 

— Vrei să te ajut să alegi un testemel frumos pen- 
tru ibovnică ? 

Fetele de la oraș sînt îndrăzneţe, și se bagă-n su- 
flet cu anasîna, dar nici tu nu trebuie să te arăţi că ești 
un tăntălău. 

— Deh, am o ibovnică cam mofturoasă. Poate mă 
ajuţi matale să aleg. 

O privi cam dintr-o parte și văzu un chip limpede, 
parcă spălat cu apă de trandafiri, pe care sticleau doi 
ochi verzi, cu scînteioare aurii într-înșşii. Portul era at 
unei orășence înstărite și poate nu s-ar fi cuvenit să-i 
vorbească cu îndrăzneală, 

— Eu nu-ţi știu puterea pungii, dar dacă e mai dol- 
dora ia-o pe asta de cașmir, iar dacă e mai subţirică, 
asta mătăsoasă e frumoasă și ieftină, 

— Mulţumesc de sfat, dar eu am pus ochii pe aia 
chinovie de colo. 

— Sigur că-i cunoști gusturile şi, iacă, vorba mea 
a fost de prisos. l 

— Eii... ibovnica mea nu-i o cucoană ca maţale și, 
măcar că-i motturoasă, nu mă grăbesc să-i fac toate 
gusturile. 

Fata izbucni în rîs. Așa un rîs plăcut că te invita 
s-o priveşti drept în față ca să descoperi niște dinţi cu- 
raţi, strălucitori, și un nas drept care dădea multă min- 
drie chipului. 

— Ehei, jupîne, dacă m-ai luat drept cucoană se ve- 
de că n-ai prea avut de-aface cu coconeturi. 

Iaca! Tot se dăduse pe faţă că-i de curînd venit de 
la țară. Dar nu-i pagubă dacă nu se vor mai vedea de-aci 
“nainte. 

Lunganul cu ochi albaştri ca cicorile pe care numai 
atingerea buzelor celei mai călduroase luni din an le 
face să înflorească, priveşte în jos, la neastîmpărul fe- 
tei și se simte deodată tare neîndemînatec, Parcă n-ar 
vrea s-o lase acolo şi după cîţiva paşi s-o piardă de 
tot în zarva tirgului. 

— Dacă nu ştii locurile pe aici şi ești singur, te pot 
conduce să-ţi arăt cîte ceva, zise ea, ca și cum i-ar fi 
ghicit gîndurile. Am şi trăsură. E a cucoanei mele, care 
nu mă lasă să străbat tîrgul pe jos. Numai să ai matale 
puţină răbdare să trec pe la un prieten al meu ce se 
află cîteva dughene mai încolo. 

Și iacă aşa Radu se pomeni în tovărășie plăcută. Era 
şi prost s-o refuze pe Păuniţa cea mîndră și gureșe, Căci 
Păuniţa era fata cu pricina. Dornică să mai piardă și ea 
vremea prin tîrg, căci de trebile de la han era sătulă. 
Îl luă după sine pînă la o prăvălie înstărită, din cără- 
midă şi ceru să vorbească cu nea Simion. Acesta se ivi 
în haine de abă curate şi dintru început Radu nu-l re- 
cunoscu pe cel care-l însoţise venind către Bucureşti. 
Nu-l recunoscu nici mai apoi, deși ochii aceia de vie- 
zure și vorbirea moale, stăpînită, îi aminteau de ceva 
însemnat, parcă de un vrăjitor care-l ţinuse sub pute- 
rea lui într-un vis. 

— Jupîn Simioane, am venit la 'mneatale cu o treabă. 

— Chiar de-ai fi fără treabă îmi face plăcere Păuniţă 
să-mi destăt și eu privirile cu un chip gingaș. 

Fata chicoti mișcîndu-şi umerii într-un fel al ei şi 
aflîndu-i cu acest prilej numele, Radu socoti că are un 

nume “tare bine potrivit, Chiar “dacă Snaja păunuilui nu. 
€ prea făloasă și aceasta de aici împrumută cu cutezap- 
tă rotirile mîndrẹ. ale păunului., i 

— Să nuzţi, fie. 'inneatale cu supărare, dacă i-am ‘spus 
stăpînei mele cu. ce rost, ai. fost „oprit, aici. Şi lui jupân, 
Papacostea i-am spus, numai așa... să crape. de pecaz că 
ai o slujbă mai bună.. ŞI, mi-a spuș sțăpina că vrea şi 
ea o icoană irumoasă, să i-o dea în dar boierului ei. Nu 
se tocmește, la. preț şi ar vrea. s-o înfăţișeze pe Maica 
Domnului cu. lisus în braţe și să fie gata pină- -ntr-o lună. 

— Deh, pentru asta trebuie timp. icoana nu-i zăbun 
și nici burnuz, să le faci cu împunsături de ac. N-am 
nici lemnul la, îndemină şi nici nu- s iconar. priceput. Atta 
ai înțeles” tu, Păuniţă fată, din roșturile, care m-au oprit 
pe mine, aici 2 Îndeamn- -0 pe 'Stăpîna, ta, să .se , adreseze 
uhei. mînăstiri, unde se găsesc. icoane „gata sfinţite.. f 

— Stăpîna nu are cunoştinţe pe aici şi:eu i-am spus 
că ai învăţat la talieni,și asta a fost de-ajuns să capete 
încredere mai multă. decit i-ar da-o meșterii de pe-aici. 
Zău „meșştere, nu mă få de rușine: în. fața stăpînei că eu. 
i-am „Spus că lucra. ca cel. ieșit din mîinile 'mneatale, mu 
se mai află. 

— Păuniţă fată, mă bucur că. te- -ai gindit la mine, 
dar; mai: cu. osebire mă bucur că mi-ai adus aici un pri- 
eten: al meu ce nuse învredniceşte: să mă recunoască. 

G - Parcă te: -aș! cunoaște, jupîne, dar nu: stiu de unde 
să tei iau! ept ont oeh e ' 

— Ia- mă de pe. drúmüt Bolintinuhit, pe unde veheam 
amindoi ` astă vară. i i 


—- 'Dupineatale esli., a 
"Vreia.. Să pică i„sergetoral acela” | “dar se. „opri la timp 
cu: un nod in git: N a i . i 
ima Eip Vezis: uneori Dätrinii au: mas multă tinere de 
minte. Se vede că tîrgul acesta are o poală destul de 


largă, de, pe-a; ouprins {nea pe; noi: sine: alţii ea. noi, 
ajutipdu- ne, S&I ne facem; ün, TOSE, , 


șI 


PE id 
Gini d igesi tea 


adu îl privise de pe, atunci, ca; pe. un. înşelăton si, POs. 

vestea, asța, cy. fățut ul icoanelor, į Sẹ. TH lą fel de. lip- 

ii a de tetiei ca, ȘI, aoktoteala: peg care 0 o dăruia, la, faltas. 
rile uliţelor. 

Cît despre Simion, acestuia îi făcea plăcere să-l re- 
vadă pe lungânul cu ochi albaştri, Care, în ciuda firii 
sale neîncrezătoare de ţărân, i: se păruse tot timpul în- 
soţirii lor, iară apărare, făcîndu- i o tainică plăcere să se 
creadă apărătorul său... i. EGEE 

H pohti’ să mai vină Pe aici ori de cite oii avea trea- 
mai mult la noul săw stăpin. i Jase $ cameră ce primea 
lumina dinspre răsărit, îl ținea alături; de ai săi la „masă, 
și în toate- petrecerile lori: ou E a 

Dar mài ales, îi dase la júdemiină citeva mânuscrise 
persane și armeneșii, cum Sirion’ Tu mai” avusese „pină 
acum prilejul să cerceteze. Aio ' 

Din 'ele armenești: nu era: niciunul” întreg; Doar foi 
răzlețe, uriele ştirbite:'şi. roăse, întocmite de ' diferite 
miini, în diferite! timpuri; Îl lămuri jüpinul Garabet, ca- 
ră, se vede, le adunase cu multă imigală, că e imposibil 
de'a le copia într-o singură carte, aşa cum Simion ar fi 
dorit. Fiecare iconiță!' pusă! pe-o pă își avea: meșterul 
său, ‘priceperea și vederea! acestuia” asupra! 'lümii:' A 

Unele iconiţe înfățișau personaje ari, solemne, la 
care 'cutele hainelor erau ca lä statuile din! piătră. și tot 
de la construcţiile! din piatră erau 'stilpii și arcurile care 
le încadrau. 

Altele, mai noi poate, țineau mai puţin la amănun- 
tele” de 'arhitectură, priveau mai' mult oamenii din ele, 
oameni pe care îi vedeai în mișcare, bine rinâuiți în ju- 
rul: unui personaj central, deobicei un sfint, şi! aveau 
chipurile" 167 trăiri fireşti: — teamă, cutezanţă, liniște 
— uimitor cum pe o'foaie mai mică decit cele obișnuite, 
artistul 'se trudise pentru adevărul din viaţă: 

La manuscrisele persane, unele dintre ele indi puţin 
știrbite: de 'trecerea timpului, piesăjul își făcea loc cu 
impetuozitate; coline domoale, asemenea unor ghebe, ici 
colo, tufe de plante: spinoase de prin părţile lor, și ra- 
muri $şerpuitoare de pomi înfloriţi,,, serveau. drept. fun- 
dal unor personaje bogat înveşmintate, dar cu, chipuri 
abea schițate, aproape toate la fel. Te atrăgea artistul în 
lumea lui ciudată, cu coline aride, și palate cu colonete 
SV alte, grădini. pe terase, îintini în chip. de pești, uriași 

din gurile cărora tîşnea apa, îndemnîndu-te să simţi 
puritatea aerului din jurul lor. 

Simion se mira, căci religia islamică interzice înfă- 
țișarea chipurilor omeneşti, turcii țin la asta cu sfințe- 
nie și coranul lor e înpodobit doar cu arabescuri, închi- 
puind cu măiestrie uneori o pasăre, o corabie și folosind 
pentru aceasta chiar literele scrierii lor. 

Se vede că persanii își iau ceva mai multă libertate. 
Ţara lor cea stearpă, drumurile lungi pe care le fac pe 
pămîntul crăpat și tare bocnă de secetă îi îndeamnă la 
închipuiri mai bogate, cu palate și fîntîni, cu oameni 
adunaţi în clipe de răgaz. 

Cucerit de toate acestea, Simion se apucă să le co- 
pieze cu puteri care-l umpleau de bucurie, căci n-ar fi 
crezut că priceperea i se va mai putea scurge prin de- 
getele cam amorţite de atitea treburi grele pe care le 
făcuse. Avea un plan: să facă o serie de copii întocmai 
după cele înfățișate de jupin Garabet, şi alt rînd în care 
să-şi ia niște libertăţi, să înfăţișeze cerul lui de acasă, 
dealurile și muncelele ce se văd pe la noi, chenar cu 
viță și cu lujeri, așa după cum îi era placul. Şi un ne- 
caz: că nu va putea folosi întocmai culorile ce se aflau 
în manuscrise şi va fi nevoit să le înlocuiască pe a- 
locuri. 

Oricum, jupîn Garabet nu se precupeţea la bani dacă 
era vorba de cerneluri scumpe. 

Simion umblă prin tîrg, pe la zugravi, să facă rost 
de ohră galbenă de Țarigrad, de chilermeniu turcesc, 
roșiatic, de pămînţel de Sienna lazur albastru din piatră 
de lapis-lazzuli, pisată, de prasină muscălească! și de 
alte cerneluri scumpe. 

Pe lîngă condeiele mici făcute din păr de veveriţă, 
îi mai trebuiau pene de giscă, de bibilică şi de vultur 
pe care și le ascuțea singur, cu adîncituri mai mari pen- 
tru a lăsa mai multă cerneală sau mai mici pentru dire 
subţirele. 


1 Prasină muscălească = pigment verde natural obținut dintr-un 
păminţel de tip argilos. Toţi pigmenţii menţionaţi erau natura:i. 

inarmat astfel, cu chiupuri pentru culori şi cu smocuri 
«le pene, se simţea tare mulţumit în truda lui singura- 
“țică, 

Jupîn Garabet îl rînduise într-o încăpere, la catul de 
sus. Era acest cat mai ieşit în afară decît cel de jos şi 
înconjurat cu geamuri după moda turcească, Camera 
ra mare, cu covoare persiene pe jos şi pe divane, cu 
o. măsuţă pe care sta tot tipicul narghilelei și cu un vas 
de aramă cu picior înalt în care se ardeau mirodenii ce 
înmiresmau aerul. 

Simion nu cătase niciodată ascunzișul într-o aseme- 
nea ticluială bogată, care îndeamnă la lenevire, dar dacă 
aceasta era prielnică scrisului, atunci era bine venită. 

În răgazurile ‘în care-şi îndrepta spinarea se apropia 
de fereastră şi privea grădina înconjurată pe toate la- 
turile de zidurile casei, ca o peruzea bine închingată de 
armura unui inel, o grădină în care se scoseseră de cu- 
rind hîrdaiele cu leandri şi cu rodiori, în care fuseseră 
sădiți un mirt și cîțiva smochini, ce peste iarnă erau a- 
păraţi de cușme din paie, măsurîndu-și acum, în primă- 
vară, verzeala cu a tufelor de tisă și de tuia, acestea mai 
mîndre, că au stat şi iarna neacoperite. 

Odihnindu-și astfel privirile, se gîndea și la adîncile, 

mustind de sevă grădini italiene, în care aleile întor- 
tocheate te conduc, iar vegetația te împresoară, avind 
"parcă pornirea de a te face prizonier, cît şi la solemnele 
curți din preajma castelelor _nemțești, unde verdeaţa nu 
e niciodată trimfătoare, ci rămîne dominată de cenușşiul 
pietrei. 

Și se mai gîndea că peste tot locul el s-a simţit ca 
stăpîn. Nu l-a apăsat niciodată gîndul că a doua zi va 
porni pe un drum necunoscut, că se vor ivi vijelii în 
calea sa, sau hăţțișuri neumblate, sau povirnișuri cu pie- 
tre, Mereu îl mîna ceva din urmă, mereu îl aștepta ceva 
înainte. Cei mînaţi astfel de demonul drumeţiei nu pun 
preț pe agoniseală, nu năzuiesc a zice: „Casa asta ea 
mea“, „grădina asta eu am făcut-o“. Iar cînd îi era greu 
(odată își scrîntise un picior, altă dată zăcuse în fierbin- 
țeală lîngă o groapă de gunoi şi se nimeriseră destui 
care să-i dea cu piciorul ca să-l încerce de se mai ţine 

viața în el), nu-i părea rău că se prăpădește. Avusese 
parte de mișcare îndeajuns, văzuse destule. | 

Așa o fire avea, că își culegea multumirea din schim- 
barea mereu a feţei lumii înconjurătoare, cît și din pu- 
nerea propriei fiinţe într-o situaţie nouă, oricare ar fi 
fost ea. 

Ajungea însă și în momente ca acesta, în care zicea 
că e dator a lăsa ceva în urma sa. Atunci îşi dădea toţi 
banii agonisiţi pe cerneluri, căuta ocrotirea unui se- 
nior sau a cuiva cu stare (odată îl adăpostise o femeie 
cu mulți copii, care avea nevoie de cineva să-i spargă 
lemne și să-i injghebeze o magazie, altădată un argintar, 
care avea niște hrisoave vechi și le dorea copiate). 

Dar n-avusese parte, ca acum, să se pripășească pe 
lingă un om ca jupin Garabet, care-l pusese în odaia 
cea mai arătoasă și-l socotea ca făcînd parte din familie. 

Seara se adunau cu toţi în camera aceasta și „puneau 
lumea la cale”. Jupin Garabet istorisea din cele văzute 
pe unde colindaseră, Glafira, soața jupînului, se price- 
pea să cînte cîntecele triste și tărăgănate, iar Edirne, fata 
lor, o însoțea cu un istrument micuţ, ca o diblă cu gitul 
lung, căruia îi ciupea coardele, 

Într-una din seri jupin Garabet îi ceru fetei să ce- 
tească ceva, ce știe ea bine că-i este pe plac. 

Edirnė deschise un manuscris cu ferecături de ar- 
gint, ce era păstrat într-un sipet frumos lăcuit şi cu în- 
crustaţii din sidef. Însăși deschiderea acestui sipet adu- 
cea a oficiere, văzîndu-se că așa ceva se întîmplă numai 
la zile mari. 

Jupin Garabet se pregătea să asculte întipărindu-și 
pe chip un soi de reculegere pioasă, încrucișindu-și mîi- 
nile pe pintec și lăsînd deoparte narghileaua, ca pe un 
lucru netrebnic, bun numai atunci cînd îţi lași gindurile 
să se clătească lenevos, ca purtate în cala unei corăbii ce 
n-are vînt prielnic și abea de se urnește pe o mare ca 
uleiul. 

Jupîneasa Glafira își lăsase lucrul. Se vedea că nă- 
zuiește să facă pe placul soțului şi al fetei, care aştep- 
tau ceva anume de la paginile pergamentoase ale cărţii. 

Edirne prinse a ceti într-o limbă necunoscută. Citea 
cu o voce tărăgănată și o intonaţie străină auzului lui 

Simion. Cuvinte oarecum bolovănoase, sunete ce por- 
neau puternic pentru a se stinge siielnic cu un foșnet ca 
al pașilor tîrşiți. 

Atît de straniu suna vorbirea aceasta, încît schimba 
parcă și faţa lucrurilor înconjurătoare. Covorul de cu- 
loarea vișinei putrede, împodobit cu ghirlande de flori, 
fărîmele de sidef ale sipetului ce păreau niște ochișori 
ce stau la pîndă, razele luminoase ce cădeau pe pereţi 
de la candelă, totul părea scos dintr-o aducere aminte. 
Dar oricît ar fi cătat Simion în amintirile sale nu știa 
dacă mai întîlnise o asemenea tihnă adîncă, în care oa- 
menii nu se pripesc să iasă în întîmpinarea zilei de mii- 
ne, fiind prea îndestulaţi de ce le-au adus zilele trecute. 

Tresări cînd Edirne începu să tălmăcească cele ci- 
tite... 


Era vorba în povestire de un prinţ care cîștigase mul- 
te războaie, dar asta nu-i aducea nici o mulţumire și 
stătea la sfat cu învățații din ţara lui, dar nici învăţă- 
tura acestora nu-i dăruia o alinare, și atunci a cerut să 
i se arate mersul stelelor, dar şi aceasta l-a nemulţumit 
foarte, căci spunea că pe cît le cunoaşte mai bine, pe 
atit se simte mai prizonier pe pămîntul acesta. Cineva 
l-a sfătuit să meargă să-l cerceteze pe un schivnic din 
vîrful muntelui, la care se ajungea pe poteci întorto- 
cheate şi pe podeţe aruncate peste văi prăpăstioase. 
Prinţul n-a stat pe gînduri şi a pornit-o într-acolo... Bă- 
irînul schivnic l-a întimpinat zicînd că el ştie de ce-l 
caută. Că l-a așteptat. Că știe de pornirea lui în frun- 
tea oștilor în rivna de a fi mare cit un munte... „Vezi 
muntele acela? În partea dimpotrivă se află prăpastia. 
Într-o bună zi chiar muntele se va zgilţii și se va pră- 
văli în ea. Vai de cel ce se pune împotriva Stării Lu- 
crurilor din rîvnă prea mare de a atinge neuitarea. A 
lui vor fi uitarea şi sila veșnică.“ Cei ce-l însoțeau pe 
prinț tremurau auzindu-l pe bătrîn vorbind astfel... Știau 
cit de aprig e prinţul în mînia lui. Dar prințul a rămas 
cuminte, ca un tinerel nepriceput. El venise la Curtea 
Adevărului, o. curte fără slujitori şi oșteni, și nu vroia 
să plece cu mîinile goale. „Cum vine asta, înțeleptule ?” 
a întrebat 'el. „Din rivnă prea mare de a pătrunde cu- 
lorile, ajungi ia -oibire, a răspuns: schivnicul. Din rivna 

de a culege sunetele cele mai gingașe, n-ai să te alegi 
cu ascuțimea auzului, ci te vei găsi prada atîtor zgo- 
mote în stare să te năucească. Aplecarea numai spre 
știință fără a te îngriji de suflet poate duce la domina- 
rea fiinţei de lucruri. E bine să-ţi ascuţi gindirea, dar 
încercînd să cuprinzi cît mai multe deodată să nu pără- 
seşti un lucru în dauna altuia. Căci Starea Lucrurilor 
-are multe feţe, dar pentru tine e bine să le vezi pe toate 
odată, să nu te laşi atras numai de una din ele, așa cum 
se lasă musca cea proastă trasă de aţa păianjenului.“ 
„Și atunci, ce să fac înţeleptule 2“ „Să-ţi domolești lăco- 
mia că ea în patimă se preface. Să-ţi fii propriul stăpîn, 
şi să nu năzuiești a fi stăpînul Stării Lucrurilor.“ 

Povestea aceasta era tulburătoare, mai mult decit 
prin miezul său, prin aducerea în această încăpere a u- 
nor ginduri zămislite de oameni trăitori pe alte melea- 
guri, atit de depărtate, încît puteai zice că-i luminează 
alt soare, îi leagănă alte nădejdi. Dar se vede că nu e 
chiar aşa. Ne leagă mereu un fir de mătasă pe trăitorii 
acestui pămînt și nu trebuie să ne spăimîntăm de osebi- 
rea straielor sau a credințelor noastre. 

Simion descoperea că Edirne, fata cu ochi migdalaţi 
şi braţe de statuă antică, știe a ceti în persana veche, în 
armeană și turcă. Persana o învățase de la un bunic al 
ei și se vedea că păstrează un soi de evlavie pentru o 
limbă ce-și împlinise menirea şi acum putea fi culeasă 
numai din cărţi. Turca o ştia căci trăise în copilărie la 
Adrianopol. Şi cine ştie pe unde o vor purta paşii de-aci 
înainte... Fără îndoială, părinţii îi hărăziseră ca mire 
vreun negustor bogat, care acum se afla la multe verste 
depărtare. Ei păstrau legături cu negustori din Țara mus- 
călească, din Grechia şi chiar din Țara nemţească, me- 
reu venea cineva cu mărfuri și depeșe din vreo parte a 
lumii. Se pare că cei mai mulţi le erau rude, iar trebu- 
rile acestea negustorești făcute cu deplină încredere, e- 
rau în același timp rînduite de hatîrul unor legături de 
familie. Oricum, în tîrgul acesta ei se simțeau ca pe 
o mică insulă pe care se rînduiseră cu de toate în aştep- 
tarea corăbiei ce avea să-i poarte spre alte locuri, 

Poate de aceea găseau, pe lîngă strădania de a adu- 
na averi, o plăcere în cercetarea cărţilor ce le vorbeau 
de acele tărimuri îndepărtate într-o viaţă dăruită altfel 
banului şi grijilor. 


VIII 
PORUMBIȚA SE PREGĂTEȘTE SĂ-ȘI IA ZBORUL 


Croitoreasa pe care o vizita fata armeanului era chiar 
cea care o însoţise pe doamna de Choisel de la Paris, 
N-ar fi conceput frumoasa doamnă să se îmbrace după 
moda orientală și-și luase toate măsurile pentru împros- 
pătarea garderobei după obiceiul său. 

Lisette era o fată modestă și-și făcuse socoteală că 
generoasa pensie oferită de „madame“ o va ajuta să 
încropească după doi-trei ani o sumă numai bună să-și 
deschidă la Paris atelier propriu. 

Doamna îi dase îngăduinţa să-și facă și aici clien- 
telă, dacă va fi posibil. Îi sugerase să vorbească cu ne- 
gustorii de mătăşuri să o recomande Clientelor care ar 
fi înclinat cît de cît spre moda Apusului. Prea mare plă- 
cere nu arătaseră boieroaicele la asemenea lucruri noi 
și îndrăznețe, dar tot se găsiseră vreo trei domnișoare 
din societatea cea mai aleasă a Bucureștilor cărora le 
plăceau rochiile înfoiate și dantelele şi măcar într-un 
cerc restriîns aveau curajul să le arate. 

Tocmai asta îi spunea Lisette acum doamnei de Choi- 
sel în timp ce, în genunchi, îi proba o rochie de tafta. 
cu ape albastre. 

— Se pare că ești mai norocoasă ca mine. Lisette. 
Ai pătruns în casele acestor boieri şi cred că ei au a- 
devărate haremuri pentru femei. 

— Nu chiar, doamnă. E adevărat că apartamentul 
femeilor ocupă o aripă deosebită a casei, dar iau masa 
laolaltă şi au un program zilnic în care interesele lor 
se împletesc. În casa acestui spătar Cantacuzino, unde 

am fost ieri, acesta la ei este un ministru dintre cei, mai 
importanți, fetele învaţă! €lavătiritl? lierează: cu price- 
pere ţa herghet Sr în afară 'de greacă; iorbesc iati 
ana şii germana:: Ea li bara eta iyin 0o 

— Și se socotesc elegante dacă se‘diic Ta patati îsi 
veșminte lungi ca niște halate. 

— E adevărat că-s drepte și de cea mai simplă cro- 
ială, dar făcute din ţesături scumpe. 

— Nu ştiu, dar pentru mine o rochie e reuşită numai 
dacă se îmbină în mod fericit calitatea materialului cu 
linia croielii. Şi mă rog, la ce fel de, „baluri. se duc eie? 
Cind së făiilhesc în diferite ocazii' se așează pe divanuri 
și singurul divertisment gustat este cel oferit de ciuda- 
tele orhestre în care Predomină instrumentele „de, suflat 


eas TA adus A iien Q asemenea orchestră, pentry 
estate polonezilor care,. au poposit astă, iarnă: aici, 
Si inçhipuieşte- ţi-a; trebuit. să-i. spun. că: o 'găseșc, agrea- 
bilă, ca $r i, fac, Tui plăcere». Dar: in privinţa toaletelor, 
draga. Mea NU i cedez. nici, UR pas, Nimic, nue, mai eles 
gant. decit, „O, crimolină, care, să. lase, loc, în jurul tău pen- 
tru a fi admirată., E drept, că, nu poți; purta. așa ceva, des 
cit în ăli, : Mari, sub, lumini.. strălucitoare. Dar, sînt, ado- 
rabile., C inglinele,, draga | mea, de- -adreptul: adorabile,! 
Dacă, am, apalet, la. ele, ei bine, 07am, să, renunţ. penr 
tru nimic în lume la rochiile afestea,. bogate, cu „mîneci 
largi, Christien. are destul, bun’ simt, ca sä. înțeleagă că 
dacă aș ‘renunta, la ele, aş fenunţa, pur și. siin pliu. la per; 
sonalitatea mea. Ana 

În timp ce-i potrivea f undele. pe. rochie, Lisette se ‘gin 
dea “că Riciodată ăoâmnă, nu, „purtase la, Paţis crinoline, 
ci avusese doar prilejul Să le admire de! la. distanţă, dar 
de vreme ce nu era nirieni aici câ &-0 contrazică Îşi 
închipuia că face: "parte! din! tagma. 'distinselor pariziene 
care, abea. reușesc 'să- și. strecoare. crinolina” pe usa trä: 
cînd! coboară." ia e ia 


În loc de asta Lisette spuse ceva oarecare: 

— Cînd le-am arătat acestor domnișeare desene cu 
ce se poartă pe la noi, li s-au părut încîntătoare. Dar 
mi-au comandat rochițe dintre cele mai simple pe care 
să le poarte dimineaţa în casă. 

— E şi firesc, draga mea, apărînd în societate în ro- 
chii ce se poartă la mii de leghe depărtare de acest col- 
țișor de lume, riscă să fie ridicole. Sînt fete de bun simţ. 
Totdeauna am apreciat bunul simţ ca a doua natură a 
omului şi totuși... iată, mi-am închipuit că eu, o străină, 
o să-mi formez aici un cerc în care să-mi impun vede- 
rile. Ginduri nebunești, draga mea, și nu-mi găsesc nici 
o scuză pentru ele. Eu singură nu-mi găsesc și cu atît 
mai puţin pot pretinde altora s-o facă. 

Lisette era confidenta doamnei. Participase la întreaga 
agitaţie a plecării din Paris, fusese alături de ea în dru- 
mul lung și obositor şi în sinea ei o admira pentru por- 
nirea nebunească de a-l urma pe chipeșul valah. Prin- 
tre toate acestea îşi avea loc și un oarecare calcul de 
care nu poți învinui o pariziancă cu spirit practic, Acolo 
era o curtezană ce-și avea salonul său, admiratori cu 
grămada, dar își îngăduise fantezia de a deveni o doam- 
nă cu situație statornică într-un colţișor îndepărtat de 
lume. Își potrivise înaintea numelui mica particulă „de“ 
Care şi aceasta era o fantezie nevinovată, lăsînd restul 
pe seama averii boierului valah, pe care și-o închipuia 
fabuloasă. Iată însă că nobilul îndrăgostit nu putea face 
prea multe aici, la sine acasă. Nu numai că nu 0 intro- 
dusese la curte şi în cercurile nobilimii pămîntene, dar 
nici averea sa nu era așa mare, încît să purceadă la 
construirea unui castel pentru care doamna avusese pre- 
vederea să vorbească unui arhitect francez, lăsindu-l să 
aștepte doar un semn ca să vină aici, să-l înfăptuiască. 

Lisette înțelegea deznădejdea doamnei, ascunsă tot 
mai nedibaci sub ciripeala cotidiană despre rochii, des- 
pre nepriceperea bucătarului dumisale care nu avea 


prea multe rețete de mîncăruri alese, sau despre bo- 
ieroaicele de aici ce nu se învredniceau cu purtarea cor- 
setelor din prea mare rivnă de a ronţăi zaharicale ce 
le roiunjesc siluetele. 

— Să ai grijă, draga mea, ca decolteul acestei ro- 
chii să fie mai puţin adînc. Am să renunţ la dantelă 
căci văd că întîrzie comanda făcută, 

— Aţi putea întrebuința daniela de la rochia vişinie 
pe care n-o mai purtați. 

— Cum de te poţi gîndi la așa ceva? A început să 
se îngălbenească, n-am ajuns încă într-o asemenea sta- 
re de sărăcie încît să port lucruri învechite. 

Dar fără să-și dea seama, se contrazicea imediat în- 
trebînd-o pe Lisette dacă i-a găsit cumpărători pentru 
niște mătăsuri vechi de pe fundul sipetului, faţă de care 
spunea că nu mai are niciun entuziasm. 

— În tîrgul ăsta poţi vinde orice, madame. Sînt dughe- 
ne cu tot soiul de vechituri, că nu le-aș atinge nici 
dacă mi s-ar da un premiu. Desigur, nu unor asemenea 
negustori m-am adresat. Mătăsurile dumneavoastră sînt 
dintre cele mai bune şi au fost bucuroşi să le primească 
negustori ce ţin lucruri de calitate. 

— Te-aș mai ruga ceva, Lisette. Am deplină încre- 
dere în priceperea ta. Aș vrea să mă debarasez de două 
inele și un colier cu diamante. Nu-s din cele dăruite de 
Christien și nu-i face plăcere să vadă că le port. Ai pu- 
tea să le arăţi fetelor acelui ministru la care mergi, bi- 
neînțeles trecînd mai întîi pe la un bijutier să ţi le pre- 
țuiasscă, lată-le în casetuţa aceasta. 

— Vai doamnă! Dar sînt adevărate splendori! 

— i-am spus, draga mea, mă pot lipsi de ele cu 
inima ușoară. Am înţeles că armeanca aceea care te vi- 
zitează are cunoștințe bune în tîrg şi că, măcar de ha- 
tîrul ei, nu te vor înșela. 

Lisette plecă întărită de data asta în convingerea că 
o vor duce din ce în ce mai greu de-aci înainte și că 
boierul valah era în ultima vreme mai puţin darnic, 

Margueritte de Choisel scoase după plecarea ei un 
carneţel cu socoteli. În ultima vreme înstrăina niște o- 
biecte ale sale adunînd banii de care avea mare nevoie. 

Cînd veni Christien se arătă senină ca şi cum nici o 
cută nu i-ar fi brăzdat fruntea cu un ceas mai-nainte. ÎI 
primi în salonașul al cărui mobilier nu constituia mîn- 
dria domniei sale: masa și scaunele de stejar pe care 

le găsea greoaie, un covor oriental care mai îndulcea 
scîrțiitul podelei și o sobă de faianţă albastră făcută de 
un meşter neamţ. 

— Porumbiţa mea a dormit bine după amiază ?, O- 
brăjorul tău are dulceaţa crinilor și dacă nu ţi-am trimis 
crini este pentru că la timpul acesta nu se găsesc, 

— Îţi mulţumesc dragule, dar nu se prea găsesc prin 
grădinile voastre flori care să înveselească o pasăre ți- 
nută în colivie, fie ea blîndă ca porumbiţa. Și ai aflat, 
Christien, blîndeţea este ultima dintre însușirile ce mă 
caracterizează. 

— Ha, ha! Ştii bine că nu mă înspăimînţi nici cînd 
ochii îți scapără scîntei. Cu atît mai dragă-mi eşti. Noi 
doi ne asemănăm. Ne place sfada și, iată, de data asta 
te străduiești pentru ea de cum am intrat pe ușă. Dă-i 
drumul, serenissimă doamnă ! 

Cristache îi făcu o reverență, o perfectă reverență 
tranțuzească, pentru care corpul său mlădiu părea a- 
nume făcut, 

— N-ai să mă dezarmezi, Christien. 

— Știu bine, numai pungile mele cu aur te dez- 
armează. 

— Ce-ţi mai face cinstita boieroaică, domnul meu ? 

— Care boieroaică ? 

— Soaţa dumitale, care alta 2 

Cristache se așeză întinzîndu-şi picioarele, atitudine 
pe care pantalonii săi bine strînși pe pulpe, după moda 
franțuzească, îi permitea s-o adopte. 

— Așa deci... ai aflat, 

— Cam tirziu, cinstite domn, şi, ăsta e singurul lucru 
pe care mi-l pot reproşa. 

Margueritte vorbea cu seninătate în timp ce turna 
ceaiul în pahare cu ferecătură de argint, Cristache își 
ațintise privirile asupra braţelor frumoase ce ieșeau din 
mînecile largi ale dezabieului. Nici el nu părea prea tul- 
burat de întorsătura pe care o luau lucrurile. În defini- 
tiv Margueritte se afla la bună voia sa și n-avea nici un 
rost să-i facă o „scenă“. 

— Regret, doamna mea, că nu am putut rămîne la 
Paris. Deh... banii şi pămînturile se aflau aici. Îmi place 
modul de viaţă parizian și, aducîndu-te pe tine aici, mi 

s-a părut că aduc un întreg mod de viaţă aproape de 
casa mea. Ar trebui să-ţi dai seama că preţuieşti cu mult 
mai mult în ochii mei decît boieroaica despre care vor- 
beşti, care nu ştie alta decît să stea printre şerbeturi şi 
dulceţuri la cuhnie. Dealtfel te și plătesc mai scump de- 
cit pe ea. 

— Asta e tot ce găsești să-mi spui... 

— Nu ştiu în ce măsură ar fi mai bine dacă-aș vorbi 
pe ocolite. Cutezanţa de a transplanta o floare aleasă 
aici, într-o țară aproape barbară, a fost mare. Eu o plă- 
tesc cu galbeni sunători, tu o duci nițeluș mai greu pînă 
te obișnuiești, dar sîntem împreună, n-ai zis că asta îţi 
doreşti ? 

— Au fost și niște promisiuni din parte-ţi. Un cava- 
ler își ţine promisiunile, 

— Recunosc, recunosc ! Cristache se ridică brusc din 
jeţ și începu să se plimbe agitat prin încăpere, Spune, 
ce-ai fi făcut în locul meu, sfîșiat între amenințarea de 
a te pierde și gîndul îmbietor al unei lungi conviețuiri 
secrete ? , 

— Aş fi înființat un harem, jüpen Cristak, surîse dom- 
nița, înclinînd capul pe un umăr şi pronunțindu-i numele 
așa cum îl prinsese ea din limba valahă, cam scrîșnit, 
dar făcîndu-i plăcere boierului Cristache. 


În sinea ei socotea că este un bun actor, se amuza 
la rîndu-i lăsîndu-l să se desfășoare, dar își rezerva pen- 
tru sine superlativul artei actoricești. Căci Margueritte 
aflase la scurtă vreme de la venirea sa aici că înfocatul 
îndrăgostit este însurat, dar socotise că nu e timpul să 
dea la iveală descoperirea făcută, Abea acum sunase 
ceasul din care ea avea de gînd să culeagă maximum 
de succes. 

— Cred că ești domnia-ta de acord, jiipen Cristak, că 
porumbița vrea o mingiiere, să-și spele puţin aripile în- 
tr-un zbor liber în jurul coliviei sale. Măcar un ceas, 
şi asta va însemna foarte mult. Lasă-mă să fac o călă- 
torie în Polonia, la invitaţia acelor amabili polonezi. 

— Iar, Margueritte ? 

— Am mai făcut cumva o asemenea călătorie, des- 
pre care nu-mi mai amintesc ? 

— Mi-ai mai cerut-o. 

— Asta nu-i tot una, dragule. M-aș înviora puţin și 
la înapoiere relațiile noastre fi-vor mai înflăcărate, 

— Nu te-aş lăsa să pleci fără însoțitori de nădejde. 
Drumurile sînt nesigure, tu nu ești deprinsă cu obiceiu- 
rile locului. 

— Cum ţi-e voia. Deci pot lua asta drept o încuviin- 
tare ? 

Prinse a bate din palme și a se învîrti prin cameră 
într-o maimuțäreală năzdrăvană pe care cu multă des- 
fătare o primi boier Cristache ca unul ce avea ibovnică 
plină de fantezie, în stare să-i ofere un spectacol ad-hoc, 
şi nu dintre cele mai proaste. 

Cît despre Margueritte, ea nu pentru fantezie se fe- 
licita. Cel puţin de data asta. Era pentru dibăcia cu care 
alesese momentul potrivit, cu adevărat demnă de o îe- 
meie cu spiritul ager ca al domniei sale. Dacă i-ar fi ce- 
rut cu insistenţe și lacrimi învoirea la această călătorie, 
n-ar fi obținut-o, poate. Dar speculase vinovăția boie- 
rului mincinos, fără să-i facă reproşuri, ba încă, lăsîn- 
-du-i satisfacția generozităţii sale. Sînt acești valahi mai 
vanitoși decît francezii, plăcîndu-le atîrnarea femeii de 
voința lor și neadmiţînd aranjarea unei afaceri de la egal 
la egal. Mai rămînea acum să-l convingă că drumul cu 
ocol, prin Transilvania, este mai sigur decît cel făcut 
prin Moldova, unde se vînturau tătarii cînd te așteptai 
mai puţin și hanurile erau proaste. Trebuia s-o facă și 
pe aceasta, deoarece doamna Margueritte n-avea deloc 
de gînd să ajungă în Polonia. Ţinta călătoriei sale era 
Brașovul, pentru care îi erau încredințate niște scrisori 
din partea boierului Merișan şi a altora ca el. Văzînd 
aceștia că dau greș cu mesageri ca jupîn Henning şi a- 
flind că în același han e găzduită o franţuzoaică dornică 
de bani și obişnuită cu drumurile, încercaseră să afle 
dacă nu cumva respectiva doamnă nu s-a scîrbit de prea 
multă ședere într-un loc. Aflaseră lucruri mulțumitoare. 
Îi arătaseră apoi că Braşovul e un altfel de oraş, care 
ar putea fi pe placul ei, avînd, avînd destule familii 
aristocrate, negustorime și oameni care iubesc muzica. 
Apoi, doamna Maria, soția răposatului voievod pentru 

care erau şi scrisorile, are acolo o mică curte şi este 
înconjurată de oameni cu o educaţie aleasă. 

Toate, lucruri ce-i conveneau de minune Marguerittei, 
plus două pungi cu galbeni ce nu erau deloc de lepădat. 
Oricum, de aici nu putea lua decît garderoba personală, 
ca să nu-l pună pe boierul Cristache pe ginduri că dru- 
mul ei nu va avea și întoarcere. Îi lăsă chiar să-i păs- 
treze în gaj bijuteriile date de diînsul, cu seninătate și 
linişte, ca să nu se trădeze. În sfîrșit, adio salonaș cu 
scînduri scîrțiitoare, adio sobiţă de faianță albastră, prea 
firavă pentru a primi mulțimea de lemne ce se cer unor 
ierni ca acestea, adio miros de varză care se insinua pe 
scări cu nerușinare, pînă aici sus, la ea. 


IX 


SUNETUL PAȘILOR 
PE TREPTE DE PIATRĂ 


Simion apucase un drum mai ocolit spre Curtea Dom- 
nească. Dacă tot era să dea ochi cu înalți demnitari, a- 
tunci să-și potrivească spatele drept și privirea semeaţă, 
pe care numai drumul întins ţi-l poate aduce după ce o 
iarnă întreagă şi bună parte din primăvară ai stat aple- 
cat asupra mesei de scris. 

Primise poruncă să se întăţișeze la cancelaria spă- 
tăriei. 

Îl chemase mai întîi egumenul Partenie, foarte supă- 
rat pe dînsul. Să plece așa, dintr-o slujbă, fără să dea 
de ştire, era o purtare ce dovedea că îndelunga sa răz- 
leţire prin lume l-a făcut să uite de ascultarea ce se cu- 
vine în cadrul cinului călugăresc, ` 

Simion spusese că va bate și o sută de metani pe zi 
dacă i le dă sfinția sa, le va face cu toate că nu e că- 
lugăr, și cu mintea lui cea proastă socote că e lucru mai 
plăcut Domnului să-ţi foloseşti darul de a scrie, decit 
să îndeplinești slujbă de grăjdar şi de iscoadă pentru 
care nu simți nici o chemare. 

Fuseseră apoi, din partea egumenului, cuvinte aspre 
despre semeţire și încredere de sine, ba nu lipsise nici 
învinuirea. de iubire de galbeni pentru slujba îndeplinită 
la armeanul din tirg, toate acestea anunţind că tainul 
de o sută de metanii pe care-l probăluise Simion în min- 
tea sa este prea blînd după socotința egumenului. 

Apoi acesta schimbase vorba spunînd că ascultarea 
ce i-o va da acum îi este încredinţată chiar de stareţul 
sfintei monastiri și nu poate fi încălcată cu nici un chip. 

Despre ce era vorba? Starețul primise manuscrisul 
lui Simion și la o vizită a domnitorului țării i-l dăruise 
acestuia, Primise poruncă să-l scoată de unde va ști pe 
caligraf și să-l trimită la Curte. 

— Fi, ce zici domnia-ta, Simioane, este nevoie să te 
legăm fedeleș şi să te trimitem sub strășnicia unei paze 
la Curie ? 

Pe undeva, Lisandru cel cunoscut în tinereţe ştia să 
fie șugubeţ, în ciuda grijilor mînăstirii care apăsau pe 
umerii sfinţiei sale. 

Acum Simion ar fi trebuit să se bucure că lucrarea 
sa fusese luată în seamă. de însuși domnitorul ţării. Dar, 
de-i va da să lucreze, însemna să lase neterminată lu- 
crarea începută pentru jupîn Garabet și-i părea rău, că 
tare omenos se purtase armeanul cu el. 

Curtea Domnească era învăluită-n praf şi zgomot. 

Brîncoveanu dase poruncă să fie înconjurată de zi- 
duri de piatră. Scîrţiiau care grele, încărcate cu piatră 
adusă de la munte, lucrau cioplitorii albiţi de praful alb: 
de calcar, roboteala era în toi. 

Sub Mircea Ciobanul, lăcaşul acesta fusese împrej- 
muit de trunchiuri groase de stejar, așa cum sînt și ca- 
sele boierești. Dar împrejmuirea aceasta căzuse pradă 
flăcărilor şi mai ales focului cel mare, pus de Constan- 
tin Şerban. Domnitorul Brîncoveanu, care de patru ani- 
fusese pus în scaun, se apucase să facă treabă gospo- 
dărească şi se vorbea că va purcede la clădirea din nou 
a caselor domnești, dîndu-le altă înfăţoşare. Deocam- 
dată, domnitorul stătea în casele bătrînești ale familiei 
sale, de sub dealul Mitropoliei. 

Simion fusese chemat la Curte şi asta dădea chemă- 
rii o importanţă care nu știa de va fi în bine sau în rău. 

Lixandru credea încă într-un rost tainic al călătoriei sale 
în Apus şi tot așa putea crede şi voievodul. Plecase doar 
ca însoțitor al soliei lui Şerban Vodă la Viana. Acum, du- 
pă vorbele care umblau, cum că politica de înclinare a lui 
Şerban Vodă spre nemți nu fusese deloc pe placul fra- 
ților săi, Constantin și Mihai Cantacuzino, şi că aceştia 
îl aduseseră în scaun pe nepotul care înclina mai mult 
spre turci, se prea poate ca oricine slujise pe fostul 
domn să fie socotit hiclean. Dar Simion se temea prea 
puţin pentru pielea sa. Văzuse destule pe unde colin- 
dase și, afară de asta, avea darul vorbirii, ştiind să se 
apere de va fi nevoie. Seimenul care-l luă în primire îl 
conduse printr-un coridor lung într-o încăpere mare 
doar atît cît omul să nu se simtă pierdut într-însa, și pri- 
mind lumina numai într-un ungher al său, acolo unde 
se afla o masă de scris, una din acelea ce se pot vedea 
prin canţileriile din Italia. Simion rămase lingă ușă. Din- 
tru început nu văzu pe nimeni în jur. După a sa soco- 
tință avea să fie descusut de un agă cu limbă iute, unul 
din aceia care știu să înfricoșeze omul şi să scoată de 
la el și ce lapte a supt de la mumă-sa. Draperia de ca- 
tifea roșie care se afla chiar lîngă else dădu la o par- 
te, lăsînd să treacă un boier nu prea înalt, al cărui pas 
uşor nu fusese prins de urechea de dihor cu care Si- 
mion se fălea. Sărută două degete încărcate de inele, 
fără a ridica privirile la cel care le întinsese. 

— Ridică-te, meștere caligraf. Aș vrea să aud din 
gura ta cît ești de bogat de ţi-a stat în putinţă să faci 
sfintei monastiri de la Cotroceni un dar atit de scump 
cum e manuscrisul ce a ajuns în mîinile noastre. 

Boierul începea cu blîndeţe, ceea ce anunţa o tără- 
şenie destul de întinsă, la capătul căreia vroia poate 
să-l strivească pe caligraf. 

— Bogăția mea poate fi cercetată, înălțimea-ta. Aș 
putea spune că am făcut acest dar tocmai pentru că sînt 
deajuns de sărac. 

— Ţin să aud cum vine asta. 


— Apoi, printre bunurile cam ponosite pe care le 
am, acesta nu şi-ar găsi locul. Ar fi doar un lucru rătă- 
cit. Dar printre odoarele unei monastiri, capătă și el 
valoare de odor. 

— Şi la cit îl preţăluiești, meștere ? 

— Un dar își are preţul doar în bucuria celui ca- 
re-l dă. 

— Eşti trufaș, după cîte văz. Și cauţi bucurii la care 
cutează doar un om de rang înalt... 

Simion nu mai zise nimica. Boierilor nu le place să 
fie înfruntaţi. Dacă! te întreabă și cată să afle cîte ceva 
de la tine, atunci o fac pentru ca să iasă tot cum vor ei. 
Ședea în picioare, cu braţele încrucișate pe pîntec, el 
n-avea căciulă pe care s-o frămînte între miîini, și în- 
cerca să prindă ceva din chipul celui ce sta cu spatele 
către lumină. Era un bărbat în puterea virstei, cu frun- 
tea înaltă și nasul drept, un boier obișnuit să-şi drămu- 
iască mișcările și le face pentru a-și sublinia noblețea. 

— Ai ţinut anume să faci darul ăsta monastirei cti- 
torite de Șerban Vodă, ca o închinare celui pe care l-ai 
slujit și pe care nu l-ai mai găsit în viaţă ? 

Iată deci și întrebarea la care se aștepta, pusă într-un 
fel ce nu-i da putinţă să umble cu ocolișuri. 

— E un lăcaș tare frumos sfinta monastire Cotroceni 
și acesta e darul faţă de frumuseţea ei, pentru care mă 
umilesc, 

Boierul izbucni în rîs. Un rîs bărbătesc, plin de voie 
bună, ca și cum caligraful i-ar fi spus o znoavă. Dar ri- 
sul acesta avu darul să-l] pună în încurcătură pe Simion, 
şi-l făcu să se încordeze pentru a desluși dacă poartă 
în el o ameninţare. 

Boierul se depăriă de el și se așeză într-un jeț cu 
spătarul sculptat. Își așeză mîngiios mîna pe braţul je- 
tului lăsînd la priveală degetele lungi încărcate de i- 
nele. 

— E foarte frumoasă monastirea ridicată de unchiul 
meu şi n-am nimic de zis împotriva cuvintelor tale, 
meştere. 

Acesta, cît era el de umblat, simţi că-l trece un fior 
rece în spinare, Să fie chiar Vodă? N-ar fi crezut că-l 
va vedea altfel decît înconjurat de alai mare. 

— Măria-ta, rogu-te să mă ierţi, dacă vorbele mele 
nu ţi-au fost pe plac. 

— De ce nu mi-ar fi, meștere Simioane ? Așa parcă 
am înţeles că te cheamă... Monastirea ridicată de unchiul 

meu e într-adevăr una care-ţi încălzește sufletul. Un om 
ca domnia-ta, care a văzut şi alte frumuseți, o poate 
spune fără teamă. Dar cum rămîne cu calul pe careşl 
datorezi stăpînirii ? 

Simion făcu ochii mari. 

— Care cal, Măria-ta ? 

Acum își dădea seama că Vodă se juca puţin cu el. 

— Nu te preface a nu şti, meșştere. Ai plecat din țară 
în suita boierului Neagu și ţi s-a dat pentru aceasta un 
ca]. Acum te-ai întors, dar calul nu se află nicăieri. 

Simion zîmbi cam strîmb, căci nu-și închipuise vreo- 
dată că vorbele schimbate cu Vodă ar putea merge pe 
un asemenea făgaş. 

— Am să-l plătesc, Măria-ta, 

— Bineeee... Dar felul cum îl vei plăti, va fi rînduit 
de noi. Dacă e adevărat că înfloriturile din manuscrisul 
acela sînt făcute de mîna domniei tale, așa cum mi-a 
spus egumenul monastirei Cotroceni, atunci vei putea 
face şi altele pe potriva lor. Nu-i aşa ? 

— Aşa e, Măria-ta. 

— Un manuscris e un lucru tare frumos. A fost și 
de folos multă vreme, atîta timp cît nu fusese născocit 
tiparul, Acum, cu această născocire, vorbele izvodite 
din partea bună a minţii omenești, umblă mai ușor în 
lume și stau la îndemîna oricui cu știință de carte, Ma- 
nuscrisele vor rămîne printre odoare, așa cum bine ai 
spus. Vroiam ca priceperea domniei tale de a împodobi 
pagina cu chenare s-o îndreptăm spre altă alcătuire. 
Avem noi o monastire abea terminată prin părţile Ol- 
teniei și socotim că ar sta bine fereştilor sale de a fi 
închenăruite cu mlădiţe și lujeri, ca cele dintr-un ma- 
nuscris. O biserică este și ea ca o carte, cu osebire des- 
Chisă tuturor, chiar şi celor fără știință de carte. Nu 
e nevoie să le așterni pe pereți. O vor face cei deprinși 
cu asemenea încondeiere. Domnia-ta le vei face pe 
hîrtie şi vei veni să ni le arăţi. 

Domnitorul se ridică din jeţ și se apropie de una din 
acele ferestre înguste, ca niște lame, aurii, care tăiau 
și împărțeau în felii întunericul catifelat al sălii. 

Acum Simion îl putea vedea mai bine, O rază de 
soare ce i se oprise pe umăr, părea o pasăre albastră, 

poposită lîngă obrazul ocrotitorului ei. Domnitorul era 
înveșmintat în brocat albastru, tivit cu blană albă. Avea 
chipul prelung, cu două brazde adinci, încrustate în pie- 
lea smeadă, care totuși nu-i dădeau un aer ascetic, și 
aceasta din pricina ochilor negri, sfredelitori, ce păs- 
trau căldura înţelepciunii şi blînda ei tristeţe. 

Într-acestea, ușa se deschise şi își făcu apariţia un 
boier mai vîrstnic. Un boier mare, de vreme ce intrase 
fără a fi anunțat și nu se apleca să sărute mîna lui 
Vodă. Merse de se așeză în apropierea acestuia și, de 
acolo, îl cercetă pe caligraf, Vodă îi spuse: 

— El e cel cu manuscrisul de la monastirea Cotro- 
ceni. 

Ceea ce arăta că boierul nu era străin de chemarea 
lui aici. 

-— Şi spune chiar în fața măriei tale, că manuscri- 
sul a fost întocmit din scoarță-n scoarță de mîna lui? 

— L-am pus la o încercare destul de grea. Să aducă 
împodobire fereștilor de la Hurezi. Dar dacă nu se simte 
în stare, mai are timp să dea înapoi. Ce zici, meștere, 
te învoiești, au ba ? 

— Va fi după voia măriei tale. Atita doar, să-mi fie 
îngăduită ceva zăbavă. 

Simion se gindea la lucrul început pentru armeanul 
din tîrg, pe care ar fi vrut să-l isprăvească. 

— Îţi va fi îngăduită și aceasta. Numai să faci lucru 
bun, i 

Simion dădu să se retragă, dar boierul ceru învoi- 
rea lui Vodă să-i pună și el o întrebare. 

— Ce ştii de solia boierului Neagu la curtea Vianei, 
meștere ? l 

— Eu am făcut parte din iscortă, împreună cu alții, 
înălțimea-ta. Mi-a spus starețul mînăstirii la care slu- 
jeam atunci că e dorința lui Vodă Șerban să cercetez 
unele manuscrise din țara nemțească, pentru a vedea 
cum lucrează meșterii de acolo. Dar, după ce boier Nea- 
gu a fost la Curte, aşa s-a grăbit a se înturna, încît nu 
mi-a lăsat vreme să văd de rostul pentru care pornisem. 
M-am înfrățit şi eu cu un călugăr care mergea la Roma 
şi am pornit-o pe drumurile Apusului. Nu mă răbda 
inima să mă întorc în ţară cu mîinile goale. 

— Şi te-ai întors cu cîteva lucruri adunate într-o 
carte.. 

— Mai sînt şi cele adunate în inimă, înălțimea-ta. 

— Să vii atunci să ne arăţi lucrurile cu care te lauzi, 
zise Vodă, din nou înveselit. Îţi dau răgaz două luni. 

Simion se retrase mergind de-a-ndărătelea, năucit 
de misia ce i se încredinţase, acum, la un soroc al vie- 
ţii lui la care socotea că și-a cam încheiat treburile pe 
lumea asta. 

Într-acestea, domnitorul se înturnă spre unchiul său, 
spătarul Mihail Cantacuzino... 

— Neașteptată este această moștenire pe care, cu 
vrere sau fără vrere, mi-a lăsat-o înaintașul meu. 

— Nu putem ști cu ce gînduri l-a trimis Șerban în 
Italia pe omul acesta. Ar fi bine ca adevărul să fie cel 
auzit din gura lui. Dar ce nevoie are măria-ta de acest 
bătrin care s-a irosit mergînd din stăpîn în stăpîn? Oa- 
meni de soiul ăsta sînt schimbători şi fără credinţă fa- 
tă de stăpîn. 

— Acesta are credință pentru meșteșugul său, și asta 
îmi va folosi mie. Am să-ţi arăt, spătare, manuscrisul 
întocmit de el, pe care îl iau drept cea mai bună che- 
zăşie. 

— După cît înţeleg eu, măria-ta vrea să dea un spor 
de veselie sfintului lăcaș de la Hurezi, E bine pentru a 
arăta că raiul e plin de flori și verdeață, dar e mai puţin 
bine pentru tipicul bizantin pe care-l cunoaștem amindoi. 

— Nu m-am gîndit la asta, cinstite spătare. Cînd 
eram băieţel și, însoțind=o pe maică-mea, intram în bi- 
serică, întunecimea și locul strimt mă înfricoșa. Vroiam 
să ies mai degrabă de acolo și, ca să-mi fac curaj, o 
priveam pe mama tot timpul. 

— Măria-ta gîndeşte într-un fel osebit de ceea ce 
am învăţat eu din pravili. Și n-aș spune că nu este un 
fel de a gîndi ademenitor chiar pentru unul ca mine, 
învățat la o școală mai veche. Să-ţi dea Domnul ani 
mulţi, să înfăptuieşti ce ai de gînd. 

Spătarul Mihail Cantacuzino înţelegea că acest nepot 
al său de soră, avea gînduri mari și domniile trecătoare 
dinaintea lui, unele de un an sau doi, nu-l înspăimîntau, 
Se pregătea pentru o domnie lungă, cu înfăptuiri mari. 

Era în stare să facă multe penirii cîștigarea încrederii 
turcilor. Să schimbe reședința domnească de la Tîrgo- 
viște aici, la București, pentru a inspira mai multă în- 
credere Porții. Să trimită sute de care cu grine, miere 
și piei în fiece an, nesătuilor din Istanbul care-și închi- 
puiau că de-aci înainte vor trăi sugînd pe îndelete gră- 
simea adunată, așa cum face ursul iarna. Dacă o porni- 
seră pe asemenea cale, se vădea că timpul cît fuseseră 
războinici de temut trecuse şi vigoarea lor avea să sca- 
dă cu încetul. Va veri și momentul cînd nimic nu va 
putea împiedica, alunecarea acestui imperiu, Dar era 
acest moment atit de apropiat încît se puteau împotrivi 
pe faţă sau trebuia încă multă răbdare ca să-l prindă ? 

Vorbiseră despre aceasta şi în alte rînduri. Brînco- 
veanu era de părere că răbdarea e cea mai bună armă. 
Împotrivirea pe față și alăturarea de partea nemților, 
ar fi dus, în cazul unui eșec, la transformarea ţării în 
pașalic şi turcii probăluiau de mult acest gind. Mai bine, 
zicea Domnitorul, să ne vedem de trebile noastre din- 
lăuntru. Și el făcea lucrul acesta cu spor, așa cum îşi 
'gospodărise moşia cît fusese un simplu boier. 

Gîndurile lor parcă se înțîlneau pe undeva, căci îl 
auzi zicînd : 

— Ai primit, domnia-ta, spătare, răspuns de la ca- 
puchehaiaua trimisă la Istanbul ? 

— Nu încă, măria-ta, dar pe alte căi am aflat că 
ne-am ales bine omul care să ne susțină la Poartă. Este 
după cum știi acest Alexandru Mavrocordat un bărbat, 
care, pe lîngă însușirile sale firești, cumpătarea şi înţe- 
legerea treburilor politice, are multă știință de carte. A 
studiat la Roma, Padova și Bologna, cunoaște mai multe 
limbi evropene şi e profesor la Academia din Țarigrad. 
Dacă acum, este doar secretarul primului dragoman, Pa- 
naiot Mamona, există multe temeiuri ca să rămînă în 
locul acestui Panaiot, care este bolnav. În demnitatea 
de mare dragoman turcii au folosit întotdeauna price- 
perea şi înţelepciunea grecilor, care știu cum să trateze 
cu alte curți evropene. 

— Ar fi bine să ne apropiem de Mavrocordat chiar 
înainte să ajungă atît de sus. M-am gîndit s-o mărit pe 
Safta cu Radu, fiul lui Alexandru Ilieș, căci după cum 

ştii domnia-ta soaţa lui Mavrocordat este, la rîndu-i, 
un fel de nepoată a lui Alexandru Ilieș. 

— Această înrudire ar îi prea puţin, cred. 

— M-am gîndit și la altceva, spătare. Am pulea să-i 
dăm cîteva pungi cu aur viitorului dragoman, sub mo- 
tiv că acoperim o datorie mai veche a lui vodă Șerban, 
de care Mavrocordat nu are știință, dar noi am cerce- 
tat-o şi avem știință, 

— Mda... Aurul ar fi un argument cu mult mai con- 
vingător. Căci avem nevoie de un om puternic la Poar- 
tă pentru a te pune măria-ta la adăpost de dușmanii 
care uneltesc. Dacă ar fi vorba numai de Staicu Meri- 
şan şi Preda Prooroceanu, care vor să-l aducă în scaun 
pe fiul lui Şerban vodă, chiar acum, după ce Bălăceanu 
a fost răpus, şi de Emerik Tököly pe care măria-ia ai 
încercat să-l ajuţi. Ca să nu mai vorbim de Constantin 
Cantemir, care ar vrea scaunul Țării Românești pentru 
unul din fiii săi. 

— Eh... Eu ştiu o vorbă bătrînească învățată de la 
moş Gheorghe : „La omul fără dușmani, nu-i face pielea 
doi bani“, şi eu îmi preţăluiesc pielea la multe pungi cu 
galbeni, spătare. Aș vrea deasemeni liniștea acestei ţări 
pentru galbenii ei. Că domnii trecătoare, cum au fost 
de la Matei vodă încoace, aduc mai multă pagubă ţării, 
decît peşcheşul plătit Porții. 

— Acest Mavrocordat nu poate fi de acord cu iu- 
birea prea mare ce a căzut regelui Franţei asupra Semi- 
lunei şi trebuie să știe că prietenia aceasta între vulpe 
și lup o ţintă precisă: izgonirea ortodoxiei de læ 
locurile sfinte și după aceea lupta pe față împotriva or- 
todoxiei. Dacă nu mai fac franţujii cruciate, socot că 
trebuie să puie ordine în religia creștină și le cade greu 
la stomac că puterea lor nu este împletită cu puterea 
catolicismului. 

— Tare mi-ar conveni o întrevedere cu viitorul dra-- 
goman al Porții! Sînt de schimbat vorbe pe care nu le: 
poţi încredința niciunei capuchehaie. 

— Un bun prilej ar fi nunta fiicei măriei-tale cu Ra- 
du Ilieş. Să-l înduplecăm pe secretarul dragomanului să 
facă o călătorie prin părţile noastre ca oaspete de cinste» 

la nuntă. Căci o călătorie a măriei-tale la Poartă ar tre- 
zi multe bănuieli. 

Brincoveanu se apucă să măsoare cu pași rari sala 
spătăriei. În mintea sa se împleteau grijile pentru pre- 
gătirea unei nunți domnești cu multele lucrări ce se ce- 
reau pentru refacerea acestei curţi pe care o găsise în 
paragină şi cu prepusurile pentru viitoarele mișcări pe 
Care aveau a le face dușmanii săi. 

Și încerca a pune ordine în toate acestea. 


X 
DOMNIȚE ȘI BEIZADELE 


Familia domnitorului şedea mai mult la Tîrgovişte 
în timpul verii. Îi era dragă doamnei Marica aşezarea 
aceasta, unde găsea tihnă pentru a se ocupa de feciorii 
şi domniţele sale, iar buna rînduială într-ale gospodăriei 
putea fi păstrată mai bine aici decit în orașul de şes, 
prăfos în timpul verii, plin de noroaie toamna și pri- 
măvara. 

Avea aici odăi mari, unde războaiele de ţesut lucrau 
din zori pînă-n seară pentru multele înzestrări ce tre- 
buiau întocmite domniţelor, avea femei pricepute care 
țeseau borangicul, altele care lucrau veșmintele, și de 
toate se ocupa doamna Marica. Ticluia zestrea. pentru 
fiecare din fetele sale în lăzi anume, trecea prin sălile 
unde se creșteau viermii de mătase și lecerta pe îngri- 
jitoarele nepricepute, se tocmea pînă la bănuţț cu ne- 
gustorii de blănuri și brocarte. 

Căci era această nepoată a lui Antonie vodă, cel ce 
se făcuse domnitor la bătrineţe, după voința boierilor 
şi nu după a sa năzuinţă, o doamnă cumpătată, ageră 
în întocmirea catastifelor cu socoteli, neiubitoare de veș- 
minte strălucitoare. Posturile le ţinea cu strășnicie, în- 
tărind cele ce se spuneau despre bunicul său, om foarte 
bogat, care consuma munţi de fasole toată iarna şi nu 
ştia cum e gustul cărnii. 

Dar acum se pregătea de ospeţe întinse, căci avea 
musafir pe Radu llieș venit de la Constantinopol şi pus 
pe şedere pînă la nunta ce urma să aibe loc în toamnă. 

Doamna nu cerceta hotăririle înaltului său soţ, dar 
dacă avea să-și mărite toate fetele cu sărîntoci ca aces- 
ta, apoi avea să se destrame toată averea lui pentru a 
cumpăra gineri cu nume alese. 

Radu beizade era strănepotul lui Petru Rareş, și Brin- 
coveanu se gîndise la înrudirea cu stirpea veche a Mu- 
șatinilor, deşi, spunea că firea cumpătată a băiatului era 
ceea care îl determinase să facă alegerea. I-o hărăzise 
pe Stanca, fata cea mai mare, Ca să se obișnuiască cu 
obiceiurile și limba ţării îl adusese pe Radu cu citeva 
luni înainte de nuntă să steie aici la Tîrgovişte. Tinărul 
se născuse şi crescuse în Fanar, mahalaua grecilor din 
Constantinopol, vorbea grecește, limba maicii sale, şi 
abea dacă o rupea pe românește. 

Acum doamna Marica îi așezase pe cei doi logodnici 
unul lingă altul la cina ce avea loc în foișorul încăpător, 
construit în lunca Dimboviţei în apropierea casei dom- 
nești. 

Era așezat acest foișor în mijlocul grădinii, avea a- 
coperiș de şindrilă şi stîlpi de piatră, îmbrăţișați de vre- 
jii trandafirilor urcători și scăldat cu totul de mireazma 
lor și a fînului cosit. Se întindeau aici mai ales mesele 
de familie, lipsite de solemnitatea la care obligă o încă- 
pere mare, lăsînd liberă voioşia copiilor care, mai ales 
seara simțeau îndemnul de a-şi împleti vocile ca să des- 
trame fiorul tainic al nopţii ce dădea tircoale. Mireaz- 
ma fînului se împletea cu gingaşe scripci de greieri, ste- 
lelor din înalt le răspundeau picăturile de lumină rece- 
verzuie a licuricilor din iarbă. 

Oamenii Curţii care roboteau în jur priveau din în- 
tuneric chioșcul luminat de făclii ca pe o navă ce plu- 
tea în noapte, navă populată de fiinţe ce nu se grăbeau 
niciunde, ținute acolo de o dulce legănare. 

— Ştefane, hai spune-i şi mamei cum a fost vietatea 
pe care ai urmărit-o astăzi ! 

— Lasă Ilinca, mama nu va crede. 

— Hai spune, rogu-te ! 

— Ei bine, avea trup de cal, dar mai lung, picioare 
de leu, coama îi flutura de o lungime fără seamăn și 
avea un corn în frunte. 

— Un inorog! bătu din palme Safta, cu ochii sclipi- 
tori. 

— Pe lingă galopul calului meu, fuga lui era de nă- 
lucă — și nu făcea nici un zgomot, 

— Fiţi pe pace fetelor. Năluca asta e o născocire a 
lui Ștefan, ca să-l iertăm că n-a adus de la vînătoare 
nici măcar un iepure șchiop, le asigură Smaranda, care 
mai Qibuise și alte născociri ale fratelui său. 

Doamna Marica era atentă la felul cum servesc oa- 
menii de casă și nu băga în seamă ciorovăiala copiilor. 
Doar în răstimpuri îi privea, îi privea cu sufletul, fără 
să fie nevoie să cerceteze în direcţia lor, şi încerca să 
întrevadă viitorul, potrivit cu firea fiecăruia, 

ilinca, cu fața smeadă și prelungă a tatălui său, cu 
mintea limpede, dar iute, pripită, pe cît era de harnică. 

Safta, cu obrazul dulce, întîrziind mult în faţa oglin- 
zii, plăcîndu-i podoabele și lucrurile alese. 

Stanca, prima ei născută, tăcută, gravă, în stare să 
stea o după amiază întreagă lucrînd la o broderie. Doam- 
na Marica socotea că-i seamănă cel mai mult. Se su- 
punea voinţei părintești în privinţa soțului ales, dar nu-i 
trecea prin minte să facă risipă din farmecele-i fireşti 
pentru a face din acesta un îndrăgostit. Fără îndoială, 
dacă i s-ar fi aprins inima în preajma lui Radu Ilieș, ar 
fi făcut-o. Deh, soartă de fată! Radu Ilieş nu era un băr- 
bat de lepădat, avea boiul frumos, ochi căprui cu pri- 
virea blindă şi părul mătăsos. Dar se ţinea mult adunat 
în sine, parcă frămintat de o îngrijorare, împrietenin- 
du-se greu cu cei din jur. Erau destule temeiuri ca el 
să ocupe scaunul Moldovei, cel pe care șezuse bunicul 
său în două rînduri, Pentru asemenea perspectivă, Ma- 
ria, fata ce urma imediat după Stanca, o privea cu ochi 
ponciși pe sora cea mare. Era mai săracă cu duhul, Ma- 
ria, mofturoasă, obţinind ceea ce dorea de la surorile 
sale prin plinsete și jeluieli, de se lipseau celelalte nu- 
mai pentru a scăpa de atîta larmă. Se gîndise vodă să-i 
dea soţ Mariei pe băiatul lui Gheorghe Duca, cel ce a- 
vusese o brumă de domnie în Moldova. Trăiau și acești 

Duculești tot la Constantinopol şi erau oameni sărăciţi 
și înconjurați de o droaie de mătuși, nepoate, nepoți, 
care numai pe spinarea lor se ţineau. Se osteneau să 
intre în grațiile Înaltei Porţi și așteptau să le pice de 
sus o mană cerească pe care s-o verse în haznaua sul- 
tanului pentru a obţine o nouă domnie, oricît de scurtă, 

Doamna Marica se ruga în fiecare seară la Sfînta fe- 
cioară pentru copiii săi, dar în aceste rugi nu strecura 
niciodată pe aceea de a vedea pe fiicele sale soţii de 
domnitori. Greșea prin aceasta față de intențiile soţu- 
lui său? Poate. Dar dacă le era scris să urce treptele 
tronului, asta avea să se înfăptuiască oricum, iar dacă 
era după socotinţa dumisale, era deajuns să ducă un 
trai îmbelșugat alături de soţi buni. Dar nu dădea la 
iveală aceste ginduri ale sale față de prealuminatul soţ. 
El avea și așa o mulțime de frămintări pe care trebuia 
să le cumpănească în liniște. Datoria doamnei era să-i 
arate un chip senin și dreaptă supunere. Și să crească 
aceste odrasle ale lor ca pe cele mai de preţ odoare ce 
le fuseseră dăruite de Cel de Sus, 

Ilinca continua să-l necăjească pe Ștefan, care de 
curînd începuse să meargă la vînătoare sub oblăduirea 
fratelui mai mare, Constantin. Ştefan încerca să arate 
calităţile neobișnuite ale șoimului său, cum acesta îl 
recunoaște dacă se apropie de colivia lui, dar Safta ți- 
nea sus și tare că-i un șoim bleg și îmbuibat încît au 
început să cadă penele de pe el. 

— Asta n-are nici un amestec cu deșteptăciunea lui. 
După cum nici fundele roz și căpăstrul de mătase n-au 
să schimbe firea unei capre năzuroase şi obraznice, care 
a uitat să dea lapte de atîta räsfăț. 

— Nu e capră ci căpriță, se împotrivi Safta, pentru 
care căprița albă cu numele de Marghiolița era tovară- 
şa de zburdălnicii pe pajiștea din jurul palatului. 

— Nuuu... Şi n-are nici copite, nici corniţe, iar blana 
ei e de mătase şi se cere pieptănată în fiecare dimi- 
neaţă, 

— Eu aș zice să nu vă mai împungeţi, interveni Ilin- 
ca. Dacă aţi pune faţă-n faţă șoimul și căpriţa, ei n-ar 
avea nimic de împărțit, 


82 


Ilinca dăduse dovadă de judecată 'cumpănită de cum 
începuse a deprinde buchile. Se împresura de cărţi ce-i. 
depășeau înţelegerea și punea întrebări care adesea îi 
sîciia pe cei mari. Doar nașul său, stolnicul Constantin 
Cantacuzino îi răspundea cu răbdare. El îi pusese nu- 
mele maicii sale și găsea o fericită potrivire între nu- 
mele purtat de atitea înaintașe și înclinația fetei spre 
cele mai alese desfătări ale cugetului. Mai tirziu se vă- 
dise să fata avea o fire de stăpînă, şi atunci cînd spunea 
un lucru era ascultată de fraţii săi, ceea ce iarăși se 
potrivea cu firea acelei vajnice bunici a ei, neclintită 
în hotărîrile sale de tiranicul Șerban care o încolțise- 
să schimbe testamentul în favoarea lui după ce deve- 
nise domn, dar fără nici un rezultat. 

Seara aceasta era atît de limpede, încît îți venea a 
crede că e deajuns să ridici mîna ca să atingi pridvorul 
stelelor. În geana apusului se păstra un petec de cer 
albastru, ca în covoarele orientale, pe care nu se vede 
niciodată întunecimea nopţii. Trandafirii din jurul chioş- 
cului revărsau un prinos de miroaznă. De undeva se a- 
uzea tînguirea unui fluier. Era ceasul la care și cei mai 

Doamna Marica privi obrazele celor doi logodnici 
luminate de flăcăruile pilpîitoare ale torţelor din foişor. 

Stanca era înbujorată nu numai de lumina făcliilor- 
ci și de focul dinlăuntrul său, așa cum se cuvine unei 
logodnice. 

Cum s-or fi înţeles în de ei? toți se minunau, căci 
Radu beizade o rupea greu pe românește. Era de o 
curtenie caldă, cu gesturi largi, ceremonioase, dar une- 
ori rapide și neaşteptate. Privea mereu în direcţia lo- 
godnicei, ca și cum ar fi vrut să-i ghicească gîndurile, 
Alteori însă, privind-o pe Stanca, izbucnea într-un rîs 
năvalnic, care, chiar dacă avea o undă de înduioșare, 
o punea în încurcătură pe fată. „Adorabilă, încîntătoa-. 
re”, spunea el în grecește, dar asta ușura prea puţin 
încurcătura Stancăi, nedumerită ce anume din atitudinea 
ei a iscat asemenea veselie, 

Doamna Marica nu putea să nu pună alături aminti- 
rile ei despre înflăcăratul Constantin, care o peţise în- 
dată ce venise de la Padova, și ei i se părea un prinţ 

venit de peste mări şi țări, cu atit de frumoase purtări, 
atit de scăpărătoare priviri și o atitudine atît de învă- 
luitoare, încît schimbase cu totul lumea ei și nu vroia 
nimic altceva decît să trăiască pentru el. 

Prezența acestui Radu beizade o neliniștea în mod 
nelămurit. Îl vedea uneori cu gîndul dus, ca și cum lu- 
mea aceasta, nouă pentru el, îi cerea un efort pentru 
a o deprinde, și simţea nevoia să-și îndrepte cînd şi cînd 
gîndul spre lumea pe care o lăsase în Fanarul lui, cel 
atit de îndesat cu greci cu fumuri de mărire, rămășițe 
ale fostului imperiu bizantin. 

Doamna Marica împărtășea tristeţea soţului ei pen- 
tru soarta acestei atit de distinse stirpe a Muşatinilor, 
care avea în fruntea sa pe Ștefan cel Sfint, 

I se mai năzări doamnei Marica un gind. Era poate 
de vină noaptea care-i împresura, lătrăturile a pustiu 
ale cîinilor din depărtare, țipătele unor păsări de noap- 
te. Se giîndea doamna la acea soţie a lui Mircea Cioba- 
nul, rudă şieacu acest beizade, de vreme ce cobora 
din Petru Rareș. Năpraznic cuget avusese acea Chiajnă, 
năpraznice purtări pentru o femeie! Păstrase de la îna- 
intași numai hotărîrea crîncenă de a domni, folosind 
pentru aceasta spada sau securea, lăsind sîngele la pri- 
veală, cu năpăsarea cu care lași rășina să se scurgă a- 
tunci cînd scrijelești bradul, 

Se cuvenea să îndepărteze imaginea acelei femei și 
mai degrabă să nădăjduiască că tînărul avea ceva din 
firea tatălui său, care lăsase amintire frumoasă în 
+impul scurtei sale domnii din Moldova. Spuneau oa- 
menii că acel Ilieş era bun să-l pui la rană, nu alta și, 
deși făcea judecăţile prin tălmaci, necunoscînd bine 
Timba, se înduioșa de cei sărmani care pierdeau proce- 
sele și n-aveau cu ce plăti daunele, plătindu-le el, din 
punga lui. Avea purtări de senior înstărit, trimiţinau-i 
lordului englez ce mijlocise numirea sa ca domn daruri 
de sute de pungi de galbeni, chiar dacă după mazilirea 
lui nu-i rămăseseră bani nici cu ce să-și plătească dru- 
mul de întoarcere la Stambul. Poate că acest beizade cu 
faţa rotunjoară și mustață subțire deasupra buzelor pli- 
ne și cărnoase moștenise mai degrabă blîndeţea acelui 
părinte și mai puţin nechivermiseala lui. 

În zorii zilei următoare toate aceste gînduri de noap- 
te se destrămaseră. Doamna se trezea de la primele ra- 
ze ale soarelui, veghind ca trebile casei să fie bine fă- 
cute. Coconii domnești aveau să-l însoțească pe musa- 
fir într-o preumblare ca să-i arate vecinătățile. Doamna 
îi sfătui să ia haine mai grosuţe, căci era o dimineaţă 
umedă. Ceaţa se ridica ușoară de prin văi, lumina creș- 
tea, trandafirie, peste creștetele pădurilor din jur. 

Stanca îmbrăcase rochia verde de amazoană, după 
model nemţesc, şi o prindea de minune, căci avea talia 
lungă și umerii largi, ţinîndu-se semeaţă în șa. 

Ilinca avea rochie de culoarea castanei coapte și-i 
plăcea să călăreascăi bărbătește, luîndu-se la întrecere 
cu Ştefan. 

Safta alerga prin casă, ciocănea pe la uși, zorindu-i 
pe cei doi fraţi mai-mari care se ţineau pe urmele mu- 
safirului, mai puţin dispus să colinde cele coclauri, 

Se auzeau și ţipetele Mariei, care bătea o slujnică 
ce nu-i dăduse ascultare, oprindu-se doar cînd maica 
sa apăru la ușe. 

Apoi doamna urmări de la fereastră pîlcul de călă- 
reţi însoţit de o droaie de cîini ce nu puteau fi ținuți 
atunci cînd simțeau adierea vintului de ducă. 

— Să ne arăţi, Ștefane, inorogul acela chiar de-ar fi 
să ne porţi pe drumuri nebătute, se rugă Safta, cea mai 
mică dintre fete. 

— Doar nu vei fi crezînd că el se lasă la priveală, 
mai ales cînd simte larma cîinilor. 

— Mai bine mergem la schitul lui Pintilie, propuse 
Stanca. Ţinea să fie ascultată mai ales în situaţia aceas- 
ta nouă și privelegiată în care se afla. Apoi se întoarse 
către Radu, încercînd să-i povestească în puțina gre- 
cească pe care o știa, ce-i cu acest Pintilie. 

În drumul lor întilneau ţărani la cosit care se opreau 
o clipă din lucru pentru a privi mîndrul alai, pîlcuri de 
fete pornite la cules de ciuperci în pădure, tăietori de 
lemne. 

Ocoliră mînăstirea Dealului, căci Stancăi nu-i plăcea 
acest lăcaș unde călugării te conduceau mai întîi la mor- 
mîntul voievodului Mihai. Ce fel de mormiînt era acela 
unde se afla un cap desprins de trup? 

Era aerul înviorător al dimineţii mai prielnic pen- 
tru gînduri vesele, dragi inimii domniţei. Alaiul de nun- 
tă la care visa, împresurarea jupîneselor care vor fi cu 
ochii numai pe ea, și apoi libertatea — casa domniei 
sale, unde nimeni nu-i va ieși din cuvint. Radu beizade 
avea o fire domoală, sau numai absentă la cele din jur 
și părea niţeluş îndrăgostit, toate acestea făcîndu-l ușor 
de purtat de agerimea ei, 

Liniștea pădurii, mirosul dulceag de putregai, ames- 
tecat pe alocuri cu acela mai puţin plăcut de sălbăti- 
ciune, presărau printre aceste gînduri și altele, legate 
de copilărie, cînd plecau cu toţi la cules de fragi și afi- 
ne și-și încondeiau fețele cu sucurile fructelor stropșşite, 
întrecîndu-se care mai de care să aibe o înfățișare fio- 
roasă, ţipînd și alergînd cînd se prefăceau că nu se re- 
cunosc şi se cred unii pe alţii drept arătări răsărite din 
umbra și fumurile pădurii. 

Ajunseră și la luminişul unde sălășluia moş Pintilie. 
Se credea schivnic și se legase cu jurămiînt să nu pără- 
sească acest luminiș pînă la sfîrşitul zilelor sale. 

— Bună dimineaţa, cuvioase. 

— Bună să vă fie inima, feţii mei. 

— Așa de dimineaţă te-ai apucat de cioplit ? 

— Nu-mi dau pace trebile. Am avut un vis în care 
sfinta Parascheva îmi arăta arborele cel mai potrivit 
pentru ușorii ușilor şi, uite acum mă apuc să-l dobor. 

Moș Pintilie își pusese în cap să construiască singur 
o bisericuţă de lemn, aici, în inima pădurii, bisericuţă 
fără coperiş, căci, spunea el, acoperișul e cerul și nu se 
cuvine să faci așezămîntul Domnului după tipicul case- 
lor de locuit. ° 

Pînă la împlinirea străduințelor sale, avea iconostas 
în scorbura unui stejar bătrîn, cu icoane şi mai mari şi 
mai mici, frumos rînduite. Trecătorului întîmplător îi 
cerea să-i aducă o iconiță dacă va mai avea drum 
pe-aici, 

îi rămăsese omului această ţicneală de cînd îi arsese 
casa și socotea că pentru multele lui păcate păţise a- 
ceasta și numai trăind departe de lume se va spăla de 
păcate. Avea în sat femeie cu trei copii, dar nici nu 
vroia să audă de ei. De obicei blind, chiar pus pe vorbă, 

se îufuria teribil dacă se arăta pe aici muierea lui. Așa 
că aceasta trebuia să se descurce cum putea. Se băgase 
slujnică la curtea domnească și-i trimetea nebunului de 
ale gurii prin cine se nimerea să treacă pe acolo. Se 
găseau destule inimi milostive care să-i aducă demin- 
care, deși, puţini erau aceia care credeau în chemarea 
lui de schivnic. Milă aveau însă de rătăcirea lui și nu-l 
ocoleau. 

— Ti-am adus niște cartofi, moş Pintilie, zise Ştefan. 

— Să trăiţi feţii moşului, Dar nu se poate să ple- 
caţi pină nu gustaţi din ei. Îndată îi pun în spuză și-i 
coc. 

îi rămăsese acest obicei de a da musafirilor dintr-ale 
sale de pe cînd era gospodar la casa lui şi socotea că 
nu se cade să plece cineva de la el „neomenit“. Coco- 
nii domnești îi ştiau și obiceiul acesta, așa că legară 
Caii la marginea poienii și se pregătiră de popas mai 
lung. 

Moș Pintilie îşi încropise o colibă unde se adăpostea 
pe vreme rea și alăturea cu ea avea groapă cu cărbuni 
întreținind-o mereu aprinsă. Deasupră-i era ceaun pen- 
tru mămăligă și, după lungile lor peregrinări prin îm- 
prejurimi, socoteau că nu se află mămăligă mai bună 
decit cea făcută de moșul cu mintea împuținată. De fapt, 
îl priveau ca pe stăpînul de drept al locului, deși pădu- 
rea aparţinea tatălui lor. Cînd se mutaseră la Curtea 
domnească îl găsiseră' aici. Pe de altă parte, moșul nu 
dădea semne c-ar avea știință că-s feciorii și fetele lui 
vodă, nici măcar de boieria lor nu-i păsa. El se purta 
cu toți trecătorii la fel, nu le pupa mîinile și nu-și sco- 
tea căciula din cap. Nu erau lucruri minunate toate a- 
cestea ? Un om pogoriît parcă din poveste, care era săr- 
man şi totuși nu era, trăind sub oblăduirea pădurii, care 
nu recunoștea orînduielile din restul lumii, avînd o lu- 
me a lui. 

În timp ce-și treceau din mînă-n mînă cartofii în- 
cinși, Constantin îl lămuri pe grecește pe viitorul său 
cumnat că oamenii locului au obiceiul de a ridica cîte 
o troiță la marginea drumului unindu-și puterile cîțiva 
înstăriți sau o întreagă obște sătească. Ce-i aceea o 
troiță ? 

Ei bine, o alcătuire din lemn cu frumoase chipuri zu- 
grăvite pe ea, cu un loc pentru odihnă şi cu coperiș din 
şindrilă. Sînt aceste troițe așezate lîngă o fintînă sau la 
răscruce de drumuri. Locuri de înbărbătare pentru cel 
pornit la drum lung. Oamenii se gîndesc la semenii lor, 
chiar la cei pe care nu-i vor cunoaște niciodată la chip 
si vor trece după ei pe drumurile acelea. Așa că, cinsti- 
te beizade, eu nu văd în străduința acestui sărman tru- 
fie deşartă, să facă adică construcţie trainică, la care 
numai boierii se încumetă. El s-a pornit să facă un fel 
de troiță mai largă, pentru a micșora spaima călătoru- 
lui rătăcit în pădure și cum materiale are aici din bel- 
şug, s-a lăsat cu totul furat de munca lui de Sisif. 

Yeșind apoi din pădure, întilniră o stînă așezată pe un 
tăpșan, şi din nou făcură popas la chemarea ciobanilor. 
Așa se cade, îl lămuri din nou Constantin, să-l cinstești 
pe om cu cîteva vorbe schimbate la el acasă, nu să-i 
arunci, acolo, niște vorbe peste gard. 

Ciobanii cunoșteau după numele lor caii coconilor 
domnești, la rîndu-i, Safta se fălea că deosebeşte citeva 
mioare după obiceiurile lor, ştiinţă întilnită numai la 
ciobani, căci oamenii ceilalţi socot că toate oile-s la fel, 
seamănă între ele ca picăturile de apă. 

La înapoiere, mergînd pe drumul mare, întilniră cîțiva 
păcurari cu căruțele lor. Și iarăși îl lămuri Constantin 
pe Radu beizade despre rostul acestor oameni care știu 
locurile unde găsesc păcură la suprafaţă și merg apoi 
prin sate strigîndu-și marfa. 

În tot drumul acesta Radu beizade se arătă foarte 
închis în sine. Faţă de vioiciunea coconilor domneşti el 
se simţea un intrus, un grec care trebuie să se deprindă 
cu obiceiurile locului. Era în situaţia trecătorului care 
vede toate oile asemenea, nepricepindu-se s-o deose- 
bească pe cea blindă de cea care nu-și primeşte mielul 
să sugă. 

O domnie... Cum era mirajul unei domnii văzute dim 
depărtare, din căsuţa cu pereţi înnegriți și cu treptele 
surpate, de pe o ulicioară strîmtă din Fanar ? 

O situaţie ce te înalţă deasupra muritorilor de rind. 

Și iată-i pe acești fii de domn amestecîndu-se cu oa- 
menii din popor, arătînd că nu se cade să le întoarcă 
spatele dacă aceștia îi cheamă la masa lor. 

Făceau asta pentru că erau prea sus și qîndeau că 
nici o atingere nu-i micșorează sau pentru că așa fuse- 
seră învăţaţi să respecte pravilele nescrise ? 

Oricare ar fi fost motivul, era limpede că aşa se sim- 
teau în largul lor. 

În ceea ce-l privește, numai la gîndul că înaintașii 
lui au domnit, trecea disprețuitor pe lîngă turcaleţii de 
pe străzile Stambulului. 

„Da, îi spunea ceva din interiorul lui, dar aceia nu 
“erau de-o lege cu tine, ştiai bine că și ei te dispreţuiesc 
ca pe un ghiaur ce te afli, aceia nu formau lumea ta...“ 

Acolo se simţea într-un fel de provizorat, aici era 
un musafir şi se cerea să se lase purtat de mină pentru 
a învăţa datinile şi vorba. Nu-i de invidiat soarta unuia 
fără de țară... Și dacă n-a pătruns din anii mai fragezi 
în conştiinţa lui ideea că aici e „acasă“, oare fi-va el 
vreodată ca aceşti coconi domnești, prietenos cu oamenii, 
bucuros să-i întilnească ? I se păruse lui sau fusese cu 
adevărat un accent de mindrie cînd Constantin spusese : 
„Pe aici, pe la noi, oamenii au năravul împodobirii a 
tot ce le cade sub mînă : străchini, fuse, porţile caselor, 
loitrea căruței. Am să te duc pe domnia-ta într-o casă 
de ţăran, să vezi ce de scoarțe şi frumuseți sînt în- 
tr-însa.“ 

_Nu se lăudase cu brocarturile și damascurile şi cati- 
felele pe care le au ei în palat, ci găsise mai potrivit 
a se lăuda cu ce iese din mîinile necăjiţilor și săracilor 
acestui pămînt. Și dacă Radu îşi arătase nedumerirea 
spunînd că nu se pricepe să vadă frumuseţea unor po- 
doabe din lemn și lut, materiale repede pieritoare şi 
făr-de valoare, atunci Constantin beizade se întristase... 
„Credeam că vrei domnia-ta să cunoști sufletul valahi- 
lor. Că ei sînt la fel ca cei de peste Milcov, cei din care 
te tragi domnia-ta.“ 

Radu beizade se simţea măcinat între simţiri piezişe : 
pe de o parte că stirpea din care se trage, despre care 
îi vorbise dascălul său, e cu mult mai veche decit a a- 
cestor boieri noi ce se proclamau coboritori din Basa- 

rabi, fără a avea un temei recunoscut, pe de alta — mic- 
șorarea pe care o încercase în drumul acesta, de azi, că 
el nu e legat prin atitea fire de neamul acesta, așa, ca 
noii săi prieteni. Răsărea o întrebare între această Scylă 
și Carybdă: are dreptul a se mîndri cu blazonul său 
atîta timp cît el nu cunoaște neamul acesta, năzuinţele 
și obiceiurile lui, nu a primit acestea toate în carnea 
şi sîngele înţelegerii sale odată cu anii copilăriei? ŞI 
dacă, la rîndul lor, oamenii de aici îl vor privi ca pe un 
venit din afară, care nici limba nu le știe, nu cumva bla- 
zonul său va rămîne o foaie uscată, căreia sîngele său 
nu-i va mai da vlagă și strălucire ? 


XI 
BĂTRÎNUL UCENIC 


Într-acestea, un om mai puţin important se afla la 
capătul unui drum de vară. 

Nu fusese pentru Simion un drum lung și obositor, 
mai ales că-l făcuse în căruţă, înconjurat de atenţia că- 
ruțașului și a fiului său, cari ştiau că poartă un om în 
misie domnească. 

În regiunea din nordul Olteniei, după ce străbătu- 
seră păduri întunecoase, li se înfățișă poiană întinsă, 
bine aleasă în căușul dealurilor din jur. Înainte vreme 
singurii stăpînitori ai acestor locuri erau huhurezii. De 
la ei se trage şi numele de Hurezi. 

În mijloc se află biserică albă, proaspăt construită. 

O vedeai mai bine de-aproape, în juru-i fiind îngră- 
mădeală mare de șoproane, unde lucrau pietrarii, de că- 
suțe de chirpici încropite pentru a fi locuite de meșterii 
de tot felul, de stive de cărămizi și lemne. 

Deși zidăria bisericii era terminată, meşterii zidari 
mai aveau încă mult de lucru. De jur împrejur, pe trei 
laturi ale bisericii, aveau să ridice abea de-aici înainte 
casa domnească și chiliile minăstirii, 

Coborît din căruţă să-și dezmorțească picioarele, Si- 
mion se apucă să colinde printre meşterii de aici, care, 
împreună cu calfele lor, formau mulțime mare, cîtă în- 
cape într-un sat... Nimeni nu-l lua în seamnă. Se vede 
că erau deprinşi cu trecătorii, cărăușii care aduceau ma- 
teriale, fiecare avînd ştiinţă cui să i se adreseze și cum 
s-o scoată la capt. 

Intră în biserică. 

Aici erau înălțate schele pe lîngă ziduri și la lumina 
torţelor lucrau zugravii înconjurați de calfele lor. îi re- 
cunoşteai ușor pe meșteri, căci ei se aflau în centrul 
micului grup de pe o schelă, li se dădeau condeiele și 
cuiorile la îndemiînă, ei erau cei care făceau chipurile 
sfinților și dădeau porunci scurte. 

Mirosul înțepător al văpselelor se amesteca cu cel 
al fumului, plăcut miros, căci cineva avusese grijă să 
pună cîțiva bobi de rășină în smoala care ardea. Îți era 
greu să te crezi într-o biserică. Zvonul glasurilor răsă- 
rind cînd într-un colţ cînd în altul mai puternic, bucăţi 
mari de perete încă goale, un chip de sfînt îndreptînd 
spre lume doar un singur ochi, în alte părți veșmîntul 
terminat așteptînd să fie încununat de un cap cu nimb, 
iată ce i se înfățişă lui Simion în lumina amestecată de 
zi cu cea piîlpiitoare a torţelor. 

— Aș putea vorbi cu vătaiul pictorilor ? 

Întrebarea o adresase unui tinerel cu straile pătate 
de văpsele, cu un umăr osos și ascuţit ieșind prin rup- 
tura cămeșşii. Acesta îl privi un timp ca și cum n-ar fi 
înţeles întrebarea, apoi îi dădu drumul: 


— Ciocîrlia de-i căta 
Peste pupăză vei da 

Şi cu penele-i stropite 
Crezi că-i pasărea dorită. 
Pe vătaf de-l vei căta 
Peste un păun vei da. 

Eu nu zic că-i lucru strîmb 
Dar să nu-l aud ţipînd. 


Cei aflaţi în jurul tinerelului izbucniră în rîs. Întoarse 
capul chiar meșterul lui, un bărbat cu chip rotund și cu 
ochii uşor bulbucaţi. 

— Măi Luca, tu ai să dai într-o bună zi de dracu' cu 
pildele astea care-ţi izvorăsc din gură. 

— Să dai de dracu' căutîndu-l pe afurisitu', nu-i lucru 
mare, meșştere Preda. E mai puţin chiar decît dacă-aş: 
întîlni un tătar în cale. Că tătaru' are spadă, pe cînd 
dracu'-săracu', se duce ca un fum de îndată ce fac sem- 
nul crucii cu condeiul ăsta pe care domnia-ta mi l-ai 
pus în mină. 

— Aoleu! Pe mine să nu mă bagi în asemenea 
trebi! 

— Dar, ce? Nu m-ai învățat domnia-ta să zugrăvesc 
încornoraţi la intrarea în pronaos pentru înfricoșarea 
păcătoşilor ? Şi să nu zici domnia-ta că i-ai fi văzut vreo- 
dată... 

Ceva mai încolo era alt grup, iar meșterul lor se ve- 
dea că nu dă frîu liber voioşiei calfelor. Era un bătrîn 
înalt cu fața îngustă și ochi de un albastru ca al smal- 
tului curat, lipsit de orice vinișoară străină. Coborise de 
pe schelă și, la oarecare distanţă, contempla o muceniță 
cu straie ca pruna coaptă. 

Simion se opri lîngă umărul lui, atras și el de încre- 
menirea sfintei. Bătrînul nu se sinchisi de această pre- 
zenţă străină. Cu cunoștințele lui într-ale lumii, Simion 
îl probălui a fi unul dintre aceia pe care nici lauda nici 
vreo altă părere nu l-ar fi atins. 

În absida din dreapta picta un meșter care iubea 
mult pasta roșie. Straiele Preacuratei erau o adevărată 
bucurie pentru priviri. 

Meșterul care îndrăgea această culoare era un băr- 
bat vînjos, cu părul și barba arămie, avind pe deasupra 
acestei ciudate îmbinări, spriîncene albite, de moșneag. 
Ucenicii îi ziceau Neagoe, adresîndu-i-se cu mult 
respect. 

Și pentru că tot se pornise să-i afle pe acești meșteri, 
înainte ca ei să-l știe pe el, Simion se interesă şi de cei- 
lalţi aflaţi pe schele. 

Ucenicul cercetat asupra lor îl privi cu curiozitate, 
Era îmbrăcat ca un călugăr, așa cum mulţi de aici pur- 
tau haine date de minăstire: haină cenușie, grosolană, 
ilic negru și un potcap pentru creștetul capului. 

— Apoi la noi lucrează mulți, că 5è cere să termi- 
năm totul în vară, cînd culorile se usucă mai bine și nu 
mai asudă pereţii. Este și meșterul Stan Andrei, care 
abea a venit de la Sfîntul Munte î, Ioachim care se pri- 
cepe la punerea ipsosului în forme, mai știu eu ciţi sînt ? 
Pe cine caţi domita ? 

— Aş avea treabă cu cel mai mare. 

— Apoi spune așa... E meșterul Constantinos, dar 
bine ar fi să nu-l rupi de la ale lui, că se minie foarte 
tare. Mai bine așteaptă să terminăm cu toţii lucrul, să 
se golească biserica. Atunci vei vedea un bărbat înde-- 
sat îmblind de colo-colo şi mormăind,. Nici atunci să 
nu-l tulburi. Îi place să cerceteze lucrul de peste zi de- 
unul singur. Uneori cheamă cîte un meșter la sine, dar 
nici unul nu se duce nechemat... Aşteaptă-l domita la 
ieșirea din biserică, se poate să fie în toane bune și a- 
tunci poţi să-i spui ce ai pe inimă. 

Simion îi mulțumi ucenicului de această lungă lămu- 
rire care îl scutea să-l supere pe vătaful pictorilor. 

Se auzi strigat de cărăușul care-l adusese şi merse 
cu el la egumenul mînăstirii să-i rostuiască șederea în- 
tr-un fel de șopron lung, de altfel cu pereți de chirpici 
bine legaţi și cu laviţe cu picioare bătute direct în pă- 
mînt, ce serveau drept paturi. Își lăsă pe una din ele 
desaga și plecă să cerceteze împrejurimile. 

Îl atrase mirosul de piine coaptă. Într-o lature a ta- 
berei erau cîteva cuptoare de lut în jurul cărora robo- 
teau niște femei îmbrăcate în straie cenușii și, se vede, 
dintr-o prevedere a ispravnicului, acestea erau mai toate 
femei bătrine. Pe o pocladă mare așternută pe pămînt 
se stivuiau piîinile. Ceva mai încolo se pregătea cina în 
cazane mari de aramă, La această treabă dădeau o mină 
de ajutor cîțiva slăbănogi, se vede, pripășiţi din milă. 
Simion își zise că orice necăjit e primit aici şi i se dă 
demîncare. Dar lucrurile nu şedeau chiar aşa. Se con- 
vinse de asta imediat ce încercă să se așeze acolo, de- 
altfel cu gîndul bun, de a da o mînă de ajutor. Răsări 


1 Muntele Athos = insulă grecească cu minăstiri înființate 
încă de pe vremea Imperiului bizantin. Erau şi citeva: miînăstiri 
înființate de domnitorii români. 

ca din pămînt lingă el o femeie trupeșe, cu ochi scă- 
părători, 

— Dacă ţi-ai pus în gînd să mănînci de pomană, rea 
socoteală ţi-ai făcut, moșule. Uitaţi-vă la ăsta, fetelor, 
are fața rasă ; l-o fi scărmănat careva și i-a luat podoaba 
feței drept plată. 

— Nu-mi place cum vorbeşti, femeie. Vezi-ţi de ale 
tale. 

— Io-tă-te la el! Are şi coraj, spinul! Vine după un 
blid de fiertură și spune că nu-i place de mine... 

— Poate că nu fiertura o cată, ci i s-a făcut şi lui 
să audă voce dulce de muiere, îşi dădu cu părerea un 
bărbat cu înfățișarea de hîtru făcîndu-i cu ochiul lui 
Simion. Așa o voce ca a matale, lele Domnico, pe care, 
pentru multele fapte bune, ţi-a împrumutat-o îngerul 
Judecăţii de Apoi de la trîimbiţa sa, că tot se temea să 
nu cumva să ruginească pînă ce o va folosi... 

— Ehei... peică Arbănaș, nu ţi-o fi plăcînd vocea mea, 
dar găluștele pe care ţi le pun în mîncare sînt bune? 

— Bune, nu zic ba, și încă și mai bune dacă-s pre- 
sărate cu ceva pișcător din care matale nu duci lipsă. 

Simion întoarse spatele acestei ciondăneli. Dar în 
jur se și formase cerc de curioși, în cea mai mare parte 
— cărăuși care făceau popas pină la un viitor drum. 
“Trebui să răzbată prin acest cerc, cu priviri plecate. Își 
făcu loc, simțind, ca de fiecare dată cînd intra într-un 
bocluc ca acesta, furnicăturile sfielii. Cu atît mai abitir 
îl încercară ele cu cit, la marginea cercului stătea la 
priveală căruțașul care-l adusese, împreună cu un boier 
voinic, Amîndoi cu zimbetul pe buze. 

— Jupin Simioane, acesta e ispravnicul Cernica, La 
dînsul trebuia să mergi, dar matale ai căzut în plasa lelei 
Domnica. 

— E şi ea un vătaf printre crătiţele şi lingurile ei, 
lămuri cu bună voinţă boierul ce conducea toate aceste 
lucrări, Dacă o vei lua cu binișorul, vei avea de la ea 
numai faţa mîncării. 

— Să-mi fie cu iertare, boierule, dar nu-i lucru în- 
ţelept să-ți baţi gura de-a surda ca să îndupleci o femeie. 
Oricum ar fi, tot ea îi dă înainte și, în așa fel vorbește, 

că abea după ce i-au ieșit cuvintele din gură se gin- 
dește la ce a spus. 

— Ce să-i faci meștere ? Omul nu face numai lucruri 
înțelepte. Bag seamă că domnia-ta n-ai prea avut de-a- 
face cu partea femeiască şi poate că ai pierdut partea 
cea bună a vieții... 

— Partea cea bună au fost îndeletnicirile mele, is- 
pravnice. Ele mi-au adus fior și necaz, neliniște și bucu- 
rie, care nu mai lăsau loc și celor iscate de-o femeie. 

— Şi ce anume ştii să faci, meştere ? 

— Vodă m-a trimis pentru chenarele colorate din 
interiorul bisericii. Eu am întocmit asemenea modele pe 
pergament și Vodă a însemnat cu mîna lui Care și unde 
să fie puse. 

— Vom face după voia lui. Păstrează pergamentul 
şi să i-l arăţi vătatului zugravilor, meşterul Constantinos. 

Pe acesta Simion îl găsi mai pe seară în pridvorul 
bisericii, așa cum îl îndrumase ucenicul în straie de că- 
lugăr. Îi înmînă scrisoarea domnească pe care, vătaful 
văzînd-o scrisă în grecește o parcurse pe loc. Aducă- 
torul încercă la rîndu-i să citească în estimp pe chipul 
vestitului pictor, să vadă ce anume l-a îndemnat pe Luca, 
ucenicul întîlnit prima dată, să-i facă un asemenea por- 
tret în poezioara lui șugubeaţă. | 

Constantinos era un bărbat bine legat, nu prea înalt 
și cu fața rasă de culoarea frunzelor de tutun cînd ele 
încep să se îngălbenească. Sprîncenele. negre şi groase 
erau ca ale femeilor din popor, care și le înnegresc cu 
cărbune, avînd și un nume pentru asta „își fac lipitori“, 
ca să pară mai ochioase. 

Vătaful ridică glas nemulţumit după parcurgerea 
scrisorii, 

— Biserica la mine — siîînt lăcaş este, nu casă dom- 
nească, de împodobit cu flori. Am destule pe cap — ai! 
ai! — cîte am pe cap, și-s destui pe aici care abea se 
învrednicesc să ţină! condeiul în mînă, Îmi dă Vodă de 
ştire că ai adus modele noi. Apoi de modele duc eu 
lipsă? Am modele folosite la bisericile din Serbia și 
Grechia, că am lucrat şi pe acolo, și nimeni n-a avut 
ceva împotriva lor, ba mi-au adus faima, așa s-o ştii 
domnia-ta ! 

Faţă de furia aceasta gilgiietoare, ușor plîngăreaţă, 
a vătafului, Simion nu se simţea pus în încurcătură nici 
atît cit îl pusese mai adineauri în încurcătură stropșeala 
femeii cu ochi împungatori. Pictorii sint și ei oameni cu 
slăbiciuni, şi una dintre ele este de a cere atenția celor 
din jur. Cu o singură vorbuliță de admiraţie îi dai gata, 
așa cum poţi deschide lacăte ruginite cu firava iarbă a 
fiarelor. 

— Cine nu ştie de faima domniei tale, cinstite meş- 
tere ? Ea a făcut înconjorul Adriaticii și a Mării de Mar- 
mara, Dar tocmai de aceea domnia-ta știe mai bine de- 
cît un netrebnic ca mine că pictura trebuie să ţie casă 
bună cu construcţia de zidărie a sfintului lăcaș. Dacă în 
Grechia bisericile se fac după un plan în cruce, iar la 
cele din Serbia arcurile sînt sprijinite pe stilpi care o- 
cupă interiorul, apoi acestea de la noi, și mai cu ose- 
bire aceasta care tocmai s-a zidit, are mai multă liber- 
tate în interior, așa cum este lipsită de stilpi, cupolele 
par înălțate mai sus și-ţi cer osteneala să ridici privi- 
rile spre ele. Este altceva. Și atunci e firesc ca şi pic- 
tura să fie în alt fel. 

Meşterul grec se dădu doi pași îndărăt să-l vadă mai 
bine pe cel ce-l înfrunta astfel. 

— Mă înveţi tu pe mine? Te-ai văzut cu pitac dom- 
nesc şi te crezi cineva. Poate vrei să pui rînduialăi în 
toate de aici... Gata, dacă-i pe-a așa, las totul baltă și 
mă duc unde-oi vedea cu ochii. Eu de comenzi nu duc 
lipsă. 

Îi întoarse spatele, punînd în smuceala umărului toată 
furia care i se năzărise. Dar după ce făcu cîţiva pași 
își aduse aminte că era poruncă domnească sau, poate, 
crezu că l-a înfricoșat destul pe noul venit cu țipetele 
lui, Se întoarse și se stropși la el din depărtare: 

— Să te duci la Iosif ierodiaconul, să se spele el cu 
tine pe cap. De azi înainte pe mine nu mă privește ce 
fel de chenare veţi face. Asta e partea de umplutură. 
Eu tac pictură adevărată, nu umplutură! 

Și ieși cu năduf. 

Și pentru Simion era cam deajuns pentru ziua de 

Reușise să adune lumea în jurul său, ca la bilci, 
să și-l pună în cap pe mai marele pictorilor. Destul de 

abătut, se îndreptă spre șoproanele unde se îndreptau 
cu toţi la ora asta. 

Meşterii, atîți cîți Simion apucase să cunoască, erau 
adunaţi împreună cu alţii la o masă anume, neameste- 
cîndu-se cu ucenicii. La vreo două mese lungi se aflau 
tinereii stînd mai înghesuiți. Se auzi strigat. Era Luca. 
Tînărul se îndesă într-unul din stînga sa, făcîndu-i loc 
să se așeze. 

— Ei, jupine, l-ai găsit pe vătaful nost'? I-a fost 
dulce au aprigă cătarea? 

— Lasă asta, Luca, îl certă un tovarăș de preste 
masă, mai bine adu-ți aminte că ai greșit albastrul ce- 
rut de meşterul Preda. Ai să te vezi dat afară înainte de 
a fi învățat meserie. 

— Nu-i nimic. Că de găsesc un loc sub soare, nu dau 
bice la picioare. Mă întorc la mine-n sat şi zugrăvesc 
casele oamenilor în loc de biserici. 

După vorbirea-i pripită se vădea că Luca-i oltean 
de prin părţile locului. Punea mult neastimpăr în ceea 
ce făcea, şi dacă avea un cîntecel pe buze și o fiertură 
caldă în pintec, orice treabă îi venea la îndemînă. Alt- 
fel, în jurul mesei nu-și prea făcea loc vinticelul vox- 
băriei. Oamenii sorbeau fiertura ca la un popas bine 
meritat și se ștergeau cuviincios la gură cu dosurile pal- 
melor după ce terminau. 

PDacă-ţi ridicai privirile, zidul verde al pădurilor de 
pe dealuri îți amintea de singurătatea locului. Biserica 
albă care se vedea din locul acesta în întregime, părea 
o podoabă așezată într-o casetă căptușită cu atlaz verde. 
Coloanele svelte ale pridvorului, împărțind întunericul 
de sub arcade în felii îngemănate de răcoare păreau, 
ele şi numai ele, să susţină toată înălțimea construcţiei, 
turlele lungi cu ferestre înguste, cele trei nivele ale 
acoperișului, sigur că zidarul ei va fi avut o anume so- 
cotință pentru a da soliditate lăcașului, dar aceasta ră- 
miînea o taină a sa, iar pe de altă parte, privitorului i 
se înfățișa acest mister al înălțării zidăriei cu mulţime 
de arcuri şi unghiuri măiestru potrivite deasupra coloa- 
nelor intrării mult prea gingașe. Da, de aici din depăr- 
tare ţi se înfățișa acest mister făcut de mîna omului și 
de istețimea lui. Rămînea apoi fiorul pe care-l încercai 

păşind pragul pridvorului, însoțit de hora petelor lumi- 
noase ce se prefirau printre arcuri, și destinderea din 
nava cea mare a bisericii, unde lumina cădea de sus, 
în trîmbe aurii, orînduind poteci de beteală. 

Poate că domnitorul își va fi avut socotinţa lui hotă- 
rînd o asemenea frumuseţe într-un luminiș de codru. 
Dar de-aici înainte locul va avea nu numai un nume 
ci şi un rost, de sărbători oamenii își vor face drum la 
miînăstire, pădurile se vor umple de zvonul glasurilor 
lor, poate se va înjgheba și o așezare omenească prin 
preajmă. 

Îmbărbătat de asemenea gînduri, ce-i erau cu priso- 
sință de folos după întîmpinarea făcută vătafului zugra- 
vilor, Simion porni după masă să-l caute pe ierodiaco- 
nul Iosif. Era acela înalt şi slab pe care-l întîlnise în 
biserică, neîndrăznind să lege vorbă cu el. Se gîndi că 
o mai apropiată cunoștință ar fi dacă-ar intra din nou 
în biserică și ar cerceta bucata de zid la care-l văzuse 
lucrînd. Și într-adevăr, privind lucrul lui, Simion prinse 
a înţelege de ce tocmai la acesta fusese trimis. Nu era 
deloc prost grecul și, aşa pripit cum se arătase, văzuse 
în lucrul lui Iosif o cunoaștere a înfloriturilor păstrate 
între filele manuscriselor, deci el, mai ales, era în stare 
să aibe înțelegere pentru desenele de chenare cu care 
Simion venise pregătit. 

Caligraful are spre folosință un spaţiu restrîns. În 
el rînduieșşte scrierea şi o înfrumuseţează cu iniţiale, 
frontispicii și chipuri. Nu-și poate îngădui prisosul, așa 
cum golurile ar strica armoniei. Adeseori silueta unui 
sfint e mai mlădioasă decît ar fi firesc, încadrîndu-se 
în chenarul sau scrierea ce-l împresoară, făcînd el în- 
şuși parte din ea. 

În calitatea-i de zugrav, Iosif se văzuse în faţa unei 
întinderi cît un pogon. Nu-l așternuse cu sfinți în haine 
ţepene. Le migălise faldurile veșmintelor mai mult de- 
cît ceilalți confraţi. Spaţiul din jur îl folosise pentru 
peisaj delicat cu vrejuri de frunze şi flori, desenul era 
șerpuitor, iar culorile ţineau armonie cu cele din chenar. 

Ierodiaconul Iosif ascultă toată tărăşenia lui Simion 
cu ochii mijiţi, arătîndu-i un obraz albăstrui în perii rari 
ai bărbuţei rare. 

— Îmi place că lauzi rînduiala manuscriselor, jupîne, 
gar dacă ești stăpîn pe asemenea treabă de ce nu ai ră- 
mas ia ea? 

Îl privi deodată chiar în lumina ochilor înălțind 
sprincenele, parcă bucuros că l-a pus în încurcătură, 

— Vodă m-a trimis... 

Sfinţiei sale nu-i plăcu răspunsul. Ar fi vrut poate 
să audă că dorința cea mai vie a acestui caligraf era 
de a trece la zugrăvirea pereţilor... Își scărpină pe de- 
desupt bărbița rară, ca și cum ar fi vrut s-o înfoaie. 

— Dar am lucrat o vară întreagă cu niște zugravi 
din Italia, adăugă Simion în nădejdea că-i va abate gin- 
durile pe un făgaș mai prielnic. 

— I-auzi! făcu neîncrezător ierodiaconul, nu se știe 
pentru care motiv înveselit deodată. Și... ai trecut la 
panistași ? 

Omul făcea parte dintre cei cărora le place să zădă- 
rască, să abată vorbirea pe făgaşe neașteptate, doar-doar 
va scoate totul de la cel din faţa lui ca dintr-un sac pe 
care-l scuturi bine. Dacă-ar fi fost ceva mai tinerel de- 
cit el, Simion i-ar fi iertat pornirea pe hărțuială, în a- 
parență nevinovată. Dar simţea că-l urăște tocmai pen- 
tru că erau de vîrstă apropiată și aveau aceleași preo- 
cupări. Curioasă mai e și firea omului, îşi zise, și hotărî 
să se prefacă a nu băga în seamă gustul de hirjoană al 
noii sale cunoștințe. 

— N-am trecut încă, îi aruncă el răspunsul, tot aşa 
în doi peri ca și întrebarea, 

— Aşa... aşa.. aprobă celălalt mișcîndu-și capul ca 
o limbă de clopot cu o gravitate fără rost. Avea gitul 
cam gros, cu falduri de piele încreţite, ca o bătriînă 
broască ţestoasă. Era limpede că nu-i venea la-ndemînă 
că se procopsise cu acest om despre care nu știa dacă-i 
ucenic sau calfă, dar nu-i sta în fire să izbucnească, aşa 
ca vătaful zugravilor, ci o lua pe îndelete. Înălță capul, 
împungind aerul cu bărbuța sa firavă și-l întrebă, de 
data asta cu seriozitate: 

— Ştii să faci treaba zugravului de la alfa la omega, 
ca să zic așa? Te pricepi să pregăteşti culorile şi să le 
aşterni pe un părete ? 

— Nu chiar. Am stat mai mult în preajma altora care 
făceau treaba asta. 

— E bine că ești cinstit şi o spui. Vei fi domita om 
umblat, dar să nu-ţi fie cu supărare, cu oamenii ăștia 
umblaţi lucrurile stau cam așa: prind de ici puţin, de 
dincolo altceva, dar nu numaideciît partea care ar ro- 
tunji plinul cunoştinţelor. Pînă la urmă știu de toate, 
dar nu se pricep la ceva făcut prin propriile puteri. 

— Sint caligraf, meștere, ţi-am mai spus-o. 

— Apoi împodobirea manuscriselor e treabă de can- 
țilerie, treabă boierească, ca să zic așa. Îţi cumperi din 
tîrg văpseluri, le aduni în chiupuri mici și apoi șezi la 
masă şi le așterni cu condeiele pe foaia de hirtie. Pe 
cînd treaba zugravului e salahorie curată. Geaba ar avea 
ştiinţă zugravul să facă un chip cu cărbunele pe pere- 
tele alb, dacă el n-are habar să puie destui cîlţi sau paie 
în grundul de mortar, dacă n-a făcut de multe ori cu 
mîna lui făioara zidului 1 sau albul de plumb 2, dacă nu 
știe să osebească glicasmul 3 de sarcă 4. Dacă nu se pri- 
cepe la lucruri de felul ăsta chipul nu va căpăta 
dulceața culorii şi nu va sta pe perete să-l vadă și ne- 
poţii. Hai cu mine, să văd dacă-ţi place și dacă te simţi 
în stare a te înhăma la asemenea treabă! 

Simion îl urmă în acele șoproane depărtate de ta- 
bără, unde se pregăteau culorile. N-avea rost să-i spună 
ierodiaconului că a mai văzut asemenea ateliere prin 
țara talienilor și nici că el, chiar dacă ştie cîte ceva, 
nu năzuiește să devină zugrav. Înţelegea că zugravul- 
călugăr vroia să-l umilească şi, poate, să-l facă să dea 
înapoi de la gîndul de a deveni zugrav. 

În șoproanele lungi, luminate prin ferăstruici aco- 
perite cu beșici de bou se aflau rîșnițe mari de piatră 
pe care se frecau grunjii păminţțelelor folosite pentru 
culori, copăi pentru amestecuri, lespezi de cremene pe 


1 Făioara zidului = pulberea albă obţinută prin măcinarea unei 
tencuieli vechi. 

2 Alb de plumb = alb de icoane = obținut prin ținerea unor 
fişii de plumb în oţet, iar vasul se ţinea în bălegar ce fermentează. 

3 Glicasm = amestec alb, ocru şi cinabru pentru colorarea 
carnaţiei sfinţilor. 

4 Sarcă = amestec produs în acelaşi scop, ceva mai roșietic. 

care se frecau amestecurile, foale, rastele cu clondire 
frumos orînduite, avînd culori numai bune de întrebu- 
ințare. | 

Mirosea puternic a rachiu și oţet, folosite și ele la 
unele amestecuri, a fum, a rășină, mirosuri puternice 
şi tari, care pătrunseseră în hainele celor ce roboteau 
aici și în pereţi, dar se vede că oamenilor puţin le păsa, 
după cum nu se sinchiseau de pulberea colorată ce plu- 
tea peste tot locul, sau de pielea degetelor lor, tăbăcită 
de prafurile colorate, contopite toate într-un fel de ca- 
feniu ca scoarţa de copac. 

— Ei, iaca aici ar trebui să-ţi începi ucenicia, jupîne, 
zise meșterul Iosif, cu un zîmbet ce se ițea la pîndă, 
ascunzîndu-se în brazdele adinci din jurul ochilor. 

Erau într-adevăr mulţi tineri ucenici pe aici, unii 
păreau copilandri cu totul necopţi, dar se aflau și alții 
mai bătrîiori, oamenii de încredere ai lui Constantinos 
și vorbele lor erau ascultate cu sfințenie de cei mai 
tineri. 

Simion nu punea la inimă că Iosif nu-i recunoaște 
nici o pricepere în partea aceasta mai ascunsă a lumii 
culorilor. Dar nici nu se arătă spăimiîntat de roboteala 
aceasta învăluită în pulberi prin care abea răzbătea lu- 
mina roşietică a vetrei cu cărbuni aprinși, totul aducînd 
cu atelierul unui alchimist. 

— Mde... Văd că aveţi de toate pentru a scuti oste- 
neala de a aduce culorile de la mari depărtări. 

— Să ştii domnia-ta că nu s-a scutit nici o osteneală 
pentru înfrumusețarea acestui mare lăcaș... S-au adus 
și boiuri de care, zici, de la mari depărtări. Pămînt de 
Sienna, din care scoatem ghiulbahar 1, lazurit de Persia 2 
pe care-l pisăm bine ca să scoatem lazurul pe care apoi 
îl amestecăm cu apa de tărîțe pentru a sta mai bine pe 
pereţi. Dar de ce să aducem mai multe cînd avem şi 
coaje de nucă și scoarță de mesteacăn pentru negreală, 
şi cărbune din cel ruginos pentru chinovar 3, cît despre 
var, acesta se află din destul, și dacă-l păstrăm în var- 


1 Ghiulbahar = culpahar = roșu-cărămiziu. 

2 Lazurit de Persia = Japis-lazzuli = minereu albastru, ușor 
friabil. 

3 Chinovar = roşu. 

niță două-trei luni, dă albul durabil, bun pentru linăui 
de cîmpuri 1. 

— Ştiu, meștere, am și gustat din albul acesta, că 
numai gustul îţi spune dacă-i bun ori prost. 

— Vezi bine, se cade să nu fie nici amar, nici să 
strepezească gura pentru a-ți da încredințarea că nu 
mucezește, încuviință zugravul-călugăr, căruia nu-i prea 
venea la îndemînă să vadă că nepoftitul mai știe și el 
cîte ceva. Dar osteneala zugravului, continuă el, nu e 
de ici — de colo, şi dacă a aşternut o culoare, nici că 
se termină totul, așa cum e pentru cei ce aștern culo- 
rile pe foaia de hirtie. El singur își pregătește cîmpul 
din var şi cîlți bine tocaţi, apoi îl unge cu gledul, iar 
cînd se apucă să aștearnă culoarea o pune în straturi. 
Dacă ea va fi roşie, atunci primul strat e din minău de 
plumb și alb de var, al doilea din chinovar și ultimul 
din ghiulbahar. Păretele e altfel decît foaia de hirtie, 
meștere. El îţi cere răbdare și pricepere și numai după 
aceea te va răsplăti cu trăinicia și frumuseţea lui. 

Simion avu un zîmbet fugar, nădăjduind că fumul 
din atelier i-l va ascunde. Ierodiaconul Iosif îi zisese 
„meştere”, şi odată cu aceasta înflăcărarea de a-i dez- 
vălui tainele meseriei se mai stinsese un pic, așa pre- 
cum cleiul ce dă în clocot se potoleşte dacă sufli în el 
cu o țeavă de trestie. Simion îi cetise firea: una din 
acelea ce culege mare plăcere zgindărindu-i pe alţii şi 
pune în față neîncrederea atunci cînd leagă o nouă cu- 
noştinţă. 

Trecură printr-o săliță, unde, în oale mari, pline cu 
oțet de vin, se pregătea albul de plumb, apoi ajunseră 
într-un şopron mai curat și aerisit, unde cîţiva ucenici 
şedeau la mese și pregăteau condeiele de tot felul ce 
aveau să le folosească zugravii. Condeie mari, cu fire 
din păr de porc, pentru întinderea cleiului pe tîmpla al- 
tarului, condeie cu fire culese din coama măgarului sau 
din chișiţa 2 boului, bune pentru a întinde linăul pe pe- 
rete şi altele mai mici, cu peri moi de veveriţă, cu care 


1 Linău de cimpuri = alb cenușiu, folosit la fonduri. Se obţi- 


nea din pigment negru din cărbune de stejar, lapte de var, în 
amestec cu putin var nestins. 
2 Chișiţă = smoc de peri aflat deasupra copitei bovinelor. 

se da ocolul cununițelor! sau alte linii mai delicate. 
Smocurile de peri erau udate, stoarse și bine potrivite, 
apoi erau puse în pană de vultur de erau mici, sau în- 
tr-un beţigaș bine rotunjit și legate cu ibrişim ? ceruit, 

Simion îi mulțumi meșterului că-l purtase să vadă 
truda oamenilor în straie ponosite, trudă ce sta îndă- 
răptul sfinţilor mari și senini de pe zidurile bisericii. 

Asta-i aduse o dulce mingiiere călăuzei sale, care 
clipi mărunt din ochi, ca o pisică ce a fost scărpinată pe 
creștei. 

Cînd ajunseră în prag adăstară, lipindu-și spinările 
de ușorii de lemn ai ușii, căci afară se pornise o ploi- 
cică deasă, așa cum se pornea aproape pe fiece zi în 
locul acesta, 

— Fi, ce zici domita, te încumeţi a face chenarele 
fereștilor, așa cum ai face chenarul unui manuscript? 

— Dar nici nu am năzuit la una ca asta, sfinţia-ta. 
Eu am adus modelele pe care vodă le-a cercetat şi veţi 
face cum veţi crede de cuviinţă să le puneţi pe zid. 
Pentru mine se va găsi un locușor. Iată, să leg conde- 
iele sau să întind linăul pe pereţi. Oricum va fi acest 
locșor, îl voi socoti bun, căci voi fi alături de domniile 
voastre. 

— Numai la asta năzuiești domita ? 

— Nu e deajuns? 

lerodiaconul Iosif înălță privirile spre ceața ce se 
aşternuse peste dealuri. În picla aceasta și ochii săi pă- 
reau mai șterși. Nu-i plăcea că se procopsise cu un a- 
semenea ucenic. Unul la fel de bătrîn ca el, care nu era 
pornit pe ascultare. Şi, dealtfel, lucra mai bine aflîndu-se 
singur, fără ochi curioși aţintiţi peste umărul său. Îl va 
învăţa și pe acesta să-i cunoască năravul și poate-l va 
îndepărta. 

Simion vedea că nu-i primit cu prietenie. Dar i se 
năzărise alt gînd, faţă de care reaua voinţă a celuilalt 
pălea. I se năzărise că va face un drum peste cîțiva ani 
în locurile acestea şi va vedea lume multă adunată la 
un praznic și, deasupra capetelor tuturor va zări în de- 


1 Cununiţe = aureolele din jurul capetelor. 
? Ibrișim = aţă de bumbac. 

părtare ferestrele bisericii închenăruite de modelele is- 
cate chiar de priceperea lui. Vedenia asta era atît de 
puternică, încît parcă-și simțea junghetura gitului amor- 
țită de cît stătuse cu capul ridicat în sus, să le privească 
mai bine. Ăsta era chiar demonul trufiei care venise să-i 
dea tircoale. 

O porni pe urmele lui Iosif să străbată curtea prin 
ceața lăptoasă. Dar parcă avea aripi la picioare, îndrep- 
tîndu-se spre vedenia aceea a lui, care-i ungea pieptul 
ca oloiul cel bun de măsline. 

— Piei codiță îmbirligată ! se adresă el peste umăr 
drăcușorului acela ce-și vîrise în cap să-l facă să se 
simtă bărbat îfalnic, pe el, un om nestatornic, pe care 
de la o vreme îl cam dureau călciîile și nu ştia cum să 
le oblojească mai bine, şi inspirat, pe el, un caligraf 
oarecare, ale cărui manuscrise se aflau răspindite prin 
diferite biblioteci, de nu le mai ştia urma. 

— Ai zis ceva? își întoarse obrazul spre el cel mai- 
nainte mergător. 

— Nimic, sfinţia-ta. N-am zis nimic. 


XII 
SUB POALA PĂDURII 


Meşterul Nichita se afla la cinci dimineaţa în 
picioare. Își împrospăta fața cu apă ca ghiața de la 
un şipot de sub streașina pădurii, 

În noaptea aceasta avusese un vis care-l ţinea încă 
în mrejele lui. Se făcea că Gina înainta spre el, mlădie 
şi zîmbitoare, și-i spunea că a pregătit carîta de plecare. 
I-o şi arătase. O carită aurită, din aceea numai pentru 
două persoane, cu ferăstruici ce pot fi acoperite cu per- 
deluțe ușoare. 


Nu-și mai amintea s-o fi visat pe Gina, Credea că 
a uitat-o de mult. Dar iată, îi apăruse atît de vie, pînă 
şi zulufii ce-i cădeau pe timple îi vedea fir cu fir. Gina 

era soţia prietenului său Matteo, alături de care lucrase 
la Florenţa ani la rînd. Fusese găzduit în casa lui. 

Femeia își pusese în joc toate farmecele pentru cîș- 
tigarea meșterului valah. Numai că acesta se făcuse a 
nu băga de seamă, cășunîndu-i mult necaz frumoasei 
florentine, care era orgolioasă foarte. 

În urma unui scandal, în care Gina își certa bărbatul 
că a băgat-o slugă la valahul acesta care mînca cît 
şapte, Nichita își părăsise gazda. Şi tare îl mîhnise pe 
Matteo! Nu știa, bietul, cum să-și ceară iertare pentru 
scandalul făcut de nevastă-sa. Dar mai bine că nu prin- 
sese de veste că aceeaşi femeie se strecura în rochii 
ușoare în atelier cînd îl ştia pe Nichita singur și se lipea 
de umărul lui cu chip că-i cercetează lucrul și pielița 
îi era parfumată și rochiile răcoroase, ca din întîmplare 
deschise la nasturii de deasupra sînilor... Cîte nopţi se 
perpelise Nichita la gîndul cărnii aceleia fragede, ieșite 
parcă din roze şi crini! Avusese el prietenii cu alte 
florentine, dar tocmai pe aceasta se îndărătnicea s-o 
dorească mai abitir. Își spunea, însă, că de va fi să muște 
lemnul, de ea nu se va atinge, iar de-o va face — îi va 
spune prietenului său să-i taie un braţ. Era prea cumse- 
cade omul cu el, musafirul și învățăcelul, ca să-i aducă 
asemenea necaz. 

Și iată că în această dimineaţă, la aproape douăzeci 
de ani de la petrecerile sale florentine, Gina îi răsărise 
la fel de luminoasă și proaspătă ca atunci, și mai abitir 
răsărise din piclele nopţii părerea de rău că lăsase 
bucuria să-i scape. N-avem drept să dispreţuim favo- 
rurile vieţii, ele vin rareori și se duc apoi în neant, lă- 
sînd doar cenușa părerilor de rău. 

„Eh, Nichita, se vede că ai îmbătrînit, dacă un vis 
te poate tulbura în așa un hal...“ 

Coborînd din pădure, i se năzări că, tot atît de lim- 
pede cum o văzuse pe Gina, stătuse înainte-i sculptura 
din lemn aurit a carîtei aceleia minunate. Era în stare 
să deseneze cu degetul în aer medalioanele ce închi- 
deau în ele capete de satiri, frunze mlădioase de acant, 
ciubucele ca niște şnururi. O asemenea carîtă putea e- 
xista numai în vis, dar motivele bogatei sculpturi erau 
exact ce-i trebuia lui pentru scaunele împărătești din 

biserică, mai puţin capetele de satiri care puteau fi înlo- 
cuite cu niște rozete cuminţi. Se culcase chinuit de gîn- 
dul că nu va fi în stare să sculpteze niște jeţuri cum 
nu se mai văzuseră. Să repete motivele făcute la strane, 
nu vroia. Se vede că gindul umblase în timpul somnu- 
lui și scotocise în toate amintirile lui. Și iată-l acum 
întrebîndu-se dacă se cădea să cioplească rotunjimile 
ca niște sîni din visul său, rotunjimi ce vor da lemnu- 
lui dulceaţa și catifelarea cărnii, frunzișul bogat, numai 
bun să prindă în umbririle sale dorințele și părerile de 
rău care-l încercau pe el acum, 

Chinuit de aceste ginduri, aproape să treacă fără a-l 
băga în seamă pe meșterul Istrate. Acesta suia în pă- 
dure în fiece dimineaţă însoțit de cîţiva oameni. Căuta 
lemn bun pentru grinzile și tocurile ușilor trebuitoare 
la casa domnească. Acu, că biserica fusese terminată, 
se pregăteau pentru construirea în viitorii ani ai casei 
domnești și ai unei bolnițe 1. Lemnul trebuia găsit de 
pe acum pentru a avea timp să se usuce. 

Istrate este un bărbat mărunt de stat, cu fața smeadă 
şi părul negru-corb. Nu seamănă el cu Strimbă-Lemne, 
poate numai umerii prea largi pentru o asemenea sta- 
tură şi mîinile ca niște cazmale să-i trădeze puterea, dar 
priceperea-i este mai presus de ea. Cînd zice el: „Birna 
asta va sta aici“, sau „Greutatea coperișului are numai- 
decît nevoie de căpriori din acest lemn“, apoi nimeni 
nu-i iese din cuvînt. 

— lar ai să mi te plîngi Nichita că lemnul nu este 
potrivit pentru strane ? 

— Apoi acela chiar că nu se potrivea. 

— Bine, am să dau poruncă unei păduri să crească 
aşa cum ţi-e voia. 

” — Acum nu mă mai plîng. 

— Zăău ? Aş putea ști care e pricina ? 

— Am să-l domolesc, meștere. Să spună ce vreau eu. 
Am în gind ceva anume. 

— Aşa deci... De lumina minţii duceai lipsă, nu lem- 
nul, bietul, îți greşise,.. şi-i întoarse spatele afundin- 
du-se în pădure. 


1 bolnită = spital. 

Nichita nu se supără. Mai întîi că are dreptate vă- 
taful lemnarilor, pe lemn nu te poţi supăra niciodată, 
dacă nu e bun pentru un lucru, atunci se va potrivi nea- 
părat altuia. Poţi scoate orice din el, de la lingură pînă 
la ușă de biserică. Și apoi, ei bine, mai apoi, se află 
Nichita într-o asemenea stare de plutire în această di- 
mineaţă, încît nici vorbe mai răutăcioase ca acestea 
nu-l supărau. 

În tabără în zilele de duminică, activitatea era împu- 
ținată. Calfele și ucenicii, cei mai mulţi tocmiţi de prin 
satele din jur, erau plecaţi pe la familiile lor. Cei ră- 
mași, nu aveau voie să lucreze, aşa cum e rînduiala în 
ziua Domnului. Și totuși, pînă la liturghie, fiecare își 
rînduia o trebușoară. 

Meşterul Neagoe, aplecat asupra unui ciob aburit, 
îşi pieptăna barba roșcovană și ondulată, căci, spunea 
domnia-sa, și păsările cerului își netezesc penele și nu 
e deșărtăciune să-ți îngrijeşti podoaba care-ţi încadrează 
chipul. 

Aplecat asupra măsuţei din chilia sa, Ioachim scria 
carte acasă. Avea soaţă tînără și gîndea că vraja cuvin- 
telor nu e de lepădat cînd năzuiești să-și îndrepte dorul 
spre tine, măcar că dorul e ca fumul făcliei, de se pră- 
pădește smoala, se împuţinează şi fumul pînă la topire 
deplină. Așa că, pe lîngă vorbele dulci pe care le scria 
mai strecura el şi vreo ameninţare, cum ar fi aceea că 
se va trezi pe neașteptate cu el acasă, că a făcut rost 
de un bidiviu care-l va purta ca gîndul pînă-n sat. 

La masa făcută din trunchiul unui stejar şedea vä- 
taful zidarilor, meșterul Manea, cu niște hiîrtii avînd 
semne numai de el înţelese. Un bărbat potrivit de. stat, 
cu părul și barba albe. N-ai fi putut spune că e bătrîn, 
atita vreme cît arăta a fi vînjos, avea privirile limpezi 
și pielea arsă de soare, cu asprimile bărbăţiei întipărite 
în cele cîteva cute ale feţei. 

Simion sta deoparte și încerca să înțeleagă care-s 
firele de legătură între acest bărbat și construcţia atît 
de limpede, ca un crista] de siîncă pe care natura l-a 
împlinit odată pentru totdeauna. Și dacă tot nu înțele- 
gea nimic, căci avea dinainte un om obișnuit, își zicea 
că omul trebuie să fie de stirpe aleasă, căci pe fruntea 

sa se. citea o asemenea liniște mîndră, cum numai la 
unii' seniori întîlnise. Cine ştie? Vreun coboriîtor din 
acei cneji din vechime despre care se vorbește, la care 
hotărîrea se cumpănește cu o adîncă înţelegere a lu- 
crurilor. 

Mai puţin mulțumit de acest răgaz duminical este 
Vucaşin Caragea, vătaful pietrarilor. Se oprește dinain- 
tea lui Manea cu picioarele desfăcute, un zdrahon de 
bărbat pus pe gilceavă, pînă și părul pare răzvrătit, 
și-i cere socoteală : 

— Păi bine, bre, să stai cu braţele încrucişate şi să 
laşi timpul să curgă pe lîngă tine cînd de lucru este cu 
toptanul, nu-i treabă creștinească. Ia pofteşte domnia-ta 
să-i vezi pe Andrei și pe Nichita că nu stau cu braţele 
încrucișate sub cap. Numai eu tîndălesc, că vezi dom- 
nia-ta, urechile unora devin prea gingașe în zi de du- 
minică şi nu le place sunetul pietrei. Am să mă duc 
undeva departe, în inima codrului o să merg, să-mi văd 
de ale mele și nu-mi mai pasă ce faceţi voi aici. 

— Asta am auzit-o și duminica trecută, bre Vucașine. 
Altceva mai nou n-ai de zis? 

— Mai nou, mai nou... Eu vin la domnia-ta ca la cel 
mai bătrîn şi mai cu cap și domnia-ta mă iei aşa. Nu-i 
frumos... 

Manea surîse pe sub mustaţa subţire, ale cărei col- 
turi coboară pînă la barbă. A avut timp să vadă că zdra- 
honul cu părul zburlit are o pricepere de copil în dez- 
legarea îţelor încilcite ale vieţii. 

— Vucașine, felul cum ai scos din piatră seacă frun- 
zele acelea mlădioase ale capitelurilor şi din jurul fe- 
reştilor, îţi face cinste. Mi s-a întîmplat să cred, în fapt 
de seară, că ele au un ceas al lor cînd vor prinde să 
foşnească, ca o pădure adevărată. Şi dacă ceasul acesta 
nu-i vedem cu toţii acum, el va apărea fără îndoială la 
o dată nebănuită, făcînd dovada strădaniei domniei-tale 
şi a ciracilor pe care i-ai diriguit. Dar omul nu e făcut 
numai din muncă, bre! îi este rînduită şi hodina, pen- 
tru a prinde puteri. 

— Ei iaca! La asta nu m-am gindit. Cum adică, eu 
am cioplit piatra pentru veșnicie ? 

— Ai vrut să iasă un lucru trainic, nu-i așa ? 

— Așa, așa... Dar chiar pînă atunci nu mi-a fost 
gindul. Adică domnia-ta crezi tot ce stă zugrăvit acolo ? 

— Ce să cred Vucaşine ? 

— „„Ciîrciumarul pus acolo să ducă boloboc mare 
în spate pentru că a pus apă în băutură... măcelarul o- 
sîndit să poarte o vită pe umeri, pentru că a dat lipsă 
la cîntar... Așa să fie la ziua Judecăţii ? Unde stau scrise 
toate bazaconiile astea ? 

— Asta-i partea cu haz a zugrăvelilor noastre, Vuca- 
șine. Așa e românul, să strecoare o znoavă, cit ar fi el 
de necăjit. Dacă ai merge la bisericile din Moldova ai 
vedea şi alte asemenea născociri. Poate pe unii mai slabi 
de înger îi înfricoșează, dar ceea ce știu sigur e că pen- 
tru zugravul care le face e ca un fel de joacă: iacă, eu 
am prilejul să mă duc cu gindul ceva mai departe de- 
cît voi şi dacă vreţi să mă credeţi, n-aveţi decît! 

Sîrbul, care colindase și el prin ţările Evropei, în- 
tilnise destui călugări gata să-i sperie pe cei necredin- 
cioşi cu chipurile iadului, dar plăsmuirile de aici nu erau 
deloc înfricoșătoare, asta era, meșterul Manea avea 
dreptate, plăsmuitorii lor aveau mai degrabă înclinație 
spre șotii şi reușiseră să facă ceva mai degrabă vesel 
pe bucata de perete pe care nu se aflau sfinți împietriţi 
în mantiile lor ţepene. 

Vucașin se lumină la chip și-l privi recunoscător pe 
cel ce-l ajutase să facă asemenea descoperire. Zugravii 
valahi erau puţintel hoți și se încumetaseră să strecoa- 
re o urmă de zîmbet printre atîtea îmfățișări solemne şi 
de spaimă. 

— Meştere Caragea, ar fi un lucru plăcut inimii me- 
le dacă ai primi să prînzești astăzi împreună cu mine şi 
cu ai mei, zise meșterul Manea. 

în fiece duminică venea soaţa lui, Smaranda, împre- 
ună cu cîțiva din copiii și nepoţii lor şi prînzeau lao- 
laltă. Veneau cale bunicică, în căruţă cu coviltir, pe 
ploaie sau ninsoare, cu gineri şi nurori, cu plozii de țiță 
veneau, căci niciunul din clan nu ieșea din cuvîntul Sma- 
randei. Pămînturile cumpărate bucată cu bucată, adău- 
gînd în fiece an moşiei familiei, erau alese de ea, cunos- 
cute în amănunt de ea, erau gospodărite cu grije, recol- 

ta pusă în ordine și bunurile rînduite fiecărui copil du- 
pă meritele ce i se cuveneau. Meșterul Manea n-avea 
timp pentru trebile gospodăriei și recunoștea că price- 
perea soaţei sale într-acestea, o depășea cu mult pe 
a lui. 


Smaranda era ageră, iute și neînduplecată în hotă- 
rîri, Din frumuseţea-i de alt'dată rămăsese semeţia, pri- 
virea strașnică a ochilor verzi, talia înaltă şi călcătura 
pripită, toate la un loc — fiind la mare preţ în ochii 
meșterului. Se înfățișa îmbrăcată în haină lungă, de a- 
devărată jupîniță, cu broboadă înflorată pe cap, nead- 
miţînd hainele cernite care s-o arate bătrină. Aducea 
colaci rumeni, smîntînă și brînză proaspătă și nu lua în 
seamă protestele meșterului Manea care spunea că el 
se poate lipsi de toate acestea. Se vedea înconjurat de 
familia-i numeroasă și asculta lămuririle despre trebu- 
rile gospodăriei ce se cuveneau șefului familiei. 

Meșterul Vucașin mulțumi pentru cinstea de a fi poh- 
tit la asemenea prînz de familie. El era cam 'meîndemă- 
natic, sorbea ciorba zgomotos și nu s-ar fi simțit în lar- 
gul său printre oamenii aceștia înveșmîntaţi în haine 
netezite, parcă atunci scoase din lăzile de zestre. Dă- 
duse de dimineaţă un ocol prin aria cuhniei!, văzuse 
pregătirile făcute pentru prînzul de azi, zborul fulgilor 
de la găinile jumulite, jeratecul pregătit pentru perpe- 
lirea berbecilor și tînjea de pe acum la ospăţul cu baie- 
rile inimii descătușate, cu veselie şi vorbărie învăl- 
mășită. 

Un lucru e limpede: în zi de sărbătoare omul are 
alte purtări şi fiecare așteaptă altceva de la cei din jur. 
Sînt unii care se poartă în toate zilele la fel — cu dră- 
muiala puterii, cu cumpătare — fiind conștienți că odată 
cu fiece zi se scurge, o parte din puterile lor. Aceștia 
sînt înţelepţii. Ei se bucură de duminecă, întocmai ca 
de un ţinut ce li se oferă puţin cîte puţin și niciodată 
nu-l vor avea în întregime. Vucașin făcea parte dintre 
cei ce știu perfect de bine ce să facă cu mîinile şi cu 
odgoanele vînjoase ale umerilor lor, duc poveri fără să 


1 cuhnie = bucătărie, care la casele domnești și minăstiri se 
făcea aparte de corpul central de clădiri. 

cricnească, dar cînd e vorba de odihnă se simt nevol- 
nici, desprinși din ființa lor și nu-s în stare să contemple 
nemărginirea. 

Slujba de duminecă se oficia în poienița de arini din 
apropiere, căci schelele ce umpleau zidirea cereau răga- 
zul pentru isprăvirea lucrului, 

Starețul Ioan purta doar patrafirul peste veșmintele 
călugărești. Diaconul Procopie avea o voce subţirică pe 
care vintul.o fura pe dată pentru pustietăţile din jur 
lăsînd prea puţin pentru urechile celor adunaţi aici. 

Stăteau și aici în rînduială: la dreapta bărbaţii, la 
stînga puţinele femei, și dacă n-auzeau prea bine sluj- 
ba, prindeau în răstimpuri sunetul mărunt al frunzișului 
şi ciripitul păsărilor. Poieniţa străjuită de arini şi de 
mesteceni cu frunza rară căpătase viață deosebită de a 
locurilor din jur, primind această adunare de oameni 
înveșmintaţi de sărbătoare, furînd gindurile lor spre în- 
deletniciri mai lumești, amintindu-le de cîte mai au de 
făcut. 

Neagoe, meșterul zugrav cu părul negru şi barba a- 
rămie, se gindea la scena din pridvor, cea cu păcătoşii 
care se îndreptau spre gura balaurului, care vărsa flu- 
vii de foc. O desenase și, în săptămîna ce avea să ur- 
meze, avea s-o termine. Vedea ca aievea roșul trebuitor 
pentru flăcări, un roșu-arămiu, altul decît cel pentru 
straiele Fecioarei. 

lerodiaconul Iosif bătea cu năduf mătănii izbîndu-se 
cu fruntea de pămîntul gol și, în răstimpul cît nu o fă- 
cea, se întreba de unde luase acel amărit de Simion 
florile gingașe și nemaivăzute din pergamentul pe care 
i-l înfăţișase. Nu-l credea că umblase tocmai în ţara ta- 
lienilor. Siinţia-sa Iosif avea darul neîncrederii și nu-l 
punea la socoteală printre acele păcate pentru care tre- 
buie să ceri iertare divinității. 

Constantinos sta rezemat de un arin și simțea așa, 
ca un fel de mîngiiere, privindu-l pe diaconul Procopie, 
care avea un soi de frumuseţe de arhanghel și o nepă- 
sare de cioban. Ochii lui negri străluminau într-o per- 
fectă uitare de sine. Gitul firav părea o funie stoarsă 
de orice vlagă. Dacă i-ai fi dat la o parte sutana ai fi 
dat de un piept scofilcit, chiar pieptul din care scotea 

sunetele acelea subţirele şi întretăiate. Ținea cădelniţa 
cu degete încovrigate, ca şi cum ea ar fi atîrnat cu 
mult mai mult decît credeai şi el se căznea din răspu- 
teri s-o ţină. 

Oare el apare astfel în fața celor mai mărunți din 
această tabără ? I-a văzut pe unii înlemnind cînd le vor- 
beşte şi, oricum, în juru-i se face totdeauna liniște. Dar 
lui nu-i stă în gînd să-i prigonească și dacă ar fi să-și 
aleagă un îndemn de urmat acum, apoi mai degrabă 
și-ar alege pe cel ce zice: „dragostea îndelung iartă“, 
și chiar i-a iertat pe unii care au greșit și nu i-a pirit 
la staroste. 

În răgazul acesta mai mult nedorit de la lucrul său 
meşterul Constantinos ar vrea să-i meargă vestea de om 
bun și-l chinuiește gîndul că e mai degrabă temut. 

Îşi scarpină pieptul păros uitînd că la slujbă nu se 
cuvine asta. De fapt, o asemenea stare de nemișcare și 
contemplaţie este prielnică pentru gindurile ce-i vin în 
legătură cu înfățișarea chipurilor omenești. Totdeauna 
la slujba de duminică se gîndeşte la asta, că în rest nu 
prea are timp. Şi asta peniru că are înainte o misie 
grea : aceea de a înfățișa în pronaos familia ctitorului 
bisericii dimpreună cu tot alaiul Cantacuzinilor, cu care 
se înrudeşte. Lucru cu totul nou, ce iese din canoanele 
erminiilor! pe care el le cunoaște bine. Dar nici nu se 
cade să nu împlinească dorința unui client atît de ge- 
neros cum e Briîncoveanu. Deocamdată, zugrăvise în pro- 
naos statura fiecăruia din alai urmînd să înfățișeze dea- 
supră-le și chipurile oamenilor. Pentru aceasta, Constan- 
tinos stătuse iarna trecută la Curtea domnească, făcînd 
pe tălerașe mici de lemn portretul fiecăruia din fami- 
lia domnitorului. Nu i se cerea să întrumuseţeze chipu- 
rile, după cum nici nu respectase straiele bogate pe care 
membrii acestei familii princiare le purta. Brîncoveanu 
dorise ca toţi să stea acolo — smeriţi și solemni — ca 
la o slujbă. Dealtfel, nici Constantinos nu s-ar fi priceput 
să prindă în amestecul văpselelor trecerea unui gind pe 
obraz, așa cum se pricep meșterii italieni. Și totuși, se 


1 Erminii = manuscrise care circulau în lumea bizantină, 
în care zugravii erau învăţaţi cum să prepare culorile şi 
cum să fie reprezentaţi sfinţii. 

văzuse stăpînit la un moment dat de un îndemn ne- 
cunoscut: de a înfățișa, prin puterea condeiului, îm- 
binarea ciudată dintre solemnitatea de pe obrazul dom- 
nitorului și tristeţea din privirile sale. Cînd îi stătuse 
în faţă pentru portret, privirile Brîncoveanului alunecau 
deseori într-o parte, puţin obosite și preocupate, ca și 
cum ar fi cătat ceva într-un ungher întunecos. Apoi 
deodată se întorceau spre meșter, cu un zîmbet subți- 
rel se întorceau, ca şi cum ar fi cerut iertare de acea 
rupere de moment. Era firesc să fie preocupat de multe, 
dar era de toată lauda rîvna de a nu supăra pe cel din 
faţa sa, chiar dacă el era numai un zugrav de biserici, 
Şi cînd zîmbeau, ochii acestui bărbat erau strălucitori şi 
calzi, în timp ce chipul prelung răminea aspru, cu braz- 
dele de oboseală săpate în lungul obrazului smead. 

Constantinos se străduise să prindă pe lemn ceva din 
semeţia acestui chip măcinat de dogoarea ochilor ne- 
gri. Stricase pentru aceasta multe bucăţi de lemn, re- 
făcînd în cămăruţa lui ceea ce nu-i plăcea, căci, se cu- 
vine după a sa socotinţă, să nu semene cu nimeni cti- 
torul unei asemenea mînăstiri, să stea în fata urmașilor 
la fel de mîndru precum stătuse în viaţă. 

Luat de gîndurile sale meșterul nu observase că'sluj- 
ba s-a terminat. El împreună cu ceilalţi vătafi, cu iş- 
pravnicul Cernica Știrbei şi cu stareţul Ioan, prînzeau 
în zilele de sărbătoare în odaia ce avea să fie trapeza, 
acum o înjghebare din bîrne, pînă se va termina toată 
zidirea. 

Ceilalţi zugravi se adunau în jurul mesei lungi de 
stejar de sub poalele codrului și, pe lingă îndestularea 
ce le-o aducea mîncarea, aveau și bucuria de a auzi 
cîte un cuvînt dulce ca un sunet de clopoțel. Căci pe 
lîngă Domnica cea abrașe, serveau la masă două fete 
tinere, Saveta și Filofteia, fetele meşterului Stan. Ră- 
mase de mici fără mamă, acestea îl însoțeau pretutin- 
deni pe tatăl lor. În straie cenușii, legate la cap cu bas- 
male negre ce lăsau să se vadă numai petecul alb al 
feţei cu bujori trandafirii sub genele ce se plecau cu- 
minți în jos atunci cînd le adresai vorbă, ele erau sor- 
tite călugăriei, după voinţa lor și spre mîhnirea tatălui. 
Așa tăcute cum erau, mișcîndu-se ca niște năluci, aveau 


C-da 274 coala 8 113 


un rol mai mare decît ar fi năzuit în adunăriie ce se 
legau la fiece masă. Oamenii se fereau să spună vorbe 
deșucheate, se spălau pe fețe și îşi potriveau straiele 
înainte de a veni la masă, știind că numai prin purtări 
frumoase pot năzui la atenţia fetelor și, poate, cine știe, 
vreunul mai norocos va reuşi să schimbe hotărîrea a- 
ceea în legătură cu călugăria. 

Doar cîte unul mai șugubeț aşa ca Luca, încerca să 
de stirnească la vorbă: 

— Maică Filofteia să-mi spui și mie schitul unde 
mergi să te călugărești, să vin să-mi citeşti, că-s plin 
de păcate ca găina de căpușe. Și nu mă dau eu pe mîna 
popilor, numai un suflet curat ca al matale mă poate 
izbăvi. 

Genele lungi ale Filofteii palpitau alarmate peste a- 
Durul vioriu al orbitelor, dar nu-și îndrepta privirile spre 
păcătosul neînstare să-și strunească baierile limbii, mă- 
car că cei din jur se arătau înveseliți, mușcînd cu plă- 
cere din poama acrișoară a glumei, 

Luca nu era totuși mulţumit dacă nu vedea nici urmă 
de zîmbet pe faţa Filofieii. El știa că fetele din satul lui 
-Chicoteau de le spuneai o vorbuliță cu-nţeles și se fe- 
reau şi se îmbujorau, dar nu-ş cum se făcea că-n toată 
*ereala lor mai blinde deveneau și te trezeai cu ele aproa- 
pe, așteptind să le cuprinzi mijlocul. Seara, în fața por- 
ţilor, ieșeau „la clic“. Se ţineau de povești, cîte un bă- 
iat mai guraliv înșira verzi și uscate și primea drept 
plată admiraţia nețărmurită a fetei, gilgiiala risului, ba 
şi cîte o apropiere vinovată de iia ușoară, împunsă de 
mugurii sînilor și voia de a-i mîngiia grumazul sub ră- 
lăcina cozilor, acolo unde soarele nu pîrguiește pielea 
ce rămîne catifelată ca la jupinese. De la o vreme se 
răcorea, cineva din casă striga fata să intre, ea se zgri- 
bulea de frig și juca pe loc lipăind papucii dar nu se 
dădea dusă. „Hai mă că mă duc... mă duc, mă!“, dar 
astea erau doar așa, niște vorbe, iar băiatul știa asta și 
înserarea răcoroasă devenea un tărîm al lor, lăsîndu-le 
bătrînilor tihna dinlăuntrul caselor. Așa le ştia Luca pe 
fete. Aceasta de aici se născuse cu moartea-n suflet, 
sau ce era? 

Fire scormonitoare, Luca se întrista în faţa oricărui 
lucru căruia nu-i dădea de capăt. Ar fi cutezat el mai 
multe, să vadă cum este cu adevărat fata asta, dar se 
temea de meșterul Stan, pentru că omul își privea fe- 
tele ca pe nişte odoare. 

În estimp, meşterul Manea mersese cu familia lui în- 
tr-o poiană din apropiere, Smaranda așternu față de: 
masă albă ca neaua şi ajutată de nurori începu a pune 
pe ea merindele din coșuri. Nu-l servea pe soțul său 
numai cu răcituri, Adusese pui gata curăţaţi și aprin- 
seseră foc bun unde să pregătească mîncarea. Se așe- 
zară apoi să prinzească. Cei patru băieţi luară loc de-a 
dreapta și de-a stînga maicii lor. Doi dintre aceștia lu- 
crau aici, calfe de zidari. Cel mai mare, Fanache, și prîs- 
lea, care nu era însurat, rămăseseră să muncească în 
gospodăria de lîngă Rîmnic, iar meșterul îngăduise a- 
ceasta, deşi în adîncul sufletului tare i-ar fi fost pe plac 
să intre toţi băieţii în echipa sa. Smărăndiţa avea drep- 
tate că trebuie să crească bărbaţi pricepuţi într-ale gos- 
podăriei, care era una dintre cele mai cuprinse. 

— Așa... după cum -îți spusei, pe locul cumpărat de 
la Ieremia sînt numai vișini și pruni bătrîni, din cei ce 
dau rod puţin. Ce zici dumneata, bărbate, n-ar fi bine 
să-i scoatem și să punem livadă tînără ? 

— E bine, sigur că e bine, Smarandă, 

— Recolta de mei şi de grîu o să fie bună. Tare mă 
tem că o să vină poruncă domnească să strîngă tot gri- 
ul, ca anul trecut. Am sleit din timp groapa aceea dintre 
duzi și o să cărăm într-o noapte tot grîul, cît o să putem 
căra. O acoperim bine și facem deasupra claie de în, 
să n-aibă habar nici vintul ce se află dedesupt. Gher- 
ghița, nu sili copilul să mănînce, dacă mănîncă plîngînd 
are să se înnece. Mateiaș, nu-l lovi pe Ticu, îți dau una 
de nu te vezi. Recolta de struguri n-o să fie grozavă. În: 
veri reci cum este aceasta strugurii nu adună destulă 
dulceaţă în boabe. Apoi a fost și grindina aceea, şi via 
dinspre Piatra Ciocîrliei e dusă toată. Dar stăpînirea nu. 
se uită la asta. Mă pregătesc să dau vinăriciul : la zece. 
vedre culese, una pentru stăpînire, bașca ploconul. Să 
nu uit: l-am împrumutat pe Tudor Scofală cu douăzeci 

de galbeni. Era omul amenințat să cadă în rumânie! și 
chiar de mi-o înapoia banii cu puţinul, tot se cade să-ţi 
ajuţi vecinul cînd ai de unde. 

— Bine ai făcut, Smarandă, 

Meșterul Manea ştia că soața lui, femeie abrașă pen- 
tru cine n-o cunoștea cu adevărat, avea suflet bun. Şi 
poate nu uitase că atunci cînd se luaseră, tatăl ei era 
căzut în rumânie 1, adus la sapă de lemn. Altele uită 
cînd ajung la chiverniseală. | 


XIII 
ÎNALTUL OASPE 


Frunzișul fagilor de pe dealurile Hurezului prinse- 
seră nuanţe de galben și ruginiu și brun la timpul acesta 
cînd la București avea loc nuntă domnească. Însuşi mi- 
tropolitul pusese pirostiile pe capetele Stancăi și al lui 
Radu Iliaș, 

Era Stanca înveșmîntată în haină de brocat alb, ti- 
vită cu hermină, iar Ilieș arăta mîndru și svelt, condu- 
cîndu-și cu grije mireasa. Clopotul cel mare al Mitro- 
poliei suna de dimineaţă împliînd tirgul de bucuria cal- 
mă a unei petreceri cu boi puși la frigare, stropiţi cu 
vin nou, pentru care erau pregătite din timp stive de 
ulcele în jurul butiilor. 

Făceau treabă bună într-o zi ca asta halvagii, bra- 
gagii, vînzătorii de cofeturi, care-și strigau vîrtos maria, 
potrivindu-și în aşa fel vocea ca ea să fie ori mai înaltă 
ca a vecinului, ori mai tunătoare, să nu treacă gloata 
nepăsătoare pe lîngă ei. Că deh... dacă era o asemenea 
sărbătoare, ieșşiseră toţi, cu mic, cu mare şi se arătau 
dispuşi să-și uşureze buzunarele de cîțiva bănuţi de a- 
ramă. Mai priveau straiele negustorilor amestecați cu 


1 căzut în rumânie = expresie întrebuințată pentru cei ce 


nu mai erau în stare să plătească dările și deveneau 
iobagi. 

gloata, caritele boierilor care treceau în grabă, stropin- 
du-i cu noroi, muierile își dădeau drumul la gură după 
pohta inimii, cerșetorii îşi strigau bicisnicia mai tare 
ca deobicei, țigăncile ghicitoare aveau folos de starea 
încrezătoare a poporeanului care petrece, fetele scăpau 
mai ușor de supravegherea maicilor, pungașii își făceau 
mendrele nestingheriţi. 

— Ai văzut carîta aceea cu roţi înalte? E a boie- 
rului Corbeanu. Așa carîtă descoperită şi-a făcut că vrea 
cucoana să-i ştie tot tîrgul podoabele. S-a preumblat în 

. sus şi-n jos de vreo trei ori de azi dimineaţă, așa, fără 
treabă, că-i făloasă cucoana nevoie mare. 

— Mie mi-a plăcut alaiul de călăreţi, toţi flăcăi de 
însurat. Leit-poleit, datina de la noi din sat. Numai că 
în loc de cojoace și căciuli de oaie, purtau haine de 
șiac alb cu bumbi de aur și penele acelea albe, nu știu 
zău, de la ce orătanie le-o fi luat, că adiau în vînt ca 
mătasea. Strașnici feciori, zău aşa! 

— Nu ţi-ar fi și domniei-tale pe poftă așa unul, pen- 
tru fiică-ta ? întreba soţul jupînesei în cauză, zgîndă- 
rind-o nițeluș, așa... ca în zi de sărbătoare. 

— Oi! bărbate, ce-ţi trece prin cap! Nu mai poate 
omul să deschidă gura că-i și răstălmăcești cuvintele. 

Aveau şi bătrînii vorbele lor, că de multe ce văzu- 
seră trecînd pe acest pămînt, un alai ca acesta nu le 
lua așa degrabă ochii și minţile. 

— Oare vodă are de gînd să facă atita risipă și la 
nunțile celorlalte fete cîte mai are de măritat? își pune 
întrebarea un bărbat cu ochii bulbucaţi și vocea gijiită. 

— Trufaş vodă, trufaş nevoie mare, încuviințează 
un bătrînel cu aspect de ţircovnic. Eu mi-l amintesc de 
pe cînd era ispravnic și apoi vel-logofăt. Mergea ori- 
unde însoțit de alai de boiernași, pîlcuri de 10—12 oa- 
meni, ca să nu treacă nebăgat în seamă cînd se arăta 
în oraş. 

— Nu se gîndeşte la vremelnicia domniei, că uite, 
s-a apucat să taie casele din tîrg după bunul său 
plac, ca să-și facă drum cît mai drept pînă la moșia sa 
de la Mogoșoaia. Drumul trece peste curtea lui unchi- 
său, Șerban Vodă, şi nu s-a sfiit să taie în două curtea 
văposatului, de au rămas în stînga casele beizadelelor 

și în dreapta biserica Doamnei Maria cu casele sale. 
Se zice că nici prin gînd nu-i trece s-o despăgubească. 

— Se crede omul turcului, După victoria de la Zăr- 
neşti asupra nemților, a primit în dar de la sultan haină 
de blană scumpă, Ascultă-mă pe mine, o să ne silească 
să purtăm șalvari ca turcii, să ne radem în cap și să ne 
facem turbane. 

— Asta n-o cred, jupine. Prea ești prăpăstios, dom- 
nia-ta. Ține la datina pămîntului. Nunta a fost făcută 
după obicei și domnul se duce pe fiece duminică la mi- 
tropolie să se închine împreună cu familia. Poate nu știi, 
dar îşi zice coboriîtor din vița Basarabilor, şi şi-ar dori 
domnie lungă, ca a lui Matei bătrînul. Știu asta de la 
un fin al meu, care a slujit sub steag domnesc în bă- 
tălia de la Zărneşti. Cînd luptele s-au terminat și oa- 
menii s-au strîns să vadă cîți mai sînt și încercau să 
uite spaima și să-și aducă aminte cuvintele de toate 
zilele — „bună ziua fîrtate“, „bună să-ţi fie inima“, — 
şi se priveau în față miraţi că nu le găsesc şi limbile 
li-s încleiate, atunci a venit în mijlocul lor vodă, fără 
surle și trîmbiţi a venit, rîndurile de oameni se desfă- 
ceau în faţa sa și părea tare obosit și s-a ridicat pe un 
trunchi să-l vadă toţi din jur, era faţa lui ca pastrama 
de oaie păstrată îndelung, dar vocea suna dulce, ca a 
unui arhiereu, așa a zis fină-miu, o voce în care nu pu- 
teai să: nu crezi: „Oameni buni“, a zis, „ne vom trage 
acum pe la vetrele noastre și ne vom vedea de rostul 
gliei că mai vîrtos ne îndestulează glia decît războaiele. 
Aveţi făgăduiala mea că, atîta timp cît voi sta în scau- 
nul țării, nu voi căta pricini de răzbel și voi desface 
oastea de ţară. Nu sîntem bicisnici, în lupta asta aţi 
dovedit-o, dar ţara e mică şi-şi are necazurile ei și nu 
ne putem lăsa măcinaţi între pietrele de moară ale îm- 
părăţiilor de la Soare Răsare și Soare Apune. Cei din- 
tre voi care sînteți mai bătrîni și ați apucat vremea lui 
Matei Voievod ştiţi că a fost o vreme mănoasă, și dacă 
fiecare gospodărie s-a încropit, apoi și țara a înflorit. 
Nu ducem lipsă de istețime și cu puţină isteţime din 
parte-ne vom reuși să trăim în pace“. Așa a zis atunci 
vodă, încheie omul cu ochii bulbucaţi, care, pe măsură 


ce simţea că tot mai multe priviri se îndreaptă asupra 

sa, vorbea mai poticnit dînd la iveală un năduf ce i se 
așeza pe inimă și-i necăjea vinele gîtului umflîndu-le 
ca pe nişte sfori. 

— Ţţţ!... Chiar așa să fi zis? se minună bătrînelul 
<u chip de ţircovnic, trăgîndu-se de bărbuța rară și a- 
runcînd priviri poznașe spre cei adunaţi în jur. Mirarea 
lui era ca o găleată de apă aruncată peste tumultul din 
povestirea celuilalt. 

Un flăcău cu pantaloni din stofă grosolană şi cu o 
vestă de atlas albastru, de modă franţuzească, argat se 
vede, după mîinile mari, bătucite, dar procopsit cu vesta 
bătătoare la ochi de la boier, își aduse aminte să închidă 
gura pe care o ţinuse deschisă pentru o mai bună în- 
jelegere. 

— Da. Chiar aşa să fi zis ? 

Omul cu năduf își trăgea sufletul ca după un urcuș, 
și acum, că avea mai mult aer, îşi permitea să se înve- 
lească într-o tăcere plină de demnitate. Un altul din 
preajmă își dădu cu părerea: 

— Brîncoveanu n-are vină de războinic. Ba are toate 
motivele să urască oastea, N-a pierit taică-său, Papa 
Brîncoveanu, în revolta seimenilor ? Ar fi pierit și el 
dacă doica nu ar fi înfășurat pruncul unei roabe ţigănci 
în scutece de cocon boieresc și nu l-ar fi dat pradă pen- 
tru șpăngile oștenilor lefegii. 

Bătrînul cu bărbuţă rară, stăpînit se vede de demo- 
nul împotrivirii, îşi trecu limba peste buzele uscate și 
clătină capul: 

— Tinereţele și le-a petrecut prin școli străine. La 
ce bun asta, nu, vă întreb pe domniile voastre, la ce 
bun ? Poate vor fi pohtit ai lui să-l facă un soi de vlă- 
dică. Și acum, dacă a ajuns domnitor și-a umplut o can- 
ţilerie cu tot felul de scîrța-scîrța pe hîrtie, care vor- 
besc toate limbile pămîntului, spre destătarea lui a fă- 
scut-o, că cine ce are cu ei, au venit aici cu tot cu fa- 
milii, știu asta că le duc pe fiece zi verdeţuri proaspete, 
şi e un fel de Turnu Babel în casele lor din dosul Curţii 
Domnești și iacă dece lui vodă nu-i arde de oaste, ci 
mai degrabă să petreacă cu cei adunaţi la Curte și lasă 
pe seama scrisorilor şi a soliilor aranjarea trebilor cu 

țările din jur, că multă încredere are în cuvintele aş- 
ternute pe hirtie. 

Tînărul cu ilic de atlaz, care a văzut destule la curtea 
unde slujește, află că traiul omului și pricinile pentru 
care el se zbate sînt cu atît mai încilcite cu cît el e 
mai suspus. | 

— Dar cu Bălăceanu, cel căruia vodă i-a luat capul 
şi l-a lăsat în vîrf de prăjină aproape un an, pînă ce 
corbii au terminat şi ultima fărîmă de piele, de a ră- 
mas ţeasta lucioasă, cum a fost? vrea el să știe, cu gînd 
că i-a înfundat pe cei doi cumetri. 

— Eii... acela îi era dușman, făcu cel mai bătrîn din- 
tre cumetri, înălțînd degetul mare, noduros și cu o un- 
ghie neagră, în semn că „tocmai aici e buba”, e lucru 
tare cu-nţeles. Dacă nu-l răpunea el, apoi îl aștepta pe 
Brîncoveanu soarta asta. Şi se porni a ride mînzește de 
parcă el era însăși SOARTA și le știa demult pe toate. 

— Bălăceanu ni i-ar fi adus pe cap pe nemți și-ar fi 
fost vai de capul nostru, făcu omul care zisese mai-na- 
inte că Brîncoveanu n-are vînă de războinic, după straie 
părînd a fi negustor. Vă spun eu, că am umblat prin 
Transilvania și am văzut cum cei de-o lege cu noi tră- 
iesc cu frica-n sîn că-i ţara împinzită de ostași cezaro- 
crăiești, care-și bagă nasu-n toate, straie cenușii cu 
bumbi de alamă, cu chivăre mai înalte decît capul, oa- 
menii-s tare temători de asemenea straie şi trăiesc în 
țara lor, ca și cum n-ar fi a lor. 

— Ei vezi? d'aia ne trebuia și nouă oaste, făcu tri- 
umfător unchieșul cu aspect de ţircovnic, ca și cum 
vroia ca asta să iasă la iveală și știa dinainte că așa 
cum roata vine la știrbină, tot așa vorbăria lor va a- 
junge în acest punct. Dar oastea cere bani, pungi dol- 
dora de galbeni care altfel intră în visteria domnito- 
rului. 

— Şi în carele încărcate care iau drumul Porții, com- 
pletă omul cu ochii bulbucaţi. 

— „Și în acelea ! încuviință unchieșul. 

— Eh, vecine, greâ treabă să ţii corabia domniei în- 
tre valul lacom al turcului şi cel al papistașilor din 
coasta de la miază-noapte. Corabia-i mică, valurile pu- 
ternice și are el grijă turcul să schimbe cît mai des 

cîrmaciul, pentru ca să nu deprindă meșteșugul con- 
ducerii.., 

Cu puţin noroc am putea găsi în acest amestec de 
oameni și niște cunoștințe mai vechi. Păuniţa însoţită 
de trei fraţi mai mici și cu Radu care se lăsa condus 
de ea ca un proaspăt orășan ce se află. Îi e teamă a- 
cestuia că-şi face de ris însoţitoarea cu straiele-i simple 
şi se aţine mai în urmă. Păuniţa poartă o rochie de atlaz 
roșu-gheorghiu, acoperită de o haină fără mîneci de 
culoarea frunzei de tutun, numai bună de cules. Este din 
piele de mînz această vestă, de care fosta-i stăpînă a 
socotit cu cale să se descotorosească. Pare o jupîniță 
cu stare, iar capul descoperit, cu cozi negre în care a 
împletit funde de mătase, arată că-i fată bună de mă- 
ritat. Pășește mîndru, dar, cînd și cînd, întoarce capul 
și-și privește însoţitorul pe sub gene, cu privirea aceea 
iute și poznaşe care-l face pe tînărul fierar să se întrebe 
dacă n-a greşit cu ceva în purtările sale. 

— Spune, meștere, te-ai gîndit că porţi același nume 
cu ginerele crăiesc de astăzi ? 

— Nu m-am gîndit, și iacă, dacă domnia-ta mi-o spui, 
cred că asta nu-mi aduce nici un folos. 

— Prea te gindeşti numai la foloase, meștere; e dea- 
juns să-ți zici că asta poate fi o sărbătoare pentru toți 
cei cu numele de Radu și atunci, parcă-ţi vine mai bine, 
îți vine ia-așa, să-ncalici pe un bidiviu şi să te arăţi 
lumii întregi. 

— Eu ştiu să călăresc pe deșelate, şi-mi place să fac 
treaba asta cînd am o întindere în fața mea, nu să mă 
împiedic de lume. ` 

— Vai, meștere, nu știu dacă noi doi o să ne-nțele- 
gem vreodată. 

Radu înălţă din umeri. El socotea că se-nțeleg destul 
de bine, chiar dacă Păuniţa isca fel de fel de pricini ca 
să-l pună pe el în încurcătură. Așa-i limba femeii, mai 
iute, și răzbeşte cu acest dar al său. El avea ginduri 
de temei, să pună ceva bani deoparte, să-și încropească 
o căsuţă și s-o înduplece pe fata cu frunte netedă și 
coade groase să pornească amindoi în viaţă. Dar tare-i 
era teamă că gindurile fetei ţintesc ceva mai sus. După 
plecarea franțuzoaicei la care slujise, intrase în slujbă 

la boierul cel mai mare, după domn, la însuși spătarul 
tării. O dusese acolo croitoreasa franţuzoaicei, ca și 
cum această fată veselă şi liberă în mișcări trebuia să 
se afle mereu la picioarele unor cucoane din proti- 
pendadă. 

— Pun prinsoare, meștere fierar, că te socotești un 
fel de păzitor al meu, 

— Degeaba încerc s-o fac în mulțimea aceasta că 
şase zile pe săptămînă tot singură te afli. 

— Şi ce? Mă aflu printre oameni cu purtări alese. 

— Eu nu m-aş amesteca cu boierii, Păuniţă fată! 
Mai ales ce au la îndemînă, nu se sfiesc să ieee. 

— Nu știu ce vorbeşti. Mai bine, spune, nu-ţi încîntă 
ochii alaiul acesta ? 

— Nu ştiu mie, dar domniei-tale prea multe îţi în- 
cîntă ochii... 


* 
y 


Alai mare, bani gîrlă, dar nu asta era în mintea dom- 
nitorului în această zi cenușie de noiembrie, cînd live- 
zile Bucureștilor, sărăcite de podoaba lor, lăsau la pri- 
veală case mărunte de lemn și chirpici. 

Ochii lui erau pe oaspetele de vază, Alexandru Ma- 
vrocordat, pe care-l înconjurase de suită aleasă, seimeni 
călări în jurul caleștii sale, ca și cum el era sărbătoritul, 
pentru el dangătul clopotului celui mare, covoarele în- 
tinse de la caleașcă la intrarea Mitropoliei, jeţul împă- 
rătesc cu catifea roșie, întreaga slujbă înălțătoare pe 
care o oficia mitropolitul Ungro-Vlahiei, cu tiara bătută 
în pietre scumpe și cîrje aurită. 

Prin faţa ochilor acestui înalt demnitar al Porții tre- 
cuseră imagini a tot ce avea mai de preţ Europa: cate- 
dralele Romei, palatele Veneţiei și Padovei, minunea 
artei bizantine, acea Sfînta Sofia care, dacă fusese bo- 
tezată de ctitorii ei cu numele Înţelepciunii, dovedise 
şi acea faţă a înţelepciunii care știe să primească scur- 
gerea timpului cu toate ale lui, în speţă, primise între 
zidurile sale pe închinătorii lui Alah cu ceea ce aveau 
bunăcuviință în religia lor. Căci turcii, oameni cinstiţi 

în negoţ, pînă la ultima para, cumpătaţi în prînzurile lor, 
ncadmiţind jocurile de noroc, nici trufia încăierărilor 
în doi, care în Franţa se cheamă duel, păstrează la rîn- 
dul lor, ceea ce avusese bun Bizanțul. Nu stricaseră bi- 
sericile creştine, iar pe grecii dispuşi să se supună nu-i 
scuipase ca pe niște măsele stricate. 

lată, acest grec care-i slujea cu dreaptă credinţă, 
era dregător și sfătuitor al Porții în problemele dina- 
fară. El însuși produs al acestei ciudate osmoze dintre 
Bizanţ şi noua împărăție a Profetului, Alexandru Ma- 
vrocordat avea purtările unui turc de vază, dar avea, 
pe de altă parte, larga cuprindere a politicii europene, 
ceea ce aducea mai degrabă scîrbă minţii leneșe a tur- 
cului. Un timp, dușman al lui Brîncoveanu, uneltind 
chiar pentru mazilirea lui cînd abea fusese numit domn, 
fusese înduplecat cu numeroase pungi de aur să vină 
aici, căci la galbeni se nărăvise la fel ca și stăpînii lui. 
Poate se adăuga la aceasta și curiozitatea de a cunoaște 
la curtea sa pe acest principe ambițios, despre care se 
spuneau felurite lucruri. lată, îl vedea încercînd să re- 
facă fastul slujbelor bizantine, avînd chiar un mitro- 
polit al scaunului său, cu toată fala cuvenită. 

După petrecerea primelor trei zile ale nunţii, fu invi- 
tat să se hodinească la Mogoşoaia, o curte boierească 
din afara Bucureştilor. Vodă însuși îl urmă, lăsîndu-i 
pe alţii să petreacă mai departe și să se veselească. 

La această dată a lui noiembrie 1692 se aflau la Mo- 
goşoaia case bătrîneşti acoperite cu șindrilă, cuviin- 
cioase case văruite în alb, cu prispă lungă susținută 
de stilpi de lemn şi fără etaj. Construise Brîncoveanu 
în 1688 — anul înscăunării sale ca domn — un para- 
clis pentru închinăciune în zilele de duminică, atunci 
cînd familia sa poposea aici, 

În sala cea mare a conacului, simplă sufragerie cu 
masă lungă de stejar meșterită după moda florentină, 
cu jeţuri la fel, avînd spătare înalte, se adunară tri- 
misul Porții și vodă cu cei doi sfetnici de încredere ai 
săi, Mihail și Constantin Cantacuzino. 

Ferestrele erau înguste aducînd puțină lumină, dar 
pe masă ardeau lumînări de ceară curată în sfeșnice de 

argint. Aruncau blindă lumină asupra pocalelor frumos 
cizelate, a tipsiilor încărcate de fructe. 

Mavrocordat era așezat în fruntea mesei. Bărbat 
înalt, cu frumuseţe ce trebuie să fi stat în tinereţe ală- 
turi de cea a efebilor dăltuiţi în marmoră albă din ve- 
chea Grechie, avea ferestrele ochilor cu ape de o calmă 
visare, nasul prelung, iar sub mustaţa moale, coborită 
pînă la bărbița scurtă, o gură cămoasă, frumos mode- 
lată, dovedind înclinare spre bucuriile vieţii, generozi- 
tate întoarsă poate numai spre ale sale trebuințe lu- 
mești. 

îi plăcea tihna de aici, vorbirea în limba sa, pe care 
aceștia o foloseau cu ştiinţă culeasă din cărţi, nu cu 
aceea a grecului de pe stradă. Dealtfel, curiozitatea ce-l 
mînase încoace fusese hrănită de ce știa în legătură 
cu cei doi Cantacuzini, aici de față. Familie rămuroasă 
care dăduse mulţi generali în timpul Imperiului bizan- 
tin, cărturari şi chiar un împărat, pe Ioan Cantacuzino, 
se bucuras> de o vitalitate deosebită, trecînd la înde- 
leiniciri negustorești după căderea Constantinopolului 
atrăgîndu-și nu de puţine ori mînia sultanului pen- 
tru averile strînse, minie care mersese pînă la spinzu- 
rarea unui strămoș al acestora, Mihail zis Șeitan Oglu, 
și mai tîrziu a bunicului acestora, Andronic Cantacu- 
zino, ce! ce fusese un sfătuitor de nădejde a! lui Mihai 
Viteazul. Nu lipsiseră din istoria acestei familii nici 
faptele de arme glorioase, nici aplecarea asupra cărți- 
lor (Matei, fiul acelui Ioan Cantacuzino, dăduse la iveală 
un neegalat comentariu asupra „Cîntării cîntărilor“, 
foarte apreciat la vremea sa), nici traiul îmbelșugat, 
nici prăbușirea urmată de fuga misterioasă sub ame- 
nințarea gidelui. Un timp fusese cea mai puternică fa- 
milie din Istanbul, în care-și puneau speranțele toţi 
grecii rămaşi acolo după căderea imperiului bizantin. 
Sigur că Poarta simţise amenințarea acestora, destul 
de trufași ca să-și asume riscul de a reface imperiul 
bizantin prin comploturi și cabale, destul de nebuni ca 
să nu se mulțumească cu averile dobîndite (acel Mihail, 
zis Şeitan Oglu, fusese omul de încredere al marelui 


vizir, prim furnizor al Porții, aducînd din Rusia blănuri 

scumpe și mărfuri de tot felul), și să dorească binele 
tuturor creștinilor rămași sub mîna turcului. 

Așa gindea Alexandru Mavrocordat: numai nebunii 
cred că pot învia steaua unui imperiu apus. Istoria 
merge înainte, şi dacă te numeri cumva printre cei ce 
dețin la un moment dat ițele istoriei, trebuie mai întîi 
să te uiţi bine în jur, să cunoști bine realităţile şi apoi 
să întreprinzi ceva. Adînc cunoscător al istoriei neamu- 
lui său, Mavrocordat păstra un soi de mîndrie nostal- 
gică pentru secolele de fală din care descinsese întreaga 
cultură a Europei, o mîndrie care-i permitea să pri- 
vească de sus pe turcomanii abea pripăşiţi pe continent 
și chiar pe ambasadorii altor ţări cu care avea de-aface. 
Atît. O mîndrie a sa, pentru sine. Căci altfel, știa să-și 
învăluiască purtările în atitudini îndatoritoare, în vorbe 
care să-i ungă pe inimă pe cei din jur, și chiar în supu- 
șenie aparent lipsită de voinţă, dacă era nevoie. Toate 
acestea făceau parte din arsenalul său de înțelepciune. 
Nu spune evanghelia „fii blind ca porumbelul și înţe- 
lept ca șarpele“? 

Își număra mătăniile cu degetele lui lungi, moi, cu 
unghii îngrijite. Purta întotdeauna la el un şirag de 
mătănii aduse de la Muntele Athos. Gestul prin care 
degetele se mișcau cu repeziciune numărîndu-le boa- 
bele era singurul ce trăda un neastimpăr bine înfrînat, 
dar pentru un ochi mai puţin pătrunzător putea să fie 
un simplu gest evlavios și-l înrudea astfel în mod fe- 
ricit cu prinții bisericii, Număra mătăniile, dar nici un 
mușchi de pe fața sa nu arăta concentrarea, sau alte 
stări ce i-ar fi permis celui cu care sta la sfat să-l cîn- 
tărească, să-l dibuiască, 

— Domniile voastre mi-au dăruit una dintre cele mai 
alese găzduiri și numai trebile ce mă aşteaptă la Poartă 
mă fac să mă rup prea curînd plăcerii de a vă fi oaspe. 

— Ne bucurăm că puținul pe care-l avem este în 
stare a mulțumi un înalt dregător al Porții. 

— Ştim şi ne bucurăm că domniile voastre nu aţi 
apucat pe calea hainirii, așa cum au făcut-o alţii dina- 
inte, și daţi Porții ceea ce i se cuvine, 

— Așa vom face și de-aci înainte, luă cuvintul spă- 
tarul Cantacuzino. De aceea ţinem să amintim înălțimii 

woastre că zvonurile care au ajuns la Poartă pe căi lä- 
turalnice cum că am pregăti oaste de țară, nu-s ade- 
vărate. Ne bucurăm de oblăduiala Înaltei Porţi și n-a- 
vem nevoie de o oaste a noastră. Ne ajunge oastea de 
curte care este mică: seimenii cu 6 steaguri, cazacii cu 
12 steaguri, catanele cu 3 steaguri și cîțiva tunari, să-i 
numeri pe degete. Asta pentru cazul unor revolte din 
popor, să apărăm Curtea Domnească. Acea oaste din 
2000 de călăreţi care s-a pornit peste munţi împotriva 
generalului Heissler a fost întocmită în pripă pentru 
sprijinirea oastei turcești. Şi tot în pripă a fost desfă- 
cută, după împlinirea rostului său. 

— Iar pentru a uita înălțimea-voastră necazul pe care 
i l-a adus acel unchi și înaintaș al meu, glăsui vodă, ne 
simţim datori a da pe fiece an cîte 200 pungi cu aur, 
care să fie ale înălțimii-voastre, de la care nădăjduim 
protecţie pe lingă sultan și vizir. 

Mavrocordat înclină ușor capul în semn că este o 
orînduială dreaptă aceasta, 

— Cred că socotiți la fel ca mine: atîta timp cît vă 
bucuraţi de libertatea legii voastre și țara nu devine 
pașalic, niciun preţ nu e prea mare. 

— Aşa e, înălțimea-ta. E mai rea stăpinirea austriacă 
ce s-a înfiripat în Transilvania și care pe lingă bunu- 
rile pămîntului năzuiește să se strecoare în sufletele 
oamenilor, să le ia credința ortodoxă moștenită din 
bătrîni. 

Mavrocordat era încredințat că vorbele acestea ros- 
tite de Brîncoveanu nu-s simple vorbe de diplomaţie. 
Avea știință de sprijinul pe care Brîncoveanu îl acorda 
patriarhului Dionisie al IV-lea, rudă a Cantacuzinilor, 
de daniile făcute minăstirilor de la Muntele Athos și 
Sinai, chiar şi mînăstirii Sumela din îndepărtatul Tra- 
pezunt. Această continuare a bunelor tradiţii bizantine, 
aducea iar în mintea domniei-sale bănuiala că trufia 
acestui principe mergea pînă acolo încît năzuia să stră- 
mute obiceiurile curţii bizantine la această curte mică 
şi deloc neatîrnată. Îi era pe plac protecţia ortodoxiei, 
dar n-avea de gind să încurajeze pe față gesturile im- 
periale la care aceștia se dedau. Încuviinţarea tacită 
din parte-i, le era deajuns. 

Stolnicul îi puse la îndemînă o carte în grecește 
scoasă de sub tipar chiar în acest an. Îi vorbi despre 
tipografia înfiinţată de Brîncoveanu la Buzău în 1691, 
care ființa pe lingă cea de la București ce dăinuia dir 
1678 şi cea de la Tîrgovişte, încă și mai veche. 

Secretarul dragomanului Porții mîngiie cu degetele-i 
fine foile acestei cărți grecești, atît de proaspătă, că încă 
se simțea mirosul cernelei. 

— Are poate ştiinţă înălțimea-voastră că am adus 
anume de la Constantinopol tipograf priceput, pe nu- 
mele său Andrei, venit tocmai din Iviria, de la chirchizi. 
E om harnic și bun rînduitor al trebilor tipografiei. Aici, 
la noi, s-a călugărit, luîndu-și numele de Antim. El a 
terminat biblia în românește începută sub Șerban. 

— Am auzit, am auzit. Și m-am mirat, drept să vă 
spun. Nu că m-ar interesa trebile dinlăuntrul acestei 
tărişoare (Mavrocordat sublinie acest din urmă cuvînt 
pentru a le mai tăia din aripi acestor boieri care se pur- 
tau ca niște înalți demnitari), dar așa... ca un creștin 
oarecare, mă întreb de ce este scrisă pre limba română 
și nu în slavonă, care e limba obişnuită în care s-au 
tipărit pînă acum cărțile în partea asta de lume? 

— Desigur înălțimea voastră ştie că ar fi fost o 
limbă de împrumut, pentru că norodul de aici nu o cu- 
noaşte, numai călugării și diecii știu s-o tălmăcească. 

Dar de vreme ce slujba, mai toată, se face în bise- 
rică pre limba poporenilor, de ce să fie cărţile scrise 
altfel. 

— Dacă înălțimea-ta ai cunoaște limba vorbită de 
poporeni, ai avea știință că cele mai multe cuvinte sînt 
latinești și chiar cele care sună niţel altfel, tot din tul- 
pină latinească sînt pornite. Cît despre înlănţuirea lor 
în vorbire, la fel ca în latină se înlănţuie. Și dacă limba 
unui neam arată cel mai bine chipul maicii sale, așa 
cum un om ce a avut nenorocul să-și piardă mama de 
la naştere și nu-şi amintește cum arăta, dar el păstrează 
in sine ceva din înfățișarea ei şi chiar din felul ei de 

a fi, tot așa și un neam nu se poate lepăda de moșteni- 
rea limbii şi e dreptul său să o folosească, 

— Văd stolnice, că-ţi place a folosi scolastica de- 
prinsă la Padova și mă faci să cred niște lucruri ne- 
maiauzite. 

— Aici, la noi, nu-s de iot nemaiauzite, că oamenii 
de rînd îşi zic rumâni, și măcar că această numire a 
ajuns tot una cu „om ajuns la sapă de lemn“, trebuie 
să fi pornit ea de undeva, dintr-o cunoaștere pe care 
veacurile au acoperit-o cu nemila lor, pînă într-atit au 
acoperit-o încît nu mai ştiu care sînt rădăcinile. Dar 
noi, dacă știm latinească și am avut în mînă cărţi ce po- 
menesc despre venirea împăratului Traian cu armată 
mare prin locurile acestea, putem cuteza a înlătura o- 
brocul nemilos al vremii și a-i privi ca pe urmașii vaj- 
nicilor romani. 

— La ce bun toate astea, stolnice ? 

— Pentru a-și folosi neamul acesta mai bine limba 
sa, nu numai în vorbire, ci și în scriere. De este fapta 
asta de nimică sau de e cu adevărat un bun, asta o 
va arăta viitorimea. 

Mavrocordat îl privi îndelung pe stolnic, cu un soi 
de tristeţe nostalgică. Dacă grecul ar fi fost o fire mai 
vioaie, privirea aceasta ar fi fost mai degrabă ironică, 
Căci se întreba la ce viitorime se ridică boierul valah. 
Un om, fie el boier mare, înfăptuieşte ceva pentru sine 
şi ai săi apropiaţi. Numai împărații cutează gesturi pen- 
tru un neam și viitorul său. lată că se vădea ceea cte 
doar bănuise: oamenii din stirpea aceasta au năravul 
unor gesturi gratuite, ce nu le aduc lor un folos imediat. 
Ca și acel Mihail Şeitan Oglu ce complotase în numele 
tuturor creștinilor din Istanbul, ca și bunicul lor An- 
dronic, care-l susținuse pe voievodul Mihai, ca și Dră- 
ghici, fratele mai mare al acestor doi Cantacuzini, aici 
de faţă, care se pornise anume la Istanbul ca să schimbe 
cerința Porții de a lua, pe lingă haraciu, și un număr 
de copii pe fiece an din acest principat, năzuinţă și zba- 
tere de la care i se trăsese moartea. 

Ceea ce la un altul ar fi fost ironie, pe chipul lui 
Mavrocordat era doar o tristețe izvorită din neipfele- 
gere. lar mai în adînc, în zonele nemărturisite ale eu- 

gatului, acelea care şi pentru sine erau acoperite, era 
un soi de ciudă pentru purtările princiare ale acestora. 

El, unul, ieşise dintr-o familie de greci din clasa de 
mijloc, Fusese un învățăcel tenace pentru a deprinde 
obiceiurile actualilor stăpinitori ai Istanbulului şi reu- 
şisa cu virf şi îndesat să le fie pe plac. Bunicul și stră- 
bunicul acestora fuseseră tot negustori. Dar purtările 
acestor urmași vroiau să arate că aceea fusese o stare 
vremelnică în ghenealoghia lor și tot ceea ce făceau, 
era ca să se uite trecerea prin acea stare dictată de îm- 
prejurări. Purtările lor erau un fel de prat aruncat în 
ochii acestui înalt demnitar al Porții. Ca să-i amintească 
lui că pe vremea cînd străbunii lor ţineau în mîini soarta 
unui imperiu, străbunii lui făceau parte din gloată. Ei 
bine, va înghiți acest afront, atît cît va fi nevoie îl va 
înghiți. Dar va veni și vremea cînd le va arăta că el 
este cel puternic! 

Acesta era riul subteran, năclăit și mocirlos ce ză- 
cea în cugetul înaltului dregător. Atît de adînc încît 
abea de îl presimţea. Dar înaltul dregător era un om 
de lume și ştia ce se așteaptă de la el într-o anumită 
situaţie, Aici el era un reprezentant al suzeranului lor 
— Poarta Otomană — dar liber să cunoască trebile bi- 
sericii ortodoxe și deloc potrivnic unor înfăptuiri pe 
această cale. În plus, vroia să le arale întinderea cunoș- 
tinţelor sale. Așa că zise: 

— În trebile dinlăuntru ale acestei ţări, eu nu mă 
amestec. Dar cărți tipărite, asta da, e un lucru de mare 
folos şi sînt trebuitoare — o mulțime — şi pentru alte 
miînăstiri. De la Muntele Athos și Sinai, chiar din Iviria 
și îndepărtatul Trapezunt. 

— Le vom face, în grecește și chiar în limba arabă 
de va fi nevoie. Avem aici, la Academia Domnească, 
traducători priceputi în grecește, cum sînt Sevastos Chi- 
menitul, Ieremia Cacavela, Ion Comnenul. Dar ce zic 
eu? Sevastos a fost învăţăcelul înălțimii-voastre la A- 
cademia elinească din Constantinopol. Nu-l cunosc eu 
atît de bine precum îl cunoaște înălțimea-voasiră. 

Cu sprijinul lui și al altora am vrea să punem aici 
bazele unei Academii pentru fii de boieri care vor să 
se adape la izvorul cărţilor. 

— Și nu numai pentru ei, adause domnitorul. 

— Atunci pentru cine încă? vru să ştie înaltul oaspe. 

— Mă gîndesc că, odată porniţi cîţiva, știința de 
carte se va răspîndi ca o pecingine, cea mai binecuvîn- 
tată pecingine ce există şi vor pohti chiar fii din popor 
să înveţe. Cei pregătiţi la Academie vor merge să-i în- 
vete buchile pe oamenii de rînd. Vor avea de la mine 
bani și tot sprijinul. Nişte case speciale pe lîngă curţile 
boierești, de va fi nevoie, 

— Vezi departe măria-ta, dar nu știu ce treabă vei 
face cu ţăranii știutori de carte. - 

— Apoi nu-i nevoie de filosofie și retorică pentru 
a avea un popor luminat. Un an sau doi de carte în co- 
pilărie îi sint de folos omului o viaţă întreagă ca să ia 
în mînă o cărțulie cu sfaturi gospodăreşti, sau un cro- 
nic cu fapte din istoria neamului, sau biblia, așa cum 
în alte țări măcar la zece familii găsești o biblie în casă. 

— Și pînă atunci, la Academie, spudeii vor învăța 
retorică şi filosofie ? 

— Acestea şi încă astronomie și fizică, latină şi elină. 

— Văd că năzuiţi la o academie adevărată, ca cea 
de la Padova sau de la Constantinopol și aţi și reușit 
să înduplecaţi profesori de la Constantinopol să vină 
aici, 

Mai vedea el Mavrocordat şi altele. Mîndria aces- 
tora de a domni peste un popor ce se trage din romani, 
era un lucru nou pentru el, abea acum auzit. Ea se a- 
dăuga la celelalte pricini de mîndrie ale acestei familii. 
Cele pentru care își însușiseră stema cu vulturul cu 
două capete a imperiului bizantin și o puneau în fruntea 
tuturor actelor lor. Vroiau poate să arate lumii întregi 
că acest principat este o fărîmă a imperiului roman de 
răsărit. Păstrarea conștiinței originii în cugetul acestui 
popor putea înlesni și lucrarea lor grea și anevoioasă, 
în care nu se știe de vor izbîndi. Dar încercarea lor i se 
părea îngemănată cu o altă încercare a unui principe 
de la începutul acestui secol. A voievodului Mihai de 
a înmănunchea cele trei ţărișoare din jurul munţilor 
într-una singură, pe temeiul că locuitorii lor sînt de ace- 
laşi neam. Acela folosise puterea armelor. Aceștia în- 


130 


ţeleseseră că nu era momentul s-o folosească sau nu se 
pricepeau s-o facă. Dar încercau un lucru care, de ar 
fi să izbiîndească, ar putea deveni la rîndul lui o armă. 


Mavrocordat dădu din cap și zîmbi pentru prima 
dată la această întrevedere. Avea să-și păstreze această 
constatare pentru sine. De va fi să lovească această 
armă peste secole, atunci. cînd nici el, nici cei ce o pre- 
găieau nu vor mai fi, nu intra în îndatoririle sale să-i 
prevină pe actualii stăpîni. Și, în scurta viață ce-i era 
hărăzită, avea să profite de pungile cu aur promise de 
aceștia. Le accepta ca preţ al tăcerii sale. 


XIV 
STOLNICUL CONSTANTIN DĂ SFATURI 


Casa stolnicului din București nu era una dintre cele 
mai arătoase. Dealtfel, îndărătul bulumacilor groși, înalți 
cît stejarul, care formau îngrădirea ei, nu puteai vedea 
mare lucru nici atunci cînd treceai călare, Avea puţine 
acareturi, iar curtea din jur nu ocupa o întindere mare. 
Era totuși casă solidă din cărămidă, cu un cat şi cu a- 
coperiș din foi de plumb, lucru rar la acest timp în Bucu- 
rești. Împărţirea interiorului fusese făcută de arhitect 
italian, rezervînd cea mai mare parte a parterului pen- 
tru biblioteca stolnicului, care îi servea și drept cabinet 
de lucru. Era această bibliotecă vastă, nu atît pentru 
preumblarea în lungul și-n latul său, atunci cînd stol- 
nicul își căuta gîndurile, cît mai ales pentru orînduirea 
pe două laturi, din podele pînă-n tavan, a unor volume 
prețioase legate în piele de vițel, tipărituri și manuscrise 
venite din toate părţile Europei. Ferestrele din cea de-a 
treia latură erau în stil gotic, cu aro frînt deasupra, cu 
o baghetă de piatră la mijloc, împărțindu-le în două, 
fiecare parte avînd arcuri mici, trilobate. Locul rămas 
pentru geamuri avea vitralii preţioase aduse de la Viena. 
Lumina îndulcită care trecea prin ele scotea din umbră 

biroul cu sculpturi bogate, banchete și jeţuri florentine, 
un giob pămiîntesc de mari proporții, care lăsa să se vadă 
că boierului învăţat îi place să vadă întinderile ţăriior 
pe unde nu umblase și n-avea să umble vreodată. În 
tinerețea domniei sale cercetase cărți despre rostul aş- 
trilor, preocuparea aceasta adăugindu-se inclinaţiei spre 
retorică şi logică, spre metafizică și chiar spre strategia 
militară. În urmă cu cîţiva ani întocmise o schiță carto- 
grafică întăţișînd asediul cetăţii sîrbeşti Petrovaradin, 
la cererea Ligii Sfinte din care făceau parte asediații, 
dar şi armatele austriace Care le veneau în ajutor. A- 
dunînd date de la informatorii săi migălise cu multă 
grije locul taberei turcești, cetatea și în preajma ei flu- 
viul Danubiu, mișcarea trupelor şi a vaselor pe fiuviu. 
Acum pornise la o altă înfăptuire de mai mari proporţii: 
harta "Țării Românești, cu toata riîurile, orașele și Gru- 
murile sal», aşa cum nu se mai făcuse alta. 

În seriarele biroului se aflau într-o ordine desăvir- 
șită hirtii cu prescurtări de texte despre istoria ţării, 
culese cu strădanie din lucrările celor care se iniere- 
saseră vreodată despre locuitorii ținutului dintre Dunăre 
şi Carpaţi, dar mai erau și liste întregi cu cuvinte eii- 
nești, în faţa cărora stăteau cele româneşti, care li se 
potriveau cel mai bine, însemnări despre plante folo- 
site în popor ca leacuri, scrisori primite de la cărturari 
din diferite părţi ale Europei. 

Constantin, fire meditativă, iubea mult tihna studiu- 
lui, dar totodată tindea să-și înalțe un monument prin 
faptele sale, una dintre acestea fiind susținerea dom- 
niei nepotului Brîncoveanu, domnie ce pornise în ape 
destul de tulburi, dar iată, se menținea de mai bine de 
patru ani, făcîndu-și drum printre neprieteni şi dușmani 
ca printre ţepii scaieţilor și săbiile trestiilor. Întimplă- 
rile de-o viaţă prin care trecuse stolnicul şi familia lui 
îi arătaseră că mai primejdioşi sînt neprietenii de aici, 
din ţară. Cînd se afla copil mîncase pîinea pribegiei. în: 
Transilvania împreună cu familia sa care-l urmase pe 
fostul domnitor Constantin Şerban. Apoi, dacă reve- 
niseră în ţară, sub Mihnea vodă, care le dăduse asi- 
gurări de tihnă, răgazul fusese înşelător și de scurtă 
durată. Nu era de mirare atita timp cît domniile din 

Ţara Românească erau rodul întimplării și al greutății 
pungilor cu aur, 

Acest Mihnea, fiu al unui negustor din Fanar, își 
schimbase numele de Franţi în Gioan beiul, apoi în 
Mihnea, Michael pentru blazon, și după virsta de patru- 
zeci de ani devenise domn în schimbul a 200000 de 
galbeni. Nu vedea domnia decit în chipul unei auto- 
craţii depline, iar pentru aceasta îi stăteau în cale atit 
boierii cit și suzeranul de la care o obținuse — Poarta 
otomană. Vroia să-i macine pe aceşti doi dușmani ai 
săi într-o încleștare teribilă. Așa că, pe de o parte în- 
cercase să-i determine pe boieri să pornească o râs- 
coală antiotomană, iar dacă aceștia se lăsau greu, se 
pornise cu tot felul de piri la Poartă împotriva celor 
mai de vază dintre ei. Printre aceștia se afla și postel- 
nicul Constantin, tatăl stolnicului. El hotăriîse să ia din 
nou drumul pribegiei, de data asta în Moldova, la cei 
doi fraţi ai postelnicului, boierii Toma şi Iordache Can- 
tacuzino. Și bine făcuse, căci Radu Mihnea al Ill-:ea 
se pornise să căsăpească boierii din Ţara Românească, 
chemiîndu-i pre ei la Curte și, în sunet de dairale şi tim- 
pane, căsăpindu-i ca pe animale. Alţi șaisprezece bo- 
ieri fură atrași în cortul trimisului sultanului și omoriţi 
de o ceată de tătari. 

Îi stătea pe inimă lui Mihnea că-l scăpase din miini 
pe unul dintre cei mai de vază boieri. Îl înduplecase 
pe sultan să trimită doi capugii în Moldova după pos- 
telnic și luase acesta drumul Țarigradului cu moartea 
în suflet. Dar era stăpîn pe el bătrinul postelnic și știa 
să stăpinească și împrejurările și dacă s-a aflat în faţa 
divanului de judecată, atunci s-a apucat să spună des- 
pre toate uneltirile lui Mihnea. Nu era de acord cu po- 
litica lui Mihnea nu numai în problema boierilor pe 
Care se pornise să-i împuţineze nesuferind în preajmă 
decât oamenii supuși, care să vadă lucrurile cu ochii iui, 
dar nici în trebile tîrgurilor și satelor cu totul străine 
lui și pe care nu-și da nici o osteneală să le cunoască, 

Puternicul vizir Koprilii îl cunoștea de multă vreme 
pe postelnic și vedea limpede că niciodată nu vor sta 
la același nivel talerele balanței dacă pe unul se vor 
aşeza faptele zănaticului Mihnea și pe celălalt cumpă- 

tarea și înţelepciunea acestui om al pămîntului, tată a 
doisprezece copii. Așa că-i dăduse drumul să plece în 
liniște la Iași, iar galbenii pe care Mihnea îi trimisese 
pentru uciderea postelnicului nu-i primise vizirul, ieşin- 
du-și odată din obiceiurile lui de bun preţuitor al me- 
talului nobil. 

Preţuirea pe care stilpul Porții Otomane i-o acorda 
postelnicului se vădise un an mai tîrziu cînd, înainte 
de a înființa un pașalic la București, pe care gineri-su, 
Mustafa-pașa, se și pregătea să-l ia în primire, vizirul 
îl chemase din nou pe Constantin Cantacuzino ca să 
ştie cum stau lucrurile în Ţara Românească și ce sorți 
de reuşită va avea acest pașalic. Boierul român îi. ară- 
tase că multă caznă și cheltuială vor avea de depus 
funcţionarii Porții ca să schimbe o stare de lucruri cu 
alta, că oamenii sînt îndărătnici și dacă slujbașii. ţării 
reușesc să ia de la ei haraciul și zehereaua și dijma o 
fac pentru că ştiu cum să-i ia, și ce nevoie are Poarta 
de griji în plus, cînd și așa primeşte danii grele din Țara 
Românească și apoi de unde pot ști că țările din jur nu 
vor găsi în asta prilej de răzbel pentru apărarea unui 
principat creştin, acum, cînd lucrurile s-au mai liniștit 
şi chiar austriacul și-a tras trupele în matca sa? 

Din nou hotărîrea vizirului fusese schimbată, spu- 
ind că la o adică el nu dorea decît să se stăvilească 
odată frămîntările dintre partidele boierești și dacă bo- 
ierul român îşi ia misiunea să prepuie un domn pașnic, 
atunci n-au decît să-și vadă de trebile lor. 

Postelnicul ar fi putut atunci să rostească numele 
unuia dintre fiii săi pentru scaunul ţării. Drăghici, cel 
mai mare, era trecut de treizeci de ani, Șerban avea 
douăzeci şi şapte. Dar nu năzuia la măriri. A plecat u- 
rechea la rugămintea lui Grigorașcu din familia Ghi- 
culeştilor, care fusese crescut la Iaşi şi dacă cunoştea 
obiceiurile și nevoile de acolo se cheamă că era al nea- 
mului acesta, apoi era un bărbat cumpătat, mai degrabă 
şovăielnic, nădăjduind postelnicul că dacă-i va sta ca 
sfetnic în preajmă va reuşi să-i inspire și hotărîrea de 
care ducea lipsă. Numai că firea aceasta șovăielnică 
a noului domn avea să fie pierzarea bătrinului postel-. 
nic. Stroe Leurdeanu și alți cîțiva au picurat în auzul 

domnitorului tot felul de vorbe înveninate și au reușit 
să subțieze încrederea în binefăcătorul său, căruia, în 
înfierbîntarea dorinţei de domnie, Grigorașcu îi dăduse 
o scrisoare cu cele mai călduroase asigurări de bine. 
Dar acum el era domnul! Poate că umilinţa lui de a- 
tunci îl îngreţoșa. Făcuse totul ca să-i fie pe plac bă- 
trinului acesta ce se simțea atit de deasupra boierilor 
din ţara sa, încît își permitea să privească cu dispreţ 
scaunul domniei. Se vede că punea mai mult preţ pe 
uneltirile din umbră. 

Giîndire limitată, fire temătoare, Grigorașcu Ghica 
socotea primejdios tot ce nu putea înţelege. Hotărînd 
uciderea postelnicului curma odată pentru totdeauna 
şirul pîrilor care-l încolțeau din partea celor mai apro- 
piaţi și înlătura această familie primejdioasă de lîngă 
scaunul său. 

Bătrînul postelnic fusese luat din casa sa de la Măr- 
gineni, purtat ca un proscris în car cu boi pînă la Sna- 
gov și sugrumat în trapeza minăstirii de acolo. Pentru 
familia lui urmaseră ani grei... Șerban fugise din țară, 
dar ceilalți fuseseră mai întîi întemnițați, bătuţi și bat- 
jocoriţi, puşi în convoi să care piatră şi var pentru re- 
pararea caselor domnești. 

Constantin era tînăr pe atunci, abea se întorsese de 
la Padova, şi scîrba încercată față de răutate și silnicie 
îi apăruse ca cea întîmpinată de călătorul vesel şi fără 
griji care merge pe un drum drept şi cade deodată în- 
tr-un hățiș plin de scaieţi, păianjeni și lipitori ce ţi se 
agaţă de haine, te zgîrie și îți ung pielea cu balele lor 
scîrboase. 

Vremea aceea trecuse, dar ea îl însemnase pentru 
totdeauna pe Constantin. Devenise prevăzător mai mult 
decît este nevoie. De undeva, de unde nu te aștepți sau 
într-o zi mai senină decit altele putea răsări o primej- 
die care să crească ca aluatul și să se lățească, înainte 
ca să te înarmezi şi să! fii în stare să-i ţii piept. Primej- 
die de aici, din interior, mai degrabă decît din partea 
dușmanilor știuţi. Fire meditativă, iubind cărţile și viaţa 
de familie la fel ca tatăl său, își impunea să fie foarte 
atent la atitudinile şi năravurile oamenilor din jur, dă- 
ruind pentru aceasta o parte destul de bună a timpului 

său, deşi i-ar fi fost mai pe plac să stea deoparte, la 
o moșie a sa din afara Bucureştilor. Dacă liniștea şi tihna 
era condiționată de ţinerea îriielor puterii în mîinile 
familiei sale, şi mersul lucrurilor o dovedise, atunci 
trebuia să vegheze ca cineva din familia sa să stea în 
scaunul ţării. Șerban, fratele său mai mare, îi tăiase 
fără milă pe boierii neprieteni și se pricepuse să in- 
spire teamă celor rămași, Ba năzuise să inspire aceeași 
teamă celor din familia sa. În ultima parte a vieţii în- 
cercase să forţeze mîna maicii lor, Ilina, să schimbe 
testamentul în favoarea lui. Avea Șerban firea impe- 
tuoasă şi năvalnică a acelui strămoș al lor, Mihail, zis 
Şeitan Oglu, ceea ce în limba turcilor se cheamă Fiul 
diavolului, căci spăimîntase întreg Istanbulul cu felul 
cum știa să se strecoare printre primejdii și tot în pi- 
cioare cădea, cu fascinația pe care o răspîndea în jur 
şi cu îmbogățirea rapidă. 

Abea apucase Șerban să-și dea duhul că fraţii săi, 
spătarul și stolnicul, adunaseră pe boierii de încredere 
să meargă să-l pună în scaun pe nepotul Brîncoveanu. 
Cu firea-i cumpănită şi deprinderile de bun gospodar 
era cel mai potrivit pentru a rotunji avuţia țării, atît 
de trebuitoare la acoperirea haraciului și zaharelei ce- 
rute de Poartă. 

Dar stolnicul veghea mai departe. Veghea ca nepo- 
tul să nu se socoată un vîrf al familiei şi să știe că fără 
sprijinitorii săi ar fi rămas un boier cu dregătorie înaltă. 

tit. 

În seara asta îl aştepta să vină. Cina în sînul familiei 
stolnicului în fiecare sîmbătă seara era un obicei mai 
vechi, aproape un ritual, discuţiile dinaintea ei un pri- 
lej de a-și limpezi unele lucruri cu adincime și dacă a- 
cum dezlegau mai puţin tainele cărților și lăsau loc mai 
mare pentru nevoile cirmuirii, Dinu lua aceeași atitu- 
dina de învățăcel în fața unchiului său. Nu era nevoie 
să se umilească pentru aceasta. Nu se umilise nici cînd 
era un tinerel căruia abea îi dădeau tuleile bărbii. Un- 
chiul său, tăcut și îngîndurat, cu gesturi măsurate și pri- 
virea pătrunzătoare, fusese primul bărbat căruia dorise 
să-i semene și rămăsese astfel, căci nu-l văzuse pierzîn- 
du-și cumpătul sau încolţit de situaţiile grele. 

îndată ce auzi huruitul caleştii urmat de vocile din 
antreu, stolnicul merse să-l întimpine. Dinu scoase haina 
grea de blană ajutat de Vasile, sluga mută și surdă a 
stolnicului. Blana mirosea a geruială și aer proaspăt, 
Acest decembrie venise cu un vînt tăios, deși pînă acum 
nu ninsese, nici lapoviţă nu venise dinspre munte. 

Brîncoveanu purta pe dedesupt haină de mătase vi- 
şinie, pantaloni negri strinși pe coapse după moda ita- 
liană și botfori din piele moale, toate acestea scoţin- 
du-i la iveală sprinteneala mișcărilor, ținuta încă tine- 
rească, Merse să-şi încălzească mîinile în fața căminu- 
lui, în care ardea un butuc gros. 

Îi plăcea domnitorului în casa acestui unchi și das- 
căl al său mirosul de podele proaspăt ceruite, prin co- 
ridoare mirosul de răşină ce arde în căţui și parcă și 
un vag parfum de lăcrămioare, care nu știa de unde 
vine. Parfumuri amestecate, de casă bătrinească. Îi a- 
minteau de propria casă părintească de la Briîncoveni. 

Se gîndi că, la rîndul său, stolnicul a încercat să a- 
ducă pe cît posibil în casa aceasta ridicată în inima tîr- 
gului sufletul bătrînei case a tatălui său, postelnicul, 
de la Mărgineni. În timpul prigoanei Cantacuzinilor casa 
aceea arsese. Pierderea ei fusese pentru unchiul său ca 
pierderea unei ființe dragi. 

Ridică glas și-i spusese stolnicului părerea aceasta 
a sa. 

— Într-adevăr, Mărginenii erau locul îndrăgit de 
taica. Se simțea un om fericit cu cărţile sale și cu în- 
treaga familie în jurul său. Cînd trebuia să facă drum 
la Curtea Domnească de la Tîrgovişte sau pînă la Istan- 
bul, nouă, copiilor, ni se părea că pleacă peste mări şi 
țări. Cred că asta venea de acolo că îl vedeam gînditor, 
şi pe ceilalţi adulţi din casă cu chipuri prelungi, trase 
de îngrijorare. Parcă presimţea bietul taica ceva. Dar 
noi, copiii, ce să ştim ? Ni se părea că așa va fi pînă la 
sfîrșitul veacurilor : toţi adunaţi într-un mănunchi, în 
jurul unui om puternic. 

— Cred că domnia-ta îi semeni cel mai bine buni- 
cului,. 

— Made... Taica a avut parte să cunoască măriri, dar 
asta nici o bucurie nu-i aducea. Cînd se întorcea de la 

curtea domnească era bucuros că ne revede, dar dacă 
îl întreba careva cum este acolo, se întrista. Spunea că 
omul peste care dă năpasta puterii își schimbă firea. 
Își pleacă ușor urechea ia spusele sfetnicilor pizmăreţi, 
cît despre puterea de a împărți dreptatea în Divan i se 
păre că e tot una cu bunul său plac. Devine mai sărac 
şi temător. Ca o casă rece, în care nu pătrund razele 
soarelui. Atunci nu înțelegeam cum vine asta... 

Brîncoveanu se juca cu un cuţitaș din os, din acelea 
pentru tăiat hiîrtia. Cunoştea firea pesimistă a unchiu- 
lui său, îi știa și rădăcinile. Prigoana îndurată în anii 
mai tineri nu putea să nu lase urme. Era un neajuns, 
al firii acestui om luminat, pentru care nu se mai putea 
face nimic. Dar în privința lipsei de omenie a celor 
ce-şi zic „Unşii lui Dumnezeu“, era și el de aceeaşi 
părere. Zise cu voce moale, ca pentru sine: 

— Soarta conducătorului, fie că se numeşte el duce 
sau principe, rege ori sultan, este de a-și simți singură- 
tatea. El este deasupra tuturor și preste el se află nu- 
mai cerul. Puterea ce o are de a lua hotăriri, uneori 
distrugătoare pentru alţii, nu este de natură să-i aducă 
bucurie sau împăcare. sufletească, mereu îi va rămîne 
un sîmbure de îndoială firească, chiar dacă pravilele 
spun că însuși Dumnezeu i-a înarmat brațul. 

— A auzit careva dintre puternicii timpurilor glasul 
lui Dumnezeu încurajindu-l și aprobindu-l ? 

Stolnicul pusese întrebarea cu glas moale şi cu oa- 
recare tristețe îngiîndurată, aplecînd capul pe umărul 
sting. 

Uneori, Brîncoveanu asemuia cugetul acestui înţe-: 
lept unchi al său cu o fîntînă adincă, cu întunecimi de 
nepătruns. El lua din creștinism parabolele despre o- 
menie și îndrumările de bine pentru un trai cinstit, dar 
nu era deloc înclinat spre recunoaşterea miracolelor şi 
supraomenescului. Poate nici nu credea în existența u- 
nei divinități. El mai degrabă se prosterna în fața învă- 
ţăturii din cărţile filosofilor greci.. 

Schimbară vorba, preocupaţi de veștile: pe care is- 
coadele trimise în afara hotarelor ţării le aduseseră.. 

— Omul nostru ne trimite veste că a văzut la Poartă. 
numai chipuri alungite de. îngrijorare. Îi strîng arma- 

tele imperiale ca-ntr-un cleşte, ultimele trei bătălii au 
fost pierdute de turci. 

— Trebuie să știi că armata otomană știe să-și re- 
grupeze forțele. A dovedit-o și-n alte dăți, cînd a re- 
născut ca pasărea Phoenix. Așa că, să nu ne grăbim, fu 
de părere stolnicul cu același scepticism care-l făcea 
să treacă mai greu la acţiune. 

— Generalul Veterani așteaptă de la noi o depeșă 
cu asigurarea că vom da tot sprijinul armatelor impe- 
riale într-o bătălie decisivă. | 

— Să-i trimitem. Să nu creadă că promisiunea fă- 
cută acum un an a fost dată uitării. 

Se așezară la scris. Siolnicul mai trimisese şi alte 
depeșe în care îl lămurea cu amănuntul pe generalul 
armatei austriece despre toate mişcările turcilor. Căpă- 
taseră din nou încrederea lui Veterani datorită acestor 
informaţii precise care contribuiseră la ultimele lui vic- 
torii, Împăratul însuşi fusese determinat să înţeleagă 
că valahii nu-i sînt potrivnici, dar tot ce pot face în 
momentul de faţă este să dea aceste informații şi să 
facă ceva rezerve de alimente pe care să le pună la qis- 
poziția armatei austriece în momentul cînd se va: da 
bătălia cea mare, din care turcii nu vor mai ăi 
pare. 

Lucrurile acestea fuseseră spuse și contelui i li, 
trimisul austriac la Poartă, cu un an în urmă,. 
cuse un popas în Bucureşti., La fel generalul, A 
care fusese eliberat de Brîncoveanu după băt ala 7 i 
Zărnești, îl lămurise pe împărat prin viu q i ascita 
poziția valahilor. Neavînd oaste de ţară, bine, ștrînşi 
în chingi de otomani, ar risca totul dacă s- sat, fit tra 
pe față austriecilor. Țara nu vroia să fie prefädută , în 
paşalîc turcesc. Era binevenit şi ajutorul aceșta Cu. ip- 
formații precise, purcese chiar din inima imperiului, p- 
toman. Î be bolon 
Quarrient, consilierul împăratului Leopold. avusese 
şi el o întrevedere secretă cu Brîncoveany, îm cara pse 
stabiliseră anumite lucruri pe placul împărațului;:'Iza- 
cuse acesta cu buretele peste fapta lui Brimtâveazu de 
la Zărneşti. Cu oastea turcească și hoardă tătărască în 

țară, principele valah nu putea proceda altcumva de- 
cît dind ascultare suzeranului său. 

Că Leopold înţelesese politica lui Brincoveanu și-i 
acorda toată încrederea, reieșea din felul cum îi tra- 
tase pe boierii valahi, fugari din ţară, care se duseseră 
la Viena cu plingere împotriva Brîncoveanului și cere- 
rea ca oastea imperială să ocupe Valahia. Smintită ce- 
rere, după părerea stolnicului. Care împărat va da as- 
cultare cererii unor fugari dacă interesele lui, anume, 
nu se potrivesc cu ce vor ei? Ori în momentul de față 
oastea împăratului Leopold purta bătălii cu cea turco- 
mană, la hotarele celor două imperii, năzuind la o nouă 
linie pentru aceste hotare. Ţara Românească intra în 
vederile amîndurora. De va fi ca balanţa victoriei să 
încline spre turci, domnitorul ei actual ştia la ce se aş- 
teaptă. O continuare a stării existente, cu posibile îm- 
bunătăţiri, sau, dimpotrivă, cu cereri mai mari de peş- 
cheş. În orice caz, Poarta nu socotea treabă înțeleaptă 
să se amestece în orînduielile bătrinești din ţară. Îi lăsa 
cu ale lor. Pe cînd, de va fi ca balanţa să încline de par- 
tea austriacului, cine poate ști? Va fi bucuros împăra- 
tul să-și întindă brațul peste această țărișoară și atunci 
îi va pune în drepturi poate pe fugarii ce se aflau la 
curtea sa. Din păcate, printre ei se afla și Iordache Can- 
tacuzino, fratele mai tînăr al stolnicului, credincios po- 
liticii duse de Șerban ce nu socotea altă alianţă posi- 
bilă decît cu un împărat creștin. Șederea lui Iordache 
acolo, de care turcii știau, nu le putea fi de nici un a- 
jutor fraţilor de aici, domnitorului însuși. Cînd Mavro- 
cordat venise în ţară și avusese acel sfat la Mogoșoaia, 
le spusese: „Nu credeţi domniile voastre, că fratele mai 
tinăr pe care-l aveţi, acel Iordache, face prea mare zarvă 
la curtea împăratului Leopold? Sultanul știe că n-are 
nici o încuviințare din partea domniilor voastre, totuși, 
dacă într-o bună zi va voi s-o ia altfel, nimeni nu va 
putea să-l împiedice s-o facă.“ Asta putea foarte bine 
să semene a prevenire. Adică, iată, puneţi mai întîi ză- 
bală celui din familia voastră care v-ar putea căşuna 
destul rău. 

Așa stînd lucrurile, scrisoarea pe Care o întocmeau 
acum către împăratul Leopold se cerea trimisă în mare 

“aină. Chiar fără ştirea lui Iordache. Acela trebuia să 
știe că nepotul său, domnitorul, cît și fraţii săi din țară, 
sînt cu totul de partea Porții. Mai bine așa. Un alt tri- 
mis. pe altă cale, va trebui să se înfățișeze lui Iordache 
cu sfat şi rugăminte din partea stolnicului să facă o că- 
Jătorie prin ţările apusene ca, cel puţin un timp să nu 
mai fie văzut la curtea împăratului. Constantin ţinea 
mult la acest frate al său. În vremile de prigoană de 
sub Ghica vodă, cînd membrii familiei Cantacuzino erau 
bătuţi pe fiece zi la tălpi și fratele cel mic, Iordache, 
nu îndura bătaia şi cădea în leșşin, fratele său Constan- 
tin era acela care cerea să i se dea lui vergile pentru 
amindoi și să fie lăsat în pace Iordache. 

Cei doi bărbaţi, unchiul și nepotul, avînd între ei 
masa cu toate ale sale de scris și lampa cu glob frumos 
de Murano, întocmeau cu grijă înscrisul către împărat, 
Stolnicul vroia să arate o atitudine prea plecată. Viaţa, 
cu suișurile și coborişurile ei, îl învățase că nu are ni- 
mic de pierdut dacă se umilește atunci cînd împreju- 
rările o cer. Chiar umilința poate fi pusă în asemenea 
forme încît să-i dea celui puternic putinţa de a se simţi 
nepereche, dar, în același timp, să fie îndemnat să ad- 
mire mlădierea spiritului celui ce trimite scrisoarea... 

Domnitorului nu-i plăceau asemenea temeneli. Co- 
recta aproape fiecare gindire a stolnicului, iar acesta o 
așternea pe hirtie așa cum i se spunea. 

Erau mulţumiţi ei doi, cei ce știau că țin destinele 
acestei țărișoare în mîinile lor, erau mulţumiţi unul de 
altul 2 

Cine poate ști 2 

Stolnicul ar fi trebuit să fie mulţămit că cel pe care 
l-a învăţat și l-a înălțat și-a întrecut magistrul. A de- 
venit adică domnitor plin de însemnătatea persoanei 
sale, pornit să trateze cu împărații lumii de la egal la 
egal. Dar firea calculată a stolnicului, preceptele sale 
de viaţă, cum era acesta — „capul plecat, sabia nu-l 
taie” —, nu puteau să-l facă prea mulțumit de porni- 
rile trufașe ale nepotului său de soră. Chiar în acest 
început de domnie. 

La rindu-i, Brîncoveanu, admirînd în continuare în- 
ţe.onciunea și erudiția bătrînului și nu prea de tot bă- 

trînului său unchi, îl socotea destul de nepotrivit pen- 
tru întîmpinarea unor vremuri noi. În ultimul timp îi 
spunea prea adesea că nu-i bine dacă atrage privirile 
celor puternici asupra lui și asupra ţărișoarei lor. Pur- 
tarea domnitorului, ar îi trebuit să fie, după părerea 
stolnicului, ca a unui moşnean îmbrăcat în straie mo- 
deste care nu cere admirația celor din jur. Admiraţia 
e foarte aproape de gelozire, iar gelozirea poate fi adu- 
cătoare de rele. 

Brîncoveanu îşi lărgea tot mai mult legăturile cu 
alte puteri. În călătoriile sale ca tînăr spudeu prin iță- 
rile evropene învățase a preţui destule la alte neamuri. 
Curios lucru, dar cunoscînd anume ce le deosebeşte, 
îți dai seama că sînt infinit de multe trăsături care le 
apropie. Dacă o asemenea cunoaștere se va face de'la 
o cancelarie la alta, de la o curte princiară la alta, vor 
avea mai mult de cîștigat neamurile. Și poate va veni 
o vreme cînd minţile cele mai luminate vor recunoaște 
că puterea unui neam nu se află în cutezanţa de a în- 
călca hotarele altuia învecinat şi chiar va fi de rușine 
o asemenea faptă, şi vor căuta să-și arate puterea în 
construcţiile solide ridicate, în mulţimea cărților scrise 
și păstrarea bunelor obiceiuri, 

Odată terminată scrisoarea pentru care domnitorul 
şi sfetnicul său își apropiaseră frunţile de lumina glo- 
bului de cleștar, Brîncoveanu fu ponhtit la masă de că- 
tre stăpîna casei. Se înțeleseră ca a doua zi stolnicui 
să cheme un om de încredere care va lua drumul Vienei. 
Aici, la el îl va chema, nu la Curte. 

Dar în afara acestei înțelegeri, stolnicul mai avea să 
facă ceva. Avea să copieze pentru sine scrisoarea. Sora 
geamănă a acesteia avea s-o pună într-un sipeţel tăi- 
nuit a cărui cheiță o purta mereu asupră-i. Așa făcea 
cu multe din înscrisurile importante trimise peste ho- 
tare. Nu se putea ști la ce-i vor folosi cîndva aceste 
scrisori de taină. Cu respectul său pentru fiece căpeţel 
de hirtie scrisă, se va fi gindit stolnicul că ea ar îi pu- 
tut deveni vreodată un document pentru istoria ţării. 
Nu-i sta gîndul la timpul acela că toate scrisorile adu- 
nate în sipeţel îi vor folosi ca o dovadă a hainiei ne- 
potului său faţă de Poartă, 

Aşa aveau să se petreacă lucrurile cînd bătrinul a- 
vea să socotească domnia nepotului prea îndelungată 
și că sosise vremea ca domnia să se împrospăteze prin- 
tr-o mlădiţă tînără, mai bună, care nu putea fi alta de- 
cît cea dată de fiul său, Ștefan. 

Deocamdată însă, Ștefan era un copilandru și-l aş- 
tepta alături de fratele său și de cele două surori pe 
domnitorul ţării și pe tatăl său în sala de mese. Stol- 
nicul ţinea la un obicei vechi, deprins din casa lor de 
la Mărgineni, de a prinzi și cina toți membrii familiei 
laolaltă, de la bătrîni, pînă la prislea. Tatăl său, postel- 
nicul Constantin, se socotea un moşnean, un om al a- 
cestui pămînt, și chiar dacă era prielnic unor obiceiuri 
bune deprinse de aiurea, acesta — al strîngerii familiei 
în momentele de tihnă ale zilei — nu-l părăsea, ca fi- 
ind cel mai de seamă pentru prețuirea roadeior pămîn- 
tului, pentru prețuirea eforturilor părintești de către 
copii. Așa că acum, în jurul mesei înguste și lungi de 
stejar, se aflau toţi cei patru copii ai stolnicului: Ștefan 
şi Radu, Ilinca și Maria. | 

În lumina lumînărilor din sfeșnicele de argint, chi- 
purile lor apăreau palide ca și cum ar fi fost măcinate 
de o mare emoție. Trecură să sărute pe rînd mina voie- 
vodului, vărul lor. 

Jupineasa Safta, cu frumoasă statură, mișcări vioaie 
și un aer de bună dispoziţie al chipului de femeie în 
floarea vîrstei îi dădu musafirului lămuriri asupra fe- 
lului cum se usucă și se păstrează ciupercile peste iarnă, 
domnia-sa fiind mare meșteră în prepararea mincăruri- 
lor cu ciuperci, 

“În încăpere era cald doar atît cît respiraţia să nu 
aburească aerul, stăpînul casei e împotriva unei căl- 
duri moleșşitoare, care atunci cînd toropește fiinţa, a- 
junge să lenevească și gîndirea; pe peretele de vest, 
tapiseria ce reprezintă o vinătoare a zeiţei Diana, arată 
o savantă împletire de elemente vegetale și animale 
în care verdele și brunul se susțin în chip fericit; ţur- 
turii de cristal ai candelabrului de deasupra mesei des- 
fac lumina lumînărilor în fulgere scurte, albastre și roșii 
şi de un galben solar; tabliile dulapului de stejar din- 
spre peretele care primește mai puţină lumină par din 

aramă veche, şi toate acestea le privesc de sus, de la 
înălțimea portretelor așezate înire ferestre, postelnicul 
Constantin și postelniceasa Ilina. Postelnicul are zîmbet 
de înţelept, adînc cunoscător al firii şi miezului lucru- 
rilor, soaţa sa, fericit aliaj al tuturor virtuţilor femeiești, 
are chipul firii sale, semeţ, fără a fi trufaș, blajin, fără 
a părea dezarmat. Care femeie i-ar fi acordat iertare 
celui vinovat de uciderea soțului său, așa cum făcuse 
ea cu Stroe Leurdeanu, cînd, sub domnitorul Antonie 
din Popești, boierul fusese chemat la judecată şi jupi- 
neasa Ilina avusese deplină libertate să hotărască asu- 
pra sorții lui? Și cîte femei trecute de șaptezeci de ani. 
ce au trăit atitea primejdii și spaime, ar fi avut cu- 
rajul să facă la asemenea vîrstă, un pelerinaj pînă la 
Ierusalim ? 

Dar, fără îndoială, nu acest gest al anilor săi tirzii 
îl determinau pe stolnicul Constantin s-o aibe în con- 
sideraţia sa ca pe o sfîntă. Fusese cea care legase fa- 
milia într-o unitate a dragostei și bunelor rinduieii. 
Fusese vajnica apărătoare a intereselor tuturor fiiior 
atunci cînd Șerban ajuns domnitor, voise să-i forțeze 
mîna, să-şi schimbe testamentul numai și numai în fa- 
voarea lui. 

Și mai presus de toate, stolnicul vedea într-însa o 
demnă coboritoare din oamenii acestui pămînt, dacii 
cei neînfricaţi, chezașul legăturii lui cu acest popor des- 
pre care ar fi vrut să povestească lumii întregi, adu- 
nind dovezi, scoțind la iveală lucruri uitate sau numai 
rătăcite, într-o mare și de glorie carte a neamului. 

Căci pentru stolnic, istoria nu era numai o îngră- 
mădire de documente în care cel mai important este 
găsirea oamenilor de seamă care au reușit să împingă 
mersul evenimentelor înainte. Pentru stolnic istoria era 
o alcătuire vie, cu scene pe care adesea le retrăia în 
desfășurarea lor, percepînd starea de spirit a întregului 
norod, amenințarea ce a planat vreodată asupra lui, în- 
crincenarea deznădăjduită a unor lupte, tot ceea ce în- 
seamnă trăire pentru perpetuarea unui neam. 

XV 
CURTEA FAMILIEI PRIBEGE 


Margueritte de Choisel călătorise cu bine în primă- 
vară, printre cimpii înverzite de grîu și mei, printre 
livezi pline de floare, trecînd apoi prin regiunea mun- 
toasă tăiată de spumoasa Prahovă. Ajungînd la Brașov 
se simţise deodată mai la largul ei. Era acesta un fel 
de burg nemţesc, nu unul dintre cele mai arătoase, dar 
îndeajuns de încropit ca s-o miîntuiască de plictiseala. 
cîmpiilor nesfirșite între care, abia cînd și cînd răsă- 
rea cîte un sătuc cu 20—30 case răzlețe. Erau aici străzi 
înguste şi pietruite, ateliere cu embleme de alamă scir- 
țiind în bătaia vîntului, case bine oblonite avînd curți 
cu porţi înalte, fiecare o mică cetate ascunziînd trecă- 
torilor aclivitatea din interior. Dimineaţa, forfota femei- 
lor purtind șorțuri, care de care mai frumoase, a oame- 
nilor de rind cu aspect cuviincios în hainele lor de pos- 
tav închis la culoare, duruitul caleștilor pe caldarîmul 
cu pietre rotunde, îţi lăsa impresia unor treburi bine 
rînduite. Nici vorbă de zarva pestriță a Bucureștilor, de 
cerşetori întîlniţi la fiece colț de stradă și de acea ne- 
siguranţă ce plutea în văzduhul său prăfos. 

O primă preocupare a Marguerittei fusese de a scăpa 
de însoțitorii pe care i-i dase boierul Cristea. Numai 
cîteva pungi cu aur îi făcuse să înfrunte la înapoiere 
miînia boierului. Îi sfătuise să-i povestească despre un 
atac tilhăresc în care fusese ucisă. Să se înfăţișeze îna- 
intea boierului cu hainele rupte, fără cai, pentru a în- 
tări această poveste, N-ar fi rău ca doi dintre ei să-și 
caute în altă parte slujbe, iar ceilalți să spuie că i-au 
pierdut și pe ei în încăierarea cu tilharii, 

După ce treaba asta fu încheiată, Margueritte se văzu 
ușurată de o bună parte din bani. Boierul Cristea nu 
se arătase prea darnic la plecarea sa, sub motiv că a- 
vînd puţini galbeni asupră-i, Margueritte va scurta şe- 
derea la acei prieteni poloni, dorul lui arzător neputînd 
suporta o despărțire prea lungă. Poate că, dimpotrivă, 
dorul lui cam secase și nu-i încredințase prea mulţi bani 

avînd bănuiala că Margueritte nu se va mai întoarce 
ia el. Oricum, ea trebuia să-și drămuiască în aşa fel a- 
urul rămas, încît să aibă destul pentru întoarcerea în 
Franţa. 

Abaterea ei pe la curtea fugarilor din Sibiu nu-i dă- 
dea speranţe prea mari, totuși se îndreptă într-acolo, 
“căci un popas care n-avea s-o coste prea mult era bine- 
venit înaintea călătoriei lungi spre Franţa. 

Știau sibienii de casa unde se afla Maria din Țara 
Românească. O casă arătoasă, unde o pusese chiar îm- 
păratul Leopold, dîndu-i pe deasupra o pensie princiară, 
după ce o invitase să vină să stea la curtea imperială 
din Viena, iar Doamna, mulțumindu-i frumos, arătase 
numeroase pricini pentru care vrea să fie aproape de 
ţara sa. Una dintre ele era că îi ajung mai ușor aici ve- 
miturile de pe moșiile dumisale, pe care credincioșii din 
țară le trimit pe diferite căi. Astfel îi trimiseseră de 
data asta prin franțuzoaică. Numai că aceasta făcuse 
pierdută scrisoarea prin care se dădeau unele amănunte, 
de însoţitorul care ştia cîte ceva scăpase, aşa că-și în- 
sușise bună parte din sumă. Nu-i păru totuși rău că nu-și 
însușise o parte mai mare.  Găzduirea sa aici, măcar 
cîteva săptămîni, alături de onorurile acordate ca unei 
înalte doamne de la curtea lui Ludovic al XIV-lea, îi 
mîngiiau vanitatea. Mai ales după izolarea în care tră- 
ise la hanul bucureștean. 

Aici era o curte princiară în mic; doamna avînd pe 
lîngă patru fete și un fecior, mulţi boieri credincioşi, 
fugari ca și dînsa, care stăteau pe la diferite case din 
"Oraș, dar veneau aproape zilnic la dînsa cinstind-o ca 
pe adevărata doamnă a ţării, vremelnic în exil. 

Margueritte îi cunoscu astfel pe Staicu Merișanu, 
fost paharnic la curtea lui Șerban vodă, pe Radu Haţeg, 
pe căpitanul Sîrbu și alţi boieri ce-și ziceau căpitani, 
Preda Prooroceanu și Preda căpitan de Milcov. Veneau 
aici pentru a juca șah în salonul cel mare al casei sau 
pentru a asculta cîntînd la clavecin pe una din fetele 
doamnei. Se dădeau şi baluri după moda apuseană, u- 
neori erau invitaţi la masa de prînz sau la cină. Acest 
du-te-vino, masa luată la ore regulate, țeseau în jurul 

acestei familii un adevărat protocol, în care franţuzoaica 
se încadră fără efort. 

I se dădu o cameră mare la etaj, la care ajungeai 
suind un colimacon — scăriţă îngustă răsucită în spi- 
rală, fiind mai izolată de restul casei. Era o cameră mare 
cu frumoasă sobă rotundă din faianţă, cu stucatură cu 
flori și amorași pe tavan şi un frumos candelabru în 
mijlocul său. Margueritte îşi despături rochiile şi le 
puse în ordine ţinînd să apară de fiece dată ca o ființă 
strălucitoare, căci îi intrase de-abinelea în cap că re- 
prezintă aici curtea regelui Franței. Şi pentru a'da mai 
multă eleganţă acestui căpşor scornitor de fel de fel 
de treburi, începu să poarte frumoasele-i peruci cu fire 
argintii pe care la București le-ar fi pus doar cu riscul 
de a' părea ridicolă. 

Unul dintre căpitani, Preda Prooroceanu, se îmbrăca 
și el după moda franţuzească, ceea ce o determină să 
se apropie de el chiar din prima seară. Ceilalţi purtau 
haine nemţeşti. Oricum, scăpase de a vedea halatele 
care măturau pămîntul, răpind din frumuseţea siluete- 
lor şi libertatea mișcărilor. 

Reuniunile zilnice erau întunecate doar de straile 
cernite ale Doamnei Maria și ale fiicei sale, tot Maria, 
văduvă de curînd după moartea în bătălia de la Zăr- 
nești a boierului Bălăceanu. Nu erau prea vesele aceste 
reuniuni, dar găseai în ele o oarecare etichetă, iar fran- 
țuzoaica se simţea strălucitoare, captind privirile băr- 
baţilor şi lăsîndu-le cu gura căscată pe fetele mai mici 
ale Doamnei, care începură s-o roage să le împrumute 
croitoreasa şi să facă conversaţie în limba franceză. 

Preda Prooroceanu vorbea curgător această limbă, 
străduindu-se să fie curtenitor și s-o însoţească în plim- 
bări în afara orașului. 

— Cum de a putut domnia-ta să facă o călătorie atît 
de lungă pînă în Valahia, știind că principele său nu-i 
este prieten regelui Franţei 2 îndrăzni el s-o întrebe în- 
tr-una din zile. 

"— Treburi de stat, căpitane. Mi le-a încredințat re- 
gele, gindind că' o femeie poate fi mai greu bănuită ca 
purtătoare a unui mesaj pînă la Constantinopol. 

— Sînteţi curajoasă, doamnă. 

— Numai că misiunea mea a dat greş. N-am ajuns 
pină la Constantinopol, iar suita mea a fost oprita ia 
București. 

— E bine că aţi scăpat cu viaţă. Acest Brincoveanu 
e un om singeros. De fapt, e simplu boiernaş de ţară 
ce n-are drept a purta nici numele de Briîncoveanu, nici 
pe acela de Basarab. E adevărat, stăpinește moșia de 
ia Brincoveni, dar a trebuit să caute multe pînă a găsit 
că poartă în vine singe brîncovenesc de la o strămoașe 
cam dintr-a șaptea spiță. Cit despre Basarabi, e doar 
un nume ilustru pe care și l-a luat, dar nici măcar un 
strop nu curge prin vinele sale din acest sînge. E însă 
foarte bogat, iar în vremurile acestea turcii pot fi în- 
-duplecaţi numai cu aur. 

— Sint treburi ce nu mă privesc, spuse Margueritte, 
părindu-i imediat rău de spusele sale, devreme ce se 
dăduse şi ea amestecată în niște treburi de stat. Am 
cules însă ceva impresii din această călătorie a mea 
Și sper să dau unele informaţii preţioase regelui Franţei. 

— Înţeleg, înţeleg. Nu este în intenţiile mele să cer- 
cetez ce anume v-a adus pe meleagurile noastre. Sint 
doar bucuros că am avut prilejul să vă cunosc. Dacă 
mu vă plictisesc, aş vrea să vă spun că și eu sînt de neam 
ales, numai că nu mă pot lăuda cu bogăţia. Domeniile 
mele au rămas de cealaltă parte a munţilor şi au avut 
aceeași soartă cu ale boierilor ce se află aici: au fost 
însușite de hrăpăreţul Brîncoveanu. Fără nici o ruşine 
şi le-a însușit. Deh... avantajul călărețului. Dar nu e 
-departe vremea cînd va fi silit să ni le înapoieze. Îm- 
păratul Austriei ne va sprijini să pornim cu oaste peste 
cel robit turcului. Şi vă voi mai încredința un secret: 
am primit veste de la Constantin Cantemir, domnitorul 
Moldovei, că și dinsul ne va acorda tot sprijinul. Acum 
vom merge pină acolo o mînă de credincioși ai doamnei 
“Maria şi de acolo poate la Istanbul cu vești secrete pe 
“care numai Cantemir le ştie și care ar putea să-l coste 
viaţa și domnia pe Brincoveanu. 

— Treabă primejdioasă, căpitane ! 

— Eu nu zic că-i ușoară, se împăună cel ce mai a- 
-dineauri spunea că nu se laudă cu bogăţia. Dar porni 
a se lăuda cu vitejia sa. 

Pe Marguerilte o amuza cum o făcea. Despre cali- 
tăţile lui, nici un cuvint. Dar multă admiraţie, curgind 
ca riuri viscoase de miere, despre eroul lor, acel boier 
Bălăceanu ce fusese ginerele Doamnei Maria. Om care 
iubea acţiunea, cavaler neînfricat, credincios propriilor 
convingeri, gata să-şi piardă averea pentru ele, averea 
și viaţa și-o pierduse, căci nu umbla cu tertipuri diplo- 
maticeșli şi de retragere a cuvîntului dat. În aceste șu- 
voaie groase de miere se scălda și el, povestitorul, ca 
unul ce-l urmase fără cricnire, 

— Vedeţi, madame, încheie el, în Valahia sînt acum 
la modă drumurile şerpuitoare, vorbele ocolite, te poate 
încredința domnia azi de una, pentru ca mîine sabia să 
spînzure deasupra capului tău dintr-un simplu capriciu 
al vreunui dregător. Rele obiceiuri au adus în ţară turcii, 
şi mai vîrtos decît ei grecii, cu spinările hiîrșite de cît 
s-au frecat pe lingă ușile Porții Otomane, cu tîrlici moi 
şi vorbe blajine, dar ascunzînd sabia sub caftanele lungi. 
Altfel de oameni stăteau înainte la cirma Valahiei, oa- 
meni la care fapta era una cu vorba, neînstare să-şi plece 
capul înaintea păginilor, gata oricînd să încalece pe cai 
şi să înfrunte greul campaniilor. A fost un domnitor al 
nostru, Mihai Vodă, zis Viteazul, care a luptat ca munții 
să nu mai stea barieră între cei de-un sînge și de-o 
limbă... Acela era oștean, aşa cum oștean a fost și Șer- 
ban Vodă care n-a avut parte să domnească prea mult. 

Căpitanul Preda devenise visător. Margueritte îşi 
d'idea seama că mai mult pentru sine vorbește și avea 
o gravitate şi o neclintire, în convingeri, străine spiri- 
tului său mobil de franţuzoaică. Ea nu cunoştea reali- 
tățile pămîntului pe care călca. Se poate ca retorismul 
însoţitorului său în această plimbare pe un drum de 
iarnă, să se fi deslănţuit tocmai pentru că-și dădea sea- 
ma Că nu e înțeles și avea nevoie să-și vorbească sieşi. 
Dar așa de puţine cîte știa Margueritte, îşi dădea sea- 
ma că acest căpitan e admiratorul curajului fățiș, ce se 
aflase în mare cinste și în ţara ei cu vreo două sute 
da ani în urmă. Prea dispreţuia virtuțile diplomației des- 
pce care acum se vorbea pretutindeni. 

Se înfășură mai bine în blana dăruită de boierul 
Cristea pentru ierni a căror asprime nu o cunoștea. 
Privind pomii încărcaţi de zăpadă ce se perindau prin 
dreptul fereştilor caleștii, simțea că mîhnirea pune stă- 
pînire pe ea. lată că socotelile pripite pe care și le fă- 
cuse cum că acest căpitan va înlocui vremelnic pe bo- 
ierul Cristea, se dovedeau lipsite de temei. Căpitanul 
Preda era nu numai sărac, dar plin de gînduri de vite- 
jie, ceea ce era încă mai rău. Vremea cînd o femeie 
așteaptă îndelung întoarcerea iubitului din vreo cam- 
panie, trecuse de mult în ţara ei. Poate că aici se mai 
întîmplă încă așa. Treaba lor! 

Simţi nevoia să-și împrăștie mîhnirea cu o vorbă 
jucăuşe : 

— Te vei întoarce învingător, căpitane Preda. Pu- 
terea braţului nu are nimic de-a face cu mlădierea spi- 
ritului. 

Căpitanul Preda întoarse spre ea chip nedumerit: 

— Despre ce mlădiere vorbeşti, madame ? 

— Despre aceea a dușmanilor voştri. Chiar dom- 
nia-ta spuneai că ei folosesc căi şerpuitoare şi vorbe 
ocolite. 

Căpitanul era cu totul dus la fapte de vitejie tie 


cute și viitoare, căci uită să-i mulțumească însoţitoare: 
sale de complimentul făcut. 


Chemarea acestor căpitani şi boieri la domnitorui 
Moldovei era grabnică, ei deja făceau pregătiri de ple- 
care pentru drumul spre răsărit. În preajma plecării, 
Doamna Maria dădu un bal la care fură invitați și cî- 
tiva nobili din împrejurimi. Nu legase multe prietenii 
cu magnații unguri, dar veniră ofiţerii austrieci dintre 
oficialităţile orașului cărora le fusese încredințată pro- 
tecţia principesei de către însuși împăratul Leopold. 

Doamna își dădu osteneala ca bucatele și destăşu- 
rarea balului să fie după obicei nemţesc. Aduse o or- 
chestră din oraș pentru acele dansuri în perechi, cu pași 
largi și învîrteli anume, în care bărbatul cuprindea mij- 
Jocul partenerei străduindu-se s-o apropie cît mai mult 

de sine. O sfătui pe fiica sa Maria să calce peste rigo- 
rile doliului și să poarte o rochie cenușie cu dantelă 
albă. Croitoreasa franţuzoaicei fu din plin solicitată, 
Potrivi domnișoarelor rochii cu volănaşe, cu adîncitura 
de sub git destul de pronunţată și avură toate cu a- 
ceastă ocazie pantofiori de atlaz făcuţi de cel mai bun 
pantofar din oraş. Doamna însăși avea rochie de culoa- 
sea prunei coapte și puse pentru prima dată de la bă- 
jenirea sa, bijuteriile de preț ale familiei. 

În lumina candelabrelor cu lumînări din ceară albă, 
preţăluia frumuseţea fiicelor sale, gîndindu-se că pen- 
tru cele două care urmau după fiica văduvă, Casandra 
şi Dinca, era timpul să-și facă gînduri de măritiș. Bä- 
iașa era încă o copilă de unsprezece ani și nu fusese 
lăsată la petrecere. Avea un buchet de fete frumoase 
doamna. 

::Mai ales Casandra, mlădie și 'năltuţă, cu fața albă, 
sprîncenată și ochi negri, codaţi, semăna cu tatăl său, 
Chiar şi la firea mîndră îi semăna și fusese pentru Doam- 
nă destulă strădanie ca s-o înveţe cu gesturile line şi 
zîmbetul supus potrivite unei fete de neam ales. În ro- 
chia sa albastră îi amintea Doamnei de o altă fiică, Sma- 
Tanda, care fusese cea mai mare și care se prăpădise 
încă pe cînd Șerban domnea în Țara Românească. Doam- 
na își făcu cruce repede pe piept cînd crezu că n-o vede 
nimeni, să se ducă gîndul care-i mușcase inima pe pustii 
locuri. 

Casandra deprinsese repede pașii cadrilului și chiar 
ai lendlerului, dans popular, dar prețuit de nobilii mai 
mărunți și de orășenii de aici. Aluneca grațios pe pan- 
tofii ei cocoţaţi pe tocuri, iar strălucirea diademei cu 
pietre îi sporea gingășia obrazului îmbujorat de plăcere. 
Repede mai deprind copiii obiceiuri străine, mai mult 
din maimuţăreală o fac. Doamna ar fi vrut să-i fie în 
preajmă, s-o audă cum se descurcă în vorbire cu cele 
cîteva cuvinte nemţeșşti de doi ani încoace. Dar iată, 
fata adunase cîţiva străini în juru-i și nu se sfia că a- 
ceștia fac haz, desigur, de felul stilcit în care ea pro- 
munţa cuvintele. 

Tare era mîhnită doamna că trebuie să facă faţă u- 
nor obiceiuri ce nu-i erau pe plac! Alte ginduri își fă- 
cuse cu soțul său pentru viitorul acestor fete ale sale. 
Să le mărite cu boieri de vază sau chiar cu unii din fa- 
milii domnitoare. Acum totul cădea pe umerii săi slabi 
de femeie, Chitise ea ceva. Apropierea de domnitorul 
Moldovei era binevenită, nu numai fiindcă era înver- 
șunat dușman al Brîncoveanului și ar fi putut avea ceva 
influenţă la Poartă, puţină dealtfel față de pungile cù 
aur pe care Brincoveanu era dispus să le dea, ci mai 
ales pentru că bătrînul domnitor avea un fiu la anii po- 
triviţi însurătoarei, 

Se întreba doamna în ceasurile singurătăţii sale, şi 
ajunsese aceasta să fie o stare ce o împresura chiar a- 
tunci cînd se aflau alţii în juru-i, ce ar fi făcut soţul 
său într-o atare împrejurare. Uneori i se părea că-i a- 
ude vocea tunătoare prin vreun ungher al casei. A- 
ceasta se întimplase la moșia lor de la Drăgănești, unde 
se retrăsese după moartea lui, Atît de vie era părerea, 
încît alerga într-acolo și numai la jumătatea drumului 
se oprea certîndu-se pentru întunecarea de-o clipă a 
minţii. De la o vreme se ruga în fiece seară la icoane 
ca să-l viseze şi-n vis să-i dea un semn. Dar nu-l visa. 
Cu cît dorea mai intens lucrul acesta, cu atît nu-l vedea 
nici măcar în treacăt, Cînd trăieşti o viaţă alături de 
un om cu o energie clocotitoare, golul lăsat în urma 
lui e cu atît mai mare. O bună parte a acestei vieţi 
doamna Maria aproape că uitase că are voinţă. Nici 
cînd, ispravnic al curţii fiind, umblau atitea zvonuri 
prin palat de prea marea aplecare pe care doamna A- 
nastasia, soața Ducăi vodă, o avea pentru soțul ei și 
cînd, la un ospăț, doamna Nastasia îi adresase un semn 
să se ferească de ce-i pregătea vodă, iar Șerban fugise 
drept în codrul Cotrocenilor, știindu-se vinovat, și nici 
de alte zvonuri care umblau, doamna Maria nu se mi- 
niase într-atît încît să se socoată îndreptăţită să-și arate 
vrerea. Dar iată, acum după ce Serban nu mai era, o 
parte din voinţa sa părea să fi trecut în vinele doamnei. 
Vroia să-l vadă pe fiul lor pe scaunul ţării. Și pentru 
aceasta nu erau de lepădat ţesăturile mărunte ce pu- 
teau duce la șubrezenia tronului Brîncoveanului și la 

care o îndemnau căpitanii ce se constituiseră drept sfet- 
micii săli. Staicu Merișanu îi împărtășise o bănuială a 
sa, Întemeiată pe anume vești primite din ţară. Brîn- 
coveanu, care se arăta supus turcului și reușise să-i 
cîştige încrederea luptind împotriva austriecilor la Zăr- 
nești, reușise să stabilească legături cu diplomații aus- 
trieci ce treceau prin ţară şi prin ei să-l convingă pe 
împărat că nu aşteaptă decît momentul prielnic să se 
alăture Ligii Sfinte. O asemenea uneltire dacă ajungea 
la urechile vizirului avea să-l coste mult pe Brînco- 
veanu. Dar ca să ducă vestea aceasta la Poartă ca re- 
prezentant al familiei fugare a lui Șerban, Merișanu a- 
vea puţini sorţi de izbîndă. Era mai bine să se prezinte 
ca. trimis al domnitorului Moldovei, într-o solie a aces- 
tuia la Poartă. Cit era de bun planul acesta, doamna nu 
avea priceperea a socoti. Era oricum mai bun decit 
nimică. 

Dacă era să-şi asculte inima — și asta făcuse tot- 
deauna înainte de ascultarea raţiunii — drumul aces- 
ta la care porneau căpitanii, era sub amenințarea pri- 
mejdiilor de tot felul. Iar ea avea să rămînă și mai sin- 
gură. Petrecerea din jur o simţea străină. Adoptase o 
atitudine visătoare cu un zîmbet îngheţat pe buze. Îm- 
părţea saluturi bărbaţilor ce se opreau înainte-i strin- 
gînd călciiele şi înclinînd capul, iar cu femeile schimba 
citeva cuvinte în limba lor bolovănoasă, pe care nici- 
odată nu o stăpînise prea bine. 

Tot spectacolul acesta semăna cu un teatru de pă- 
puși dat de un turc, demult, în copilăria dumisale. Pă- 
puşile se agitau, apăreau și dispăreau, fără vreun mo- 
tiv anume. Dar chiar dacă nu înţelegea nici o iotă din 
cuvintele ce răsunau îndărătul hardughiei turcului, le 
privea fermecată. Apropierea de această amintire plă- 
cultă îi aducea pe buze zimbetul îngăduitor. Se simţea 
în afara petrecerii acestea, ușor visătoare, cu vagi spe- 
ranțe pentru un viitor mai bun. 

Mai mari erau aceste speranţe la căpitanii credincioși 
ai lui vodă Şerban. Petreceau ca și cum s-ar fi pregătit 
pentru o campanie lungă în pragul căreia vroiau să se 
bucure din plin de prezența doamnelor. Căpitanul Sîrbu 

regreta că nu e în ţinută ostășească și-și puse în gînd 
ca după întoarcerea de la Istanbul să intre în rîndurile 
armatei austriece, să arate tot atît de mîndru ca cei 
cîţiva ofițeri care se învirteau pe aici. Prooroceanu, în 
veșmintele sale de modă franțuzească, cu manşete largi 
de dantelă și guler la fel, făcea companie bună Margue- 
rittei. Conjuraţia stelelor îi era favorabilă. Muzică, danţ, 
un drum învăluit în mister și nu printre cele mai puțin 
însemnate, înfățișarea lui cuceritoare, manierele alese. 
Se număra printre puținii boieri valahi ce călătoriseră 
în Francia și nutrea ginduri de a mai bătători drumurile 
ce duceau spre ea. Ca să stîrnească dragostea franţu- 
zoaicei se cerea să ducă la bun sfîrșit o faptă vitejească, 
şi el se avinta cu toată însufleţirea în această faptă. 

Doar Preda Milcoveanu nu-și putea ascunde părerea 
de rău căi se desparte de Maria, văduva Bălăceanului, 
o domniță de o rară frumusețe, care ar fi meritat o 
soartă mai bună. 

— Să ai grije de mata, domniţă, şi de maica domniei 
tale. Rămîneţi aici fără alţi bărbaţi în afara slugilor: 

— De hoți nu-i primejdie aici, căpitane. Sîntem între 
oameni cinstiţi. Cît despre primejdia ce ar fi venit din 
partea Brîncoveanului, sîntem mai liniștiți de cînd am 
venit aici. Dacă am fi rămas la Drăgănești, cu toate asi- 
gurările date, ne-am fi putut trezi într-o bună zi că ne 
ridică şi ne trimite în surghiun la turci. 

— Nu cred domniţă. Erau asigurările unui voevod 
şi ale unui unchi în același timp. 

— Prea ești încrezător, căpitane. Asta izvorăşte din- 
tr-un cuget cinstit, De domnia-ia să ai grije. Porniţi la 
o treabă cu primejdie. Va trebui să căutaţi drumurile o- 
colite, săi vă luaţi altă înfățișare și alt nume, Mai ales 
la întoarcere, cînd veţi trece prin Ţara Românească. 

— Noi nu vom cerși nimic, domniţă, așa să ştie 
înălțimea-ta. 

— Tocmai aici văd eu primejdia, căpitane. Sînteţi 
oameni deprinși cu spada, dar nedeprinși a mînui ițele 
subţiri și alunecoase ale diplomaţiei. Şi să ştii domnia-ta 
că ne va lipsi mult credinţa pe care ne-ai arătat-o. 

Maria știa că aceste vorbe bune adresate Milcovea- 
nului, vor fi purtate de el ca un talisman pe oriunde 
şi vor fi purtaţi pașii, 


XVI 
ZEIȚĂ SAU LIBELULĂ ? 


După plecarea boierului Merișanu și a căpitanilor, 
Doamnei Maria i se împuţinară grijile pentru primiri și 
invitaţi și hotărî să ducă împreună cu ai săi traiul unei 
familii de tiîrgoveţi. Fără baluri și mese, fără preumblări 
ia moşiile nobililor din jur, cu care prietenia era abia 
înfiripată. Avea nevoie doamna de mulți galbeni pentru 
zestrea fetelor, pentru dascălii aduși tocmai de la Con- 
stantinopol. Fiul său, Gheorghieş, trebuia să primească 
educaţie aleasă, căci, dacă va voi Cel de Sus, avea să 
ajungă domn în Ţara Românească. 

Îl cheamă pe Gheorghieș la dinsa să-i arate stema 
Cantacuzinilor, socotind că acum cugetul vlăstarului 
princiar e mai aproape de înţelegerea lucrurilor înăl- 
țătoare. 

Dintr-o cutie căptușită cu catifea scoase lucrătura 
din aur, rubine și smaralde care înfățișa un vultur cu 
două capete încoronate, Încercă să-i arate băieţelului 
de 12 ani că aceasta nu-i o simplă podoabă. 

— Însemnul acesta poate fi purtat numai de familia 
noastră coboritoare din împărați ce au stăpinit cu cin- 
ste Imperiul Bizantin. Ți-au vorbit dascălii tăi despre or- 
ganizarea și strălucirea acestui imperiu. 

Copilul se foia pe scaun neîndrăznind s-o întrebe pe 
maica sa despre o mulţime de lucruri nelămurite. 

În trăsăturile chipului său doamna Maria citea mai 
multe asemănări cu clucerul Gheţea, tatăl domniei sale, 
boier așezat de prin părţile Giurgiului și preocupat. mai 
mult de trebile moșiei decît de faimă. Dar trebuie să se 

afle în firea sa ceva din mindria Cantacuzinilor, chiar 
dacă aceasta se va dovedi mai tirziu. 

— De ce nu mă iubesc unchii mei, dacă şi ei sînt tot 
Cantacuzini şi trebuie să ținem la mindria neamului F 
se pomeni doamna cu cea mai nedorită întrebare. 

— Ei vor, fiecare dintre ei, tronul Țării Româneşti 
pentru fiii lor. 

— Dar Țara Românească nu e tot una cu imperiu! 
bizantin. 

— Trebuie să înţelegi, Gheorghe, că dacă imperiul bi- 
zantin continua să existe, el ar fi cuprins într-un fe! sau 
altul și țărișoara noastră, care era în marginile sale. 
Spun într-un fel sau altul, căci era deajuns să fie scau- 
nul ortodoxiei la Constantinopol, în capitala imperiului, 
ca să fim socotiți vasali. 

— Dar și acum se află Patriarhul tot la Constanti- 
nopol. De aceea sîntem supuși turcilor ? 


— Acum e cu totul altceva. Scaunul Patriarhului a 
rămas acolo în amintirea locului de unde a pornit cre- 
dința. Dar atît. Pentru a fi cu adevărat un ceniru ar 
trebui ca Patriarhia să aibă bani, să întrețină mînăstiri 
și biserici, să tipărească cărți. Dar nu-i are, Ei bine, 
tatăl tău a purces la asemenea cheltuieli, neuilind că 
este coboritor din împărații Bizanțului, ținiînd ca gloria 
acestui imperiu să nu se stingă. Vezi tu... un stejar se 
poate usca, dar nu de tot, mai păstrează unele ramuri 
verzi, care, chiar fiind îndepărtate de trunchi, tot ale 
sale sînt. 

Doamna Maria nu fu mulțumită de această compara- 
ţie care-i venise în minte pe moment. S-ar putea naște 
în mintea copilului întrebarea de ce i se cere să conti- 
nue opera tatălui de a lupia pentru un stejar cu seva 
împuţinată. Fi-va în stare această ramură să țină în 
viaţă trunchiul vlăguit ? 

Cam așa se desfășurau lecţiile pe care doamna tinea 
să le dea fiului său. Sigur, dascălii greci aduși de la 
Constantinopol îi spuneau lucrurile mult mai savant, 
dar credea de cuviință că pe lingă înţelegere, fiul are 
nevoie și de simţire şi numai ea putea să-i dea îndru- 
mări de la inimă la inimă, 

Cit despre situația fetelor, aceasta o îngrijora în alt 
fel. La despărţirea de boierul Merișanu îi înminase a- 
cestuia o scrisoare pentru Constantin vodă Cantemir. 
Îi înfățișa acestuia pe cele două fete de măritat: Casan- 
dra și Ilinca. Îl ruga pe domnitor să-i spună dacă în Mol- 
dova s-ar găsi feciori pe potriva lor. Fetele erau fru- 
moase, cu o educaţie îngrijită și aveau și ceva zestre, 
atita cîtă le putea da în situaţia ei de pribeagă. Giîndul 
tăinuit al doamnei era ca domnitorul însuși s-o doreas- 
că drept noră pe cea mai mare. Pentru el, coboritor 
dintr-o familie de boiernași de prin părțile Bugeacului, 
înrudirea cu o Cantacuzină nu era de loc de lepădat. 

Stînd cu aceste gînduri ale sale în dreptul ferestrei 
înguste ce lăsa să se strecoare puţină lumină în aceas- 
tă tulbure zi de iarnă, faţă-n faţă cu fiica sa Maria care 
lucra la gherghef, aproape se sperie cînd Gheorghieș, îm- 
preună cu Casandra năvăliră ca aduși de furtună în in- 
căpere. 

— Mamă, mămico, avem să-ți dăm o veste care te 
va uimi. 

Maria lăsă lucrul în poală şi-i privi mustrător pe nă- 
vălitori. 

Doamna Maria ar fi putut să-i mustre aspru pentru 
asemenea purtare cam departe de ţinuta unor vlăstare 
domnești, dar în cenușiul acestei zile simțea nevoia să 
se lase cucerită de năzarăvăniile lor, și apoi o durea ini- 
ma să-i lipsească de bucuria de a se desfăşura cînd și 
așa erau lipsiți de multe bucurii. Nu era prea severă 
doamna Maria. Aerul ei de severitate era mai degrabă 
o convenţie pe care copiii o luau ușor cu asalt. 

— Nu te supăra măicuţă, dar am alergat să-ți dăm 
o veste mare, o veste simandicoasă și paraponicoasă, 
continuă Casandra pe ton șăgalnic, ca un vinticel de pri- 
măvară, care deschide uși și ferestre, aleargă prin toate 
ungherele, cu dor de sfadă și de alintare. Apoi foarte 
încîntală de cuvîntul inventat, începu să țupăie şi să. 
se învirtă prin încăpere bătînd din palme : 

— Paraponicoasă şi simandicoasă, o veste aleasă și: 
paraponicoasă ! 

— Ai, ai! făcu Maria, cruță-mi rogu-te urechile, 


— Ascultă Maria, tu ce ai face văzînd coborînd din- 
tr-o caleașcă o zeiță, dar chiar o zeiţă din Olimpul das- 
călilor noștri, atît de ușoară, încît condurii abia ating 
pămîntul, iar în faţa ei s-ar ivi un cavaler ce are spadă, 
dar cu nimic nu-i folosește spada în faţa farmecelor ei 
şi atunci face cel mai prostesc gest care-i vine în min- 
te: pune un genunchi în zăpadă și încearcă să-i ia zei- 
ţei piciorușul în palma sa? Ei spune, ce ai face? N-ai 
izbucni în rîs ? 

— Nu așa surioară, nu așa, interveni fratele la fel 
de dornic de a povesti ce văzuseră, dar nemulțumit de 
comparația cu zeiţa și cu Olimpul. Spune mamă și tu 
Mărie, aţi mai văzut libelule în timpul iernii? Şi zău că 
numai aripile-i lipseau ca să semene a libelulă! 

— Uf! Gheorghieș, cum de nu-ți dai seama că o li- 
belulă fără aripi e uricioasă'? Și doamna Margueritte 
nu e deloc uricioasă. 


— Despre ea e vorba deci ? se lămuri Maria și strîn- 
gindu-şi buzele își reluă lucrul, căci hotărise mai de- 
mult că tot ce este în legătură cu musafira lor, poate 
fi pus în afara persoanei sale. 

— Eu zic că mersul său nu este ca al unei pămîn- 
tene, își susținu Casandra părerea. 

— Iar dacă vrei să aibă aripi, continuă Gheorghieș, 
poți foarte bine să pui la socoteală pelerina ei. Dacă ar 
umfla-o nițeluș vintul ar semăna cu niște aripi. Şi iată 
o libelulă de-adevăratelea ! _ 

Casandra se opri din ţupăială și se porni iar pe ris, 
puindu-și amîndouă mîinile sub mijlocel, acolo de unde 
rîsul izbucnea năvalnic. Apai, potolindu-se treptat, îi 
lămuri pe cei din preajmă de arătarea ce i se năzărise 
la spusele lui Gheorghieș. 

— Auziţi,.. cum vi s-ar părea s-o vedeţi pe doamna 
Margueritte luată pe sus de vînt, cu fustele sale cele 
multe umflate de i s-ar vedea pantalonașii ? Tare aș 
vrea să-i văd dantela pantalonașilor ! 

— Gata Casandra! interveni de data aceasta ener- 
gic maica sa. Ai, ai! Nu-ţi dai seama că nu mai ești un 
copil şi se cade să te gîndești la vorbele ce-ţi ies din 
gură ? 

— Nu fi supărată, măicuţă! Dar dacă mi s-a năză- 
rit c-o văd pe doamna Margueritte zburind sînt eu de 
vină ? Cît despre pantalonași nu-i un cuvînt de ruşine. 
Cadînele turcilor poartă pantaloni de atlaz și asta face 
parte din cea mai aleasă îmbrăcăminte a lor. 

— Pe asta de unde o ştii? 

— În orice caz nu de la cuviosul Panaiotis. El bie- 
tul, e atît de savant, încît dimineaţa cînd se scoală nu 
ştie dacă intră în pantaloni sau în mînecile prea largi 
ale hainei sale. 

Doamna Maria oftă. Copiii din generaţia asta își lu- 
au îndrăzneli neașteptate. Credeau că de vreme ce le 
trece ceva anume” prin minte nu e niciun păcat să şi 
rostească aceste gînduri. 

— Casandra nu vreau să mai aud ce spui. Să faci 
bine să mergi în camera ta și să pui mîna pe lucru, așa 
cum se cade unei fete. 

— Mamă dragă, dacă este cumva vinovată Casandra, 
sînt și eu vinovat în aceeași măsură, îi sări Gheorghieş 
în ajutor. Dar ce poţi face cînd întimplările te atrag în 
mrejele lor fără să vrei? Se cheamă că sîntem vino- 
vaţi că am avut o după amiază cu întîmplări dintre cele 
mai puţin obișnuite? Ea a început destul de obișnuit. 
Ne-am preumblat prin oraș cu vizitiul Trifon, așa cum 
domnia-ta ne-ai dat încuviinţare, Ne-am oprit și la co- 
fetăria jupînului Menzler. Ştii, mamă, în lipsa simigiu- 
lui nostru ne mulţumim cu nemțeasca lui turtă dulce. 
Miroase frumos la el acolo și Casandrei îi place orîn- 
duiala din dugheană' și se joacă cu Hans și Ane-Marie, 
Care-s atît de bălai că parcă nu i-a văzut nicicînd soa- 
rele. Apoi am plecat cu zaharicalele luate să le mîncăm 
în păduricea de la marginea orașului. Asta e tot o toa- 
nă a ei, că zice că lungim astfel drumul pînă cînd le 
mincăm și așteptarea asta lungă le sporește gustul bun. 

— Gheorghieş! îl fulgeră Casandra cu privirea şi 
vorba, 

— Nu-i nimic, surioară, Și eu am zis că-mi place, aşa 
și e adevărat. Am văzut și o veveriţă, şi Casandrei i-a 
trecut prin minte s-o cheme ciocănind două pietricele, 
dar tot mai bună era plăcinta făcută de simigiul nost 

de la București. Cînd deodată vedem caleaşca doamnei 
Margueritte și în urma ei un călăreț cu haine cu bumbi 
de aur și cu pene la căciulă. Tare era mîndru și ţanţoș, 
parcă avea o armată în urma lui! Noi ne-am ascuns. 
S-a dus și veverița da' zău că merita să vedem ce va 
urma, Caleașca a oprit, i-a deschis ușa căpitanul sau 
ce va fi fost el, a pus un genunchi în pămînt, iar ea 
parcă plutea, ei iaca, nu mai zic că voia să-şi ia zbo- 
rul! Păcat numai că ne-a dovedit ascunzătoarea că n-am 
putut ascunde și caii, iar Topaz sforăia și bătea din co- 
pită, ştii cum este el mămico, cal tînăr și nu poate sta 
mult timp locului, 

— Bine, bine, acum duceţi-vă și vă schimbaţi hai- 
nele! 

După un moment de descumpănire în care cei doi 
aşteptau pedeapsa pentru fapta lor ce nu-i fusese de- 
loc pe plac doamnei, o zbughiră cît se poate de repede 
ca nu cumva maica lor să se răzgîndească. 

În urma lor, Maria lăsă lucrul din mînă şi-şi lăsă 
umerii firavi scuturați de un rîs subțirel. . 

.— Trebuie să fi fost tare încurcată franțuzoaica vă- 
zîndu-se iscodită de doi copii tocmai cînd se credea 
mai departe de lume.. 

— A devenit cunoscută în oraș această doamnă pen- 
tru prietenia ei cu ofițerii austrieci. Mi-au spus-o ne- 
vasta brutarului și fierarul curții noastre. M-au întrebat 
dacă nu-mi este cumva rudă. La drept vorbind, altfel 
se petrec lucrurile într-un oraș decit la moșie. La noi 
ia Drăgănești nu-mi trecea prin minte să întreb vreun 
musafir cît are de gînd să stea sau cu ce ginduri a ve- 
nit. Aici, se întreabă alţii de așa ceva. Și ială, musafira 
noastră şi-a format mica ei suită, iar casa nostră a de- 
venit curtea unde-i primește. 

— Mă gindesc uneori, care-i rostul șederii ei aici 2 

— Asta mă întreb și eu. S-ar putea să fie o iscoadă a 
regelui Franciei, și în cazul ăsta numai bine nu ne-ar 
face șederea ei aici. Împăratul Leopold nu vede cu ochi 
buni amestecul acelui rege în această parte a Evropei. 

— Eu cred mai degrabă că madame Margueritte nu 
cunoaște niciun stăpin în afara propriei voinţi. Am eu 
temeiurile mele. 

— Nu ştiu ce să zic, fetiţo. Știu doar că a furat min- 
țile tuturor și m-aș lăsa şi eu cucerită de farmecul ei, 
dacă n-aş sta să mă gîndesc că veselia și înclinația spre 
petrecere e cu totul nepotrivită alături de doliul nos- 
tru. Mai zilele trecute atîta m-a purtat pe căi ocolite 
ca să mă determine să dau un bal, încît era cît pe-aci 
să zic „da“. M-a salvat nepriceperea limbii păsărești pe 
care-o vorbește și cu toate că gesturile ei erau destul 
de grăitoare — se învirtea în pas de danţ în jurul meu 
şi-mi tot arăta o rochie frumoasă pe care ar trebui s-o 
port — am făcut-o pînă la urmă pe prostul. 

— Cum o fi mamă să-ţi fii singurul stăpîn? Și cît 
de puternic trebuie să fii pentru asta ? 

— Ce-ţi trece prin gind, fetițo 2 Totdeauna atîrnăm 
de cineva şi de obicei de mai mulți deodată. 

— De cind a venit străina asta la noi mă ispiteşte 
demonul curiozităţii. Nu știu cît de ticălos e acest de- 
mon, dar cred că el nu apare decît dacă se ivesc niște 
pricini neobișnuite. Doamna Margueritte e o asemenea 
pricină, trebuie să recunoști, măicuţă. Mă întreb cum 
de a pornit în lumea largă, atît de departe de ţara ei, 
fără un ocrotitor alături. Se bizuie numai pe frumuse- 
tea ei? Frumuseţea face casă bună cu eleganța și bo- 
găţia și ea nu pare să poarte atîta aur cu dînsa încît 
să-i ajungă pentru ani de peregrinări. Și apoi, tîlhari se 
găsesc pe toate drumurile, şi la noi și aiurea, s-ar putea 
să fie prădată într-o bună zi și să rămînă așa cum a 
venit pe lume. Numai cu frumuseţea. Femei frumoase 
şi sărace sînt destule pe lume și pentru atîta lucru nu 
li se deschid porţile palatelor. Iar doamnei Margueritte 
îi stă bine numai în palate. Cum de are curajul acesta 
să străbată drumurile fără o gardă personală, fără mă- 
car un bărbat credincios alături? Ba ceva mai mult: 
găzduirea noștră o primește ca și cum ne-ar face un ha- 
tîr. Dacă cineva i-ar spune că ne datorează mulțumiri 
pentru filotimia nostră, sînt sigură că s-ar porni să ridă 
cu rîsul acela în triluri de privighetoare. 

— Cred că n-ai de gînd să faci o asemenea nepoli- 
teţe să-i amintești de găzduirea noastră. Este pe măsu- 
ra rangului nostru să dăm găzuire unei doamne de neam. 

— Nu mă înţelegi, măicuță! Știu ce se cuvine din 
parte-ne. Rangul nostru e însoțit de o seamă de obli- 
gaţii. Ea nu se simte împovărată de nicio obligație. E 
liberă şi sprinţară de parcă ar fi învățat să trăiască de 
la pălsările cerului. Abia văzind-o pe ea mi-am dat sea- 
ma Că întrega noastră viaţă e bine strînsă în chingile 
familiei, bisericii, rangului și, în ceea ce ne privește, 
ale situaţiei de femeie ; trebuind să arătăm lumii un gru- 
maz care se pleacă împrejurărilor cu supușenie de că- 
prioară, o frunte ce nu gîndeşte, gesturi moi, lipsite de 
vlagă. Toate aidoma una cu alta ca niște păpuși. 

— Mă îngrozești, Mărie.. N-as fi crezut vreodată că 
ar putea să-ţi treacă așa ceva prin minte. 

— Fii pe pace, măicuţă. Îmi cunosc bine învăţul. Și 
am crezut întotdeauna că așa cum trăim noi e cel mat 
bine, că cel mai de seamă lucru în viață e să fii pus la 
adăpost de greutăţi și întîmplări neașteptate. Dar nu 
mă pot opri să mă întreb cum de se poate şi altfel. Să 
înfrunți adică necunoscutul și greutăţile, dar nu cu ati- 
tudinea bătțăioasă a bărbatului, ci cu zimbetul pe buze. 
Nu se cheamă și acesta curaj ? 

— Curaj este şi al tău de a-ţi îndura cu seninăţate 
soarta de văduvă. Și în general acela de a primi toate 
loviturile sorții. Nu trebuie să cauţi greutăţile cu lu- 
mînarea. Aceasta e nebunie curată! Ia să faci bine să 
spui aceste ginduri ale tale duhovnicului. Ai să vezi 
Că-ți va spune ca și mine, nu este menirea noastră de 
a căuta o viață veselă și lipsită de griji. 

Maria plecă capul asupra lucrului, Era făcută pentru, 
îndatoririle acestea și nu pentru altele. Dacă cineva. 
ar fi îndemnat-o să trăiască așa ca doamna Margueritte, 
nu s-ar fi priceput și n-ar fi dus-o puterile. Dar asta n-e 
împiedica să poarte sub sîn un soi de bucurie ascunsă, 
că sînt pe lume și altfel de femei, stăpine pe soarta lor 
și curajoase. 

XVII 
AŞEZARE NOUĂ 


Drumul pe care Margueritte mersese spre Braşov i 
se păruse la un moment dat înfricoșător. Acolo unde 
Prahova curge cu vuiet mare, în stînga perete de stincă, 
în dreapta, așișderea. O pustietate în care nici glasurile 
omenești nu reușesc a-ţi da curaj, căci nu răzbesc prin 
zvonul neîntrerupt al apei. 

Același drum fusese făcut de Mihail Cantacuzino în 
tinereţea dumisale, cu o depeşe din partea fratelui său, 
Şerban. Îl prinsese noaptea la margine de codru și îl 
îndrumaseră niște căruțași întilniţi în cale către un schit 
de călugări aflat într-o poieniță acolo unde drumul ca- 
pătă ceva lărgime. Fusese bine primit de cei cîțiva că- 
lugări ce slujeau la o bisericuţă din lemn. Şi hotărise 
boierul a doua zi în zori că locul înconjurat de pășuni 
e demn de ridicarea unei biserici din piatră, cu chilii 
pentru călugări în jurul său, Să încerce drumeţii tihna 
unui răgaz, atunci cînd străbat cele coclauri. Venind el 
apoi spătar şi terminîndu-se peregrinările familiei cînd 
în Transilvania cînd în Moldova, cumpărase pădurile 
şi păşunile din jur, socotind că dajdia pe care o va cere 
ciobaniipr nu este demnă de aruncat. Şi începuse să ri- 
dice minăstirea în vara anului 1690, tot atunci cînd ne- 
potul său, ajuns domnitor începuse să ridice Hurezii. 

Spătazului îi plăcuse ctitoria lui Brincoveanu, pre- 
cum, şi cea premergătoare ei de la Cotroceni, a fratelui 
său, Serban vodă. Hotărise ca aceasta să le semene. 
Cînd pereţii se uscaseră bine, pornise la înfrumusețarea 
lor, voind ca treaba aceasta s-o facă Pîrvu, zis Mutul, 
cel care zugrăvise biserica de la Filipeştii de Pădure. 
Dar acesta era bolnav. Abia se apucase de treabă că-l 
doborise slăbiciunea și se dusese la Brașov la un prie- 
ten al său, unde stătuse un an încheiat. Oamenii săi îi 
continuaseră lucrul după învățătura primită, dar mai 
fuseseră chemaţi şi alţii care să-i ajute. Printre ei se 
afla şi Simion, care venise de la Hurezi împreună cu 
meşterul Preda şi ucenicii săi. Îl luaseră ca să ticluiască 

chenarele de pe pereţi, acestea dînd un spor de frumu- 
sețe întregului. Dar făcea aici tot felul de treburi, și 
mai ales îndruma întocmirea amestecurilor de culori, 
căci avea, după spusele meșterului Preda, „un ochi mă- 
iestru“ care vedea acolo unde un om nedeprins vede 
aceeași culoare, osebiri gingașe de care e bine a se ţine 
seama. Asta îl scutea pe meșterul Preda de suprave- 
gherea îndeaproape a ucenicilor, lăsîndu-i mai mult 
timp pentru umplerea cu culoare a sfinţilor de pe,pereţi. 
Lucrul mergea anevoie, căci în aerul umed de aici văp- 
selele se uscau greu. Spătarul venise să vadă cum mer- 
ge treaba și se arăta nemulțumit. Spusese că nu.le va 
plăti nici un șfanţ, decît după terminarea lucrării și nu- 
mai dacă ea îi va fi pe plac. Pînă atunci; stareţul schi- 
tului, venerabilul Pahomie, le da pe fiece zi aceeași 
mîncare, lapte și caș de la o stînă, iar în zilele de post 
tocăniță sau ciulama de ciuperci. Meşterul Preda cirtea. 

— Bine de tine, Simioane, că nu ai nici o nagodă pe 
cap. Eu mă descurc greu, că am acasă cinci guri de 
hrănit. 

— La Hurezi primeam simbrie bună. 

— Aceea era treabă la domnie, era altceva. Dar de 
se întîmplă să lucrezi la un boier cărpănos, care vrea 
lăcaș de pomenire, dar cu bani puţini, te alegi cu pra- 
ful de pe tobă. 

— Vorbea lumea despre Constantinos că la Hurezi 
a cîștigat atit cît să trăiască pin' la adinci bătrineţi. 

— Deh, sînt şi din aceștia. Cum te saltă norocul... 

— Şi despre Pirvu, cel ce a început lucrul aicea, se 
zice că-i bogat. 

— După a mea știință, acesta s-a priceput să intre 
pe sub pielea răposatului vodă Șerban căruia i-a zu- 
grăvit monastirea de la Cotroceni. Apoi și a altor Can- 
tacuzinești, cum e spătarul Mihail. Că limba duice-muit 
aduce, o ştii și domnia-ta. Pîrvu, bietul de el, are o lim- 
bă gingavă, de unde i s-a zis şi Mutul. Celor mai mari 
aşa le place să hie omul, cam sărac cu duhul și cu pu- 
ţină pricepere în cele lumești. Așa pare bietul Pîrvu, 
un om care în afară de zugrăveli nu mai ştie nimic. 
Apoi s-a bucurat și de proteguirea pasulmi său, vister- 


164 


nicul Pîrvul Vlădescul sub domnia lui Matei vodă Ba- 
sarab. Ce mai, n-a pornit-o în viaţă ca un neprocopsit 
ca mine! Taică-său a fost popă într-o mahala din Cîm- 
pulung, a avut ceva cheag, iar în tinerețele sale, cînd 
boier Vlădescul a fost omorît din porunca lui Mihnea 
vodă și cei ce-i erau apropiaţi se temeau și ei, i-a. dat 
mina să bage ceva galbeni la chimir și să ia drumul 
Moldovei. Acolo a învăţat niște lucruri ce ne sînt stră- 
ine nouă şi le păzeşte cu strășnicie. E tare scump la 
vorbă cu cei din breasla lui. În schimb, s-a priceput. să 
cîştige încrederea Cantacuzinilor cărora le-a zugrăvit, 
după a mea știință, vreo trei biserici și care-l țin în 
mare cinste, pohtindu-l să steie cu ei la masă. Boier 
fără isnaf de boierie, ce mai! Păi mă pot pune eu cu 
unul ca el?” 

Simion nu se mira să vadă că breasla zugravilor e şi 
ea destul de pestriță și că nu se iubesc între ei ca fra- 
ţii, Spusele lui Preda i-l înfățișa pe zugravul preferat al 
Cantacuzinilor, ca pe unul ce a cătat o soartă mai bună, 
folosind condeiul ca pe o armă. Dar nu se lăsa convins. 
Ştia destule într-ale vieţii, ca să pună înainte neîncre- 
derea atunci cînd altul punea patimă în spusele lui. Asta 
nu înseamnă că atunci cînd se lăţi vestea că Pîrvu Pir- 
vescu se înapoiază de la Brașov se trezi curios ne- 
voie mare să-l cunoască. Unul dintre ucenici zise că 
însuşi arhanghelul îi conduce mîna, un altul zise că în 
sfîrşit acum văpselele de pe pereţi se vor usca, așa că 
înainte să apară trăsura închisă care-l aducea pe meșter 
veni un vînticel de speranţă în tabăra de la Sinaia. 

Din trăsură cobori un om mărunțel și slab îmbrăcat 
într-un caftan sur. Îi ieși în întimpinare starețul Paho- 
mie, care-i pregătise cea mai bună odaie de la arhon- 
derie şi pusese să facă focul chiar în această zi de vară. 
Dar meșterul nu merse să se odihnească, ci intră în bi- 
serică unde calfele sale și ucenicii se aflau la lucru. 

Pirvu dădu ocol pereţilor, apoi se apropie și răzui 
cu un briceguş zidul ca să vadă cum a fost pregătit 
mortarul și gledul și se arătă nemulțumit. Asta se putea 
vedea după felul cum clatină capul și își mușcă buza, 
dar nu certă pe nimeni. Schimbă niște vorbe cu două 
dintre calfe, dar nici atunci Simion, care se afla ceva 

mai departe nu-i auzi glasul. Cînd îl zări pe Preda se 
îndreptă cu pas hotărît spre el, ceea ce träda bucuria 
de a-l revedea. Îl întrebă de sănătatea lui şi a lui Stan 
și Neagoe care-i fuseseră ucenici. Avea o voce gîngă- 
vită, dar nu plîngăreaţă, trecînd repede peste unele cu- 
vinte, dar rotunjindu-le pe altele cu deosebită grije. 

Masa o luă noul venit în trapeza minăstirii, numai. 
el și stareţul. Se vede că acolo puseră la cale care anu- 
me va fi „cîmpul“ pe care va lucra noul venit, precum 
şi unele schimbări ce se cereau, căci a două zi stareţul, 
care era şi ispravnicul lucrării, îi anunţă că gledul din- 
spre peretele de miazănoapte trebuie :dat jos ca să se 
facă altul nou. 

De aci încolo meșterul Pîrvu putea fi văzut din zori 
piînă-n seară la peretele altarului, unde se apucă să În- 
făţoșeze „Coborîrea de pe cruce“. Mai întîi desenul cu 
cărbune, făcut cu multă pricepere, apoi umplerea lui 
cu culoare. 

Simion îşi făcea de lucru prin preajmă, urmărind 
înaintarea lucrării. Nu de alta, dar subiectul ẹra ane- 
voios, după a lui socotință, fie și numai pentru că, spre 
deosebire de sfinții de pe pereți înfățişați fiecare de u- 
nul singur, într-o înlemnire ce părea să stea faţă-n față 
cu veşnicia, aici era vorba de trei personaje ce se ce- 
reau legate între ele, legate în așa fel încit să cheme 
simţirea privitorului, cu stropul ei de omenie. Văzuse el 
trupul lui lisus răstignit pe cruce în multe troițe ce se 
întiinesc la marginea drumurilor, îl văzuse: și zugrăvit 
şi modelat, așa cum apare pe crucile papistașilor. Aces- 
tea din urmă nu-i strîngeau inima cînd le privea, gă- 
sind că rotunjimile lor nu vorbesc despre un trup aflat 
în suferinţă. Sau, dacă o fac, nu o fac prea bine. Într-o 
icoană pe lemn sau pe zid zugravul poate face în așa 
fel încît să apară trupul cu totul sleit, pînă. aproape de 
a deveni fum și a trece în neființă. 

Meşterul Pîrvu punea în vîrful condeiului multă sim- 
tire. Îşi dădu seama de asta după felul cum înfăţișă mai 
întii chipurile celor două femei care-l. susțineau, şi lä- 
să la urmă hainele lor. Parcă voiau feimeile să treacă 
o parte din puterea lor trupului lipsit de vlâgă. Acesta, 
înfășurat pe sub sîni cu un giulgiu alb-cenușiui; a cărui 

albeață nu se osebea prea mult de paloarea trupului, 
avea braţele subțiri şi descărnate, încrucișate cuminte 
în poală, capul plecat pe umărul drept, și pe chip înti- 
părită multă suferinţă, însăşi capătul suferinței ome- 
nești. Doar pletele bogate, revărsate pe umeri, de un 
castaniu deschis, arătau că omul este tînăr și jertfa sa 
a fost timpurie. 

Pe măsură ce lucrarea înainta și Simion își dădea 
tot mai bine sema ce gîndeşte mîna celui ce o aşterne, 
se ţinea tot mai departe temîndu-se ca zugravul să nu 
se supere. Dar într-o zi cînd venise cu pași neauziţi și 
se pitise în colțul cel mai umbrit, îl văzu pe zugrav că 
se întoarce repede cu faţa chiar spre locul unde se 
afla «el. 

— Ei, ce ai de zis, meştere? (Îl ştia că e cel ce se 
pricepe să facă amestecuri bune, dar el nu-i ceruse 
niciodată ajutorul). 

— Apoi, deh, n-aş vrea să te supăr, dar mă atrage 
lucrul domniei tale. 

— Acum, dacă te strecori ca o șopirlă pe lîngă zi- 
duri, vei fi avînd și o îndreptare pentru această icoană. 

— Eu nu aş pune cununiţe aurii în jurul acestor trei 
capete. 

— l-auzi poznă! Asta nu se poate, că așa stă scris 
în erminii. Şi de ce, mă rog, te-ai încumeta la una ca 
asta ? 

— Eu zic că de-ai fi făcut-o mică, atit cît să încapă 
pe foaia unei cărţi, tot mare aş fi văzut-o, și nu numai 
eu, dar oricare ar fi privit-o, 

— Și pentru asta să mă zgircesc la făcutul cunu- 
nițelor 2 

— Ei, iaca, nu mă înţelegi. Se cheamă că din în- 
fățoșarea aceasta iese atita nobleţe omenească, încît se 
poate lipsi de adaosul cununiţelor. Ce poate fi mai sfînt 
decit noblețea simţirii omenești ? 

— Ehei, meșştere, gîndurile matale sînt cam întorto- 
€heate și ar trebui să te temi că ești aproape de buza 
păcatului. 

Pe chipul meșterului Pîrvu apăru un surîs care ară- 
ta că-l ceartă fără răutate. Nu-l mai văzuse pînă acum 
zimbind și-i şedea bine, arătînd ușoara tresărire a mus- 
tăcioarei negru-corb care-i dădea un aer tineresc. 

— Dacă păcat înseamnă a te feri să-ți pui gindurile 
și simțirea în niște canoane scorțoase precum e coaja 
copacului cea lipsită de viaţă... 

— Este şi acesta, că-ţi laşi simţirea slobodă. 

Meşterul Pîrvu zise asta cam într-o doară. Nici el 
nu suporta ideea păcatului ca una ce trebuie să conducă 
viața omului. Ea vine din străfundurile fiinţei, de acolo 
de unde vine și frica, ori dacă-ţi lași viaţa condusă de 
frică, atunci nimic nu cutezi și rămiîi în mlaştina neşti- 
inței, zicîndu-ţi că dacă faci cîțiva pași pe pămîntul 
tare îţi vei zdreli picioarele. 

El îşi petrecuse o parte din anii copilăriei într-o 
mînăstire de călugări alături de tatăl său, preotul Pir- 
vescu, care, după moartea soției se călugărise. Acolo 
citise psalmii lui David, cazania şi alte cărţi bisericești. 
Văzuse în ele gîndurile unor oameni și, chiar, printre 
rînduri, firea acelor oameni. Uneori, stind cu ochii în- 
chişi, putea să vadă chipurile lor. Solomon trebuie să 
fi fost un bărbat mîndru cu ochi arzători, însetat să 
vadă lucrurile frumoase în bogăţia de care era încon- 
jurat. Din cînd în cînd, descoperea frumuseţea în locuri 
simple și sărace şi atunci simţea amarnice mustrări de 
cuget și-și zicea că nu e îndeajuns de înţelept şi-i trîn- 
tea o cîntare care să-l spele de șovăială. Ba chiar înălța 
zidurile Ierusalimului, ca să fie pentru toți, nu numai 
pentru el însuși. Desigur, trebuie să fi fost un om că- 
ruia-i plăcea să bată drumurile, îi plăceau ploaia și fî- 
neaţa, pomii încărcați de rod, dar și lucirea unei ape 
în depărtare, după un drum făcut prin arșiţă care-l se- 
cătuia de sudoare. Și așezîndu-se la popas, îndestulîn- 
du-și trupul cu apă și hrană, se apuca să scrie învăţă-“ 
minte pentru alţii, din care nu lipseau comparaţiile cu 
toate cele din jur, care lui îi mîngfiau inima. 

“Cînd îi spusese tatălui său ce vedea el în cărţile 
sfinte, acesta se îngrozise. După cîteva zile de post și 
rugăciuni hotărise că fiul său e făcut pentru viață, pen- 
tru oameni, și-l dase pe lîngă boierul Tudoran Vlădes- 

cul, nepotul nașului său, care zisese că va face om 
din el. 

Pirvu păstra în cuget părerea de rău că-și necăjise 
tatăl, dar își urmase îndemnul de a zugrăvi oameni. 
Și credinţa e după firea omului : cel laş şi temător vede 
peste tot numai păcatul, cel puternic ţipă despre pă- 
catele altora, ca să nu se vadă ale sale, înțeleptul cată 
să dea învățăminte, ca să le dăruiască o cîrje şi un 
ajutor celor neajutorați. El căta peste tot locul ase- 
muiri, iar în chipul omului căta acele trăsături care-i 
arătau cel mai bine firea. 

Pe pereţii bisericilor de la Măgureni și Filipeștii 
de Pădure, acolo unde e locul ctitorilor, înfățișase zeci 
de chipuri din familiile lui Toma Cantacuzino și a vă- 
rului său, Drăghici, soţii, fii şi fiice, avînd grijă ca pe 
chipul fiecăruia să se găsească ceva care era numai al 
lui, deosebindu-l de alţii. După a lui socotinţă, zugră- 
virea mireanului merita tot atita atenţie cît și a sfîn- 
tului. Ba chiar, pentru înfățișarea cîte unui chip de sfint, 
căuta asemuirea cu cineva ştiut de el din viaţă, și nu- 
mai astfel treaba lui era făcută cu tragere de inimă, 

Cel de aici, Simion, era după socotința lui asemenea 
Ecleziastului, Aflase despre el că-i plăcuse să colinde 
lumea și, nu o făcuse fără folos. Ţinuse să afle ce gîn- 
deşte, dar nu știuse cum să-l zădărească la vorbă. lată 
că se ivise prilejul și-și putea da seama că nu se în- 
şelase. 

Sederea lui în acest loc cam pustiu, unde numai cio- 
banii puteau fi întilniţi în cale (cuviosul Pahomie — 
care slujise mulţi ani la o mînăstire de la Muntele 
Sinai — îi zisese cam în glumă Sinaia și așa-i ziceau a- 
cum cu toţi), avea să fie îndulcită în ceasurile de tihnă 
de sfătuirea cu acest om cu carele se potrivea în gîn- 
duri. 

„Coboriîrea de pe cruce“ era o lucrare dragă inimii 
lui (o mai făcuse la alte două biserici), părindu-i că de 
fiecare dată e și el părtaș la scena aceasta din miez de 
noapte, în care dragostea celor două femei se conto- 
peşte cu puterea de sacrificiu a celui răstignit, dînd 
laolaltă un mănunchi de simţire omenească în ce are 
ea mai bun. 

Aflind că Simion se pricepe a face picturi în manu- 

scripte, îl lăsă pe acesta să facă veșmintele celor două 
femei, cu cutele lor bine ticluite. 
-in zilele de duminecă el îi cerea lui Simion să-i po- 
vestească despre locurile pe unde umblase, iar acesta, 
la rîndu-i, vroia să asculte despre alte lucrări ale lui 
Pîrvu, pe care nu avusese prilejul să le vadă. 

Niciodată Pîrvu nu vorbise atît de mult. Dacă ar îi 
adunat toate cuvintele spuse despre sine pînă acum și 
dacă le-ar fi pus în balanţă cu ceea ce se pornise să-i 
vorovească noului prieten, tot mai greu ar fi atirnat 
mulțimea acestor cuvinte din urmă. 

Se vînturase şi el prin tot locul, fără a putea zice 
că are o casă a sa, unde năzuieşte să se întoarcă. Pînă 
la anii aceştia nu se învrednicise să se însoare. După 
terminarea unei lucrări se întorcea la schitul unde fu- 
sese călugăr tatăl său.. Acolo era primit cu bucurie și 
putea sta oricît printre fraţii care-l ţineau în mare cinste, 
Tot de acolo, din schitui Lespezi, fusese făcut începutul. 
Era bisericuța schitului tare afumată în timpul copilă- 
riei. sale. De-abia de se zărea ochiul unui sfint, ocolul 
cununițelor, greabănul balaurului pe care-l îrmpunge 
sfintul Gheorghe, iar lui i se păreau cîntările rostite 
la slujbă tare triste, fără. martorii colorați de pe pereţi. 
Văzîndu-l pe călugărul Evghenie cum întocmeşte ico- 
nițe pe lemn pe care le vindea în zilele de praznice, se 
dăduse pe lîngă el, spunîndu-i că vrea să înveţe pen- 
tru a putea zugrăvi cînd va îi mare zidurile bisericii. 
Mai în şagă, mai în serios, Evghenie îi pusese condeiul 
în mînă, Prima iconiţă înfăţişind un sfînt Nicolae cu o- 
brajii rumeni i-o dăruise Pîrvu lui Tudoran Vlădescul, 
care se bucurase, zicînd că neputința băieţelului de a 
vorbi limpede se răzbună și a trecut în harul mîinilor 
sale. Îi făgăduise că-l va da pe mîna unui meșter în- 
vățat, iar cînd Pîrvu căpătase învoirea tatălui său, se 
înfățișase la boier rugîndu-l să-și țină făgăduiala, Așa 
se face că, înainte de a împlini douăzeci de ani Pîrvu 
luase drumul Bucovinei, despre ai cărei meșteri se du- 
sese vestea. Acolo șezuse vreo şase ani, învăţind să 
pregătească văpsele. să pregătească „cîmpul“ de zu- 
grăveală şi să aștearnă un strat peste altul, ca să ca- 

pete o culoare trainică. Meșterul Andrei care-l luase 
pe lîngă sine ca pe propriul copil, îl îndemna să-și mai 
domolească neastimpărul. Că dacă ar fi fost după el, 
ar fi dat „gata. cîte un sfint pe zi şi n-ar fi precupeţii nici 
noaptea Pentru astă, 

La înapoierea în ţară, cînd se apucase a zugrăvi bi- 
serica de la Aninoasa, al cărui ctitor era Tudoran Vlă- 
descul, nu-l 'mai ţinuse nimeni în frîu și putuse s-o dea 
gata într-o vară, cu puţine. ajutoare, După o asemenea 
treabă era slab că un țîr, supt parcă de toată vlaga, și 
fugise din locul acela, căci i se părea că se găsește în 
fiecare chip de pe pereţi cîte o părticică din el însuși, 
şi ea îl urmărește cu ochi adevăraţi din fiecare ungher. 

Aşa fusese viața sa: trecînd mereu de la o biserică 
la alta, neștiind unde se termină simţirea sa şi începe 
alcătuirea nemișcată a celor zugrăviți pe pereţi, dobo- 
rit uneori'de oboseală, un fel, de friguri ce-l încercau 
cînd şi cînd. 

La îndemnul jupînesei Bălaşa se înfăţișase pe sine 
însuşi pe peretele dinspre pronaos al bisericii Trei ie- 
rarhi din Filipeştii de Pădure şi atunci avusese timp 
să se cerceteze cu un ochi scrutător, să-și probăluiască 
anii bărbăţiei. 

Se înfățișase într-un anteriu verde, peste care avea 
o haină cărămizie încinsă cu un brîu cafeniu înodat 
în faţă, ţinînd capul ușor întors spre umărul drept, pen- 
tru a se osebi de icoanele sfinţilor care privesc înainte. 
Părul scurt, umbrind o parte a frunții și retezat după 
o linie dreaptă, numai cu două degete deasupra sprîn- 
cenelor, era astfel purtat ca la tinerii boieri, la fel ca 
şi mustața subţire care dădea contur buzelor strînse. 

Obiceiul de a pune pe zidul din spate al bisericii. pe 
ispravnici şi pe zugravi, alături de ctitorii lăcașului, 
îl aduseseră în țară Cantacuzinii. Ei puneau preţ pe 
harul unui meșteșugar, văzînd în aceasta un drept de 
înălțare printre oamenii de rînd. Îl chemau și în casele 
lor şi la mesele lor. Astfel Pîrvu avusese prilej să se 
socoată unul dintre aleşii sorții. Și să vadă că viața o- 
mului însoţită de lucruri de preţ, trezeşte în el gingăşił 
nebănuite. Un om de rînd n-are timp să se gîndească 
cum calcă și nici nu-și bate câpul să aibă purtări alese, 

ca să fie pe placul semenilor. Ceea ce poate face pen- 
tru sine e să-şi pună straie curate și cuviincioase. Din 
cînd în cînd, îl atrage culoarea aprinsă a unei ţesă- 
turi, sau se nevoiește să pună o podoabă prispei casei 
sale, făcînd modele în lemn. Veselia îi este limpede, 
dezlănțuită, la înmormîntări se jeluiește tare, în auzul 
tuturor. Altceva este cu omul care nu se speteşte mun- 
cind și nu cade seara frînt de osteneală. Veselia, ca și 
tristeţea lui, au o mulţime de feţe, așa cum roșul, chiar 
cenușiul au o mulțime de înfățișări. Vorba și mersul nu 
sînt lăsate în voia firii cu care l-a blagoslovit Cel De 
Sus, ci sînt bine strunite de gîndurile sale. Firea de- 
vine mai mlădioasă, mai blîndă. Plăcerile nu se în- 
dreaptă spre culori ţipătoare și parfumuri tari, veselia 
nu-i e dezlănţuită, glumele sînt mai puțin mușcăteare. 

Și în toate acestea nu-s de lepădat lucrurile cu al- 
cătuire frumoasă de care se înconjoară un boier. 

În casele Cantacuzinilor, Pîrvu Mutul avusese pri- 
lejul să vadă o mulțime de lucruri minunate, care-l 
umpluseră de încântare. 

Pereţii împodobiţi cu reliefuri din stuc aurit ori cu 
mozaicuri din plăcuțe multicolore, ferestre cu arcuri 
gotice sprijinite de colonete subțiri și răsucite, sobe 
mari de teracotă smălțuită, lăzi grele cu capete de sa- 
tiri şi frunze sculptate, jeţuri cu braţe împodobite cu 
vrejuri, polite cu vase de argint, talere și cupe lucrate 
în filigran, covoare moi, în care ţi se înfundă piciorul, 
atit de măiestrit tesute că închipuiau adevărate grădini 
în care se aflau toate culorile curcubeului. 

Mișcîndu-te printre asemenea lucruri, simţi îndem- 
nul de a-ţi îndrepta boiul, de a avea gesturi line, mîn- 
giioase, chiar propria voce ţi-o auzi mai bine, dorind-o 
cît mai aproape de muzică, iar cînd te zărești într-una 
din acele minunate oglinzi de cleștar, ai dori să nu te 
rușinezi de portul tău. 

Aşa se face că Pîrvu începuse să se îmbrace ca un 
tînăr cu stare, căci mijloacele nu-i lipseau. 

Şi mai era ceva... Nu răbda gîndul că, stînd la masa 
boierului Toma Cantacuzino, fiica acestuia, Safta, pri- 
veşte spre el cu nedumerire, ca spre un slujitor abia 
înălțat ce a fost pohtit acolo doar ca să-și îndestuleze 

burta. Ar fi vrut să cate spre el cu sfială și chiar să 
găsească ceva în înfățișarea lui care s-o tulbure. 

Acum, dacă Pîrvu se gîndea la vremea aceea, și o 
făcea uneori în faptul dimineții, înainte de a porni la 
lucru, cînd ceața ce se ridica ușor deasupra pădurii de 
brazi îi aducea în minte ceața ușoară ce se destrăma 
peste heleșteul de la Filipești și cînd el se simţea pu- 
ternic şi plin de năzuinţi, la fel ca în anii tineri, își 
dădea seama că se înfăţișase pe zidul dinspre Soare 
Apune al bisericii din Filipești așa cum ar fi vrut să 
apară, în ochii Saftei, adică ușor înfrumusețat. Își dă- 
dea seama şi se ruşina. 

Cu cîțiva coți mai încolo pe lungimea zidului se 
afla zugrăvită familia ctitorului, printre fiicele căruia 
se număra şi Safta. Spre deosebire de surorile sale, care 
toate priveau înainte, și aveau ochii rotunzi, ea privea 

ușor peste umăr spre naosul bisericii, cu ochi prelungi 
și șăgalnici. Un chip gingaș, abea strunit din pornirea 
spre veselire care-i sta în fire. 

Într-o dimineaţă ca aceea, în care Pîrvu se suise 
în foișorul bisericii, căci avea biserica un foișor des- 
Chis deasupra intrării, servind și drept clopotniţă, vă- 
zuse două siluete de femei îndreptindu-se spre lăcaşul 
sfînt. Se întrebase ce le aduce în zori acolo, mai ales 
că biserica nu fusese tiîrnosită, deci nu se slujea în ea. 

Auzise apoi pașii uneia din ele cum urcă scara spre 
foişor. Apăruse în prag și atunci își dăduse pe spate 
gluga ce-i acoperea chipul. Şi ce să vezi? Era chiar 
ea, Safta, cu obrazul îmbujorat și ochii zîmbitori. Venise 
să-l roage să ducă un înscris fiului boierului Dima, care, 
după a ei știință, se afla acum la Cimpulung. Aflase că 
meșterul Pîrvu va face un drum la Cimpulung și soco- 
tea că e omul în care se poate încrede pentru o aseme- 
nea misie. O misie care ţinea să rămînă tăinuită. 

Pîrvu încercase atunci multă îndurerare şi deajuns 
de multă bucurie. Îndurerare pentru că misia încredin- 
tată era una de iubire a altui bărbat, bucurie, dindu-și 
seama că deși vorbele de iubire aveau să se dezvălu- 
iască ochilor fiului boierului Dima, totuși înfrigurarea 
şi sfiala de acum a fetei erau pentru ochii săi și putea 
să se destete privind-o, ca și cum ar îi fost pentru sine. 

Căptuşeala glugii lăsate pe ‘spate era din atlaz al- 
bastru, ochii fetei erau încă însomnuraţi iar pelița o- 
brazului de o gingășie de heruvim. Primise scrisoarea 
din mîinile ei înguste şi- și putea da seama că jupînița 
simte aşa, de parcă i-ar fi încredințat o parte din 
inima sa 

De atunci, ori de cîte ori vedea ceața ridicîndu-se 
ca o suflare a pămîntului, se aștepta, fie și numai pen- 
tru o clipită, să răsară din ea silueta jupîniței Safta ve- 
nind către el. Era blîndă acea clipă trecătoare și destul 
de lungă pentru a culege din ea noi puteri. 

Da, s-a încercat să prindă în condei multe chipuri 
ale celor ce năzuiau ca din trecerea lor prin această 
lume să rămînă și un petec de perete încondeiat după 
asemănarea lor. Cu totul, numai la Filipești cinzeci și 
trei de astfel de înfățișări, iar la Măgureni — șaizeci. 

A învăţat și el ceva după atîția ani de trudă. Prin- 
tre altele, că virtutea nu-i tot una cu harul. Iată, vir- 
tutea lui Simion sta în aceea că, după atîtea prin cite 
trecuse, nu devenise un om rău, scîrbit de viaţă. Şi ar 
fi putut să devină, nu-i aşa? A lui, stă în aceea că nu 
a pus deoparte condeiul și palitra! pentru un trai a- 
șezat, deși uneori îi era greu cu acest du-te-vino din- 
tr-un loc în altul. I se întimplase ca intrînd înir-o bi- 
serică albă, cu pereţii goi, să-l cuprindă teama, că nu 
va fi în stare să umple pogoane întregi cu cu.ori. Da, 
i se întimplase și asta, Se simțea uneori secătuit de fri- 
guri, ușor ca un fulg, cu braţele fără vlagă. Dar dacă 
se apuca de lucru, uita de slăbiciune. 

Așa l-a cunoscut Simion pe zugravul care făcuse la 
zilele lui tot atîtea chipuri de mireni cîte de sfinţi, dacă 
nu cumva mai multe de mireni, Și pentru care iînfăţi- 
şarea unui chip nu înseamnă punerea cu condeiul a 
doi ochi, a nasului şi gurii în cuprinsul ovalului feței, 
ci înseamnă prinderea unor linii, a unor umbre sau cu- 
lori, care să fie numai şi numai ale chipului aceluia. 

Pentru Simion care văzuse în Italia icoane și por- 
trete de seniori, făcute cu atita respect pentru chipul 
omului încît par să aibă moliciunea firească a cărnii 


1 palitră = paletă, 

şi zvicnetul sîngelui, harul lui Pîrvu nu era o floare 
de lotus răsărită într-un cîmp de maci. Dar era totuși 
un mac mai altfel decit cei din jur. Cu atit mai mult 
era demnă de prețuit pornirea aceasta a zugravului, cu 
cît ea izvora din nevoia sa proprie de a se apropia de 
adevăr. i 

După terminarea lucrului și în zilele de duminecă 
ședeau la o masă pe cerdacul din faţa chiliilor. Pîrvu, 
stareţul Pahomie, Simion și Preda. Curtea miînăstirii, 
înconjurată pe trei laturi de alcătuirea chiliilor, adu- 
cea cu o mică cetate. Preda se simţea aici ca și prizo- 
nier., Spunea că, de-ar putea, ar zbura la ai săi. Starețul 
Pahomie, își aducea aminte de Muntele Sinai, un loc 
unde într-adevăr se simţea ca înir-o cetate, învecinat 
cu deșertul, de unde veneau arabii cei nomazi și ei e- 
zau pregătiți mereu de apărare. Aveau chiar oameni 
trimişi de domnitorii din ţară însărcinaţi cu apărarea. 
Aici, chiar dacă era înconjurat de pustietatea pădurilor, 
se. simțea ca acasă. Acolo, erau ca pe puntea unui vas, 
înconjurați de o mare neprietenoasă. Nomazii știau de-a- 
cum că în mînăstire nu sint femei, deci un motiv mai 
puţin să-i atace. Aurul sfintelor odoare nu era pentru 
ei decît un metal lucitor, din care nu se puteau face 
lame de topoare sau vîrfuri de lance. Așa că motivul 
cel mai puternic pentru care i-ar fi atacat ar fi fost 
hrana. O făceau cînd şi cînd, și atunci călugării des- 
chideau porțile și puneau dinaintea lor o parte din pro- 
viziile proprii, iar nomazii, rușinați de o asemenea pur- 
tare plină de bunătate, plecau fără să facă vărsare de 
sînge. Dar necazul cel mare sta în ciocnirile dintre a- 
tabi și paznicii-munteni aduși din ţară. Aceștia trăiau 
în afara zidurilor mînăstirii, ca unii ce veniseră cu fe- 
mei. Trăiau în corturi, la fel ca nomazii. Femeile lor 
frumoase erau rîvnite de arabi, şi de aici, destule cioc- 
niri al căror răsunet ajungea la monahi și le tulbura 
liniștea. Va să zică ei se retrăseseră în pustiu pentru 
a fi în afara patimilor omenești, a dezordinei și nepre- 
văzutului — și iaca, tihna lor era plătită cu sîngele 
unor nevinovați. 

Cuviosul Pahomie povestea acestea ca să arate că 
nu numaidecît fuga de oameni cu patimile şi necazu- 

rile lor te poate-ajuta să te aduni în tine și să te gîndești 
la cele înalte, ci se cade s-o faci în tot locul. 

Simion vedea că gîndurile lor se întîlnesc pe undeva, 
cu toate că el încercase pe altă cale să găsească ce e 
bun și drept în viaţă, 

La aceste adunări ale lor singurul care tăcea era 
Pîrvu. Se destăinuise el atunci, cînd lucraseră alături 
la acea „Coboriîre de pe cruce“, dar cu mai mulţi de 
faţă părea să-și găsească cu greu cuvintele. Sau poate, 
în timpul acesta, el se gindea cum va înfăptui a doua 
zi zalele sfiîntului Gheorghe sau haina de culoarea pru- 
nei purtată de sfîntul Dumitru. 


XVIII 
CĂLĂTORIE CU PRIMEJDII 


Boierul Staicu Merișanu ajunsese cu toţi ai săi la 
Iași puţin după sărbătorile Crăciunului. Găsiseră un o- 
raş piclos și rece, cu case joase avînd cerdacurile în- 
chise cu geamlicuri lungi. Îndărătul lor se scurgea o 
viață înceată, pe care timpul n-o vămuia, cum însuși 
orașul adormit părea rămas undeva în urma timpului, 
lipsit de forfota şi culoarea fratelui său de pe malul 
Dimboviţei. 

Curtea domnească, ea însăși, părea lipsită de stră- 
lucire. Aducea a curte boierească ceva mai mate, popu- 
lată de mulți bărbaţi înfășuraţi în blănuri scumpe, dor- 
nici a se aduna la vorbă prin coridoare sau iatacuri, 
oriunde găseau loc de vorbă. Pe boierii valahi îi primi- 
ră cu bunăvoință, cercetîndu-i cu curiozitate. Vodă era 
bolnav și nu-i putea primi pe dată. Se scurseseră citeva 
zile bunicele în care boierii valahi fură invitaţi la os- 
peţe cu fripturi gilgiind în sosuri usturoiate şi pipărate 
și vin ales galben ca mierea și dens și înmiresmat. Se 
cam plictiseau oamenii doamnei Maria și se temeau că 
vor îi prinși pentru multă vreme în piîcla vîscoasă ce 

învelea orașul și în mahmureala ce urma nedorită după 
vinul care curgea în rîuri, boierii de aici făcîndu-i fa- 
tă mult mai bine decit musafirii. 

Cînd în sfârşit domnitorul se arătă dispus să-i pri- 
mească, se văzură în faţa unui bătrînel cu ochii duși în 
fundul capului, cu barba albă și fața smolită. 

Se ridicase acest Cantemir de la starea de boier de 
prin ţinutul Fălciului la aceea de domnitor după ce slu- 
jise mulţi ani Poarta Otomană, în calitate de capuche- 
haie. Se ridicase tîrziu, cînd deja cobora în amurgul 
vieţii, avînd sprijinul lui Şerban vodă. Mulţi spuneau 
despre el că fusese bărbat viteaz, slujind în campaniile 
turcilor și că, deși neștiutor de carte avea minte ageră 
cunoscînd cîteva limbi străine. 

Era firesc să-l sprijine pe fiul fostului său protector 
la ocuparea scaunului Valahiei. Și nici nu se afla în 
bune relaţii cu Brîncoveanu și cu unchii săi, Cantacu- 
zinii. Acum, simţindu-și sfîrşitul aproape, se gîndea Can- 
temir vodă că cei doi fii ai săi n-o vor duce bine avîn- 
du-i ca vecini pe acești Cantacuzini a căror influenţă 
era tot mai mare pe lîngă vizir. Căci nădăjduia Cante- 
mir ca scaunul Moldovei să rămînă unuia din cei doi 
fii ai săi. Deși moștenirea dreptului de a domni nu se 
mai pomenise demult în istoria Moldovei. Trebuia să 
pună la socoteală pohtirea Cantacuzinilor la același sca- 
un, pentru ei sau pentru unul din fiii lor. Că pe tatăl 
lor, postelnicul Constantin, îl cunoscuse bine și fusese 
om nedoritor de măriri, într-atît, încît lucrase la Poartă 
pentru punerea în scaun a lui Gligorașcu Ghica pe care-l 
socotea prieten. Același Gligorașcu vodă, care, văzin- 
du-se la putere, trimisese să-l ia de la moșia sa, de la 
Mărgineni, îl dusese să-l chinuiască la Snagov, unde-i 
luase şi zilele. Dar fiii săi, și mai cu osebire Mihai şi 
Constantin, erau altfel de oameni. Poţi ști ce clocesc 
minţile lor? Mai bine decit să aștepte să scoată pui 
această clocire, să se pună pe lucru el, Constantin Can- 
temir, folosindu-și prieteșugurile şi încrederea de care 
se bucura la Poartă. 

Îi lămuri pe trimișii doamnei Maria unde să se adre- 
seze la Istanbul. Da, da, era foarte bine că boierul Me- 
rișanu avea știință de unele încercări ale Brîncoveanu- 

iui de a se apropia de împăratul Leopold. Asta tare greu 
atirna în cumpănă în judecata vizirului, iar lui Brîn- 
<oveanu pieirea îi va aduce. 

Să se îmbrace domniile lor, boierii, ca nişte simpli 
neguțători, li se vor da pentru aceasta căruțe cu marfă 
și zapise cu întăriri din partea unor bresle din Moldo- 
va. Drumul cel mai scurt spre Istanbul trece prin Vala- 
hia şi ei îl vor face fără teamă, ca niște neguţători nu 
prea grăbiţi, chiar trebuie să se arate dornici de a în- 
tîrzia pe la hanuri și vor plăti toate vămile și se vor 
adresa unul altuia cu alte nume decit cele pe care le 
poartă. 

Plecară căpitanii cu oarecari speranţe de la curtea 
lui Cantemir Vodă. Călătoriră din luna lui Gherar pi- 
nă-ntr-a lui Mărţişor. Fără întîmplări deosebite, căci in- 
traseră destul de bine în pielea neguţătorilor Toma, A- 
lecu, Manea, Petre Giîrbu și Sotir, ba se simțeau atit de 
proaspeţi după acest încincit botez, că închinau pe la 
hanuri într-o zi pentru botezul lui Alecu, în alta pentru 
al lui Sotir, și tot aşa lanţ, căci nu vroiau să cășuneze 
vreo supărare unuia dintre fraţi. Avînd ei bani din des- 
tul și simțindu-se atît de bine la hanurile din Valahia, 
ar fi Jungit starea aceasta de negustori liberi. Preda Mil- 
coveanu trecînd prin satul său se furișă la vreme de 
noapte să-și vadă părinţii și fraţii. Îl primiră cu tînguieli. 
Brîncoveanu le luase parte din moșie și nu lipsise s-o 
ia în întregime ca să pedepsească hainirea fiului mai 
mare. Umblase mult bătrînul Milcoveanu cu jalbe la 
curte arătînd că moşia este a celor cinci fii și fiice ce-i 
rămăseseră, iar el, bătrînul, e străin de fapta lui Preda, 
Numai așa le mai lăsase ceva mai mult de jumătate 
din pămînt. 

— E nedrept să suferim pentru fapta ta. Ne duceam 
şi noi traiul ca niște boieri mijlocii și nu era stăpînirea 
cu ochii pe noi. 

— Tătucă, dumneata m-ai îndemnat să intru în oas- 
tea domnitorului. Că şi bunicul a fost ostaș, străbunicul 
a luptat sub flamura lui Mihai vodă, fiindu-i om apropiat 
și de nădejde. Cine mi-a povestit faptele trecute dacă nu 
domnia-ta şi bunicul ? Cine mi-a spus că rostul nostru 
e să apărăm libertatea acestui pămînt, mai ales că el se 

află la cumpăna dintre cele două 'țărișoare românești: 
pentru care trebuie să nădăjduim alipirea, așa. cum a fost. 
voia Viteazului 2 Sîntem noi oameni cari să nădăjduim 
și să așteptăm cu brațele încrucișate ? 

— Eh, băiete, au trecut vremile cînd vitejia era ți- 
nută la mare cinste. Astăzi mărimile își orînduiesc trebile 
prin pungi cu galbeni și dacă luptă pentru ceva, atunci, 
singurul lucru este să-și apare pernele de sub șezut. 

— Şerban vodă și cu Bălăceanu erau bărbați viteji,. 
tătucă. Ei nu răbdau să vadă ploconelile în faţa turcului.. 
Şi poate-ar fi înfăptuit neatîrnarea de n-ar fi avut Șer- 
ban acea moarte în plină bărbăție. 

— Ascultă la mine, fiule, noi sîntem pietricelele din. 
pipota turcului care-l ajută la mistuit. Dacă a apucat 
să ne înghită, e greu să ne scoată careva de acolo, nu- 
mai spintecîndu-l de moarte o va putea face: Și mă rog, 
dacă vodă Șerban şi cu gineri-său au încercat să se 
alăture austriecilor și n-au reuşit să-i dea cu ajutorul 
lor lovitura de moarte turcului, veți avea mai mulţi sorţi 
de izbîndă voi, o mînă de ostaşi şi cu nevolnicul de 
fiu-său ? 

— Mergem la Poartă în numele lui vodă Cantemir, 
și acesta e bine văzut acolo și ne-a asigurat că va tri- 
mite în urma noastră pungile cu aur atît de dragi tur- 
cului. Acesta ar fi primul pas, tătucă. Să-l înscăunăm. 
pe fiul lui Șerban vodă. Al doilea pas va fi făcut ală- 
turîndu-ne celor din Liga Sfîntă. S-ar putea şi altfel.. 
Asta n-am pus-o la cale în de noi, dar sînt sigur că fic- 
care a gindit-o în sinea lui. S-ar putea ca vodă Cante- 
mir să dorească scaunul Ţării Românești pentru fiul său, 
Antioh. Adică tatăl să domnească în Moldova, iar fiu-său: 
în Țara Românească. Ceea ce ar fi cam o singură dom- 
nie și n-ar fi rău deloc. Ar însemna asta împreunarea 
celor două țări, cum îi sta în gind lui Mihai vodă Vi- 
teazul. Ar însemna puteri sporite și urnirea sărmarei 
țări din giodul în care-a intrat. 

— Ehe he! ie și alor tăi vă umblă mintea departe! 
O fi voind Cantemir să-și îndoaie spinarea în fața tur- 
cului, ca să ia scaunul Ţării Românești pentru fiu-său, 
așa cum ziceţi voi, dar de va reuși, tot ca să-și umple 
haznaua cu galbeni o face, nu se gîndeşte el la binele 

bietei țări. Drumul pe care-l faceţi voi acum la Istanbul 
i-au făcut în urmă cu doi ani nişte boieri moldoveni cu 
oamenii lor. Chiar la mine au înnoptat și am aflat ast- 
fel că acest Cantemir e purtat ca taurul de belciug de 
partida Ruseteștilor. Aceștia sînt un fel de greci pripă- 
şiți prin Moldova, dar, vezi bine, cu toate năravurile și 
vicleșugurile deprinse din lunga lor convieţuire cu tur- 
cii. Că una sînt grecii liberi de la ei de-acasă și alta 
cei ce au primit să-și îndoaie spinările şi să lingă blide- 
le turcului ca niște supuși cu credinţă. Cunosc eu mulți 
boieri de-ai noştri care la fel ar tace, şi-ar vinde sufle- 
tul necuratului pentru avere și mărire, aşa că ce să mai 
vorbim de Ruseteşti și Cupăreşti că şi-au schimbat o 
țară pentru alta... Ţara lor e aceea de unde pot stoarce 
mai mult. Şi stînd ei în preajma lui Cantemir au încer- 
cat să-i îndrume faptele spre folosul lor. Boierii pămiîn- 
teni s-au strîns în jurul lui Velicico Costin, urzind în 
taină cum să-l îndepărteze. Ce vor fi făcut, cum vor fi 
dres, nu ştiu, dar Cantemir a prins de veste. Se zice că 
unul de-al lor i-ar fi trădat spuindu-i totul lui vodă. Rău 
s-a mai supărat acesta. L-a chemat pe Velicico la dîn- 
sul şi l-a lovit cu buzduganul, numindu-l cîne și șarpe 
veninos, apoi a pus de i-au tăiat capul. În furia lui nu 
s-a oprit aici. Au trimis după Miron Costin, cărturarul, 
frate al lui Velicico, de i-au tăiat și lui capul în luna 
lui gherar, acum doi ani, deși nu se afla vinovat. Iar 
pe boierii care plecaseră la Istanbul cu piri, cei qăzduiţi 
de mine aici, i-a adus în ţară și i-a închis, puindu-i la 
dajdii grele pentru eliberare. Vezi dar, fiule, că puterea 
celui mai mare nu poate fi doborită nici dacă-și unesc 
forţele mai mulţi boieri, care, oricum, nu-s şi ei oare- 
cine. 

Eu zic că mai bine aţi face să-i cereți iertare lui Brîn- 
coveanu şi să vă vedeţi de ale voastre. Că uite, pămîntul 
trebuie muncit, iar eu aştept de la tine nepoți de nădejde. 
Ascultă ce-ţi spun, că n-am albit degeaba, sprijinul fä- 
găduii de Cantemir e destul de șubred şi pornește din 
dor de răzbunare împotriva lui Brîncoveanu, care, la rîn- 
du-i, făgăduise sprijin boierilor moldoveni porniţi cu 
pîri la Poartă. Peste capetele voastre se încrucișază 
minia celor mari și nu sînteţi decît nişte unelte. 

— Să nu-ți fie cu supărare, tătucă, dar dacă am por- 
nit.la o faptă, nu mai pot da îndărăt și nu-mi pot lăsa 
tovarășii. 

— Cum ţi-e voia; Eşti destul de în putere ca să 
mergi pe drumul ales. Dar să faci bine să pleci chiar 
acum să nu te vadă vecinii mîine dimineață. Am pă- 
timit și aşa destul din pricina ta. 

Boierul Staicu Merișanu se supără cînd auzi de în- 
tilnirea lui Preda cu ai săi. El, unul, n-avea de gînd 
să treacă pe la casa din București, unde se aflau fiul și 
fiica sa. Căutară căi ocolite în jurul Bucureștilor, acolo 
aflîndu-se destui care i-ar fi putut recunoaște. 

Cînd ajunseră la Stanbul era primăvară blîndă. 

Mirezmele liliacului te întîmpinau la capătul cîte u- 
nei ulicioare strimte, înserările îți învăluiau umerii cu 
smoliciune de cașmir, dimineţile veneau dinspre Bosfor 
cu foșnet şi trenă de tafta foşnitoare și trandafiriul lor 
se anina pe creștetele palatelor, uimindu-i pe noii ve- 
niţi de atita strălucire. 

Boierii noștri merseră mai întîi la ambasadorul fran- 
cez, Ferriol, despre care știau că e împotriva lui Brîn- 
coveanu, cerîndu-i lui mai întîi sprijinul pe lingă ma- 
rele vizir. 

Ferriol era un om iute, mărunt de stat, cu capul îm- 
podobit de o perucă argintie și nu de puţine ori, în în- 
fierbîntarea și agitația purtătorului, aluneca această pe- 
rucă într-o parte dîndu-i o înfățișare caraghioasă. Se 
porni să laude față de musafiri strălucirea curții Rege- 
lui Soare pe care-l reprezenta, se pliînse apoi împreu- 
nîndu-și mînile cu încheieturi înconjurate de dantele 
spumoase şi ridicînd ochii-n tavan de moravurile tur- 
iCilor şi deveni gînditor ajutindu-se pentru aceasta de 
parfumul pe care-l avea într-o sticluță'pe care și-o vira 
pe rind în cîte o nară, cînd fu vorba să căineze soarta 
Valahiei pe care o vedea cit de curînd pașalîc turcesc. 

Preda Prooroceanu cu care se cunoştea mai demult, 
își pusese pentru această vizită veșminte de salon, cum 
se purtau la curtea lui Ludovic al XIV-lea şi se întreți- 
nu cu Ferriol pe limba lui, savurînd alesele băuturi 
franțuzești în timp ce se lăsa legănat de vise ce-i ară- 

tau strămutare la viitoarea curte a Valahiei obiceiuri 
‘galante cu doamne ce alunecau ușor pe parchet în cri- 
noline legănate şi-şi ascundeau drăgălașele obrăjoare în- 
dărătul evântaielor purtate de minuţe ca zăpada. Apro- 
pos! O cunoaște distinsul ambasador pe doamna de 
Chioseul ? Aceasta călătorise mult pentru a ajunge în 
Orient, dar fusese prădată și îndepărtată de oamenii lui 
Brincoveanu. | l 

Ferriol ridică din umeri. -Necunoaşterea lui părea sin- 
ceră și Prooroceanu nu mai insistă, întărit în convin- 
gerea că doamna de Choiseul era o iscoadă personală 
a lui Ludovic al XIV-lea și că nu acesta era. numele 
ei adevărat. Uneori i se părea că fusese un fum şi n-o 
va mai întîlni de-aci înainte. 

` Al doilea popas al boierilor noștri fu la grecul La- 
zaridis, care avea să le dea casă şi masă pînă ce vor 
fi chemaţi de vizir. Era mai bine așa decît să tragă la 
un caravanserai turcesc, unde şi zidurile au urechi și, 
oricum, ei ar fi fost mai stîngaci decît la hanurile la 
care poposiseră pînă acum. 

Cu toată bunăvoința arătată de Ferriol, acesta. în- 
tîrzie să le dea știri. Se simțeau ca și captivi în casa 
lui Lazaridis, plină de multe femei, surori, cumnate, ne- 
poate, toate îmbrăcate în negru, strecurîndu-se neauzit 
în lungul coridoarelor în tîrlici moi, negricioase și uscă- 
tive, cu piepturi plate, de parcă destinul le-ar fi hărăzit 
la toate să rămînă sterpe, acelaşi destin care le adunase 
sub aripa ocrotitoare a fratelui şi unchiului lor cu sta- 
re mai cuprinsă. Casa era curată, săracă și tristă. Plină 
de,icoane și candele prin toate colţurile aducea a mî- 
năstire. Față de popasurile de pînă acum, în prelungirea 
cărora exista mereu un „mîine“, acesta părea o fundă- 
tură fără ieșire. Oșteanul nu se sperie de tăria aşternu- 
tului sau de vitregia vremii, aşa cum se sperie de ru- 
gina neîntrebuinţării și a traiului bun. Crezuseră atîta 
timp că lumea merge mai departe prin vitejie și ştiin- 
ţa armelor, iar acum trebuiau să recunoască rostul unor 
alte valori pentru care nu erau pregătiţi. Ar fi fost ca- 
zul să se îmbărbăteze unul pe altul. Dar în loc de asta, 


182 


cind se întilneau își spuneau vorbe neplăcute, își gă- 
seau vină pînă și pentru pornirea unuia de a învăța 
cîteva cuvinte turcești, ca să-și mai treacă timpul sau 
pentru că un altul vroia să cheltuiască din banii comuni 
pentru o haină cu fireturi sau un pumnal cu pietre în- 
crustate în mîner, cînd de fapt vina principală era a 
timpului, care trecea pe lîngă ei fără a se osteni să-i 
bage în seamă, şi ei lîncezeau în această baltă stătută 
fără a ști încotro s-o apuce. 

Cînd în sfîrșit le veni ştire de la Ferriol că vizirul 
e dispus să-i primească, erau storşi de atîta aşteptare. 
Se înfăţișară înaintea vizirului cinci bărbați cu priviri 
crunte şi arzătoare, deloc pricepuţi să lingușească și 
nici la temenele și supunere pricepuţi, ca cinci sălbă- 
ticiuni ieşite din cotlonul lor orbite de lumina soarelui. 
Aveau multe plîngeri împotriva lui Brîncoveanu, dar 
cereau să li se facă dreptate în mod imperios, nu cu 
umilința unor supuși ce-și încredințează soarta în miîi- 
mile. suzeranului lor. Mai ales ei, care fuseseră oamenii 
lui: Şerban Cantacuzino, care în ultima parte a vieţii 
își arătase nesupunerea faţă de Poartă și, care cu atît 
mai mult trebuiau să se arate spășiţi. 

Marele vizir îi asculta răbdător. Soarta acestora era 
hotărită încă înainte de a-i avea înaintea sa. Faţă de 
dușmanii ghiauri cea mai curată unealtă era securea 
qidelui. O ştia bine de la strămoșii săi care cu securea 
îşi făcuseră drum din adîncurile Asiei pînă-n această 
parte a Europei. De data asta avea să renunţe la plăce- 
se de dragul cîtorva pungi doldora pe care i le trimi- 
sese Brincoveanu. Mai mult parapon decît avea acela 
asupra ior nu putea avea el. Așa că era liniștit, îi privea 
cum se perpelesc şi se macină în ei și savura pe înde- 
iete balsamul puterii ce te ridică cu cîteva capete dea- 
supra celorlalţi, acolo de unde priveşti frămîntarea lor 
ca pe o viermuială de bicisnici. Cum veniseră ei, dră- 
guții, de bunăvoie la Poartă, ușurind-o pe aceasta de 
grija prinderii lor ! Neştiute sînt căile Profetului și mul- 
te face el pentru liniștea drept credincioşilor! 

XIX 
DÎMBOVIȚĂ APĂ DULCE... 


Oamenii de prin mahalalele Bucureștiului îndrăgeau 
nu numai sărbătorile cu dangăt de clopot, cu adunarea 
pe maidane, unde se puteau da în scrînciob și priveau 
tot felul de pehlivani, ci orice prilej de a se înghesui 
unii într-alţii într-atît, încît să poată auzi părerile veci- 
nilor, dindu-și la rîndu-le drumul la gură pentru a ară- 
ta că sînt și ei oameni cu păreri. 

Un astfel de prilej se ivise în această după amiază 
de august, prăfuită și plină de arșiță, vreme numai bună 
de a ieși din magherniţele în care biziiau muştele și a 
se revărsa pe drumul mare ce ducea spre curtea dom- 
nească, 

Se răspîndise vestea cum că seimenii aduc de la 
Giurgiu pe Merişanu, fost paharnic sub Șerban vodă, și 
pe căpitanii de oaste ai acestuia, care se duseseră la 
Poartă cu plîngeri. Rău trebuie să le fi mers în pribegia 
lor dacă se duseseră singuri în gura lupului! Auzind 
Brîncoveanu că ei se află la Istanbul, trimisese degrabă 
pe postelnicul Vergu și pe Barbu Brătăşanu cu 1000 de 
pungi de galbeni ca să-l înduplece pe vizir să i-i dea 
legaţi pe boierii haini. Da, da, chiar 1000 de pungi atir- 
nau oamenii care se înfățișau acum mulțimii, jupuiți şi 
nemîncaţi de le rămăsese doar sufletul din ei. Nu ară- 
tau deloc a pradă bogată care să merite atîta aur văr- 
sat în haznaua Porții. 

Oamenii adunaţi îi priveau cu curiozitate. În ase- 
menea împrejurări creierul omului de rînd amorţeşle, e 
greu să se hotărască între milă şi cruzime. Este atît de 
amorțit încât ar fi deajuns să zică unul: „pe ei. mă!“, 
că ar tăbări toată gloata asupra celor zdrumicaţi în că- 
ruțele cele mai deșelate pe care le găsise stăpînirea. 

Flăcăi puși pe petrecere, dornici să-și arate bărbă- 
ţia, găseau că trebuie să comunice într-un fel cu cei 
din căruţă: 

— Ei boieri, dumneavoastră, unde vă e fala ? 

— Lasă-i mă, au căzut şi ei la ananghie, că n-o fi 
ananghia numai pentru noi, prostimea. 

Cite o leliță care socotea că seimenii nu și-or pune 
mintea cu ea, cînta ca la Înmormîntare : 

— Aoleu măicuţă, că rău v-au mai perpelit și nu- 
mai oasele vi le-au lăsat întregi. Da' acum și oasele vi 
le-or tărimiţa în beciurile domniei. 

Bocitoarele astea de pripas erau cele mai rele și a- 
mărîţii din căruță găseau în ei atita vlagă să le arunce 
priviri ce se vroiau sfredelitoare, dar pe chipurile lor 
Supte. şi vlăguite, năpădite de bărbi, erau doar jalnice, 
pierdule. 

-La un moment, zvicni din mulțime un flăcău deşirat 
în haine ponosite. Se prinse de loitrile căruţei,. alergînd 
în pas cu ea. 

— Taică, tăicuţă, să ştii că vom face tot ce vom 
putea să te scăpăm, 

Boierul Staicu Merișanu nu-și mai văzuse fiul de 
cinci ani. Încercă să soarbă chipul acesta nou ce se ivi- 
se, să-l aibă cu el în ceasurile de cumpănă ce-l așteptau. 

— Să ai grijă de Sofica. 

Un seimen ce se afla călare se aplecă și-l împinse 
pe băiat, de căzu acesta cu faţa la pămînt. 

Toate se petrecură într-un răstimp cît ai bate de 
trei ori din palme. Și părerea de rău a boierului Meri- 
șanu că-și lăsase copiii încă neîmpliniţi se ridică ase- 
menea unui val, stringîndu-l de git. 

Cei ce se aflau de faţă îl ajutară pe tînăr să se ri- 
dice din ţărînă. Convoiul trecuse, fusese prea puţin pen- 
tru curiozitatea lor avidă, şi acum se simțeau în stare 
să dezlege baierele inimilor lor simţitoare şi prinseră 
a-l căina pe tinărul cu aspect de ofticos. 

— Te-au lăsat orfan măiculița mea, ti-au luat: spri- 
jinul și ocrotirea, Nu mai dă ea pajura îndărăpt ce a 
prins în clonţul de oţel... 

— Dacă te prindea sub copitele calului se termina 
cu- zilele tale, flăcăule.. 

— “Acu' cu tac'su o fi avînd ce-o fi avînd, dar” de ce 
să prăpădească mîindreţe de băiat ? 

Cînd oamenii se află în gloată, simţirea lor devine 
schimbătoare ca apa _ îrămîntată de curenţi: schimbă 
cînd nu te aştepţi limpezimea cristalină cu turkureala 
venită din străfund, răceala pe căldură. 

Se găsi cineva care-i dădu o cană cu apă, și tînărul 
o bău cu dinţi ce nu vroiau să se descleșteze, râspin- 
dind mai mult pe piept. Chinul obezilor grele care-i 
stringeau umerii lui taică-său i se părea că trecuseră 
asupra lui, înțepenindu-i braţele şi avea să le poarte 
de-acu'nainte mereu. 

Alaiul ajunsese la curtea domnească. Prizonierii fură 
împinși din carele din care nu se mișcaseră şase zile la 
rînd, Abea puteau să-și urnească picioarele. Îi împin- 
geau de la spate și-i loveau cu picioarele ca pe porci. 
Staicu nu mai simţea nimic, avea doar grija icoanei ce-o 
purta în suflet, să n-o piardă. Preda Prooroceanu sim- 
tea doar ură împotriva acestor barbari şi avea această 
ură gustul sîngelui ce-i curgea din nas și-i umplea gura. 

Căpitanul Haţeg găsea destulă putere să scrișnească 
înjurături printre dinți și acestea îl uşurau. În uitima 
vreme avea fierbințeli mari de la boala lui de piămini. 
Oricum, sfîrşitul îi era aproape şi decît să bolească 
pe un pat şi să-și scuipe puţin cîte puțin plăminii, ma 
bine să se sfiîrșească dintr-odată, fie şi de ștreang. A- 
vînd el acest secret al său se purta într-un fel ciudat, 
cînd cu nepăsare de senior, cind cu o blindeţe de nein- 
teles față de hainii însoțitori, Și cum la acestea se adă- 
uga chipul lui de Christ, cu ochi albaștri strălucitori, 
cu părul cînepiu și barba neagră întreruptă în dreptul 
bărbiei de o năstrușnică dungă aurie, el inspira respect 
celor ce-i însoţise tot drumul, de la Istanbul pină aici.. 
Unul dintre însoțitori îi ceruse chiar iertare spuindu-i. 
că slujba lui așa cere şi nu alta. Radu Haţeg îl cercetase 
niţel dintr-o dungă și-i spusese că oșteanului nu-i sînt 
de folos gindirea nici simţirea. Era iar un bine acesta, 
că paznicii vorbeau limba lui și se putea înţelege cu ei, 
decit să fi fost niște păgini. În toată viața sa, Radu Ha- 
teg cătase partea bună a fiecărei întîmplări. Căci nu e 
întîmplare care să n-aibe o parte cît de cît suporta- 
bilă, sau de învățătură, sau chiar de haz. Eh... n-avusese 
el o viaţă prea lungă, dar o trăise după îndemul ini- 


186 


mii şi mai ales nu fusese bicisnic și nu umblase cu gîn- 
duri ascunse și nu-i părea rău de nimic. Faptă de acum 
li se pulea aduce ca învinuire de hainire faţă de noua 
<iomnia. Dar el nu juruise credinţă oricărei domnii, ci-și 
aplecase grumazul numai în fața lui Şerban vodă. Aşa 
<ă în cugetul lui, făcuse cu dreptate ceea ce făcuse, 

-Cit despre căpitanul Sîrbu, acesta își atrăsese cele 
mai multe bruftuieli din partea însoțţitorilor. Avea: pri- 
virea sălbatică şi mugea ca un bou, căci nu putea su- 
porta, față de puterea-i de uriaș, față de pumnul cu care 
putea fărîma un zid, să fie țintuit locului și înjosit. 

Iar Preda Prooroceanu își cam pierduse minţile. Cu 
xlantelele cămeşii zdrenţuite, cu părul rărit, sprințar ca 
un cintezoi, căci după părerea dumisale omul nu tre- 
buie să se piardă cu firea și mai ales într-o împrejurare 
grea trebuie să se arate descătușat de orice prejudecată, 
era luat de însoțitori drept un soi de paiaţă. Vorbea pri- 
pit, în virful limbii, ba strecura și cuvinte de neînțeles 
pentru ei şi, ca bunul samaritean împărțea cu Radu Ha- 
seg piinea cu apă ce i se dădea, Nu mai simțea dure- 
rea, vedea doar sclipiri albastre și roșii înainte-i și se 
lăsa în voia acestor fulgere micuţe, care-i dădeau senza- 
ţia că pluteşte prin înălțimi, un duh gata-gata să atin- 
gă stelele cu mîna. 

Fură duși în temniţă, dezlegaţi și puşi în fața unui 
hîrdău nare cu apă, poruncindu-li-se să se cutăţească. 
În lungul drum își făcuseră nevoile pe ei. Trebuia să-și 
îndepărteze jegul de pe ei, urmind a se înfățișa înain- 
tea lui vodă. Li se îngădui să doarmă pînă la această 
înfăţoşare.: 

A doua zi fură duşi în spătăria cea mică, unde se 
aflau adunaţi boierii. Veni și vodă printr-o ușă joasă 
din fundul sălii. Era abătut ca după o noapte de. nesomn. 
Cei apropiaţi nu-i cunoșteau chipul mîniei, vocea de .tu- 
net, ochii aruncind scîntei. Se așteptau ca de data asta 
să le vadă. Dar nu văzură decît un chip împietrit, parcă 
mai alungit ca deobicei. Dacă privirile-i se atingeau de 
cei căzuţi cu frunțile la picioarele sale, se citea în ele 
o zvicnire dureroasă care putea fi şi scîrbă, dar şi adîn- 
că amărăciune. Pe Staicu Merişanu îl știa de 'pe cînd 
era simplu boier, un tîhăr fandosit cu obiceiuri aduse 

din Italia, năzuind să semene cu seniorii de acolo, cu 
gesturi moi şi voce melodioasă. Acum, Staicu mwăzuia 
să înmoaie inima aceasta pe care o bănuia slabă. Se 
întremase năzuinţa asta după ce-și văzuse fiul și după 
noaptea de odihnă care-i îngăduise să-și pipăie inima, 
descoperind-o tot neînfricată. Dar cînd își ridică privi- 
rile şi văzu de-oparte și de alta a lui Brincoveanu pe 
cei doi unchi ai săi, spătarul și stolnicul, cei care fă- 
cuseră să grăbească moartea fratelui lor Șerban, lupi 
bătrîni, hîrşiţi în dedesupturile politichiei, avu un mo- 
ment în care-i pieri suflarea și însăși dirzenia se pră- 
buși încolţită de nesiguranţă, 

— Îndurare măria-ta, îndurare îţi cer, că mila mări- 
ei tale încă este mai mare decit greșeala mea. 

— O singură greșeală ai făcut, Merișane? Că după 
lupta dela Zărnești au trecut trei aniși aveai destul timp 
să-ți dai seama că ai greşit. Dar tu ai mers cu uneltiri 
la Poartă. Și dacă acum te vom pune în libertate, la fel 
vei face. Lupul își schimbă părul, dar năravul, ba. Şi 
tu ești lup bătrîn, Merișane, în stare să aduni haită ma- 
re în juru-ţi. 

— Ajunge și lupul să ostenească, măria-ta. Lasă-mă 
să mă trag în culcuș să mor printre ai mei, 

— De murit, vei muri, dar aşa cum voi avea eu pohta. 
Ia întoarce-ţi mai bine privirile spre acesta și spune-mi, 
îl cunoşti cumva ? 

Se afla acolo paharnicul Dumitrașcu Corbeanu, care 
schimbase multe scrisori cu fugarul Merișanu de peste 
munţi. Brîncoveanu prinsese aceste scrisori din timp și 
se infiorase la gindul că răzmerița se va întinde prin- 
tre boierii de aici, din ţară. 

— Îl cunosc, măria-ta. 

— L-ai prins la drag mare dacă-i trimeteai pe fiece 
lună cîte o scrisoare. Este așa, Merișane, ori mint eu? 

— I-am scris, măria-ta, dar el putea să nu-mi răs- 
pundă. 

— I-ai răspuns, Corbene ? 

Acesta tăcea ca o stană de piatră. 

— Poate ai uitat șirul vorbelor, Corbene. Dar el îţi 
va veni iarăşi pe buze cînd veţi sta față-n faţă. Căci 

veţi sta amindoi în aceeaşi temniţă. Vreau să vă dau 
răgaz să vă vedeţi unul cu altul şi să ţineţi sfat împo- 
triva domniei. 

Apoi Brincoveanu își întoarse privirile spre foștii 
căpitani de oaste ai lui Şerban Cantacuzino. Pe căpita- 
nul Sîrbu, pe Radu Haţeg și pe Preda de la Milcov îi 
ştia numai din auzite. Doar pe Preda Prooroceanu îl 
cunoștea demult, din timpul unui popas la un han din 
Austria, pe cînd nici nu se gîndea că va deveni domni- 
tor și descoperise în acest Preda, care venea din Fran- 
cia, un tovarăș de drum plăcut și vioi, Îl vedea acum 
doar ceva mai slăbit și gălbejit, dar nu arăta deloc ca 
boierii îngreunați de vîrstă din jurul său. La cei vreo 
patruzeci de ani cît trebuia să aibă, părea tot un vîn- 
tură-lume și se vede că în cabala aceasta căzuse mai 
mult fără vrerea lui. 

— Voi, căpitani de oaste, grăi vodă întorcîndu-se 
către ei, aţi crezut că poate vă veţi înălța la ranguri 
mari dacă știți să mînuiţi armele. Că sub altă domnie 
decît a mea veţi deveni ispravnici sau poate generali, 
așa veţi fi crezut, 

Prinse a vorbi Preda Milcoveanul, care știindu-și 
soarta pecetluită nu se mai temea de nimic: 

— Măria-ta, am fost crescut într-o familie care l-a 
slujit pe Mihai vodă cel viteaz. Cu silă împotriva tur- 
cilor și cu dreapta credinţă că puterea brațului trebuie 
folosită, am fost crescut. N-am știut decît aceasta și 
n-am putut face altfel. Bălăceanu, pe care l-am urmat 
în luptă, credea la fel: domnia poate fi una sau alta, 
dar noi sîntem datori a ne apăra moșia părintească. 

Boierii din Divan care erau strinși aici, de față, în- 
lemniră. Se uitară unii la alţii, apoi la domnitor. Se aş- 
teptau să-l vadă ridicîndu-se cu furie mare din scaun 
la auzul unor asemenea vorbe necugetate. Și iată ei 
puteau vedea dintr-un moment într-altul căpăţina aces- 
tui Preda rostogolindu-se pe podelele spătăriei. Însăși 
căpăţinile lor erau amenințate. 

Dar vodă rămînea liniștit în scaunul său. Îl cercetă 
pe tînărul care în năpasta în care căzuse nu-şi irosise 
curajul și-i dădu dreptate în sinea sa: un ostaş nu pu- 
tea face altfel. I-ar fi fost pe plac ca şi fiul său, Constan- 

tin, să aibă aceeaşi nestrămutare, dacă ar fi dat de greu. 
Preda era un tînăr chipeș cu faţa colțuroasă și vorbirea 
tărăgănată, ca unul ce fusese crescut în vecinătatea mol- 
dovenilor. Familia lui de țărani liberi, din ce în ce mai 
încropiţi fusese de mult pusă la acel hotar de ţară. 
Poate chiar de la Mircea Io voievod. Păcat de el să se 
prăpădească. Îl va trimite la ocnă să-l întricoşeze cum 
se cuvine, şi-apoi îl va scoate și-l va trimite la Milcovul 
lui, să nu se stingă stirpea de ostași cu inimi neînfri- 
cate. Va avea cîndva ţara nevoie de asemenea oameni, 
poate peste cinzeci, o sută de ani, dacă mai curînd nu 
scapă de jugul turcesc. 

— După cum văd, Milcovene, ești gata să te prinzi 
că Bălăceanu credea ca și tine, după cum tu crezi ca 
el. Să nu mai faci una ca asta, Milcovene! Gindurile 
unuia care tinde să schimbe stăpînul, să-l facă din turc 
— austriac, nu-s cu folos pentru ţară. Căci asta vroia 
Bălăceanu. I se părea lui că jugul austriac va fi mai 
blind sau că el va trage mai multe foloase sub o ase- 
menea stăpînire. Dar eu îți spun, Milcovene, că acela 
ar fi fost încă mai rău. Ştii tu ce se petrece cu fraţii 
“noştri de peste munţi, unde e austriacul stăpîn? Ai stat 
un timp acolo şi s-ar fi cuvenit să știi. Oamenilor li se 
făgăduiește scăparea de dajdii dacă trec la credința 
papistașe. Preoţii noştri, care ţin la limbă și obiceiuri, 
sint întemnițați. O făgăduială poate fi trecătoare, dar o 
rouă credință, odată îmbrăţișată, nu mai. poate fi schim- 
bată ca o cămaşă. Urmează apoi schimbarea numelor pe 
care le vor primi copiii la botez, uitarea cîte puţin a 
limbii și a obiceiurilor. Asta urmăresc papistaşii şi ar 
face-o cu mai mult spor dacă n-ar fi țărişoara asta a 
noastră ce se ostenește a păstra credinţa străbună, dacă 
n-am trimite cărți. fraților de preste munți să le ţină sus 
inima și cugetul. Dacă e de ales între doi stăpini, nu 
e mai bun turcul, dar se arată mai trecător, că el ne 
cade prea greu la stomahuri și niciodată nu-i vom pri- 
mi credinţa. De altfel nici nu vrea aceasta, şi se mulțu- 
mește cu pungile noastre cu galbeni. Nu e mai bine să 
trăieşti sărac, dar curat, Milcovene ? Și să-ți botezi co- 
pili cu numele părinţilor tăi 2 Și să. păstrezi datina stră- 
bună ? oe E 

Ştia să vorbească Brîncoveanu, nu glumă ! Chipurile- 
multor boieri din jur arătau o dulce uitare de sine şi o 
dăruire spre spusele lui. Însuși stolnicul Constantin, 
dascălul lui de retorică din copilărie, întiiul său dascăl, 
îl privea cam ponciș, ca unul ce-ar fi vrut să spună el 
acele vorbe ce făcuseră atita linişte în sală, adunîndu-i 
pe toți într-un gînd. 

Cînd se strînsese această adunare de pedepsire a 
hainilor, avusese stolnicul Constantin presimţirea unei 
turburări a cugetelor în care cercul vinovaţilor să creas- 
că, iar mînia Brîncoveanului să sporească. Prea adesea. 
avuseseră loc la curtea domnească asemenea pedepsiri' 
cu ghiotura a boierilor atunci cînd vreun domnitor sim- 
tea cum i se clatină pămîntul sub picioare și năzuia 
să-și consolideze puterea, ca să nu se ţină blestemul 
lanţ şi să mai aducă nişte victime şi în această dimi- 
neaţă. I se păruse a citi aceeași teamă pe feţele boie- 
rilor chemați cu mic cu mare în sala spătăriei. Unul din- 
trei ei, Corbeanu, se făcuse vinovat, şi avusese stolni- 
cul grijă să-i strecoare domnitorului temerea că ar mai 
putea fi şi alţii. Dar iată că nepotul său își păstrase 
cumpătul şi, lucru neaşteptat, pusese în practică cunoș-: 
tinţele sale de retorică. Cel mai adesea boierii din a- 
ceastă ţară care primesc ceva învățătură uită repede 
sfaturile din cărți sau le separă de viaţa lor, ca pe o 
aventură a tinereților, şi atunci cînd sînt într-o cumpănă 
dau frîu liber firii lor, bărbăţiei dominatoare. Purtarea 
de acu' a nepotului său arăta că învăţătura primită fă- 
cea una cu ființa lui. Și nu numai pentru că pornise a: 
vorbi domol ca un bătrîn cumpănit, ceea ce atrage tot- 
deauna luarea aminte a celor din jur, apoi își împodo- 
bise vocea cu înflăcărare și căldură, ci mai ales fiindcă: 
știuse a alege din toate gîndurile ce puteau roi în ca- 
petele acestor boieri în momentul de față, anume pe 
cel ce zăcea în fiecare dintre ei, acela al preţuirii da- 
tinei și moșiei părintești. 

Nu, nu vor cădea mai multe capete, așa cum cre- 
zuse stolnicul. Cel mult, ale principalilor vinovaţi, pen- 
tru a da pildă celor ce nu vroiau să fie una cu domni- 
torul lor. O pedeapsă trebuia să fie, iertarea ar fi fost 
socotită dovadă de slăbiciune. Nu se plătiseră atitea 

pungi cu aur la Poartă ca să-i facă scăpaţi. Dar tot- 
odată li se dăruia celor de față un motiv în plus să 
aibă încredere în domnitorul lor. 

Cît despre Preda Milcoveanu, de unde se așteptase 
să i se zdrobească pe loc ţeasta pentru cutezanţă și să 
aibă parte de o moarte de viteaz ce nu se teme a-și 
spune convingerile, se simțea un fanfaron, adică exact 
cum era mai rău. | se mai întîmplase asta într-o noapte 
cînd visase că se află în primejdie mare şi aude goar- 
nele chemind la luptă. Se trezise buimac și se îmbrăcase 
de luptă, dar cînd ieșise pe ușă îl împresurase o noapte 
calmă cu sobor de greieri şi puzderie de licurici, şi cîi- 
nele de pază venise de-i linsese picioarele, apropiere 
devotată și liniștitoare, dar se simţise gol și singur cu 
spaima lui, cu sminteala lui, în preajma unei forțe ce 
putea foarte bine să-și bată joc de el, care însă în loc 
de asta îi învăluia umerii cu prinos de stele. Singur, 
înarmat și încrîncenat în puterea nopții! Poate Șerban 
vodă, cel în amintirea căruia făcuse ce făcuse, i-ar fi 
zdrobit țeasta pentru hainire. Acesta, pe care acum îl 
cunoștea, îi arăta temeiurile politichiei sale, deși cu ni- 
mic nu era îndatorat s-o facă. Acum îl cunoștea și-l re- 
cunoștea de domn și stăpîn. 

Brincoveanu porunci să fie duși în beciurile curţii. 
Cu acești ultimi dușmani ai săi răpuși, se simțea mai 
liniștit. Prinsese neliniștea din privirile celor adunați în 
Spătărie, atunci cînd Preda de la Milcov rostise numele 
Pălăceanului. De mult acest nume nu mai fusese rostit 
si toţi credeau că asta l-ar înfuria. Dar el încheiase 
răfuiala cu cel mai primejdios dintre dușmani și acum. 
nici stafia lui nu-l mai chinuia. Cel mult, aceste mă- 
runte stafii rămase în urmă-i, care se prinseseră sin- 
gure în plasă. 

Scăpat de sila acestei judecăţi, se grăbi să iasă prin 
aceeași ușă joasă și să suie la iatacul domnesc, să-și 
schimbe hainele. Îndeletnicirea cea mai plăcută din 
cursul unei zile era de a supraveghea lucrările de re- 
facere a curții domneşti. Își punea pentru aceasta o 
haină scurtă de modă italienească, cisme din piele moa- 
le, simțindu-se astfel mai zvelt și liber în mişcări. 
Schimbîndu-și haina lungă de culoarea coajei de cpac 

cu care fusese în Divan se lepăda ca de o povară. Ştiu 
oare cei ce pizmuiesc privilegiul suveranului de a spu- 
ne ultimul și cel mai cu greutate cuvint că lui, anume, 
asta-i răscolea o melancolie leșioasă, soră bună cu stă- 
rile din copilărie cînd privea apusul soarelui, roșu-ule- 
ios întins pe toată zarea și simţea fiorul întunericului 
împresurindu-l ? Era ponosul firii lui acesta. Alţi bär- 
baţi în momente de grea cumpănă se sumețesc și se 
îndirjesc și năzuiesc să domine însuși Destinul. El sim- 
tea ca un tăiș hotarul cu veșnicia, iar încercarea dis- 
perată de a se potrivi sorții îi apărea ca simplă deşer- 
tăciune. Chiar în această împrejurare în care hotărîrea 
n-o luase de unul singur și unchii săi îi arătaseră ce se 
întimplase atunci cînd buna lor mamă, Ilinca îl iertase 
pe Stroe Leurdeanu de osîndă : la o revenire a protec- 
torului său acesta cășunase necazuri întregii familii şi-i 
prigonise şi-i umilise pe toți cu îndirjire năucă. „Dacă 
nu relezi capul fiarei cînd ţi se află în mînă, atunci să 
te aștepți să-ți dea tircoale și să te încolțească ea pe 
tine", spusese stolnicul cu buna știință a celor pătimite 
de el şi ai lui în tinereţe. Sfatul unchiului, firea sa pu- 
ternică, plină de adîncimi, îl întărea într-o clipă ca a- 
ceasta, cum îl întărise şi la osînda Bălăceanului, Dacă 
era să domnească, atunci să-și exercite drept de viaţă 
şi de moarte, ca orice domnitor. Totuși, chiar de nu va 
fi cu voia stolnicului, va fi mai blind cu doi dintre cei 
aduşi azi în Divan, care nu erau printre cei mai înrăiți. 
Cu Preda Milcoveanul, suflet simplu, care dacă era ciş- 
tigat pentru folosul ţării va deveni un slujitor de nă- 
dejde şi cu paharnicul Corbeanu căruia destulă pedeapsă 
îi va fi de-l va scoate din hatîrul de demnitar. Pentru 
iertarea acestuia den urmă atîrna greu în cumpănă scri- 
soarea primită de la banul Vintilă Corbeanul, fratele 
său. Era bolnav banul şi pe patul său de suferinţă, a- 
flind de ridicarea fratelui mai mic și bezmetic îi tri- 
misese lui vodă scrisoare: „Mă rog măriei tale, pentru 
cel bicisnic de frate-meu, nu te potrivi măria-ta nebu- 
niei și blestemăciunii lui, ci, pentru mine, fă bine de-l 
iartă.“ Vintilă era om de încredere și ajutase familia 
Brincoveanului cînd se aflase în restriște. Cind pri- 
mise cartea Brincoveanu clătinase capul dojenindu-l pe 

bătrînul ce nu se afla de față. Nu vroia să-i facă necaz 
şi să cășuneze moartea unui credincios. 

„Ei... boiere Vintilă, frumos mai ştii domnia-ta să 
grăiești! Am să-l iert, căci nu vreau ca lovind în el 
să lovesc în domnia-ta și să-ţi grăbesc sfîrșitul. Dar tot 
îl voi trimite pentru o vreme la răcoare, să aibe timp 
a se ciondăni cu Staicu, cel ce l-a băgat în bocluc.” 

Trecu prin cîteva coridoare ca să ajungă la o scară 
de lemn pe care cobori în curte. La scara din faţa in- 
trării principale ce avea să fie din marmură, abia acum 
se lucra. În curte, de doi ani de zile era o întinsă ta- 
bără 'de lucru în care stăpîni erau pietrarii și zidarii. 
Ca să-și continue. lucrul și iarna, se podise curtea din- 
tr-o lature cu bîrne de lemn şi se făcuseră șoproane. 
Lucrătorii erau obișnuiți să-l vadă pe vodă printre ei 
în fiecare zi, Își continuau munca şi nu. ridicau ochii 
decît dacă erau întrebaţi de vorbă. Se opri vodă 'unde 
văzu un bloc de marmură de o rară frumuseţe. Gălbuie 
ca nisipul cald din luncă într-o însorită zi de vară şi 
cu şuviţe roșşietice și cu grăunciori „Iăptoși ca de 'ala- 
bastru. 

— E frumoasă, măria-ta, zise omul care șlefuia' mat- 
mura, bucuros că admiraţia lui pentru bolovanul ca 
o nestemată..e împărtășită. Cînd stau și mă gîndesc 
că a: înflorit în măruntaiele pămîntului de la începutul 
lumii şi a stat cuminte acolo atîta amar de' vreme pen- 
tru ca abia acum să fie scoasă la lumină... 

— „Şi cîte ca astea vor mai fi, Brebule! 

— Nu-s aidoma una cu alta. lată. Iată, cea de colo 
are vînă de rugină care a făcut-o sfăriîmicioasă. `` 

— Să puneţi numai bucăţi bune, Brebule. Le vom 
găsi şi celor mai mici întrebuințare. 

Ceva mai încolo se făcuse lanţ de oameni care-şi 
treceau din mînă-n mînă găleţile cu mortar. Se zideau 
în sala cea mare stilpii scunzi ce aveau să susţină arcuri 
semicirculare. Sala măsura 32 pe 17,5 metri, iar stilpii, 
pădure întreagă, aveau să dea cadență pașilor după cum 
rotunjimile de 'subsiori ale arcurilor aveau să prote- 
guiască demnitatea staturii umane. Lîngă sală se con- 
struia un mic paraclis, în care capitelurile stilpilor a- 
veau să se desfășoare cu mai mult spor de podoabe, 

iconostasul avea să fie din lemn aurit; și, în lipsa unei 
cupole care să aducă prinos de lumină, se gindise dom- 
nitorul să aducă pentru ferești icoane de sticlă tocmai 
de la Viana. Vedea ca aievea acel paraclis în care se 
va retrage să-și adune gîndurile, îl vedea ca pe cămă- 
ruța cea mai din mijloc a unei cochilii care adună toate 
sunetele și tainele întregii alcătuiri, 

Alcătuirea aceasta, palatul domnesc, nu avusese de- 
ioc o înfățișare strălucită înainte de Matei vodă Ba- 
sarabul. Spuneau bătrînii că, în afara sălii mari făcută 
din cărămidă arsă, avea multe încăperi din chirpici, 
înjghebate în pripă, căci prea erau scurte domniile, 
perfide incendiile ce se iscau și se lățeau din senin și 
visteria ţării prea săracă, pentru a se gîndi domnitorii 
la înjghebare trainică. În lunga sa domnie Matei voe- 
vod se îngrijise să sporească încăperile din cărămidă 
şi acoperise palatul cu tablă. Mai puţin totuși decît ce 
făcuse pentru palatul domnesc din Tîrgovişte, căci se 
gindea Matei vodă că acela e mai aproape de inima 
țării și mai departe de toana turcilor de a transforma 
Valahia în pașalic. 

Cu multă dragoste se îndreptau gindurile lui Brîn- 
coveanu spre acel gospodar de ţară, coborîtor din spiţa 
Basarabilor şi voia să-i semene și să păstreze pacea 
în țară, dar socotea că în acest moment se cerea mai 
mullă viclenie în politica cu turcul și, pentru a-i linişti 
unele temeri era nevoie să-i facă pofta aceasta de a 
păstra capitala mai aproape de Dunăre. 

„Oraș din tină amestecată cu sînge“, spusese cîndva 
stolnicul despre București, gîndindu-se se vede la pe- 
depsirea singeroasă a boierilor sub Mircea Ciobanul 
şi sub Mihnea al III-lea. Avea stolnicul mare aplecare 
spre vorbe cu tilc și o cruzime de neînțeles cînd punea 
pecetea unui om sau unei stări, osîndind cu vorba, mai 
mult decît o putea face cu fapta. 

Brîncoveanu ţinea la orașul acesta plin de șuviţe 
de ape ce se împotmoleau în smircuri leneșe, prin pri- 
măvara de florăria pometului, în care găseai vara pot- 
loage .de arșită toropitoare, dar și culoare de umbră 
adîncă, tîrgul acesta în care desimea oamenilor nu se 
rușina de tovărășia vegetației, înălțîndu-se deasupră-i 

pături de lumină cînd aurie ca mierea, cînd albicioasă 
şi nisipoasă de-ți lua ochii, așezare cu iz de luncă și 
îndemn la sfioasă doinire din caval. Nu avea creștetul 
bătut în aur și argint ca Istanbulul, nici solemnitatea 
clădirilor și podurilor de piatră din Florenţa, nici buna 
rîinduială a zidirilor din cărămidă întîlnită în Viana. 
Dar năzuia să fie el însuși. În belșugul de verdeață găz- 
duită de apele miloase, roșcovane, ale unui rîu cu mean- 
dre, ar fi stat foarte bine unor case înalte văruite în 
alb, cu partea de jos înălțată și cu cerdac de lemn la 
primul cat, așa cum se văd prin multe sate de la noi, 
doar ceva mai solide, mai cutezătoare, potrivite cu în- 
făţișarea unui oraș. Tirgul acesta se căuta pe sine. Oa- 
menii săi aveau nevoie de ceva mai multă încredere 
în viitorul așezării lor, simțeau nevoia să scape de 
spaima incendiilor și năvala tătarilor. Palatul acesta 
de piatră cu loggia deschisă spre priveală, cu foișorul 
în care avea de gînd să pună un ceas elveţian, putea 
fi un început, Un început al încrederii poate fi şi în- 
vățul de a privi de cîteva ori pe zi limbile mișcătoare 
ale ornicului ce străjuiește deasupra capetelor activi- 
tatea tuturor, ca și dangătul puternic și plin al clopo- 
tului de la Mitropolie, un drum podit cu bîrne pe care 
tirgoveţii să meargă cu pas sprinten chiar pe o vreme 
ploioasă, înmulţirea dughenelor meșteșugarilor cărora 
chiar el, domnitorul, le va da mai mult de lucru. 

Neîncrederea unchiului său, spătarul Mihail faţă de 
trebuința acestor înfăptuiri, în loc să-l descurajeze, mai 
abitir îi ridica năzuinţele. 

Îi spusese spătarul : 

— S-ar cuveni ca tatăl unei familii atit de numeroase 
să se îngrijească mai ales de ale sale. Așa a făcut și 
taica, Dumnezeu să-l ierte, care la nici o mărire n-a 
pohtit cu toate că nu i-a lipsit îndemnul și încrederea 
Porții. Știu, ştiu prea bine că n-ai arătat mai-nainte 
pohtirea spre mărire, și tocmai de aceea te-am spriji- 
nit. Dar de cînd ești în scaun arăţi cu totul altă faţă. 
Unde-ţi va fi stat ascunsă această năzuință de a cu- 
prinde cu aripile tale, cu întreaga-ţi ființă, tot ce miş- 
că-n ţara asta ? Te crezi atit de mare şi puternic? Nu 

stai să te gîndeşti că acestea pot fi aripi gingaşe de 
libelulă şi foarte ușor le poate măcina flacăra dușma- 
nului ? Măria-ta ar trebui să gîndeşti că ești mai întîi 
al familiei şi apoi al ţării. Dacă turcului nu-i va plă- 
cea ceva — şi un lucru care nu-i poate fi pe plac e a- 
cela că banii se duc pe ridicarea curții domnești, în 
loc să se verse în haznaua împărăției — nu-i e greu 
să-ţi zică „mazil“. Ce te vei face atunci? Copiii tăi se 
vor alege cu ponosul, că nu le va sări țara în ajutor. 

Răspunsese Brincoveanu : 

— Dacă voi pune ponosul înainte, tîrgul acesta va 
rămîne o alcătuire de glod şi tină și prea ușor va mă- 
cina vintul vremii truda oamenilor. Și apoi, ceea ce se 
face, din al ţării se face, bașca ce-i al meu și va rămîne 
fiilor mei. Domnia-ta știi mai bine ca alţii că Padova 
și Florenţa; Veneţia şi Ravenna, au ţinut piept seco- 
lelor dacă au fost din piatră. Și multe palate și cate- 
drale de acolo s-au făcut cu banii obştei. 

Clătinase spătarul capul și zimbise cu milă: 

— Ehei... Ce spui măria-ta, nepoate, e mult departe 
de noi. Aici, în patru vînturi, cum ne aflăm, sîntem su- 
puşi blestemului şi pustiirii. Este de ajuns să veghezi 
la pacea țării şi toți banii ce s-ar putea aridica de la 
necăjitul de popor să-i trimiţi turcului, pentru a-i ține 
trează încrederea. E bine şi pentru țară și pentru fa- 
milia măriei-tale. Ca un Cîrmaci înţelept trebuie să ţii 
mereu cumpăna între aceste două, care te cer. 

Brincoveanu avusese totdeauna încredere în jude- 
cata spătarului. De data aceasta însă, ea i se părea 
uscată, lipsită de gindul cutezător al bărbăţiei. Obosise, 
bietul, și multele frecușuri ale vieţii făcuseră din el 
un om temător. Nu-și dădea seama de-l va răni nedin- 
du-i ascultare. Ca nepot, îl va respecta mai departe, 
cu toate slăbiciunile lui. Dar se va desprinde de lestul 
unor judecăți șovăielnice, căci poporul aștepta de la 
domnitorul ţării şi devotament și cutezanţă. lar din- 
spre partea lui, primea şi grijile și primejdia, chiar și 
silnicia unui Divan, ca cel de astăzi, în care trebuise 
să ridice paloşul pedepsirii. Socotea apoi că turcilor 
le-a dat destulă ascultare, ţinînd capitala la București, 

aproape de ei, desfăcînd oastea de ţară și trimeţindu-le 
la timp haraciul, zehereaua și toate celelalte. Dar n-a- 
vea să ocolească partea bună şi de folos a zilelor sale, 
în care se mișca printre pietrari, lemnari și zugravi; 
dînd viaţă zidirilor noi, de dragul unui bătrîn temător. 


PARTEA A DOUA 


I 
FAȚA NOUĂ A UNOR CUNOŞTINŢE VECHI 


Ca să fii negustor în tîrg îţi trebuie o tarabă și ceva 
marfă pe ea. Așa gîndesc cei mai mulți. Luca socotea 
că nu-i deajuns. Poa' să fie lucruri de trebuință cele 
înșirate. pe tarabă, dacă se aşează în coasta ta unul 
cu lucruri mai arătoase, atrage toți muşteriii. Dar dacă 
în afară de marfă ai o limbă dulce care să sune în au- 
zul trecătorilor ca un clopoțel de argint, atunci se 
schimbă treaba. Omului îi place să se lase îmbiat și 
lucrurile cresc în ochii lui dacă-s lăudate, că — deh — 
dacă se mai nimerește să aibă mintea 'leneșe, nu se do- 
mirește oricare asupra însușirilor lucrurilor înșirate pe 
tarabă. La o adică, ce avea Luca spre vînzare? Avea 
opinci de toate mărimile, cingători de cînepă şi sub- 
țirele cingători de mătase, șiraguri de mărgele din sti- 
clă, dar și mărgele din cocoloașe de piine colorate și 
niscaiva coșnițe din papură împletită. Se așeza între 
unul cu străchini și altul cu doniţe și Ciubere. Treceau 
oamenii să-și ia lucruri necesare gospodăriei, dar își 
aruncau ochii şi pe taraba cu mărunțişuri. Atunci le 
izbea auzul vocea tînără a lui Luca: „...ia paporniţa, 
neamule, ușoară ca fulgul şi durabilă cît o viaţă! Hai- 
da-de, oameni buni, că meritați opinci bune de toval, 
vă face mersul apăsat şi iute, vă sfiriie călciile, nu 
alta, merg singure, ce mai încolo-și-ncoace! Nu pier- 
deţi prilejul, o viață are omul, mai sînt și duminici în 
viaţa asta, faceţi-vă chipeşi cu cingători năzdrăvane 

de cînepă, luaţi bete de mătase pentru ibovnice și ne- 
veste că muierea o-ndulcești cu te-miri-ce și p-ormă 
te-ndulceşte ea pe tine... Nu vă sfiiți de lucruri gin- 
gaşe, că toate într-o viaţă încap... mărgele, mărgele... 
boabe gingirlii pentru gîturi nurlii.,. șiraguri din culori 
de curcubeu, de cade un bob în apa cea mai tulbure, a 
limpezeşie — cleștar o face — de vezi pină-n fundul 
bulboanei, măiestre și alintate mărgele...“ 

Avea cumpărători Luca și din nimicurile vindute 
timp de-un an și-o vară strînsese cîteva pungi de bani 
de-aramă, cîştig curat, cu care chitea să-și ia o du- 
gheană în tirg, nu că-ar fi atîrnat prea greu mărfurile 
cărate cu spinarea pe fiece zi sau că n-ar fi fost destul 
de tinăr ca să îngheţe în zilele geroase de iarnă, dar 
altă greutate îți dă negustoria statornicită între patru 
ziduri, fie ele și de chirpici, și cu coperiş de stuf dea- 
supra capului. Prinsese gustul negustoriei — ce mai! — 
şi-şi făcea tot felul de ginduri pentru viitor. 

Într-acestea îl găsi Simion la întoarcerea sa în Tirgul 
Bucureştilor. Nu se putea să n-auzi gura unuia ca el 
în timp ce te strecurai printre tarabele pestriţe și te 
frecai de spinările ţăranilor și tîrgoveţilor. Îl recunoscu 
a fi ucenicul cel bun de gură din gloata celor ce ridicau 
sfînta monastire a Hurezilor. 

Se opri în dreptul lui. Băiatul, acum mai împlinit la 
statură, dar cu un ilic călugăresc cam ros şi jegos, do- 
vadă a cîrpănoșeniei unuia cu gînduri de înavuţire, nu 
cerceta cu atenţie pe cei ce se opreau în dreptul tara- 
bei sale. 

— O paporniţă cauţi, moșule? Să știi că n-ai ma- 
tale dinţi să le-ncerci pe astea. 

— Ba o talangă caut, fiule. Una cu limbă de aramă, 
s-o pun la gîtul cuiva de-l știu eu, să-l scutesc de multă 
vorbărie neroadă, că prea mare risipă face. 

— Ia stai, bre! Parcă te-aș cunoaște! 

— Nu știu de mi-ar aduce cinstire cunoștința unuia 
ce aruncă vorbele și abia apoi şade să se gindească 
ce-a spus. 

Cei cîțiva gură-cască din jur cercetau cu mirare a- 
ceastă înfruntare ce li se dăruia pe gratis între un pe- 
hlivan și moșneagul cu pielea pîrguită de vinturi și ochi 

scăpărători, cu haine de şiac de bună calitate, un fel 
de staroste de breaslă ce nu vroia să-şi vădească rangul. 

— Nea Simioane, matale erai ? 

Și nici una, nici două, flăcăul cu bărbuţă şireată se 
repezi cu braţele pe după gitul omului cu ochi isco- 
ditori, care numai la prima vedere aducea a moşneag. 

— Măăăree ! Da' ce haine procopsite ai! Apoi dacă 
aud vorbe de ocară, hainele sint cele ce mă ceartă, nu 
neica Simion cu care am împărţit pita domnească. 

Luca nu-şi dădea seama că, dacă bucuria i-a ţișnii 
deodată din suflet era pentru că în tabăra de la Hurezi 
se simţise tare bine, ca într-o familie se simţise. 

— Şi zi, te lăsași de ucenicie, mă pasăre cu pene 
pestriţe 2 

— Poţi zice ce ţi-ii voia, dar nici alții nu m-au că- 
tat şi s-au lipsit ușor de mine, neică Simioane. 

— Şi ce-ai fi vrut? Să se roage de tine ? Să-ţi cate-n 
coarne? Ei, băiete, băiete, ușor ai dat bir cu fugiţii... 

— Nu s-ar putea zice că matale nu ţi-a mers bine 
şi n-ai avut temeiuri să stai locului. 

— Ba, într-un fel, m-am tot rostogolit şi eu în lun- 
gul drumurilor, că asta-i soarta mea, de piatră ce se 
rostogoleşte. Dar în alt fel, tot de rosturile breslei m-am 
ținut legat. 

— Cum vine asta, nea Simioane ? 

— Te-oi lămuri, băiete. Cînd îți strîngi taraba, să 
mergem într-un loc unde să putem tăifăsui pe îndelete. 

— Apoi taraba mi-o strîng oricînd, că-mi sînt sin- 
gurul stăpîn, 

Simion îi aruncă o fulgerare de privire care era şi 
dojană și admirație. Dojană pentru că prea degrabă și 
cu inimă ușure căutase să se desprindă de ucenicia în- 
tr-ale picturii, admirație — că își căta calea sa liberă. 
Acestea două erau într-un trunchi şi erau îndemnuri 
ale lui însuși, de le simţea aşa de ascuţit. Dar băiatul 
n-avea de unde ști asta. 

Stabiliră să se revadă după amiază. Simion pornise 
să-l cerceteze pe Garabet, armeanul, la care-şi lăsase 
uneltele de scris şi bruma lui de avuţie. Acesta era pri- 
mul său drum în tîrg, venind direct de pe drumul Tirgo- 
vişiei. 

Găsi dugheana armeanului mai întunecoasă şi nepri- 
mmitoare decît în urmă cu cinci ani, cînd păşise pentru 
prima dată în ea. 

Acum ştia bine că mirodeniile şi vasele de aramă 
pe care le vindea aici aveau menirea de a-i încredința 
pe trecători că e o dugheană oarecare, iar pereţii afu- 
maţi și scorojiţi ar fi vrut să fie patalamaua unui ne 
gustor cu posibilități puţine. Dar mai ştia că într-o a- 
nume cameră din fundul curţii se aflau covoare per- 
siene bogate şi moi, obiecte de argint, vase de porțelan. 
Acolo intrau numai boierii, oamenii despre care armea- 
nul știa că se învrednicesc să se ușureze de niște pungi 
cu aur în. tejgheaua cea primitoare şi bine ferecată. 
Așa că aspectul îmbicsit ce te întîmpina la primii pași, 
nu trebuia să te îndemne să-i plingi de milă armeanului. 

Neîngrijorat de asta, Simion simţi totuşi un fior în 
lungul şirei spinării cînd se află în mijlocul încăperii 
şi, obişnuindu-se cu întunericul, văzu rafturile aproape 
goale şi în loc să fie întîmpinat de bătrînul cu cap leo- 
nin care avea un suris îmbietor pentru oricare vizi- 
tator, descoperi îndărătul tejghelei un ţîngău de băiat 
cu aer cam adormit. Părea de-a dreptul uimit că cineva 
a păşit pragul dughenei. 

— Un' ţi-e jupînul, băiete 2 

— Poi... care jupîn ? 

— Dacă nu vei fi lămurit pe cine slujești, atunci 
se prea poate să fii chiar tu stăpînul locului. 

— Poi asta e! Că jupînul meu e o jupîniţă... 

— Ce spui bre? Atunci du-mă la jupîniţă. Sau ad-o 
pe ea încoace. 

Băiatul se topi de la vedere cît ai bate din palme, 
dar nu lipsi multă vreme. În urma lui îşi făcu apariţia 
Edirnė, fata cea trupeşe a jupînului Garabet, cu părul 
ei bogat împletit într-o singură coadă, răsucită ca un 
turnuleț în creştetul capului. De data asta turnuleţul 
era înfășurat într-o dantelă neagră ce cădea pînă la 
umeri și tot neagră îi era rochia din mătase lucioasă. 
Cu bustul ei bogat peste care se lăfăiau mai multe lan- 
ţuri de argint şi o cruce mare, neagră, cu talia destul 
de mică față de asemenea piept, şi mînecile largi ale 

rochiei, şi mersul maiestuos, avea un aspect straniu — 
călugăriță ?, prințesă persană? — pe care Simion nu 
se pricepea unde să-l caute. 

Se arătă bucuroasă de revederea bătrinului caligraf, 
atita bucurie cîtă putea arăta chipul ei alb, mereu a- 
celaşi, 

Îl pohti într-o cameră mai dosnică, unde puteau sta 
de vorbă. Ca să ajungă acolo, treceau prin curtea în- 
conjurată pe toate cele patru laturi ale sale de case 
şi spre care dădeau prispele deschise ale catului de 
deasupra. Această curte o ştia Simion mai îngrijită. A- 
cum se aflau într-un loc stivuite nişte bîrne de stejar, 
în mijloc, chiar acolo unde se aflase havuzul era o 
varniță şi oameni îmbrăcați în Ccămeşoaie. de cînepă 
forfoteau peste tot locul. Edirne îl lămuri că preface o 
parte a casei, are nevoie de camere mai încăpătoare, 
unde să pună nişte războaie de ţesut, 

— Vreau să întemeiez un atelier de țesut covoare. 
Negustorii care-i aduceau lui taica covoare din Persia 
s-au înrăit și cer preţuri. tot mai mari. M-am gîndit că 
se vor vinde și covoare de prin partea locului. Am 
tocmit om care să meargă prin sate să cumpere lină, 
femei care se pricep la țesutul covoarelor şi la văpsi- 
tul linii. 

— Îndrăzneaţă treabă, jupîniţă. 

— Cred că știi la fel de bine ca mine că pînă ce o- 
mul nu cutează, nu este nici înfăptuire. 

— Vroiam să zic că-i îndrăzneţ lucru pentru o 
femeie. 

— Ce alta era să fac dacă am rămas singură ? 

— Deci jupînul Garabet s-a prăpădit ? 

— Credeam că ştii asta, neică Simioane. 

— Am picat abea ieri în tîrgul ăsta. 

— S-a prăpădit bietul taica, acu' un an, A zăcut la 
pat vreo trei luni stingîndu-se încet, ca o lumînare. 
Cînd l-au pus în sicriu era aşa de mititel, că parcă era 
altul decit cel ştiut, 

— Să-l hodinească Dumnezeu în pace... 

— Îţi aduci aminte, meştere, că mă numea băiatul 
lui cel mare? Cu toate că mai am doi fraţi. Dar soarta 
a vrut ca ei să se stabilească în alte locuri. Nu l-am 

întrebat niciodată pe taica de ce-mi zice mie băiatul 
cel mare. Poate că-mi plăceau aceleași lucruri ca şi lui. 
Îmi plac scrierile vechi și odoare adunate din orice 
parte a lumii, şi-mi place să fac negoţ. E și asta o treabă 
pe care o poţi face bine sau rău. lată, eu zic că-i treabă 
bună să le dai oamenilor covoare trainice şi frumoase. 
Şi cînd ştiu că în rafturi sînt rînduite mărfuri fel de fel 
și că socotelile din catastife sînt păstrate în bună rîn- 
duială, eu zic că lumea întreagă merge pe drumul cel 
bun. Dar, iacă, vorbesc numai despre mine și nu mi-ai 
spus nimic despre domnia-ta. Se vede că în timpul de 
cînd nu ne-am văzut te-oi fi retras în vreo mînăstire, 
ca să scrii. 

— Ba, cinstită jupiniță, am tot bătut drumurile. Pe 
ia mînăstiri am fost, ce-i drept, dar lucrul meu a fost 
mai mult pe apucate. Am stors mai degrabă vlaga pi- 
cioarelor decît pe cea a minţii. Nu prea am cu ce mă 
lăuda, jupîniţă. 

— Să știi, meştere, că răposatul taica şi eu așişde- 
rea, am pus la mare preț șederea domniei-tale în casa 
asta. Mi-ai dat sfaturi pe care nu le pot uita. Și dacă 
n-ai nimic împotrivă, te-aş pohti să şezi aici şi să-ţi 
vezi de lucru. Din partea mea, vei avea liniște. Cit des- 
pre ale gurii, se găsesc destule în casa asta. 

Edirne, așezată în cadrul unei ferestre, avea aerul 
unei domniţe ce orînduiește temeinic lucrurile şi e o- 
bișnuită să i se dea ascultare. Cît de mult se ferise Si- 
mion de femei, aceasta de aici, lipsită de drăgălășenie 
şi de aerul jucăuş al celor ce duc simțirea bărbătească 
în ispită, arăta liniștea şi cumpătarea uneia ce merită 
încredere atunci cînd făgăduieşte ceva. 

— Ce să zic, dormniță, prepunerea dumitale e a- 
demenitoare. Numai că nu-s obișnuit a primi pomană. 
Dacă aş veni aş face-o că am nevoie de răgazul de care 
spuseşi, iar mai marii pe lîngă care am trecut n-au a- 
rătat a avea mare trebuinţă de mîna unui caligraf, acu' 
tiparul a luat locul lucrului aşternut cu migală. Dar aş 
veni numai dacă aş putea plăti cumva casa şi masa dă- 
ruite cu atîta milosîrdie... 

Edirne înclină capul şi-l privi printre gene. 

— Se vede că nu mă cunoşti, meștere, dacă nu mă 
socoţi o bună negustoreasă. Din şederea domniei tale 
aici, eu aș fi cea ciștigată. M-ai ajuta la socoteli şi la 
întocmirea unor scrisori. În fața lucrăiorilor ai trece 
drept un unchi de-al meu și asta ar da mai multă greu- 
tate rînduielilor şi cirmuirii atelierului. Mă gîndesc eu 
să-l apăr de hoţi făcînd uşi grele de hier la intrare, dar 
toi e bine să se ştie că în casă se află un bărbat şi încă 
le-aş spune tuturor că mînuieşti flinta şi că ai răpus 
odată niște hoţi la drumul mare. 

Cuvintele ei îi stîrniră risul. 

— Iată-mă și bărbat teribil, jupiîniţă... 

— Paza bună trece primejdia rea. Nu-i aşa, asta-i 
zicala pămîntului acesta? Și eu am devenit o fiică a 
pămîntului acesta, iar domniei tale, un bun învățăcel. 

Apoi Edirne îl duse să-i arate uşile cele grele de 
fier la care lucrau vreo trei oameni. Unul dintre ei nu-i 
era deloc necunoscut lui Simion. Un tinăr înalt şi pu- 
intel cam adus de spate, la rîndu-i simţitor cînd îl zări 
pe Simion. 

— Bine că te mai vede omul, nea Simioane. Matale 
răsari din pămînt şi tot-așa te topești. 

— Cînd oi sta locului, atunci or să înceapă să-mi 
scîrțiie încheieturile. Noroc că am un prieten fierar și 
mi le-o drege cumva. Și zi, te văzuși calfă, Radule. 

Se vede că era o zi norocoasă. Abea păşise în tîrg 
şi-şi descoperise prieteni tineri. Se simțea el însuși cu 
cîțiva ani bunișori dat înapoi și parcă mai legat de 
târgul acesta decît fusese în propria-i tinereţe cînd tirgul 
părea o aşezare meschină, cotropită de glod și neorîn- 
duială, ameninţată de incendii şi de desele prefirări 
ale tătarilor. 

Acum, intrind dinspre drumul Tiîrgoviştei, găsise un 
drum nou, podit cu bîrne de stejar, case boierești mai 
arătoase, multă forfotă în Tîrgul Dinlăuntru, oameni 
ce se priveau cu preţuire şi încredere. 

Ceva mai încolo, în coada curţii boierești ce fusese 
a lui Şerban Vodă, noul domnitor pusese să se con- 
struiască un nou han. De vreme ce construcția se ri- 
dica spornică și mătăhăloasă, înseamnă că fusese ne- 
voie de ea. Prinsese nişte vorbe cum că în marginea 

Tîrgului Dinlăuntru, pe locul ce fusese al unei biseri- 
cuţe vechi, domnitorul hotărise ridicarea unei noi mî- 
năstiri, după planul celeia de la Hurezi, cu zidarii și 
meșterii aduşi de acolo. Vroia să treacă s-o vadă, să 
mai dea ochii cu careva dintre cei cunoscuţi, poate cu 
Neagoe, poate chiar cu ierodiaconul Iosif, cel care îl 
învățase să zugrăvească zidul, 

Vesele ca ciupercile „după ploaie se înșirau în salbă, 
aproape de malul Dimboviţei, atelierele zăbunarilor, ale 
covacilor, lăcătușilor şi căldărarilor înşirînd la vedere 
tot ce aveau spre vînzare, Acum, în plină vară, mulţi 
lucrau afară, ajutaţi de neveste şi copii, folosind mese 
de lemn pe care-și întindeau sculele, postavurile sau 
pieile. 

Și dacă paşii îl mînaseră pe Simion, chiar din prima 
zi a revenirii sale, spre malul Dimboviţei, aceasta era 
sub îndemnul încercat de oricare om ce a locuit odată 
pămîntul acesta mocirlos dintre şuviţe de ape, ca o 
covată adîncită cuprinsă sub poala codrului secular ce-i 
da ocol, pămînt de luncă şi crînguri ce cheamă toată 
viaţa pe care o hrănește, spre trunchiul apei celei mari, 
dătătoare de sevă. Aici se adunaseră tăbăcarii, cu me- 
seria lor cea puturoasă, de care tîrgul nu se putea lipsi. 
Tot la izvoarele sale veneau aparii, să-și umple saca- 
lele. Boiangiii îşi dlăteau sculurile de lînă în josul său. 
În ochiuri revărsate își adăpau oamenii caii. Nemaipu- 
nînd la socoteală bucuria poșşidicului de copii de a se 
bălăci ca să arunce zăduful de pe trupurile lor, şi chiar 
a pilcurilor de femei sau bărbaţi ce se adunau mai spre 
asfinţit în locuri ferite, să se laie. 

Aproape la orice ceas al zilei întilneai lume pestriță 
în: partea de jos a tirgului și te simţeai acasă știind 
de ce paşii te-au tras aici și nu într-altă parte. 

Dacă Simion acoperise astfel ziua revenirii sale în 
Bucureşti, se arătă bucuros de pohtirea lui Radu, fiera- 
rul, de a se trage către seară în casa sa dintr-o uliţă 
ce se găsea în preajma bisericii Sfintul Gheorghe. 

Radu se însurase cu Păuniţa, fata mărunţică și gura- 
livă care slujise la Margueritte de Choisel. Erau bucu- 
roși să primească în căsuţa lor pe unul ce le înlesnise 
cunoștința şi pe care-l numiră într-un glas, fără să 

se fi înţeles dinainte, dar potrivindu-se în gînduri, „na- 
șul lor“. Se priviră apoi, plini de voioșie, şi pufniră 
în ris. | 

Simion venise însoţit de Luca, pe la ceasul asfin- 
țitului. 

Sub un umbrar de viță, Păuniţa aşternu un ştergar 
de cînepă pe masă și aduse ulcele pentru vim 

Se împlinise la trup Păuniţa, purta straie din pinză 
aspră, Radu nerăbdînd-o cu izmenelile acelea mătă- 
soase pe care i le dase franțuzoaica, dar aşa încinsă cu 
pieptar de zeghe tot îl sălta pieptul ademenitor, iar gu- 
șuliţa catifelată de sub bărbie scotea mulțime de sunete 
șăgalnice, învălmăşite într-o turuială plăcută auzului. 

Simion îl prinse cu coada ochiului pe Luca ducînd 
mîna deasupra buzelor, acolo unde adăsta o părere de 
mustață și deodată stînjenit în haina lui săracă, gata 
să pleznească între umeri. Cînd îl adusese aici nu pu- 
sese la socoteală înfierbîntarea minţii tinerești care din 
nimic se aprinde și se hrănește pe sine cu fărîmiţe, cu 
boii bălţaţi ai închipuirii, ducînd mai degrabă la rele 
decit la fapte de ispravă. 

„Dar nu era cazul să se neliniştească. Radu e băiat 
chipeş, iar Păuniţa pare cu totul topită după el. 

Erau amîndoi dornici să pună la vedere încropeala 
de gospodărie pe care erau stăpîni. Căsuţa joasă, cu 
prispa sleiiă cu- lut, straturile cu cîrciumărese multi- 
colore și băţoase din faţa ei, sitele mari acoperite cu 
plase ce spînzurau de grinzile prispei şi în care cîriiau 
cîțiva pitpalaci aducînd, se vede, în fiece dimineaţă 
zvonul cîmpiei înaintea fereştilor mici, cu beşică de 
bou întinsă pe ele, erau ale lor și le încîntau zilele. 
Avea să prindă el, Radu, ceva chiag și-și va face o 
casă cu ferești boiereşti cu geamuri, cum se găseau 
citeva în mahalaua asta locuită de fierari, dovedind 
buna lor stare şi căutarea de care se bucurau în zilele 
acestei domnii, 

— Apoi, după cîte văd, Radule, ti-i dorul la satul 
de unde ai plecat, fiind abea pe jumătate tîrgovet. 

— De ce crezi asta, neică Simioane ? 

— Nu cred, ci văd. Ţăranului de la cîmpie îi e drag 
să audă pitpalacul pe cîmp, tot aşa cum munteanul cată 

să audă boncăluitul cerbului, împlîndu-și sufletul de 
taina pădurii. 

— Aşa o fi... Primăvara mă duc la cîmp şi prind pre- 
peliţe cu laţul. Nu le prind să le mănînc, au carne pu- 
țină, bietele. 

— Le dăm grăunțe și nu duc lipsă de nimic, întări 
Păuniţa, care se ţinea deoparte, răzimată de un stilp 
al prispei, aşa cum se cuvine să şadă o nevastă. 

— Iarna le dau drumul să-şi cate suratele, să se 
ducă cu ele în ţările calde, 

— Mie îmi place să aud ciociîrlia în zorii zilei, zise 
Luca, ca şi cum cineva l-ar fi întrebat de vorbă. Mă 
tot întreb şi mă sucesc ce va fi avind ea de se repede 
ca năuca spre soare. Un boţ de carne, acolo, şi vrea cu 
orice chip să intre în globul de foc. Dacă revine apoi 
în tină, o face că nu mai are putere şi cade sleită. Dar 
pentru fărima aceea de cutezanţă, tot merită s-o pri- 
veşti ca pe-o bucată ruptă din inima unui om. Și s-o în- 
drăgești. 

— Ce mai încolo-şi-ncoace, ați rămas cu gindurile 
legate de glie, măi firtaţilor. Aţi venit voi la tirg după 
procopseală, dar nu cred să aveţi destule pricini să în- 
drăgiţi tîrgul ca să vă daţi și straile şi vorbirea după el. 

— Ba eu, neică Simioane, acasă la Adunați nu m-oi 
mai întoarce. Sînt sătul de sărăcie lucie. Nu că-aș avea 
ceva împotriva traiului sub pămînt — că să știți că la 
noi satul e făcut din bordeie — i-au dat foc tătarii cînd 
mă țin minte că eram numai de-o şchioapă şi au săpat 
oamenii adăposturile sub pămînt — la o adică se poate 
trăi şi așa dacă oamenii se înţeleg între ei, dar am mult 
împotriva traiului fără bucurie și sub apăsarea zilei de 
mîine. Munceşte omul din zori pînă-n noapte și se tre- 
zeşte cu vătaful boieresc să-i aminiească de zilele de 
clacă, adună după o vară întreagă citeva mierțe de grîu 
— vine ceauşul domnesc să-i amintească de zeherea şi 
haraciu şi tot așa o duce mereu, de nu poate să-ncro- 
pească două-n teie. Aici, la tîrg, nu te pierzi. Măcar să 
cerşeşti ori furi și tot ai ce mînca. 

— Măi Luca, taică, îl certă Simion clătinînd capul, 
te știam eu guraliv, dar chiar să baţi cîmpii nu te-am 
cunoscut. Dar, în prostia ta, ai spus un adevăr, că o- 

rășanul crede că-i sînt mai multe îngăduite. Dacă unul 
ce a fost crescut printre oameni cu bună cuviinţă, cu 
milă şi înţelegere faţă de vecin, că şi acela e deopo- 
trivă cu el şi n-are altă bucurie decît să se clătească. 
dimineața cu primele raze ale soarelui şi noaptea să-i 
hodinească ciolanele pe o mînă de fin amirositor, de 
îndată ce s-a văzut la oraş crede că-i este îngăduit să 
trăiască pe spinarea altora cerșind sau furînd, apoi ce 
să mai zic de cei crescuţi la oraș în nevoie care nici 
măcar nu şi-au pierdut respectul față de făptura lor, 
că n-au ştiut de la părinţii lor ce-i asemenea respect? 

— Ei, neică Simioane, n-o lua şi matale aşa... Am 
zis şi eu, acolo, o vorbă... 

Luca prinse a se foi pe scaun, la gîndul că cinsti- 
tele gazde vor fi luat în serios vorbele lui, mai ales 
că era cam zdrenţuit și putea fi luat ușor drept unul 
ce năzuieşte la avutul altuia. 

— După a mea socotinţă, zise Radu, au și tirgoveţii 
anume rosturi de respectat, chiar dacă aici e mai mare 
amestecătură. Iată, nu mai departe, unchi-meu, Vilcu, 
om cu stare, unul de vază în isnaful fierarilor. Nu că 
aş vrea să-l ridic în ochii domniilor voastre și nici să 
mă fălesc cu el, dar ar putea să cumpere o moșie cu 
agoniseala de-o viață. În toamna trecută a dat cu îm- 
prumut bani unui boier să-şi cumpere o casă aici, în 
tîrg. Am fost și eu să văz casa aceea și i-am zis, aşa 
într-o doară, lui unchiu-meu că o asemenea casă şi-ar 
fi putut lua el. Nu i-au plăcut vorbele mele bătrinului. 
Cum adică, un simplu fierar să înalțe nasul la o casă 
cu tavane împodobite, cu uși de stejar și cu mulţime 
de acareturi 2 Bine, i-am zis, te-ai putea deprinde să 
porţi straie mai acătării, să schimbi blidele la masă și 
cu timpul ți-ar deveni și casa pe măsura obiceiurilor. 
De ce aș lupta să-mi schimb năravurile, măi băiete, dacă 
tocmai năravurile astea mă țin pe mine? Ar fi o treabă 
stearpă aceasta. Nu-i vorba că numai cu șorțul de piele 
dinainte mă simt bine, dar şi cu oamenii deopotrivă care 
știu că-s și eu bun la ceva. Altminteri, aceşti oameni 
s-ar ține deoparte de mine, ca de unul ale cărui gînduri 
nu le cunosc, cît despre cei din cinul boieresc, s-ar uita 
la mine ca la o oaie bălțată, păcatele mele, nu m-ar 

socoti nicicînd unul de-ai lor... Iaca-așa e unchi-meu, 
oameni buni, încheie triumiător Radu. Chiar într-o zi 
de sărbătoare, cînd îmbracă o haină curată şi se pierde 
în mulțime, ar vrea să se ştie despre el că e fierar. 
Mătuși-mi nu-i dă voie să-şi pună pe cap o bazina mai 
procopsită — şi cîte bazmale are biata! — le ţine şi 
ea chitite în cufăr şi le scoate din cînd în cînd să le 
privească, măcar cu atîta să se aleagă din năravul îm- 
podobirii care îi mușcă inima ! 

În timp ce vorbea, Radu-și trecea degetele lungi prin 
păr, obicei care dusese la vîrstarea părului lui cel cî- 
nepiu cu dungi roșcate. De mult nu mai şezuse astfel 
la taclale, şi afară de atîtea obiceiuri pe care le admira 
la unchiul său, ursuzenia lui era ca un brîu strîns ce 
nu i se potrivea lui, om deprins să preţuiască glasurile 
semenilor, chiar dacă sunetul fierului îi devenise fa- 
miliar, atît de familiar încît uneori nici nu-l mai auzea. 

— Prin ţările pe unde am colindat, aduse vorba Si- 
mion, prin Bavaria şi Prusia, prin Lombardia și Vene- 
ţia, frîngerea hierului e un meșteșug dintre cele mai 
alese. În afara drugilor ce țin candelabrele. în biserici, 
se fac drugi șerpuiţi pentru porţi și ferestre şi chiar 
felinare bătute cu ciocanul ce spinzură deasupra in- 
trărilor. 

— Să nu crezi, neică Simioane, că-s aşa străin de 
cele ce spui. Vine şi la noi un talian, unul pe nume 
Marcu. Vine să-și aleagă bare din cele mai-bune şi 
face zarvă mare amestecînd cuvintele lui cu cele puţine 
rumâneşti pe care le-a învăţat. Dar parcă poți să i te 
împotriveşti ? E tocmit de vodă pentru palatele lui, 
şi însuşi hierul adus spre prefacere aici în tîrg e bun 
domnesc, pe care poate să ni-l dea sau poate să-l o- 
prească dacă aşa i-i voia. Căta acest Marcu oameni care 
să meargă cu el la o construcţie poruncită de Constan- 
tin vodă în marginea unei moșii de-i zice Potlogi. Zic 
oamenii că-i mai ceva decit palatul domnesc şi zidu- 
rile sînt aşa de groase încît ar putea cuprinde alte în- 
căperi în ele. 

— Şi de ce nu te-ai dus acolo, Radule ? 

— De ce să merg? 

— Să înveţi rosturile unei meserii ce se va cere 
de-aici înainte. 

— Sînt om însurat, neică Simioane! Crezi matale 
că nu știu cum o duc cei ce trudesc pentru ridicarea 
palatelor și bisericilor ? Robotesc din zori pînă-n noapte 
cu o bucată de piine, te-miri-ce, acolo, dorm prin şo- 
proane laolaltă cu şoarecii, îi năpădesc bărbile și pă- 
duchii, uită pînă şi ce înfăţişare au. Și eu muncesc din 
greu, nu zic nu, dar cînd vin acasă, îmi toarnă apă mu- 
ierea să dau jos jegul de pe mine, îmi pune pe braţe 
un ștergar curat, odaia străluce de curăţenie și miroase 
a busuioc şi toate pe cîte pun mîna sînt ale mele, 

— Nu-mi plac vorbele tale, Radule. 

— De ce? 

Simion îşi mîngiie fuiorul mustăţii sale rare, înspi- 
cate cu fire albe cu degetul arătător. Degetele sale 
drepte, cu unghii îngrijite și burice moi, îl trădau pe 
caligraf şi mulţi din cei care-l văzuseră făcînd munci mai 
grele se întrebaseră ce hram poartă omul acesta cu 
mîini boierești. 

— Apoi, Radule, sînt bucurii mărunte și bucurii 
mari. Cele mari vin greu, după trudă multă. Una de 
felul ăsta, ca o pîine mare și aromitoare din care se 
înfruptă toţi, poate fi o construcţie cu ziduri trainice, 
cu arcuri largi însprîncenînd ferestrele, cu turle semeţe, 
înconjurată de răcoreala arborilor și de veselia flori- 
lor și răsărită înaintea drumeţului obosit deodată în 
largul cîmpiei, în arşiţa şi plictisul ei. O biserică sau 
un palat. Truditorii ce robotesc pentru fala unei ase- 
menea alcătuiri vor fi avînd înaintea ochilor minţii ros- 
tul ei, și chiar dacă nu miroase bine nădușeala lor și-i 
mai pişcă între spete puricii, socot că merită. Totul e 
pus în cumpăna minții, băiete, o cumpănă mai tare 
pentru unii decit cea care se leagănă între așternutul 
moale şi dulceaţa pielii celei catifelate de muiere. 

Avea limba pișcătoare bătrînul. Radu plecă gruma- 
zul. Se înnopta, dar Chiar așa și chiar dacă era bărbat 
în toată puterea, tot i se ridicase un val de sînge cald 
în obraji. 

Peste straturile cu cîrciumărese se strecura o boare 
cu miros de izmă, adusă cine ştie de unde. Din hotăr-- 

nicia vreunui loc al nimănui, cu ierburile încă încinse 
de arşiţa zilei ce pleca, se ridica zvon ușurel de gre- 
ieri. Prepeliţele din sitele cele mari cîrîiau neliniştite. 
Ele ştiau de cînd lumea că obrocul nopţii înseamnă 
primejdii și n-aveau cum să-și schimbe învăţul. Poate 
pentru o clipită, fiorul rece adus dinspre o baltă din 
apropiere îi strecura lui Radu între umeri temerea că 
ciurul lui de mătase atît de rîvnit, căsuţa bine văruită 
şi dichisită, nu e chiar potrivită cutezanţei unui bär- 
bat. Se poate și altfel. Pentru unii, încercarea puteri- 
lor e totul în viaţă. 


II 
BĂTĂLIA DE LA ZENTA 


Drumul de la Bucureşti pînă la hotarul cel mai ves- 
tic al ţării trece prin Grădiștea, pe la Vadulat, traver- 
sează Neajlovul apoi Teleormanul și Vedea ajungînd 
la Slatina, de acolo la Craiova, pentru ca apoi s-o ţină 
pe lîngă Jiu, pe malul Motrului, pînă la Cerneţi. În a- 
cest an, de la Christos 1697, a fost calea cea mai stră- 
bătută din toată ţara. Începînd din luna lui mărţișor, 
cînd zăpezile au început să se topească, şiruri de care 
pline cu bucate şi învelite în cergi groase, care mo- 
căneşti solide și lungi, trase de cîte patru boi, fiecare 
cu chirigiu de nădejde şi, înscortate de seimeni călări, 
s-au înșiruit de-a lungul drumului. Chiotele chirigiilor 
se auzeau de departe şi dacă drumul era noroios sau 
podurile erau șubrede, era poruncă de la vodă să iasă 
de prin sate cu mic cu mare să despotmolească con- 
voiul sau să întărească podurile, 

După ce făceau asemenea trebi, rămîneau oamenii 
să privească bunurile țării încărcate pe roate, scurgin- 
du-se către Cerneţ, şi apoi mai departe, spre tabăra 
turcească de pe malul Tisei. 

De cîțiva ani bunicei — ei! ce vorbesc eu? — chiar 
de pe vremea lui Șerban vodă, turcii şi austriecii se 

loveau între ei vroind să dovedească cine e mai mare 
şi mai tare în această parte a Evropei. 

După asediul Vianei, acela în care fusese și Șerban 
vodă cu o ceată de ostași români, luptînd de partea tur- 
cilor, dar culegind știri pe care le trimetea în ascuns 
imperialilor, turcii se retrăseseră, pîndind mereu clipa 
prielnică în care să se repeadă din nou asupra impe- 
riului austriac. În încercarea de a vesteji un braţ pu- 
ternic al acestuia, hărțuiau mereu oraşe, după cum și 
austriecii încercau prin asedii îndelungate, cum a fost 
acela al cetăţii sirbești Petrovarodin, să-i slăbească pe 
acela al cetăţii sirbești Petrovaradin, să-i slăbească pe 
turci. În vara anului 1695 otomanii cîștigaseră o bătă- 
lie lingă Lugoj, la care participase însuși sultanul şi 
unde căzuse generalul austriac Federigo Veterani. 

Oricum, după atitea înfruntări ce se întindeau pe 
parcursul a mai mult de zece ani, starea celor două 
imperii, la hotarele lor, era cam aceeași. Era limpede 
că numai o bătălie mare va hotări care e mai puternic 
în această parte a lumii. Sultanul o pregătea de cîțiva 
ani. Îi dase poruncă voievodului muntean să sporească 
zehereaua și să întărească cîteva cetăți. La întărirea 
cetăţii Cladova asistase însuși Constandin vodă. 

Dar acum, grosul oștilor turcești se scursese spre 
Transilvania, lucru îmbucurător pentru voievodul mun- 
tean, care nădăjduia şi pe mai departe să vadă scăpat 
pămîntul ţării de virtejul şi năpasta unei încăierări. 

Într-acestea, Constandin vodă îşi statornicise tabăra 
la Cerneţi, pe malul rîului Topolnița. De aici, în goana 
calului, făcea în fiece zi o preumblare pînă la Dunăre, 
Măsura malul înalt în sus şi-n jos, gîndind că, așa cum 
viața din adincurile fluviului e tăcută și nu răzbate prin 
nimic la suprafaţă, tot astfel mișcările turcilor și ale 
imperiilor din ultima vreme nu pot fi decît bănuite. 

În ceea ce-l privește, era limpede că nu inspira prea 
multă încredere otomanilor. Pentru aceasta erau des- 
tule pricini, adunate ele pe undeva în cabinetul de 
taină al Porții. Era mai întîi bănuiala cum că unchiul 
său Șerban Cantacuzino dase un ajutor atît de preţios 
imperiilor prin informaţiile trimise la asediul Vianei, 

încît aceştia ieșiseră din încercuire graţie ițelor trase 
de vasalul necredincios al turcilor. Venea apoi la rînd 
ajutorul dat de stolnicul Constandin Cantacuzino, prin 
întocmirea unei hărți amănunțite a cetăţii Petrovaro- 
din, cu împrejurimile și cu toate amănuntele poziţiei 
turcești, pe care în ascuns o strecurase imperialilor. 

Se prea poate ca despre aceasta să nu fi prins de 
veste sultanul. Se poate ca hainia lui Şerban să fie dată 
uitării și să fie despărțită de atitudinea nepotului său, 
care, dealtfel, se deszicea de politichia înaintașului. Dar 
mai era ceva. Constantin. vodă avusese schimb de scri- 
sori cu: generalul Federigo Veterani, şi se pare că unele 
solii fuseseră prinse de turci. Aceasta nu era de natură 
să întărească încrederea Porții în vasalul de la Dunăre. 
De asta încercase Brîncoveanu să le dea dovezi spo- 
rite.de supunere. Cînd sultanul se întorsese din. Tran- 
silvania după victoria de la Lugoj,. Brîncoveanu îi ie- 
șise în întîmpinare chiar de la hotarul ţării. Îl însoţise 
apoi cu mica sa suită în toată trecerea prin ţară. De 
cîte ori făcea sultanul conac și-și statornicea cortul 
pentru hodină, principele . valah cobora. de pe cal şi 
prosterna în fața lui după obiceiul turcesc. Era o umi- 
linţă pentru care îl întărea rugăciunea scurtă pe care 
o rostea în gind: „Ajută-mă. Doamne să trec şi pra- 
gul acesta, pentru binele neamului meu... 

Sultanul se arătăse binevoitor, mai ales că 'la a- 
ceste dovezi de supunere valahul adăugase pungi grele 
cu aur, o blană scumpă de samur şi se legase să tri- 
mită zehereaua sporită pe tot timpul răzbelului cu im- 
perialii. Dar aceasta nu însemna și încredere. Dovadă 
că acum, în preajma unei bătălii însemnate, îl ținea 
deoparte, aici la Cerneţi. Brîncoveanu îşi statornicise 
tabără cu ostași bine pregătiţi şi numai în caz că răz- 
belul s-ar fi prelungit avea poruncă să se urnească să-i 
sprijine pe otomani. 

Dar răzbelul acesta era plin de neprevăzut. 

Turcii se socoteau într-un moment prielnic, cu o 
armată de 100 000 de oameni, rînduită în preajma Bel- 
gradului. 

Austriecii aveau oaste mai mică, dar comandantul 
lor, Eugeniu de Savoia, i-a atras pe potrivnici în cim- 

pia vastă a Tisei, loc în care-și putea desfăşura trupele, 
după o îndelung studiată tactică de luptă. 

La 11 septembrie turcii au trecut Tisa cu grosul tru- 
pelor masate într-un nucleu Care avea să acţioneze ca 
un berbec puternic, în stare să fărîme zidul cel mai bine 
întărit. | | 

Numai că un asemenea zid nu era- nicăieri. În lo- 
cul lui, teren mlăştinos, bucăţi de pămînt răsărite. între 
ape, fluviul a cărui adincime nu era egală. Un teren pri- 
elnic pentru lupta corp la corp, rapiditatea mișcărilor 
fiind aceea în stare să hotărască soarta bătăliei, 

„Înfruntarea cea mare a avut loc lîngă satul Zenta, 
unde, ca din pămînt au răsărit oștile austriece, venite 
în ropot mare, pline de forţă și bună orînduială. Turcii 
erau deja răstiraţi la acel moment și, venind ei în pîlcuri, 
pe măsură ce erau îndrumați într-acolo, erau prinși ca 
într-o strîmtoare, o Scylă şi Carybdă vie, pe care n-a- 
vuseseră timp s-o vadă, la care nu se așteptau. Fiarele 
din. mîinile oamenilor scăpărau scîntei, din toată alcă- 
tuirea complicată a firii omeneşti ieșea la iveală doar 
sălbăticia plină de ură şi ea curgea în şuvoaie groase 
de singe care, așa, la vedere, îi înebunea și mai mult 
pe combatanți. 

Deabea cînd cîmpia a fost plină de leșuri şi apele 
Tisei curgeau la vale luminate de razele unui amurg 
prea roșu, cei rămaşi în viaţă au avut timp să se în- 
trebe unde sînt ai lor, care tabără e mai numeroasă, 
“Turcii au început să răcnească unii la alţii, dar. nu erau 
ţipete de îmbărbătare, ci vroiau să se adune ciți mai 
rămăseseră şi, dacă erau atît de norocoşi că scăpaseră 
cu viaţă, le-a venit și lor mintea cea de pe urmă, care 
ie spunea că fuga e sănătoasă, Au lăsat pe cîmpul de 
luptă corturi, arme, cai, nemaivorbind de răniții care 
qgemeau cu ultimele puteri. Sultanul însuşi a lăsat tot 
ce avea în cortul său împărătesc, a încălecat un cal și 
s-a oprit din fugă taman la Timişoara, 

Valahii care însoțeau carele cu alimente, aşezaţi mai 
1a-o parte; au prins de veste de înfrîngerea turcilor, 
văzînd cetele în dezordine ce apucau drumul de întoar- 
cere. S-au pornit şi ei pe acest drum, nu prea repede, 
atit cit aveau rîvnă boişorii lor. I-a ajuns din urmă un 

pilc de valahi pe care în toiul luptei îi tiriseră turcii 
cu ei diîndu-le şi arme. Aceștia cînd au văzut carele 
cu boi s-au bucurat de parcă au văzut bordeiele și masa 
lor de-acasă. Aveau și patru răniți care au fost așe- 
zaţi în căruţe şi îngrijiţi după priceperea chirigiilor > 
cu apă şi ţuică. Ciţiva turci răniţi s-au agăţat și ei de 
căruțele valahilor. 

— Acușica le-o fi pe plac osmanliilor păsatul nos- 
tru de mei, sau ne vor trage în șpăngi, dacă nu le dăm 
lapte și miere, cum sînt obişnuiţi ? se întrebă cu glas 
tare moş Voicu, conducătorul uneia din căruţe. 

— Să-l îngrijești bine, moşule, că poate ţi-o da œ 
pungă cu galbeni pentru treaba asta. 

— Ţi-ai găsit turc cu mînă largă! Degetele lor aw 
fost croite să apuce şi nu știu să se descleșteze de pe 
pungile pe care le-au apucat odată. 

— Cum e al matale ? fu curios să afle: Dragomir, un 
flăcău calicit de un braţ, pricină pentru care fusese pus 
chirigiu în loc să meargă la luptă. 

— Un bou al meu, vrei să zici ? 

— Nu moşule, turcul matale. 

— Apoi... turc, cum să fie? Niţeluş cam spin, altfef 
n-ar fi băiat urit. 

— Al meu îşi roteşte ochii în găvanele capului, te- 
ribil şi-i roteşte şi răcneşte. Se crede tot la luptă, s-a 
speriat se vede, rău de tot. 

— Să punem să-i descinte o babă cînd ajungem îm 
vreun sat. 

Pe înserat Anghel, unul dintre chirigii, anunţă cë 
turcul lui şi-a dat obştescul sfîrşit. Se apucară să-i sape 
o groapă la marginea drumului şi cînd să-l pună în ea 
se întrebară care va fi rugăciunea morților în legea lui 
Alah. 

— Că nu se poate să n-aibä și ei o rugăciune a 
morților, zise un surugiu pe care privindu-l din spate 
îl luai drept un copilandru, motiv pentru care îi ziceaw 
toți Fărîmiţă. 

— Or fi avînd ei vreuna, dar noi n-o știm şi să-i: 
spunem „Tatăl nostru“, e păcat. 

— Dar e şi el tot om, neică Spiridoane. A vorbit læ 
zilele lui, a făptuit şi bune şi rele, nu se cade să-l în- 

<jropăm ca pe-un cîine. Eu zic să mă rog pentru ierta- 
rea păcatelor lui și Dumnezeul lui sau al nostru, care 
s-o afla prin preajmă, m-o auzi şi i-o primi sufletul 
acolo unde se cuvine. 

— Treaba ta, Fărimiță, se cheamă că tot faptă creş- 
A4inească este și aceasta. 

Aşa se face că turcul în cauză avu parte de o pro- 
modeală în care un creștin îl ruga pe Alah să-i ierte 
păcatele, şi pentru că Anghel își aduse aminte de un 
<rimpei de cîntec turcesc, legănat și monoton, îl cîntă 
şi pe acela, fără să știe că-i un cîntec de petrecere. 

Pe deasupra avu parte şi de un fel de priveghi. 

Drumeţii îşi așezară tabăra de-o noapte în preajma 
mormîntului proaspăt. Erau porniţi la drum din-nainte 
de seceriș. La fiecare popas vorbeau de cei de-acasă, 
cum se vor fi descurcat ei cu treburile cimpului. Deo- 
bicei în jurul focului de seară îşi depăna fiecare mica 
dui povestioară așa că ajunseseră să-și cunoască neca- 
zurile, îndoielile, familiile. 

— S-o fi descurcat Paraschiva cu ăla micu' ? întreba 
Anghel stelele şi umbrele din jur. L-am lăsat bolnav, 
avea fierbinţeli și slăbise de tot. L-oi mai găsi în viaţă ? 

— Eu, oameni buni, spunea Fărîmiţă, am lăsat-o pe 
nevastă-mea cu o droaie de copii. Nouă. De la cinșpe 
ani la doi ani. Şi toţi sînt guri de hrănit și burţi care 
nu se satură niciodată. 

— Bine măi Fărimiţă, şi făcuşi tu atîția plozi? Cred 
că muierea ta e mai prăpădită ca tine. 

— Da' de unde! E un zdrahon de femeie că deabea 
intră pe uşă. Și cu fiecare plod se face mai voinică, 
cuioarea din obraji i se stinge, dar prinde osînză, parcă 
plodul din burtă o hrănește. Ea, biata, abia se îmbucă- 
turește, dar tot ce bagă-n gură îi prieşte. 

— Soi bun, Fărimiţă taică, numai tu te usuci ca 
pastrama. 

Dragomir şedea deoparte la aceste sfaturi sau se 
ducea după vreascuri. Moş Voicu îl îndemna : 

— Mai stai şi tu locului, băiete, hai, spune-ne de 
ce ai fugit de însurătoare așa o mîndrețe de băiat. 

— Mie, taică, îmi zice Ciungu. Ce spor poate aduce 
în casă o singură mînă? Și dacă am pus ochii pe cea 

mai “frumoasă fâtă din sat şi ea pe mine, s-au găsit 
destui să ne despartă. Eu m-am dat de-oparte că n-am 
vrut să văd cum dragostea se schimbă în fiere şi s-aud: 
gura ei cum ocărăşte, că muncesc cu-o mînă şi mănînc 
cît unul întreg. Și asta mi se trage din marea dragoste 
a lui taica. Pe cînd mă aflam plod au trecut tătarii pe 
la noi prin sat şi-âu încărcat copii în căruțe să-i ducă 
cu ei. Ai mei se aflau la cîmp și dacă au văzut con- 
voiul trecînd şi s-au temut că mă vor lua şi pe mine, 
că taman atunci miă pornisem pe plins, şi chiar aşa s-a 
întîmplat că un tătar s-a desprins dintr-ai lui și venea 
spre nói, a luat taica secera și mi-a'tăiat braţul, „Ia 
mai bine așa, să-l țin ciung la ușă decit să ajungă in 
legea voastră!“ L-a izbit tătarul cu şpanga ri: umăr 
de la lăsat ca: mort. Dar a avut şi el zile să mă ţină, 
precum: a'zis, iar mie mi-a legat maica braţul cu „be- 
tele ei şi iacă, am avut zile... 

În seara asta chirigiii: nu-și: măi  depănau. necazurile 
Aveau piintre ei pe cei întorși de'la bătălie și împăr- 
teau cu ei bucatele 'ce le:mâi rămăseseră în căruţe, îm- 
părțeau tăcerea grea de’ umbrele morții ce se strecu- 
Tase între ei. : 
© — Eh; bietul Matei striga după ajutor : Nu mă lă- 
saţi fraţilor, nu mă lăsaţi!“ Dar nimic n-am putut face; 
Aveam în față un neamţ, în stînga altul. Tar pe Axente 
l-am văzut căzînd şi apoi l-au tocat copitele cailor îna- 
inte să poată să se ridice. Puhoi mare fraţilor, mare 
puhoi! Nemţii au cai grei, cu crupa largă şi” copite 
mari, e deajuns o copită din aceea ca să te trimită pe 
lumea ':cealalţă, 

Cel care vorbea avea faţa lată, de om cutezător, 
dar vorba-i era şovăitoare, privea în spate și-n lături 
cu teamă, ca și cum S-ar fi așteptat să Tăsară lîngă 
umărul său unul din acei războinici temuţi al’ căror iu- 
reş îi mai răsuna încă în urechi. 

— Eu l-am pierdut pe frate-meu, zise unul al cărui 
obraz era scos din întuneric de.pilpiirile flăcării. 

— Ia spune; măi Chivule, -de isprava voastră, îl 
îndemnă un bărbat teribil de sprincenat şi bărbos aflat 
lîngă cotul său drept. 

— Lasă, nea Marine, nu vreau să dau de bocluc. 

— De urechile turcilor din căruţe te temi? Nu și-au 
dat ei osteneală să cunoască limba noastră şi nici nu 
le arde acum, crede-mă... Să vă spun eu, oameni buni... 
Chivu ăsta de aici, State și Preda, cînd au văzut că 
gluma se-ngroaşe și că nu mai ştii de-i alb ori negru 
în jurul tău şi braţele se amestecau cu picioarele şi 
grumazele cailor cu capetele oamenilor, ăştia trei îlă- 
căi s-au aşezat spate-n spate și au început să reteze 
la turcaleţi. Țipau osmanliii ca din gură de șarpe, vro- 
iau adică să spună că ăștia şi-au pierdut minţile, dar 
pas de te-nţelege cu ei! Se credeau băieţii la. coasă 
şi unde-au început să cosească-n dreapta şi-n. stînga 
cu sete de au lăsat loc. liber în:juru-le. Se înfierbînta- 
seră rău de tot! Auzea turcul un cuvînt de-al lui — 
„Aman, Aman!" — se ducea-n partea aia cu avînt şi 
se trezea aşa, deodată, fără cap. Cel ce venea în urmă 
n-avea timp să-și dea seama ce se petrece şi se ducea 
mai departe crezind că au trecut pe lingă unii de-ai 
lor. Apoi, dacă-au obosit, au luat-o şi aceștia. trei în 
urma lor ca unii care și-au făcut datoria. 

— Ei, n-a fost chiar aşa, adaose moale Chivu. Dar 
dacă-au vrut răzbel ne-am înfipt şi noi în ăi de le pur- 
tam rică. Aşa e la răzbel... 

— Așa... Așa... încuviinţă bărbosul care-l stîrnise 
la vorbă şi prinse a tuși, a se îneca scuturînd umerii, 
pentru a se dovedi în Cele din urmă că rîsul răscolise 
tusea aceea. 

Dragomir ridea cu hohot mare, moșu Voicu chico- 
tea hurducat, Fărîmiță rîdea subțirel și, ia aşa, se în- 
cinse. o horă a veseliei în jurul spuzei ce le lumina 
feţele, dindu-le luciu de aramă şi, bărboșşi și nehodiniţi 
cum: erau, aduceau a duhuri răsărite în mijlocul cîmpiei. 

Unul care se afla mai la o parte, picotea cu capul 
între umeri şi dacă fu tulburat de hohoteala aceea, tre- 
sări şi se ridică de la locul său : 

— Pe ei flăcăi, nu vă lăsaţi flăcăi ! 

Ceilalţi tăcură ca la comandă. 

Se auzea bolboroseala broaștelor, care, noaptea, pe 
o cîmpie întinsă, îți dă totdeauna impresia că pămîntul 
se află mai aproape de cer. 


"219 


O pală de vîntuleţ sălciu aducea vestea că pe un- 
deva prin apropiere plouase. Ierburile prinseră a foșni 
cu sunet stins, tomnatic. 

Pe boltă alunecă o stea cu sclipire de fier luminat 
de fulger și cei care o văzură ziseră în gind „amin“, 
căci orice lunecare de acest fel te duce cu gindul la 
limanul cerului, acolo de unde stelele nu se mai în- 
torc, 

— Ei... apoi, oameni buni, să mergem să punem ca- 
petele jos, zise moș Voicu, 

La fiecare căruţă ardea un felinar. Le atîrnaseră sus, 
la coviltir, ca răniții ce se aflau acolo să se simtă mai 
puţin singuri. Chirigiii își așternură sub căruţe, stirnind 
nedumerirea cîinilor-paznici care de regulă acoio își 
aflau locul. 

Fărîmiță, cu limba dezlegată din zori piînă-n seară, 
vorbind cu boișorii, cu pomii sau cu scîrţiitul roţilor, 
se adresă cîinelui care nu-şi găsea astimpăr : 

— Ce faci măi, Surule, taică, te apucaşi să clăm- 
păneșşti fluturi de noapte? Oi fi ştiind tu ceva, dar tare 
răi trebuie să fie în cerul gurii. 

Cînd fiecare se potoli în culcușşul lui, Dragomir tot 
nu-și găsea locul, 

— Nea Anghele, măi nea Anghele, dormi ? 

— Mmmm... 

— Îmi e teamă de somn, nea Anghele. E ca un duş- 
man care-ţi fură o parte din viaţă, somnul. Vine la 
ora lui şi muşcă cu dinţi de hier din felia vieţii. 

— Miine o să plouă... 

— Ştiam eu că nici matale nu ţi-e somn. Mă gin- 
deam aşa: dacă şi stelele își au rostul lor și își urnesc 
crugul pe fiece noapte, apoi și faptele noastre merg 
undeva. 

— Mi-e somn, Dragomire... 

Flăcăul cu mîna tăiată de tătîne-său, faptă pentru 
care nu putea fi supărat pe el, rămase mai departe cu 
ochii deschişi să se gindească la crugul stelelor. 


Vestea despre victoria nemților în bătălia de la 
Zenta, îi fu adusă lui Brîncoveanu de un călăreț care 

ajunse la Cerneţi la două zile de la faptele petrecute 
pe cîmpia Tisei. 

Domnitorul era cernit. Fiica sa Maria, cea pe care 
o dăduse după Constantin Duca şi care se afla la Stam- 
bul după mazilire, pierise de ciumă. La numai douăzeci 
de ani. 

Brîncoveanu poruncise o slujbă de pomenire în bi- 
sericuţa tîrgului. O alta avea loc în acelaşi timp la Mi- 
tropolia din București, unde se afla doamna și ceilalți 
copii. Să fie de mîngiiere, căci rămășițele celei ce su- 
ferise de îngrozitoarea boală nu puteau fi aduse în ţară... 
Încă din zorii zilei, înainte de slujbă, Brîncoveanu por- 
nise către ţărmul Dunării. Contemplarea întinderii de 
preste ape îi da simțămîntul unei descătuşeri, o întin- 
dere pe care o hotărnicea cu gînduri şi imagini dinlă- 
untrul său, ridicînd construcţii atît de limpezi încît erau 
ca aievea. Credea în steaua lui. Destule alcătuiri pe care 
le văzuse mai întîi cu mintea, reușiseră apoi să se în- 
chege în realitate ca să-i dea această credinţă a misiei 
sale în lume. Aşa i se întîmplase întîlnind odată în dru- 
mul său o culă oltenească mai arătoasă şi mai îndrăz- 
neaţă în proporţii decît cele obișnuite. O casă albă cu 
gîrlici boltit în partea de jos, cu cerdacul deasupra lui, 
susținut de stilpi de lemn şi cu o friză de lemn stră- 
puns de modele ca o dantelărie, deasupra stilpilor. Mai 
mult îngustă decît alte case de la cîmpie, lăţite pe su- 
prafeţe mari, casa, dacă: n-ar fi avut altele în juru-i, 
avea prestanță de palat. Îl urmărise multă vreme acea 
imagine în lungul călătoriei dintr-o zi cu arşiţă, în tro- 
potul monoton al cailor. În gînd, punea stilpi de piatră 
cu bogate capiteluri în locul stilpilor de lemn, da lăr- 
gime fereștilor încondeindu-le chenarul cu ghirlande 
din smalţ azuriu, îi dase înălțime prin adaosul unui foi- 
șor, ca un turn de veghe. O asemenea alcătuire putea 
deveni adevărat palat, cu condiția ca proporţia princi- 
palelor elemente să fie păstrată. Un altfel de palat de- 
cît cele din apusul Evropei, care năzuiau să repete în 
mic aspectul strivitor al cetăților sumbre. Chemase zi- 
dari pricepuți și le spusese toate acestea. Nu se ferea 
de împodobirile în piatră folosite de arhitectonii ta- 
lieni, de capiteluri corinthiene, de ancadramentele dăl- 

tuite în piatră. Dar acestea cu rostul de a înlocui lem- 
aul pentru o mai mare trăinicie. Ceata pietrarilor sîrbi 
conduşi de Vucașin Caragea înțeleseseră toate acestea. 
Au înţeles că domnitorul, cunoscător şi preţuitor al 
artei italiene, la şcoala cărei erau şi ei formaţi, năzuia 
totuşi să vadă la palatul său podoabe din piatră care 
să înalțe la rangul nemuririi florile acestui pămînt. Şi 
au creat modele după porunca lui. Vodă a ales medali- 
oane cu bujori învolţi pentru împodobirea scării largi, 
princiare și contur de gingaşe lalele pentru portal. Ştu- 
catorii au ales din motivele covoarelor persane ghir- 
lande de flori mărunte, pe care domnitorul le-a găsit 
cele mai potrivite să înveselească chenarul uşilor. lar 
tavangiii și-au pus în joc toată măiestria pentru împo- 
dobirea tavanelor camerelor înalte și luminoase. 

Astfel a luat ființă palatul de pe moşia Potlogi, pe 
un drum ce se abate din drumul Piteştilor. 

Imaginile ce nu-i daseră pace în lungul unui drum 
hurducat și obositor prinseseră viaţă prin îngrămădirea 
priceperii unui pilc întreg de meșteri, care nu așteptau 
altceva decit să fie chemaţi să lucreze. 

Dar nu numai conturul unor alcătuiri cu linii şi un- 
giuri îi răsăreau înainte în timpul călătoriilor. Mai erau 
şi altele, căci mintea sa nu putea dormita în legănarea 
caretei, şi nici de cetit nu putea ceti. O întreagă pesä- 
tură de fapte trecute şi altele posibile îi da tîrcoale 
frunţii. Cum ar fi de pildă grija pentru solii săi tri- 
mişi la diferite curţi evropene sau chiar nevoinţa de 
a ghici unele atitudini ale turcilor încercind a adopta 
punctul lor de vedere. În supunerea principatelor de 
la nordul Dunării, turcii nu întinseseră prea mult coarda, 
mergind de pildă pînă la pretenţia ca norodul să treacă 
la mahomedanism. Și nu o făcuseră din lene orientală, 
aşa cum s-ar fi putut crede la o privire de suprafaţă. 
Nu, o făcuseră mai degrabă din şiretenie şi o cunoaş- 
tere a acestui norod îndelung răbdător, dar care se a- 
răta neînfricat atunci cînd era condus cu pricepere. 
Răbdarea lui se molcomea pînă la atingerea de cele 
Statornicite din timpuri mai vechi, după aprige lupte, 
în care își arătau ei toată puterea. Se opriseră turcii 
la stoarcerea averilor şi le era deajuns. Apoi, în păs- 


222 


trarea fărămițării noroadelor creştine găsiseră o armă 
în învrăjbirea dintre catolici și ortodocși. Dacă impe- 
rialii încercau să folosească şi calea credinţei pentru 
alipirea măcar a unui principat, acela al Transilvaniei, 
foarte bine, ei aleseseră calea cea mai spinoasă. Turcii se 
socoteau cu mult mai înţelepţi păstrind Patriarhia Con- 
stantinopolului la ei acasă şi ocolind conflictele din a- 
ceastă sferă. 

Dibuise  Brincoveanu toate acestea, ştia că mintea 
dregătorilor otomani nu e nici lincedă, nici şovăitoare. 
Mai: degrabă trebuia să se ferească din toate părţile 
cînd uneltea ceva ce privea Poarta. Ca de data asta, 
cînd trimisese o solie la ţarul Rusiei. Îl trimisese pe 
Gheorghe .Castriotul în numele nu numai al rumânilor, 
ci şi al sîrbilor, bulgarilor,. macedonenilor și albanezi- 
lor care .se puneau sub oblăduirea ţarului și îi cereau 
sprijin: militar. Era o mare cutezanţă să ceară aceasta, 
dar o făcuse dată fiind situaţia în care-şi austriecii se 
aflau pe picior de răzbel și o mișcare. pornită din 'două 
părţi i-ar fi strîns pe turci ca într-un cleşte; apoi avea 
mare încredere în puterea de convingere. a solului său 
şi a altui mijlocitor de la curtea ţarului, Nicolae Mi- 
lescu, atașat pe lîngă cancelaria rusă pentru limbile 
latină, greacă și română. Nu trimisese nimic scris. Lămu- 
ririle avea să se dea între doi români, unul dintre ei 
cunoscînd treburile de la curtea Rusiei, momentul cel 
mai prielnic în care avea să-l convingă pe ţar. 

Acestea toate și încă altele împresurau mintea dom- 
nitorului în timpul șederii nevoite în tabăra de la Cer- 
neţi. După grijile pentru solia cu primejdii trimisă la 
Moscova, venea imaginea palatului de la Potlogi, plă- 
cută în, înfăţoșarea sa, apoi înfiorarea dulce la gindul 
cum vor fi orînduite cărţile în biblioteca de la Hurezi. 
În dulapuri de stejar, cu geamuri de cleștar. Plănuise 
de mult’ această bibliotecă şi cu puţin timp înaintea 
plecării sale în această campanie trimisese un convoi 
întreg de care cu cărţile ce le făcuse danie acestui 


lăcaș, în care vroia să adune cărturari şi să pună ba- 
zele unei noi tipografii, ce avea să fie a şasea în Ţara 
Românească. 

Și iată că vestea morţii Mariei se așternuse ca un 
obroc cenușiu peste aceste ginduri, îndepărtîndu-l pen- 
tru un timp de ele. Se obișnuise cu gindul că familia 
sa era ca un mănunchi de mlădițe nutrindu-se cu seva 
aceluiași trunchi. Era greu de înțeles că una din ele 
se uscase deodată. Și încă, departe de ai săi, aruncată 
se vede în groapa comună, precum e soarta ciumaţilor. 
Curată şi bine educată, retezată de sfîrşitul bicisnic al 
sărmanilor ce bat drumurile cu tălpile goale și cu pu- 
țină mâîngiiere deasupra capetelor lor. Din doamnă a 
“Ţării Moldovei, cît fusese preț de un an, dusă în grabă 
şi cu scîrbă la groapa comună. 

Slujba de pomenire spre care se îndrepta la biseri- 
cuța din Cerneţi avea să-l întărească şi să-l ajute să 
îndure mai uşor şi această încercare. 

Într-acestea văzu venind pe drum un pilc de călă- 
reţi învăluiţi într-un nor de praf. Cînd fură mai aproape, 
se desprinse dintre ei unul care mai mult se prăvăli 
la pămînt decît să coboare de pe cal ca un bărbat de- 
prins. să călărească. Avea privirea rătăcită și hainele 
rupte, scorțoase de noroi. Aducea a haiduc. Brînco- 
veanu duse mina la cingătoare, acolo unde avea un 
pumnal de Toledo. 

Omul puse un genunchi în țărînă. 

— Măria-ta, oamenii noștri au luat drumul de în- 
toarcere. Turcii au pierit ca frunzele secerate de fur- 
tună. A fost câsăpeală mare şi chiar sultanul a luat-o 
la sănătoasa. 

— Unde, omule? 

— La Zenta, măria-ta. I-au prăpădit nemţii. 

— Ridică-te, omule. Şi du-te să-ţi dea demincare 
și să te hodinești. 

Suita domnitorului îl ajunse din urmă. Briîncoveanu 
porni înaintea ei, ținindu-se mai drept în șa decît pînă 
aici. Dacă turcii se retrăseseră în dezordine, le va tre- 
bui însă mult timp să-și refacă temuta lor armie. Nu- 
mai bine dacă între timp se va hotărî și țarul să dea 
ajutor vecinilor săi ortodocşi. 


224 


III 
NEVOITU-S-A GÎNDUL SPRE VIITORIME 


Cu mare repezeală strînseră oștenii corturile taberei 
de la Cerneţi și fură îndrumați să se îndrepte spre ca- 
sele lor. Însoţit de suita sa, dimpreună cu douăzeci de 
seimeni, domnitorul se îndreptă spre mînăstirea Hurezi. 
Călărea un roib cu călcătură mîndră, cu harnașşament 
fără podoabe, așa cum fusese pregătit pentru răzbel. 
Însoţitorii cătau spre domnitor cu dragoste, căci, după 
cum se anunța mersul vremii, acesta avea să cîrmu- 
iască țara încă mult timp şi o cîrmuia bine, îndrumind-o 
spre dezrobirea de jugul turcesc. Cu pieptarul din piele 
de vițel, despicat de la mijloc în jos în şuviţe înguste 
şi cu cămașa din atlaz alb, arăta chiar mai tînăr decit 
îi erau anii. După slujba din biserica de la Cerneţi, pe 
care preoţii o transformaseră într-un imn de mulțu- 
mire pentru victoria creștinilor asupra armiei turcești, 
simțeau cu toţi că se îndreaptă spre o eră nouă. 

Vremea era călduță cu pretirări de vînticel ce răs- 
coiea frunza uscată a plopilor de pe marginea drumu- 
lui risipind-o cù sunet de bănuţi subţirei de aramă. 
Oamenii aflați pe cîmp se descopereau la trecerea a- 
laiului domnesc, așa uscați și înnegriţi cum erâu, pă- 
reau vrejuri răsărite din pămînt, vrejurile ce țin pă- 
mîntu. acesta, împiedicîndu-i risipirea. 

La o răscruce de drum întilniră o tînără boieroaică 
pe un cal sur. Se opri locului aşteptind să treacă a- 
laiul. Pletele îi fluturau în vînt și privea cu ochii mă- 
riți asemenea înmănunchere de fală şi bărbăţie, cum 
nu-i mai fusese dat să vadă. O läsară acolo, boierii mai 
tineri și mai depărtaţi de auzul domnitorului 'permiţîn- 
du-şi cuvinte de laudă pentru apariția ce umplea deo- 
dată zarea de prospețime. Rămăsese un punct înde- 
părtat în urma lor, cînd, cine știe ce hotărire neaștep- 
tată, o făcu pe fată să urmeze alaiul. Venea în ropot 
mare pe urmele lor și dac -se apropie: -sili calul să-și 
potrivească pasul cu cei dinaintea sa. Recunoscuse pe 
cineva printre însoțitorii domnitorului, se aplecă spre 

el, rugîndu-l să pună o vorbă bună ca ea să fie ascul- 
tată de vodă. La un popas, boierul cu pricina îi zise 
domnitorului că aceasta e fiica lui Cernica Știrbei, is- 
pravnicul ce rinduise înălțarea Hurezilor, care-și avea 
o moșie prin preajmă. Îl roagă pe vodă să-i asculte 
păsul. Brincoveanu o primi cu bunăvoință. Era aceasta 
o apariție care-i amintea de drumurile sale prin Evropa, 
căci pe aici puţine fiice de boieri erau lăsate să călă- 
rească. Printre curtenii ce se daseră în lături făcînd 
coridor, fata se înfăţișă cu sfială. 

— Măria-ta, dacă ai avut bunătatea să-mi asculţi 
păsul, adaugă încă bunătate şi ascultă-mă numai mă- 
ria-ta. E prea multă lume aici, de faţă. 

— Bine, îi voi îndepărta. Dar nu văd ce păs ar pu- 
tea avea o fată tînără și frumoasă, singura fiică a bo- 
ierului Cernica, după cîte ştiu. 

— Poate nu e chiar păsul meu. Dar stind și privind 
cum trece acest alai împărătesc, mi-a venit în gind că 
aş putea pune o vorbă bună pe lingă măria-ta pentru 
un nefericit. Nu ne învață Scriptura că se cuvine să 
ne ajutăm semenii aflaţi în necaz ? 

— Se vede că-i un om de ispravă acela de vreme 
ce ai hotărît domnia-ta să-l ajuţi. Și nu e nici unul care 
n-are după ce bea apă, că ţi-ar fi stat în putinţă să-l 
mingii cu o pomană. 

— Apoi oamenii de prin împrejurimi zic că-i lotru, 
dar nu-i deloc așa, măria-ta. l 

— Şi deci fata boierului Cernica s-a pornit să pună 
o vorbă bună pentru un lotru... 

Glasul domnitorului purta dojana cu care s-ar fi 
adresat uneia din propriile fiice. Și dacă nu era de-a 
dreptul. miînios, era pentru că nu se pripea niciodată 
în judecăţile sale, îndepărtind de la el mînia ce i se 
părea una dintre cele mai mari slăbiciuni omeneşti. 

Fata își mușcă buza. Greșise, Dar nu se pierdu cu 
firea. 

— Numai după însingurarea și învrăjbirea sa cu lu- 
mea se arată omul acesta a fi lotru, măria-ta. Dar n-a 
cășunat nimănui vreun rău. A fost slujitor al domniei, 
dar dacă măria-ta l-ai îndepărtat, s-a cătrănit rău în el 
şi s-a îndepărtat de lume. Se vede că rostul oștenilor 

este de a sluji sub steagul ţării şi nu mai ştiu alt, ni- 
mică. 

— Şi cum îl cheamă pe omul acesta ? 

— Preda, mărite doamne. Îşi zice Milcoveanu, că 
moşia sa se află la Milcov. A slujit sub steagul unchiu- 
lui măriei-tale, Şerban vodă, dar a cășunat o supărare 
măriei-tale şi tare rău se căieşte de asta. Aşa socot eu, 
după mintea mea, că numai un om ce se căiește își a- 
lege de bunăvoie o asemenea viaţă. 

Vodă nu se înnegură. Nu-şi arăta el simţămintele 
nici în pricini mai mari, căci fusese învățat că virtutea 
omului stă în puterea de a se stăpini. 

— Așa deci... Despre Preda Milcoveanu e vorba. 
Atunci aiîlă, jupîniţă, că a primit iertarea noastră, după 
fapta lui și după ce a stat un an la ocnă. Stind aici, as- 
cuns de oameni, precum spui, în loc să se ducă la tao- 
şia sa de la Milcov, face o altă faptă rea. 

— Măria-ta, el se teme că ducindu-se acasă `a pri- 
cinui necazuri familiei sale. Are două surori de măritat 
şi oamenii le vor ocoli aflînd că fratele me. mare a 
stat poprit la ocnă şi nu e bine văzut de „omnitorul 
țării. Şi-a ales atunci viața de pădurean. Își face caș 
şi brînză, vînează de unul singur şi s-a apucat să re- 
pare moara de la Dintele Ciutei, zicînd că cel mai bun 
lucru pentru el de-aici înainte ar fi să se facă morar. 

— Apoi, dacă e cum zici, nu e el chiar iotru. Afară 
numai dacă vinează pe moşia. mea și atunci va primi 
grea pedeapsă pentru asta, zise moale domnitorul zim- 
bind doar cu ochii. Asculiă una de la mine, jupîniță! 
Un om care are oricind curajul să ia viața de la capăt, 
cu to! greul ei, este un bărbat adevărat. Să nu-i arăţi 
mila domniei-tale, că asta l-ar supăra. 

» — Dar îndurarea măriei-tale nu l-ar supăra. Așa 
chitesc eu în mintea-mi puţină. 

Din nou surîse vodă, căci era convins că fata asta 
are mare încredere în mintea ei și doar se preface a 
se umili, ceea ce nu-i reuşește așa de bine. 

— Și atunci, ce-ai vrea dumneata, jupîniță ? 

— Ceea ce măriei tale i-ar aduce slavă și cinstire. 
Căci socot că multă bucurie îi face măriei tale să aibe 
supuşi care trăiesc cu fruntea sus şi cu spinările drepte. 

O vorbă de-a măriei tale l-ar face pe acest proscris 
să-şi lepede povara unei vini de care se căieșşie. 

Fata vorbea cald, cu multă stăpinire de şine. Încer- 
cînd s-o vadă mai împlinită, așa cum va arăta ea peste 
ani, ca mamă a unei familii numeroase, vodă nu reușea 
să-i împlinească în gind umerii înguști și firavi și nu 
se îndura să adauge cute gitului cu curbură gingașe 
care-ţi amintea de încordarea mîndră a căprioarei. Si- 
gur că ceva din mîndria acelei Safta Buzescu, sirăbu- 
nica ei, despre care întreaga Oltenie vorbea încă, a- 
dăsta și în sîngele acestei copile. 

— Ei bine, jupîniță, vom vedea ce se va putea face. 
Dar mîngiierea deplină o va avea căpitanul Preda nu 
de la o vorbă de-a noastră, ci chiar de la faptele lui. 
Şi tot pentru faptele lui, dacă se va dovedi un om de 
ispravă, va căpăta şi iertarea noastră deplină. 

Catrina Știrbei se înclină înțelegind că dacă reuşise 
să spună ceva în folosul lui Preda, de hotărit asupra 
soartei lui numai domnitorul avea să hotărască. 

Alaiul domnesc se depărtă în ropot mărunt de cai. 
Nu mai era mult pînă la Hurezi. Domnitorul era mul- 
tumit că nu au întîlnit în cale rămășițe ale oastei iur- 
ceşti în retragere. Dacă şi-ar fi încrucişat cumva calea 
cu a sultanului, ar fi trebuit, de voie de nevoie, să se 
prosterne în faţa lui. Frumoasă prosternare înaintea unui 
învins! Sultanului însuşi nu i-ar fi convenit situaţia. Se 
prea poate să se fi întors pe calea apei. Dar o parte din 
oaste tot va fi lăsat el pe pămîntul Ţării Româneșli. Și 
aceasta era nărăvită la jaf. Aşa se întîmplase după vic- 
toria turcilor la Zărneşti, cînd fusese proclamat. prin- 
cipe al Transilvaniei Emeric Tököly, protejatul turci- 
lor. Domnia acestuia în Transilvania fusese de scurtă 
durată, căci imperialii nu-l răbdaseră. Se refugiase Tö- 
kăly preste munţi, la Cîmpulung, împreună cu oastea 
sa de curuţi şi de tătari şi multă vreme prădase satele 
din jur, nevroind să se dea dus. Nici la chemările re- 
vetate ale Porții nu se urnise Tököly, ci doar își lä- 
tise cîmpul de prădăciuni pînă în preajma Tirgoviștei, 
despuind minăstirea Dealu de odoare şi satele ei de 
bucate. Găsise groful vacă bună de muls și nu lipsea 
mult a se crede în drepturi. Cînd, după aproape un an 

se îndurase să plece la Stambul, la protectorii săi, lä- 
sase mai. mare jalea în urmă-i. Preste acestea se abă-: 
tuse şi o invazie de lăcuste. în acel an de tristă amin- 
tire, 1691. O fi el mănos acest pămînt, dar prea mulți. 
ochi pizmăreţi sint îndreptăţi asupră-i... 

Domnitorul încetini trapul ajungind în preajma Hu- 
rezilor. Îi plăcea să privească! din depărtare această 
cetate spre care multe drumuri se vor îndrepta de-aci 
înainte, Căci în jurul bisericii se ridicase adevărată for- 
tificaţie cu sute de încăperi. Pe latura nordică, corpul 
chiliilor, cu două caturi, pe latura sudică, spătăria și 
casa domnească, iar pe latura de vest, trapeza și pa- 
raclisul, i 

Fură întîmpinaţi în faţa turnului-clopotniţă de stare- 
tul Ioan cu întreg soborul călugăresc. Apoi în biserică 
se oficie un tedeum în cinstea victoriei cîştigate de 
creştini la Zenta. 

În afară de data aceasta, stareţul loan îl mai văzu- 
se o singură dată pe domnitor. El venise să păstorească 
această mînăstire de la Muntele Athos, trimis. de pa- 
triarhul Dositei al Ierusalimului. La Muntele Athos își 
petrecuse tinereţea şi bună parte din anii maturității. 
Trăind în acel cuib de vulturi, unde mînăstirile se anină 
pe stîncăria goală, unele peste altele, îţi dai tot tim- 
pul lecturilor şi slujbelor. Cu timpul ajungi să crezi că 
toate frămîntările mirenilor, despre care răzbat pină 
acolo unele ecouri îndepărtate, sînt nefirești, ceea ce 
se întîmplă unui continent întreg este o viermuială za- 
darnică de patimi omenești şi numai cea ce trăiesc cî- 
teva zeci de călugări, pe un petic de pămînt, e real şi 
Cuviincios, 

În timpul domniei lui Șerban Cantacuzino fusese 
rupt din acestea venind în ţară să ajute la tipărirea 
impunătoarei biblii ce apăruse în 1688. Atunci îl cu- 
noscuse pe Brîncoveanu, care era ispravnic al acestei 
lucrări, pus de unchiul său pentru întinsele cunoştinţe 
în latină, elinească şi slavonă. O cancelarie întreagă 
de cunoscători ai acestor limbi lucrase pentru aseme- 
nea înfăptuire de proporţii. 

După aceasta, călugărul Ioan se întorsese la Munte- 
le Athos. Acolo îşi avea obiceiurile lui. Chemarea la 


229 


slujbe de trei ori pe zi, liniștea bibliotecilor și a cori- 
doarelor minăstirii, coborirea şi urcarea pantelor abrup- 
te, dădeau sens zilelor sale. Asta nu înseamnă că dacă 
-ar fi fest chemat pe alte plaiuri pentru a purta cuvîn- 
tul Domnului nu s-ar fi pornit fără să se gindească. Și 
în mijlocul tătarilor s-ar fi dus, de i-ar- fi -spus superi- 
orul. Chiar la tătarii de la care i se trăseseră necazuri... 

Copil fiind, îşi văzuse 'toată familia măcelărită de 
năvălitori. Mai păstra şi acum în amintire icoana tată- 
lui său, preotul Luca, scăldat într-o baltă de sînge. Pe 
el, avînd pe atunci vreo opt ani, îl luaseră împreună 
cu alți copii şi-i purtaseră pînă la hotarul Dobrogei. 
Acolo, la vremea unui popas de noapte, o ceată de voi- 
nici, condusă de Tomozei, vestit lotru pe atunci, trăitor 
numai prin locuri ferite de oameni, se strecuraseră în 
tabăra tătărască, uciseseră străjile şi salvaseră copiii 
ducindu-i apoi la o minăstire. Fără amestecul acestui 
Tomozei, fjiăcău falnic şi neînfricai, cu un rîs străluci- 
tor răsărit în puzderia bărbii. negre, cu ochii verzi 
schimbind cu repezeală steluţele rîsului cu fulgerele 
crunie ale mîniei, fără acest Tomozei ar fi rămas prin- 
tre tătari,-ar fi deprins legea lor și fărădelegile lor i-ar 
fi intrat în sînge. Fusese să fie aşa....: : 

Iată de ce cuviosul Ioan se ruga în- fiece seară pen- 
tru sufletele părinților săi, alături de al lotrului Tomo- 
zei, cel al cărui mormînt se afla într-un loc acum uitat, 
căzut sub tăișul fierului. şi unit acum cu ierburile cîm- 
piei sau cu lăstărişul pădurii, 

Ciudat era că dintre toți copiii salvați, Tomozei prin- 
sese anume drag de el. Venise să-l vadă în cîteva rîn- 
duri, iar după ce se afla la Sfintul Munte primise veste 
că are o însemnată 'moștenire. De la un boiernaş al că- 
rui nume loan. nu-l știa și care n-avusese copii. Fără 
îndoială aici era mina lui Tomozei; care.găsise el o 
cale să-l înzestreze pe băiatul căruia îi dăruise o a doua 
viaţă. Poate și pe alţii ca el, despre care loan nu avea 
ştire. 

Acum, dacă fusese chemat din nou în Ţara Româ- 
ncască, Ioan se gindea cum să dăruiască această avere, 
cu care se pomenise în braţe, sfintei.monastiri al cărui 
stareţ era. Tare-i mai plăcea această construcţie puter- 

nică și albă, cu linii simple şi arcuri gingașe. Îl admira 
pe Brincoveanu că făcuse un asemenea lucru măreț, dar, 
pe de altă parte, nu-i venea la îndemină să- se arate 
supus față de un mirean, fie el chiar voievod, avind el 
obicinuința de a se pleca numai înaintea superiorilor 
bisericești. 

lată de ce cînd fu chemat în această după amiază în 
sala spătăriei celei noi se simți deodată străin de par- 
că acum ar fi pus prima dată piciorul în locurile a- 
cestea. 

Brincoveanu avea voce bărbătească, plăcută auzului 
şi priviri învăluitoare ce mărturiseau respect pentru 
cel ce-i stătea dinainte.: 

— Spune, sfinția-ta, s-au deprins cei pe care-i păs- 
torești cu slujbele în românește ? i 

— Nu avem toată slujba religioasă în românește, 
măria-ta. Numai evanghelia şi ieşirea cu sfintele da- 
ruri. Cazaniile le avem în slavoneşte, iar ecteniile au 
rămas elineşti, Dar poporenii din multe sate din jur au 
aflat că pot auzi aici slujba pe înţeles și vin la praz- 
nice cîtă frunză și iarbă. 

— Mai sînt încă multe cărţi de potrivit pre iimba 
noastră. 

— Eu mă străduiesc, măria- -ta, să potrivesc o parte 
din vieţile sfinţilor. 

— Ne trebuie să-i adunăm pe cei cu cunoașterea 
limbilor, să se aplece cu răbdare asupra cărţilor, să le 
scoată înţeles pentru tot norodul. Să facem aici o ce- 
tate cărțurărească, precum este mînăstirea Neamţului 
în Moldova. Chilii care să-i primească sint deajuns. 

— Sînt, măria-ta. Curate şi călduroase. 

— Au ajuns în bună stare cărţile trimise de la Bucu- 
reşti ? | 

— Au ajuns și le-au despăturit fraţii cu multă grijă. 
Lemnarii au terminat dulapurile cele mari de lingă tra- 
peză. 

— De miine ne apucăm să orînduim cărţile în raf- 
turi. Vreau să fiu de faţă la orînduirea lor. 


— Apoi numai măria-ta le știe rostul... 


— Năzuiesc ca mulți de-aci înainte să le cerceteze 
şi să culeagă lumină din ele. Cu ajutorul lui Dumne- 

zeu vom face și aici o tiparniţă. Grozavă născocire şi 
tiparul ăsta! Ceea ce altădată trudeau din. greu scrii- 
torii să copieze, acum se înfăptuieşte degrabă și poa- 
te sta dinaintea multor ochi în acelaşi timp. Vor ajunge 
ieftine cărțile acestea, la îndemîna tîrgoveţilor de rînd. 
Se cere doar nevoinţa de a culege din ele învăţătura, 
și cred că se găsesc multe minţi agere, dar nepregătite 
încă printre fiii din popor, Pregătirea lor e un lucru 
de seamă. 

— Apoi, nu mai departe decit eu unul, măria-ta. De 
n-aveam pregătire, puteam ajunge orice, ostaș poate 
sau piugar, iar de mi-ar fi căzut în mină o carte, ea nu 
mi-ar fi spus mai mult decît o cărămidă. 

Starețul surîse blind, mai degrabă sieși decit pentru 
cerința împrejurării, căci iată, se potrivea în ginduri 
cu, cel de care se temuse venind aici şi descoperea că 
sînt cam de aceeaşi virstă, 

— Sfinţia-ta vei avea în curînd linişte în mînăstire, 
relu domnitorul. Zidarii vor termina cu înălţarea sche- 
lelor, pietrarii cu ciocănitul lor şi toată această ros- 
tuită învălmășeală va face loc tihnei şi ceasurilor de 
rugăciune şi aplecare asupra cărţilor. 

— Mult adevăr spune măria-ta numind această în- 
vălmășaiă o învălmășală rostuită. Se întîmplă uneori 
că stau şi-i privesc şi nu desprind firele care-i trage 
pe fiecare. E ca și cum aş avea dinainte un furnicar. E 
adevărat, va rămîne această sfîntă mînăstire cu zidurile 
sale, stilpii frumos. ciopliți, zugrăvelile și liniștea sa. 
Dar ar trebui să rămînă undeva, pentru pilda viitori- 
mii, şi forfota aceasta în care fiecare rîvneşte să dea 
ce are mai bun. Truda lor nu e mai prejos decît a ce- 
lor ce șcriu cărţile. 

— Va rămîne această alcătuire şi e deajuns. Toţi 
acesti meşteri nu năzuiesc mai mult. Sfinţia-ta ai trăit 
miită vreme departe de locurile acestea, nu ai intrat 
prin casele oamenilor din popor şi poate nu le cunoşti 
bine nici obiceiurile. Ei nu înţeleg petrecerea prin aceas- 
tă viață decît înfrumuseţind-o. Dacă vei intra în case- 
le celor mai netrebnici dintre locuitorii acestui hotar, 
vei găsi măcar o lingură sau fus în care omul s-a ne- 
voit a ciopli sau a încondeia mlădiţe şi flori, aducînd 

astiel un dram din lumea din afară între pereţii casei lui. 
Cioplesc stilpii prispelor, cos rîuri de flori pe cămeşoaie 
sau ii, ţes scoarţe pentru a aşterne sub picioare ofărîmă de 
grădină. Cunoscînd toate acestea din copilărie, mi s-a 
părut că numai aşa poate fi și cînd am fost prin ţări 
streine, și am cerut să intru în casele celor din popor, 
m-a cuprins tristețea. Case de piatră, fără podoabe în- 
lăuntrul lor. Pare să spună că omul se adună cu ai 
lui între patru pereţi ca să-şi amintească că viaţa e cîi- 
noasă și dacă cele de trebuință cu Care se înconjoară 
ar fi înfrumuseţate, ar uita cumva că viața e o ispășire. 
Să mă ierte sfinţia-ta, dar un asemenea trai e bun pen- 
tru monahi. 

Apoi, prin ţările pe unde am umblat, înfrumuseţările 
se fac numai la palate, frumuseţea fiind unită numai- 
decît cu multă mîndrie. 

Timpul dintre hotarele acestei țărişoare nu a îngă- 
duit înălțarea multor palate. Frumuseţea e mai degrabă 
risipită pe drumuri de țară. Dar are o vorbire a sa, o 
poţi recunoaște ca fiind numai a acestui norod. Și dacă 
ne pornim să ridicăm palate și biserici, se cuvine ca 
oamenii să recunoască în ele moștenirea părintească, 
să nu le fie străin nimic din aceste alcătuiri. De aceea 
e precum spui sfinția-ta. Oamenii muncesc cu sîrg, par- 
că şi-ar pune bucăţică din carnea lor în aceste zidiri 
şi nici o altă ambiţie nu le străjuiește truda. 

Brîncoveanu vorbea plimbîndu-se în lungul spătă- 
riei, înfățişînd gindurile sale, aidoma unei file frumos 
scrise, înaintea înaltului prelat. Se gindea că acesta, 
atita vreme rupt de viaţa mireană, se cade să înțeleagă 
acest norod pe care-l va păstori şi să înțeleagă de ce 
alcătuirea acestei construcţii este așa și nu altfei. 

La rîndu-i, stareţul Ioan, care rămăsese în picioare, 
se gindea că nu a cunoscut pînă acum trufia lumească, 
cu osebire trufia unui principe. Pravilele cinului din 
care făcea parte osîndeau semeţirea de orice fel. Dar era 
în aceasta şi o undă de dulceaţă pe care nu se pricepea 
cum s-o numească şi care îi bucura chiar lui, om al căr- 
ților, inima. 

Încercase mai demult bucuria sfielnică de a adăuga 
în josul unei file o însemnăre a sa, gîndindu-se că ea 


233 


va sta în faţa ochilor altora ce vor veni după el, şi prin 
aceasta se va uni peste timp cu aceia, chiar dacă nu-i 
va cunoaște niciodată și ei nu vor şti cum a arătat el 
la chip şi purtări. Și dacă el, un smerit monah, avea 
dragostea să 'se lege astfel de cei ce vor veni după el, 
atunci, cu atît mai mult un principe puternic ca acesta 
se simțea îndreptăţit să lase urmașilor alcătuiri trai- 
nice... 


În aceeași seară, voievodul avea să adauge la în- 
semnările sale făcute pe marginea Foletului Novel: 
„În acest an, de la Facerea lumii — 7206 — iar după 
calendarul gregoriann — 1697 — s-au terminat zugră- 
velile din paraclisul mânăstirii Hurez. Ele au fost făcute 
de zugravii Preda şi Marin. Paraclisul se află deasupra 
sălii trapezei avind dinainte-i un pridvor luminat de 
deschiderea a cinci arcade străjuite de şase stîlpi de 
piatră. Paraclisul are un naos și altarul boltit la ră- 
sărit. În partea dinspre. Soare Apune, s-au zugrăvit 
sfinţii împărați Constantin şi Elena și chipul smeritului 
ctitor al sfîntului lăcașului acesta, Io, Constandin Voie- 
ved Basarabă, dinpreună cu seaţa şi fiii săi. Să fie de 
pomenire.“ 


IV 
STRĂNEPOATA BUZEASCĂI 


Venind dinspre drumul mare, casă boierului Buzescu 
părea joasă, lipsită: de o temelie din piatră și avînd a- 
coperişul de şindrilă mai puţin înălțat decît la alte case 
boiereşti de prin partea locului. 

Părea joasă și din cauza arborilor înalţi care-i şe- 
deau la colţuri, un fag, un stejar şi doi paltini, toți ar- 
bori bătrîni, dăinuind acolo încă înainte de zidirea casei. 

Pentru unul ce admirase tapiseriile franceze, așa cum 
era boierul Mihnea, colțișorul acesta privit din depăr- 
tare, de pe muchea dealului, avea aceeași îmbinare fe- 
ricită de nuanţe de verde: închis și sumbru la fag, 
gingaș, aproape străveziu la stejar, răcoros:la paltini. 
Toamna, chica roşcovană a unicului fag, părea să a- 
prindă un rug statornic deasupra acoperişului casei, 

Boierul Mihnea socotea că așa trebuie să arate o 
casă boierească și alta în locul ei nu năzuia să con- 
struiaseă. 

Cel care văzuse din depărtare casa dominată de ar- 
borii. seculari, se aștepta .ca, pășindu-i pragul, să gă- 
sească încăperi mici și întunecoase. Dar era înăuntru 
spațiu cât să adăpostească o herghelie. | 

Camerele mari, cu tavanele vîrstate de bîrne aparen- 
te, cu sobe de zid și cu dușumele: ceruite, se îndărăt- 
niceau în simplitatea lor bătrînească, refuzînd moda tur- 
cească a sofalelor răspîndite peste tot locul și încăr- 
cate de perne fel de fel. 


Erau în schimb unele podoabe aduse de. boier din 
Francia şi din Italia, care pentru mama Saveta -şi alți 
slujitori ai casei, erau încă mai ciudate decît divanele 
moi, îndemnînd la taclale. 

În tinda de la intrare, un harap şi o hărăpoaică, din 
lemn de abanos, purtînd fiecare cîte o făclie ce:nu îm- 
prăştia lumină, reușeau să inspire statornită -nelinişte 
Minodorei şi Luxiţei, care nu intrau aici la ceasul în- 
serării. Arăpoaica, cu tulpanul galben și dinţii stecliţi 
a ridere, avea, ce era mai grav, torsul dezgolit, atră- 
gînd boscorodelile Savetei pentru o asemenea neruși- 
nare pusă în văzul tuturor, 

Cînd stanele acestea de lemn colorat fuşeseră des- 
cărcate din carele cu paie şi slujitorii le scoseseră la 
lumina zilei, mama Saveta, văzîndu-i că-şi dau coate 
și abia îşi potolesc rîsul ducînd palmele la gură, ţipase 
la ei aşa cum știa ea: -> 

— Potoliți-vă diavolilor, că asta-i treabă boierească, 
nu v-a întrebat nimenea pe voi de: vä place ori ba. 

Apoi, întorcîndu-se către boier, îl dojenise cum nu- 
mai ea îndrăznea să facă la curte, ca una ce-l știa de copil: 

— Păi bine, boierule, să spurti casa cu asemenea 
arătări 2 Să se scoale din mormînt cucoana cea mare, 
tare s-ar mâi necăji. 

Boierul Mihnea zîmbise simțindu-se deodată copil 
sub dojana bătrinei grase ce respira şuierat din pri- 
cina năduiului. Ea îi grijise casa cit fusese plecat, ne- 
răbdind schimbarea niciunui lucruşor de la locul său, 
încă de pe vremea cînd trăia bunica sa, stolniceasa 
Sima, soaţa lui Stroe Buzescu, cel care-l slujise pe Mi- 
hai vodă Viteazul. 

Boierul mai adusese din cele străinătățuri o mulți- 
me de cărţi, un secreter cu sertărașe pentru a ţine hîr- 
tiile mai importante, banchete florentine și bogate dra- 
perii de brocart roșu, care schimbaseră faţa camerelor. 
latacul Catrinei, singura nepoată -a . boierului, fusese 
mobilat cu pat, măsuţă şi scaune franţuzești, cu. picioa- 
re` gingașe,; curbate şi tapițerie azurie,. alese :chiar de 
dinsa din Francia.. l i 

Ținea boierul Mihnea ca la ochii din cap la această 
nepoată, crescînd-o din anii fragezi, de cînd maica ei 
murise și boierul Cernica Ştirbei, tatăl ei, se însurase a 
doua oară. Parcă era un făcut în neamul lor ca să fie 
crescuţi copiii de bunici. Și el, la rîndu-i, fusese cres- 
cut de stolniceasa Sima. Nu-i era chiar bunică. Aceasta 
nu avusese copii, dar înfiase un nepot al său dintr-o 
familie sărăcită, pe tatăl boierului Mihnea. Dar era o 
mâîndrie.să ai o asemenea bunică. Nepoată de frate a 
lui Dobromir, banul Craiovei şi a Neacșei, mama Doam- 
nei Stanca a lui Mihai Viteazul, se înrudea cu acel vi- 
teaz, fala tuturor românilor, căruia soţul ei îi slujise 
cu credinţă. Încă înainte de a fi el voievod, sub Ștefan 
Surdul și Alexandru cel Rău, Stroe Buzescu şi ceilalţi 
doi fraţi, Preda și Radu, îl însoţiseră pe Mihai în pri- 
begie, la Constantinopol. 

intors în ţară cu tuiul domnesc, Mihai îl numise pe 
Stroe mai întîi stolnic, apoi velstolnic. Un stolnic por- 
nit mereu cu oastea. În luptele cu tătarii, la Putinei, la 
Șerpătești, iar mai tîrziu, în alte lupte grele, a căpătat 
multe răni. Mereu în tabere de luptă sau în misii în- 

credinţate de domnitor în Moldova, în Austria, repe- 
zindu-se cînd: şi cînd la moşie să-și vadă soţia. 

in iupta de la Vidin, din 1598, scapă viața domnito- 
tului său. 

Apoi, după omorirea mișelească a lui Mihai în Cîm- 
pia Turzii, Stroe rămîne în Transilvania, gindind să 
stringă pe mai departe legăturile cu cei de-acolo, care 
puteau ajuta oastea românească într-o nouă încercare, 

Stolniceasa Sima, dimpreună cu Radu şi Preda, au 
îngropat capul voievodului la mînăstirea Dealu, alături 
de tatăl şi bunicul său. | 

După moartea voievodului care dăduse românilor 
atitea speranţe Stroe era gata să sprijine un alt domn 
pămîntean, pe Radu Șerban, pentru care se duse să cea- 
ră ajutor împăratului Germaniei. Era nevoie de aseme- 
nea ajutor deoarece Simion Movilă vroia să fie el dom- 
nul Ţării Româneşti şi avea pentru aceasta ajutorul po- 
ionezilor. 

Înfruntarea dintre cele două oști se oglindi în apele 
Teleajenului, şi mult sînge românesc, tătăresc şi polo- 
nez va fi învristat apele sale într-o zi senină de sep- 
tembrie. 

Stroe îl provocă la luptă pe cumnatul hanului tătă- 
răsc, pe care-l şi zdrobi. Dar, în toiul luptei, căpătă o 
rană ia obraz, pe care n-o socoti gravă, el, cel care 
avea pielea tăbăcită de atitea tăișuri. 

A fost să fie altfel. 

Stolniceasa Sima povestea astfel nepotului de ze- 
ce ani: 

— Era bunică-tău un zdrahon de om şi nu înţele- 
geam cum poate să stea el doborii la pat de pe urma 
unei răni la obraz. Îl știam ca pe voinicul din poves- 
te care din ce se odihnește, din aceea prinde puteri. 
Rana era tare urîtă: i se umflau marginile și creșteau 
ca o floare răsărită nelalocul ei. Pasă-mi-te sabia păgi- 
nului era împrumutată de la însuşi necuratul. Curînd 
i s-a umflat tot gitul şi nu mai putea să-și miște nici 
limba în gură. Aşa i-a fost dat, să moară în floarea băr- 
băţiei, iar eu, uite, am înfruntat singurătatea mai bine 
de treizeci de ani după el. 

Mihnea se pricepea, cît era èl de neimplinit, că a- 
cestea sînt doar așa, niște vorbe ale bunicii și că de 
fapt, nu ştie ce-i singurătatea. Se pricepea ea să adune 
oameni în juru-i, să rostuiască fete de măritat, care 
nu erau ale ei, intra prin casele ţăranilor și le știa la 
toți nevoile, se ducea pe cîmp în toiul muncilor de va- 
ră sau în păduri cînd se tăiau, era mereu pornită un- 
deva şi doar iarna grea o ținea legată de casă, atunci 
auzindu-i-se glasul din zori pînă-n seară. 

Bunica nu se plingea. Că la ea aflau toţi îndemn cînd 
se găseau în impas, era ştiută și respectată în toată pa- 
ra Românească și dacă se ivea vreo pricină în divan, 
între boieri, era deajuns să se ducă Buzeasca să depună 
mărturie cum au stat lucrurile, ca daravela să apară 
clară şi să se încheie neînţelegerea. 

Mai tirziu, cînd se făcuse băiat mare şi cînd se vă- 
zuse înconjurat de respectul datorat ei — „ehe ! Nepotul 
Buzeascăi..." — Mihnea se domirise că bunicăi i-a plă- 
cut să răzbească cu puterile ei, dovedindu-se „mînă de 
fier“ în trebile moşiei și că Stroe al ei fusese un fe! de 
icoană, un erou care- ți dă putere de departe, neașiep- 
tînd, ca alte femei să-i vină piinea din mîna iui sau 
să fie pusă de el la adăpost de greutăţi. 

Aceste toate și multe altele i le povestise Catrinei 
ca fata să înțeleagă de ce oamenii de pe moșia lor po- 
menesc încă numele stolnicesei Sima, au chiar impresia 
că o ştiu bine, dacă faptele ei le-au venit din gura pă- 
rinților și dacă o văd zugrăvită la intrarea bisericii 
din sat. Oamenii așteaptă ca şi urmaşii ei să se arate 
îndurători şi omenoşi cum fusese bătrîna, 

Catrina crescuse fără fraţi, alipită de timpuriu lu- 
mii celor mari. Bunicul o purtase cu dînsul prin ţări stră- 
ine, o deprinsese cu obiceiurile şi limbile lor şi se bu- 
cura că fata avea înclinaţie pentru versurile iui Pe- 
trarca şi Moliere, pentru muzica lui Vivaldi şi Corelli. 

Era un soi bun această fată, unul din acele spirite 
ce prind cu uşurinţă învăţătura și au înclinaţie pentru 
frumos. De multe ori bătrînul era uimit de firescul do- 
bîndirilor sale, ca şi cum generaţii întregi înaintea ei 
ar fi trăit prin saloanele italiene. La paisprezece ani a- 
duna în juru-i copii de-o seamă, punîndu-i să joace ro- 

luri din „misterele“ la care asistase prin pieţele Flo- 
renţei, la cinsprezece ani născocea cînticele pentru cla- 
vecin. 

Dar dacă asemenea porniri îl bucurau, boierul Mih- 
nea avea ochi să vadă şi neajunsurile firii ei năvalnice, 
neastimpărate, care o arătau în Franţa ca o italiancă 
pusă pe gilceavă, în Italia ca o franţuzoaică năzuroasă, 
mereu în nepotrivire cu cei din jur, mereu dornică să 
uimească şi să indigneze, părind că purtarea ei anapoda 
e izvorul cel mai de seamă al bucuriilor zilnice. 

Taică-său vroia s-o mărite cît mai degrabă, dar ea 
nici nu vroia să audă de așa ceva, Boierul Mihnea luă 
asupră-i această treabă spinoasă, ca fiind singurul de 
care fata asculta. 

Hotărise să-l pohtească la masă pe Alexandru Bur- 
huş, fiul lui Pandele Burhuș, vecinul său. Unirea celor 
două moşii ar fi fost o treabă bună, dar boierul Mihnea 
nu vroia să pună la cale această căsătorie prin înţele- 
gerea cu părinţii. Le spuse acestora că fata a văzut obi- 
ceiuri de pe la curți străine şi ar vrea ca această uni- 
re să fie după voia ei. Dealtfel, Alexandru era un băiat 
chipeş şi s-ar putea să-i cadă cu drag Catrinei. 

Se făcuseră pregătiri, mama Saveta vorbea într-una 
de însușirile nemaipomenite ale celui invitat, strecu- 
rîndu-le cu pricepere seara, cînd Catrina era în pat și 
nu se putea sustrage vorbăriei sale neostoite, boierul 
Cernica îi trimisese carte spuindu-i că orice dorinţă a 
sa va fi împlinită dacă se va arăta supusă. Căci, oricum 
ar fi fost, boierul Cernica se potrivea în gînd cu so- 
crul său în a nu impune fetei un bărbat care nu i-ar fi 
fost pe plac. 

Catrina ridicase din umeri. Sigur, nu se cade ca o 
fată să arate că o preocupă gîndul măritișului. Poate 
că toate nazurile de pînă acum erau pornite dintr-o fe- 
ciorelnică sfială, dar văzîndu-se în fața unui flăcău 
chipeș cum era Alexandru, va lăsa lucrurile să meargă 
pe fägaşul lor firesc. Așa cel puţin nădăjduia boierul 
Mihnea. 

Alexandru veni însoţit de sora sa Voica, şi de soţul 
acesteia, într-un rådvan arătos, tras de patru cai albi. 
Erau boieri de două generaţii, bunicul lor fusese han- 

giu la Giurgiu şi în numele unor fapte necunoscute, 
Radu Mihnea îl căftănise, luîndu-l pe lîngă sine. 

Se cheamă că erau legate într-un fel aceste două 
familii vecine, căci frații Buzescu îl sprijiniseră pe Radu 
Mihnea să se urce în scaun după moartea lui Mihai 
Viteazul. 

Boierul Mihnea îşi întîmpină singur oaspeții. l-ar fi 
plăcut să fie şi Catrina lingă el şi se mira că ea, cunos- 
cătoare a obiceiurilor apusene nu-l sprijină în această 
elementară deprindere a ospitalităţii. Burhuș și ai săi 
erau deasemenea miraţi, dar își înghiţiră nedumerirea. 

Gazda îi conduse în grădină spunindu-le cum cultivă 
franțujii legumele, ce este bun în metoda lor şi cum 
pornise și el să facă o asemenea grădină cu ajutorul 
unui om adus de acolo. 

— Să vă închipuiţi, boieri dumneavoastră, că grädi- 
nile lor au ziduri înalte de cărămidă şi florile nu pot 
fi văzule din afară. 

— Atunci pentru ce mai seamănă flori 2? 

— Toate florile cuprinse acolo sint ca să le taie, să 
le pună în casă prin vase. Aşa de mult le place să-și 
împodobească palatele cu flori încît au căsuțe anume 
cu geamuri de sticlă în loc de coperiș, unde ţin iarna 
florile în straturi. 

— Atunci, casele lor cu flori ce se ofilesc de pe o 
zi pe alta, trebuie să arate tristețea caselor în care 
zace un mort, își dădu părerea Voica, înclinînd spre căi- 
narea acestor oameni care aduc între zidurile caselor 
miros linced de plante ce putrezesc. 

— Iată aici două tufe de trandafiri aduse de acolo. 

Oaspeţii se minunară de florile mai gingașe ca cea 
mai fină mătase, mari și parfumate, învoalte ca bujorul. 

În timp ce le vorbea, boierul Buzescu se uita în toa- 
te părțile cu teama că o va descoperi pe Catrina, um- 
blînd prin grădină cu tălpile goale și cu pletele desfă- 
cute, cum îi era obiceiul. Răsuflă ușurat cînd veni mama 
Saveta să-i șoptească că fata se află în cameră și se 
îmbracă ajutată de Minodora. Nu era rău nici așa, adi- 
că ea să fie cea care apare ultima, ca una ce era aş- 
teptată și în jurul căreia se învirtea interesul oaspe- 
ților. 

Îi pohti la masă, le arătă locul unde să şadă fiecare, 
lăsînd locul din fața lui Alexandru liber, ca s-o priveas- 
că-n voie pe cea asupra căreia își va opri alegerea. 
Căci bătrînul nu se îndoia nici o clipă că fata îl va da 
gata pe musafir. 

Alexandru auzise de Catrina, auzise lucruri ce se 
cam băteau cap în Cap, că umblă prin păduri, netemîn- 
du-se de lotri, că nu prea leagă prietenii cu oameni 
de-o seamă cu ea şi mai degrabă întră prin casele ne- 
voiaşilor, şi că e tare frumoasă, dar de o semeţie care 
nu prinde o fată de neam. Toate acestea şi pe deasupra 
sfatul părinţilor de a lega căsătorie cu urmașa uneia 
dintre cele mai de seamă familii boierești din ţară, îi 
dădeau emoţii mai rău decit unei fete mari. 

Dar ceea ce i se iînfățișă privirilor la capătul înde- 
lungatei așteptări, depăşea închipuirea sa. 

O fată înaltă, purtind o fustă foarte înfoiată, lungă 
pină-n pămînt și o iie culeasă parcă de la una cu mult 
mai grasă decit ea, cu părul împletit în multe cosiţe le- 
gate cu panglici în toate culorile. Pe față avea niște 
zgirieturi din care mustea încă sîngele şi avea o faţă al- 
bă ca de cridă, un ochi părea umflat, iar privirile ră- 
tăcite cătau cu teamă la cei din jur. 

— Am voie să mănînc, bunicule ? întrebă cu voce 
tremurată şi subţirică pe care bătriînul nu i-o cunoștea. 

— Ce s-a întîmplat cu tine, fata mea ? 

— Apoi domnia-ta nu ştii? M-am zbenguit cu Mi- 
nodora și are slujnica asta niște ghiare ascuţite... S-ar 
cuveni s-o cerţi, bunicule. 

— Da’ sigur fata mea, bîigui bătriînul, nedindu-și 
seama pe dată ce s-a întîmplat. Catrina dragă, dinșii 
sînt vecinii noștri, adăugă cu un glas în care se silea 
să pună un strop de bucurie. 

Dar oaspeţii erau din cale-afară de stînjeniţi. Oricît 
de ciudate ar fi fost deprinderile boierului acesta um- 
blat prin străinătăți, era prea mult să le dea să înghită 
o asemenea gălușcă. Urmărind gesturile fetei ce părea 
să aibă mințile rătăcite, Alexandru se înnegrise de tot. 

Catrina își sprijinise bărbia în pumni şi-şi cerceta 
oaspeții cu ochii mijiţi şi o curiozitate ce nu se potri- 
vea unei fete de neam. 

Văzindu-i privirile batjocoritoare, boierul Mihnea îşi 
dădu seama că nu s-a întîmplat nimic cu nepoata sa, 
nimic alt decit gustul ei nebunesc pentru pozne, iscat 
deodată în cel mai nepotrivit moment. 

— Nepoatei mele îi cam place să se joace, încercă 
el să-i lămurească pe cei din jur, de data asta stăpîn 
pe sine. Nu-i vorba de jocul copilăresc, a cărui virstă 
a sărit-o. În Francia și Italia, pe la curţile boierilor, se 
obișnuiește un alt fel de joc, pus la cale din timp, cu 
oameni în toată firea, un fel de măscărici, ce se pricep 
să intre în pielea a tot felul de oameni, din toate stra- 
turile poporului. Catrina a fost ciîştigată de jocul ăsta 
al oamenilor în toată firea şi iată, vrea să vă veseiească 
şi pe domniile voastre... 

— Mulţumim de asemenea cinste, zise jupineasa Voi- 
ca strîngîndu-şi buzele. Noi sîntem mai proști şi dacă 
veţi veni pe la noi nu veți avea prilejul unei asemenea 
veseliri și vom avea grijă să vă întîmpinăm cu straie 
curate. 

Vorbe ce avură darul s-o scoată pe Catrina din a: 
morţirea ei și s-o facă să chicotească subţirel. Se întoar- 
se către stăpînul casei și-i zise fără stinghereală, ea 
și cum ceilalţi n-ar fi avut urechi: 

— Prea mult mănîncă jupîneasa asta, tataie. Oare a- 
casă la ea n-are demîncare ? 

Și iacă așa se face că oaspeţii plecară val-virtej, sluj- 
nicele care ascultaseră pe la uși rîdeau pe înfundate 
dîndu-și coate, boierul Mihnea simţi că furia îi încinge 
gitul, ceea ce nu mai  simţise demult, din tinereţea 
domniei sale, și se duse orice gînd de încuscrire cu ve- 
cinii bogați. 

Catrina se pricepu să se topească cît ai bate din pal- 
me pentru a nu întîmpina mînia bătrînului. Cînd acesta 
se mai liniști niţel după o preumblare prin grădină şi 
întrebă unde-i este nepoata, nimeni nu ştiu să-i spună 
de ea. 

Fata îmbrăcase în grabă o rochie de amazoană din 
catifea verde își desfăcuse cosițele și încălecase calul 
preferat. 

Era o întreprindere plină de veselie aceasta, mai 
ales că în cumpăna acestei amieze pusese în joc întrea- 

ga-i pricepere și nu fusese greu să arunce. de pe umeri 
o haină grea pe care alţii vroiau să i-o pună cu forţa. 
Călărea aproape de malul Coşuștei, spre izvoarele ei. 
După ce depăși vreo două sate şi un ponor înălţat, de 
forma unui pinten, se afundă într-o pădure cu multe 
poieniţe în care pășteau pîlcuri de vaci. O ţinu tot pe 
firul apei întunecate de arinii însetați să soarbă orice 
pată de lumină, pînă ce ţinta călătoriei sale se contură 
sub forma unei clădiri mătăhăloase, cu ziduri înegrite, 
o moară ce nu mai măcina demult, dar căpătase în ul- 
tima vreme o viaţă nouă datorită defrișării pe o mare 
arie în juru-i și apariţiei unui luminiș îmbietor. 

Ajungînd aici Catrina prinse curaj, îşi struni călu- 
tul cu voce mare pentru a înştiința pe locuitorul morii 
de venirea sa. 

Acesta nu întîrzie să-și facă apariţia. 

Era un bărbat înalt, cu plete castanii şi barbă mică, 
ascunzîndu-i o parte din cicatricea adîncă de pe orazul 
sting. 

— Ce-i cu tine, jupîniță? Cum de ţi-a dat voie bo- 
ierul Mihnea să vii fără însoțitor 2 

— Poate sînt:un sol, căpitane, poate-ţi aduc o veste 
ce te va bucura... 

— Să-i spui boierului Mihnea că-n două săptămîni 
poate trimite un car să ia stîlpii şi tot atunci să pună-n: 
car şi cîțiva saci cu grîu că am reparat moara și sînt 
în stare să-i dau făină bună. 

În urmă cu doi ani boierul Mihnea îi îngăduise lui 
Preda Milcoveanul, căci el era, să stea în această pă- 
dure a sa şi să vîneze. Din cînd în cînd să-i aducă ceva 
vinat, drept dijmă. Preda nu se mulțumise cu viaţa de 
vînător, Pusese zidărie nouă prin colțurile morii, pe 
unde bătea vîntul, micşorase încăperea cea mare făcînd 
trei camere bune de locuit, cu sobe de zid şi se apucase 
să dreagă roata morii, știrbită de cupe. Treburile aces- 
tea îi luaseră ceva timp. Umblind el prin satele din jur 
legase prietenie cu nişte oameni care se pricepeau să 
cioplească lemnul şi așa drag prinsese de acest mește- 
şug care cere puterea brațului, încît se apucase să în- 
locuiască lemnăria morii, dar cu împodobiri căutate fă- 
cînd mai mult decît se cere unei mori, Boierului Mihnea 

îi plăcuse şi avusese atîta încredere. în el ca să-i ceară 
să-i lucreze o poartă pentru conacu: său. Toată vara 
aceasta lucrase Preda, însoțit de un flăcău iute şi ne- 
gricios, pe nume Toma, căruia deasemeni îi. era pe plac 
viața de pădurean și nu se speria nici de jivine, nici de 
singurătate. Ciopleau în spatele morii, sub un şopron 
plin de așchii şi de miros de sevă proaspăt scursă din 
fibra lemnului, 

— La înapoiere ţi-l dau însoțitor pe Toma, jupîniţă, 
și altădată să nu mai vii neînsoţită. 

— Azi nu-mi mai spui „duducuţă“, aşa cum se zice 
prin părţile matale ? | 

— Ai crescut, jupiniţă, și tare mă tem că-i faci ne- 
cazuri boierului Buzescu, care nu merită așa ceva. 

Catrina își scutură pletele cu semeţie. Într-adevăr, 
îl cam supărase astăzi pe bunic, dar o să-i treacă lui... 
De unde ştia căpitanul de tărășenia 'asta? Era un om 
tare umblat, căpitanul. Odată o uimise vorbindu-i de 
baluri şi ospeţe, de feluri pretenţioase de mîncare şi 
de rochii cu podoabe ce-ţi iau ochii. Făcuse chiar cîţiva 
pași de dant dinainte-i, apoi îi cîntase în nemţeșşte un 
cîntec tulburător și trist, luînd atitudinea unui trubadur 
cu gesturi moi. Omul acesta svelt ca un jder, cu chip 
înnegurat şi privire arzătoare, avea în sine mai mulți 
oameni, oşteanul, ocnaşul, curteanul. În preajmă-i, Ca- 
trina încerca o neliniște greu de lămurit și de pus în 
făgașul cuvintelor. Apoi multă vreme se gîndea la el 
şi cu nimeni alt nu-l asemuia. 

— Şi chiar nu vrei să ştii ce solie ţi-aduc, căpi- 
tane 2 | 

— Din gura domniei-tale ascult orice veste, du- 
ducuţă. Pusese de gitul calului o desagă cu fîn și îi 
ștergea cu pricepere grumazul și spatele cu un şomoiog 
de paie. 

— Tare mi-ar place, căpitane, să mă privești ca pe-un 
om în care-ţi poţi pune nădejdea. Nu am braţul tare, 
dar nici fricoasă nu sînt şi, la o adică, mă pricep să 
folosesc cuvintele ca pe nişte arme. 

— Asta prinde bine oricui, duducuţă, și cred eu, 
femeile se pricep să folosească cuvintele mai bine chiar 
„decât cei mai mulţi bărbaţi, 

Catrina își mușcă buzele cu ciudă. O trecea în rîn- 
dul tuturor femeilor şi ea nu era una ca oricare. 

— Mai zilele trecute am întîlnit în cale alaiul lui 
vodă mergiînd către mînăstirea lui cea nouă. L-am ur- 
mat, şi la un conac m-am înfățișat înainte-i și i-am 
cerut să nu te mai hăituiască și să te pună iară în drep- 
turi de boier. Ei, iaca ! Ce zici de asta ? 

Preda nici nu se înfurie, nici nu puse la îndoială 
cuvintele ei. Mingiia mai departe calul cu șomoiogul de 
paie, iar fața îi era ca de piatră. 

— Să înțeleg că nu-ţi este pe plac vestea mea, Că- 
pitane ? - 

— Nu trebuia să te bagi în treburile mele, jupîniță. 

— Asta înseamnă că te temi de vodă mai mult decît 
vrei sàl arăţi. Să ştii că eu nu m-am temut deloc. Şi 
n-ai să stai. aici tot restul vieții făcînd pe morarul... 
` — Hai să mergem să-ți dau o desăguță cu caș dulce 
pentru boierul Buzescu. ` 

Catrina îl urmă fără tragere de inimă. 

— Şi chiar nu-ți plac prietenii care să pună o vorbă 
bună pentru domnia-ta ? 

— Tare vrei să-mi scormoneşti gindurile, jupiniță. 
Şi te 5ocoteşti îndreptățită s-o faci... Apoi într-un fel 
gîndeşte unul ca mine, hîrşit de viață, în alt fel mătăluță 
obicinuită doar să ceri ca să ți se dea. Crezi că vodă 
e bunicul matale și noi, copiii care-i facem cereri ? 

— Nu s-a arătat deloc supărat că vin c-o plingere. 

— Și mai crezi că după ce-am zăcut un an la ocnă, 
po! fi cel dinainte ? Nu pentru ceea ce mă simt în stare, 
ci pentru felul cum mă vor privi oamenii. Și iaca, mie 
îmi place viaţa aici în pădure. Faţă de multele întim- 
plări pe care omul le are de întimpinat, el trebuie să 
fie ca şarpele. Să schimbe o piele care-l strînge la sub- 
siori, pentru una nouă. De ce rizi ? 

— Că ai zis că şarpele are subsiori... 

— Are şi şiretenie, duducuţă. Se dă după loc și cot. 

— Domhia-ta, căpitane, eşti om dintr-o bucată, nu 
te mlădii ca şarpele, stărui Catrina în imaginea pe care 
și-o făcuse despre Preda, imagine dragă inimii ei. 

— Şi apoi, continuă acesta ca şi cum n-ar fi auzit-o, 
vodă m-a şi iertat de vreme ce mi-a dat drumul de la 

ocnă. Atita doar, că n-are să mă socoată niciodată un 
credincios. de-al său. Ar fi o nebunie din parte-mi să 
năzuiesc să mă ia pe lingă sine și.să mă folosească, 
cum a făcut-o fostul voievod. Ce sînt eu? Un oștean, 
e drept, un oştean gata să-și dea viața pentru domnul 
său, dar nimic mai mult, Vremea. celor de felul meu a 
trecut. Briîncoveanu nu are nevoie de noi. Are nevoie 
de oameni cu limba dulce şi gînduri bine ticluite, ca 
și el. z . 
Aşa că! vezi, duducuţă, încercarea domniei tale de 
a-i vorbi pentru unul ca mine a fost pornită din gind 
bun, dar cu totul nesăbuită... 

Catrina se îmbufnase. 

— Nu mă supăr că mă cerţi, căpitane, car tare rău 
îmi pare că ţi-ai ales viața aceasta nepotrivită cu ran- 
gul domniei-tale. Ce faci aici? Creșii oile şi faci brînză 
şi Caş, cioplești lemnul şi poate că vei deveni un bun 
morar. Apoi nu-s destui ciobani şi morari dintre cei 
oropsiți ? Dacă ai o moşie, precum spui, ai face bine 
să trăieşti printre cei de-o seamă şi de-un rang. 

— Aşa cum este viaţa aceasta, în ea îmi folosesc 
toate puterile și mă face să mă simt bărbat. Ţi-am spus, 
duducuţă, nu faci bine judecînd cu mintea matale pen- 
tru unul ca mine. Și acum ai face bine să pleci, să nu 
te prindă seara pe drum. lată, ai aici caş și ceva miere 
de albine. Să nu fi supărată pe mine! 

Privindu-i pe cei doi călăreţi cum se depărtează, pe 
Catrina însoţită de Tomiţă, fostul căpitan de oaste își 
muşcă buza. Apoi își şterse singele cu dosul palmei mi- 
rîndu-se că n-a simțit durerea. 

În luminișurile pădurii, învăluită de un abur ce pu- 
tea fi al privirilor lui abia mijite, se legăna un trupșor 
firav şi drept, cel mai mîndru pe care-l văzuse vreodată. 
Era de mirare cum atitea trupuri mlădii pe care le cu- 
prinsese cu brațul nu i se păruseră atît de ademeni- 
toare ca acesta, pe care nu-și va îngădui niciodată să-l 
atingă. Se poate să te lași tulburat, bărbat în toată pu- 
terea, hîrşit de. toate necazurile, de o fată abea împli- 
nită ? Iaca se poate... Se înturnă spre șopronul cu lemne, 
se aşeză la lucru, simțind securea ușoară, mai supusă 
ca oricând voinţei sale. 

V 
VORBE... ȘI RĂSUNETUL LOR 


Întoarcerea lui vodă în Bucureşti a avut loc la vreo 
trei săptămîni de la sosirea veștii despre înfrîngerea 
turcilor la Zenta. 

Era în obiceiul domnitorului să facă popas la fiecare 
din moșiile sale întilnite în cale, ori de la hotarul ves- 
tic, de la Cerneţi pînă la București, erau vreo. douăzeci, 
pe alte drumuri fiind altele, mai mari și mai mici. Dru- 
murile sale în oricare parte a ţării se făceau cu zăbavă 
mare, căci în fiecare seară poposea la altă proprietate 
a sa şi se interesa de felul cum merg muncile cîmpului, 
cerea. catastiful de cheltuieli, împărțea dreptate acolo 
unde. ţăranii erau nemulțumiți sau vătafii nepricepuţi. 

Acum, dacă turcii îşi rumegau înfrîngerea și. nu mai 
erau presiuni ca vasalul lor să se prezinte pe cîmpul 
de luptă, Brîncoveanu își putea vedea în liniște de ale 
sale.. 

În cetatea de scaun vestea fu adusă de un pilc de 
călăreţi valahi ce fuseseră la bătălia de la Zenta şi ve- 
neau acum învinşi, dar învingători în speranţele lor și 
dînd speranţe locuitorilor Bucureștilor. 

Se. vorbea că austriecii au nevoie de un mic răgaz 
pentru a-și aduna forţele ca să intre în Țara Românească 
şi să pună pe fugă și ultimul picior de turc. Se vorbeau 
multe pe străzi, la tirgul de cai sau prin dughene. Unii 
mai prevăzători, se gîndeau să-și facă provizii din 
această toamnă, căci, fără îndoială, la sfîrșitul iernii 
vor avea de întîmpinat multe. Negustorii își pregăteau 
beciuri încăpătoare în care să-şi ascundă mărfurile. Fă- 
ceau. chepenguri de fier pentru ca adăpostul să fie mai 
sigur în caz de incendiu. Dar și pentru a se feri de 
furturi, de care nu duceau lipsă. 

În decurs de o săptămînă fură prădaţi patru negus- 
tori turci din Tîrgul de Jos. Fapt nemaiîntilnit, ştiut 
fiind că hoţii, dacă vor fi prinși, vor căpăta de trei 
ori mai grea pedeapsă decît pentru un furt făcut la ru- 
mâni, 

Ahmed, mătăsarul, cel de la care cumpăra toată 
floarea boierimii mătăsuri atît de fine încît dacă cu- 
prindeai bucata cu două miini şi suflai pe dedesupt, ea 
se umfla și flutura ca o pînză de păianjen, suferi pierde- 
rea cea mai grea. 

Văzind dis-de-dimineaţă rafturile goale, turcul se 
așeză pe. podea şi prinse a se legăna în stinga şi-n 
dreapta, smulgîndu-şi părul din cap. 

Oamenii adunaţi în juru-i, îl căinau. Oricum, era 
turcul: lor, îşi dădeau bineţe în fiece dimineaţă, nici 
măcar harem n-avea. 

Din murmurul care-l împresura pe păgubaș, se ri- 
dică vocea lui Radu care tocmai se îndrepta spre lucrul 
său, la armeanca Edirne: 

—— Lasă Ahmed, că toate sînt de la Alah. 

— De la Alah este, dar mare năpastă este. Tocmai 
aveam marfă bună, adusă cu două căruţe de la Istanbul. 
Ai, ai, ai! Ce mai mătase, se răcorea palma, cînd o 
prindeai în ea. Şi inima se răcorea, zise turcul prinzind 
a se bate cu pumnii-n piept, acolo unde se afla inima 
văduvită de această plăcere. 

— Eu zic, şi Vintilă, starostele şelarilor, care prinse 
a cuvinta, făcu o pauză pentru a cîştiga atenția celor 
din jur, eu zic să punem toţi mînă de la mină, să tri- 
mită Ahmed o căruță la Istanbul, după alte măsturi, 
Ne-o înapoia el banii, că e cinstit. i 

— Da, cu dreptate este, întări Scarlat, zăbunar cu- 
noscut, că şi Ahmed a sărit cînd a fost de i-a ars du- 
gheana lui Para-Chiară. 

Oamenii din jur încuviințară spusele celor doi, Dacă 
ar îi dat turcii puhoi, ar fi sărit cu toţii să-i căsăpească. 
Dar cu acesta era altceva. îl știau de tinerel cînd vindea 
la o tarabă afară și legea creștinească o respectase, adică 
nu legea o respectase, căci se ducea în fiecare seară 
la moscheie și nu mînca carne de porc, ţinînd-c ne-a 
lui, dar avea cuviinţă față de vecini și nu-și adusese 
toi calabalicul obiceiurilor lui pe pămîntul acesta care 
avea să-i primească şi oasele. 

— Hai Ahmed, zise şi Vilcu, vecinul lui, bogat. nu 
vei mai fi tu, dar nici nu te vom lăsa să zaci pe duşu- 
melele goale. 

Tirgul fusese cuprins de frămîntare ca și cum Dim- 
boviţa devenise un rîu vijelios care amenință să care 
totul la vale, 

Ciţiva flăcăi bătură la poarta postelnicului Dumi- 
traşcu Caramanlău. Îl asigurară că de va fi nevoie, ei 
îl vor alege căpitan şi vor porni cu el la oaste. 

— Dar nu v-a cerut-o nimeni, oameni buni! 

— Eu, postelnice, am un iatagan din cel turcesc. Se- 
ceri cu el ca dintr-o coasă și nu-s deloc nevolnic cînd 
îi minuiesc. 

— Mie mi-au răpit tătarii o soră şi poate a venit 
vremea de răfuială. 

— Şi la ce năzuieşti, Ichime ? S-o regăseşii pe 
soru-ta ? : 

Postelnicul Caramanlău îi știa pe acești băieți. Lu- 
crau sub îndrumarea lui la ridicarea turnului curții dom- 
nești. Acela în care vodă adusese multă pulbere pentru 
tunui negru și hidos care era în stare să scuipe ghiulele. 
Băieţii se socoteau apărătorii turnului atunci::cînd el 
avea să-şi arate folosinţa, deși nimeni nu-i tocmise 
pentru asta. 

În mahalaua tăbăcarilor se svonise că s-a tăiat un 
vițel din care au curs valuri de sînge verde. Verde ca 
fierea, iar vițelul avea pielea. moale şi mătăsoasă cum 
tăbăcarii nu mai văzuseră. 

o Dn străin care se pripășise în casele ruinate ale boie- 
rului Staicu Merişanu din capătul Podului de Pămînt, 
putea fi văzut tot mai des pe ulițele tirgului, înfășurat 
înir-o mantie neagră care flutura în vint, cu o pălărie 
cu clape pe urechi, ce voia să spună celor din:jur că 
nu-l. interesează zvonul tîrgului. Florea, ucenicul lui 
Scarlat, povestea că s-a întîlnit cu această umbră în 
răspîntia ce da spre mahalaua calicilor. Îi căzuse ceva 
de sub pelerină și Florea s-a aplecat să i-l. ridice. Era 
o cutie ciudată. Cînd i-a înmînat-o. a simţit atingerea 
unor. degete reci, scheletice şi i-a văzut obrazul de fan- 
tasmă, cu. „ochii, roșii, scăpărători şi cu doi colti ieşindu- -i 
dintre. buzele .ca sforile. 


Femeile. adunate. pe podeţeile Dimboviţei spălau toa- 
lele copiilor și găseau mai multă putere să le i frece dacă 
gurile ie mergeau neostoit : 

— Vă spun toate astea că Florea a văzut arătarea 
aşa cum vă văz eu pe voi. De departe aducea a corb 
care luase mărimea unui om, dar de aproape era înfri- 
coşător, zicea înfierbintată o femeie cu braţe roşii re- 
cînd cu năduf o cămeşoaie de in. 

— Ja te uită! se minună una mai tinerică, ducînd 
mîna la gură şi lăsînd pentru asta rufa în apă, cît pe-aci 
să i-o ducă unda. 

— Ei, lasă, făcu neîncrezătoare o surată cu dinţi 
mari, care-şi ridicase colţurile basmalei în creștetul 
capului astfel încît pielea feţei ei arăta acum două cu- 
lori: una ca arama cea veche pe pomeţii obrajilor, 
alta mai .gingașe, rozalie chiar, în apropierea urechilor, 
unde fusese proteguită de marginile legăturii. Nici dra- 
cul nu-i așa de negru precum îl zugrăvesc oamenii. O 
fi și ăsta de care ziceţi vreun nefericit care vrea să-și 
ascundă uriţenia de ochii oamenilor. Că au şi uriţii un 
loc sub soare, nu numai frumoșii. 

— Eu ştiu de la maică-mea, continuă cea cu brațe 
roşii, că în preajma războaielor răsare cîte-o arătare 
din astea care bagă iumea-n sperieți. Deh... nu-i a 
bună! 

— Ai văzut-o tu? 

— Perească-mă sfintul! Atita mi-ar trebui... 

— Nu mai fă atit pe sperioasa, soro, o luă din nou 
în răspăr cea cu dinţi ca de cal. Ai pune reteveiul pe 
arătare aşa cum faci cînd vine bărbatu-tău bea! acasă 
şi ar îi vai de mama ei. 

Femeile de lîngă ea izbucniră în rîs şi hora risului 
se întinse mai departe, la cele care auziseră bine des- 
pre ce este vorba. Ușor mai rîd femeile cînd sînt nu- 
mai între ele, făcînd din rîsul acesta un gard cu ostrețe, 
îndărătul căruia se simt la adăpost de trecători. 

Radu era unul dintre puţinii locuitori ai tirgului care 
ştia cîte ceva despre misteriosul personaj cu pelerină 
neagră. Domnul Mrazec. Venise din Cehia în urmă cu 
doi ani. Boierul Frigevacă îl adusese să înființeze un 
atelier de plăci de faianţă pentru sobe, așa cum văzuse 
în Olanda și la nemți. Cumpărase pentru aceasta casele 
vechi ale lui Staicu Merişanu care după hainirea boje- 
rului trecuseră în proprietatea scaunului domnesc. Deși 


250 


dărăpăuate, domnitorul ceruse un preț ridicat pe ele, 
iar pentru înființarea atelierului de ceramică adăugase 
un bir usturător. 

Boierul Ilie Frigevacă socotise că face să scoată 
atîţia bani din buzunar. Curînd, toate virfurile Bucureş- 
tilor vor fi ciştigate pentru sobele cu smalt colorat, cu 
amoraşi şi păstoriţe în relief. _ 

Cuptorul fusese construit în curte și activitatea meş- 
teruiui şi a celor trei lucrători ai săi era la vedere pen- 
tru toţi gură-cască. Veneau unii să vadă anume ce ro- 
boteau oamenii în jurul dogoarei la care s-ar fi putut 
coace. sute de piîini. Lucrătorii purtau pieptare din piele 
scorojilă, erau svelţi şi tăcuţi, luminaţi de flăcări pă- 
reau niște arătări de aramă de pe un tărîm îndepărtat. 

Căutînd loc pentru un atelier al său și găsind că 
fierăria şi cărămidăria se potrivesc de vreme ce folo- 
sesc focul așişderea, apoi că oamenii ce se perindă pe 
aici i-ar fi şi lui buni clienţi. Radu venise la jupin 
Frigevacă, cerîndu-i să-i închirieze un colţ din curte 
pentru fierărie. 

Se văzuse astfel vecin cu omul cu pelerină neagră, a- 
apariție atit de singulară în tîrgul Bucureştilor. Ceea ce 
ştia ei despre cărămidari, oameni veșnic nespălaţi, lu- 
crind goi pînă la brîu şi căpătind din lunga convieţuire 
cu lutui o piele. scorojită, lipsită de strălucire, nu se po- 
trivea cu omul acesta curat şi subţire Care -te cerceta 
cu priviri pătrunzătoare. Nu-ţi venea la îndemină să 
fii privit astfel, dar îţi dădeai seama că un om cu mintea 
ageră te poate privi numai în acest fel. Lui Radu i se 
năzărise că așa cum există o măsurare a puterilor la 
trîntă, e posibilă o înfruntare cu puterea minţii și tare 
ar fi vrut să nu fie socotit un nevolnic de omul acesta. 
începuse să se îmbrace îngrijit, își rădea obrazul și se 
spăla de trei ori pe zi. În timpul lucrului purta un șorţ 
de piele, iar cînd ieșea în tîrg punea cămașa curată ca 
să nu lase să se vadă că fumul și funinginea l- -au luat 
în stăpinire. 

__ În- seara aceasta, diipă un obicei care se repeta la 
fiecare sfîrşit de săptămînă, proprietarul locului se așe- 
zase. la masă cu, cei doi chiriaşi ai: săi şi 'cu Voicu 
Merişanu, fiul celui căruia îi aparținuseră casele: aces- 

tea. Boierul Frigevacă, om cu inima largă îl lăsase să 
locuiască cîteva camere dimpreună cu bunica și cu sora 
sa. Tînărul acesta crescuse cam neîmplinit dar nimeni 
nu se aştepta să fie altfel. După ce îi spiînzurase tatăl 
şi ceilalţi duşmani dinlăuntrul țării se retrăseseră ca 
guzganii în găurile lor, Brincoveanu slăbise strinsoarea. 
și se făcuse a uita de familia Merișanului căreia îi luase 
şi cenuşa din vatră, 

Boierul Frigevacă nu avea fii. Îl luase pe acesta pe 
lîngă sine, învăţîndu-l să-i țină în bună regulă registrele 
cărămidăriei. Şi-l învățase că boieria fără avere e mai 
rea decît cea mai cumplită sărăcie. Să facă bine să-şi 
ia gîndul de la tagma boierească, care-l scuipase ca pe 
un dinte stricat. E bine să călătorești numai în carîle și 
să calci pe covoare moi, păstrîndu-ți picioarele mici și 
adăugind osînză la dos, ca un berbec de rasă, dar se 
poate trăi şi altfel. El, unul, numai de două generaţii 
boier, simte nevoia să facă ceva de folos și care să-i 
sporească averea. Poate şi Voicu s-o ia de la capăt, 
adunînd și pregătind pentru fii ce-i va avea, o nouă 
boierie. 

Era acest Ilie Frigevacă, un munte de bărbat, cu 
obrajii moi, veşnic umeziți de transpirație, nasul co- 
roiat și doi ochi negri, arzători. Vocea hiriită, se urnea 
anevoie, punctată de pufnituri scurte, pe nasul veșnic 
în suferinţă. Omul acesta nu-şi ieșea niciodată din fire, 
era prietenos cu toți, iar casa sa părea o hrubă, cu pe- 
reți netencuiţi, cu blănuri de urs.și castor, mirosind 
puternic a casă de vînător. Traiul său în mijlocul tîr- 
gului părea să-i găsească îndreptățire numai în nevoia 
de a pune mereu cîte ceva la cale şi de a avea cîţi mai 
mulți spectatori ai înfăptuirilor sale. Construise un pod 
peste Dimboviţa fără a cere aprobarea stăpinirii, pe 
vremea cînd Brincoveanu era ispravnic al Bucureştilor. 
Fusese chemat în fața Divanului pentru această faptă 
a sa şi plătise încăodată cît îl costase podul, deși acesta 
folosea tuturor. Se apucase apoi să facă o tăbăcărie, 
dar și de data asta intrase în conflict cu stăpînirea, căci 
strica apele Dimboviţei într-un punct de unde tirgoveţii 
luau apă.de băut. 

Cu toate poznele sale, Brîncoveanu nu-i arăta supă- 
rare prea mare. Se mulțumea să-l stoarcă de bani și 
să-l certe ca pe un copil despre care ştii că nu pornește 
cu gînd rău, dar o dă mereu pe-alături. 

— Într-o zi o să-ţi vină în gînd să muţi tirgul în 
codrul Cotrocenilor şi o să te pun la popreală, să nu-mi 
găsești vină, boierule. 

Pină una-alta, lliuţă Frigevacă pusese bazele acestei 
cărămidării, cu zapis în regulă, pe care, dindu-i-l, dom- 
nitorul spusese că cel puţin un timp va fi liniştit dinspre 
partea pornirii acestui boier de a răscoli lumea. 

Era limpede că Iliuţă nu putea trăi în codru, deşi-i 
plăcea nespus de mult vinătoarea. Mai mult decît aceas- 
ta Íl plăcea să se înconjoare de tot felul de oameni. 

În fiece sîmbătă făcea o masă mare pentru care 
conducea îndeaproape pregătirile. Așa mîncăcios cum 
era, se înfrupta dinainte numai cu plăcerea de a-și per- 
peli degetele deasupra grătarului sau plitei, de a sa- 
vura arome dintre cele mai neobișnuite a unor feluri 
cărora alții nu le știau potriveala: fudulii de porc în 
saramură, pilaf din maţe de oaie, iepure în sos de vin, 
pulpe de căprioară cu scoarța rumenită, bune pentru 
dinți puternici, de lup tînăr. 

Se aduna pentru aceasta numai cu oameni care min- 
cau cu plăcere, rangul neavînd rost într-o asemenea 
treabă. 

Cind fusese chemat prima dată, Radu se minunase. 
Să stea la masă cu boierii? Mai apoi văzuse că boierul 
acesta nu se arată niciodată în caftan, nu soarbe nar- 
ghilea, ba nici carită nu are, ci un cal cu spate iat, în 
stare să poarte o asemenea matahală. lar dacă oamenii 
îl întîlneau la loc mai puţin umblat, îl luau drept lotru, 
nu boier. 

— Ce zici, domnia-ta, boier Iliuţă, de vorbele care 
îmblă prin tirg? vru să ştie Voicu, silindu-se să mă- 
nînce pe îndestulate ca să fie pe voia binefăcătorului 
său, | 

— Care vorbe? Acelea despre copilul cu două ca- 
pete sau acelea despre bunul nostru Mrazec, căruia i-a 
ieșit vorba că ar fi vrăjitor ? i, 

Cel despre care pomeni astfel înălță privirile între- 
bătoare, apoi, dacă văzu că nimeni nu căta spre el mai 
mult, deșşi-i rostise numele, zîmbi și întări cu un „la, 
la“ participarea atît de vagă a persoanei sale la con- 
versație. Venea întotdeauna la aceste ospeţe, deși mai 
mult ciugulea. Boierul Iliuţăi nu se supăra şi nu-l în- 
demna să mănînce, dîndu-și seama că asta ar fi ca şi 
cum ai încerca să îndeși într-un sac mititel mai mult 
decit putea el cuprinde. 

Iohan Mrazec avea mîini gingaşe cu pielea străvezie, 
chipul subţire cu ochișori vioi și o gură frumos modelată, 
de om cu inimă largă. De unde se vede ce înriurire ne- 
fastă avea îmbrăcămintea sa ciudată asupra imaginației 
unuia ca Florică, ucenicul care n-avusese curajul să-l 
privescă în față şi mai degrabă fugise, ferindu-se din 
calea pelerinei negre, ce flutura pe lîngă trupul firav 
ca nişte aripi amenințătoare de hultan. Aici, la cărămi- 
dăria lui Frigevacă, el avea rostul potrivirii culorilor 
pentru smalțurile cele încîntătoare. Lucra singur într-o 
cameră dosnică a casei în care cu greu primea pe ci- 
neva. Voicu se număra printre puţinii care fuseseră pri- 
miţi acolo, așa că nu era să întărească zvonurile care 
umblau prin tîrg, tocmai el, care câștigase încrederea 
cehului. 

— Nu despre asta vreau să zic, ci dinspre primejdia 
de a veni răzbelul pe pămîntul nostru. Se zice că nemții 
au prins coraj și au de gînd să-i zdrobească de tot pe 
turci. Înainte de a ajunge la ei acasă sîntem noi și nu 
cred să se sfiască să ne încalce. | 

— Ia, ia, clătină Iohan capul aprobator, cam la 
aceasta reducîndu-se participarea sa la sfatul în limba 
neînţeleasă. 

— Al naibii neamţ, doar n-o fi el piază rea, zise 
boierul Iliuţă privindu-l cu duioșie pe cehul care vorbea 
nemţește. 

Acesta zimbi încîntat, ca unul ce se bucură că e luat 
în seamă. 

Boierului [liuță, cu buzele unsuroase de friptura de 
mistreţ pusă dinainte, nu-i venea la îndemînă să se gin- 
dească la treburi întortocheate, în timp ce-şi desfăta 
ceru! gurii cu arome plăcute. 

— Deh, ştiu şi eu? Nemţii au acum drept coman- 
dant pe Eugeniu de Savoia, cel mai destoinic dintre toţi 
generalii din Evropa. Se prea poate să pună ei ceva 
la cale. 

— Dacă se hotărăsc să ne calce, vom fi ca iepurii 
sub copita zimbrului, zise Voicu Merişanu, cu o tăinuită 
bucurie că astfel, nemții îi vor răzbuna tatăl. 

Aceste vorbe nu erau deloc pe placul lui Radu. Ori- 
cit se simţea el de gidilat că e primit la masa boierilor, 
care, fie vorba între noi, nici prea boieri nu erau, şi 
oricît ar fi vrut să le fie pe plac, nu-l putea lăsa pe 
boierul cel tinerel să zică asemenea vorbe de ocară, 

— Apoi, să-mi fie cu iertare că më bag, dar nu știu 
despre ce fel de iepuri vei fi vorbind domnia ta, boier 
Voicule. Despre noi, cei mulţi, nu cred să fie potrivit 
a vorbi așa. Vom fi noi mulţi, dar n-am dovedit-o că 
sîntem şi fricoși. Poate lupi, asta mai degrabă. Că așa 
devine omul la o adică, dacă unul dă peste ograda sa 
fără să-l întrebe, 

Voicu Merișanu surîse dispreţuitor şi trist. 

— Hm! O să te întrebe Brîncoveanu pe tine sau pe 
alții ca tine! El trudeşte doar pentru slava și îmbogă- 
țirea lui. 

Iiuţă: Frigevacă își șterse gura cu dosul palmei și 
deșertă pe jghiabul gitlejului o stacană cu vin. Apoi, sim- 
țindu-se întremat, se lăsă în spătarul scaunului. Încru- 


cișă mîinile marj pe pîntec și închise uşurel pleoapele, 
semn de a e în'sine. 
— Nú-mi place cum vorbeşti, Voicule. Nu-i bine să 


lași patima din tine să-și scoată trimbiţele de aramă ca 
să împuiezi urechile celor din jur. Că nu-ţi este vodă la 
rea, asta e o treabă ce nu poate fi schimbată. Dar 
te pripi să vorbeşti despre ireburi ce nu le-ai pă- 
truns. Brincoveanu e mereu cu ochii aţintiţi pe talerele 
tn sa turceşti şi a puterii nemților. Balanța asta nu-și 


va aduce niciodată talerele la aceeași înălţime şi e în- 
tro veșnică legănare. Pe undeva, pe la mijloc, sintem 
noi. Nu că am hotărî înclinarea unui braţ într-o parte 
sau alta, dar putem face ca mișcarea să fie mereu ne- 
sigură și, oricît de mic, se află și rostul nostru pe 
undeva. Nu putem schimba mişcarea talerelor, dar cu- 

noscind-o, putem dobindi prețul liniștii noastre, Crezi 
tu că degeaba ţine vodă la curte canţilerie mare, cît 
una de la o curte împărătească? Au poate nu ştii de 

asta. Eu am avut prilejul să intru acolo şi să mă mi- 
nunez de ciîți oameni se îndeletnicesc cu scrierea unor 
scrisori în toate limbile pămîntului, Aceste scrisori sînt 
trimise la toate curțile Evropei. Unele dintre ele nu 
cuprind vești cine ştie ce importante. Uite, noi sîntem 
bine sănătoşi şi ne-ar face mare plăcere să știm de 
domita, cutare principe sau duce, sau ce-o fi el, acolo. 
Se simte omul mîngiiat că e băgat în seamă ? Se simte!... 
Așa, o veste, ca între bunii vecini. Nu strică să ai prie- 
teni. Şi printre toate acestea, se întimplă să afli o tre- 
buşoară ce poate să-ţi fie de folos. Asta e politihia lui 
Brincoveanu, după cite înţeleg. Nu m-a întrebat pe mine 
dacă-mi place, dar dacă m-ar întreba, zău că aș zice la 
fel din toată inima. Că mai află lumea de noi şi noi de 
ale lumii. Cînd știi de toate, poţi. preîntimpina unele 
necazuri. Nu Voicule, nu ai dreptate. Brincoveanu e 
mintos tare şi nu-i va lăsa nici pe nemți, nici pe turci 
să se ridice pe trupul acestei țărișoare. Cu șiretenie, cu 
asigurări de credinţă, îi face şi pe unii şi pe alţii să 
stea la locul lor. Zici că îi e gindul la îmbogăţire și la 
moșiile lui? Aici drept ai grăit. Dar dacă-i pe-aşa, nu 
crezi că vrea să şi le păstreze? Fiind aceste moșii răs- 
pîndite pe tot întinsul ţării ajunge să vadă ţara întreagă 
ca pe moşia sa. Şi să-i fie oarecum dacă se părăduiește ? 

Avea limbă ageră boierul Frigevacă și în capul său 
mare gîndurile se legau şi se deznodau cu multă uşu- 
rință. 

Dar lui Voicu Merișanu îi era necaz că răsucește ast- 
fel lucrurile încît îşi scoate dreptatea lui la lumină. 

.- — E rău şi sîngeros. În beciuri ei domneşti are 
unelte de tortură cu care sirivéste giemiele oamenilor 
și stringe țeasta pînă spune nenorocitul şi ce~ẹste și ce 
nu este. 

— Băiatule, ai toate pricinile să-l urăști. Ai dr 
E rău cu cei pe care-i simte dușmani. Dar ai atîta mări 
nimie să recunoști că poate fi un om rău, dar un domni- 
tor bun? Aşa după cum Antonie Vodă, bunicul ne- 
vesti-si, a fost un om bun, dar un prost domnitor ? 

Voicu Merișanu se făcuse palid și pusese privirile 
în pămînt. S-ar fi cuvenit să se ridice furtunos de la 
această masă și să nu mai pună piciorul pe aici. Mda... 
S-ar fi cuvenit... El însă nu-şi putea îngădui una ca asta. 
Era un învins şi învinşii nu-și pot îngădui să-și dea 
friu liber pornirilor după cum nu pot găsi în cugetul lor 
acea fărimă de nobleţe ce se cheamă mărinirmie. 

Cind ridică capul, ţeasta-i pleșuvită prea devreme 
era albă şi îmbrobonată de sudoare. Descleștă cu greu 
buzele: 

— Nu pot fi mărinimos. 

— Haide-de! Nu-i nici o nenorocire. Nu aduce nici 
pe departe cu ciuma sau pelagra. Să ne bucurăm mai 
bine de vinişorul ăsta și, printre altele, să ştii că nu 
mi-aş fi dat părerea dacă nu mi-ai fi cerut-o, 


Pa ? 


DRUMURI PE APĂ ȘI PE USCAT 


Din gloata turcilor care se înapoiau la Istanbul după 
înfrîngerea de la Zenta s-a desprins o parte care a luat 
calea apei, de la Turnu Severin pe Dunăre, în jos. 

Printre ei se afla şi un tînăr svelt cu faţa smolită, 
care şedea mai mult pe puntea vasului, amestecîndu-se 
cu marinarii şi întrebînd de rosturile pinzelor și ale 
navigaţiei. 

Era ghiaur tînărul acesta, dar Mehmed pașa, căpitan 
imporiant în oastea sultanului, îi arăta multă prietenie. 
De aceea toţi de pe vas îl socoteau al doilea în rang 
după Mehmed paşa, iar căpitanul corăbiei prinzea în- 
totdeauna împreună cu aceştia doi. Doar la apusul soa- 
relui, cînd toţi se aplecau cu frunţile la podea ascultînd 
chemarea unui muezin imaginar, tînărul se topea în 
cabina lui. 

Altfel, vorbea turceşte ca toţi ceilalţi, iar pe cîmpul 
de luptă îşi arătase vitejia purtînd costum de spahiu. 

Acum umbla mai mult cu capul descoperit, şi marina- 
rilor le făcea plăcere să-i vadă profilul în zorii zilei, 
profilul frumos, mîngiiat de pletele negre, ondulate. 

Un tînăr ciudat crescut se vede prin palate, căci nu- 
mai aceștia vorbesc blajin cu oricare muritor, se arată 
stingaci în faţa celor cu apucături repezite și se iasă 
înşelaţi de șiretenia unora hiîrşiţi într-ale vieții. Lui 
dacă-i spuneai o vorbă, apăi era vorbă, nu punea ia în- 
doială buna credinţă a celui mai prăpădit dintre mari- 
nari. Și nici nu-ţi venea la îndemină să-l înşeli, prea 
era curat, limpede ca o picătură de cristal şi în apele 
ochilor umezi, ca de căprioară, citeai doar interes şi 
bucurie de a vorbi cu oricare om întîlnit în cale. 

Sprijinit de parapetul punţii încerca să schițeze con- 
tururile Balcanilor pe o foaie de hirtie. Nu-i reușea şi, 
nemulțumit făcea metodic cîte un cocoloș şi-l arunca 
în apă. O urmărea apoi cu privirile, asemuind-o cu aripa 
irîntă a unui pescăruș. Era pentru prima dată cînd fă- 
cea drumul acesta pe Dunăre și, rupt de viaţa obici- 
nuită, nu-i era greu să facă un salt înapoi, în timp, în- 
chipuindu-se în convoiul de corăbii al cuceritorilor: 
romani. Trebuie să se fi spăimîntat tare în virtejul de la 
Cazane, poate şi-au pierdut acolo ceva corăbii şi vor 
fi socotit că e cam sălbatic acest capăt de lume. 

— Te-ai sculat dis-de-dimineaţă, Demetrius. Se vede 
că nu-i îmbietor somnul pe apă. 

Era Mehmed paşa cu o înfățișare mai bună decit ieri, 
cînd suise pe puntea vasului. 

— Este prima oară cînd merg pe apă și mă gîndeam. 
că nu-i deloc rea viața de marinar. 

— Ehei! Și aceasta încă nu-i nimic. Să vezi pe 
mare! Se întîmplă să fie în aşa fel săltată corabia de 
crezi că nu vei mai pune niciodată piciorul pe uscat. 

— Cred că apa le e dragă oamenilor pentru că uneşte 
uscaturile. Oricît ar călători, tot spre un liman tind.. 

— Nu ştiu ce să-ţi spun, Demetrius. Marinarii vorbesc. 
despre mirosul apei care-i tulbură şi-i atrage. Și cred: 
că așa este. Oamenii nu se gindesc totdeauna la rostul 
lucrurilor, nu se întreabă „de ce“ și „cum“? Răscolirea. 
lucrurilor pe dedesuptul lor rămîne pentru cei care-şi! 

pierd vremea prin biblioteci şi trăiesc departe de viaţă. 
„Asta la voi se cheamă filosofie. 

— Dacă nu mă înșel, Mehmed paşa, asta e o piatră 
„aruncată în grădina mea. Îmi plac cărţile, dar nu mă ţin 
-departe de viaţă. E drept că dacă n-aş fi cunoscut nici- 
odată lumina slovelor, n-aş fi avut motiv să-mi placă 
-cărțile. Dar și atunci s-ar fi ivit o cale pe care să curgă 
nevoia de adevăr ce zace în mine. Cine ştie? Taica, 
Dumnezeu să-l ierte, a învăţat trei limbi fără a urma 
vreo academie. Şi le vorbea curgător! E drept că nu-i 
-deajuns o singură hărăzire în viaţă. Avînd bani şi rang 
între oameni, ti-i mai lesnicioasă aplecarea asupra căr- 
ţilor. 

— Dar ciţi nu sînt care au și bani și rang, dar au 
„minţi greoaie şi oable! Ba se bucură din plin de res- 
.pectul celor din jur! 

— Asta cam așa este... 

— La voi, creştinii, ăsta e răul cel mare! Oamenii 
.de rînd se ridică cu greu. Sînt o sumedenie de stavili 
-care le taie calea. Apoi o sumedenie de boieri și boier- 
nași care-și transmit privilegiile din tată-n fiu și se ţin 
de ele chiar dacă scapătă. La noi, coranul ne învaţă să 
ne respectăm la fel, chiar dacă unul poartă straie pono- 
Site şi altul e înveșmîntat numai în scumpeturi. Afară 
de sultan care are drepturile lui nediscutate, gloata cea 
mare se conduce după aceste îndrumări ale credinţei. 
Este unul activ și priceput în socoteli ? Devine negustor 
-şi poate sta la masă cu vizirul. Are altul înclinații spre 
mînuirea armelor ? Nimeni nu-i stă în cale să se înalțe 
“pînă la rangul de căpetenie. Ba recunoașterea meritelor 
merge pînă acolo încît cei de altă credință nu sînt ti- 
“nuți deoparte. Ia-l pe acest grec, Mavrocordat, care a 
fost numit Exaporit, sfătuitor de taină al sultanului, şi 
-care cu nimic nu e ţinut mai prejos decit însuși vizirul. 
Prin meritele lui s-a ridicat și oricare altul în locul lui 
ar fi putut s-o facă. Ascultă-mă, Demetrius, a noastră 
va fi lumea, că numai o asemenea orînduială în care 
-cei buni și înzestrați sînt ajutaţi să se ridice, poate 
“merge departe, cuprinzînd popoare după popoare. 

Dimitrie, fiul fostului domnitor al Moldovei, bătrînul 
“Constantin Cantemir, își plecă creştetul cu părul ne- 

gru-corb în faţa trufașului închinător al Coranului. I se 
părea cel puţin caraghios, ca după înfrîingerea de la 
Zenta în care turcii pieriseră cu sutele. Mehmed să vor- 
bească despre stăpînirea lumii. Numai cu o zi în urmă 
era morocănos și sub tăietura sprincenelor drepte şi 
subțiri ochii se duseseră rău în găoacele lor, scăpărind 
ca amnarul cînd și cînd, priviri dușmănoase. Acum nu 
părea mai împăcat cu lumea, nici mai senin, dar prin- 
sese o asemenea limbariţă care dovedea cu prisosință 
zguduirea edificiilor dinlăuntrul său. 

Dimitrie, Mitruţ, cum îi ziceau cei apropiaţi, socotea 
bătălia la care fusese drept un spectacol interesant, 
Turcii erau buni soldaţi, instruiți îndelung şi cu grijă, 
totuși... începînd de la asediul Vianei pierduseră luptă 
după luptă. Privind apele miloase ale Dunării, malurile 
sale dogorite de soare, Dimitrie încerca să înțeleagă 
care era cauza acestor pierderi. Şi, în general, de ce 
după o perioadă de glorie, mari oştiri pornite să înghită 
noi şi noi teritorii, cum au fost cele ale lui Tamerlan 
sau ale lui Alexandru Machedon, arată o slăbiciune sau 
mai multe slăbiciuni care duc la pierderea a tot ce-au 
cîştigat, cu risipă de energie, aur şi sînge. 

Faţă de celelalte două imperii care s-au destrămat 
înainte de a fi luat un contur statornic, acesta turcesc 
părea bine consolidat între hotarele sale. Un grup mare 
de mongoli din preajma munţilor Altai, luîndu-și nu- 
mele de la forma de coif a acestor munți, deci Tu-kiu, 
au pornit în val puternic înspre Soare-Apune. Ce-i va 
fi îndemnat în nestatornicia lor? Și apoi, după atitea 
peregrinări, de ce s-au oprit la porțile Bizanțului ? Cite 
generaţii vor fi ars pînă! s-a conturat dorința de a stă- 
pîni cetăţi bogate, de alţii construite? Din oboseala 
atîtor peregrinări se va fi ivit ea? Din înţelegerea că 
stăpînirea aurului şi a mătăsurilor cer ziduri bine păzite ? 

Atiîtea întrebări care se iscau în mintea tînărului 
Dimitrie și cărora nu se grăbea să le dea un răspuns. 
Lasă... va veni el şi răspunsul. Limpede îi era doar fap- 
tul că timpul e un iscusit vrăjitor, care preface în a- 
lambicul său configuraţia spirituală a unui neam, fă- 
cîndu-l ca pe acesta: din nestatornic și dezordonat, cu 
gust pentru goana care era tot una cu libertatea, un 


260 


popor prevăzător și iubitor de comori, cu gust pentru 
zăbavă şi desfătări alese, păzind cu străşnicie între zi- 
durile palatelor aceste desfătări, 

Poate că înclinația spre lincezeală îi era proprie 
ehiar cu multe sute de ani în urmă, cînd călărea prin 
stepele Asiei, după cum, statornic fiind acum, ducea 
dorul cavalcadelor de odinioară. Tot timpul e acela ce 
face să se afirme una sau alta din trăsăturile unui neam, 
el dospeşte, frămîntă și preface aluatul alcătuit din mii 
de părticele. 

Dimitrie auzi un geamăt slab care venea de sub 
punte. 

Cobori treptele unei scări înguste şi se trezi în cala 
întunecoasă, scăldată de duhoarea grea. Pînă cind se 
obișnui cu întunericul nu reuşi să zărească decît cîteva 
pete albe care aveau o mișcare lentă, de neînțeles. 

Făcu cîţiva paşi și izbi o legătură de cîrpe stîrnind 
un geamăt slab care-i dădu fiori. 

Se aplecă. Din întuneric, aproape de obrazul său, 
sticliră doi ochi teribili care-i deteră fiori. 

— Apă.. dă-mi puţină apă, 

Se grăbi din nou în susul scărilor împiedicindu-se 
în anteriul lung. Cînd se întoarse, rămase în uşe, nești- 
ind încotro s-o apuce. O siluetă ageră se desprinse din 
întuneric, îi luă cana din miîini vorbindu-i răstit: 

— Înălțimea-ta n-are ce căta aici. 

Acum distinse gemete venind din mai multe părți. 
Se simţi ruşinat că el gîndea la rosturile istoriei, cu pre- 
tenția de a se situa pe o înălţime de unde contempla 
mai convenabil vastitatea ei, în timp ce aici, în du- 
hoarea și întunericul calei, erau chiar faptele istoriei. 

Făcu cîţiva paşi în direcția unde nimerise adineauri. 

— Nu mi-ai adus apă. Vai, vai... o să mor aici ca 
an cîine. 

Obișnuindu-se cu întunericul Dimitrie își putu da 
seama că cel care se tînguia astfel e scurt şi puţintel 
la trup. 

— Eşti rănit grav ? 

— La mînă. Ticălosul ăsta de Nazir zice că-s alţii 
mai rău ca mine și nu și-a dat osteneala să-mi schimbe 
legătura. 

— Aerul ăsta împuțţit te poate ucide, Ce zici, te poţi 
sprijini de mine cu braţul sănătos, să te scot afară, pe 
punte ? 

Nazir, infirmierul, răsări lîngă ei și-l certă pe bol- 
nav cu răutate: 

— i-am spus să te potolești. Peste o zi ajungem 
şi tu o să ai destulă viaţă în tine ca să cobori de pe 
vas. Pe cînd cinstitul Kemal, iacă, s-a prăpădit. 

Dimitrie Cantemir rosti apăsat: 

— Pe acesta îl voi lua să-l duc pe punte. Tu ai și 
aşa destui bolnavi în grijă. 

— Treaba înălțimii-voastre. Mă voi plinge căpita- 
nului. 

Văzind că nu putea cîştiga sprijinul infirmierului, 
Dimitrie hotărî să facă singur treaba aceasta. Dar în- 
timpină refuzul rănitului care, se pare, era înfricoşat 
de infirmier. 

— la ascultă! Eşti bărbat sau eşti cîrpă ? Pune bra- 
tul sănătos pe după gitul meu şi folosește-te de picioa- 
rele tale dacă nu cumva ai cîlți în ele. 

Împovărat astfel, era greu să suie scara îngustă. 
il cuprinse pe după mijloc, și aşa, strînşi unul într-altul, 
amindoi subțirei, se strecurară, pășind întîi unul apoi 
altul, treaptă cu treaptă. Îl conduse într-un colţişor mai 
ferit pe punte și-l chemă pe servitorul său să-i aducă 
o haină din blană de oaie, pe care-l culcă pe rănit. A- 
cum putea să vadă că era aproape un copil, ceea ce 
ierta văicărelile sale. 

Chipul albit arăta că pierduse mult sînge şi după 
ce desfăcu legătura de la umăr folosind multă apă ca 
să se dezlipească sîngele închegat, putu să-și dea seama 
că era vorba de o rană urită de tot. 

— Te simți în stare să rabzi durerea ca să trăieşti? 

— Vreau să trăiesc! 

— Atunci e bine. Stringe dinţii căci voi încerca să 
fac tot ce se poate face. 

Căută o bucată de fier şi negăsind altceva mai bun 
decit un virf de lance hotărî să se mulțumească cu ea. 
Îl puse pe servitorul său, bătrînul Necula, să încingă 
un foc pe o bucată de tablă. Pe vas se găsea ceva man- 
gal, folosit pentru frigerea cărnii la mesele căpitanului. 

Văzind pregătirile rănitul începu să plîngă : 

— Ia cîrpa asta și strînge-o între dinţi. Dacă nu rabzi 
durerea, putreziciunea asta îţi va cuprinde tot trupul. 

De la prima atingere a fierului roșu băiatul leșină, 
Dimitrie încercă să lucreze repede, își fripse degetele, 
deşi învelise capătul fierului în cîrpe, dar era stăpinit 
de gindul că numai așa poate dezlipi partea putredă 
a cărnii. Important era să”nu pătrundă prea adînc, dar 
nici să nu lase sămînţță din ceea ce era mort. 

În locul care sfiriia încă de la arsură puse o bucată 
de camfor mărunţită. O purta totdeauna la git pentru 
a se feri de ciumă şi alte molime și gîndi că mirosul 
lui pătrunzător va topi rămășiţa de puroi. 

Îl lăsă pe Necula să înfăşoare braţul în fîşii de piînză 
curată, iar el se duse la marginea punţii să verse din 
el răul care-i răscolise măruntaiele. Duhoarea grea a 
cărnii arse îi stăruia încă în nări, 

Necula aduse un vas cu apă cu care-l stropi pe cel 
leşinat. Turcului îi clănțăneau dinţii, iar ochii vroiau 
parcă să-i iasă din orbite. 

— Curaj, băiatule! Diseară vom pune piciorul pe 
pămînt și de va fi nevoie, vom găsi noi un medic. 

— Credeam că tu eşti medic. 

— Altfel nu te lăsai pe mina mea, nu-i aşa? Lasă 
că treaba a mers destul de bine. Nu am atins tendoa- 
nele și nici osul. S-ar putea să mişti încă brațul. Cum 
îţi zice ? 

— Firuz, înălţimea-ta. 

După ce sorbi niște supă caldă, băiatul adormi. 

Privindu-l, Dimitrie se întreba cum de făcuse treaba 
aceea atît de repede și fără să-i tremure mina. O fă- 
cuse sub un imbold care-i spunea că nu trebuie să în- 
tîrzie nici un minut. Acum, că totul se înfăptuise, sim- 
tea un tremur ciudat în braţele care minuiseră fierul, 
iar băiatul ăsta neîmplinit și speriat în fața morţii, îi 
părea o ființă apropiată, cunoscută de multă vreme. 

Ajuns la Istanbul, Dimitrie găsi o misivă de la An- 
tioh Cantemir, domnitorul Moldovei, care îl îndemna 

să vină la laşi, căci pregătirile de nuntă au şi început 
şi va trimite după mireasă îndată ce-l va ști pe el por- 
nit la drum. Lucrurile trebuie să fie aranjate astfel în- 
cît el să sosească la Iași măcar cu o zi înaintea lo- 
godnicei. 

Misiva aceasta în care nu apărea nici măcar odată 
numele logodnicei sau al locului de unde venea ea, 
lăsa să se strecoare printre rîndurile sale o undă de mis- 
ter. Acest mister puse stăpinire pe sufletul tinărului 
cu plete negre, mai mult decît bucuria întoarcerii pe 
malurile Bosforului, printre cărţile şi dascălii săi. 
„Nu o cunoştea pe logodnică. O alesese încă tatăl 
său cînd era în viaţă şi numai moartea sa neașteptată 
amînase nunta. Logodnică mai bună ca aceasta nici că 
se putea. Poate că dacă tatăl ei, Şerban Cantacuzino 
ar fi fost încă în viaţă şi în scaunul Țării Românești, 
n-ar fi dat-o după fiul unuia ce se ridicase dintre boier- 
naşii din ţinutul Bugeacului. Așa după cum urmașul lui, 
Brincoveanu, nu primise să-i dea pe una din fiicele sale 
lui Antioh, atunci cînd acesta trimisese peţitori la Bucu- 
reşti. Erau trufaşi aceşti coboritori din neamul lui loan 
Cantacuzino, unul dintre împărații Bizanțului. 

Iată, el fusese mai norocos. Și nu numai pentru nu- 
mele cel răsunător al familiei din care se trăgea dom- 
nița, nici pentru averile pe care le avea încă, în țară 
şi la Istanbul, ci mai ales că știa sigur că ea învățase 
cu dascăli greci şi astiel va discuta cu ea filosofie şi 
poezie. N-ar fi răbdat lingă el, de-acum pentru tot res- 
tul vieţii, o femeie ştearsă, preocupată doar de dulce- 
turi și şerbeturi, de volane şi înnegrirea sprîncenelor. 

Trimis din copilărie la Stambul să chezășuiască 
domnia tătine-su, Dimitrie avea o imagine vagă a vieţii 
de familie şi a legăturilor ce se stabilesc între soți. Ea 
îi venea din poveştile spuse de Necula și din ceea ce 
văzuse la familiile grecilor din Fanar. 

Oare ce dorește o tînără să găsească la omul cu 
care se va însoți? Îi ajunge un apărător, care s-o pună 
la adăpost de greutăți? Dacă ar fi numai atit, relaţiile 
dintre soţi sint oricum, sărace. Ar trebui ceva mai mult, 
ceva care s-o determine pe femeie să spună în oricare 
ceas al vieții sale : „acesta e singurul om pe care vreau 

să-l ştiu alături“. Ceva atît de mult încît să se potri- 
vească dulcei încheieri a poveştilor care ți-au legănat 
copilăria : „și au trăit fericiţi pînă la adînci bătrîneţe...* 

Se poate și altfel, ştia el bine. 

În urmă cu cîteva luni, fusese în casa unui grec bo- 
gat din Fanar. La masă, mulţi negustori cu soaţele îm- 
popoţonate în mătăsuri foșnitoare, cu degete încărcate 
de inele. Căci dacă grecoaicele din Grechia au păstrat 
buna tradiţie a simplităţii, acestea, ale parveniţilor rupti 
de țara lor, aveau la îndemînă dresurile şi sulimanurile 
pentru cadîne și le foloseau cu bucuria cu care ar fi 
ridicat perdeaua haremului desfătîndu-şi privirile cu ce 
părea acolo tainic şi ademenitor. 

Una dintre musafire era frumoasă și fără sulimanuri. 
Cu pielea decolteului strălucitoare, ca de sidef, cu bus- 
tul opulent şi gitul neted, avea ochii migdalaţi şi focoși, 
buzele, o provocare arzătoare. O chema Teofano. Şe- 
zînd lîngă soţul ei, gras, chel și cu faţa unsuroasă de 
transpiraţie, atrăgea privirile tuturor. 

Dar ea n-avea ochi decît pentru un tînăr căpitan de 
vas, care aducea niţel a căpetenie de tîlhari. Era lim- 
pede că gesturile unduioase, rîsul gidilat al femeii, pri- 
virile ei nerușinate, toate îi erau adresate comeseanu- 
lui cu vajnice mustăţi răsucite. 

Dimitrie întorsese privirile de la acest spectacol mai 
impur ca un dans de cadînă. Încerca să-şi strunească 
furia împotriva femeii care-și înșela bărbatul în văzul 
tuturor, Îşi zicea că mai bun e haremul care ascunde 
femeia, acest autor al răscolirii celor mai neașteptate 
simțăminte, haremul care desparte viața bărbatului în 
două, eliberîndu-i partea bună a firii, pentru activități 
echilibrate, rodnice. 

Acum socotea că o asemenea judecată era cam pros- . 
tească. Pentru simplul motiv că dădea dreptate orîn- 
duielii musulmane, folosind argumentele religiei creş- 
tine, care vestejeşte dragostea dintre bărbat și femeie. . 
În definitiv, creştinismul, tot dintr-o parte a Orientului. 
a pornit. Un Orient pesimist, nițeluș scîrbit de lascivi=- . 
tatea iubirii, îndreptindu-și fața spre ascetismul ţinu- 
turilor aride care oboseau ființa umană, o îndemnau la 
resemnare şi dezgust. 

Ceea ce se va statormnici între el şi Casandra va fi 
altfel decit tot ce cunoscuse pînă acum. Va fi o căs- 
nicie de boier moldovean, cu tabieturi ce se vor repeta 
zi de zi, după același făgaș. El îi va arăta soaței că cea 
mai mare parte a zilei o va închina cărţilor, tot mai 
multe, de care năzuiește să se înconjoare. Dar dacă ea, 
crescută ani bunicei printre nemți, e pregătită pentru 
altfel de viață? Dacă e o prințesă trufaşe şi va fi ur- 
mărită toată viaţa de gindul stirpei alese din care se 
trage socotindu-l pe el cu mult mai prejos ? 

Eh! Să-i stea la îndemină un cal năzdrăvan, să dea 
o fugă pînă în preajma ei, s-o vadă cum e cu adevărat, 
şi abia apoi să-i spună fratelui său : „da, aceasta e dom- 
nița cu care vreau să mă însoțesc!“ 

li văzuse portretul pictat într-un medalion şi trimis 
la lași încă de pe cind trăia tatăl său. Era frumoasă 
domniţa, dar ce fel de frumuseţe era aceea 2 Una care 
se iubeşte pe sine, searbădă și plicticoasă, sau una fo- 
coasă, nesătulă, ca a grecoaicei Teofano ? Tatăl Casan- 
drei dăinuia în amintirea oamenilor ca un om nestă- 
pînit, focos și tiranic. Dacă fiica îi moșştenise firea, ar 
Ti putut să şi-o ascundă în ochii lumii în virtutea unei 
bune educații, dar ea ar fi ieşit la iveală în relaţiile de 
zi cu zi, din casă. 

El, unul, era prea mic pentru a-şi arăta năzuinţele. 
Va rămîne toată viața în umbra fratelui mai mare şi 
cu cît acesta va sta mai mult în scaunul Moldovei, cu 
atît mai bine va fi. Sigur că lui i se datora privilegiul 
de a se însoţi cu o prințesă de neam Cantacuzin și nu 
se cuvenea să mai facă pe mofturosul faţă de cîtă oste- 
meală își dăduse Antioh. 

Acestea erau gîndurile ce i se învolburau sub frunte, 
după primirea scrisorii de la Iaşi. 

Cercetă cuferele cu haine pregătite de Necula și 
nu-i plăcu că acesta pusese prea multe caftane. De cînd 
trăieşte la Brașov, domnița Casandra se va fi dezobiș- 
nuit să vadă asemenea veșminte ce răpesc bărbatului 
sveltețea firească, îl arată lînced, legat de sofale și butci. 

Puse în locul lor veste și jiletci lucrate din timp 
la croitorul ambasadorului francez. Trimise după Ahmed 

pantofarul să-i croiască cismulițe din piele şi cît mai 
grabnic, 

Apoi hotărî să facă un drum la lanache, negustor 
de giuvaeruri din Fanar, pentru un dar pe care vroia 
să-l facă domniţei. După traiul prin corturi şi pe cîmpul 
de luptă preţ de cîteva luni bunicele, preumblarea pe 
străzile întortocheate ale bazarului era tare plăcută. 

Aici casele se sprijineau una de alta, îndesaie şi 
dărăpănate, de aveai credinţa că scoţind una dintre ele, 
celelalte s-ar fi prăbuşit pe dată. De altfel, de starea 
lor jalnică îți dădeai seama mai ales dacă intrai în ele, 
mici hrube cu pereţii, coşcoviţi şi tavanul aproape de 
creștetul capului. Dar'ce nevoie aveai să pătrunzi înă- 
untru cînd toate cele erau scoase la vedere sub razele 
soarelui și colbul drumului ? 

Tăvi de alamă pe care erau scrijelite versete din 
Coran, brocarturi grele de culoarea purpurei şi adamas- 
tului, pumnale cu tăiș iute și plăsele din email colorat, 
vase pentru ars mirodenii, filigene micuţe, atit cit să 
bei odată din ele, papuci, caftane şi cingători, toate 
așteptind să fie duse în penumbra răcoroasă a seraiu- 
rilor, pentru bucuria unor zile molcome, asemănătoare 
unele cu altele. 

Dar pe cît îi plăceau ulițele colorate ale negoţului, 
pe cît îl lăsau fără suflare palatele cu zeci de turnu- 
leţe fragile, păriînd în lumina apusului să se frîngă o- 
dată cu ultimele raze ale soarelui, ca tijele unor uriașe 
flori înflorite numai pentru o zi, pe atît îl întristau stră- 
zile Fanarului. 

Erau mucezite. Mizerabile. Lipsite de orice avint şi 
invenţie în construcție. Cu pereţii soioşi sau cu ten- 
cuiala căzută, lăsînd să se vadă cărămida ca nişte gingii 
dezgolite. 

Cînd fusese pentru prima dată poftit în asemenea 
case, îl surprinsese bogăţia şi curăţenia din ele. 

Să-ţi îndrepți paşii spre o casă aducind a hiîrb, a 
vas naufragiat populat de șobolani. 

Să intri ținîndu-ţi respiraţia. 

Şi să te trezeşti într-o casă cu covoare persiene, cu 
pereţi albi, proaspăt văruiţi, adunînd liniştea în colțul 


icoanelor, unde ardea totdeauna o candelă ca în iata- 

cul copilăriei. Dușumelele erau ceruite, pe mese se a- 
flau fețe albe ca neaua, iar perne moi, împodobite cu 
tlazuri sau țesături cu fir, te îmbiau la tot pasul. 

Dimitrie înţelesese mai tirziu că grecii din Fanar 
sînt peste poate de umili numai cu fața pe care o ară- 
tau turcului. Ca să nu-l supere sau să-i trezească ne- 
încrederea. Pe stradă purtau haine cenușii sau cafenii. 
Cînd ajungeau acasă, puneau straie bogat împodobite, 
Dacă! încheiau un tîrg se văicăreau, roteau ochii a ne- 
putință, lăsîndu-te să crezi că îşi smulg din carne mic- 
șorarea preţului și numărau banii în pungi tocite şi 
soioase. Ajungînd acasă deschideau casete cu încrus- 
taţii de sidef sau emailuri fine şi orînduind galbenii în 
ele gustau încîntarea de a avea mica lor fintină re- 
ținută din acest nestatornic fluviu al aurului. 

Dimitrie primise modul de viaţă al grecilor din Fanar 
aşa cum ei îl primiseră ca pe un bun creștin ortodox. 
Dar dacă trebuia să rămînă pe mai departe la Stambul, 
şi trebuia, ca o garanţie pentru domnia fratelui său din 
Moldova, avea de gînd să se rupă din acest cartier, 

Avea ştiinţă că printre bunurile pe care doamna 
Maria le va da de zestre fiicei sale se număra şi o 
proprietate a lui Șerban vodă de pe înălțimea Sanciac- 
dar Iocussi din ţinutul Cornului de Aur. Acolo Șerban 
începuse construirea unui palat ale cărui ziduri le ri- 
dicase pînă la 25 de coţi. Dar trebuise să întrerupă lu- 
crările la porunca înaltului vizir, care socotise că nu 
se cuvine ca palatul unui creştin să stea în apropierea 
reședinței sultanului de la Terhané Serai. Proprietatea 
rămăsese a urmașilor lui Şerban. Chiar dacă ei se as- 
cundeau acum sub aripa austriecilor, credincioşii doam- 
nei Maria de la Stambul făcuseră tot posibilul ca vizi- 
rul să uite că ea aparţinea principelui hainit. Dar situa- 
tia aceasta n-ar fi putut continua multă vreme. Doamna 
Maria făcuse bine promiţind-o viitorului ginere, care 
era bine văzut de Înalta Poartă. El spera să capete în- 
cuviinţarea de a continua înălțarea palatului aceluia, 
Cu timpul, prin mișcări bine calculate, ca la şah, fără 
a arăta freamătul pripelii... 

Giuvaergiul lanache îl primi într-o încăpere unde 
oaspeţii se puteau așeza după voie, fie în primitoare 

banchete italienești, arcuite ca niște gondole, fie pe 
perne din brocart, răspîndite pe duşumea și avînd la 
îndemînă tot mermetul pentru fumat din narghilea. Pri- 
mind 'el lume fel de fel, nobili de la curţile apusene, dar 
şi trimişi ai seraiului, se îngrijise de răgazul în care 
ei aveau să contemple frumoasele pietre pe- care le 
punea dinainte. Prin colţuri ardeau mirodenii în că- 
tui de argint, iar lumina pătrundea îndulcită prin vi- 
tralii cu flori multicolore. Interiorul era desfătător fără 
a supăra prin bogăţie și podoabe. Ianache însuși arăta 
ca robul acestui interior, o piesă necesară a lui, mic, 
gheboșat, cu țeasta pleșuvită cu pielea gălbuie, niţeluş 
speriat de o pricină pe care nu o descopereai nici cînd 
erai gata să ieși pe ușă, în posesia unei casete cu giu- 
vaerul ales, uşurat de mulţi galbeni, dar legănat de me- 
lopeea dulce a glasului lui Ianache, care reușea să te 
convingă că ai devenit stăpînul unei piese ce nu se mai 
găsește pe lume. 

Dimitrie descoperise că puterea lui lanache se află 
nu numai în vorbele cîntătoare, ci mai ales în privirile 
ochilor mari şi negri care te cercetau cu duioșie ca pe 
un prieten aşteptat. 

În vreme ce înşira pe pluşul roșu al măsuţei sale 
coliere cu peruzele, cercei lungi avînd prinse în țesă- 
tura firavă de argint boabe lungi de lapis-lazzuli, inele 
cu rubine și adamasturi, diademe aruncînd în jur flă- 
căruile reci ale briliantelor limpezi, cingători de argint 
cu frumoase paitale, degetele lungi şi delicate ale fău- 
ritorului lor le mîngiia cu gingăşie. Niciodată nu-ţi 
punea dinainte una sau două piese, spunîndu-ţi : „iată, 
aceasta e cea mai potrivită pentru o femeie pe care 
vrei s-o împaci, sau pentru o logodnică sau pentru o 
femeie răsfăţată ale cărei priviri vrei să se oprească 
mai mult asupră-ţi“. El îţi înşira dinainte cît mai multe 
şi cît mai diferite, spunînd în ce împrejurare se potri- 
veşte fiecare şi aveai în cele din urmă credința că a- 
legerea ai făcut-o singur. Şi nu puneai niciun moment 
la îndoială că giuvaergiul cunoaște sufletul femeii şi re- 
acţia ei va fi cea dorită, 

Dimitrie alese o broşe de aur cu peruzele, cercei 
şi brățară aidoma, căci numai albastrul delicat al a- 
cestei pietre se potrivea unui suflet curat de fecioară. 

Răminea ca lanache să-i trimită a doua zi caseta 
cu un om de încredere. În timpul ce rămînea pînă la 
chemarea muezinului, Dimitrie îşi îngăduia răgazul u- 
nei băi la una dintre cele mai procopsite caravansera- 
iuri din Stambul. Aici veneau negustori bogaţi și slu- 
jitori de vază, ba şi străini, toţi uniţi în dorința de a 
scăpa de sila prafului şi nădușelii, dîndu-se ca nişte 
mieluşei pe mîna băieșilor voinici care le frămîntau 
carnea scoţind din ea oboseala, pentru a-i face să se 
simtă ușori și liberi în mișcări. Aici nu se puneau la 
cale treburi importante. Oamenii nu încercau să-şi ci- 
tească gindurile și firea. În năzuinţa trufașe de a se 
arăta persoane de vază nu-i mai ajutau veșmintele lă- 
sate la chelar. Și multora dintre cei ce pășeau pragul 
feredeului le va fi trecut prin minte că agoniseala trud- 
nică a unui ipochimen mîndru şi fălos stă mai degrabă 
în haine şi ea cade aici, la poartă, dinaintea chelarului, 
precum foile de ceapă, retezate una cîte una. Poate de 
aceea puternicii zilei au un feredeu al lor, simțindu-se 
mult micșoraţi de înfățișarea miezului lor uman în vă- 
zul cunoscuţilor şi necunoscuţilor. Dar rămîneau destui 
pentru care plăcerea de a asuda în aburi curaţi era mai 
mare şi mormăiau supuși sub labele cu degete agere 
ale vlăjganului care le frămînta carnea. 

Ba se găseau unii, puţini ce-i drept, care, în timp 
ce priveau pe cei descătușaţi de griji, compuneau îna- 
intea ochilor minţii înfățișarea lor de pe stradă şi o 
puneau alături de aceasta și cercau să iscodească ce-i 
adevărat în firea lor atunci cînd te întîmpinau pe drum 
şi ce e prefăcătorie. Printre aceştia se număra Dimitrie, 
dornic foarte de a cunoaște firea oamenilor. Dar mai 
era cineva care-și lăsa mintea să meargă venind aici, 
nelăsînd abureala s-o împiclească ca pe geamul cel rece. 

Era Îldîrim, mai marele Agiei din Stambul. Un băr- 
bat oacheș, cu sprîncene frumos desenate, ca de femeie, 
cu zîmbet şiret în colţurile ochilor prelungi, un bär- 
bat ce nu-și lăsase trupul să se împăneze de prisosul 
mâncărurilor savurate pe îndelete, sprinten fără grabă, 

cu mușchii şi încheieturile strunite numai atît cît îi tre- 
buie unui tigru pus pe pîndă. Dacă-ar fi ştiut cei veniţi 
aici cit sînt de descoperiţi înaintea privirilor sale, nu 
numai prin lipsa hainelor, l-ar fi ocolit, 

Dimitrie știa, dar nu se temea de el. Dacă ar fi stat 
înscris undeva nivelul înţelepciunii și şireteniei fiecă- 
ruia, în cartea Profetului sau a lui Dumnezeu, nivelul 
robului Dimitrie s-ar fi arătat cu mult mai sus. Prea- 
fericitul posesor ştia asta, știa că el se poate cobori 
ia nivelul cutăruia sau cutăruia şi se poate face plă- 
cut dacă vrea, nesuferit dacă o doreşte. Lui Îldîrîm îi 
căzuse cu tronc, dar nu ca o mîncare grea, pentru care 
se cere să faci nițeluș efort ca s-o macini, ci ca una 
aleasă, în prada căreia te poţi lăsa fără grijä. Cădeau 
neîncrederile tigrului una cîte una în fața beiului tînăr 
pe care-l ştia de copil socotind că a contribuit și el cu 
ceva la ridicarea unui om de altă natură decit cele 
cunoscute, căci nu iubea aurul, nici femeile şi nu avea 
altă dorinţă decît de a se înconjura de cărţi, acest bei. 
îldîrim, pus să-l vegheze de-aproape dăduse lămuriri 
vizirului, atunci cînd fusese întrebat, că tinărul acesta, 
Care se pregăteşte să scrie o istorie a Imperiului Oto- 
man nu va unelti niciodată împotriva închinătorilor Co- 
Tranului și nici nu năzuiește să stea în scaunul unuia 
dintre Principatele române. O anume înţelepciune cu- 
leasă din cărţi l-a învăţat că nu e un bun cîrmuitor cel 
înclinat să afle tainele lucrurilor din natură după cum 
un cirmuitor ce năzuieşte la răgazul pentru sfatul cu 
cărţile va fi adînc nefericit dacă nu-l are. Nu, nici vorbă 
să semene cu grecii din Fanar. Mai degrabă aduce cu 
unii călători din Anglia și Francia, oameni dornici să 
se aibă cu toată lumea bine, care socotesc că prietenia 
se poate întinde la sute de leghe numai prin scrisori, 
neîncrezători în puterea poliiichiei și nepricepuţi în 
treburile ei. 

Acum, altă poznă! Beiul vroia să alcătuiască o carte 
despre muzica turcească. Putea fi văzut prin moschei 
alături de dreptcredincioşi, dar şi în caravanseraiuri, 
pe unde cîntau meterhanalele, şi:mai bune și.mai rele. 

Îldîrîm ştia că Dimitrie fusese în campania din Tran- 
silvania, şi văzindu-l acum după multe luni lipsă primi 

salutul ceremonios al tiînărului bei, răspunzîndu-i la 
fel de ceremonios şi întrebîndu-l dacă înfruntarea băr- 
bătească de pe cîmpul de luptă nu i-a secat dorul de 
a se interesa de muzică, lucru gingaş şi de periferie 
pentru un bărbat ce se înalță către puterea vîrstei. 

— Își are și el rostul lui, efendi. Marile înfăptuiri 
adună în juru-le şi unele mărunte. Se întîmplă adesea 
ca, după trecerea vremii, tocmai acestea mărunte să 
pună în adevărata: lor lumină pe cele mari. Îmi aduc 
aminte, pe cînd eram copil, niște țărani au băgat plu- 
gul într-un deal sterp, care le ședea la inimă cu goli- 
ciunea lui. Şi au dat la iveală o mulțime de oaie de 
lut şi vetre şi ceva ziduri. Nici cei mai bătrîni din sat 
nu-și aminteau să fi fost vorba de o așezare prin par- 
tea aceea. Se pare că ele zăceau acolo de sute de ani. 
I-a fost dat taman lutului celui pieritor al oalelor să 
vorbească despre vremuri îndepărtate. 

îldîrim asculta cu ochii mijiţi, ca şi cum l-ar fi in- 
teresat spusele beiului. În sinea lui își zicea că mai 
multă pagubă au acești evropeni cu faţa îndreptată spre 
trecut, decît un bătrîn închinător al lui Alah, care stă 
în praful drumului şi nu se clinteşte cînd o armată 
trece pe lîngă el. Acesta, baremi, o face spre mintui- 
rea sufletului, pe cînd înflăcăratul bei din faţă-i o fä- 
cea chiar numai pentru propria-i plăcere, 

Dimitrie însă, păstra acea amintire ca pe un galben 
greu în punga de mătasă a sufletului. Îl chemase atunci 
un țăran să-i arate o urmă într-o cărămidă veche. Urma 
unui picior avînd locul călcîiului mai apăsat. Îl în- 
demnase să pună piciorul lui în acea urmă. Și coconul 
domnesc o pusese. lar ţăranul acela, cam hitru de felul 
său, zîmbise a ridere și-i zisese: „ia aminte, ai încălţat 
o opincă năzdrăvană, ce te va purta hăt, departe şi-ţi 
va prilejui întîlnirea cu cel ce a purtat-o altădată și 
care acum şade poate în împărăţia lui Sin Petru”. Iar 
Dimitrie se înfiorase la gîndul acestei călătorii închi- 
puite. 

Asudînd acum pe îndelete în feredeul cu mozaicuri 
rămase de pe vremea Bizanțului, cu unele părți adău- 
gate de turci, nişte stîlpi cu arcuri şi tavanul pictat cu 
stele, Dimitrie se gîndea că vorbele acelui țăran hîtru 

şi opinca năzdrăvană l-au învestit cu o putere tainică: 
el vedea într-adevăr oamenii despre care scria, îi vă- 
zuse pe cei pomeniţi în cartea sa Divanul, sau gilceava 
înţelepiului cu lumea, îi şezuseră aievea dinainte şi nu 
era o putere de lepădat aceasta în care pe lîngă cele 
trei dimensiuni ale spațiului mai avea una în care se 
mișca în voie. 

— Şi cum zici că te va ajuta acest lucru mărunt, 
cum este muzica, să scrii despre istoria turcilor ? 

— Aș vrea să ştiu care sînt elementele arabe din 
această muzică şi care vin mai de departe, de cînd turcii 
se aflau în stepele Asiei centrale, laolaltă cu alte nea- 
muri mongole. 

— Cu asta chiar nu pot să te ajut, zise Îldîrîm, cu 
voie bună şi degajare, ca şi cum în puterile lui stăteau 
multe, foarte multe, dar acest nimic îi scăpa pentru mo- 
ment, deşi, în nesfîrşita-i bunăvoință, mai avea timp 
să se gîndească la el. 

— Pe vremea Cînd turcii ascultau de şamani, aşa 
cum ascultă cumanii şi tătarii, cred că le ajungeau su- 
netele ascuţite, rupte unele de altele, sunete ce încor- 
dau întreaga ființă şi o pregăteau pentru ritualul ce 
avea să urmeze. Muzica arabă e mai melodioasă, o- 
rientată spre legarea părţilor şi legănare. 

Îldîrîm deveni solemn : 

— Muzica aceasta de la Alah vine și nu ne este 
dat s-o judecăm. 

Dimitrie se înclină cu aerul său de voioşie cuce- 
ritoare : 

— Poate că mie îmi este dat şi o.fac cu gind bun, 
efendi. Vezi, domnia-ta ? Melodiile au avut şi ele soarta 
lor şi s-au păstrat trecînd din gură-n gură. Dar dacă 
la un moment dat, lanțul acesta s-ar rupe, adică unele 
n-ar mai plăcea şi n-ar mai fi repetate, atunci ar fi 
date uitării pentru totdeauna. Eu aş vrea să găsesc un 
mijloc de scriere a acestor melodii ca ele să rămînă 
în paginile cărților. Lucrul acesta e deja înfăptuit la 
alte neamuri şi dacă aş reuși s-o fac, credința musul- 
mană ar trage folos de pe urma lui. Şi Eutherpe, dea- 
semeni. 

Îldîrîm efendi dădu aprobator din cap, nu fără a-şi 
încrusta în minte numele acestei femei Care avea să 
tragă folos de pe urma muncii beiului, în egală măsură 
cu credința musulmană. Dar oricum ar fi fost nu găsea 
pricini să se supere pe tînărul ghiaur. Era ceva în cu- 
tezanța lui care-i plăcea. O cutezanţă ce i-ar fì prins 
bine şi în cariera militară, dar nu era rău deloc că nu 
şi-a ales o asemenea carieră şi că vitejia îi stă în vorbe 
pe care le desfășoară, adevărate evantalii multicolore 
în faţa oricui, fără sfială. Un om ce-și consumă înţe- 
lepciunea în vorbe poate fi oricînd dibuit şi îndeobște 
nu e primejdios. 

Firea mlădioasă a lui Dimitrie, ușurința cu care prin- 
dea obiceiurile neamurilor care trăiau în vechea capi- 
tală a bazileilor, purtindu-se după loc și cot, îl ajutau 
să cîştige prietenii, Cu musulmanii era prevenitor, res- 
pectindu-le obiceiurile şi avînd grijă să strecoare a- 
tunci cînd găsea prilejul că un înaintaş din partea ta- 
tălui fusese tătar, de unde și numele de Cantemir, de 
la Temir-Han, Temir-Can, ceea ce atrăgea multă bună- 
voință pentru acel strop de sînge mongol din vinele 
sale; la ambasada franceză se dovedea un perfect cu- 
noscător al etichetei de la curtea Regelui-Soare ; prie- 
teniile cu oamenii lui Brîncoveanu erau ocolite și nici 
nu trebuia o grijă deosebită pentru aceasta, cunoscută 
fiind duşmănia domnitorului Ţării Românești pentru ve- 
cinul său. Dar cine ştie ce va rezerva viitorul? Prie- 
tenia dintre Brîncoveanu și domnitorul Moldovei ar fi 
putut fi de folos celor mulţi, chiar dacă ei, ca persoane, 
nu se puteau suferi. Gîndul ăsta îi trecu fulgerător prin 
minte lui Dimitrie, în timp ce privea pardoseala din 
mozaic a băii pe care se zbenguiau delfini svelţi prin- 
tre valuri încremenite.., Spartă pe alocuri, dar cu cu- 
lorile încă vii, ea se păstra de pe vremea cînd sena- 
torii bazileului își dădeau întîlnire aici, Ca și marea 
bibliotecă şi silueta Sfintei Sofia, îi evocau lui Dimitrie 
vechiul Constantinopol.  Brîncoveanu se simţea şi el 
legat de vechiul imperiu bizantin. În alt fel decit el, 
avînd pretenţia unor legături de sînge şi năzuind să 
refacă fastul curţii bizantine, pe cînd el, Dimitrie, nu 

năzuia decît să absoarbă cit mai mult din cărţile ră- 
mase. Nemulțumirea unuia față de celălalt era că nu 
recunoșteau întîietatea celui ce stătea dimpotrivă. Și 
niciodată n-aveau a o recunoaşte. Dar chiar atît de de- 
părtaţi în alcătuirea lor tainică nu erau, cum de pildă 
era Dimitrie de acest turc cu care şedea liniştit de 
vorbă, 


VII 
DOMNIȚA CASANDRA 


Îndreptîndu-se spre capitala Moldovei, Dimitrie sim- 
tea că devine tot mai tînăr şi că, de fapt, aceasta eo, 
întoarcere în timp. 

Dealurile Moldovei scrijeleau pe linia orizontului: 
contururi atît de perfecte, line și cumpătate, încît nici: 
nu simțeai nevoia unei arhitecturi care să dea omului: 
siguranţă. Aici totul părea clădit pentru mîngiierea o-. 
mului : pădurile răcoroase, crîngurile înmiresmate, a-. 
pele întîlnite la tot pasul şi-i erau îndestulătoare o~. 
mului căsuţele cu acoperiş de şindrilă, căci cea mai 
mare parte a timpului şi-o petrecea afară, în toate păr-. 
tile fiind loc să-și desfăşoare puterea şi energia. 

În schimb, Iaşul îi apăru mai mărunțel de cum îl: 
lăsase. Casele parcă intraseră la apă. Palatul domnesc .- 
era o casă ceva mai arătoasă, făcută numai pentru lo-. 
cuit, nu şi pentru fală. 

Antioh, fratele mai mare, îl primi cu ochi străluci- 
tori de dor și-l potopi cu o mulțime de întrebări des-. 
pre cunoştinţele lor comune de la Constantinopol. A-. 
poi îi dădu de știre despre pregătirile pentru nuntă, . 
Domnița Casandra sosise şi se afla în casele visterni- 
cului Iordache Ruset. Pînă la nuntă se cade să stea deo- 
parte de palatul domnesc, deși, dacă Dimitrie dorește . 
s-o vadă, va fi primit acolo cum se cuvine unui logodnic, 

O aripă a palatului fusese pregătită pentru ei. În 
grajduri fuseseră adunaţi douăzeci de viței și zece vaci, 
care vor fi perpeliţi în frigări pentru ospăţul de nuntă. 
În ghețăria cea mare se aflau zeci de burdufuri cu vin 
de diferite feluri, şi mai acrişor pentru prostime și mai 
aromit pentru feţele alese. 

— Grija ta, frate, mă mișcă adînc. Dar, mă ştii, nu-s 
iubitor de lume multă și zarvă. 

— De data asta va trebui să le primeşti, Mitrut. 
Vor veni invitați de la muscali şi leși de la cerchezi 
şi cazaci. Se va duce vestea și la cei ce nu-s invitaţi 
şi tare va fi pe placul meu stropul de venin pe care-l 
va face netrebnicul acela de Brincoveanu, cînd va afla 
că te-ai însoţit cu fata lui Şerban Cantacuzino. Poate 
va fi ceva mai mult decit un strop. Drepturile tale la 
scaunul Valahiei se pecetluiesc astfel într-un fel ne- 
așteptat pentru el. Doamna Maria, mama Casandrei, ne-a 
trimis act întărit prin care vă lasă trei moșii din ţară, 
plus domeniul din Stambul, de pe înălțimea Sangiacdar 
Iocussi. Moşiile din ţară le vei primi cînd te vei ridica 
în scaun. 

— „Dacă lucrul acesta se va înfăptui vreodată... 

— Se cade să ai încredere. Tinereţea ta îţi dă drep- 
tul la așteptare, iar banii lăsaţi de taica îţi vor ne- 
tezi calea. 

— Aş vrea ca lucrul acesta să se înfăptuiască da- 
torită meritelor mele. 

— Ei! Ca totdeauna, cu capul în nori, frate! De 
un asemenea lucru vei auzi mai rar. Obişnuiește-te cu 
alcătuirea lumii aşa cum este ea şi nu căta s-o faci 
după tine, 

Certîndu-l astfel, Antioh înclină capul pe un umăr 
şi-l cercetă pe acest tînăr cu înfăţişare plăcută, cu păr 
buclat şi ochii limpezi. Îi era tare drag acest frate vi- 
treg pe care tatăl său îl avusese tîrziu, în amurgul 
vieţii, cu Ana Bantaş, a treia soaţă. Îi era drag pentru 
ceea ce-i deosebea. Căci dacă el se simţea butucănos, 
cu capul mare şi umerii largi, mezinul avea un ade- 
vărat har de a place, şi asta venea dintr-un soi de no- 
bleţe ce-i era înscrisă pe frunte, o nobleţe care n-are 
nevoie de sigiluri şi titluri, aceea a bunătăţii și cură- 

ţeniei sufletești. Dacă cineva din familie purta sînge 
albastru în vine, acela fără îndoială era Dumitraș. 

— Poate că-i nepotrivită nerăbdarea mea, dar aș 
vrea s-o văd pe domniţă înainte de nuntă. 

— E cît se poate de firească. Să iei niște boieri să 
te însoţească. 

— Ba m-aş duce singur, dacă nu-ţi e cu supărare, 
măria-ta. 

Dar nu se grăbi. După drumul lung avea să facă mai 
întii un popas la gheţărie, despre care-i amintise An- 
tioh în vorbele sale. Era locul unde-și petrecuse multe 
după amiezi în copilărie, citind, sau pierdut în gînduri, 
la adăpostul arşiţei de vară. 

Oamenii pe care-i întîlni în curtea din spate a pa- 
latului, îl priviră cu curiozitate pe fratele domnitoru- 
lui, care se mişca în voie printre acareturi, rădvane 
largi, carite frumos împodobite şi bihunci uşoare. Era 
un ioc unde nu prea veneau boierii. 

Ușa gheţăriei scîrţii prelung din balamalele neunse. 

Aerul rece îl izbi cu vag iz de baltă şi de pămînt 
umed, Iliuţă, băiatul de casă, înfipse torța în locul pe 
care i-l arătă boierul cel mare şi rămase să se hol- 
‘beze la ceea ce avea să urmeze. 

— Poţi să te duci, băiete. 

Era o pohtire nedorită aceasta, dar tot va avea ce 
-spune celorlalți copii, cum că boierul acesta a rămas 
“singur printre blocurile de ghiaţă, neînfricat, poate că- 
-tînd o comoară. 

Dumitru găsea o altă așezare aici. Înainte erau mai 
multe coridoare printre care se strecura cu convinge- 
-Tea că se află într-o ţară necunoscută. 

Ţinutul acesta îngheţat și lipsit de sunete îl ajuta 
să-şi adune gîndurile. Aici chitise el că dascălul de 
„astronomie seamănă cu un corb, mohorit şi încordat, 
cu privirile aţintite asupra unor lucruri pe care oa- 
menii nu le văd de obicei, că Paisie, arhidiaconul de la 
“Trei lerarhi, care-i dădea învățătură din scripturi, este 
un fel de cocor timid, deșirat și miop, iar spătarul Ie- 
remia, cu ceafa lui cea lată şi ochii mari, apoși, aduce 
«a bour cu puţină judecată, care are nevoie de un timp 

bun de rumegat pină să-ţi deā răspuns, și acela căznit 
şi nepriceput. 

Hotărit lucru, lumea înconjurătoare poate fi trans- 
pusă într-o lume închipuită, alegind dintr-însa imagini 
şi culori anume. 

Ia stai! Stai oleacă! Gindurile acestea și plăsmui- 
rile nu le mai răscolise de o porţiune bună de viaţă. 
Abia acum reveneau cu aceeași putere ca-n copilărie. 
Iar în porţiunea de viaţă care trecuse, cunoscuse încă 
o mulţime de oameni şi adunase mulţi stropi de înţelep- 
ciune. Păcat, mare păcat că se dezvăţase să îmbrace 
chipurile oamenilor în măștile cele mai potrivite... 

Dar nu era chiar aşa rău, acum, că regăsise peștera: 
lui cu minuni în care adunase imagini posibile, una 
cîte una. 

La lumina pilpîitoare a făcliei aninate în păretele 
de pămînt, îi veni un gînd minunat ce-l determină să 
suridă visător. Aşa da! Brîncoveanu cel negricios care 
prin orice grăire a sa însemna o primejdie pentru el, 
Dumitraşcu, aducea a corb mai mult chiar decît dască- 
lul său de astronomie. Sfetnicii săi erau şi ei o adună- 
tură de păsări de pradă. Erau înrăiţi în uneltiri și unşi 
cu toate alifiile, 

Răscoli paiele care acopereau calupurile de ghiaţă 
şi le dădu la iveală. Unele dintre ele erau murdare, 
aduceau a blocuri de piatră. Altele prindeau în ele lu- 
mina pilpiitoare dînd la iveală steluțe irizate. Își lipË 
palmele de un calup de ghiaţă. Asta îi potolea năvala 
sîngelui. Dacă își urmărea propria-i suflare în dunga 
luminii se putea crede în toiul iernii, una din asprele 
ierni moldovene, de care-i era dor. Avea senzația că 
a pătruns în miezul unei lumi neobișnuite, fantastice 
aproape, deşi pornite de la fapte reale. De ce n-ar a- 
vea curajul să aștearnă pe hîrtie lumea veselă şi co- 
lorată ce-i năvălea acum în minte, dîndu-i o uşoară 
neliniște ? Vor fi în ea mistreți și pantere, ciocîrlii şi 
căprioare, vorbind fiecare după chipul şi asemănarea 
sa, dar ascunzînd îndărătul măștii un chip bine știut. 
O adevărată istorie în pilde. 

Va fi şi el acolo, căci viaţa sa cu toate cele ştiute 
va fi înfăţişată. Dar sub ce chip se va zugrăvi 2 Şi cum 

este el în definitiv? Ca o zburătoare a văzduhului nu 
mergea, că prea-i era drag pămîntul, cu toate ale sale, 
<a un cerb nu se potrivea, căci el era semeț şi singu- 
ratic, calul îi era drag, dar forța cărnii şi supușenia 
acestuia nu i se potriveau. Sprinten precum calul era, 
dar împungător şi nesupus, cătînd mereu înălțimile greu 
de atins. 

Un zîmbet larg îi destinse trăsăturile feţei, răsărit 
exact în clipa în care un sfătuitor nevăzut îi șopti din 
„cel mai întunecat ungher al gheţăriei: „...Inorogul...“ 
Da, inorogul se potrivea firii sale năvalnice, nestăpi- 
nite uneori, strunite doar de propria voinţă ! 

leşi din gheţărie pătruns de frig, înviorat de atin- 
gerea lumii tainice, adevărată peșteră cu fantasme, în 
«Care se înțilnise pe sine. 

Era prea tîrziu să. se mai înfăţişeze domniţei Ca- 
sandra. Îl trimise pe moş Necula cu vorbă că ar dori 
s-o vadă a doua zi. Așa se cuvenea şi era mai bine. 
“Totuşi îi păru rău imediat ce trimisul ieși pe poartă. 
“Orele care-l despărțeau de logodnica sa nu puteau fi 
măsurate, sau, dacă-ar fi fost, ar fi trebuit să aibă în 
“juru-i zeci de clepsidre cu munţi întregi de nisip. 

„Curiozitate, desigur”, îi spunea un glas lăuntric, 
nu întotdeauna prietenos, care îl sicîia uneori, ajutîn- 
du-! alteori să întoarcă asupră-i un ochi neîndurător. 

„Curios 2 Eu 2", încercă să protesteze fără prea multă 
convingere. 

„Fără îndoială, eşti. Atunci cînd te cocoțţi în cîte 
un copac, stînd ascuns toată ziua ca să vezi cum tră- 
iesc vieţuitoarele pădurii, nu din curiozitate o faci? 
Sau cind ai legat prietenie cu Leoni Celebi, custodele 
bibliotecii din Istanbul, folosind toate mijloacele ca să-ţi 
încredințeze portretele sultanilor, nu din curiozitate o 
“făceai 2“ 

„Desigur, muream de curiozitate să ştiu cum arăta 
“Mehmed al II-lea, Soliman Magnificul, Selim al II-lea 
şi Murad al III-lea. Oricine ar fi avut ceva mijloace 
“şi pe deasupra vrea să ştie ce i-a adus pe turci din în- 
depărtata Asia şi cum de s-au înfiripat aici, s-ar fi dat 
peste cap ca să vadă portretele acelor sultani, singurii 
«care au încălcat legea Coranului ce interzice zugrăvirea 

chipului omenesc. Şi zău că n-am fost în pierdere! 
Dacă vrei să dezlegi faptele oamenilor, trebuie să știi 
firea și chipul lor şi cît au fost ei de turci, n-au fost 
aidoma unul cu altul,“ 

Hotăriît lucru, nu se simţea deloc îndemnat la somn! 
Decit să continue dialogul acesta cu mult prea puţin 
îndurătorul său demon, ia mai bine să-şi tragă cizmele, 
şi să iasă oleacă prin tîrg, să dea ocol casei boieruiui 
Ruset, acolo unde se afla viitoarea lui soaţă. 

Pornit într-o asemenea incursiune pripită își în- 
Chipui deodată că e treabă cu primejdie, așa cum ar 
fi fost dacă-ar fi străbătut străzile Istanbulului noaptea. 
Dar după ce merse vreo sută de paşi şi în întimpina- 
rea sa veniră ulițele pașnice ale bătrînului Iași, își 
rîse de neliniştea sa. Tîrgoveţii n-aveau la ce să stră- 
bată ulițele în puterea nopţii. Era pustiu, dar fără pri- 
mejdie. Casele joase îşi arătau la drum ferestrele lu- 
minate, n-aveau întărituri, cît despre livezile de care 
se lăsau însoţite, acestea se aflau înspre curțile dindos 
ale caselor, cu foşnet liniştitor și miros de mere pu- 
trede căzute în iarbă. Se auzeau huhurezii porniţi în 
luptă cu vreun şobolan. Cîte un cîine hăuia a plictis 
și numai duruitul cîte unei trăsuri întîrziate era între- 
mător în asemenea linişte. 

O pală de vînt aduse miros de prune strivite. Pe 
undeva pe la marginea orașului, se aflau cîteva cazane 
de ţuică. Noaptea dospea şi ea sub scutul cerului, a- 
mintind de dogorile verii, scuturate darnic în poala 
tirgului. 

Casa boierului Ruset avea cerdac înălțat. Se înși- 
rau în lungul său șase ferestre, dintre care patru erau 
luminate. Îndărătul lor se perindau siluete care puteau 
fi ale oricui. Ar fi trebuit să-i cunoşti bine pe locuitorii 
casei ca să știi cui aparțin acele siluete. Tirziu, la fe- 
reastra din colţ lumina se stinse. Îi era plăcut lui Di- 
mitrie să bănuiască că acolo se află domniţa lui și că 
după stingerea luminii se îndreaptă spre fereastră gin- 
dind la ziua de miine. Atît de încordat privea într-acolo 
încît i se păru că perdeaua se mișcă şi zărește o formă 
gingașe. Acum erau aproape, el străbătuse calea de la 

Stambul şi ea de la Braşov ca să se întilnească şi totuși 
nu ştiau mai nimic unul despre celălalt. 

Se întoarse tîrziu la Curtea domnească şi stîrni mare 
vîlvă printre străji care nu vroiau să-] primească. Tre- 
bui să fie chemat căpitanul seimenilor, care-l recunoscu 
și înălță sprincenele a mirare văzîndu-l îmbrăcat în 
haine atît de ponosite. 

Și tot îmbrăcămintea îi dădu de furcă a doua. zi. 
Antioh îl întrebă dacă n-are în cufăr un caftan lung, 
Care i-ar da mai multă prestanţă în ochii boierilor. Nu, 
n-avea. Şi nu credea că boierii îl vor socoti venetic 
numai pentru că poartă haine evropeneşti. 

Ba tocmai de aceasta se temea domnitorul. Boierii 
sînt un soi de oameni cîrcotaşi, caută pricini de cle- 
veteală din te-miri-ce și tărășenia hainelor n-ar fi cea 
mai neînsemnată dintre pricini. Ar spune că fratele 
domnitorului, cel care fusese el însuşi prepus de Poartă 
ca domnitor în urmă cu trei ani, dar nu fusese primit 
din pricina vîrstei neîmplinite (avea pe-atunci numai 
optsprezece primăveri), vrea să le schimbe obiceiurile 
— poate să le radă şi bărbile, mai ştii ? 2 — cinstitele lor 
bărbi, chezăşia înţelepciunii. 

— Te temi de- aceşti boieri, după cum văd. « 

— Paza bună trece primejdia rea, frăţioare. Mai 
bine să mi-i fac prieteni decît dușmani. Știi bine că 
dacă taica nu dezlega firele cabalei pusă la cale de 
Velicico, n-am mai domni azi, aici. 

Dimitrie ştia. Știa şi că atunci căzuse un om nevi- 
novat, Miron Costin, cărturarul, dintr-o mare pripeală 
a celor trimişi să împlinească porunca lui Constantin 
Cantemir. Goni de la sine paraponul acelei greșeli a 
tătîne-su, care-i strîngea inima ca o remuşcare, Într-o 
zi ca aceasta nu-l ajuta cu nimic imaginea întunecată 
a unei nedreptăţi. 

Căzură la învoială ca în ziua nunţii Dumitraș să 
poarte haină de șiac alb croită după moda de aici. Dar 
în faţa domniţei Casandra, Dumitraş vroia să se înfă- 
țișeze azi într-o ţinută în care se simțea la largul său: 
cămaşă de mătase albă, tunică albastră cu guler larg, 
după moda mușchetarilor francezi ; pălărie cu bor mare 
şi cu panaş, mănuși galbene, la fel cu cizmele. Domnița 

Casandra, crescută la Brașov, era mai degrabă obiş- 
nuită cu un asemenea port, decit cu caftanele largi în 
care se cerea să calci măsurat, ca să nu te împiedici. 

Fusese inspirat. La rîndu-i, domniţa purta rochie din 
atlaz azuriu peste care avea o togă largă, fără mineci, 
din brocart albastru, bordisită cu blăniță albă, îngustă 
cît codiţele de zibelină. 

Cităva vreme, numai îmbrăcămintea aceasta îi șezu 
dinainte, și un chip vag, încadrat de bucle lungi, fru- 
mos ticluite, chip pe care-l văzuse din prima clipă fără 
a îndrăzni să-şi aţintească privirile asupră-i timp maf 
îndelungat. - 

Acum domnița se aşezase într-un scaun cu spătar 
înalt de lîngă fereastră, în timp ce jupîneasa Datina, 
soața visternicului Ruset, se porni să turuie despre piă- 
cerea de a avea asemenea musafiră, despre noutățile 
pe care ea i le adusese din lume, că deh!, noi aici 
trăim ca-ntr-o scorbură, după obiceiuri neschimbate de 
sute de ani. 

Dimitrie tot nu-i vedea chipul domniței, căci lumina 
venea din spate, dar boiul ei frumos îi mîngiia sufletul. 
Apoi depdată îi auzi vocea în vorbirea aceea din preaj- 
ma Dunării care despică frazele în boabe limpezi și des- 
coperi că vorbirea aceasta are virtuţi plăcute auzului, 
iar rostirea jupînesei Dafina cu terminaţiile cuvintelor 
vădit înmuiate i se păru doar o curgere molcomă şi lip- 
sită de sens. 

Ridică privirile şi le întilni pe ale domniţei, limpezi, 
serioase, aşa cum se cuvine să fie ale unei fete de neam 
față de un oaspe necunoscut. Încordarea giîtului alb cu 
gingaşe arcuire avea o anume blindă sumeţire, aproape 
inconștienţă de sine, care trebuie să-i fi venit de la acet 
împărat ce stăpinise Bizanțul, trecută prin multe alte 
generaţii de oameni mîndri. La cererea sa, domniţa 
prinse a vorbi despre Brașov şi Sibiu, despre maica și 
fraţii săi care trimeteau părerea lor de rău că nu puteau 
veni la această nuntă. 

Cu toate că Dumitraşcu i se adresase de la bun în- 
ceput în grecește, gindind că aceasta e limba pe care 
o stăpinește mai bine, Casandra continua să vorbească 

xomânește, fără a strecura niciun cuvinţel din limba stu- 
diilor sale. Dimitrie văzu în asta o anume hotărire a 
firii sale, adică : „iată calea mai lesnicioasă de a ne în- 
țelege, să fim noi înşine, iar între noi, limba bună, pă- 
rintească”. 

Jupîneasa Dafina îi îndemnă să facă o preumblare 
prin grădină. Aerul său matern îi dădea dreptul unei 
asemenea inițiative pe care niciunul din ei n-ar fi avut-o. 

— Iaşul e mai bogat în grădini decît orașul de unde 
vin, zise domniţa Casandra. Acolo florile stau ascunse 
“îndărătul unor porți înalte şi fiecare casă are trufia u- 
mei cetăţui. Aici îmi pare că pădurea și cringul au nä- 
vălit în oraș, şi-au croit mici potecuţe primind să ia 
sub aripa lor ocrotitoare şi casele, mai mici şi mai mari. 

— Chiar așa, domniţă, zise Dumitrașcu, încîntat a 
“vedea la cea hărăzită o înclinare spre imagini frumoa- 
se, cum avea şi el. 

Nu-i fu greu să-i spună despre preocupările sale ce- 
le mai dragi. La Constantinopol avea porțile deschise 
atit la biblioteca grecească cît şi la cea a sultanului. 
Găsise acolo cărți minunate, în grecește şi latină, în 
arabă şi persană. Era o plăcere să porneşti în zori de 
acasă, atunci cînd oraşul se trezeşte, să stai ziua în- 
treagă în răcoarea bibliotecii cu miros neasemuit de 
pagini vechi, cu ţîriit subţirel de carii ce rod lemnul 
şi să te întorci pe înserat cu sufletul plin de frumuse- 
tea frazelor îndelung şlefuite și pline de înţelepciune. 

— Ştii domniţă... am căutat mai ales cărţile ce vor- 
besc despre începuturile acestui neam, şi cu cît te apro- 
pii de un punct îndepărtat crezînd că acesta e cel mai 
la început, cu atît descoperi că firul vine mai de de- 
parte. E ca o goană printr-un fel de labirint și nu mi-am 
pierdut nădejdea că voi ajunge la o ieșire luminoasă. 

— Ar trebui scrise cărţi, mai noi, în care să se a- 
dune aceste adevăruri. 

— Vor fi scrise, domniță |! Nu le simţi stropii în ae- 
rul ce ne înconjoară ? Va fi deajuns să se aşeze pe un 
geam rece ca să se prefacă în picături și acestea să 
devină piriiaş. Apoi dacă lucrul acesta se va înfăptui 
şi cărţile vor ajunge sub ochii oamenilor din popor, 

vor ști și ei că nu sînt oarecine, că se trag dintr-un 
neam mai mare și asta le va întări puterea şi credinţa. 
Un om mindru face cît zece oameni sfioși. Căci sfiiciu- 
nea naște nevolnicie. Tocmai de aceea nu-i deloc un 
lucru de nimică aducerea oamenilor de rînd la starea 
de înţelegere a cuvîntului scris. 

— Îţi e gîndul la şcoli pentru cei mulţi, mărite prin- 
cipe ? 

— Întocmai. 

— Gindesc că asemenea lucru se poate înfăptui nu- 
mai cu sprijinul tuturor boierilor sau, în orice caz, a 
celor mai mulţi. 

— Din păcate un asemenea sprijin nu-l vor da nici- 
odată boierii. Ei sînt iscusiți doar în uneltiri împotriva 
a tot ceea ce e nou. 

— Cît a fost în scaunul Ţării Românești taica a por- 
nit o academie, unde fiii de boieri puteau da o altă în- 
trebuințare minţii lor decît pentru uneltiri. Cu timpul 
ea ar fi putut deveni un fel de şcoală a profesorilor. 
Lucrul acesta nu l-a putut duce la bun sfîrşit taica, fie-i 
ţărîna uşoară. Dar s-a îndărătnicit să-l facă unchiul meu, 
Brîncoveanu. Aud că a adus dascăli de soi, printre care 
Ieremia Cacavela, care a fost dascălul măriei tale. 

Dumitrașcu ridică sprîncenele a mirare și o privi 
drept în față. Nu se aştepta la una ca asta. E drept, 
domnița o spusese fără entuziasm, cu voce joasă şi in- 
coloră, era un fapt pe care şi el îl ştia, dar mai bine 
să nu-şi aducă aminte că omul pe care nu-l avea la 
stomah, pornise o înfăptuire de toată lauda. Dar Ca- 
sandra nu se sfia s-o amintească, și ea avea încă moti- 
ve mai serioase să nu-şi sufere unchiul. 

— Hmm! 

— Ce s-a întîmplat, mărite principe 2 

— Nimic. Mă gindeam doară că ţi-ar fi mai la în- 
demînă domniei tale să nu-ţi aduci aminte de faptele 
bune ale omului acela ce-şi zice Basarabă, deși n-are 
nici picătură de sînge Basarab în vinele sale. 

— De ce? Un lucru bun trebuie recunoscut, chiar 
dacă este al unui om pe care nu-l iubeşti. 

Pășind alături de domniţă, pe cărările grădinii, Di- 
mitrie se simțea fot mai sfios deşi tocmai sfiiciunea 

fusese cea pe care o stigmatizase mai adineauri. Casan- 
dra nu era ca niciuna dintre femeile bogătașilor din 
Fanar, oricît de frumoase sau bogate ar îi fost ele. Se 
vede că aşa este o domniţă, cinstită şi curajoasă. El nu 
cunoscuse niciodată o domniţă. 

— L-ai cunoscut, domniţă, pe acest... unchi al dom- 
niei lale? 

— Da. Pe cînd eram copilă. Este un bărbat pe care-ţi 
place să-l asculţi. Cumpătat și cu voce plăcută, Încăl- 
zeşte ca soarele şi nu ştiu cum se face, dar gîndurile 
ți se aprind în preajmă-i, ca şi cum atit ar fi aşteptat: 
scăpărarea unui amnar. Nu știu dacă e un om bun sau 
rău, dar m-a uimit întotdeauna acest dar al său de a 
aprinde gindurile altora. 

— Ceea ce spui domnia-ta ar putea fi lauda cea mai 
de preţ pe care și-ar dori-o Brîncoveanu. 

— Nu crezi, mărite principe, că sint oameni care nu 
au nevoie de laudele noastre ? 

— Și unchiul domniei tale ar fi unul dintre aceștia ? 

— El are parte de laude, dar cu nimica nu-l încăl- 
zesc ele, Drumul pe care a pornit-o e mai degrabă spi- 
nos şi nu se poate să nu ştie asta și că potrivnicii se 
ațin prin preajmă. Cit de searbede pot fi niște biete 
laude faţă de misia lui, bună sau rea, așa cum şi- a a- 
les-o! Cînd te afli într-un vîrf e mai anevoie să cu- 
noști adevăratele gînduri ale oamenilor, chiar ale ce- 
lor mai apropiaţi. 

— Așa îi va fi fost tatălui domniei tale, căci toc- 
mai cei mai apropiați l-au pierdut. 

— La taica mă gindeam spunînd asta. La soarta lui. 
Și încă, el era un om neînfricat şi-şi rîdea de răul pe 
care i l-ar fi căşunat alţii. Darmite acest unchi al meu, 
temător, de vreme ce chiar din prima zi, cînd boierii 
i-au cerut să domnească, s-a arătat nedoritor de pova- 
ra domniei... Va fi răpus şi el într-o bună zi. 

Domnița Casandra spusese acestea cu o hotărire 
care-l făcu pe Dimitrie să zimbească. Suferise desigur, 
de pe urma prigoanei unchiului său, care ţinea întreaga 
familie departe de plaiurile de baștină, dar își cumpă- 
nea bine paraponul, nevoindu-se să nu vorbească cu 
patimă, ci mai degrabă cu resemnare și îngăduință ca 

© bună creștină. Dimitrie se aplecă şi culese dintr-un 
strat o tufănică ruginie, doritor să-i atingă degetele 
lungi şi frumoase prin mijlocirea acestui micuţ mesager. 
„Avînd mereu în raza privirilor boiul ales al domniţei, 
«cu curbura gingaşe a gitului alb şi neted, ușor înclinat 
Și scoicile trandafirii ale urechilor lipsite de podoabe, 
ascultîndu-i curgerea melodioasă a glasului, Dimitrie 
îndrăgise pe neaşteptate această livadă bătrină şi prăfu- 
ită cu mere roşii şi aurii, cu băncile din trunchiuri de 
mesteceni, care-i aşteptau într-un colț, şi zidul învăpă- 
iat al viței sălbatice, care se zărea printre trunchiurile 
copacilor, învăluind, lingînd cu limba de flăcări reci 
gardul din margine. 

— Ştii, domniţă, livada aceasta îmi aduce în minte 
livada copilăriei mele, de ia noi, de la Silişteni. Eu mă 
simţesc bine orișiunde m-aș duce, și slavă Domnului, de 
zece ani încoace pașii m-au purtat prin multe locuri, 
dar niciunde nu m-am simţit, mai la larg şi ferice ca la 
Silişteni. Într-o zi am să-ţi povestesc despre maica mea, 
eram tare mic cînd s-a prăpădit, dar tot mi-o amintesc 
ca pe o umbră. Și despre doica ce m-a crescut am să-ţi 
povestesc. 

— Ciudat. Și mie mi-a amintit această livadă de 
locurile copilăriei mele. 

Aveau într-adevăr înainte multe zile de trăit îm- 
preună, și asta le împlea inimile de bucurie... 


VIII 
SFÎRȘITUL UNEI ISTORII 


Într-o iarnă în care drumurile sînt anevoioase și ape- 
le-s cetluite cu lacătele gerului, nu-i loc pentru mari 
înfăptuiri. Așa gîndeşte orice om aşezat care se mul- 
țumeşte cu ce a adunat vara și primește împărţirea vie- 
ţii în felii spornice de activitate şi răgazul multor cea- 
suri de sfat. 

Dar pentru Catrina, fiica boierului Cernica Știrbei, 
tocmai acest gherar al anului de graţie 1698 era prile- 
jul unei mari hotăriîri. Şi iată dece. 

Tatăl său o luase de la bunicul dinspre mamă, de 
la Mihnea Buzescu, şi o adusese la o moşie din preajma 
Bucureştilor, încercînd s-o înduioșeze cu o boală a sa, 
în care cel mai mare sprijin i-ar fi apropierea fiicei ce- 
lei mari. Era într-adevăr cel mai nimerit şiretlic prin 
care Catrina se lăsa dusă de la moșia din Oltenia. Sin- 
gura pricină pentru care fata răbda apropierea mamei 
vitrege şi a celor patru frați mai mici, gălăgioşi şi atit 
de plini de admiraţie faţă de ea, că nu o lăsau nicio 
clipă în pace. 

Boierul Cernica se arătă la început necăjit de o 
brîncă mai veche pentru care purta legături strînse pe 
pîntec și minca puţin, cerînd ca ceaiurile în care avea 
mare încredere să-i fie făcute și aduse în cameră numai 
de fiica mai mare. Dar, de la o vreme, mai ales de cînd 
iarna intrase în drepturile ei şi drumurile se închiseseră, 
devenise vioi, putind fi văzut cînd într-o aripă a casei, 
cînd în alta, cînd în atelierul de dulgherie, cînd îngri- 
jindu-şi caii pe care-i ţinea la mare drag. Aşa că fata 
mai mare intrase la idei. Boierul Cernica își avea des- 
tule ale sale și ar fi putut foarte bine s-o lase la bu- 
nică-su. 

Pasămite nu-i erau străine boierului preumblările 
Catrinei la morarul de la moara din Dintele Ciutei şi 
se temea să nu iasă din asta vreo poznă. Chiar bătrinul 
Mihnea Buzescu prea se învoise s-o dea de lîngă sine 
pe nepoata dragă, ca să nu fi fost la mijloc un sfat de 
taină între bărbaţii îngrijoraţi de nesupuşenia Catrinei. 

Acum aceasta se simțea mai departe de sine însăși 
de cum fusese cînd plecase în Francia. Aici nu-și găsea 
colțișoarele și cotloanele știute, mereu sub ochii maş- 
terei, care-i găsea numai cusururi, căutînd să-i arate 
soţului cît e de nereușită fata asta în comparaţie cu 
plozii ei. 

Și mai era ceva! Unde mergea, unde năzuia, îi apă- 
rea dinaintea ochilor minţii icoana lui Preda Milcovea- 
nul, căuta liniștea dădătoare de putere pe care numai în 
spaţiul unde se mişca şi vorbea el, o găsise. Ştia foarte 

bine gesturile lui și vocea lui îi mîngiia timplele ori 
de cîte ori voia. Mai degrabă aceasta, decit înfățișarea. 
Căci înfățișarea i se ştersese din minte. Cu cît se îndă- 
rătinicea s-o compună din amănuntele știute, cu atît ea 
se depărta. Doar de cîteva ori, după oboseala unei ca- 
valcade sau cearta aprinsă cu copiii, i se întîmplase să-i 
răsară cu totul neașteptat chipul lui, şi atunci atît de 
limpede și aproape, cu încrîncenarea cutei dintre sprin- 
cene, cu ochii verzi, nesăţioși și gura cu buze fremă- 
tătoare, că o cuprinsese amețeala de atita bucurie. 

Nu putea sta liniștită în acest loc. Nimic nu-i plă- 
cea, nimic nu-i era pe potrivă. 

Îi aflase „of“-ul Ziţa, o ţigancă grasă şi tristă, cu 
aerul că are mereu dinainte toate necazurile celor din 
jur, părînd să vadă în fiecare ca .într-un ochi de apă. 
Fa o sfătui să trimită veste celui după care tinjește, că 
nu-i drept să se ofilească de-un dor ca acesta, pentru 
care nici traiul bun, nici rostul cu alt bărbat, nu pot 
fi leacuri de vindecare. Zicea ea Zița că-s pe lume ti- 
nere pe care la un timp le apucă așa o ipohondrie, fa- 
tä de care măritişul cu oricare bărbat e un leac. Catri- 
na nu făcea parte dintre acestea. Ea, dacă-şi aflase ale- 
sul, n-avea să-și găsească liniștea decit lîngă el. 

„Grea soartă, duducuţă. De-aci înainte lumea ta se 
îngustează, ca şi cum de la drum deschis ai fi intrat 
într-o strimtoare. Nimic nu va mai îi bun și frumos de- 
cît-dacă vei sta lîngă bărbatul ales.“ 

Catrina nu luă în seamă reaua prevestire din vor- 
bele cotoroanţei, ci numai se lăsă înfiorată de cunoaş- 
terea adincă a rosturilor dragostei de una ce trecuse 
prin ele. Se sfătuiră cum să facă și găsiră prilej să-i 
dea de veste lui Preda printr-un om trimis de boierul 
Cernica la socru-său, pe care tiganca îl înduplecă să se 
abată pe un anume drum și să-i dea o carte lui Preda 
Milcoveanul. 

Asemenea vorbe de dor cum așternuse pe hirtie Ca- 
trina n-ar fi spus ușor prin viu grai bărbatului cu frunte 
înnegurată, care, atîta vreme cit fuseseră aproape, îi 
arătase că ea e mai presus în rang decit el, simplu sim- 
briaş al bunicului, neaşteptînd nimic de la ea. Iar după 
ce dădu drumul scrisorii i se păru că a trimis în lumea 

largă dorul său, ca o frunză rătăcitoare printre multe al- 
tele, prinsă în vîrtej de-acum, cu o soartă a ei pe care 
nimeni n-o putea stăpini. De atît de puţin atirna ferici- 
rea ei! De o pală de vint prielnic, de un slujitor moră- 
cănos, cu degete scorţoase şi noduroase. 

Dar, cînd după două luni, slujitorul se înturnă și 
văzu Că-i întinde un petec de hîrtie, i-ar fi sărit de git, 
îl găsea viteaz şi cinstit, iar degetele i se păreau mlă- 
dioase și bune. 

„Duducă, să ierți hirtia pe care scriu, că noi prin 
părţile astea nu avem pergameni de soi și nici sigiliu 
n-avem“, glăsuia scrisoarea. „M-am bucurat să primesc 
veşti de la domita, dar mai aleasă plăcere ar fi fost 
inimii mele să ştiu că m-ai dat uitării. Nu știu de ce 
zici că sînt alesul domniei tale. Poate ești prea singură 
şi ai năzuit să-ți țeşi o poveste în care să mă cuprinzi 
pe mine. Eu zic c-ar fi mai bine să ţeși ii și broderii şi 
să lași în afara acestora un bărbat hîrșit prin toate re- 
lele vieţii, cum este unul ca mine. Îţi doresc fericirea 
pe care-o meriţi şi... uită-mă!* 

Catrina întorcea hiîrtia pe toate feţele, o așeză pe 
masă si începu s-o netezească cu grijă, gindindu-se la 
întreg potopul de vorbe pe care le dorea în schimbul 
așteptării sale. -Aici, în aceste cîteva rînduri era căpi- 
tanul Preda întreg, nedindu-și seama cît de minunat 
este trecînd prin acele rele ale vieţii despre care vor- 
bea. Îl întrebă pe slujitor cum îl găsise. Era bine. Un 
morar de ispravă, ca mulţi alţii. Cum arăta după ce a 
ciiit scrisoarea ei? S-a înnegurat mai întîi, apoi l-a 
pohtit să bea un pahar cu vin și să-l iscodească de ea, 
de Catrina, să-i spună apoi că el e moșnean din tată-n 
fiu şi că e mulțumit cu starea lui de-acum. N-a mai zis 
nimic altceva ? Nu. Cam asta a fost tot. 

Atit timp cît șezuse în preajma bunicului său, Catri- 
na se simţise nu numai tînără şi înzestrată cu toate da- 
rurile naturii, ci și puternică. Ea era soarele în jurul 
căruia gravitau evenimentele de la moşie, dorinţele ei 
erau lege. În acel mic imperiu, Preda, destul de aproape 
ca să-l cerceteze pe fiece zi, era prezența bărbătească 
ce dădea sens căutărilor și neliniștilor tinereţii. Aşa se 
întimplă. cînd pe șesul întins şi monoton apare o înăl- 

time căreia să-i dai ocol, dînd, abia ea, măsura întin- 
derii din jur. Din depărtare, mai puternică devenea a- 
ceastă înălțime, era neasemuită, aureolată de plinul 'lu- 
minii din sufletul ei izvorite, de dorinţele neînţelese 
ce-şi cătau făgaş. Nici o prezenţă din preajmă-i nu era 
aidoma lui. Cu atît mai mult cu cît, aici, maica ei cea 
vitregă o privea ca pe-o buruiană ghimpoasă și năzuia 
să-i facă şi pe alţii s-o privească astfel. 

Aici, chiar ea, pe sine, se vedea cu alţi ochi, Năzu- 
roasă uneori, lăsînd lucrul în poală şi aţintindu-şi ochii 
în gol fără un gînd anume, sau îndemnată de un dră- 
cușor dinlăuntrul său să facă ceva ce nu-i era pe plac 
maşterei. 

Dar la toate acestea puse capac hotărîrea boierului 
Cernica de a o mărita. O chemă la sine să-i spună că 
lucrurile sînt bine rînduite și dacă nici de data asta nu 
va primi, se cheamă că-și alege minăstirea, 

Maica vitregă, care era de faţă, începu chiar să spu- 
nă care miînăstire ar fi mai potrivită şi că traiul acolo 
n-ar fi unul dintre cele mai rele, că multe doamne din 
familii ce au stat în scaunul ţării și-au găsit liniștea 
acolo. Vocea ei molcomă ce torcea pe-o singură coardă 
spunea acestea cu împăcarea cu care osinda alteia n-o 
durea cîtuşi de puţin. 

Catrina își pregăti fuga cîteva zile la rînd. Cu aju- 
torul Ziţei strecură sub poclada unei sănii alimente pen- 
tru cîteva zile. Îi dădu bunuri şi slujitorului care-i ale- 
se sania cea mai trainică şi ușoară, dar care nu vroia 
să se asocieze fugii ei. Apoi, într-o noapte care se ni- 
meri să fie cu lună plină, le conduse pe Catrina şi pe 
Zița pînă la marginea satului, dîndu-le îndrumări pe 
unde s-o apuce pe drumul Bucureştilor. 

La început călătoria se anunţă încîntătoare. Liniş- 
tea din jur promitea pace, drumul bine bătătorit, pirtie 
în toată puterea cuvîntului, părea pregătit anume pen- 
tru intrarea în poveste. Spre ziuă se lăsă un ger pişcă- 
tor. Trecură printr-un sat cu totul adormit în care toţi 
cîinii le însoţiră de la un Cap la altul, apoi printr-o aşe- 
zare de robi ţigani, unde căsuţele erau aşa de mărunte 
încît li se vedea doar coperișurile deasupra nămeţilor. 
Cînd intrară într-o pădure ce părea fără primejdii, în- 

lemnită în nemişcare, cu arboret rar și tînăr, li se păru 
că văd niște umbre ce repede se lipeau de trunchiuri, 
îngroșindu-le cumva şi pierzîndu-se în ele. Dar niciun 
zgomot. Catrina mînă spre o deschidere luminoasă ce 
părea să fie marginea pădurii. Dar aici, dintr-odată, ie- 
şiră ca din pămînt niște arătări întunecate, trenţuroase, 
fără chipuri, cu capete prea mari şi fără urmă de mîlini 
şi picioare, dar rostogolindu-se necrezut de repede, agă- 
țindu-se de loitrele saniei și făcînd calul să se ridice 
în două picioare. O pocnitură de flintă făcu toate cio- 
rile din jur să se înalțe cu cîrîit mare și de-abea atunci 
cele din jur părură să se însuflețească, să devină reale. 
Ziţa prinse a se văicări şi a blestema. Încălecat pe cal 
se afla un om, om era totuşi, în ciuda trenţelor flutu- 
rătoare de pe el, care întoarse capul și rinji cu o gură 
hulpavă ca un bot. 

— Şi zi plecă flăcăiașul lui mămica de cu zori că- 
tre tirg doar-doar va găsi în căldura patului vreo mu- 
ieruşcă nurlie! 

— Nu e flăcău mă Chirule, că-i boieroaică, să n-am 
parte! 

— Aoleo! Ce plocon pe capul nost', așa, pe negin- 
dite. Apoi, puicuțo, ţi-ai făcut închinăciunea de dimi- 
neaţă ? , 

Mai iute decît o șopîrlă Catrina ieși din blana care-i 
stînjenea mișcările, puse mîna pe flinta pregătită, se ri- 
dică pe grămada de alimente din spatele săniei şi trase 
asupra celui din spatele calului. Cîteva braţe o înhă- 
țară şi o deteră! jos, înfundînd-o într-un troian şi răsu- 
cindu-i mîna cu flinta. Îi sfişiară hainele de pe ea că- 
utind se vede vreo pungă cu galbeni şi podoabe. Dar 
o lăsară repede. Se duseră lingă tovarășul rănit, care 
căzuse făcînd în jur o baltă de sînge ce se lăţea cit 
vedeai cu ochii. 

Catrina o luă la fugă cît putu de repede. I se înfun- 
dau picioarele în zăpadă, hainele i se agățau de tufe, 
toate-i păreau potrivnice. Dintr-un copac, chiar în fața 
ei, îşi dădu drumul un om. Hotăriît lucru, pădurea asta 
era înțesată de hoți! O duseră din nou lîngă sanie. Zi- 
ţa era legată, omul pe care-l ţintise ea era pe zăpadă, 
nemișcat, cu ochii holbaţi la cer, ceilalţi din jur care o 

primiră într-o tăcere de moarte, aveau priviri teribile, 
Începu să ţipe ameninţindu-i cu pedeapsa tatălui ei, 
boierul Ştirbei. Unul din spate îi dădu un brînci făcînd-o 
să cadă în genunchi. Abia acum își dădu seama că ame- 
nințările nu servesc la nimic. Hoţii se îndirjiseră în ur- 
ma morţii tovarăşului lor. 

— Domol, pui de lele, domol. Banii lui tac-tu te-or 
aduce ei acasă, dar aşa cum vom voi noi. 

O legară şi o trintiră în fundul săniei. Erau preocu- 
paţi să-și îngroape mortul şi să care bucatele găsite 
undeva în adincul pădurii, unde se vede că-și aveau 
cotlonul. Nu se zoreau, Într-un fel găseau un soi de 
plăcere în schimbul de cuvinte cu Ziţa, a cărei gură nu 
mai ostoia în blesteme, iar ei, o ceată de bărbaţi, abia 
putînd să-i ţină piept cu ameninţări şi vorbe de ocară 
că iată, nu se învtedniciseră să poarte în sanie cine știe 
ce bunuri şi nici lucruri de valoare nu purtau asupra 
lor, cît despre cal nu era unul bun de călărie, ce fel 
de boier va fi acel Ştirbei de-a trimis-o pe fie-sa la tirg 
cu o mîrţoagă. Se făcuse aproape amiaza și cele două 
femei nu știau care le va fi soarta. Hoţii făcură un foc 
şi începură să perpelească ceva carne. Unul mai bă- 
triior le aduse cîte o ciosvîrtă de carne şi o înveli pe 
Catrina în blana sa zicîndu-le celorlalți că o asemenea 
pradă gingaşă merită ocrotită. Într-acestea se ridică 
zvon de glasuri, hăuiţuri răsfirate prin toate colțurile 
pădurii. Pasă-mi-te era o vînătoare cu gonaci. După în- 
tinderea glasurilor pădurea părea destul de adîncă. Ho- 
ţii se repeziră să stingă focul și ascultară de comenzile 
pripite a celui mai bătrîior care le spunea să adune 
totul din jur. Vreo două vulpi năucite, scoase din cot- 
loanele lor se și arătară' la marginea luminișului. Hoţii 
se rezleţiră, topindu-se printre copaci, tot aşa precum 
veniseră, luînd cu ei și căluţul. 

Și iacă aşa le găsi ceata vinătorilor pe cele două 
femei legate fedeleș în fundul saniei. Catrina îi stre- 
cură tovarășei sale să nu cumva să spună de unde ve- 
neau, căci primul gind al oamenilor va fi să le ducă 
înapoi şi atunci toată pătimirea lor la nimic nu va fo- 
losi. 

În fruntea cetei se afla un boier mătăhălos, a cărui 
voce de tunet se auzea în liniștea pădurii ca într-o ca- 
tedrală. Auzind că e fiica unei hangiţe de prin părţile 
Gorjului, boierul Iliuţă Frigevacă, căci el era, hotărî s-o 
ducă mai întîi la București, şi apoi s-o trimită acasă. 

Aşa se face, că fata boierului Ştirbei intră în Bucu- 
rești însoţită de alai de vînători, dar atît de pierdută 
între blănurile din fundul saniei, cum nu fusese ea nici- 
odată. 

Boierul Iiuță Frigevacă o duse la casele sale din 
preajma bisericii Sfintul Gheorghe, acolo unde-şi avea 
cărămidăria, și o dete în grija surorii lui Voicu Meri- 
şanu, Tarsiţa. Îi zise că poate sta în casa lui şi pîn-la 
primăvară, dealtfel ar fi treaba cea mai înţeleaplă să 
mai zăbovească puţin, că doar a văzut ce înseamnă să 
te lași în voia unui căluţ și-a unei sănii în puterea ier- 
nii, iar el se va îngriji să-i dea de ştire maicii sale că 
e bine sănătoasă. Apoi uită de ea cîteva zile. Cînd re- 
veni acasă după un alt drum al său, se duse să le facă 
o vizită fetelor cu o donicioară plină ochi cu rodii și 
smochine. 

Nu intrase demult în acea aripă a casei unde locu- 
iau copiii boierului Merişanu. O descoperi pe Tarsiţa 
stînd la fereastră şi împletind în întunecimea unei ca- 
mere cît un hău, cu pereţii nevăruiţi de multă vreme și 
cu crăpături pe la colţuri. Tarsiţa avea voce cîntătoare 
şi şoptită, împlînd de şi mai multă taină încăperea. li 
povesti cît de speriată fusese musafira sa şi cum două 
zile crezuse că e mută, stînd și dîrdîind sub pilota de 
puf şi nedescleştind fălcile. 

Cind se mai obişnui cu întunericul boierul Iliuță 
putu să vadă ridicată între perini o înfățișare făcută 
parcă din cel mai pur alabastru încadrată de valuri de 
păr bogat, ea de abanos. Nu aducea deloc cu creatura 
speriată din obrazul căreia pierise orice picătură de 
singe. Îi zîmbi sfielnic numindu-l binefăcătorul ei. După 
aceasta, se închise într-o muţenie în care contempla cu 
ochii mari o lume la care ceilalți doi nu ajungeau. Ciu- 
dat, dar ditamai matahala de bărbat, se simţea neîn- 
demînatic şi sfios înaintea acestei arătări dalbe care n-a- 
vea aerul să fi ieşit dintr-o familie de negustori. În zi- 

lele următoare, cînd fata se puse pe picioare, îndoiala 
lui în această privinţă avea să sporească. Catrina era 
deprinsă să poruncească, chiar dacă nu cerea nimic 
pentru sine; părea să aibă darul de a atrage toate lu- 
crurile spre sine. Mai ales atenţia celor din jur venea 
spre ea pe căi nevăzute. Lina, bucătăreasa, venea în 
fiece dimineaţă în ietacul ei întrebind-o ce i-ar fi pe 
plac să mînînce, Vasile venea mai des să bage lem- 
ne-n foc, să nu-şi zdrelească duducuţa degetele. Chiar 
Voicu, prea absorbit de nefericirea lui ca să mai ia sea- 
ma și la alţii, căpătase deodată interes pentru îndelet- 
nicirile soru-si şi venea s-o ajute să depene cîte un 
scul de lînă. Cit despre Mrazec, care o zări și el cînd 
fata se puse pe picioare și începu să facă preumblări 
în jurul curţii, ba veni și în atelier, atrasă de activiia- 
tea de acolo, bătriînul Mrazec zise că aceasta-i o Caste- 
lană rătăcită printre oamenii de rind. 


Boierul Iliuţă, prins în treburi care-l chemau cînd 
aici, cînd în altă parte a ţării, treburi la care punea u- 
mărul cu tot dinadinsul lăudindu-se că ştie să facă cam 
de toate, de la cosit pînă la ridicarea unei case, de la 
tăiatul lemnelor în pădure pînă la orînduirea unui pod 
trainic, se socotea „nici cal, nici măgar“, după spusa 
dumisale. Îşi cumpărase cu bani grei pătrunderea în ci- 
nul boieresc, dar nu socotea că asta-i îmfăptuirea cea 
mai de seamă din viața sa. Era doar o treabă care-i 
înlesnea obţinerea unor zapise sau ridicarea glasului 
în Divan pentru diferite pricini, ori de pricini nu ducea 
lipsă în necontenita-i ardere în care mereu năzuia la 
ceva, mereu se încurca în cîte o treabă. Numai că, prins 
în urzeala asta de socoteli şi pe deasupra aflindu-se la 
hotarul dintre negustori și boieri, nu se hotăriîse pînă 
acum să se însoare. Îi cam trecuse timpul și se cam nă- 
răvise la deschiderea cam multor uşi îndărătul cărora 
îl așteptau femei frumoase şi pe deasupra înfocate după 
lunga așteptare ce trecea între vizitele dumisale. Poa- 
te că entuziasmul lor nu era străin nici de cunoscuta 
dărnicie a boierului. După a lui socoteală, această dăr- 
nicie nu era cu ponos ci mai degrabă cu folos era. Căci 
nu o făcea la întîmplare ci cu multă chibzuinţă știind 
întotdeauna unde va duce ea. lată, ţinerea. pe lîngă sine 

a lui Voicu şi a Taărsiţei, de tot scăpătaţi, îl ajuta să 
țină aici rosturile unei gospodării ce nu-i da bătaie de 
cap, Tarsița avînd grije de mesele muncitorilor de la 
cărămidărie, ținind cu strășnicie cheile cămarei, Voicu 
ocupîndu-se de registrele de socoteli, o treabă așa bine 
pusă pe roate că şi începuse să-și arate roadele adu- 
cîndu-i lui jupîn Iliuță Frigevacă piriiaşe de galbeni 
sirălucilori. 

Dar iată că venise vremea ca viața aceasta, așa de 
bine rînduită, să-i apară flăcăului tomnatec ca neîm- 
plinită. Prilejul acestei neaşteptate constatări i-l dase 
ivirea Catrinei, un soi de auroră răsărită asupra unui 
ținut oblu, luminînd deodată vastitatea lui fără rost şi 
ariditatea şi imperfecțiunile lui. 

Așa se face că jupîn Iliuță Frigevacă căzu în pata- 
ramaua înnoirilor. Chemă în plină iarnă zugravi și ta- 
vangii să-i scoată la lumină casa aceasta veche, cum- 
pără covoare noi, ba chiar şi oglinzi, şi-i veni ideea că 
el face sobe de vînzare, dar n-a instalat în casa sa niş- 
te sobe mai acătării. Văzindu-se el într-o oglindă des- 
coperi că n-are un aspect prea îmbietor, ba, ce să zic, 
aducea a haiduc deprins să doarmă pe blăni de urs şi 
unde mi se porni proaspătul boier la o refacere a fa- 
țadei proprii, jertfind din bogăţia bărbii și lăsindu-şi 
una mai subţirică ce pornea de la urechi înconjurind 
tinerește obrazul și punînd adausul unei mustăcioare 
ştrengărești. Mai cheamă trei croitori să-i facă un mal- 
dăr de haine ca să schimbe pe fiece zi, de-şi dădea coa- 
te muncitorii săi de această întinerire năzdrăvană, iar 
femeile de pe bătătură răspindiră vestea că i-a sosit 
boierului lor ceasul de însurătoare. 

Așa se întîmplă mai totdeauna : cei din jur prind mai 
repede de veste ce se întimplă pe dinlăuntrul tău, pînă 
ai timp să te dumirești. E], săracul, n-avea timp să-și 
pună întrebări de ce vijelia aceasta din sînge și mădu- 
lare scade deodată cînd se află înaintea Catrinei şi nu 
găsește nici cuvintele care-ar fi pe placul fetei, nici 
gesturile cele mai potrivite, iar rîsul lui mare, hohoti- 
tor, chiar dacă e un fel de scară salvatoare pe întin- 
derea gheții, totuşi e prea puţin pentru ca s-o facă pe 
ea să zimbească. 

Catrina se învelea în faldurile tăcerii ei şi doar cu 
tiganca cea trupeşe cu care o găsise ţinea sfaturi de 
taină. | 

Boierul Iliuţă se gîndi la calea demult verificată a 
cumpărării roabei. Cîteva părăluţe fură primite ca niște 
tăciuni șştinşi, neînstare să încălzească pe baragladina 
ce prinsese prima de veste de slăbiciunea boierului, în- 
țelegînd s-o folosească pentru sine, înălțind nasul în 
fața celorlalte slugi şi începînd să poruncească. Cîţiva 
galbeni sunători fură primiţi ca un plocon ce i se Cu- 
vine. Atunci jupîn Iliuță o chemă la sine şi-i făgădui 
niscaiva pungi dacă-i va da la iveală calea prin care 
s-ajungă la inima stăpinei. N-o s-ajungă nici la paştele 
cailor, îl lămuri baba. Jupîniţa e mai de soi decît crede 
el și are inima dată altuia. Și așa, din vorbă-n vorbă, 
jupîn Iliuţă, care în ochii țigăncii era bărbat falnic şi-o 
meriia pe fată, prinse toată tărășenia. Eh, dacă aflase 
acum că-i fată de boier, şi încă unul mare și cunoscut, 
ursu] acesta care pornise să joace de dragul unui că- 
păstru de mătasă, socoti că treaba nu-i chiar așa gin- 
gașe, căci mai degrabă aranjezi lucrurile c-un boier 
deci: c-o hangiţă din ţinutul Gorjului, cum crezuse pînă 
acum, Făcu pocinogul să-i spună chiar Catrinei de gîn- 
durile sale, puniîndu-i la picioare toate satele cu robi 
și pădurile și sipetele cu galbeni pe care le avea. 

Catrina se înfioră. Un gust amar-acriu îi strepezi 
gura constatind că binele pe care i-l făcuse, omul a- 
cesta încerca să-l întoarcă în folosul său. Oare e chiar 
atit de greu de întîlnit binele de dragul bineiui ? Poa- 
te-i doar simplă poveste. Chiar prețuirea binelui nu-și 
prea are locui în viaţa noastră de zi cu zi. Mai degra- 
bă e preţțuiiă iscusința de a întoarce lucrurile în folo- 
sul tău. Şi dacă înțelese asta, încercă ea însăşi să do- 
vedească iscusință. Trimise o slujnică la hanul din a- 
propiere să întrebe dacă pleacă cineva spre ţinutul Gor- 
jului. Învăţă slujnica să întrebe printre oameni, să nu 
prindă de veste hangiul. Trebui să aştepte vreo două 
săptămîni pînă să afle că pleacă în mare grabă un bo- 
ier tînăr, căruia-i născuse nevasta şi nu mai avea răb- 
dare să se desprimăvăreze. Tot în grabă se pregăti și 
ea de plecare, lăsîndu-i scrisoare boierului Iliuță că-i 

va plăti hainele de pe ea imediat ce- va fi cu putinţă. 
În sfîrşit, în sania largă, alături de boierul Anghelache 
și de două slujnice ale sale se simţi în siguranţă. 

După o călătorie de trei zile Anghelache o lăsă la 
poarta bunicului ei. Mult se minună acesta de ivirea 
ei neașteptată şi cu toate că primul simţămînt încercat 
fu bucuria, îl încolţi apoi îngrijorarea că totdeauna Ca- 
trina va face după capul ei pricinuind necazuri celor 
din jur. 

— Eu am să mă duc, Catrină, simt că nu mai am 
multe zile, dar acolo unde o să fiu am să-ţi văd neferi- 
cirea. Căci o fată care n-are milă de părintele ei, nu va 
fi o nevastă supusă şi necazul acesta se întoarce asu- 
pra-i, ascultă-mă pe mine! 

— Mai îl ţii minte, bunule, pe Conovăţ? Pe cit era 
de frumos, pe atît era de nărăvaş. Nu răbda pe nimeni 
în spinarea lui. În ziua în care m-am încumetat să-l 
călăresc ați îngheţat cu toţi. Dar n-a mai scăpat de mi- 
ne, mă agăţasem parcă! aş fi avut spini şi cîrlige şi cînd 
se cabra să mă arunce îl prindeam mai tare de git de 
i-o fi scînteiat şi lui ceva în minte că-s una Cu el. Asta 
se întimplă și cu mine. Am să mă arăt supusă faţă de 
cine voi voi eu. Se va găsi el unul. 

Ajunseseră la un punct tare gingaş pe care bătrînul 
l-ar fi ocolit cu dragă inimă. Dar dacă tot se apropiase 
de el, nu se făcea să-l lase scăpat, 

— Poate că tu, Catrină, ai pe careva în minte, spre 
care inima te îndeamnă şi l-ai recunoaște de stăpîn... 

— Ei, bunicule, dacă-l am, nu se cade să-l cer de 
bărbat. Poate vei vorbi matale cu el, că așa se fac lu- 
crurile astea. 

Bătrînul se simţi încolţit de capcana pe care el în- 
suşi vroise s-o întindă. Acum ştia că e vorba de Preda, 
morarul său din locul numit Dintele Ciutei și fata nu 
se îndoia că el știe. Dar dacă era vreunul dintre ei 
incurcat de această taină nerostită, acela era bătrînul, 
nicidecum fata. 

— Catrină, am să-ţi spun un lucru care odată des- 
coperit, mă face să mă simt mai. bătrîn chiar decît sînt. 
Dorințele noastre sînt de multe ori dușmanii noștri. De 
multe ori cerem lui Dumnezeu cîte un lucru, dar nu 

ştim ce cerem. S-ar putea să se întoarcă împotriva 
noastră. Mai bine să hotărască Cel de Sus pentru noi 
şi, după El, cei ce ne stau în preajmă şi-s mai hirşiţi 
într-ale vieţii şi ne vor binele. 

O seară întreagă stătură de vorbă, dar bătrînul, cu 
multă şiretenie și blîndeţe, o întorcea în partea lui, fä- 
cîndu-se că nu pricepe. Pînă la urmă Catrina înţelese 
că numai singură va hotărî asupra trebilor acestea şi 
era cel mai bine aşa. 

A doua zi porni de cu zori într-o sanie uşoară pe 
drumul știut. Un argat credincios îi înhămase căluțul 
şi-i dase drumul prin poarta din spate a conacului. Sluj- 
nica avea să-i spună bunicului că în dimineața asta fa- 
ta întîrzie în pat şi chiar dacă el va prinde de veste 
mai pe la prînz şi va trimite după ea, tot va trece un 
timp bunicel în care ea va avea timp să stea la taifas 
cu Preda. Gîndul că-l va vedea înainte de amiază îi da 
aripi. De dimineaţă se pornise să fulguiască și să bată 
un vînt în rafale scurte, dar zăpada drumului era des- 
tul de îndesată ca sania să alunece şi să nu fie primej- 
die de înpotmolire. Sania aluneca peste pustietatea al- 
bă, cînd în copaia dintre două culmi, cînd la deal, cînd 
în strîmtoarea din pădure şi doar clinchetul clopoţelului 
fi ţinea Catrinei de urît. Alesese drumul cel mai umblat, 
îl ştia umblat în timpul verii, dar acum nu întîlnea pe 
el nici ţipenie de om. Tirecînd pe lîngă pădure i se pă- 
ruse a desluși tăciunii scînteietori care vestesc ji- 
vine. Îşi încleştase degetele mîinii drepte pe fierul flin- 
tei franţuzeşti, iar cu stînga ținea frîul. Dintre acești 
doi prieteni — flinta și calul — tot mai de nădejde era 
calul, vietate bună şi ascultătoare care scurta distanţa 
dintre culmi şi sate. 

Clădirea mătăhăloasă a morii îi apăru în faţa ochilor 
mai degrabă decît în timpul verii, printre trunchiurile 
arborilor. 

Morarul avea ureche bună, căci ieși în prag încă 
înainte ca ea să oprească calul. Dar nici un strop de 
bucurie pe chipul lui, barba neagră cu dîre arămii îi 
invadase întreg obrazul, ochii îi erau arzători ca după 
boală şi doar sprîncenele subţiri și lungi îi dădeau un 
aer tineresc. 

Șezură așa,.unul în faţa celuilalt, Catrina cu braţele 
văduvite de orice energie în lungul trupului, ridicată în 
picioare în mijlocul saniei, dar neîndrăznind să coboare, 
el, țintuit în prag de parcă trebuia să stea acolo să poar- 
te toată moara în spinare, nesăturindu-se să se priveas- 
că, părîndu-li-se că se află undeva la capătul lumii și 
le ajunge să se soarbă din priviri. 

Primul se dezmetici Preda. Yeni la sanie și luă dul- 
cea ei povară în braţe. 

— Ţi-or fi îngheţat picioarele, duducă, hai și ţi le-oi 
dezmorţi lingă vatră. 

Nu trebuia să facă asta, chiar dacă dintr-un îndemn 
de a ocroti o copilă o făcuse. Catrina îşi trecu braţele 
pe după gitul lui şi-l sărută înfiorată. Drept pentru ca- 
re el o lăsă din braţe înainte de a ajunge la uşă. 

— Să nu mai faci una ca asta, duducă, nu ţi-s nici 
frate nici tată. 

— Şi nu e drept să mă bucur? Tu nu te bucuri, 
Preda ? 

Bărbatui se depărtă de ea, ducîndu-se să deshame 
calul. 

De unde pînă atunci Catrina simţise un elan înflă- 
cărat pentru calul ce o purtase peste drumuri cu pri- 
mejdie, acum se lăsă cuprinsă de o furie ce se ridica 
ca un val de sînge în obraji. Se repezi la friul calului 
punîndu-se între cal şi bărbat, țintuindu-l pe acesta din 
urmă cu ochii în care mocneau lacrimile, 

— Şi zi, nu te bucuri că mă vezi? 

Preda îi cercetă chipul îmbujorat de ger şi prinse a 
ride, un rîs fără veselie brăzdîndu-i faţa, cu o tăietură 
potrivnică cicatricei roşii de pe obrazul stîng. 

— Mă bucur, Catrină, dar sînt la fel de pornit cum 
ar fi și boierul Mihnea știindu-te pe drumuri de iarnă 
pe unde mișună lupii. 

— Ai un suflet de bătrîn, Preda, dacă teama e mai 
puternică decît bucuria. 

— Asta-i adevărat, mă aflu la o vîrstă la care fapta 
nebunească a unei copile nu mă umple de veselie. 

— Dar fapta nebunească' a unui bărbat se cheamă 
vitejie, nu-i aşa. 

— Nu ştiu la care faptă anume ţi-e gindul, dar dacă 
ea e însoţită de tăria braţului, vitejie se cheamă. 

— Mă gindesc la fapta domniei-tale de a te împo- 
trivi lui vodă. De două ori i te-ai împotrivit. Mai întîi 
că ai mers cu plingere la Poartă, împotriva lui, apoi că 
nu te-ai dus acasă, la moşia de pe Milcov, așa cum ţi-a 
poruncit. Ai putea să mergi acolo și să mă iei şi pe 
mine. 

Preda se întunecă şi scrijelitura adincă de pe obraz 
deveni mai cruntă la privit. 

Hotărit lucru, Catrina nu învățase în ţara frîncească 
arta de a ocoli acele lucruri care nu-i sînt omului pe 
plac. Culegea ea tainică plăcere din a zgîndări racile 
mocnite, măcar de-ar fi fost numai ca mai apoi să dez- 
mierde şi să împace pe cel necăijit. Aşa făcea cu buni- 
că-su și i se împlea inima de dulce destătare văzîndu-l 
îmbunat la torsul său de pisicuţă. Așa încerca şi cu 
Preda și văzindu-l deodată încrîncenat și dîrz, cunoștea 
o înfiorare nouă la gindul că primejdia se ivise chiar 
aici, lingă sînul său, şi tot ea va fi aceea care-o va do- 
moli. 

— Intră în casă, izbucni el cu voce hiîriită, rea, pe 
care nu i-o mai auzise, 

Ea izbucni în rîs. 

— Cum ţi-i voia, jupine. 

În camera mare a morii Catrina recunoscu unele pre- 
faceri şi adausuri. li făcuse un pod de bîrne de nu mai 
vedeai cerul ridicind ochii şi dușumele curate din ste- 
jar. Un foc vesel ardea în vatră întreţinînd susurul a- 
pei din ceaunul pus deasupra. El arunca lumini fulguite 
pînă-n cel mai depărtat ungher unde se afla patul aco- 
perit cu blănuri de animale. Dar focul acesta nu reaușea 
să încălzească zidurile de piatră pe care stăruia ume- 
zeala, ca o sudoare rece, nesănătoasă. 

Cind Preda intră în încăpere o găsi pe fată dînd o- 
col bancului cu rîndeaua și ferestrăul, cu puţin înainte 
lăsate din mînă. Își scosese caţaveica și rămăsese în- 
tr-un costum turcesc din mătase trandafirie lucioasă, eu 
şalvari largi şi cingătoare de mărgele. Veni agale spre 
el, încercînd să dea mișcărilor sale, altfel iuți, băieţoa- 

se, unduiri leneşe a celor obicinuite cu spaţii mici şi 
covoare moi. 

— Trebuie să vezi că dacă mă încolțeau lupii şi 
mai apoi găsea careva vreo urmă din hainele mele nu 
m-ar Íi jelit prea mult. Nu e o pagubă să fie sfișiată 
de fiare o turcoaică rătăcită pe drumurile noastre, 

— Am pus o cetgă pe cal şi-l las puţin să se hodi- 
nească, Apoi pornim la drum, Te însoțesc pînă aproape 
de casă, S-ar putea să se pornească un viscol, după 
toate semnele. 

— Cum aşa? Mă laşi să plec fără să-mi dai ceva de 
mîncare ? Aş fi în stare să mănînc un mistreţ întreg aşa 
mi-e de foame. 


Alintările ei nu erau în stare să-l îmbuneze pe 
morar. 

— Ştii, cînd te văd aşa mohorît, nu-mi eşti drag 
deloc, jupin Preda. Ai face bine să mă întrebi prin cîte 
am trecut venind aici. Nu de alta, dar mă trăgeau încoa' 
locurile unde am copilărit, nu mă simţeam deloc în lar- 
gul meu acolo. 

Și se porni să povestească prin cîte a trecut în ul- 
tima lună de zile, adăugind înîloriturile pe care le so- 
cotea de cuviinţă la capitolul „hoţi de pădure“, care erau 
deosebit de fioroşi, cu colţi ce le ieșeau peste buze și 
cu tăciuni aprinși în loc de ochi. Drept pentru care Preda 
nu crezu un cuvinţel din spusele ei, 

Văzindu-i zimbetul batjocoritor, Catrina tăcu. Vor- 
bele la adăpostul cărora vroia să se pună, se pare că 
nu-i serveau la nimic. Preda se afla în fața vetrei, cu 
spatele întors la ea, ținind deasupra flăcării din vatră 
o bucată mare de brînză înfiptă într-un fier. Treaba 
aceasta era mai importantă decît să se minuneze de 
vorbele ei. Dar dacă tăcerea se așternu în încăpere, era 
şi mai rău. Simţea un jăratec mare încingîndu-i pielea 
umerilor şi a pieptului și ridicindu-se spre obraji. Prea 
bine nu ştia ce vroia de la el, dar să n-o mai privească 
ca pe o copilă neîmplinită, aceasta cu tot dinadinsul 
o vroia. Iată că nici vorbele prin care vroia să-l necă- 
jească nu-i zdrumicau liniştea bărbătească, o stavilă mai 
mare între ei doi decît fusese depărtarea. 

— Ia şi mănîncă aici, jupiniţă. 

— Nu mai îmi este foame, Cum crezi că voi mînca 
dacă ştiu că singurul gind care te stăpiîneşte este să 
îmbuc mai repede ca să mă sui apoi în sanie și să scapi 
de mine ? 

— Mă mîhnesc faptele-ţi nesocotite, duducă. Cine 
a mai văzut ca o fată de neam să facă vizite în puterea 
iernii și a pustietăţii unui holtei care pe deasupra e 
văzut rău de stăpînire ? 

— Cred că de-a surda îţi strici gura puindu-mi ase- 
menea întrebare. Eu n-am văzut multe la zilele mele, 
n-am văzut-o nici pe-asta. Dar, știi bine, nu-mi pasă. 
Că eşti holtei nu-i un păcat, că ești văzut rău de stăpi- 
nire, nici atît. De ce să-mi otrăvesc gîndurile făcînd din 
astea pricini anume? Am venit la domnia-ta cu gînd 
curat, te văd bun, atît de bun încît nimeni nu merită 
să-ţi stea alături. 

— Deci, dacă înţeleg bine, de o parte stă tot ceea ce 
crede o lume, de cealaltă, ceea ce crezi domnia-ta. Asta 
nu-i ceva chiar aşa de nou. La această vîrstă fiecare 
din noi a crezut la fel. Dar a crede e una, a cutezae 
alta. Pînă unde vei duce cutezanţa ta, duducă ? 

— Dacă e nevoie de un hotar, ei bine, n-aş zice „nu“ 
dacă m-ai cere de nevastă și aș rămîne o viață-ntreagă 
alături de domita, lăsînd restul lumii cu pohtele ei. 

Iaca o zisese! Dar nu-i era recunoscătoare că îi ieşi- 
seră din gură asemenea vorbe neașteptate şi acum în- 
toarse obrazul de la el uitîndu-se cu mult interes în 
bagdadie. l 

— Şi dacă-i pe-aşa, știi ce va urma după asta, du- 
ducă ? Ei bine, am să-ți spun eu. Să zicem că noi doi 
vom înfăptui dorinţa matale împotriva părinţilor. Căci 
nu vor voi părinţii cu nici un chip să te dea după unul 
ca mine. Va trebui să stăm departe de aceste locuri 
unde ai copilărit şi pe care le îndrăgeşti. Să te obiş- 
nuieşti cu gîndul că nu ești boieroaică de rang înalt, ci 
nevastă de moșnean. Gîndul poate nu te-ar necăji prea 
tare, dar cînd vei vedea alte jupînese privindu-te de 
sus, poate chiar riîzîndu-şi de vechiturile pe care le 
porți, asta te va durea. Va trebui să şezi mai mult în 
cuhnie şi la cămări, făcînd multe cu mîna ta. Și să-ţi 

pui pohta-n cui de a face călătorii. Şi să te mulţuneșşti 
cu puţine podoabe. Și toate astea pentru ce? Pentru a 
sta alături de mine. Dar eu voi fi mai mult pe cimp și 
în pădure, că toată viaţa asta am făcut, dacă n-am fost 
la oaste. Și vei plînge amarnic și mă vei certa că toată 
viaţa o duci în sărăcie. 

De data asta erau aproape şi se priveau ochi în 
ochi. Preda spunea acestea cu voce molcomă, ca şi cum 
ar fi depănat o poveste, cît despre fată, ea schimbase 
ciuda pe spaimă. Era atîta hotărire în vorbele lui, hotă- 
rîrea unuia care gîndise mult în singurătatea lui la cele 
ce spune! 

— Căpitane Preda, dacă mă sperie ceva în spusele 
domniei tale, este că văd o fată care-mi este străină. O 
fată năzuroasă, cu gîndul la podoabe şi la trindăvie. 
Sînt eu asta, căpitane Preda ? , 

Bărbatul înghiți un nod ce i se pusese în gît şi plecă 
ochii. 

— Nu știu cum ești, duducă. 

Catrina simțea că-i ard obrajii. 

— Îţi mulțumesc căpitane că ai avut încredere în 
mine şi ai spus ce gindești. Acuma plec. O fi îngrijorat 
bunicul. 

— Te însoțesc o bucată. 

— Nu e nevoie. Cunosc locurile astea din copilărie. 
Mai bine ca domnia-ta, 

Cînd ieșiră în prag fuioarele de zăpadă spulberată 
de vînt, aproape să-i ia pe sus. 

— Ei, drăcie! îi scăpă printre dinţi lui Preda. Dacă 
aici, unde-i loc adăpostit, vîjiie aşa, apoi în cîmpie s-a 
pornit viscolul. Te voi însoţi chiar împotriva voinţei 
tale, duducă. Numai stai, să mai intrăm o ţiră, să-mi iau 
şi eu flinta și şuba. 

Fata nu-l urmă în.casă şi pînă să vină el se sui în 
sanie și mînă calul. Preda se duse în grajd, dar desco- 
peri că murgul lui de nădejde avea ceva la gleznă. Se 
apucă să-l frece apoi încălecă pe căluțul lui Toma, că- 
ruia din milă nu-i zicea mîrţoagă şi-l păstra să care 
lemne cu căruța. Îi puse şaua murgului, dar trebui s-o 
strîngă bine, căci era tare slăbănog. 

Toate astea îi luară timp. Cînd ieşi din pădure la 
loc deschis, nici urmă de sania Catrinei. Se apucă să 
strige. Doar viscolul şi cîmpia înceţoșată în jurul lui. 
Îi trecu prin gînd că s-ar fi putut s-o ia pe drumul din 
partea dimpotrivă a pădurii, anume ca să scape de ur- 
mărirea lui. Ocoli pădurea și se apucă să scotocească 
drumul cam neumblat pe care se înfundau picioarele 
căluţului. La un moment dat auzi două focuri de flintă. 
Dar parcă veneau din spatele său și cam de departe. Se 
întoarse. Văzu venind din partea opusă o sanie şi-şi zise 
că fata se întoarce. Dar nu era ea. Doi oameni venind 
de la curtea boierească s-o caute. Îşi uniră forțele mer- 
gînd în sus şi-n jos, oriunde era o pirtie pe care umblau 
săniile. Dar se lăsă întunericul fără să-i dea de urmă. 
Le spuse oamenilor de la curte că s-ar putea ca fata 
să fi ajuns între timp acasă și că ar face bine să se în- 
toarne s-o găsească acolo. Dar el nu se linişti și o cătă 
încă, pină ce căluţul se împotrivi să meargă prin toate 
coclaurile, sforăitul lui anunţind că undeva prin preajmă 
sint jivine. 

Fata nu ajunsese acasă, Căutările din ziua următoare 
nu fură nici ele mai fericite. Abea după trei zile găsiră 
sania şi urmele unor șalvari trandafirii de turcoaică, 
peste vreo două sate mai încolo. Nimic din cal. Capul 
frumos al fetei învelit în pletele ei negre pe care în- 
gheţase zăpada, ca într-un cocon de fire şi ghiaţă, anume 
făcut să păzească visul ei de iubire. 


IX 
CHIPAROȘII VISURILOR NOASTRE . 


De o asemenea îngrijire, cum se bucurase iarna 
aceasta Simion, n-avusese parte niciodată, Ori că signor 
Ferrati voise să-și dovedească iscusinţa, ori că Tudor 
Corbea era un asemenea om de ispravă care-şi vedea 
prietenii ca pe sine însuşi, fapt este că şi unul și altul 

vedeau în Simion un tovarăş de breaslă demn de tot 
respectul, deşi acesta lucra numai de cîteva luni la 
cancelaria domnească. 

Însănătoșirea lui nu fu însoţită de revenirea pe dată 
a dorinţei de a lucra. Spunea prietenilor săi că este 
aidoma șarpelui: și-a aruncat o piele veche şi acum 
cearcă să se obicinuiască cu cea nouă, prea gingașe s-o 
pună la treburi grele, Și tot ca jivina deloc îndrăgită, 
dar rezistentă și durabilă, căla locurile unde un soare 
sfielnic de april era pornit pe fapte mari și necuprinse 
de ochiul omului, dospind firul ierbii, punînd în mișcare 
armata de soldăţei roşii, numiţi „vacile domnului“ (al 
cărui domn nu se știe şi de ce tocmai așa), aspri, lip- 
siți de căldură, cu piciorușe cit firele, dar vajnici și iuți, 
mîngiia scorojeala zidurilor făcindu-le mai puţin mi- 
zere şi se topea în pămînt, încălzindu-l, grăbind niște 
tainice prefaceri de putrezire din care aveau să sugă 
rădăcinile verii viitoare. 

Simion simțea mai puţin ca oricind teamă pentru 
propria-i fiinţă vremelnică, lăsînd-o să se unească cu 
toate aceste neînsemnate și teribil de înfricoșătoare pre- 
faceri din jurul său, simţindu-și după asta miezul arză- 
tor al inimii sale, — atît de mare și necuprins că avea 
să palpite de-aci-nainte, în veac şi-n veac, în inimile 
tuturor oamenilor ce vor veni. Un foc veșnic nestins. 

Vorbirea ciudată a doctorului Ferrati o asculta cu 
multă plăcere, închizînd uneori ochii, zîmbind duios, și 
n-o primea ca desfășurarea acestui omule cu cuget vioi, 
ci ca pe prinosul unei întregi civilizaţii în care oamenii 
unui soare arzător sînt însetaţi să descopere culori și 
forme noi şi nu se mai satură de comunicarea cu cei 
din jur. 

Dar cel care-i deșteptă pohta de lucru fu Tudor 
Corbea. 

Veni la el să-i arate un manuscris pe care-l găsise 
într-o bisericuţă din Ardeal, din care lipseau jumătăți 
de file, altele fiind înnegrite sau măcinate la colţuri, 
un manuscris cu ciudate caractere slavoneşti, dar alun- 
gite şi încîrligate ca cele gotice. După părerea domniei 
sale cartea își făcuse cu prisosință datoria, mulţi ani, 

sub ascultarea multor miîini. Și ca să nu se risipească 
alcătuirea sa, îl ruga pe meşter s-o copieze, cu literele 
acelea ciudate care împrumutau ceva de la cele gotice, 
pasămite cel ce le va îi scris avînd și cunoaşterea 
scrierii gotice, 

Arătindu-i acestea, degetele groase ale lui Corbea 
se alăturau pe file celor subţiri și uscate ale lui Simion 
şi acesta simțea îndemnul să pună din nou într-ale sale 
fiorul în stare să urmărească mlădierea slovelor, din 
vrejuri uscăţive să alcătuiască mlădiţe, din încheietu- 
rile obosite ale miîinii sale drepte să facă să rîurească 
curgerea nemișcată a slovelor. Lua din nou cunoștință 
de palma sa. Şi avu o viziune ciudată care-l făcu să 
suridă, viziunea unei mâini din care se adunau rădăci- 
nile unui copac, din degete se înfiripau rădăcinile şi 
copacul creştea drept în sus, în stare să dea bucurie 
şi freamăt. 

Tudor Corbea şedea în colțul unei laviţe care deve- 
nise deodată cam șubredă față de alcătuirea-i mătăhă- 
loasă, proptit mai mult de zid, ca să facă loc la mijlocul 
laviţei terfeloagei aceleia afumate pe care o privea cu 
dragoste. 

— Dacă domnia-ta vrei să faci această treabă, tare 
m-aș bucura. Am destule manuscripte rămase de la taica 
— fie-i ţărîna uşoară — și acesta le-ar întregi rîndul. 
Că odată și-odată manuscriptele-și vor ridica prețul, mai 
ales că nu se vor mai găsi oameni cu îndeletnicirea dom- 
niei-tale, iar cărțile tipărite vor fi pe toate drumurile. 
Ori nu-mi dai dreptate ? 

— E cît se poate de adevărat, boierule. 

— Te văz mustăcind a zîmbet. 

— Mă gîndesc că ai vină de negustor, jupîn Corbea. 

— Am, cum să n-am. Altfel nu-mi încredința vodă 
atitea treburi spinoase în țara rumânească de preste 
munţi. Are vodă acolo, la Sîmbăta de Sus, o moşie ră- 
masă de la bunicul său, vornicul Preda. Şi pentru în- 
tregirea ei a pohiit să cumpere de la groful Banffy o 
altă moșie alăturată, la Sîmibăta de Jos, cu castelul de 
pe ea, cu tot. A ridicat şi o biserică, mică şi albă, cu o 
singură turlă, de zici că e una de prin părțile astea. 
Acum voi pleca din nou cu treburi pe la canțţileriile de 


306 


acolo și poate mai deparate, la Viana, că vodă mai vrea 
să cumpere un sat de-i zice Poiana Mărului, și s-ar pu- 
tea să fie nevoie de încuviințare împărătească pentru 
asta. Vezi dară că trebuie să mă pricep la negustorie 
ca să fac asemenea treburi. 

— Ceea ce-mi spui domita, prietene, adăugat la 
ceea ce știu, fac dimpreună o poveste. O poveste în 
care puterea și bogăţia unui om nu pot fi cuprinse cu 
mintea, căci vodă e pe măsura împăraţilor care pot orice. 
Dar că nu-i mai ajung pămînturile din Ţara Românească 
şi caută acum să se lăţească şi-n vecini, asta nu cred 
să fie privit cu ochi buni nici de împăratul Leopold, nici 
de sultan. Nu-i poate fi prielnică această politichie şi 
numai setea de îmbogăţire îl duce în asemenea ispită. 

— Am să-ţi arăt că-i este prielnică această politichie. 
Că nu ştiu, zău, dacă n-ar fi mai bine să n-aibă omul 
tinere de minte, doamne iartă-mă. Dar avînd el pacostea 
sau bucuria asta, știe că însăși fala domniei și Chiar 
puterea bogăției sînt primejdioase. Că au mai stat în 
scaunul acestei ţărişoare voievozi bogaţi și toate ale lor 
s-au scurs pînă la urmă în haznaua Porții, pe o cale sau 
alta. Au prins ei de veste turcii și cît de întinsă e bogă- 
ţia şi din ce e făcută. A domni în ţărișoara asta e ca şi 
cum ai sta pe un muşuroi de fumici pentru turci: mereu 
se petrece ceva de care cu greu prinzi de veste. Și atunci 
treabă înțeleaptă este ca vodă să-și cate sălaş peste 
munţi, să ajungă în caz de nevoie acolo unde braţul 
mlădios şi cu ghiare lungi al turcului nu-l poate dibui. 
Başca de asta, nu-i strică lui vodă să-și facă și acolo 
mulţi prieteni, dacă are cu ce. lacă, ştiu eu că Brinco- 
veanu a împrumutat isprăvnicia Brașovului cu 3000 de 
taleri, E privit acolo ca un prieten şi numai la rostirea 
numelui său ușorii ușilor alunecă și se deschid de parcă 
ar fi atinşi de iarba fiarelor. În toamnă am fost acolo 
să pun la cale cumpărarea unor case în care să șadă 
trimișii noştri, să nu se răzlețească prin hanuri. Am găsit 
în Scheii Braşovului un rînd de case sănătoase, acope- 
rite cu olane, pe care Francisc Bialis, proprietarul lor, 
mi-a cerut 1000 de taleri. Nu precupeţește vodă bănetul 
cînd e vorba de fala curţii lui, că cei trimiși acolo nu-s 
nişte oarecine și trebuie înconjurați cu tot respectul. 

— Apoi Briîncoveanu este un norocos că are atita 
bănet, dar şi mai norocos că se înconjoară de oameni 
ca domnia-ta, boier Corbea. Aș adăuga toți meșterii care 
au ridicat Hurezii şi pe care i-am cunoscut îndeaproape, 
cei ce ridică acum hanul din mijlocul Bucureștilor şi au 
înălțat altele despre care doar am auzit; Potlogii și 
mînăstirea de la Rimnicu Sărat și Brincovenii. Într-un 
fel, ăștia-s ostașii lui vodă. Aşa cum alte domnii au 
avut căpitani, acesta își are meşierii săi cari au răsărit 
mai mulți ca oricînd. 

— Ei, meștere! Vremurile de război cu ale ior, pacea 
cu ale ei... Dar bag de seamă că și pacea-i destul de 
spinoasă uneori. M-am nimerit la un sfat al boierilor, 
la care nevoia banilor era întoarsă pe toate părţile. Că 
turcii sporesc de la un an la altul zehereaua. Se socotea 
fiecare cît să dea. A sărit boier Creţulescu să dea 10000 
de taleri, că taman a vindut niște oi preste munţi, boie- 
rul Corbeanu a zis că amînă cumpărarea unei moşii, 
spătarul Cantacuzino a pus și el o sumă frumuşică. Dar 
ca să ajungă aici şi fiecare.să pună la mijloc ceva, le-a 
vorbit Brincoveanu preţ de-o piine bună, punind în ce- 
lălalt taler al palanţei primejdia ce s-ar isca dacă nu 
s-ar da la timp zehereaua, că nu le e turcilor rușine să 
prefacă țărişoara în pașalic, aducind funcţionari turci 
preste tot locul și venind la fiece moșie să-și iee cit 
pohtesc, că «ei lege nu cunosc. M-am minunat atunci de 
cîtă înţelegere pot face dovadă boierii. S-ar fi minunat 
mai mult un Radu Mihnea ori Mircea Ciobanul, asupra 
cărora boierii se porniseră ca zăvozii de la stină. Se 
vede că i-a înțelepţit atitea pătărănii prin care au tre- 
cut, şi pe deasupra au încredere în dreapta judecată a 
Brîncoveanului. Căci însuşi vodă a dat partea cea mai 
mare. Asta-i o pace cumpărată cu bani grei, așa să şiii 
domnia-ta, meşiere Simioane. 

— Apoi, dacă-i pe-așa, banii boierilor tot de la tru- 
ditorii pămîntului sînt storşi, că doar nu şi-or îi bătucit 
boierii mîinile ca să-i dobîndească, păcatele mele. Și 
pînă la urmă, fiecare rumân, cît ar fi el de necăjit, îşi 
plăteşte puţina tihnă pe care o are, nu-i așa boierule ? 

— Apoi ăsta-i un adevăr atît de limpede că-l ştie 
şi copilul de ţîță și atît de tăinuit că nu încape în vor- 

bele nimănui. Nu ești destul de preumblat prin ale vie- 
ţii, meștere, ca să ştii că adevărurile nu se trimbiţează 
la toate răspiîntiile ? 

— Ba tocmai că sînt aşa de preumblat încerc să pä- 
trund cu mintea-mi puţină ceea ce îndeobşte se ascunde. 
Dar soarta noastră, a celor cu condeiul și pana, este de 
a sta pe lingă cei avuţi — deh! — ei cu mijloacele, noi 
cu priceperea. Iar cît privește boierii aceștia mari ai 
noştri, ei știu ce să ceară, că au văzut multe prin ţări 
străine. lată, l-am cunoscut pe spătarul Mihail Canta- 
cuzino cind am lucrat la miînăstirea Sinaia. Cu puţin 
înainte de a mă îmbolnăvi a trecut pe la cancelarie şi, 
văzindu-mă, a zis că-n primăvară se porneşte la înfru- 
museţarea unei biserici ce s-a zidit pe moşia sa de la 
Fundeni. Zice că-i pe undeva, prin preajma Bucureștilor. 

— Da, ştiu de ea. A fost moşia bătrînului Matei 
Voievod, are acolo zidire ca un palat și un chioșc după 
modelul celor turcești, ce poate fi văzut dinspre lac. 
Că e şi un lac acolo. Dar de cînd s-a pornit să înalțe 
biserica n-am mai trecut pe acolo. 

— Cred că mă voi porni să văd ce se poate face pe 
acolo. Așa cum mă aflu, de prea mare folos nu voi îi 
eu, dar sigur îmi va aduce întremarea lucrurile noi ce 
le voi vedea și roboteala altora. 

Spunea acestea și-i creștea îndemnul cu fiece vorbă 
rostită. Şi chiar dacă, a doua zi, cînd se pregăti de drum, 
îl cuprinse un soi de spaimă nemaiîncercată, ca o slă- 
biciune la lingurea, totuşi nu catadicsi să dea înapoi. 
De atitea ori pornise la drum bizuindu-se mai ales pe 
picioarele sale, încît nu putea crede că ele nu-i vor mai 
da ascultare, Tudor Corbea îl duse la curtea spătarului 
Cantacuzino, de unde plecau căruţe spre amintita pro- 
prieiate a acestuia. 

Porniră dis-de-dimineaţă și soarele nu ajunsese încă 
în crucea amiezii cînd căruțaşul îi arătă lui Simion cu 
codirişca biciului clădirea palatului înconjurat de li- 
vezi. Se aflau într-o vale plină în toată covata ei cu 
stufărişul unei bălți întinse, iar palatul avea un aer 
impunător pe dîmbul dimpotrivă, aducîndu-i lui Simion 
în amintire nici mai mult nici mai puţin decît casele 
cotoţate pe stincile de la Capri. Surise în faţa imagi- 

nilor atît de îndepărtate încît abea le mai pipăia cw 
gindul. Dar un sentiment de adîncă mulţumire se cui- 
bări într-un colțişor al sufletului, bucurîndu-se că ase- 
menea frumuseți sint zămislite şi pe pămîntul ţării sale, 
și năzuia să le vadă cît mai desăvirşite, cuprinzînd cw 
totul şi tirgul din care venea, închipuind o lume, ca 
un cocon imens din fire de mătase, în care viața reală 
se îmbina perfect cu imaginile aduse la suprafață de 
amintiri prinzind ființă și culoare, o lume în care spi- 
ritul său avea atita putere încît prefăcea realitatea în- 
tr-o pastă numai bună de modelat. Se vede că ţinutul 
acesta era prielnic acestui hoinar ajuns la limanul vieţii, 
care cernea printr-o sită a lui tot pietrișul greuţăţilor 
şi primejdiilor prin care trecuse, păstrînd pentru sine 
doar alesătura de preţ, a imaginilor ce meritau întreaga 
sa trăire. 

Întinderea din jur avea harul nemăsurării cîmpiei 
unde ropotul cavalcadelor se poate stîrni în oricare parte 
şi te simţi descoperit sub cerul nemărginirii, dar, în 
plus, trezea îndemnul dulcelui popas în scocul văii înfio- 
rate de umezeală. Un pod de pămînt tăia balta în două, 
conducînd călătorul spre curtea boierească de pe deal. 
Suliţa trestiei, abia desfăcută din căldura miîlului de pe 
fundul bălții, împungea luciul apei. Picpi negri cu co- 
roana uriașă făceau coridor umbros spre curtea boie- 
rească. Aceasta avea portic de lemn cam înnegrit șă 
brăzdat de ploi şi soare, ca un obraz îmbătrinit, altfel 
impunător, cu acoperiş de șindrilă peste cele două porți 
largi. Aleea cu prundiş ducea la o casă mare cu un sin- 
gur cat, care dinspre lac arăta mai impunătoare din pri- 
cina foișorului situat într-n parte a sa, adăugind un af 
doilea cat cu coperiş ţuguiat. Pe panta coboritoare spre 
lac se mai găsea prispa întinsă a unui foișor de pri- 
veală rupt de clădire, cu colonete subțiri și arcade sim- 
ple. La timpul acesta livada își trecuse floarea vișinilor 
și cireșilor, dar cele cîteva pîlcuri de meri și gutui în- 
floriți păreau corturi albe, din cea mai pură pînză de in, 
luminate din interior de o vagă luminiță trandafirie. 

În faţa curţii boierești, pe partea dimpotrivă a drumu- 
lui, se ridicase bisericuţă albă, cu zidăria terminată. 

Lucrau acum meșterii ţiglari acoperind-o cu olane aduse 
tocmai din Ardeal. Fără îndoială înăuntru se lucra la 
zugrăveală. 

Simion îşi zise că n-are altceva mai bun de făcut 
decit să intre chiar în miezul lucrului. În prag, cît pe 
ce să se împiedice de o găleată cu chinoroz. Un tinerel 
iute-n mişcări se plecă s-o ferească şi-i făcu totdeodată 
vînt cu umărul. 

— Hei, moşule, un'ți-s ochii? Alt drum mai bun de 
plimbare n-ai ? 

Se vede că boala-i surpase rău înfățișarea de vreme 
ce era luat drept moșneag. Altădată nu era strigat ast- 
fel, deşi pleşuvii și descărnat, avea mișcări repezite și 
nu se împiedica de lucruri. 

După ce se obişnui cu întunericul putu „să se pre- 
umble în voie pe lîngă schele, căci nimănui nu-i ardea 
de dînsul. Dealtfel, se pare că atenţia celor de aici, era 
îndreptată spre p gilceavă ce se purta pe ton scăzut 
într-una din absidele bisericii. Unul dintre cei care 
vorbea avea un boi bărbătesc, cu umeri largi și torsul 
lung. şi împodobea o Fecioară care nu se poate „să nu-ţi 
fi atras privirile imediat ce te obișnuiai cu întunericul, 
o Fecioară tînără cu priviri şăgalnice surizînd unei mul- 
tămiri tainice și înflorind în ea. Celălalt, era niţel adus 
de spate și purta o chivără albastră din hîrtie. Dacă 
unul spunea ceva, vorbele lui rămîneau încă mult timp 
suspendate în liniştea răcoroasă pînă să-i vină răspuns 
de la celălalt. Nu se grăbeau și nici n-o făceau cu plă- 
cere. Părea că lucrul lor o cere să se tot împungă pe 
îndelete, că pînă diseară au timp berechet. 

— Nu-i vorba de frumos sau urit. Un chip omenesc 
trebuie să spună ceva, glăsuia agale, cu o voce groasă, 
cel cu umeri largi. 

— Să spună, să spună, îl îngina celălalt, fără tra- 
gere de inimă. Apoi o face dacă este viu. Altfel cum ? 

Liniştea care se aștemea părea să arate neputinţa 
celuilalt de a răspunde. Apoi el se pornea ca şi cum 
ar fi fost mînat din urmă: 

— Dac-aş şti că zugrăvesc chipuri de morți pentru 
morți, m-aş lăsa de treabă. Ce fac eu acilea pleacă din 
îndemnul inimii, aşa s-o ştii, măre Mărine. 


311 


— Bine făcea meșterul de te punea să faci numai 
draci şi păcătoși în pridvor! Pe aceia tot din îndemnul 
inimii îi făceai ? 

— Să ştii tu că-i făceam cu plăcere și mă veseleam. 
Acu' se schimbă kalimera. O fac pe Fecioara Maria şi 
n-o văd decît așa. La drept! şi la dreptu' vorbind mina-mi 
merge singură, parcă singură vrea să fie așa. 

— Dar chipul ăsta parcă e cunoscut. La toţi ce față 
ne este cunoscut. Asta tot din pricină că s-a făcut el 
singur acolo, pe părete ? 

Hotărît lucru, cel cu chivără albastră căruia-i zicea 
Mărin, avea minte ascuţită și cu fiecare vorbire îl im- 
pungea pe celălalt. 

Nu puţină fu mirarea lui Simion cînd, dacă ce! voi- 
nic se întoarse, recunoscu în el pe-un ucenic al lui Piru 
Mutu, încă din vremea pe cînd lucrau la minăstirea 
Sinaiei. Se schimbase arătînd ca bărbat în putere, dar 
chipul cu „ochi uşor bulbucațţi și cu frunte de om îndărăt- 
nic nu suferise schimbări, afară doar de adaosui unei 
bărbi subțiri, care-i dădea un aer și mai înnegurat. Îl 
chema Andrei și-și însoțea meșterul ca o umbră tăcută, 
fapt ce explică de ce nu-i recunoscuse vocea de data 
asta. 

Se duse la el cînd cobori de pe schele: 

— Mă bucur Andrei să te văz lucrînd ca meșter. Îţi 
mai amintești de mine ? i 

— Cum să nu, neică Simioane? Cu treburi pe aici, 
cu treburi ? 

— Mă trage aţa încotro aud că pot simţi înțepătură 
de văpsea proaspătă în nări. Dar am venit cu totul ne- 
chemat. lacă-tă că n-am făcut rău. Fie și numai pentru 
a vedea această Fecioară care parcă-i vie. 

— Aşa chitești matale ? Andrei îl privi stăruitor, să 
vadă dacă nu cumva vorbește batjocoritor. 

— Văzut-am multe chipuri ale Fecioarei, mai aies 
în Italia, unde n-ai să întîlnești unul aidoma cu altul. 
Acolo zugravii nu se ţin de canoane şi tipicuri. Că fac 
bine, că fac rău, asta-i treaba lor. Dar aici, la noi, ești 
din cale-afară de cutezător Andrei, făcînd-o după capul 
tău, 

— Care va să zică venişi să le dai dreptate lui Marin 
și celorlalţi. 

— Stai binişor, băiatule, n-am vrut să zic asta. Zisei 
că eşti curajos și asta nu-i rău deloc, 

Andrei întoarse privirile arătind că nu mai vrea să 
vorbească despre asta. Mai tîrziu se vădi că celălalt 
zugrav, Marin, nu vorbise de-a surda cind zisese că-i 
e cunoscut chipul pus pe perete. Chiar în ziua aceea 
Simion avu prilejul să zărească printre cei ce roboteau 
la lucrătura bisericii două femei, dintre care una mai 
tinâră, cu aceeași privire ușor încîntată de sine și obra- 
zul dulce și rumen ca al maicii puse pe perete, Se vede 
că din cauza gilcevii dintre cei doi zugravi fata se mişca 
siingherită, ținînd privirile în jos și tot era prilejul mul- 
tor vorbe în răspăr din partea celorlalți. 

Simion se împrieteni ușor cu ceilalți. Cum aceste 
grupuri ale zugravilor se făceau și se desfăceau după 
nevoile cite unui lăcaş, ei erau deprinşi să-și vorbească 
cu încredere și chiar din prima zi cînd se așezau îm- 
preună la masă îşi dezlegau limbile, parcă s-ar fi cu- 
noscut de cînd lumea. Pe lucru nu se învrăjbeau, căci 
fiecare avea partea sa rinduită de ispravnicul lucrării, 
cancanele erau şi ele rînduite prin învăţătura căpătată 
şi nimeni nu năzuia să cuprindă întreaga lucrare. Cînd 
unul făcea după capul său, ca de data asta Andrei, era 
socotit mai degrabă nepriceput și lipsit de învăţătură 
și-l luau în derîdere. 

În afara lui Marin şi a lui Andrei mai lucra aici un 
fost ucenic al lui Pîrvu Mutu — Stan, un bărbat uscăţiv 
şi înalt, destul de treeut în virstă, care mai întîi fusese 
dascăl de biserică şi se apucase destul de tîrziu de zu- 
grăveaiă, după ce-i murise nevasta și doi eopii. Se bu- 
cura de muit respect în rîndul celorialţi. Era zgircit la 
vorbă, după terminarea lucrului își curăța pe îndelete 
condeiele rinduindu-le după mărime, iar Ja masă se 
aşeza mai totdeauna într-un colț. Ceilalţi lăsau un loc 
iiber lingă el şi nu-l îmbiau la vorbă, socotindu-l un 
fel de schivnic, care numai de dragul înfățișării sfinţilor 
pe pereţi se rătăcise printre ef, muritorii de rînd. 

Mai erau apoi Haralambie și Ispas, doi cioplitori în 
lemn, care făceau iconostasul, şi un grec, Dionisie, al 

cărui hram nu-l prea cunoșteau cei din jur, că el mai 
mult se preumbla în jurul bisericii, făcînd măsurători şi 
tînguindu-se că nu are atîția ucenici câţi i-ar fi trebuit. 

În timpul unui răgaz, cînd Simion se trase: mai 
aproape de el, află că omul era stucator de meserie şi 
că lucrase la palatul de la Potlogi îimpodobind tavanele. 
Aici fusese chemat să facă reliefuri în pridvor sau în 
pronaos, nu ştia prea bine ce suprafață va acoperi, că 
spătarul îi zisese să facă el mai întîi un plan și-o pro- 
băluială şi dacă i le va arăta şi-i va place, va hotărî 
ce şi cum. Dealtfel el nu pornea cu prea mare iragere 
de inimă la o asemenea ispravă, cum nu se mai făcuse, 
și credea că pînă la urmă va rămîne să refacă tavanele 
casei de peste drum, căci şi asta era cuprins în che- 
marea sa aici. 

Simion îi înțelegea descurajarea. Biserică împodobită 
cu reliefuri de ipsos nu mai văzuse, şi născocirea aceasta 
a cantacuzinului putea să nu fie de vreun folos. 

Îl întrebă pe Dionisie dacă ceilalți meșteri auziseră 
de planul boierului şi ce părere aveau. Nu, n-auziseră 
și poate că va pleca de aici fără ca să spună ceva. Lui 
îi spusese că-l vedea vorbind pre elinește și că-l! auzise 
că îmblase prin lumea largă. Mai auzise de așa pocinog ? 

Simion îl linişti. Pină-ntr-un sfîrşit va vedea el în- 
suşi boierul că-i o treabă nepotrivită, şi-l va lăsa în 
pace. 

Timpul aduse și lui Simion puteri noi. Aflindu-se 
într-o dimineaţă la marginea lacului, înconjurat de sin- 
gurătăţi, i se năzări că din ceața ce plutea deasupra 
luciului apei, răsare şi se încheagă arătarea unor mîn- 
dre palate. Fuioarele de ceaţă se torceau ca irimbe 
lungi învirtejiie de vînt, alteori ca svelți pilaştri sau 
ca fîntîni ţişnitoare menite să răcorească aerul, se des- 
pleteau apoi tinzînd să facă o țesătură diafană prin 
firele căreia se vedeau ochiurile de apă, un tablou miș- 
cător în care palate cu grădini cu chiparoși gintr-un 
tărîm de poveste se lăsau bănuite prin perdeaua uşor 
fluturătoare a ceţii. 

Simion se lăsă cu plăcere în voia acestei vedenii, 
sporind-o cu niște amintiri ale sale din stampe persane, 
care-i trecuseră pe dinaintea ochilor. Nu vroise el să 

ălătoarească în ţări însoţite cu povestea? Văzuse și 
mai-nainte drumuri lungi sub soarele arzător şi răsă- 
rind deodată, deasupra pinzei înfierbîntate a aerului, 
oraşe albăstrii, adevărat prinos al cerului, pogorit ca o 
cascadă într-un anume loc şi numai în acela. Fusese 
statornic atras de acele înfăptuiri ale omului ce se 
cheamă orașe, pornind de la cetăţile înfățoșate în ma- 
nuscrise vechi, pînă la cele întîlnite aievea în peregri- 
nările sale. Acolo unde se putea mergea pe o înălțime 
din apropiere pentru a cuprinde cu privirea, atit cît se 
lăsa cuprins. Oraşele... aceste alcătuiri ale forţei și sta- 
torniciei au dat dintotdeauna măsura vieții laolaltă și 
încrederea seminţiei omeneşti. 

Se ridică degrabă pentru a păstra această vedenie 
în toată alcătuirea ei şi să nu fie de faţă cînd razele soa- 
relui vor destrăma țesătura din faptul dimineţii. Dar 
mergind în tabăra de lucru ceru condei și hîrtie ca să 
așteamă în linii întruchiparea acelor palate ce i se 
năzăriseră. Dacă nu fusese arhitecton, deşi năzuise o 
vreme la asta, măcar pe hîrtie să înjghebeze construcții 
măiestre. Palate cu portale largi și coperișuri cuteză- 
toare. Grădini cu havuzuri şi alei străjuite de chiparoşi. 
Oglinzi de apă pe care plutesc gondole cu prove arcuite 
ca gituri de lebede şi cu arcuite baldachine deasupra 
lor. Un oraş are de toate cele și apa şi plantele îl în- 
tregesc. 

Citeva zile se dărui acestei îndeletniciri noi, care nu 
era făcută pentru nimic anume, tovarășii privind-o cu 
ochi circotași, ispravnicul puindu-l să plătească hiîrtia, 
şi doar Stan încurajîndu-l şi venind să-l întrebe de ros- 
tul desenelor sale, și prin aceasta punînd stavilă batjo- 
corii celorlalți. Stan își cîștigase pe nesimţite drepturile 
unuia ce vede lucrurile în adîncime, şi dacă el îl oblă- 
duia pe moşneag, lucru cu rostuială era acesta. Ba în- 
tr-una din zile, pe înserat, îşi deschise baierile vorbirii 
acest singuratic, rămînind la masa de brad bătută pe 
tăruși, după cină, alături de Simion și de Dionisie. Le 
zise că a fost la Constantinopole şi cum și ceilalți doi 
văzuseră oraşul, vorbiră mult despre el. Se potriveau 
tustrei. într-un gind: orașul bazileilor și al ortodoxis- 
mului răbda altoiul semilunei, fără a fi îngenuncheat, 

îl răbda pentru a arăta peste veacuri strălucirea şi tăria 
lui. Simion spuse că e prea bătrîn ca să mai calce vreo- 
dată pe acolo şi trebuie să se mulțumească cu aminti- 
rile în care unele amănunte se dilată, aliele se şterg cu 
totul. Yăcură, gîndindu-se fiecare la acele amănunie ce 
li se păreau de neşters. 

— lacă, domniile voastre, ne aflăm aici şi vorbim 
de Constantinopole de parcă ar avea suflet, zise meş- 
terul Stan. Nu vi se pare că mai mult de sufleiu! lui 
vorbim ? 

Dionisie îi ceru lui Simion să meargă împreună cu 
el la boierul Mihai Cantacuzino, care își anunţase ve- 
nirea pentru a doua zi. Dimpreună cu deseneie lui să 
meargă. 

Spătarul Cantacuzino avea faţa bălană și îngustă pe 
care, dacă anii o ofiliseră, adăugaseră un soi de tristețe 
şi îndepărtare de cei din „jur. Așa că, om de rînd fiind, 
i te adresai cu destulă sfiiciune și vorbele îţi înghețau 
pe buze sub privirile-i pătrunzătoare. Mai ales cînd 
veneai cu o propunere, un gind al tău, era o mare cute- 
zanţă din parte-ţi să crezi că el va fi primit. Ori tocmai 
asta vroia Dionisie acum. Îi spuse că e gata să înceapă 
lucrul la tavanele palatului, imediat ce camerele vor fi 
golite. Cît despre lucrul la pridvorul bisericii, avea aici, 
în hiîrtiile caligrafului Simion nişte înfăţoșări potrivite. 

Spătarul plecă privirile. Luat de treburi uitase că 
vorbise cu Dionisie şi pentru pridvorul bisericii. Asta 
fusese cînd îi întîlnise la Potlogi şi cînd fusese atit de 
încîntat de împodobirile tavanelor de acolo, încît îl an- 
gajase pe tavangiu pentru toată lucrarea de la Fundeni, 
sub impresia de moment că asemenea stucaturi ar me- 
rita să fie văzute şi la exteriorul unei construcții. 

Acum Dionisie aproape că năvăli peste boierul care 
nu era obișnuit cu oamenii de rînd, fie ei și meşteri, 
decît să-i vadă încuviințind planurile sale. Dionisie nu 
vădea nici pic de sfială. Îi arătă că înconjurarea bise- 
ricii cu un grup de stucaturi o vor lăsa albă la exterior 
şi că, în plus, reliefurile vor aduna umbre schimbătoare 
în cursul zile pe pereţi. Că înfăţișînd acolo palate şi 
chiparoși vor adinci ideea de construcţii ce-și dau mîna 

ca o horire în jurul lăcașului, dar graţioase şi abia bä- 
nuite, lăsîndu-i bisericii sporul de volume. 

Dionisie vorbea așa pripit,. că Simion, care nu ştia 
prea bine greceşte, abia înțelegea ce spune. Cind fu 
întrebat de boier, recunoscu că planurile sînt ale sale 
şi că văzuse aievea în faptul dimineţii un oraş pe care 
boarea ușoară a lacului îl ridicase din adîncuri. 

3oierul zîmbi : 

— Apoi dacă l-ai văzut aici înseamnă că locul este 
prieinic acestor clădiri. Se mai întîmplă şi-aşa : locurile 
sa fie cele cari să cheme așezările. Poate ne va învred- 
nici Dumnezeu să ridicăm aceste palate. 

Simion nu înţelese dacă acest „ne va învrednici“ este 
pentru posibilitățile acestui neam în generaţiile viitoare 
sau dacă însuşi spătarul își dorește să ridice asemenea 
construcții. Fapt este, că boierul încuviință să se facă 
citeva din aceste întruchipări în jurul bisericii. 

Lucrul acesta nou, odată pornit, trezi la Dionisie o 
energie nebănuită. Cît despre ajutoare, nu se mai putea 
plinge de lipsa lor, pe lîngă salahorii recrutați dintre 
țăranii din sat, înşişi zugravii ce se aflau aici, erau gata 
să dea o mînă de ajutor în timpul lor liber. Lucrul 
înăuntru era aproape terminat şi spătarul vroia să tîr- 
nosească biserica chiar în această vară. Ceva necazuri 
fură de întimpinat cu icoana Fecioarei din absida stîngă. 
Într-o dimineață o găsiră ştearsă de pe zid. Pasămite, 
Andrei, făcătorul ei, pătrunsese noaptea acolo şi lucrase 
cu sîrg s-o şteargă. Atiît de bine era făcut totul de parcă 
n-ar îi stat niciodată vreo încondeiere acolo. Zugravii 
se înfricoşară foarte. Un asemenea pocinog dădea peste 
cap socotelile spătarului în legătură cu tirnosirea bise- 
ricii şi se putea înfuria împotriva tuturor. Nu-și prea 
dădeau seama ce le-ar putea face, Se strînseră laolaltă, 
întrebindu-se îngrijorați dacă vreunul din ei îşi amintea 
de o faptă asemănătoare. Matei, una dintre calfe, zise 
că i se întimplase să vadă la biserica Sf. Spiridon din 
București cum se ştersese un întreg zid, că nu-i plăcuse 
boierului ctitor. Dar niciunul nu-și amintea ca vreun 
zugrav să primească o pedeapsă grea, tăierea nasului 
sau urechii, sau bătaia la tălpi, de felul celora ce se dau 
dijmașilor răi platnici. 

Da, ce-i drept-e drept, zugravii erau respectaţi, 
fiind mulţi dintre ei călugări, dar cînd unul dintre ei făcea 
o nerozie care arăta că el însuși nu-și respectă îndato- 
ririle breslei, ce drept mai avea la cinstirea celorlalţi 2 
Și apoi, nu se văzuseră chiar boieri pedepsiți? Înşiși 
acești Cantacuzini suferiseră: mare năpastă în tinereţile 
lor cărînd la piatră și fiind bătuţi la tălpi ca nişte ne- 
trebnici. Acum, acest Cantacuzin era îndreptăţit să ia o 
hotărîre oricît de severă. Aşa se tot socoteau meşterii 
în de ei, în afara lui Andrei însuși care-i asculta ca 
împietrit. Se pare că orice hotărîre s-ar fi luat, el era 
în stare s-o primească. Îşi aduna lucrurile într-o desă- 
guţă, dar nu cu prea mare grabă de vreme ce se lăsă 
tîrît de nişte copii care vroiau să înalțe un zmeu pe mar- 
ginea lacului. Trecu pe lingă firtaţii lui ca şi cum pricina 
care-i frămînta pe ei era de cea mai mică importanţă. 
Așa că ei ziseră că omul s-a țăcănit şi hotărîră să-i ia 
apărarea în faţa boierului cum vor putea, Se duse Stan, 
care aici avea rangul de staroste, să-i spună boierului 
că se petrecuse un lucru necurat, zugrăveala fusese 
ştearsă într-o noapte, ca şi cum n-ar fi stat niciodată 
acolo, asta numai ielele ce locuiau în fundul lacului pu- 
teau s-o facă și acum zugravul e aşa de spăimîntat că 
nu S-ar mai apuca să încondeieze din nou icoana 
nici dacă l-ai pica cu ceară și eu zic să-l slo- 
boadă pe om și să se apuce careva de lucru în 
locul lui. Prea mult nu mințea Stan, că zugră- 
veala chiar că fusese ştearsă într-o noapte şi chiar 
dacă-ar fi minţit cu totul, el era învăţat de un preot bă- 
trîn că-s pe lume minciuni rele şi minciuni nevinovate 
şi acest neadevăr pe care-l înșira acu' făcea parte din- 
tre cele din urmă, că ajuta să-l scape pe Andrei de pe- 
deapsă. 

Spătarul ascultă cu liniştea aceea care pe unii îi 
spăimînta deși nu părea prielnică vreunei vijelii. Bărbița 
lui îngustă şi mătăsoasă de culoarea fuiorului de cî- 
nepă părea să-l apere de vestea aceasta neplăcută. Și-o 
mingiia cu două degete ale miîinii drepte, degete uscă- 
tive și osoase, fără podoaba inelelor. 

— Nu cumva meștere, ielele despre care vorbeşti 
purtau caftan și cunoșteau prea bine taina facerii și 
desfacerii zugrăvelilor ? 

— Ba taina.zugrăvelilor o cunosc, mărite stăpîne, că 
așa-s ielele, făpturi nepămîntene, dar ce chip anume vor 
fi luat ele, asta nu mai știu. 

— Eh, meștere, meștere, aici pare să-și fi vîrît coada 
însuşi Sarsailă. 

— Se poate şi asta, mărite stăpine. 

— Dar pe acest Sarsailă aş binevoi să mi-l aduceţi 
legat că știți prea bine de unde să-l luaţi. 

Meşterul Stan tăcu, descumpănit. Așa-s boierii, din 
fire prepuelnici cu ce le spune unul mai de jos ca ei. 
Trebuia să se aștepte că nu-i va da crezare, chiar dacă 
nu se pricepea la zugrăveală, Atunci încercă altceva: 

— Noi, ăștia de aici, am făcut ucenicie la Pîrvu 
Pîrvescu, zis şi Mutul. Și ne-a povestit el odată cum tatăl 
domniei voastre, postelnicul, îl punea alături, la masa 
lui, şi se sfătuia cu el. Așa mi-a zis: „că nu mă socotea 
un netrebnic şi chiar de nu i-a plăcut vreodată ce fac, 
nu m-a pedepsit, ci mi-a spus-o verde în faţă, ca unuia 
deopotrivă”. 

Spătarul zîmbi. 

— Aşişderea domnia-ta ar fi trebuit să mi-o spui 
verde-n față dacă vroiai îndurare pentru vreun tovarăș 
cu mintea rătăcită. 

— Cu mintea rătăcită, slăvite stăpine... Voi face eu 
şi ceilalţi, ceea ce din prostie el a stricat. 

— Era frumoasă Fecioara lui, dar mai bine ar fi stat 
pe zidul vreunui palat. Aici se cere un alt chip, în fața 
căruia să ne smerim cu toţii. 

— Aşa voi face, mărite stăpiîne. 

Meșterul Andrei se văzu absolvit de păcatul de a fi 
pus în locul unei icoane chipul fetei îndrăgite, care pen- 
tru el era o icoană. Dar i se păru că în același timp se 
vede despresurat de prieteni. Căci în ziua plecării lui 
toți erau atît de ocupați, încît uitară să-i dea bineţe. 

Cînd ajunse la un cot al drumului, după care ştia 
că bisericuţa nu va mai putea fi văzută, se opri s-o mai 
cuprindă odată cu privirile. Parcă ar fi așteptat de la 
această prea fericită îmbinare de rotunjimi şi unghiuri 

să afle ceea ce-l frămînta de la o vreme: dacă price- 
perea de a mînui culorile, care nu era oarecare, era 
dată spre osinda sufletului sau, dimpotrivă, spre înăl- 
tarea lui.  Crezuse statornic că, de vreme ee talentul 
este dăruit spre folosire, aşa cum stă scris în Sfînta 
Scriptură, el îi dă dreptul celui ce-l are șă asculte. de 
imboldurile venite din lăuntrul său. Ceva mai multă 
libertate, da, dar nici oamenii purtători de har nu-s pe 
toate drumurile. Iată însă că cei din breasla lui vroiau 
să-i arate că nu are dreptul să se abată de la anumite 
canoane. Și atunci osîndă era aceasta. Ceilalţi de. ce n-o 
simțeau ca pe o osîndă şi apăsare ? 

Asemenea gînduri îi treceau lui Andrei prin minte la 
o cumpănă a drumului său, 

Acum ar fi trebuit să se simtă singur în această mar- 
gise de drum neștiind prea bine încotro o va apuca. În 
plus, nefericit pentru că în mintea lui se învălmășeau 
şi se ciocneau multe gînduri de îndoială și de cutezanţă, 
de care ceilalţi erau scutiți. 

Dar nu era chiar așa. Se simţea liniștit și puternic. 
Dacă reușise să înfățișeze un chip cu trăsăturile sale 
vii, nu era aceasta o dovadă a harului său? Poate că e 
o osîndă să-ţi porți harul, neștiut de nimeni, dar o po- 
vară nu este. Și, oricum, din moment ce ţi-l cunoşti, de 
el atirnă o rază ce-ţi întărește cugetul. 


Xx 
LIMANUL UNUI VEAC 


Anul 1699 începuse cu geruri puternice și cu multă 
promoroacă, ceea ce, după spusele bătrînilor, anunța rod 
bogat și o vară fierbinte. Dar primăvara venise tirziu, 
După multe ceţuri şi picle, după stirnirea cu vuet a ape- 
lor de la munte, venise ca o sete a plantelor de a sorbi 
puterea lutului cleios și a-i da altă faţă, aninind pe raze 
de soare buchetele răsurilor înflorite peste noapte, abu- 

rul verzui al arinilor din preajma apelor, ghirlande de 
iasomie cu luciu mat de ivoriu. 

Totul izbucnise deodată, fără să ţină seama de so- 
roace, sub o căldură neașteptată ce părea că va ostoi 
curînd gingășia florilor. Ochiurile de apă lăsate în lunci 
după retragerea în matcă a riurilor deveneau curind 
smircuri ce cocleau sub razele soarelui, pămîntul se 
usca şi suna sub tălpile botforilor ca o coajă de pachi- 
derm uriaş, osîndit să poarte truda muritorilor. 

Urmele viiturilor: nu se şterseseră nici în mijlocul 
acestui Cireșar în lunca Ialomiței de lîngă Tîrgovişte. 
Terenuri bune pe care nu. se putuseră face semănături, 
bogăţie de mușchi în care se îngropa piciorul, la mar- 
ginea pădurii, fîneața îngălbenită, cînd s-ar fi cuvenit 
să se facă prima coasă. 

Aici, în luncă, îşi avea Brincoveanu acel foişor de 
priveală cu toate laturile deschise spre crîng, cu umbra 
adunată în sine, dînd spor de taină vorbelor ce se spu- 
neau, îndulcind lumina prea crudă și lăsînd fuiorul zile- 
lor să sfîrîie molcom sub degetele verii, mai mult decît 
s-ar fi auzit el într-o încăpere cu patru pereţi zidiţi. 

Cînd poposea la această curte, Domnitorul își primea 
aici în fiece dimineaţă vătafii de la moșiile din jur, fă- 
cînd cu ei socoteli şi ascultînd cum merg treburile. 

În dimineaţa asta ţinuse sfat prelungit, în care rete- 
zase cu asprime văicărelile vehililor. Că griul din coada 
luncii s-a fost înecat de apă. Că inul nu s-a putut se- 
măna la timp. Că trifoiul a fost năpădit de cucută şi 
numai jumătate din el a rămas întreg. 

Domnitorul n-avea urechi pentru aceste plingeri, Știa 
că diîndu-le crezare, ele vor fi mai mari data! viitoare, 
şi cu nimic nu va spori prin aceasta rîvna vehililor. 

Acum se plimba în lungul foișorului, plăcîndu-i să 
asculte tocănitul paşilor pe dalele de piatră. Aştepta 
o solie. De trei zile o aştepta. Vor fi avut ceva zăbavă 
oamenii săi, numai de i-ar aduce o- veste bună. Socotea 
că mai bun loc de sfat e aici, decît la București, unde, 
de la o vreme se găseau curioşi chiar printre cine nu 
te aşteptai. 

Ca să-și ușureze nerăbdarea ieși din foişor şi începu să 
urce dîmbul uşor îndreptindu-se spre biserica domnească: 

Turlele ei ascuţite care de curînd fuseseră îmbrăcate în 
tablă de aramă înmănuncheau razele soarelui sporind 
albastrul pe care se profilau şi prospeţimea frunzei de 
dud ce chenăruia curtea domnească, 

Casele domneşti aveau și ele acoperișuri noi. Zidarii 
le adăugaseră numai cu doi ani în urmă cîte un cat, 
astfel încît aripa centrală, cea care pe vremea lui Petru 
Cercel avea un singur cat, se înfățișa acum mai falnică, 
cu două niveluri, iar cea zidită de bătrinul Matei Voie- 
vod fusese refăcută, primind deasupra parterului încă 
un rînd de camere cu frumoase fereşti din. bucățele de 
sticlă colorată, prinse În plumb, aduse taman de la 
Viana. În această parte se aflau camerele pentru oaspeţi. 
Îi făcea plăcere să ştie că aceste încăperi nu-s reci şi 
întunecoase, ca la alte palate, că primesc îndeajuns lu- 
mina, sobele rotunde din faianţă azurie şi albă, de modă 
olandeză, le fac primitoare pe orice vreme, iar banche- 
tele și jeţurile aduse din Lombardia îndeamnă pe oricine 
să adasțe la vorbire cumpătată. 

Vodă trecu prin faţa intrării principale străjuită de 
frumoase coloane cu capiteluri împodobite cu frunze de 
acant, îndreptîndu-se către biserică. Salahorii scoteau 
schelăria exterioară, dar văzîndu-l pe domnitor, se gră- 
biră să părăsească biserica, ştiind că pohtește să rămînă 
singur. 

Aşa era. De mic copil trăise într-o familie numeroasă, 
laolaltă cu verii din neamul cantacuzinesc. Avea el în- 
suşi o familie mare şi la mese se întiîlneau rareori mai 
puţin de douăzeci de inşi. Dar uneori dorea să rămînă 
singur cu gîndurile lui. Atunci punea el însuşi întrebări, 
lăsa frîu liber îndoielilor, se gîndea la faptele sale ca la 
ale unuia ce putea fi judecat, 

Înfățișările zugrăvite pe. pereţi, făcute numai în 
urmă cu doi ani, nu avuseseră timp să se afume. Cei 
dinspre latura nordică îți atrăgeau atenția de cum in- 
trai.. Erau tineri mucenici îmbrăcaţi în armură, cu săbii 
și lănci. În: alte biserici-din ţară doar sfîniul Gheorghe 
poate fi văzut în armură. În rest, alai de bărîni cuvioși, 
supți de posturi și rugăciuni. Cînd se pornise să picteze 
din nou această biserică, vodă țţinuse sfat cu Constantinos, 
Inochentie: şi Stan. Le arătase că-i o biserică a cetăţii 

de scaun care prin multe primejdii a trecut şi a rezistat 
datorită unor bărbaţi viteji. Se cuvine a spune acest 
adevăr şi prin puterea culorilor. Dacă unele canoane ale 
bisericii bizantine nu încurajează înfățișarea sfinţilor 
ca luptători, în afara sfintului Gheorghe, apoi el, dom- 
nitorul ţării, le dă dezlegare să caute a afla din. cărţi și 
pe cei cari au luptat cu paloșu-n mînă și să-i arate pri- 
virilor celor ce vor păși în acest nou lăcaș. Va fi pen- 
tru îmbărbătarea inimilor şi întru amintirea unor bär- 
baţi ai acestui pămînt, care, de n-au trecut în rîndu- 
rile sfinţilor, sînt sfinţi inimilor noastre, căci au salvat 
țara strămoșească. | , 

Aşa făcuse meşterul Constantin. Pe un fond albastru- 
catifelat ca cel al înserărilor de vară,'se arătau sfinţi ti- 
neri și svelți în veșminte de soldaţi romani, dar cu ca- 
petele descoperite, în atitudini de blîndäă- aşteptare şi 
reculegere. 

În zilele acestea cind la Karlovitz se întruniseră pen- 
tru condiţiile păcii austriecii și turcii, cele două pietre 
de moară între care se .afla neamul românesc, Brînco- 
veneau își amintea din nou că lupta pentru cultură e 
tot una cu lupta pentru ființa neamului. 

Pășind aici.în plină zi, cînd auriul de pe pereţi este 
solar şi tihna desăvirşită, Constantin Vodă lăsa în prag 
grijile, atît cît puiea, amintindu-şi de tăioasa răcoare 
a bisericuţei din Brîncoveni, unde mergea alături de 
frumoasa sa maică îm copilărie. De ţăranii cu cămeşi 
albe, strînşi umăr lîngă umăr, dar cu gindul la ale lor. 
Oamenii au nevoie totuşi să se simtă alături, uniţi. 
Altfel se adună fiecare în sine și dă frîu liber, care 
pizmei faţă de vecin, care patimei pentru vin, sau fu- 
riei, sau leneviei. Cu atit mai mult cu cît nu-s ştiu- 
tori de carte să poată culege cuvinte înțelepte de la cei 
care-s în măsură să le dea. Cîndva, poate, cine ştie... 
oamenii, fiecare dintre ei, vor putea avea în preajmă 
toiagul cărţilor, şi atunci, mai cu spor omul își va fi 
sieși stăpîn. Dar tot va trebui o idee înaltă, cuprinză- 
toare, care să adune truda tuturor și să-i unească. 

Așa gindea vodă în această singurătate a naosului, 
mirosind a văpseluri, adunînd puţina lumină in aurul 

înflorit al lemnului încondeiat şi oploşind răcoarea între 
zidurile groase. 

Lipseau stranele de pe lîngă pereţi care să dea echi- 
librul ce numai de la dimensiunile omului vine. Dar 
jeţul împărătesc în care avea să stea domnitorul 
fusese terminat de curînd și stătea în absida dreap- 
tă, deasupra a două trepte de piatră. Spătarul înalt 
era încununat de vulturul cu cruce în cioc. Vodă 
Brincoveanu : își sprijini ` brațul drept pe un braț 
al jeţului, atingerea lemnului. dîndu-i o linişte 
aidoma celei care-i venea de la atingerea unei foi de 
carte. Pe mîna frumoasă cu degete lungi adăsta inelul 
cu smarald,.piatra favorită a domnitorului. În apele ei 
verzi se răsfrîngea întreaga lumină a turlei centrale, o 
altă eatedrală cu vîrful în jos. 

Cind își ridică ochii de pe verzuia miniatură oglin- 
dită în piatra inelului său, descoperi în partea dimpo- 
trivă a jeţului, sub umbra masivităţii lui, prezența sub- 
țiratică a ginerului său mai mare. Radu zîmbea strîmb 
cu o lucire a ochilor ce anunţa că încercase tăria unui 
vin bun încă de dimineaţă. 

— Să mă ierte, măria-ta că mă găseşte în preajma 
jețului împărătesc. Aş putea zice că am căutat aici ră- 
coarea. Adevărul este că am vrut să văd cu tot dina- 
dinsul cum este lîngă un tron încă neînceput, care n-a 
văzut nici vărsări de sînge, nici silnicie. 

Radu vorbea .grecește cu toate că învățase destul 
de bine limba ţării. Ţinea la limba cizelată pe care o 
învățase cu cei mai buni dascăli de elinească din Stam- 
bul, dar se și simţea la largul său, de vreme ce, atunci 
cînd lua avînt și inima-i devenea mai săltăreaţă și 
curajul se preungea ca untul pînă-n vîrful limbii, tot 
de graiul învăţat în anii copilăriei de maica sa, Dom- 
nica, o Cantacuzină și ea, își aducea aminte. 

— Şi să-ți. mai spun ceva, măria-ia, şi să mă ierți 
de supărare. Dacă-ar fi fost șezutul jețului gata și perna 
de pluş roșu pe el, m-aş fi așezat să încerc moliciunea 
ei. Poate mi-aș fi făcut o idee despre slava împărătească 
şi aș fi ştiut dacă ceva din această slavă vine de la 
bucuria fundului odihnit pe o pernă moale sau dacă nu 
cumva te simţi ca-ntr-un sicriu în jețul adînc de lemn. 

— Eu zic că ar trebui să te nevoiești dis-de-dimi- 
neaţă spre lucruri mai bune decît acesta. 

— Da. Biserica e a măriei tale și ţi se cuvine în- 
viietatea s-o cercetezi. Și pun prinsoare că şi măria-ta 
vroiai să încerci adîncimea jeţului ăsta, chiar dacă cu 
alte gînduri decît mine, netrebnicul. Măria-ta eşti în- 
ceputul unui lanţ de voievozi, ai credința că dreptatea 
lui Dumnezeu se scurge prin mîna şi glasul măriei tale, 
te umpli de această slavă care te tot ridică. Eu mă gîn- 
desc că slava e doar fală, mărirea doar un loc de unde 
poţi cădea foarte cu durere. Dascălul meu îmi aducea 
mereu aminte de impunătorul arbore ghenealogic al 
familiei din care mă trag, spunînd că un așa neam prin- 
ciar ca al Muşatinilor, mai rar în această parte a lumii. 
Îi era teamă bietului Lambrachis că voi uita pe vreu- 
nul din înaintași. In facto, amintirea mea nu merge 
mai departe de bunică-meu, urmărit de ideea că dacă 
va face economie de banii demîncare va avea cu ce 
să-și plătească a treia domnie în Moldova. Și dacă am 
văzut şi eu acest principat pe vremea cînd a domnit 
acolo taica, asemenea întîlnire nu mi-a lăsat decît gus- 
tul vinovăţiei : că vrem să ne înfruptăm cu tot neamul 
din gloria acelui străbunic al cărui nume îl știu și copiii 
ce se joacă în ţărînă, fiind acel Ștefan mai viu decît 
noi toți la un loc. Ce sîntem noi altceva decît niște 
viermi grași care sugem și tot sugem dintr-o rădăcină 
care tot se va sfirși odată? Şi ce ne rămîne altceva 
decit să ne plingem de milă ? 

Mărunt de stat, cu torsul svelt prins într-o tunică 
de culoarea vişinei putrede, cu părul căzind în inele pe 
umeri şi încadrînd un chip măsliniu cu ochi negri scîn- 
teietori, Radu Iliaș se vintura de colo-colo, luînd mar- 
tori sfinții de pe pereți pentru trecerea lui prin viaţă, 
care nicio mulțămire nu-i aducea. | 

Brîncoveanu se gîndea că tare mult greșşise în pri- 
vinţa lui. Năzuise să-l pună în scaunul din Moldova, 
nu atît ca să-și vadă fiica doamnă, cît mai ales să a- 
ducă aceleaşi legiuiri, care din datinile pămîntului des- 
cindeau. Ar fi fost ca şi cum el ar fì domnit și în Mol- 
dova, avînd acolo un ginere prea supus. Dar Cantemi- 
reștii erau mult prea tari la Poartă. Şi decit să-şi iro- 

sească banii și drumurile soliilor pentru asemenea 
treabă, mai bine să facă tot ce se putea face în această 
țţărișoară. Mai apoi, văzînd firea lui Radu, îl mușcase 
«le inimă bănuiala că acesta nu l-ar fi ascultat. 

Timp de patru generaţii, dacă socotea bine, aceşti 
urmași ai lui Ilie, unul din fiii nelegitimi ai lui Ale- 
xandru vodă Lăpuşneanu, șezuseră în afara țării, do- 
rind un tron şi un schiptru şi cerînd pentru aceasta a- 
jutor cînd la cazaci, cînd la împăratul Germaniei, cînd 
la grecii din Stambul, cu care se înrudiseră. De la acel 
Ilie care îi atacase pe Petru Șchiopul cu ajutorul caza- 
cilor şi care, după nereuşita atacului, a plecat în Ba- 


varia luîndu-şi un nume răsunător — „Ilustrissimus 
Princeps ac Dominus, Dominus Elias Alexander, Prin- 
ceps Moldaviae“ — pentru ca mai apoi să treacă în 


Rhodos, unde i se spunea Cojocarul, căci se apucase 
de comerţ cu blănuri, pînă la fiul său care domnise în 
Ţara Românească și în Moldova, unde căsăpise ceva 
boieri, în ciuda jurămîntului de credință pe care şi-l 
făcuseră unii altora şi apoi la Iliaș Alexandru, care 
domnise timp de doi ani sub numele de Iliaș al III-lea 
și se dovedise mult îndurător faţă de nevoile păminte- 
nilor, mergind pînă acolo încît plătea el datoriile ce- 
lor ce n-aveau cu ce să și le plătească, el, care n-avea 
moșii nici în ţară nici la Stambul, fiind atît de sărac 
încît la mazilire trebuise să se împrumute la boieri, 
ca să facă calea-ntoarsă, toţi aceşti înaintaşi ai lui 
Radu, aci de faţă, fuseseră bărbaţi ce se nutriseră cu 
vise de mărire, dar pierduseră legătura cu țara, fiind 
în ea doar simpli musafiri. Poate — cine ştie? — dacă 
Țliaş al III-lea ar fi fost lăsat în pace de turci, ar fi 
devenit un domnitor bun, cu înclinația de a cunoaște 
pravilele pămîntului şi ar fi uitat nevoile unei vieţi, 
de pribeag. Dar, după cîte se arăta, acest Radu Ilieș, 
înclina mai degrabă spre bunicul cel aprig și iute la 
mâînie, decit spre tătîne-su, cel cu fire mlădioasă. 

Se aşezase acum înaintea lui socru-său cu picioa- 
rele depărtate şi cu ochii lucioşi, înfruntîndu-l. Vedea. 


sila de pe chipul acestuia și, ca ultimul beţiv la dru- 
mul mare, văzîndu-se nesocotit, ţinea morţiş să se im- 

pună atenţiei, fie şi cu sacrificiul propriei demnități. 

— Sub ce stea te-ai născut măria-ta, de n-ai cerut 
nimic și toate ţi s-au dat? 

— Nu uita, Radule, că te afli într-o sfîntă biserică 
şi e păcat să mînii pe Dumnezeu, 

— Măria-ta n-ai fost hrănit din leagăn cu gîndul 
că te așteaptă o coroană, Și părinţii nu te-au învăţat 
aşa: dacă vrei ca să- ți încununeze fruntea această 
coroană, apoi trebuie să-ți apleci de multe ori spina- 
rea şi să te umileşti înaintea turcului ca să- -i cîştigi 
bunăvoința. 

— E drept că n-am crescut sub umbra amăgitoare 
a unei coroane. Şi nici nu mi s-a părut un lucru demn 
de a fi rîvnit. lubeam moşia mea, aveam libertate să 
mă mișc cit vreau și griji de orînduit trebile, din zori 
pînă-n noapte. Acum, dacă mi s-a dat coroana, îi simt 
apăsarea mai mult decît strălucirea. Am de orînduit 
trebi ce privesc toată suflarea țării. să 

— Lumea vorbește că nimic n-ai: putea face fără 
Constandin stolnicul şi Mihai, spătarul, că te mînuiesc 
ei cum vor. 

— Nimic nu se poate face de unul singur. | 

— D-apoi cum vine asta? Eu ştiu din cîtă istorie 
am învăţat că numele unui conducător rămîne pe o 
pagină de istorie cu atit mai apăsat cu cît voinţa îi e 
mai nestrămutată și tirania mai puternică. Al măriei 
tale va rămîne alături de al stolnicului și al spătaru- 
lui și poate şi de al altora. 

— Şi de al altora..; că bine ziseşi, 

— N-ai să fii atît de mare ca Ştefan cei Sfînt. 

— Ei... alte vremuri, alți oameni. Un cronicar mol- 
dovan spune că-s vremile deasupra oamenilor, nu noi 
deasupra vremilor. Şi de învăţat, am prins învăţătură 
nu numai din cărți sau de la oameni cetiţi, dar chiar 
de ia oameni mărunți, care nu ştiau a scrie şi ceti, dar 
au cules știința trăirii din viaţă. Unul dintre ei este 
moş Gheorghe, un vecin al nost' de la Brincoveni. Spu- 
nea bătrînul acela: „Nu te poți nevoi să fii mare, dacă 
n-ai un suflet mare, cu înţelegere pentru cei mărunți“. 
Şi tot el spunea că noblețea e în firea omului, nici un 
blazon și nicio proprietate nu-ţi șterge josnicia sufle- 


"327 


tului, dacă ea există, fiind aceasta adevărata proprie- 
tate: ce te înseamnă ca un stigmat. Eu rideam auzindu-l 
şi nu-l înțelegeam. Dar vorbele lui mi-au dat de gîndit. 
Și mai tîrziu am privit mereu înlăuntrul meu să văd 
dacă mă învrednicesc cu acel blazon al simţirii de ca- 
re-mi vorbise bătrînul. Oricum, am năzuit mereu să-l am, 

— De ce măria-ta ? Poporului îi ajung hainele scum- 
pe și harnașamentele bogate, care-i iau ochii... Și mă- 
ria-ta le ai şi-i înfricoşezi cu asta. 

Brîncoveanu părea să nu-l audă. Continuă cu pri- 
virile aţintite spre aburul auriu ce se prefira prin fe- 
restre : 

— Avea acel moș Gheorghe o mică gospodărie în 
coasta moşiei noastre. Era așezată în drumul spre viile 
noastre și arendașul socotea că din pricina ei ocoiirn 
prea mult ca să ajungem la vie. Și atunci îi căta aren- 
daşul tot felul de pricini lui moș Gheorghe, doar-doar 
i-o tăia pămîntul care sta ca un os de pește în gitul 
moşiei noastre. Dar nu i l-a tăiat, căci moş Gheorghe 
ştiuse să sedea bine cu mama. Venea la noi cu cite 
un plocon, un coş cu pere zemoase, o putinică cu brînză 
și mama îl primea pe cerdac şi îi cerea sfaturi, din ce 
buruieni să scoată culori pentru văpsitul linii, cum să 
vindece o vacă, și n-ar fi încuviințat mama pentru ni- 
mic în lume să se ia cu japca pămîntul lui moș Gheor- 
ghe. Era diplomat bătrînul, nevoie mare! dar și din 
asta am învăţat ceva. Le plac turcilor plocoanele? A- 
poi silim toată suflarea din ţară să-și rupă fiecare din 
carne, să trimitem plocoane la Poartă. Vor să ne vadă 
supuși, fără armată, fără oșteni? Apoi o facem și pe 
aceasta, casă nu vedem ţara prefăcută în pașalic tur- 
cesc. Timpul e trecător, va trece şi nevoia asta, dar 
oricum, dragostea de pămînt și neam nu se va fărîma. 

lată, așadar, că poţi trece în rîndul celor cu care 
m-am făcut părtaş la domnie, nu numai pe stolnic şi 
pe spătar, ci şi pe moş Gheorghe, unul fără blazon și 
titluri, 

Singurătatea navei celei mari a bisericii îl îndem- 
nase pe Brîncoveanu la multe aduceri aminte și chiar 
la dezvăluirea unor sensuri ale domniei sale, pe care 
altfel, numai sieși şi le-ar fi lămurit. Beţivul cel piz- 

măreț era doar pietricica ce merge la vale, lovindu-le 
pe altele în drumul său. Și nici nu credea că el aude 
prea multe din cele spuse. lată însă că acesta se su- 
meţi mai departe să-l înfrunte la adăpostul aburului 
beţiei saie: 

— Şi cu izlazul obștei din Daia, acela pentru care 
a venit să-ți ceară îndurare zidarul acela bătrîn, cum 
rămîne măria-ta? Voiai au nu voiai să-ți sporeşti cù 
el pămînturile? l 

— Voiam, cum să nu, că are pămînt mănos. Dar 
dacă a venit meşterul Manea la mine şi mi-a spus că 
ei nu var să-l vîndă, cu toate că le dădusem preț bun, 
mi-am luat gîndul de la el. Se mai găsesc ele pămin- 
turi mănoase în țara asta! 

Radu Ilie se răzimase de o strană. Parcă-și mai re- 
venise din fumurile beţiei. Sau se aduna în sine ca să 
priceapă mai bine cum curge gîndirea acestui voevod, 
care orînduia trebile gospodărești ca un moş Gheor- 
ghe oarecare. Din cîţi voevozi fuseseră înainte mergă- 
tori, niciunul nu ţinuse la asemenea preţ tărăgăneala, 
șiretenia, niciunul nu făgăduia cu atita uşurinţă şi tur- 
cilor și împăratului Austriei, ba și polonezilor, fără 
vreun gind de a-şi ţine făgăduiala. Ştia acestea, .căci 
şi el făcuse parte din unele solii în urmă cu trei-patru 
ani. Dar, de la o vreme, socrul său nu-i mai arăta în- 
credere, Sfatul acesta ad-hoc, în biserica mare mirosind 
a lemn ceruit, deodată numai ei doi, îl înălța pe Radu 
în proprii săi ochi, căci niciodată Brincoveanu nu vor- 
bise cu el atit de deschis, făcîndu-l să se simtă chiar 
în mijlocul țesăturii de fire care toate — de la voievod 
porneau — chiar în mijlocul pînzii de păianjen, alături 
de puternicul care o ţesuse. Beat era el şi nu prea, a- 
vea doar atît rachiu cît să-şi sloboadă gîndurile în virful 
limbii. Ce fel de om era acesta care la toată cutezanţa 
sa răspundea blind ca un uncheș sfătos 2 Ce fel de voe- 
vod, Care nu se sfia să recunoască că a greşit și a în- 
cercat să-și repare greşeala ? Puţină înfiorare tot sim- 
țea Radu între spete la gîndul că vorbele spuse acum 
se vor întoarce cîndva împotriva sa, dar tot nu se în- 
dura să piardă ocazia să afle taina acestui bărbat mîn- 
dru și distant, care atîta vreme îi inspirase teamă în 

ciuda staturii mai degrabă potrivite decît impunătoare 
si a vocii cumpănite, deloc spăimîntos sau tiranic. 

— Măria-ta, se tot zvoneşte că în beciurile acestei 
case domneşti au fost aduse într-o noapte în taină mare 
citeva butoaie ce nu aveau în ele nici vin, nici ţuică, 
nici praf de puşcă. Că cei care au lucrat să le dezgroape 
de sub Rîul Tiîrgului erau toți scoşi de la ocnă şi după 
asta âu fost băgaţi mai adînc, să nu vorbească nicio- 
dată. Că despre comoara din aceste butoaie ţi-a vorbi: 
un om de pe lîngă Cîmpulung, care fusese crescut de 
o vrăjitoare ce nu cobora niciodată din munţi. Ea ştia 
locul, lăsat cu limbă de moarte de la bunică-sa, unde 
oamenii lui Vlad Ţepeş îngropaseră această comoară. 
Schimbaseră vadul Rîului Tirgului, îngropaseră comoara, 
apoi trecuseră din nou apa pe deasupra. Taina trebuia 
să meargă din gură-n gură şi podoabele ce zăceau a- 
colo să fie încredințate neapărat unui alt domnitor care 
va avea nevoie de ele pentru binele țării. Așa se zice, 
preacinstite al meu socru, şi toată lumea se minunează 
sub ce stea norocoasă te-ai născut, 

— Minunează-te şi domnia-ta dacă asta îţi face bine, 
dar asemenea scorneli nu pot încăpea într-o minte lu- 
minată, fiule. 

Expresia ivită pe chipul domnitorului era una de 
blîndă dojană, ba, în vreme ce se depărta către ușă, 
clătina capul înveselit, ca şi cum demult nu mai au- 
zise aşa o glumă bună. Nu se apărase. Nu încerca să 
dea nişte lămuriri încîlcite, care să abată bănuiala că 
ar fi tăinuitorul unei comori dobîndite peste noapte. 
El unul, Radu llieş, s-ar fi repezit într-o avalanşe de 
cuvinte fără şir — ar fi găsit el ceva — ca să-l sperie 
niţel pe cel ce vroia să-i scormonească taina, să sperie 
însuși nenorocul, ştiut fiind că pizma celor din jur a- 
trage nenorocul și chiar urgia sorții. S-ar fi tăvălit și 
pe jos ca să arate a om cu mintea rătăcită și să stîr- 
mească mila, mai degrabă decît poncișul gînd al pizmei. 
E mîngiîietor să ştii că, în slava și gloria ta se găseşte 
și un strop de milă pentru tine, o haină subțţirică-i corm- 
“pasiunea, dar destul de bună ca să abată săgețile sorții 
capricioase şi nestatornice. 

Dar Brîncoveanu nu făcea niciun gest prin care să 
abată gindurile înveninate, bănuielile, pizma, care ca 
nişte viscoase tentacule de octopode se întind inevi- 
tabi! în jurul unui scaun domnesc. Şi nu numai acum. 
Radu fusese de faţă cînd stolnicul, cu aerul lui de în- 
jelept îmbibat de toate adevărurile vieţii, strecurase 
vorbe de înveninată ameninţare. Nimic limpede şi ho- 
tărit. Dar îndeajuns spre a-i aminti nepotului că asu- 
pra unei domnii stă mereu atîrnată o sabie a lui Da- 
mocles. Giîndul nesiguranţei e mai rău chiar decit o 
amenințare făţişe. Şi ce făcuse nepotul? Se căinase că 
primise o asemenea domnie împovărătoare ? Îl rugase 
pe bătrîn să-i dăruiască cîrja înţelepciunii lui? Nici- 
decurm. Se apucase să-l liniștească pe sfetnic, ca şi cum 
Æl era cel ameninţat. 

Cel care, peste cincisprezece ani, cînd avea să fie 
mazilit, şi știa bine că nenorocirile îi veneau de la un- 
chiul său Constantin, ca să-l pună în scaun pe Ștefan, 
fiu-său, şi a stat o noapte întreagă de veghe, iar cînd 
a dat cu ochii de stolnic i-a spus simplu: „E mai bine 
că domnia i-a fost încredinţată lui, decît unui străin“, 
cînd altul ar fi început cu tinguieli, poate chiar cu bles- 
teme la adresa: uzurpatorului, acela avea să rabde să 
vadă căpăţinile fiilor rostogolindu-se în țăriînă, ca unor 
metrebnici, dar nu s-a turcit, era un mare bărbat. Vi- 
tejia armelor și a înfruntărilor corp la corp, aparținea 
de-acum evului de mijloc și el ştia asta. Timpurile ce 
se anunțau cereau o altfel de vitejie. Cereau puterea 
spiritului. Cereau o minte limpede și înclinația de a 
-cumpăni greutăţile fiecărui moment. 

Și mai avea vodă o înclinaţie ce ţinea de timpurile 
«ce aveau să vină: el nu socotea o umilinţă dacă se a- 
'şeza în pielea altuia și încerca să ştie cum gîndeşte el. 
Acum îi era milă pentru acest despămîntenit, care nu 
“supsese laptele ţării și nu putea înţelege că ţara în- 
seamnă oamenii ei şi nu un blazon, oricît ar fi el de 
însemnat, că domnul îşi merită slava numai dacă face 
-ceva pentru binele tuturor, şi nu dacă aceștia se lasă 
-striviţi de blazonul lui. 

Păși în felia strîmtă de lumină din mijlocul bisericii 
îndrepiîndu-se spre ieșire. 

Afară, ceața uşoară se risipise. Străjerul de veghe 
îi dădu onorul. Printr-o fereastră deschisă a casei dom- 
neşti se auzi sunetul cristalin al unei frînturi de melo- 
die. Era un dar primit de doamna sa de la un sol străin, 
un pomişor din cristal de Murano, cu clopoței tot din 
sticlă prin care dacă se prefira vintul se isca o melodie 
gingașe. Pe pajiște, un păun îşi desfăşura mătasea mag- 
nifică a cozii. 

Brîncoveanu sui treptele casei domneşti şi trecînd 
printr-un coridor lung și răcoros ajunse la cabinetul 
său de lucru, Dalele de piatră, roșii, albe şi negre, de 
modă venețiană erau aşa de bine lustruite încît ogiin- 
deau picioarele mobilelor, ca pe niște dubluri încas- 
trate acolo, aşa cum pentru veşnicie unele gize sint 
cuprinse în boaba de chihlimbar. Era și cabinet de lu- 
cru şi sală de primire. Lui vodă îi plăcea preumbiarea 
prin spaţii largi, chiar atunci cînd lucra. Pe peretele 
dinspre miazăzi se afla secreterul la care scria, un dulap 
scund cu multe sertărașe, iar pe cel opus, un dulap 
bibliotecă, cu geamuri de cleştar. În mijloc, o masă de 
stejar și jeţuri tapisate cu catifea roșie. Aducea întru- 
cîtva cu cabinetul unui cardinal apusean, în privința 
îmbinării culorilor, brunul patinat al lemnului, albas- 
trul azuriu al vitraliilor austriece, roșul stins al cati- 
felei, un spațiu răcoros cu nuanțe categorice, prieinic 
judecății limpezi şi contemplării binevoitoare a chipu- 
rilor celor din jur. 

- Cînd era singur, și aici gusta asemenea clipe mai 
mult decit la București, citea sau făcea însemnări pe 
marginea „Foletului novel”, un calendar pe care îl cer- 
ceta zi de zi, sau cerceta hirtiile cu socoteli. 


Într-unul din sertare păstra însemnările cu cheltu- 
ielile făcute pentru conacele și zidirile ridicate în ui- 
tima vreme. Cîte o condicuţă pentru fiecare. Așa aşe- 
zase acolo, peste catastiful cu cheltuielile pentru pa- 
latul de la Potlogi, pe cel ce cuprindea etapele ridi- 
cării Casei Băniei din Craiova, apoi un altul destul de 
voluminos pentru toate materialele trebuitoa:e bisericii 
Sfîntul Gheorghe Nou din București și hanului din 
preajmă, mai subţirele pentru conacele de la Obilești, 
de la Săteni, de la Cocorăști, de la Mătăsaru şi de la 

Piteşti. Le păstra încă, să vadă cît a crescut preţul lem- 
nului și al varului, care-s locurile cele mai bune pentru 
adusul pietrei, cîţi lucrători s-au folosit și în cît timp 
s-au ridicat. Luate una peste alta, cheltuielile fiecărei 
construcţii erau mai mici cu cîteva sute de ughii de- 
cît dacă ea ar fi fost făcută de un oarecine. Domnito- 
rul se bucura de un rabat serios atît la materiale, cît 
şi la cărăuşie. Doar mîna de lucru o plătea după ce- 
rinţe, căci socotea că meșterii trebuie înlesniţi ca să 
facă cu spor şi tragere de inimă lucru trainic. Dar e- 
conomiile, puse una peste alta, ajungeau la o aseme- 
nea sumă frumușică încît îi ieșeau pînă acum. două 
dintre casele sale aproape pe gratis. Asta îi aducea o 
mare nulțămire și gindul de a ridica un palat mai mîn- 
dru decit toate îi da tircoale tot mai des în ultima vre- 
me. Dacă palatul de la Potlogi îl hărăzise fiului mai 
mare, Constandin, acesta, următorul, avea să fie pen- 
tru Ștefan. Se gîndise mai demult, încă de cînd înce- 
puse pardosirea drumului din inima Bucureştilor cu birne 
de stejar, să-l facă la moşia sa de la Mogoşoaia, de la 
care plecau drumuri spre nordul ţării şi unde, fiind a- 
proape de Capitală, putea primi oaspeți mai cu fereală 
decit la curtea domnească. Cu timpul, planurile pentru 
acest palat crescuseră şi se îmbogăţiseră în mintea lui 
vodă. De cite ori mergea în preajma locului pe care 
cîțiva oameni îl îngrijeau și-l curățau, i se părea că 
vede oglindit în apa sa un palat cu temelie largă, de 
întinderea celor venețiene, dar mai puțin solemn de- 
cît ele, cu coloane svelte şi lucrătură în piatră, desfă- 
tătoare pentru priviri. Avea la timpul acesta meșteri 
pietrari şi zidari pricepuţi, care-i puteau înţelege vi- 
ziunea. 

închise sertarul cu condicuţe în care erau adunate 
sub formă de cifre și socoteli atitea din realizările sale 
dragi. Deasupra dulăpiorului scund se găsea o stampă 
făcută în culori limpezi de apă pe care-şi anina de multe 
ori privirile. Ea înfățișa un colţ de la Muntele Athos, 
văzut din dreptul portului Dafni, cu chiliile mînăstirii 
Zograful, înălțate unele peste altele pe coasta munte- 
tui, cu turnul pentru corăbii. ridicat de Ștefan cel Mare, 
cu multe tufe de smochini şi cu poteci înguste şi ab- 

rupte. Într-un spaţiu atiît:de mic erau îngrămădite o 
mulțime de amănunte, care te introduceau de minune 
în colţişorul acela îndepărtat de lume. Brincoveanu se 
închipuia în pacea de acolo, nițeluș ameţit de aerul 
cu gust sărat al mării, constrins la contemplarea unor 
bucăţi mici de lume, a caselor cu ziduri gălbui, cu cer- 
dacuri cocoțate la primul cat şi cu coperișuri brune, 
largi, întinzîndu-şi aripile ocrotiioare peste vieţile ce- 
lor ce au renunţat la plăcerile lumești. 

Cînd omul său de încredere deschise ușa anunțind 
că boierul lanache Porfiriţa este aici şi doreşte să-i 
vorbească, spuse să-l bage fără întîrziere înăuntru. ÎL 
aștepta de trei zile. 

Intră un bărbat deşirat, într-un caftan brun, cu fi- 
returi aurii. Capul descoperit avea podoaba unor plete 
de culoarea fuiorujui de cinepă, faţa îngustă, mustă- 
cioara aurie și mătăsoasă și privirea ochilor migdaiați, 
vioaie şi catifelată ca de cerb tînăr. 

— Să trăieşti întru mulţi ani, măria-ta ! 

— Bine-ai veniţ, lanache, şi să nu-ţi fie cu supă- 
rare dacă! nu ţi-am dat răgaz de odihnă. 

— Mărite doamne, nici nu putea fi vorba de odihnă 
pînă ce buzele mele nu aveau să rostească cuvintele 
pe care atît le-am frămîntat în lungul drumului: „Pa- 
cea a fost încheiată, măria-ta! Așa cum ai voit, aşa 
cum ai pohtit.” 

Vodă înclină capul de cîteva ori încuviințind aștep- 
tările sale, prețul în multe pungi cu aur pe care le chel- 
tuise, nerăbdarea şi entuziasmul lui Ianache, liniștea 
la care nădăjduia de aci înainte. Atita doar. Înclinarea 
blîndă a capului pentru multe ce decurgeau din aceasta. 

— Stai jos, Ianache, şi povestește... 

Ianache se aşeză ca un școlar ce fusese lăudat. Se 
aşeză și vodă în capătul acelei mese lungi. Pe celelalte 
scaune se aşezară pe rînd, pe măsură ce povestirea lui 
Portfiriţa înainta, participanţii la Conferinţa de la Karlo- 
vitz: lordul Paget, mijlocitorul englez primit de cele 
două părţi, Austria și Turcia, Iacob Colyer, contele 
Vozniţin, Alexandru Mavrocordat şi Luigi Ferdinando 
Marsigli. Pe toţi îi cunoştea bine Brîncoveanu și, în 
afară de contele Vozniţin, cu toți avusese un înde- 

lungat schimb de scrisori. Tratativele începuseră în 
noiembrie 1698 şi, pe toată durata lor, principele Ţării 
Româneşti primise solii în legătură cu intervenţia fie- 
cărei părți, totuși vroia să-i spună încăodată trimisul 
său acolo, lanache Porfiriţa, cum se desfășuraseră ele. 

În luciul stins al mesei părea să vadă chipurile băr- 
baţilor hotăriţi să pună la cale cu calm şi limpezime 
a minţii încetarea hărțuielilor din ultimii ani dintre cele 
două imperii, încetarea vărsării de sînge. Numai fap- 
tu! acesta îi dădea lui Brincoveanu o mare mulțumire. 
Timpurile s-au schimbat. S-a ajuns să se pună preţ pe 
virtutea graiului şi a bunei înţelegeri, în locul sfișşierii 
bezmetice între oameni. Dar nu era numai asta. În pra- 
gul acestei conferințe împăratul Leopold ceruse să ia 
sub aripa sa, în afara Ungariei, pe care o ocupase prin 
forța armelor, Transilvania cît şi Moldova și Țara Româ- 
nească. Toţi cei aflaţi în jurul mesei erau creştini, chiar 
şi reprezentantul turcilor, Alexandru Mavrocordat. Nă- 
dăjduia ca ei să înțeleagă că acesta e mai degrabă un 
gest de protecţie asupra unor ţări creștine, decît o por- 
nire de anexiune. Numai că ştiau cu toții ce înseamnă 
această protecţie faţă de alte ţărișoare cu care se spo- 
rise trupul imperiului. Ştia și era îngrijorat de atîta 
mărinimie, mai ales Brîncoveanu.  Apăsarea jugului 
habsburgic n-ar fi însemnat numai biruri grele, ci chiar 
administraţie străină, apariţia nobilimii austriece şi un- 
gare pe teritoriul țărilor române, înlăturarea boierilor 
de baştină, şi toate, legate de catolicizarea forţată, pînă 
la pierderea limbii şi a fiinţei neamului. 

Tăinuise îndelung cu Alexandru Mavrocordat, acum 
cuscrul său, despre nedeclaratele dorinţi .ale imperia- 
lilor. În tainița sufletului. său, Exaporitul, oricît ar fi 
fost el de omul turcilor, rămînea un bun ortodox şi 
înțelegea că ţările române rămăseseră un ultim bastion 
al bizantinismului. Lordul Wiliam Paget, cel care con- 
ducea tratativele, îi fusese oaspe şi Brincoveanu știuse 
să-i stirnească prețuirea şi-l făcuse să înţeleagă situația 
specială a acestor ţțărișoare. Chiar şi contele Luigi 
Marsigli, reprezentantul Austriei la tratative, devenise 
prietenul îndatorat al Brincoveanului. Ce dorea acesta ? 
Ca ţările române să nu fie aduse în discuţie la masa 

tratativelor, ca unele ce nu fuseseră alături fățiș nici 
de un imperiu: nici de altul, și chiar de fuseseră tîrîte 
pe cîmpul de luptă la vreo bătălie de către turci, o 
făcuseră ca vasali şi nu greşiseră cu nimic imperiului 
habzburgic. În fapt, contele de Marsigli recunoscuse 
asta la Karlovitz, iar Alexandru Mavrocordat pomenise 
de aceste principate în treacăt, imperiul otoman avînd 
tot dreptul să le păstreze în continuare. 

La vremea aceasta, cînd turcii se stabilizaseră în 
Europa, le cam ajungea ce dobîndiseră, fiind în situa- 
ţia ursului căruia îi place să-și sugă laba, că dedulcirea 
la -un trai mai puţin încrîncenat pătrunsese chiar în 
rîndul armiei lor, crîncene odinioară. Cum mai pierduseră 
din bătălii, se obişnuiseră şi ei să înţeleagă ce înseamnă 
acela hotar de ţară şi îi interesa păsirarea comorilor 
adunate și vedeau că vicleşugurile politichiei grecești 
nu-s de aruncat, Pe undeva, devenise limpede pentru 
ei că îndărătnicia acestor români de a-și păstra ţara 
şi obiceiurile nu le cășunează lor niciun rău atita timp 
cît haraciul și zehereaua vin anual spre Poartă. Și a- 
tunci îi lăsa în legea lor. 

Cu ocolișuri, cu tărăgăneli, cu măiastră mînuire a 
vorbelor, calea tratativelor mersese așa cum dorise 
domnitorul Ţării Româneşti, chiar dacă el nu fusese un 
egal al celor ce vroiau împărţirea, 

Cît despre împăratul Leopold, acesta se lămurise 
mai devreme sau mai tîrziu că prietenia princepelui 
Ţării Româneşti nu merge pînă acolo încît să se do- 
rească vasalul său, aşa cum: şi-ar fi dorit-o înaintaşul, 
Şerban Cantacuzino. Gîndirea Brîncoveanului era cu 
bătaie mai lungă și avea multe dedesupiuri. Dar, la 
timpul acesta, împăratul nu se vedea favorizat dacă ar 
fi forțat lucrurile. Cu atît mai mult cu cît însuși împă- 
ratul îi dăduse Brîncoveanului titlul de prinţ al Sfintu- 
lui imperiu roman, în 1695. Trebuia acum să se mulțu- 
mească cu aleasa, dar și fructuoasa prietenie, în care 
primea daruri bogate, și, bineînţeles, cu asigurarea că 
niciodată nu vor fi uneltiri din această parte. Cîndva, 
poate, cine ştie, lucrurile vor lua o altă întorsătură, 
că doar nu e așa greu să ocupi cu armata o țărișoară 
ca aceasta. 

Brîncoveanu ascultă încă odată cum se desfăşura- 
seră evenimentele şi pentru plăcerea de a-l vedea pe 
Ianache, însufleţit şi arzător, din nou în mijlocul aces- 
tor evenimente. 

lanache era fiul unui grec din Fanar și al unei ro- 
mânce frumoase, mlădie și bălană. Ei, Aristiţei celei 
vioaie, cu vocea ca un clopoțel, pe care o ştia din anii 
mai tineri, îi era Brincoveanu recunoscător pentru a- 
cest slujitor de nădejde. Un tînăr cu înfăţişare plăcută, 
care cîştiga repede încrederea unor oameni diferiți, care 
deprinsese cu ușurință italiana, elineasca și germana, 
care în orice împrejurare părea la locul său, în saloa- 
nele ambasadelor din Istanbul ca și într-un han de ţară 
în timpul unuia din lungile sale drumuri. 

Tatăl său, negustor nu prea norocos, îl dăduse să 
slujească la cancelaria Porții, unde umplea călimările, 
ținea în ordine hirțoagele şi ascuţea penele de giscă. 
Brîncoveanu îl întîlnise acolo pe cînd el era ispravnic 
al Bucureştilor. Văzînd că o rupe pe românește, intrase 
cu el în vorbă și aflase că e fiul Aristiţei, fată dintr-o 
familie de boiernași de țară de lingă Brincoveni, cam 
de-o seamă cu el, venind adesea să toarcă şi să țeasă 
la curtea maicii sale. Socoiise că băiatul ei merită o 
soartă mai bună și-l trimisese pe banii săi să învețe 
în Italia. Cînd revenise, tot Brincoveanu fusese cel care, 
prin oamenii săi, îi găsise un loc de tilmaci pe lîngă 
împuternicitul împăratului Leopold la Istanbul. Apoi 
slujise pe lingă ambasadorul Angliei, cîștigind încre- 
derea celor din jurul său. La scurtă vreme de la înscău- 
narea lui Brîncoveanu fusese numit capuchehaie a sa 
la Poartă. Cunoscîind treburile reprezentanţelor străine, 
poziţia lor în chestiunile Evropei, îi fusese destul de u- 
şor să găsească calea pe care să le facă permeabile pen- 
tru situația ţărilor române, să poarte cuvintul domni- 
torului Ţării Româneşti pe care soarta Moldovei îl pre- 
ocupa în egală măsură cînd era vorba de un nod ca 
acesta în viaţa ei. 

Prinzînd de veste că se fac pregătiri pentru o pace 
europeană, Brîncoveanu îl pusese pe capuchehaia sa 
să-i scrie reprezentantului Angliei, Ianache Porfiriţa a- 

vea oameni de mare încredere prin care scrisorile sale 
ajunseseră în mîinile lordului Paget şi a secretarului 
său, Georg Philipp Schreyer. Nu una-două scrisori, ci 
un convoi întreg pornit pe drum de taină spre cance- 
laria engleză. 

Ianache făcuse treabă bună, înţelegind întru totul 
gîndurile suveranului său şi deținînd la rîndu-i gîndire 
mlădioasă şi vorbire dulce, prin care să cîştige atenţia 
şi înțelegerea înalţilor diplomaţi. Moştenise de la tată 
priceperea de a şti să ia oamenii, iar de la mamă o 
fire deschisă cu care le cîştiga încrederea. Avea să-și 
primească răsplata... 

Această întrevedere îi dădu lui Brincoveanu mai 
mult aer care-i umplea plămînii făcîndu-i aproape să 
pocnească, pătrundere mai mare a privirii, îi turnă vin 
negru, clocotitor, în vine. Aşa se întîmplă la marile 
soroace ale vieţii. Căci fiecare viaţă, socotea măria-sa, 
îşi are soroace înscrise în cartea trăirii, în afară de cele 
ale naşierii și morţii. 

Ceva aidoma încercase cînd terminase Universita- 
tea din Padova. Fusese invitat în casa colegului său 
Amato Leonardi, la o petrecere la care întilnise mai 
multe fete frumoase decît oricînd pînă atunci și ţurțurii 
candelabrelor de cleștar aruncau irizaţii de curcubeu 
şi auzise pe cineva numindu-l „un prinţ din Orient“ și 
el credea că o împlinire mai mare ca asta nici nu se 
poate. Trimisese o carîtă plină cu cărți scumpe către 
țară, curînd avea şi el să se îndrepte într-acolo și avea 
să-şi facă o casă mare, îi erau în gînd atitea lucruri 
frumoase cît să încapă într-o viață întreagă. 

Mai apoi fusese ziua căsătoriei sale, un fel de soroo 
al armoniei universale în care totul din jur era bun 
și frumos, simţise dragostea caldă a familiei sale și 
toate privirile îndreptate spre el și Marica, dreaptă, 
într-o nobilă atitudine, cu ochii mari și adumbriţi de 
emoție, cu tîmplele prinse în cununa perlată, aburul 
ușor al perlelor răsfrîngînd spre frunte răcoroasa boare 
din preajma izvorului. Și ziua în care venise pe lume 
primul său născut care-i dase măsura rostului său pe 
lume mai mult decît oricînd. 

Ciudat că în toate acestea nu-și făcea loc şi gîndul 
la ziua înscăunării sale ca domn. Aceea fusese mai de- 
grabă o chemare spre o Golgotă, cu spini şi trandafiri 
pe care o primea socotind că a făcut destule peniru sine 
şi că de-aci înainte, fie ce-o fi aparţine poporului său, 

Dar acum, iată, simţea din nou în preajmă-i aripa 
îngerului prevestitor de soroace, cu blîndă hotărîre des- 
chizînd înainte-i lungi şi-mpietrite alei, mîngiindu-l pen- 
tru lunga așteptare şi stăruință, înturnînd spre el chi- 
purile marilor voevozi înaintași, cari, din înălţimea lor, 
se însuflețeau vremelnic ca să-i cerceteze faptele. A- 
cuma, da, se înfăptuise ceva şi va avea liniște din par- 
tea imperiului de la Soare-Apune, rămînînd să vadă cît 
îi e de prieten imperiul de la Soare-Răsare, iar pe turci 
să-i sature cu aur şi cu vorbe de înduplecare. Să stăm 
deci cu privirile aţintite spre vremile ce vor veni... 

